
Uspomeni 
svih graditelja 


iz moje obitelji 


Predgovor 


U razvitku umjetnosti na tlu Hrvatske ranosred- 
njovjekovno razdoblje ima posebno značenje. To je 
prvo razdoblje graditeljskoga i umjetničkoga stva- 
ralaštva kojem su uz prethrvatsku populaciju nosi- 
telji bili i Hrvati. Po doseljenju iz pradomovine na 
jadransku obalu i u njezino zaleđe, oni su na kraju 
VIII. stoljeća stvorili na podlozi ranije, antičke civili- 
zacije svoju prvu kulturu i umjetnost. 


Od ranoga srednjeg vijeka hrvatsko je tlo sastavni 
dio zapadnoeuropskoga civilizacijskoga, religijsko- 
ga i kulturnog prostora s obilježjima periferne sredi- 
ne u odnosu na kulturna žarišta u svim razdobljima 
razvitka srednjovjekovne i novovjekovne umjetno- 
sti. Kad bi se u tom dugom razvitku vrjednovalo 
razdoblje u kojem pojedina umjetnička postignuća 
hrvatske sredine najmanje zaostaju za onima u naj- 
razvijenijim europskim središtima, izbor bi vjero- 
jatno pao upravo na ranosrednjovjekovno doba jer 
hrvatska predromanička i ranoromanička arhitek- 
tura i skulptura baš u tom razdoblju imaju najviše 
građevina i kiparskih djela koja bi se mogla naći 
među istaknutim postignućima europske umjetno- 
sti između antike i visokoga srednjeg vijeka. 


U bogatstvu graditeljske i kiparske baštine hrvat- 
ske predromanike i rane romanike vrsnoćom i ko- 
ličinom spomenika ističe se Dalmacija kao središ- 
nja pokrajina na istočnojadranskoj obali, koja je u 
prošlosti imala različite granice. Najveći je prostorni 
opseg imala Dalmacija kao rimska provincija, kada 
je njezinim granicama bila obuhvaćena gotovo cije- 
la istočna jadranska obala, od jugoistočnoga dijela 
Istre do sjevernoga dijela Albanije. Prostor Dalma- 
cije obuhvaćao je tada veliki dio današnje Hrvatske 
i Bosne i Hercegovine, cijelu današnju Crnu Goru 
i dio današnje Srbije. Najmanji je opseg imala Dal- 


macija u ranome srednjem vijeku, kada su u njezi- 
nu sastavu bili samo dalmatinski gradovi pod bi- 
zantskom upravom od Zadra do Kotora i njihova 
prigradska područja te kvarnerski i zadarski otoci. 
U toj rastezljivosti granica u različitim povijesnim 
razdobljima, uvriježio se u novije doba pojam Dal- 
macije kao ime za prostor u granicama austrijske 
pokrajine “kraljevine Dalmacije“, od otoka Raba do 
dijela današnjega crnogorskog primorja, uključujući 
i duboko zaleđe do hrvatske pokrajine Like na sje- 
verozapadu i do Bosne i Hercegovine na sjeveroi- 
stoku. Taj će se pojam uzeti kao osnova za prostorne 
granice proučavanja graditeljstva u ovoj knjizi, ali 
će se radi poštovanja povijesnoga kriterija bizantske 
Dalmacije proširiti i na sjeverozapadne kvarnerske 
otoke (Krk, Cres, Lošinj). 


Osim toga, zbog povijesno-zemljopisnih i umjetni- 
čko-stilskih kriterija u opseg ranosrednjovjekovne 
Dalmacije uključeni su i neki prostori izvan Repu- 
blike Hrvatske: Boka kotorska u Crnoj Gori te ra- 
nosrednjovjekovni lokaliteti u Bosni i Hercegovini. 
Boka kotorska već je od Dioklecijanove upravne re- 
forme iz 297. godine granično područje Dalmacije 
prema susjednoj provinciji Prevalitani, a kad je 395. 
godine podijeljeno Rimsko Carstvo, granica između 
Dalmacije i Prevalitane postala je ujedno granicom 
između zapadnoga i istočnoga carstva. Ta je granica 
u doba ranoga Bizantskog Carstva odvajala Dalma- 
ciju od Ilirske prefekture, koja se prostirala istočno 
od Drine, to jest od crte koja tu rijeku spaja s južnim 
Jadranom istočno od Boke kotorske. 


Ranosrednjovjekovno graditeljsko naslijeđe susjed- 
ne Republike Bosne i Hercegovine priključeno je 
ranosrednjovjekovnoj građi iz Dalmacije zbog svoje 
povijesno-zemljopisne pripadnosti antičkoj Dalma- 


ciji i likovno-stilske pripadnosti zapadnoeuropskoj 
predromanici i ranoj romanici. 


Među svim hrvatskim krajevima, Dalmacija ima 
najdulju urbanu, umjetničku i civilizacijsku tradici- 
ju, a u razdoblju ranoga srednjeg vijeka ona pred- 
njači vrsnoćom istaknutih primjera predromanič- 
koga i ranoromaničkoga graditeljstva i kiparstva, 
kao i brojem sačuvanih građevina odnosno njiho- 
vih ostataka. Nije pretjerano ustvrditi da sačuvane 
predromaničke građevine u Dalmaciji ili njihovi di- 
jelovi čine jednu od najvećih regionalnih koncentra- 
cija ranosrednjovjekovnoga crkvenog graditeljstva 
na Sredozemlju i u Europi, a odlikuju se iznimnim 
bogatstvom raznovrsnih tipova i oblika. Isto tako, i 
predromaničko kiparstvo, najviše sačuvano i izlože- 
no u muzejima dalmatinskih gradova, čini jedan od 
najbogatijih fondova tzv. pleterne plastike u svijetu, 
a ističe se izvanrednim bogatstvom i raznovrsnošću 
ukrasnih motiva. Velikom broju ranosrednjovjekov- 
nih reljefa u Dalmaciji, zahvaljujući okolnosti da su 
u mnogim slučajevima svojim natpisima vezani uz 
vladare stare hrvatske države ili pak uz ugledne 
prelate i svjetovne dužnosnike iz dalmatinskih gra- 
dova, poznato je vrijeme nastanka, pa oni čine, oso- 
bito za razdoblje između IX. i XI. stoljeća, okosnicu 
za datiranje ne samo hrvatske nego ponegdje i eu- 
ropske predromaničke i ranoromaničke skulpture. 


Razumljivo je, stoga, da je već od romantičkoga 
razdoblja europske historiografije u drugoj polovici 
XIX. stoljeća pozornost istraživača bila upravljena 
na dalmatinsku predromaniku, za koju se zbog po- 
vijesne podudarnosti s razdobljem stare hrvatske 
države uvriježio i naziv: starohrvatska umjetnost. Uz 
prinose koje su u tom pravcu dali strani autori, u 
proučavanju i znanstvenoj obradi dalmatinske pre- 
dromanike sudjelovali su i mnogi domaći povjesni- 
čari umjetnosti, arhitekti, arheolozi i drugi stručnjaci 
koji su istraživali pojedinačne građevine i umjetni- 
ne i objelodanili studije o ranosrednjovjekovnoj ar- 
hitekturi i skulpturi u Dalmaciji s različitih stajališta 
povijesti umjetnosti i arheologije. 


Pa ipak, unatoč velikom broju objavljenih članaka, 
rasprava i knjiga o dalmatinskoj predromanici i ra- 
noj romanici, ne može se tvrditi da je to razdoblje 
hrvatske umjetnosti i graditeljstva znanstveno obra- 
đeno i protumačeno na zadovoljavajući način. Ne- 
dostaju prije svega temeljite pojedinačne analize, jer 
je manje građevina toga razdoblja koje su istražene 


suvremenim metodama tehničkih i povijesnih zna- 
nosti od onih drugih koje još čekaju temeljito pro- 
učavanje. Zbog toga ni zaključci koji se donose na 
osnovi nepotpuno istražene građe ne mogu zado- 
voljiti sve kriterije suvremenoga znanstvenog istra- 
živanja. 

Ovom se edicijom žele ukloniti bar neke od manj- 
kavosti u dosadašnjem proučavanju toga segmen- 
ta hrvatske kulturne baštine. Polazna osnova za 
predstavljanje ranosrednjovjekovnoga graditeljstva 
u Dalmaciji jest objavljivanje u zasebnim svescima 
(drugom, trećem i četvrtom) što potpunijega kor- 
pusa arhitekture koji obuhvaća više od četiri stoti- 
ne monografskih jedinica širih povijesnih područja, 
gradova, naselja i osobito brojnih pojedinačnih gra- 
đevina. Na tako iznesenoj građi temelji se rasprava 
(u ovom prvom svesku) o dosad malo proučenom 
urbanizmu ranoga srednjeg vijeka, o slabije sačuva- 
nom ali i neusporedivo manje istraženom stambe- 
nom graditeljstvu, iznosi se tipološka, morfološka 
i kronološka klasifikacija crkvene arhitekture, koja 
se razmatra i u odnosu na liturgijske zahtjeve toga 
doba, te sažimaju građevna i ukrasna obilježja. U 
posebnom se poglavlju željelo prikazati predroma- 
ničko i ranoromaničko graditeljstvo Dalmacije u 
okviru europskoga ranoga srednjeg vijeka. 


U istraživanju kulturne baštine kao trajnom postup- 
ku, nijedan rad ovakve vrste, pa prema tomu ni ova 
knjiga, ne može značiti konačnu obradu graditelj- 
stva i umjetnosti određenoga razdoblja, nego tek 
manji ili veći korak naprijed u dugoročnom progra- 
mu proučavanja. U tom smislu može se pretpostavi- 
ti da će biti korisna i bibliografija od oko tisuću šesto 
naslova te kronološke tabele, koje graditeljstvo ra- 
noga srednjeg vijeka u Dalmaciji prikazuju također 
u usporedbi s najvažnijim europskim povijesnim 
zbivanjima i građevinama toga razdoblja. 


Pred izlaženje prvoga od četiri predviđena sveska 
edicije, autor smatra svojom dužnošću uputiti izra- 
ze duboke zahvalnosti svima onima koji su pridoni- 
jeli tomu da ovaj rad ugleda svjetlo dana. Zaslužnih 
za to zaista je mnogo, pa se ovdje valja ograničiti 
samo na one koji su me najviše zadužili. 


Ante Milošević kao ravnatelj Muzeja hrvatskih arhe- 
oloških spomenika u Splitu predložio mi je krajem 
devedesetih godina minuloga stoljeća da se prihva- 
tim složenog zadatka obrade ranosrednjovjekovno- 
ga graditeljstva u Dalmaciji, koja bi se kao svojevrsni 


i dosada neizrađeni korpus arhitekture toga doba 
objavila u već započetoj muzejskoj ediciji Monumen- 
ta međii aevi Croatiae. Njegov nasljednik na položaju 
ravnatelja muzeja, Tomislav Šeparović, nastavio je s 
potporom tom projektu, prihvativši moj prijedlog 
da se zbog posebnoga karaktera arhitektonske gra- 
đe uloga suizdavača povjeri Arhitektonskom fakul- 
tetu Sveučilišta u Zagrebu. Fakultet je prihvatio taj 
prijedlog i preko svojih članova uređivačkog odbo- 
ra sudjelovao u konačnoj redakciji. 


Za sve izdavačke poslove pobrinuo se izvršni izda- 
vač edicije, splitski Književni krug na čelu s Nena- 
dom Cambijem, koji je projekt doveo do kraja, uvr- 
stivši knjigu u svoju uglednu biblioteku “Knjigu 
Mediterana“. 


Jerko Marasović autor je znatnog broja nacrta (arhi- 
tektonskih snimaka i idejnih rekonstrukcija), od ko- 
jih se mnogi ovdje prvi put objavljuju. Koristio sam 
se i mnogim rezultatima istraživanja Ive Petriciolija, 
a za dubrovačko područje i Željka Pekovića. 


Obilna fotografska građa najvećim dijelom potječe 
iz Muzeja hrvatskih arheoloških spomenika i nosi 


potpis Zorana Alajbega, dopunjena snimkama Živka 
Bačića, Zvonimira Buljevića, Pere Dragičevića, Nenada 
Gattina, Miljenka Mojaša, Ive Pervana i drugih autora. 


U računalnoj obradi slikovne građe najviše su su- 
djelovali Katja Marasović, Snježana Perojević i Anka 
Plazibat iz Mediteranskog centra za graditeljsko na- 
slijeđe, Ita Praničević-Borovac i Danijela Matetić-Poljak 
s Umjetničke akademije te Bojan Ćurković i Tomislav 
Alujević, studenti Građevinsko-arhitektonskog fa- 
kulteta Sveučilišta u Splitu. 


Svoju zahvalnost dugujem i recenzentima, Ivi Ba- 
biću i Željku Pekoviću, koji su uz ocjenu rada dali i 
mnoge korisne savjete, te Tomislavu Raukaru za ocje- 
nu povijesnog segmenta teksta i za karte povijesnog 
razvitka. Sugestijama i podatcima o ranosrednjo- 
vjekovnoj baštini od Kvarnera do Boke kotorske 
pomogli su Radoslav Bužančić, Vladimir Goss, Nikola 
Jakšić, Željko Rapanić, Pavuša Vežić, Mate Zekan, Ivica 
Žile i mnogi drugi moji kolege, istraživači predro- 
maničkoga razdoblja. 


Svima zato veliko hvala! 


Uvod 


Dalmatia praeromanica skraćeni je latinski naslov ove 
knjige, koju mnogo potpunije određuje podnaslov: 
Graditeljstvo ranoga srednjeg vijeka u Dalmaciji. 


Naslovom se dakle određuje osnovna tema, a pod- 
naslovom pobliže upućuje na to da se sadržaj ovo- 
ga rada odnosi na predromaničko graditeljstvo, 
ali prošireno i na ranu romaniku, koja je zajedno s 
predromanikom obuhvaćena povijesnim okvirima 
ranoga srednjeg vijeka. 


U prvom se poglavlju raspravljaju tri osnovna, po- 
lazna pitanja, a odnose se na prostor na kojem je 
ranosrednjovjekovno graditeljstvo ostavilo dokaze 
svoga postojanja, na vrijeme njegova nastanka i raz- 
vitka te na pojam predromanike i rane romanike kao 
stilskih graditeljskih i umjetničkih obilježja građevi- 
na ranoga srednjeg vijeka. 


Ranosrednjovjekovni gradovi, naselja i pojedinačne 
građevine koje se razmatraju u ovoj knjizi nalaze se 
u obalnoj, otočnoj i zagorskoj zoni Dalmacije. Pro- 
storna se razmatranja međutim nisu mogla osloni- 
ti samo na današnju zemljopisnu sliku Dalmacije; 
valjalo je, kako je već napomenuto u predgovoru, 
uzeti u obzir i povijesni zemljovid ranoga srednjeg 
vijeka pa onodobno graditeljstvo razmotriti u okvi- 
ru upravno-političkoga i crkvenoga teritorijalnog 
ustroja istočnojadranskoga prostora između kvar- 
nerskih otoka i Boke kotorske s dubokim zaleđem 
koje zahvaća i ranosrednjovjekovne ostatke gradi- 
teljstva i kiparstva u Bosni i Hercegovini. 


S time je usko vezano i pitanje doba u kojem je nasta- 
lo i razvijalo se graditeljstvo Dalmacije nakon pro- 
vale Avara i Slavena na istočni Jadran. S obzirom na 
iscrpnu literaturu o povijesti ranoga srednjeg vije- 
ka, ovdje se smatralo nužnim dati samo vrlo krat- 


ki kronološki okvir koji uključuje i raščlambu toga 
doba na pet stoljeća (od sredine sedmoga do kraja 
jedanaestog) u okviru kojih je nastalo i razvilo se 
graditeljstvo i umjetnost ranoga srednjeg vijeka u 
Dalmaciji. 


Pitanju sloga pristupa se ovdje u terminološkoj i 
likovno-tehničkoj sastavnici toga pojma. Termino- 
loški pristup važan je upravo za razdoblje o kojem 
se ovdje raspravlja, jer je malo koje drugo razdoblje 
u povijesti umjetnosti imalo tako neodređene povije- 
sno-stilske odrednice kao rani srednji vijek u Zapad- 
noj Europi. Problem sloga kao likovnoga i tehničkoga 
izraza u prvom redu predromanike, osobito u odnosu 
na dva granična slogovna pojma — antike, koja joj 
prethodi, te romanike, koja ju je naslijedila — činilo se 
nužnim raspraviti na samom početku knjige, kako bi 
se, među ostalim, moglo objasniti po kojim su krite- 
rijima odabrane građevine koje su ovdje predstavlje- 
ne u skladu sa zahtjevima znanosti o povijesti umjet- 
nosti. Isto je tako u okviru romanike valjalo izlučiti 
najstarije razdoblje toga sloga, koje se u prihvaćenoj 
terminologiji naziva ranom romanikom ili prvom ro- 
manikom, i priključiti ga građi predromanike, jer to 
doba u povijesnoj razdiobi, kako je već naglašeno, 
također pripada ranome srednjem vijeku. 


Pojam graditeljstva kao jedne od riječi naslovne 
sintagme nije potrebno podrobnije obrazlagati. Va- 
lja ipak istaći, imajući pred očima neke ranije termi- 
nološke nejasnoće u vezi s tim pojmom, da se pod 
terminom graditeljstvo podrazumijeva umijeće i teh- 
nika građenja iz kojih su se u graditeljskoj znanosti 
razvile tri međusobno povezane, ali ipak posebne 
discipline urbanizma, arhitekture i građevinarstva. 
Premda se u ovoj knjizi najviše govori o arhitekturi, 
bilo je nužno zahvatiti i urbanizam kao graditeljstvo 


gradova, naselja i drugih širih prostora, a prouča- 
vanje arhitekture katkad vodi i do razmatranja s 
područja građevinarstva, tj. izvođenja i tehnike gra- 
đenja u prostoru. Tako su pojmom graditeljstva obu- 
hvaćene gradske ili seoske cjeline, pojedinačne gra- 
đevine i njihovi dijelovi. 

Gotovo stoljeće i pol traje sustavno proučavanje 
ranosrednjovjekovnoga graditeljstva u Dalmaciji, 
pa se prije izlaganja same građe valjalo u drugome 
poglavlju osvrnuti na povijesna vrela i dosadašnju 
literaturu. Vrela se iznose u najkraćim crtama, samo 
kao osnovna informacija o povijesnoj zasnovanosti 
zaključaka o vremenu izgradnje i razvitku ranosred- 
njovjekovnih građevina, a sažeti pregled dosadaš- 
nje historiografije daje se kronološkim redom kako 
bi se pokazao razvitak doprinosa brojnih istraživa- 
ča proučavanju i znanstvenoj obradi graditeljstva 
i umjetnosti Dalmacije u ranome srednjem vijeku, 
ostvaren u razdoblju od romantizma iz sredine pret- 
prošloga stoljeća do suvremene znanosti o povijesti 
umjetnosti na početku trećega tisućljeća. Iscrpniji 
osvrt na mišljenja istraživača o različitim problemi- 
ma dalmatinske predromanike i rane romanike, te o 
pojedinim građevinama koje pripadaju tom razdob- 
lju, naći će se u samoj građi korpusa arhitekture ili 
pak u raspravi o različitim vidovima graditeljstva 
ranoga srednjeg vijeka. 


Osnovna građa o dalmatinskoj predromanici i ranoj 
romanici izlaže se u drugom, trećem i četvrtom sve- 
sku ove knjige, koji zajedno sadrže korpus ranosred- 
njovjekovnih građevina, naselja, gradova i širih teri- 
torijalnih cjelina. Građa u korpusu mogla se ustrojiti 
po različitim kriterijima: abecednom, prema imeni- 
ma mjesta koja se obrađuju, povijesnom, koji bi se 
mogao primijeniti samo u slučaju potpunog pozna- 
vanja vremena nastanka svih građevina u popisu, 
tipološkom, koji bi unaprijed zahtijevao morfološko 
svrstavanje građe, ili pak geografskom. U našem se 
slučaju činio najprimjerenijim upravo geografski re- 
doslijed. Njime se bolje uočava povezanost tipolo- 
gije arhitekture i urbanizma s prostorom u kojem se 
razvilo ranosrednjovjekovno graditeljstvo. 


Primjena geografskoga redoslijeda omogućila je da 
se osnovna prirodna raščlamba širega dalmatinskog 
prostora uskladi i s povijesnim kriterijem, i da se u 
okviru postojeće regionalizacije objasni politički i 
crkveni ustroj toga prostora u ranome srednjem vi- 
jeku. Time je dakle omogućeno da se s jedne strane 


građa sagleda u okviru osnovnih regija i subregija, 
a da se istodobno prate i dva ranosrednjovjekov- 
na teritorijalna sustava koja su suživjela u to doba. 
Prvi se odnosi na bizantske gradove i njihov teri- 
torij (uključujući i neke sjevernojadranske otoke), a 
drugi na starohrvatski teritorijalni ustroj županija 
za najveći dio zaleđa tih gradova, odnosno na ustroj 
drugih “sklavinija“ u južnoj Dalmaciji. 

U skladu s takvom podjelom iznesena je svekolika 
građa o ranosrednjovjekovnom graditeljstvu, prika- 
zana na četiri osnovne prostorne razine: regija, širih 
prostornih cjelina, ranosrednjovjekovnih gradova 
ili naselja te pojedinačnih građevina. 


Građa u korpusu arhitekture u okvirima Republike 
Hrvatske podijeljena je u četiri regije (Kvarner, Sje- 
verna, Srednja i Južna Dalmacija). Izvan hrvatskih 
granica zahvaćena je ranosrednjovjekovna građa na 
prostoru Republike Bosne i Hercegovine te predro- 
maničke i ranoromaničke građevine i njihovi ostatci 
u Boki kotorskoj u Republici Crnoj Gori. U četiri- 
ma hrvatskim regijama građa je podijeljena na šire 
prostorne cjeline, kao svojevrsne subregije, što se 
ponegdje više ili manje poklapaju sa srednjovjekov- 
nim starohrvatskim županijama ili širim područji- 
ma dalmatinskih gradova u okviru bizantske teme 
ili pak zahvaćaju svaki pojedinačni kvarnerski ili 
dalmatinski otok u kojem su sačuvani ostatci pred- 
romaničke ili ranoromaničke arhitekture. U okvi- 
rima širih cjelina izdvojeni su kao posebne mono- 
grafske jedinice ranosrednjovjekovni gradovi i na- 
selja. U kataloškoj jedinici o ranosrednjovjekovnom 
gradu ili naselju obrađuje se njihova naseobinska 
struktura i označava pobliži položaj pojedinačnih 
građevina. 


Najveći dio korpusa ispunja monografska obrada 
pojedinačnih građevina koja sažeto zahvaća osnov- 
ne podatke od povijesnih vrela i historiografije do 
opisa zatečena stanja, pretpostavljena izvornog 
izgleda, vremena nastanka i razvitka. 


U korpusu se donose podatci za gotovo četiri stotine 
građevina za koje se zahvaljujući povijesnim vreli- 
ma ili analizom sačuvanih ostataka moglo utvrditi 
da su sagrađene u predromaničko ili ranoroma- 
ničko doba od VII. do XI. stoljeća. Na isti su način 
istraživanjem zahvaćene i ranije građevine koje su 
preuređene u ranome srednjem vijeku kako bi gra- 
diteljskim i umjetničkim zahvatima bile usklađene 
sa zahtjevima svoga vremena, najviše izradom ka- 


menoga namještaja. Istraživanjem su u iznimnim 
slučajevima zahvaćene i građevine koje su prešle 
gornju vremensku granicu XI. stoljeća ako je njiho- 
vo datiranje prijeporno ili ako u razdoblju romanike 
one iskazuju retardirani izraz predromaničkoga od- 
nosno ranoromaničkog sloga. 


Osnovni kriterij uvrštenja nekog lokaliteta u korpus 
arhitekture bila je barem djelomična sačuvanost ar- 
hitekture neke građevine, odnosno njezina struktu- 
ralnog ili liturgijskog dijela, ili pak poznati izgled 
na osnovi slikovnoga povijesnog vrela. Po samim 
povijesnim podatcima o položaju, imenu i vremenu 
nastanka pojedine ranosrednjovjekovne crkve ne 
bi se moglo na primjeren način raspravljati o arhi- 
tekturi. Zato su one građevine kojima nije poznata 
arhitektura ili liturgijski namještaj, nego su ostavile 
svoje tragove isključivo u povijesnim podatcima, 
samo nabrojene u topografiji ranosrednjovjekovno- 
ga grada ili naselja, odnosno šire prostorne jedinice, 
ali nisu svrstane u korpus arhitekture. 


U opisu pojedine građevine pozornost je podjed- 
nako posvećena arhitekturi i kiparskim sastavnica- 
ma. Kiparska djela, aplicirana na konstrukcijskim 
elementima, otvorima i osobito brojnim ulomcima 
kamenoga namještaja ili na sarkofazima, nađenim 
na istom položaju, objavljuju se bez pretenzije da to 
bude korpus ranosrednjovjekovne skulpture u Dal- 
maciji. Kada se jednom bude radio takav korpus, 
ovdje iznesena građa vjerojatno će pomoći i u takvu 
programu. 


Iz građe, prikupljene i prezentirane u korpusu, mo- 
glo se pristupiti raspravi, odnosno stvaranju odre- 
đenih zaključaka o različitim vidovima ranosred- 
njovjekovnoga graditeljstva u Dalmaciji. Za razliku 
od predromaničkih i ranoromaničkih crkava, koje 
su u žarištu historiografskog interesa još od sredine 
pretprošloga stoljeća, ranosrednjovjekovni grad ili 
naselje, dakle urbanizam toga doba, bio je izmakao 
većoj pozornosti istraživača ne samo u hrvatskoj 
historiografiji umjetnosti nego i u proučavanju eu- 
ropskoga ranoga srednjeg vijeka uopće. Na temelju 
svojih prethodnih istraživanja, koja su uzimala u 
obzir i rezultate drugih autora u pojedinačnom pro- 
učavanju gradova u Dalmaciji u ranome srednjem 
vijeku, nastojao sam u granicama dostupne građe u 
trećem poglavlju prvoga sveska obraditi ranosred- 

njovjekovni grad i naselje, isto kao i prostor koji ih 
okružuje. Kako su glavna središta urbanoga života 
u ranosrednjovjekovnoj Dalmaciji nastala u posto- 
jećim antičkim gradovima, to se pri osnovnoj kla- 
sifikaciji građe činilo najlogičnijim razmotriti dvije 
glavne kategorije naselja: onih s antičkom tradici- 
jom te drugih koja su bez ranije podloge nastala i 
razvila se u predromaničko i ranoromaničko doba. 
Razmatranje pojedinih dijelova grada, poput utvr- 
da ili nekropola, našlo je svoje najpogodnije mjesto 
u tome istom poglavlju. 


Ni stambenoj arhitekturi ranoga srednjeg vijeka nije 
se u dosadašnjem istraživanju posvećivala osobita 
pozornost, ni u hrvatskoj ni u općoj historiografiji, 
to jest povijesti arhitekture. Razlog je tomu svaka- 
ko znatno manja očuvanost predromaničkih kuća 
u odnosu na crkve istoga razdoblja. Sustavna istra- 
živanja dalmatinskih gradova tijekom posljednjih 
pola stoljeća umnogome su povećala građu i do- 
kumentaciju o toj arhitektonskoj kategoriji dalma- 
tinske predromanike i rane romanike, pa je i u ovoj 
knjizi tome pitanju posvećeno posebno (četvrto) 
poglavlje. Uz ranosrednjovjekovne kuće, sačuvane 
u skromnim ostatcima u pojedinim dalmatinskim 
gradovima, a najviše u Splitu, na istom se mjestu 
iznosi dosad dostupna građa o samostanima, za- 
snovana na povijesnim podatcima i na rezultatima 
arheoloških istraživanja, te o vladarskim dvorima 
koje poznajemo po vrelima i rijetkim materijalnim 
ostatcima. 


Kako predromanička i ranoromanička crkvena ar- 
hitektura u Dalmaciji čini neusporedivo najveći dio 
proučene građe, razumljivo je da je o tom proble- 
mu, obrađenom u petom poglavlju prvoga sveska, i 
najviše poredbenih razmatranja kojima se nastojalo 
obuhvatiti najznačajnija pitanja vezana uz pojavu 
graditeljstva ranoga srednjeg vijeka. Razmatranja 
su započela od naručitelja, darovatelja, nositelja iz- 
gradnje i samih majstora, o kojima postoje podatci. 
Nastavila su se proučavanjem funkcije odnosno ra- 
zličitih tipova crkvene arhitekture, naslovnika crka- 
va (koji često otkrivaju i političke, kulturne i kultne 
utjecaje) te raspravom o drugim pitanjima, vezani- 
ma uz obredne funkcije i prostore. Dvije u dosadaš- 
njoj historiografiji najprivlačnije teme, tipologija i 
geneza predromaničkoga i ranoromaničkoga crkve- 
nog graditeljstva, ovdje će se razmatrati povezano 


jer se o genezi ne može raspravljati bez tipologije, 
a različiti ttpovi mogu uputiti i na različito porije- 
klo oblika. Treći čimbenik koji se razmatra u istom 
kontekstu jest zemljovidna rasprostranjenost poje- 
dinih tipova i oblika, što je sastavni dio tipologije, a 
umnogome ovisi i o pravcima utjecaja i određivanju 
porijekla nekog oblika, konstrukcije ili ukrasa. 


Kako su istraživanja projekta, konstrukcije i izvedbe 
u ranome srednjem vijeku (inače skromnije prouče- 
na u dosadašnjim povijesno-umjetničkim radovi- 
ma) bila najviše usmjerena na crkvene građevine, 
to će se u istom poglavlju barem dotaknuti neka 
pitanja iz tih područja. Razmatranje svekolikoga 
postupka građenja zahtijeva, međutim, podrobnije 
istraživanje i sudjelovanje mjerodavnih stručnja- 
ka iz posebnih disciplina koje znanost o povijesti 
umjetnosti ne može sama pokriti. Ovdje će se zato 
moći samo dotaknuti pitanja mjera i projekta, građe 
i načina konstrukcije. 


U dosad prikupljenoj građi nalaze su se podatci i 
o arhitektonskim dijelovima i ukrasnim elementi- 
ma koji se razmatraju u istom poglavlju, također 
bez namjere da ta građa zahvati detaljnu analizu 
ranosrednjovjekovnoga kiparstva, nego samo da 
upotpuni poznavanje ukrasa ranosrednjovjekovnih 
crkvenih građevina u Dalmaciji. U raspravi o crkva- 
ma spominju se i freske i mozaici. Bez ikakve težnje 
da to bude sustavna analiza ranosrednjovjekovnoga 
slikarstva, o tom se ukrasu ukratko raspravlja samo 
kao o dijelu arhitektonskoga interieura predroma- 
ničkih i ranoromaničkih crkava. 


Građa izložena u korpusu i u raspravi o arhitekturi 
i o primijenjenom joj kiparstvu (posebice crkvene 
namjene) omogućila je stvaranje čvršće kronologi- 
je ranosrednjovjekovnoga graditeljstva i umjetnosti 
u Dalmaciji. Kronologija je zasnovana na rijetkim 
povijesnim vrelima o samim crkvama, ali mogla je 
biti dopunjena proučavanjem ukrasnih osobina li- 
turgijskog namještaja. Neki dijelovi namještaja, isto 
kao i sarkofazi nađeni u crkvama, u natpisima sa- 
drže i podatke o poznatim ličnostima političkoga ili 
vjerskog života iz hrvatske, dalmatinske ili lokalne 
povijesti pojedinih gradova ili regija, pa su i građe- 
vine kojima je pripadao taj namještaj mogle biti da- 
tirane posrednim putem. Tako se, unatoč mnogim 
pitanjima koja još uvijek ostaju otvorenima, stvorila 
kronološka slika koja će se vjerojatno dopunjavati, a 
možda i ispravljati daljim istraživanjima. 


U raspravi se nije moglo izbjeći ni pitanje porijekla 
graditeljstva i umjetnosti ranoga srednjeg vijeka u 
Dalmaciji, o kojima pojedini istraživači raspravlja- 
ju već stoljeće i pol, otkada uopće postoji interes za 
istočnojadransku predromaniku i ranu romaniku. 
Zato je i u ovoj knjizi bio nužan makar i kratak osvrt 
na stvaralačke sastavnice koje su zajedno rezultirale 
pojavom ranosrednjovjekovnoga graditeljstva i ki- 
parstva u Dalmaciji. 


Razmatranje toga problema dovelo je do poku- 
šaja ocjene u kojoj je mjeri na genezu dalmatinske 
predromanike utjecala lokalna baština, a u kojoj 
drugi onodobni vanjski poticaji što su pristizali sa 
sjeverozapada (Franci), istoka (Bizant) i jugozapa- 
da (Apeninski poluotok) kroz djelovanje različitih 
čimbenika, među kojima je benediktinski red bio od 
posebna značenja. 


Tvrdnju s kojom je započeto proučavanje dalma- 
tinskoga ranosrednjovjekovnoga graditeljstva, da 
je ono sastavni dio opće europske predromanike i 
rane romanike, bilo je potrebno obrazložiti u po- 
sebnom, osmom poglavlju prvoga sveska, kojim 
se nastojao i pokazati doprinos hrvatskoga ranoga 
srednjeg vijeka, izloženog na primjerima iz Dalma- 
cije, općem europskom graditeljstvu i umjetnosti 
toga doba. Taj doprinos dolazi do izražaja u urba- 
nizmu jer obogaćuje opća znanja o preobrazbi an- 
tičkih jezgri u srednjovjekovni grad, u proučavanju 
ranosrednjovjekovne stambene kuće kao još uvijek 
slabo istraženoj kategoriji u općoj znanosti o povi- 
jesti umjetnosti, a najviše u crkvenom graditeljstvu 
s obzirom na količinu i vrsnoću tipova i oblika koji 
obogaćuju europsku arhitektonsku morfologiju 
toga doba i upućuju na već spomenute pravce utje- 
caja. 


U tom se razmatranju udjela Dalmacije u širem me- 
diteranskom i europskom ranom srednjovjekovlju 
činilo potrebnim iznijeti i kronološke usporedbe 
koje uz graditeljstvo i umjetnost ranoga srednjeg 
vijeka pružaju i osnovne komparativne podatke o 
povijesnim zbivanjima i događajima u Crkvi i kul- 
turi uopće. 


O ranosrednjovjekovnoj Dalmaciji, a osobito o gra- 
diteljstvu i kiparstvu toga doba, postoji obilna znan- 
stvena i stručna literatura. Da bi se lakše moglo slu- 
žiti njome, bilo je nužno tu obilnu građu iznijeti na 
kraju prvoga sveska, to prije što će se bibliografski 
podatci iznositi u svim poglavljima i osobito u kor- 

pusu, pa će taj dio knjige činiti osnovu za svu nave- 
denu literaturu. 


Izneseni izbor literature odnosi se na širi vremenski 
i prostorni pojam nego što je ranosrednjovjekovna 
Dalmacija jer su u njemu obuhvaćena i djela koja 
su važna kao komparativna građa u proučavanju 
predromaničkoga i ranoromaničkog graditeljstva u 
Dalmaciji. 


Prilikom usklađivanja prikupljene građe s konač- 
nim oblikom knjige, bilo je nužno redoslijed prila- 
goditi strukturi edicije koja sadrži četiri sveska. 

Premda je korpus ranosrednjovjekovnih građevi- 


na osnova iz koje se dalje razvija sva preostala ra- 
sprava, pa se u redoslijedu istraživanja nalazi od- 


mah iza uvoda, prostornih, vremenskih i slogovnih 
okvira i pregleda povijesnih vrela i historiografije, 
zbog praktičnih se razloga taj najopsežniji dio građe 
objavljuje u tri zasebna sveska nakon rasprave kao 
svojevrsne sinteze cjelokupnog rada. Korpus arhi- 
tekture opsegom je građe znatno širi od uvodnih 
poglavlja i rasprave, obuhvaćenih prvim sveskom, 
pa je zato zahvaćen u tri zasebna sveska (Kvarner 
— Sjeverna Dalmacija, Srednja Dalmacija, Južna Dal- 
macija - Bosna i Hercegovina — Boka kotorska). 


U tako raspoređenoj građi ova prva knjiga (raspra- 
va) postaje svojevrstan uvod u korpus arhitekture, 
ali istodobno sadrži i zaključke koji proizlaze iz kor- 
pusa. 


I. Prostor — vrijeme - slog 


1. Dalmacija u ranome 
srednjem vijeku: 
prostor i teritorijalni ustroj 


Ranosrednjovjekovno graditeljstvo Hrvatske usredo- 
točeno je na istočnojadranski obalni pojas i njegovo 
zaleđe. Na tom su pojasu tri zemljopisne cjeline — 
Istra, Kvarner i Dalmacija — u kojima je sačuvana gra- 
diteljska i umjetnička baština ranoga srednjeg vijeka. 
Među njima se količinom i vrsnoćom sačuvane ba- 
štine posebno ističe Dalmacija kao povijesna pokra- 
jina, koja je, kako je već napomenuto u predgovoru, 
u različitim razdobljima imala različite granice." Uz 
današnji pojam Dalmacije, kojim se označuje južno- 
hrvatski jadranski prostor što ga čine četiri županije 
Republike Hrvatske — Zadarska, Šibensko-kninska, 
Splitsko-dalmatinska i Dubrovačko-neretvanska — 
ranosrednjovjekovno graditeljsko naslijeđe dalma- 
tinskoga prostora u širem smislu nalazi se i na po- 
dručju Riječko-goranske i Ličko-senjske županije na 
Sjevernom Jadranu, kojemu pripadaju kvarnerski 
otoci, nekada također sastavni dio ranosrednjovje- 
kovne Dalmacije, te primorski obronci Velebita. 


U proučavanju ranosrednjovjekovnoga graditeljstva 
Dalmacije na njezinoj jugoistočnoj granici nije se mo- 
gao mimoići ni prostor izvan državnih granica Re- 
publike Hrvatske, jer je zbog sačuvane graditeljske 
baštine valjalo zahvatiti i dio crnogorskoga primor- 
ja na Južnom Jadranu. Isto je tako na sjeveroistoku 
valjalo zahvatiti i ranosrednjovjekovne lokalitete iz 
susjedne Republike Bosne i Hercegovine u okviru 
rimske provincije Dalmacije, u kojima su otkriveni 
ostatci predromaničkih građevina i skulptura, srodni 
onodobnom dalmatinskom arhitektonskom i kipar- 
skom korpusu. 


Proučavanjem ranosrednjovjekovne Dalmacije ovdje 
je dakle zahvaćen jadranski obalni prostor između 
sjevernoga rta otoka Krka i istočnoga ruba Boke ko- 
torske odnosno između Like i bosanskohercegovač- 
kih mjesta na sjeveru te južne hrvatske državne gra- 
nice koju čine najistureniji dalmatinski otoci na jugu. 


Topografija 
ranosrednjovjekovne 
graditeljske baštine 


Istočnojadranski prostor obilježavaju tri zone: pri- 
morski pojas, otočje i zagora. 


1. Primorski je pojas u najvećem dijelu Dalmacije 
vrlo uzak jer se planinski lanac što ga zatvara s ko- 
pnene strane diže duž većega dijela obale nedale- 
ko od samog mora. Topografija graditeljske baštine 
ranosrednjovjekovne Dalmacije pokazuje najveću 
koncentraciju arhitekture toga razdoblja (i skulpture 
koja joj je pripadala) upravo u toj primorskoj zoni. U 
njoj su od Nina do Kotora koncentrirani najznačaj- 
niji gradovi i naselja, a njoj pripada i više od polo- 
vice (oko 55%) ukupnoga broja sačuvanih građevi- 
na ili njihovih arhitektonskih i kiparskih ostataka. 
Iz primorske su zone uglavnom zračili graditeljski 
i umjetnički utjecaji koji su se širili po otocima i u 
kontinentalnoj unutrašnjosti. 

Pristupna razmatranja urbanizma ranosrednjovje- 
kovne Dalmacije, do kojih se došlo u posljednje 
vrijeme, temelje se najviše na proučavanju obalnih 
antičkih gradova, smještenih između Nina i Koto- 
ra. Preživjevši u barbarskim naletima rušenje, ti su 
gradovi (Nin, Zadar, Skradin, Trogir, Kotor) obno- 
vili gradski život u razdoblju predromanike i rane 
romanike. U blizini nekih od porušenih antičkih 
gradova (Salona, Epidaur) oblikovani su također na 
antičkoj graditeljskoj podlozi novi ranosrednjovje- 
kovni gradovi (Split u antičkoj palači u Spalatumu, 
Dubrovnik u Ragusiumu). U toj su istoj zoni i neki 
drugi gradovi bez antičkoga kontinuiteta, kojima je 
nastanak i razvitak bio određen ulogom jednoga od 


2 P Skok (1992.), 438 i d.; M. Barada / J. Ravlić (1942.), 439 i 
d. 

Slika 3: Rasprostranjenost ranosrednjovjekovnih građevina u Dalmaciji i na susjednim prostorima. 
Obrađeno područje označeno je plavom crtom 


središta vezanih uz državu hrvatskih vladara (Šibe- 
nik, Biograd). 


U primorskoj se zoni nalazio i veliki broj manjih na- 
selja iz ranoga srednjeg vijeka, kojima danas jedini 
materijalni trag čini predromanička ili ranoroma- 
nička crkva, odnosno poneki ostatci njezine arhitek- 
ture ili kamenoga namještaja ukrašenoga pleternom 
ornamentikom. Neka su od njih, kao što je Ošlje, 
udaljena svega nekoliko kilometara od Stonskog za- 
ljeva, poznata po opisu Konstantina Porfirogeneta,? 
a nekima pak, koji se također spominju u povije- 
snim vrelima, historiografija još nije sa sigurnošću 
utvrdila položaj.“ 

3 DAL gl.33. 


U obalnim je gradovima ili u njihovoj neposrednoj 
okolici (koja je danas sastavni dio samoga gradskog 
prostora) bila i najveća koncentracija pojedinačnih, 
uglavnom crkvenih građevina. To se najbolje može 
pokazati na primjeru najvećega dalmatinskog gra- 
da (slika 4). 


Na prostoru današnjega Splita, unutar ranosrednjo- 
vjekovnoga grada ili izvan njega u okviru splitsko- 
ga poluotoka, pronađeni su ostatci više od četrdeset 
predromaničkih građevina, uglavnom crkava. U 
Zadru je na poluotoku ili izvan njega petnaestak cr- 
kava koje su ili sagrađene u ranom srednjem vijeku 
ili su u tom razdoblju nastavile svoju ulogu ranije 


* > Među neubicirana ranosrednjovjekovna naselja u djelu Konstantina Porfirogeneta spada Stupin, za koji se samo pretpostavlja da 
bi mogao biti istoimeno mjesto u Dalmaciji jugoistočno od Šibenika. Usp. N. Klaić (1975.), 288, bilj. 58. 


podignute starokršćanske crkve, dobivši predroma- 
nički liturgijski namještaj. Desetak predromaničkih 
crkava sačuvalo je veće ili manje ostatke unutar po- 
vijesne jezgre Dubrovnika, a po mnogim sačuvanim 
predromaničkim ili ranoromaničkim crkvama ili 
povijesnim podatcima o njima ističu se Trogir, Nin 
i Biograd. U gradu Kotoru i na drugim položajima 
Bokokotorskoga zaljeva u Crnoj Gori dvadesetak je 
položaja sa sačuvanim ostatcima ili tragovima rano- 
srednjovjekovnoga crkvenog graditeljstva. 


Predromaničke crkve podizane su u okolici gradova 
kao zavjetne crkve svjetovnih i crkvenih poglavara. 
Tako su hrvatski knezovi dali graditi crkvice blizu 
Splita, najviše u podnožju Kozjaka između Trogira 
i Solina. Starohrvatske crkve u Ravnim kotarima, 
u kojima prevladava isti arhitektonski tip, nastale 
su pod utjecajem prototipa u Zadru, kao dijecezan- 
skom središtu. Znatnu koncentraciju ranosrednjo- 
vjekovnoga crkvenog graditeljstva pokazuje i polu- 
otok Pelješac, posebice područje oko Stona. 


2. Otoci Dalmacije i Kvarnera na drugom su mjestu 
(oko 30 posto od ukupnoga broja predromaničkih i 
ranoromaničkih građevina) po brojnosti sačuvanih 
ostataka ranosrednjovjekovne arhitekture i skul- 
pture. U otočnoj zoni Dalmacije predromaničke su 
crkve uglavnom koncentrirane u mjestima koja su 
gravitirala središtima crkvenih dijeceza iz kopnene 
primorske zone. Najveća je koncentracija predro- 
maničkih i ranoromaničkih crkava na Braču, kao 
većem otoku najbližem Splitu, sjedištu dalmatinske 
metropolije. Pojava ranosrednjovjekovnih crkava 
na Braču poklapa se s naseljenjem otoka, oko X.- 
XI. stoljeća, slavenskim pučanstvom porijeklom iz 
Neretvanske “sklavinije“ (Paganije) i njegovim po- 
krštavanjem. Ranosrednjovjekovna sela na Braču 
nisu slijedila prije kristijanizirana antička naselja na 
obali, nego su podignuta na visokim otočnim polo- 
žajima, udaljenima od obale. Dvadesetak do danas 
sačuvanih predromaničkih i ranoromaničkih crka- 
va nalazi se u tim predjelima u unutrašnjosti otoka, 
dok su u obalnim naseljima ranosrednjovjekovne 


Slika 4: Ranosrednjovjekovne građevine u Splitu: a. povijesna jezgra, b. poluotok (prema T. Marasoviću) 


građevine uglavnom nastale pregradbom starokr- 
šćanskih crkava. 


Neretvanskoj su oblasti pripadali i drugi srednjo- 
dalmatinski otoci (Hvar, Šćedro, Vis, Biševo), gdje 
su također sačuvani ostatci ranosrednjovjekovnih 
crkava, iako u znatno manjem broju nego na Braču. 


Drugu veliku koncentraciju predromaničkih crka- 
va u otočnoj zoni čine Elafitski otoci: Šipan, Lopud 
i Koločep. Na njima se nalazi dvadesetak više ili 
manje sačuvanih građevina istoga tipa, izgrađenih 
uglavnom u isto doba krajem ranoga srednjeg vi- 
jeka. Njihova pojava može se vezati uz djelovanje 
dubrovačke nadbiskupije, osnovane u XI. stoljeću, 
a njezinoj metropolitanskoj ovlasti vjerojatno su 
pripadale predromaničke i ranoromaničke crkve 
podignute na drugim južnodalmatinskim otocima 
(Lastovo, Mljet, Sušac, Korčula). 


U podizanju ranosrednjovjekovnih crkava na sje- 
vernodalmatinskim otocima (Pag, Dugi otok, Iž, 
Ugljan, Pašman i dr.) graditeljski su poticaji dolazili 
iz Zadra kao središta važne onodobne dijeceze. 


Ranosrednjovjekovna crkvena izgradnja na Kvarne- 
ru pretežito se poklapa s kasnom fazom toga razdo- 
blja, kad otoci, prije u sastavu Bizantskoga Carstva, 
dolaze pod vlast jakih hrvatskih vladara iz druge 
polovice XI. stoljeća. 


3. U zagorskom su pojasu Dalmacije predromaničke 
crkve najviše koncentrirane u središtima ranosred- 
njovjekovne hrvatske države, odnosno u sjedištima 
njezinih županija.? Najveća im je koncentracija u do- 
linama oko porječja Krke i Cetine. 


Povijesna vrela spominju “pet crkava na Kosovu“, 
koje su arheološkim istraživanjima identificirane u 
selu Biskupiji nedaleko od Knina.“ U crkvi sv. Spasa 
uz vrelo rijeke Cetine pronađen je natpis koji kao 
donatora otkriva starohrvatskoga župana Gostihu.? 
U gornjem toku rijeke Cetine još je nekoliko starohr- 
vatskih lokaliteta. 


U zagorskom dijelu Južne Dalmacije jugoistočno 
od Cetine dosad nisu zabilježene veće koncentraci- 
je ostataka ranosrednjovjekovnoga graditeljstva, ali 
valja napomenuti da na tim prostorima ni dosadaš- 
nja istraživanja nisu bila toliko intenzivna kao na 
prostoru starohrvatske države. 

V. Goss (1987.), 86, 148-155. 

S. Gunjača (1973.-1978.), III (1975.), 129 i sl. 

Istom zagorskom pojasu valja priključiti i ranosred- 
njovjekovne crkve u dubljoj unutrašnjosti, na terito- 
riju današnje Republike Bosne i Hercegovine. Za to 
je područje znakovita skupina građevina oko Zenice, 
Travnika, Livna, Dabravine, poznatih po ostatcima 
starokršćanskih bazilika koje se ističu skulpturama 
na liturgijskom namještaju. Novim istraživanjima 
te su skulpture pripisane merovinškom razdoblju 
europske umjetnosti, pa bi predstavljale najstariju, 
pretkarolinšku fazu ranoga srednjovjekovlja na pro- 
storima dalmatinskoga zaleđa. 


Državno-teritorijalni ustroj 
na prostoru Dalmacije u 
ranome srednjem vijeku 


Tijekom gotovo pet stoljeća dugoga razdoblja rano- 
ga srednjeg vijeka (od sredine VII. do kraja XI. stolje- 
ća) mijenjale su se političke prilike, isto kao i granice 
pojedinih državnih zajednica od kvarnerskih oto- 
ka do Boke kotorske. Ipak, u najvećem dijelu toga 
razdoblja razvijala su se dva političko-teritorijalna 
sustava koja su tada suživjela na istočnojadranskoj 
obali. Bili su to: Bizantska Dalmacija i Hrvatska dr- 
žava i druge južne “sklavinije“. 


Prostor Dalmacije 
pod bizantskom upravom 


Ranosrednjovjekovna bizantska Dalmacija nije bila 
geografski kompaktna cjelina jer je prostorno bila 
rascjepkana u više dijelova koji nisu bili teritorijalno 
povezani. Donja (sjeverna i srednja) Dalmacija (Dal- 
matia inferior) obuhvaćala je dva odijeljena prostora: 
prostranije sjeverozapadno područje, od kvarner- 
skih do zadarskih otoka (između Krka i Vrgade), 
uključujući i šire gradsko zadarsko područje, te 
manje, trogirske i splitske gradske prostore, među- 
sobno također odijeljene teritorijem stare Hrvatske 
države. Trogirskom su području još pripadali Veliki 
i Mali Drvenik i drugi otočići, a splitskome otok Šol- 
ta. Prostorni kontinuitet tih dvaju dijelova bizantske 
Donje Dalmacije prekidala je Hrvatska država, što 
se pružala od Nina do bizantskih gradskih područja 
Trogira i Splita, i dalje prema jugoistoku do Cetine. 

Slika 5: Bizantska Dalmacija u 


Donju od Gornje Dalmacije razdvajale su i druge, 
manje dalmatinske slavenske države: Paganija (Ne- 
retvanska kneževina), kojoj su pripadali srednjodal- 
matinski otoci te Zahumlje. 


Gornja (južna) Dalmacija (Dalmatia superior) obu- 
hvaćala je nekoliko sasvim odijeljenih manjih po- 
dručja oko Dubrovnika (kojemu su pri kraju ranoga 
srednjeg vijeka pripadali i Elafitski otoci) i gradove 
na današnjem crnogorskom primorju. 


Bizantsku je Dalmaciju, prema tomu, činio skup 
izoliranih gradova zajedno s izvangradskim prosto- 
rima (ager centuriatus). Ti su teritoriji izvan zidova, 
na koje se protezala gradska uprava, poznati i pod 
nazivom gstareje. 


U okviru Donje Dalmacije nalazili su se obalni gra- 
dovi Zadar, Trogir i Split, a u Gornjoj Dalmaciji Du- 
brovnik, Roze, Kotor, Bar i Ulcinj. 


Slika 6: Hrvatska država i južne “sklavinije“ 
sredinom X. stoljeća (N. Klaić) 

ranome srednjem vijeku (N. Klaić) 


U ranijem razdoblju ranoga srednjeg vijeka pod bi- 
zantskom su upravom bili kvarnerski i sjevernodal- 
matinski otoci od Krka do Vrgade, na kojima su i 
gradovi Krk, Osor i Rab. U zadnjoj četvrtini XI. sto- 
ljeća, u doba kralja Zvonimira, najvažniji kvarnerski 
otoci bili su priključeni Hrvatskoj državi. 


Prostor ranosrednjovjekovne 
Hrvatske i južnih sklavinija 


Sav ostali obalni, otočni i zagorski prostor Dalmaci- 
je pripadao je većim ili manjim državnim zajednica- 
ma, koje je bizantski car i pisac Konstantin Porfiro- 
genet sredinom X. stoljeća nazvao “sklavinijama“.? 
Među njima je u teritorijalnom pogledu i po vojno- 
političkoj snazi i ugledu najznačajnija bila ranosred- 
njovjekovna Hrvatska država, ustrojena do X. stoljeća 
kao kneževina, a u X. i XI. stoljeću kao kraljevina. 
U unutarnjem ustroju država je bila podijeljena na 
županije: 

Ninska županija obuhvaćala je prostrani teritorij 
sjevernoga dijela Ravnih kotara, na kojem je, osim 
samoga grada Nina kao sjedišta župana i prvoga 
hrvatskog biskupa, znatna koncentracija ranosred- 
njovjekovnih crkvenih građevina. Područje s istoč- 
ne strane rijeke Zrmanje, koje je graničilo s Likom 
i Krbavom, neki su autori prepoznali kao posebnu 
županiju, poznatu pod nazivom Nona.!* 


Lučka županija zauzimala je još prostraniji teritorij 
sjeveroistočnoga dijela Ravnih kotara i Bukovice, i 
pružala se jugoistočno od Ninske županije, sjevero- 
istočno od zadarskog područja i županije Sidraga, a 
zapadno od Kninske i Bribirske županije. U hrvat- 


E. Smiljanić (1990.b), 89-150, I. Goldstein (1992.), 154-157, J. Schafarik: Slavische Althertumer, IL Leipzig 1847., 296. 


skoj historiografiji mnogo se sporilo oko njezina po- 
stanka, naziva i teritorija." Novijim istraživanjima 
poistovjećuje ju se sa županijom koju Porfirogenet 
naziva Nona, a koja u XI. stoljeću dobiva hrvatski 
naziv Luka. Pod tim se imenom spominju i njezini 
župani, kojima je sjedište bilo u Nadinu. 


Sidraga je izrazito primorska županija, a prostirala 
se od zadarskoga agera pa vjerojatno do ušća Krke 
u Šibenskom zaljevu, gdje su granice upitne s obzi- 
rom na mogućnost da se tamo prostirala Bribirska 
županija. Najviše ostataka ranosrednjovjekovnih 
građevina ustanovljeno je u Biogradu kao županij- 
skom središtu. Sjeveroistočni dio županije Sidrage 
poslije je pripao Lučkoj županiji, koja se protezala i 
na dijelove ranije Ninske i Bribirske županije. 


Bribirska je županija sa središtem u bribirskom ca- 
strumu zahvaćala jugoistočno granično područje 
Ravnih kotara, a protezala se na jugoistoku mož- 
da i do Šibenskog zaljeva. Na zapadu je graničila 
sa županijom Lukom, koja se poslije proširila i na 
dio bribirskoga prostora, a na istoku s Primorskom 
županijom. 

Sjeveroistočno od Lučke županije pružala se staro- 
hrvatska županija Pset (Pesente u vrelima XII. sto- 
ljeća), koja je na sjeverozapadu dopirala do rijeke 
Une. U crkvenom je ustroju bila podložna Kninskoj 
biskupiji. 

Istočno od Bribirske i Lučke županije nalazila se 
Kninska županija i zahvaćala prostor jugozapadno 
od Dinare, oko gornjega toka rijeke Krke. Županij- 
sko središte bilo je u Kninu, utvrđenom gradu koji 
je pojedine svoje upravne funkcije (hrvatskoga kra- 
ljevskoga i biskupskog sjedišta) razvio na prostra- 
nom polju južno od grada, na prostoru današnjeg 
naselja Biskupije. Na tom je prostoru i najveća kon- 
centracija poznatih predromaničkih i ranoromanič- 
kih građevina u Dalmatinskoj zagori. 


Istočno od Krke pružala se vrlo prostrana županija 
Primorje (Parathalassia), koja je obuhvaćala zaleđe 
Trogira i Splita, sežući na nekim mjestima (zapadno 
i istočno od Trogira te istočno od splitskoga agera) i 


do obale. Na sjeveru je graničila s Kninskom župa- 
nijom i Cetinskom župom. Kako se u ispravi s kraja 
IX. stoljeća spominje kliški župan,“ to se s razlo- 
gom pretpostavlja da je županijsko središte bilo u 
utvrđenom gradu Klisu. 


Na prostoru Primorske županije spominju se i po- 
jedine župe, kojima su također upravljali župani. 
Tako se južno od granice s Bribirskom i Kninskom 
županijom, a sjeverno od trogirskoga agera, nalazila 
župa Drid, koja se prostirala sve do obalnoga poja- 
sa između Rogoznice i Primoštena i spominje se u 
povijesnim vrelima XI. stoljeća. U njoj se vjerojatno 
nalazio još neubicirani ranosrednjovjekovni Stul- 
pin, jedan od utvrđenih gradova u Hrvatskoj koje 
nabraja Konstantin Porfirogenet. Kao posebni teri- 
torij po sredini Primorske županije oko današnjega 
Muća povijesna vrela navode župu Sminu.!? 


Za ranosrednjovjekovnu graditeljsku i arheološku 
topografiju u Primorskoj županiji posebno je važan 
prostor Kaštela, Solina i Poljica, sa znatnim brojem 
ranosrednjovjekovnih građevina ili njihovih ostata- 
ka. 


Cetinska je županija zahvaćala prostor koji je poslije 
poznat pod nazivom Cetinska krajina, u gornjem i 
donjem toku istoimene rijeke.“ U selu Cetini blizu 
samog izvora rijeke pronađen je natpis s imenom 
župana Gostihe. Novija proučavanja dovela su do 
tumačenja da je gornji tok Cetine činila vrhrička 
župa, koja je u starohrvatsko doba bila dio teritorija 
Kninske županije.!? 


Jugoistočno od Cetine nizale su se druge manje sla- 
venske državice. Između Cetine i Neretve prostira- 
la se Neretvanska kneževina, kojoj su pripadali i otoci 
Brač, Hvar, Biševo (pa stoga vjerojatno i Vis), Korču- 
la i Mljet. Prvo je upravno i vjersko središte Mukur 
(Makarska), a pri kraju ranoga srednjeg vijeka i u 
visokomu srednjem vijeku ulogu političkoga sredi- 
šta preuzima Omiš. Na temelju povijesnih podataka 
može se zaključiti da je država bila podijeljena na tri 
županije, od kojih su dvije (Rastoka i Mokro) bile uz 
more, a jedna (Dalen) u zagorskom području.!“ 


"= Historiografski problem temeljito je raspravio E. Smiljanić (1990.b), 89-150, koji iscrpno donosi i svu literaturu. 


12 F Rački (1877.), 16. 

5 L, Katić (1932.b), 74 id. 

4 A, Milošević (1996.), 8 

5 A, Milošević (1997.), 9 d. 


5 N. Klaić (1975.), 218. Iz priloženog crteža Neretvanske kneževine (o. c., 19) proizlazi međutim da su Dalen i Mokron dvije primor- 


ske županije, a Rastoka zagorska. 


Između Neretve i Dubrovnika pružala se Zahumska 
kneževina, koja se po gori Humu iznad vrela rijeke 
Bune u Hercegovini naziva i Hum. Na sjeveroza- 
padu je graničila s Neretvanskom kneževinom i s 
Hrvatskom državom, na sjeveru s Bosnom, na sje- 
veroistoku sa Srbijom, a na jugoistoku s Travunijom 
i s Dubrovnikom. Zahumlju je pripadao poluotok 
Pelješac te u ranijem razdoblju Elafitski otoci, a u 
kasnijem otok Mljet. Upravno je središte bio Blagaj 
(jugoistočno od Mostara) na gori Humu, a crkveno 
Ston. U XI. stoljeću to se područje nalazilo pod vla- 
šću dukljanskih vladara. 


Od Dubrovnika do sredine Bokokotorskog zalje- 
va prostirala se još jedna slavenska zajednica, koju 
Konstantin Porfirogenet naziva Travunia, s Trebi- 
njem kao upravnim i vjerskim središtem. Njezin je 
prostor u unutrašnjosti zahvaćao znatan dio današ- 
nje Hercegovine i Crne Gore. 


Jugoistočno od Travunije, od sredine Bokokotorsko- 
ga zaljeva pa do sredine Skadarskog jezera nalazila 
se Duklja, najjužnija istočnojadranska “sklavinija“, 
koja će u drugoj polovici XI. stoljeća proširiti svoj 
teritorij sve do Neretve i uključiti u svoj posjed pro- 
strano zaleđe Bosne i srpske Raške države. 


Crkveno-teritorijalni ustroj 
Dalmacije u ranom srednjem vijeku 


Crkvena je organizacija na istočnom Jadranu počet- 
kom ranoga srednjega vijeka bila podložna manjim 
promjenama od onih koje su snašle upravno-poli- 
tički sustav. Naime, svjetovni teritorijalni sustav na 
prijelazu kasne antike (do VI. stoljeća) u rani srednji 
vijek (od VII. stoljeća nadalje) suštinski se promijenio 
reduciranjem bizantske Dalmacije na same gradove 
s malim prigradskim teritorijem, a osobito pojavom 
novih slavenskih država i njihovim unutarnjim 
ustrojem županija. Za razliku od toga državno-po- 
litičkog sustava, crkvena teritorijalna organizacija 
uglavnom je nastavila i u ranome srednjem vijeku 
s ranijim teritorijalnim ustrojem, uz neke promje- 
ne, uzrokovane prije svega rušenjem i prestankom 
prvobitne uloge pojedinih važnih urbanih središta 
(Salona, Narona, Epidaur) i prenošenjem njihove 

Slika 7: Biskupska sjedišta u ranosrednjovjekovnoj Dalmaciji 
(F. Šanjek) 


uloge na nova biskupska sjedišta (Split, Dubrovnik) 
te osnutkom poneke druge nove dijeceze. 


Teritorijalni se crkveni ustroj iz starokršćanskoga 
doba u osnovi dakle zadržao i u ranome srednjem 
vijeku, s time što je metropolitansku ulogu preuzela 
Splitska nadbiskupija kao nasljednica salonitanske 
Crkve. Da bi postigla taj položaj, održala ga i učvr- 
stila, splitska je Crkva od samoga svog nastanka u 
VII. stoljeću te tijekom stoljeća što su slijedila nasto- 
jala dokazati raznim načinima, od stvarnih činjenica 
pa do legendi, crkveno-pravnu zasnovanost svoje 
vodeće uloge na istočnom Jadranu." 


Uz tu najvažniju istočnojadransku ranosrednjovje- 
kovnu metropoliju, na prostoru od Kvarnera do juž- 
noga Jadrana, nadbiskupsku su titulu s metropolit- 
skim ovlastima u ranome srednjem vijeku nosili i 
crkveni poglavari u Dubrovniku (od prve polovice 
XI. stoljeća) i Baru, a u Zadru tek u visokom sred- 
njem vijeku, poslije sredine XII. stoljeća. 


Broj biskupija na tom prostoru povećan je između 
VII i XI. stoljeća zadržavanjem postojećih i ustrojem 
novih dijeceza u Ninu, Biogradu, Skradinu, Kninu, 
Trogiru, Stonu, Kotoru i Budvi. U okviru svake od 
navedenih biskupija svoje su djelovanje nastavile 
mnoge starokršćanske župe, a još veći broj novih 
župa ustrojen je osobito na području stare Hrvatske 
države. 


"I Babić: Splitske uspomene na salonitanske kršćanske starine, VAHD, 85, Split 1992., 13-57. 


Splitska metropolija 


U razdoblju ranoga srednjeg vijeka, najkasnije od 
trećeg desetljeća X. stoljeća nadalje, splitska je Crkva 
imala metropolitansku ulogu, zasnovanu na tradi- 
ciji izravnoga kontinuiteta salonitanske nadbisku- 
pije iz starokršćanskoga razdoblja. Iz dokumenata 
crkvenih sabora, održanih u Splitu, na kojima su 
istočnojadranski biskupi sudjelovali kao sufragani 
splitskoga metropolita, proizlazi zaista veliki pro- 
stor u jurisdikciji splitske metropolije, koji čak pre- 
lazi granice rimske provincije Dalmacije i proteže 
se od obala Dunava i Drave na sjeveru do dijelo- 
va antičkoga Praevalisa na jugoistoku. U najvećem 
usponu njezine moći u ranome srednjem vijeku u 
okviru Splitske nadbiskupije djelovalo je osamnaest 
podređenih biskupija.!? Sve do XIX. stoljeća Nadbi- 
skupija je nosila naziv metropolis Dalmatiae et Chro- 
atiae, a njezini poglavari imali su naslov dalmatin- 
sko-hrvatskoga primasa. 


Dubrovačka metropolija 


Pretpostavlja se da je Dubrovačka biskupija, koja 
se spominje u aktima splitskoga sabora 925. i 928. 
godine, a vjerojatno je znatno starijega postanka, 
podignuta na metropolitansku razinu 999. godine. 
Prema papinskoj odredbi iz 1022. godine, jurisdikci- 
ja Dubrovačke metropolije protezala se od Neretve 
do Bojane na cijeli južnojadranski prostor, uz dubro- 
vačko područje (astareju — distrikt), još ina gradove 
Kotor, Bar i Ulcinj, te na slavenske zemlje Zahumlje, 
Travuniju i Srbiju. 


Zadarska metropolija 


Povijesna vrela (prisege izabranoga zadarskog bi- 
skupa Andrije splitskom nadbiskupu Lovri 1089.!? 
i osorskoga biskupa Vilima splitskome nadbiskupu 
Krescenciju oko godine 1100.) dokazuju da je me- 
tropolitanska ovlast splitske Crkve nad sjeverno- 
dalmatinskim prostorom i kvarnerskim otocima još 
uvijek trajala krajem XI. i na početku XII. stoljeća. 
Stvarna metropolitanska jurisdikcija Zadarske nad- 
biskupije počinje tek u drugoj polovici XII. stoljeća. 
Raniji pokušaj zadarske Crkve da svoju ovlast pro- 
širi i na hrvatski teritorij poslije uklanjanja ninskog 


5 K. Draganović, Zagreb 78, (1943.). 
9% CDL187 

2 CDL214-215. 

2" N. Klaić (1975.), 65. 


Slika 8: Pečat splitske Crkve (u splitskom Kaptolu) 


biskupa onemogućio je papa, koji je štitio prava 
splitske metropolije.“ Tek u drugoj polovici XII. sto- 
ljeća prestaje dakle metropolitanska ovlast Splitske 
nadbiskupije nad sjevernodalmatinskim jadranskim 
prostorom. 


Dalmatinske dijeceze 


Na prostoru od kvarnerskih otoka do Boke kotorske 
nizale su se u ranome srednjem vijeku brojne bisku- 
pije u središtima svojih dijeceza: 


Krčka biskupija, s kontinuitetom možda još od VI. 
stoljeća, zahvaćala je prostor otoka Krka i susjedne 
podvelebitske obale. 


Osorska biskupija, osnovana između kraja IV. i za- 
dnje četvrtine VIII. stoljeća, zahvaćala je Cres, Lošinj 
i manje otoke na jugu Kvarnerskoga otočja; 


Rapska biskupija, također s kontinuitetom od VI. 
stoljeća, prostirala se na otok Rab, sjeverne otočiće 
prema Krku i na sjeverni dio otoka Paga. Nisu po- 
tvrđeni podatci o posebnoj Paškoj biskupiji sa sjedi- 
štem u Novalji. 


Ninska biskupija, u sufraganskom odnosu prema 
Akvilejskoj patrijaršiji, osnovana u trećoj četvrtini 


IX. stoljeća, imala je, sve dok nije ukinuta 928. godi- 
ne, jurisdikciju nad svekolikim teritorijem Hrvatske 
države. 


Zadarska biskupija spominje se već 341.7, pa joj se, 
unatoč prekidu u povijesnim vrelima, može pratiti 
kontinuitet kroz cijeli rani srednji vijek; zahvaćala 
je uz prostor astareje na kopnu još i južni dio otoka 
Paga te zadarske otoke do Biograda, a uzdignućem 
na stupanj nadbiskupije 1154. godine proširila je 
prostor svoje metropolitanske ovlasti. 


Biogradska biskupija, osnovana 1066. godine, pro- 
tezala se na prostoru županije Sidraga i zahvaćala 
vjerojatno i otok Pašman. 


Skradinska biskupija, osnovana 928. godine, imala 
je svoju jurisdikciju na prostoru zapadno od rijeke 
Krke. 


Kninska biskupija, osnovana 1024., preuzela je u 
XI stoljeću ulogu glavnoga hrvatskoga biskupskog 
središta, koju je prije imala ninska Crkva. Njezin se 
teritorij na istoku pružao do izvora rijeke Cetine, a 
na sjeveru je zahvaćao široki prostor Like i Bosne. 


Trogirska biskupija, osnovana najkasnije u prvoj 
četvrtini VIII. stoljeća, imala je jurisdikciju nad pro- 
storom od rta Planke do Kaštela. 


Područje Splitske dijeceze, osnovane sredinom VII. 
stoljeća, a s pravnim kontinuitetom salonitanske cr- 
kvene organizacije, zahvaćalo je obalni prostor od 
Kaštela do Makarskog primorja i doboko zaleđe, 
uključujući i znatan dio južne Bosne. 


2 K. Draganović (1943.), 108. 


2 F Šanjek (1997.a), granice metropolije prikazane na slici str. 220. 


Makarska se biskupija prostirala na podbiokov- 
skom primorju i u odgovarajućem dubokom zale- 
đu, gdje je graničila s Duvanjskom dijecezom. 


Stonska je biskupija, poznata od 925. godine, ima- 
la svoju jurisdikciju na obalnom prostoru između 
Neretve i dijela primorja istočno od Dubrovnika, 
uključujući cijeli Pelješki poluotok, a zahvaćala je i 
duboko hercegovačko zaleđe. 


Dubrovačka je biskupija, vjerojatno s kontinuitetom 
od VI. stoljeća, podignuta na razinu nadbiskupije 
999. godine, u svojoj jurisdikciji zahvaćala obalni 
prostor između Stonske biskupije i Prevlake u Boki 
kotorskoj.? 


Prostor svekolikoga istočnohercegovačkog zaleđa 
pripadao je od XI. stoljeća Trebinjskoj biskupiji, koja 
se 1022. godine spominje među područnim biskupi- 
jama Dubrovačke metropolije, a poslije pod imenom 
ecclesia Tribuniensis u sastavu Barske metropolije. 


Kotorska biskupija poznata je od 925., a zahvaćala 
je prostor Bokokotorskoga zaljeva. 


Jugoistočni obalni prostor pripadao je Budvanskoj 
biskupiji, a dalje prema jugu Barskoj nadbiskupiji kao 
vjerskom središtu Dukljanske države. S jačanjem 
Dukljanske Kraljevine proširit će se i metropoli- 
tanske ovlasti njezine Crkve na znatan dio južnoja- 
dranskoga prostora. 


2. Kronološki okvir razvitka 
ranosrednjovjekovnoga 
graditeljstva 


Vremenske granice ranoga 
srednjovjekovlja u Dalmaciji 


Početak ranoga srednjeg vijeka u Hrvatskoj povi- 
jesno je određen avarsko-slavenskom najezdom u 
VII. stoljeću i rušenjem nekih od važnijih antičkih 
gradova kao što su Salona, političko, gospodarsko i 
vjersko središte rimske provincije Dalmacije, te Na- 
rona i Epidaur, nekadašnja važna urbana središta s 
visokim rangom rimskih kolonija. 


Istočnojadransku obalu i njezino duboko zaleđe na- 
selili su nakon toga slavenski narodi koji će na tom 
prostoru u neposrednoj blizini primorskih dalma- 
tinskih gradova osnovati svoje nove državne za- 
jednice, već spomenute “sklavinije“. Među njima 
će Hrvati, koji su se, prema novijim istraživanjima, 
naselili krajem VIII. stoljeća,“ osnovati i razviti od 
početka IX. do kraja XI. stoljeća svoju državu s jez- 
grom na prostoru između Zrmanje i Cetine. Uz nju 
su se dalje prema jugoistoku nizale na tlu današnje 
Dalmacije druge slavenske države: Paganija (Neret- 
vanska oblast), Zahumlje, Travunija i Duklja, koja 
će pri kraju razdoblja ranoga srednjeg vijeka znatno 
ojačati i teritorijalno se proširiti. 

Hrvatska je država u doba svojih najznačajnijih vla- 
dara u XI. stoljeću zauzimala i znatno širi prostor od 
onoga omeđenog Zrmanjom i Cetinom, a obuhvati- 
la je i same dalmatinske gradove, isto kao i kvarner- 
ske otoke. 

Od samoga početka tog razdoblja, tj. od naselje- 
nja slavenskoga pučanstva, započinje i postupna 
promjena etničkoga sastava stanovništva, koja je 
najprije zahvatila zagorski pojas i zaleđe gradova, 


* LL Margetić (1977.),5id. 


gdje je u doba rimske uprave, znatnije nego u sa- 
mim gradovima, bio preživio raniji ilirski etnički 
sloj. Lingvistička istraživanja, u prvom redu toponi- 
mija i antroponimija, pokazala su da je slavenizaci- 
ja, to jest kroatizacija već u ranom srednjem vijeku 
postupno zahvatila i same gradove.? 


Dok se proces kroatizacije kretao od zagore i grad- 
ske periferije prema gradskim središtima, obratnim 
je putem vodio proces kristijanizacije. U dalmatin- 
skim je gradovima kršćanstvo učvrstilo svoje ko- 
rijene već početkom IV. stoljeća. Salona, upravno i 
gospodarsko središte rimske provincije, prednjačila 
je u organizaciji i širenju nove vjere. Već krajem III. 
stoljeća u tom je gradu djelovala snažna crkvena 
organizacija kojoj je na čelu bio biskup Dujam. Re- 
presijom 304. godine, što su je poduzele rimske vla- 
sti pogubivši kršćanske prvake, nije ugušeno krš- 
ćanstvo, jer je već poslije 313. godine, nakon Edikta 
o slobodi vjere, nikla snažna Crkva, kojoj je upravo 
Salona bila središtem. 


Iz tog je središta krenula kristijanizacija cijele po- 
krajine, a to je u jednom kasnijem valu utjecalo i 
na pokrštavanje Slavena poslije njihova doseljenja 
u VII. stoljeću. Pokrštavanju su pridonijeli i franač- 
ki misionari u doba kad se prva država hrvatskih 


Slika 9: Natpis s imenom kneza Višeslava 
na krsnom zdencu iz Nina (prema M. Šeperu) 

5 P.Skok (1939.), (1950.); na proces slavenizacije istočnojadranskih gradova uputila je u svojim radovima i V. Jakić Cestarić (1972.), 


(1980.). 
* E. Dyggve (1996.), 33i d. 


Slika 10: Dva natpisa kralja Kolomana na zvoniku crkve 
sv. Marije u Zadru: a. kapiteli s uklesanim imenom ugarsko- 
ga kralja, b. natpis na vanjštini zvonika 


knezova osnivala pod okriljem Franačkoga Kraljev- 
stva.“ Epigrafski dokaz toga procesa Višeslavova je 
krstionica iz Nina, jedno od najranijih vrela o pokr- 
štavanju Hrvata. 


Kraj ranoga srednjeg vijeka u Dalmaciji također je 
jasno određen povijesnim događajima, među koji- 
ma su na dalji politički i gospodarski razvitak najvi- 
še utjecali slom države hrvatskih narodnih vladara 
na samom kraju XI. stoljeća i pripojenje Hrvatske 
Ugarskoj Kraljevini. 


Natpisi ugarsko-hrvatskoga kralja Kolomana ukle- 
sani na zvoniku romaničke crkve sv. Marije u Zadru 
epigrafski su dokazi novoga položaja u kojem se 
našla Dalmacija na samom početku XII. stoljeća. 


Novi upravno-politički položaj od XII. stoljeća na- 
dalje dalmatinskim će gradovima osigurati znatan 
procvat, gospodarski prije svega. S novim raz- 
dobljem u visokom srednjem vijeku razvijaju se i 
društveni odnosi feudalizma, koji će u Kraljevini 
Hrvatskoj doći do izražaja dominacijom nekolici- 
ne istaknutih feudalnih obitelji. One su iz središta 
svoje moći nadzirale pretežito prostor Dalmatinske 
zagore, a imali su povremena odraza i na stanje u 


7 N. Klaić (1975.), 203. 


samim primorskim gradovima. Povijesno-umjetnič- 
ka korelacija toga razdoblja zreli je romanički slog 
koji će od XII. stoljeća nadalje sasvim usmjeriti gra- 
diteljsku i likovnu djelatnost, ponajviše u primor- 
skim gradovima. 


Između tih dviju povijesnih graničnih crta — sredine 
VII. te kraja XI. stoljeća, a u povijesno-umjetničkom 
slijedu između razdoblja kasne antike obilježene 
starokršćanskim sadržajem i romanike — razvija- 
la se predromanička i ranoromanička umjetnost 
Dalmacije, koja, isto kao i sama povijest, podliježe 
određenoj periodizaciji, koja će se prikazati u kasni- 
jem tekstu. Ovdje se za pet navedenih stoljeća, kao 
povijesni okvir građe koja se iznosi u raspravi, na 
sljedećim stranicama sažimaju najvažniji povijesni, 
vjerski i drugi događaji, koji su se odrazili na nasta- 
nak i razvoj predromaničkoga i ranoromaničkoga 
graditeljstva i umjetnosti. 


Sažetak događaja tijekom pet 
ranosrednjovjekovnih stoljeća 


Sedmo stoljeće 


Početak VII. stoljeća u Dalmaciji obilježava pribli- 
žavanje avarskih četa, kojima su se priključile mase 
slavenskoga pučanstva. One su već krajem VI. sto- 
ljeća svojim prodorima u različitim pravcima od 
sjeveroistoka prema zapadu i prema jugu uništava- 
le gradove što su im stajali na putu. Osvojivši 582. 
Sirmij, došavši 588. do Emone, prešavši 591. Lješ i 
Risan i upavši 599. u istočne Alpe i Istru, izaziva- 
le su paniku i među stanovnicima drugih naselja 
i prostora koji su se nalazili na pravcima kretanja 
osvajača. Neki su iz straha bježali u još neosvojene 
krajeve, među kojima i opatica Ivana, izbjeglica iz 
već osvojenoga Sirmiuma koja je umrla u Saloni 612. 
godine, a njezin sarkofag zadnji je datirani spome- 
nik toga grada prije nego što je ista sudbina snašla i 
dalmatinsku metropolu . 


Vrijeme pada Salone i drugih antičkih gradova u 
Dalmaciji nije točno poznato. U ranijoj se historio- 
grafiji bilo ustalilo mišljenje o avarsko-slavenskom 
rušenju Salone već oko 614.2 godine, ali arheološki 
su nalazi pomaknuli taj termin prema sredini sto- 
ljeća.? 


2 FE Bulić: O godini razorenja Salone, Buldalm, XXIX, 1906., pretiskano i u hrv. prijevodu u Frane Bulić, Split 1984., 291-331. 


Slika 11: Sarkofag opatice Ivane u Solinu 


Salona i drugi dalmatinski i istarski gradovi zacijelo 
su već bili porušeni 641. godine, jer je, kako proizla- 
zi iz Liber Pontificalisa, jednog od rijetkih povijesnih 
vrela iz toga doba, papa Ivan IV. poslao tada opata 
Martina da pokupi kosti štovanih i glasovitih kr- 
šćanskih mučenika. 


Početak obnove civilnoga i vjerskog života nakon 
rušenja Salone, to jest početak ranosrednjovjekov- 
noga grada Splita kao nasljednika Salone, još je uvi- 
jek prijeporan u suvremenoj interpretaciji hrvatske 
povjesnice. Temeljno vrelo za taj događaj Kronika je 
splitskog arhiđakona Tome iz XIII. stoljeća.“ U po- 
glavlju o nastanku Splita Toma opisuje kako su grad 
osnovali izbjegli solinski građani pod vodstvom Se- 
vera Velikog te kako je prekinutu salonitansku cr- 
kvenu organizaciju u novome gradu obnovio Ivan 
Ravenjanin, prvi splitski nadbiskup." Mišljenja au- 
tora koji su se kroz povijesna ili povijesno-umjetnič- 
ka istraživanja bavili tim pitanjem mogla bi se svesti 
na dvije osnovne skupine: jedni prihvaćaju Tomin 
podatak o prvom splitskom nadbiskupu, oslanjaju- 
ći se pri tome i na sarkofag s natpisom nadbiskupa 
Ivana, koji se danas nalazi u splitskoj krstionici, dok 
drugi odbacuju vjerodostojnost Tominih podata- 
ka o Ivanu Ravenjaninu, a nisu spremni ni ime na 
sačuvanom sarkofagu poistovjetiti s tim nadbisku- 
pom.? 


Među povjesničarima koji prihvaćaju Tominu kroni- 
ku i u onom dijelu koji se odnosi na osnivanje Spli- 
ta i djelovanje Ivana Ravenjanina valja razlikovati 


2]. Marović (1984.), 297i d. i N. Jakšić (1991.b), 427i d. 
% Toma Arhiđakon (2003.), 38-47. 

3 Toma Arhiđakon (2003.), 48-49. 

2% N.Klaić(1965.),65id. 


opet dvije skupine autora: onu što se djelomično 
oslanja i na raniju historiografiju, prema kojoj bi do 
obnove Splitske nadbiskupije došlo odmah poslije 
rušenja Salone, već u VII. ili najkasnije početkom 
VIII. stoljeća,* te onu drugu, koja pomiče barem za 
cijelo stoljeće datiranje obnove života u porušenim 
gradovima, temeljeći svoje zaključke na pretpostav- 
ci o znatnom vremenskom razmaku između rušenja 
Salone i obnove Crkve u Splitu. Pobornici tog opre- 
djeljenja stavljaju djelovanje Ivana Ravenjanina tek 
oko kraja VIII. ili početka IX. stoljeća.“ 


U novije je doba, međutim, u dijelu historiografije 
ponovno osnažilo mišljenje prema kojem djelovanje 
Ivana Ravenjanina valja vezati uz vrijeme neposred- 
no nakon rušenja Salone. Već se prije pola stoljeća 
takvo razmišljanje činilo uvjerljivim zbog poveziva- 
nja slijeda djelovanja prvoga splitskog nadbiskupa 
sa spomenutom misijom opata Martina, kojeg je 
papa poslao da pokupi kosti solinskih mučenika, 
a temeljito proučavanje najstarijih povijesnih vrela 
splitske stolne crkve dovelo je do istog rezultata, tj. 
do vraćanja kredibilnosti Tominoj vijesti o Severu 
Velikom, Solinjaninu koji je predvodio dio svojih 
sugrađana u namjeri da unutar Dioklecijanove pa- 
lače osnuju novi grad, Split.“ Preko tog se podatka 
posrednim povijesnim vrelima i sam početak pre- 
obražaja palače u grad može datirati oko sredine 
i tijekom druge polovice VII. stoljeća,** premda će 
se u dijelu recentne historiografije i dalje zadržati 
uvjerenje o obnovi splitske Crkve tek u drugoj polo- 


Slika 12: Sarkofag nadbiskupa Ivana u splitskoj krstionici 


3 5. Sakač, O krštenju i ugovoru Hrvata sa Svetom Stolicom u VII. vijeku, Život, Zagreb 1933.; 103-106; M. Barada (1940.), 417. 
% E Bulić / J. Bervaldi (1913.), 133, 150, 151, F. Šišić (1925.), 292. U novoj literaturi Ž. Rapanić (2007.), 180-189. 


5 L Katić (1952.), 119; R. Katičić (1987.), 29 i d. 
%  L Katić (1952.), 99-120. 
7 R Katičić (1987.), 29 i d. 


% Temeljno je pri tome vrelo podatak iz XVI. stoljeća po kojem se Severov unuk datira u doba bizantskoga cara Teodozija III. (717- 


717); T. Marasović (1998.a), 9. 


Slika 13: Križ na zapadnim vratima Dioklecijanove palače u 
Splitu 

vici VIII. stoljeća. Svojim sam istraživanjem tog pro- 
blema, vjerujem, učvrstio tezu o postanku Splita i 
o djelovanju njegova nadbiskupa već sredinom VII. 
stoljeća, kada se povijesno-umjetničkom analizom 
datira i križ nad zapadnim vratima Dioklecijanove 
palače, koji simbolički obilježava početak života kr- 
šćanskoga Spalatuma.?? 


U doba avarsko-slavenskog naleta na primorske 
gradove Dalmacija je u teritorijalnome pogledu 
bila, kako je već spomenuto, u sastavu Bizantsko- 
ga Carstva,“ u okviru kojeg ostaje i poslije dose- 
ljenja Slavena, ali svodi se na primorske gradove i 
kvarnerske i sjevernodalmatinske otoke. Pokrajina 
je bila ustrojena isprva kao arhontija sa središtem u 
Zadru, kao gradu koji je baštinio upravno-političku 
i vojnu sastavnicu antičke Salone, nekoć jedinstve- 
noga središta rimske provincije Dalmacije. Pri tome 
je već na početku ranoga srednjeg vijeka došlo do 
odvajanja civilno-vojne i vjerske uprave na dva ba- 
štinika, jer je crkveni kontinuitet salonitanske me- 
tropole prešao u novoosnovani Split, unutar Diokle- 
cijanove palače. Ni po tom pitanju, međutim, nema 
u suvremenoj historiografiji potpuna suglasja, jer se 


metropolitanska uloga Splita u historiografiji ospo- 
rava za razdoblje prije X. stoljeća,“ premda ostaje 
neosporno da poglavari splitske Crkve nose naslov 
nadbiskupa već od same obnove salonitanske Cr- 
kve u Dioklecijanovoj palači.“ 


Osmo stoljeće 


Povijesna vrela iz VIII. stoljeća iz kojih bi se moglo 
zaključiti o zbivanjima u Dalmaciji i o građevina- 
ma iz tog doba iznimno su rijetka. Poznata je jedna 
bilješka iz XVI. stoljeća prema kojoj bi crkva sv. Ma- 
rije u Trogiru bila obnovljena u doba bizantskoga 
cara Teodozija III. (715.-717.).? U njoj se spominje 
i neimenovani unuk Severa Velikog, utemeljitelja 
Splita unutar Dioklecijanove palače, pa to isto povi- 
jesno vrelo koje govori o gradnji u Trogiru pojačava 
uvjerljivost Tomine vijesti o osnivanju grada Splita 
unutar Dioklecijanove palače, jer omogućuje da se 
djelovanje Severa datira približno pola stoljeća prije 
gradnje (ili obnove) trogirske crkve sv. Marije. 


Dva će se važna događaja na samoj sredini VIII. sto- 
ljeća odraziti i na razvoj prilika u Dalmaciji: ukinuće 
egzarhata u Ravenni i pojava karolinške dinastije u 
Franačkoj. 


Ravenski egzarhat — vojno organizirana pokrajina 
ustrojena sredinom VI. stoljeća - kojemu je pripada- 
la i Dalmacija, ukinut je 751. godine langobardskim 
osvajanjem, pa je time, a pogotovo nakon franačkog 
preotimanja Ravenne 756., prekinuta podređenost 
Dalmacije tome gradu. Bizantska je Dalmacija (od- 
nosno ono što je ostalo od nekadašnje bizantske 
provincije), organizirana kao zasebna arhontija, koja 
će poslije postati tema na čelu sa strategom u Zadru. 
Posebnost toga ustroja pokazat će se i u okolnosti 
što civilnog upravitelja nije imenovao Bizant nego 
ga je birao kler i narod, a slične su ovlasti lokalne 
uprave imali i drugi dalmatinski gradovi na čelu s 
priorom. 


Sredinom VIII. stoljeća počinje razdoblje karolinš- 
kih vladara u Franačkoj, najmoćnijoj državi Zapad- 
ne Europe. Pipin Mali, sin Karla Martela, pobjedni- 


% TT. Marasović (1998.a), 9, 223 i d. (2005.), 115 i d. Datiranje križa osniva se na uvjerljivoj analizi koju je iznio N. Cambi (1981.), 6 i d. 


(2002.), 254-255. 
“Za ulogu ranog Bizanta na Jadranu usp. I. Goldstein (1992.). 
“N. Klaić (1965.), (1971.),293 i d. 
+ T. Marasović: (2008.a), 417-433. 
+ M Ivanišević (1980.), 968-969. 


ka nad Arapima u sudbonosnoj bitci kod Poitiersa 
(732.) i dotadašnji majordom na franačkom dvoru, 
proglasio se kraljem Franačke 751. godine. Istakao 
se vojnim uspjesima u Italiji, gdje je Langobardima 
preoteo Ravenski egzarhat i darovao ga papi (756.), 
udarivši tako temelj Papinskoj državi. Njegov sin 
Karlo Veliki, stupivši na prijestolje 768., osvojio je 
gotovo čitavu zapadnu i srednju Europu, da bi se u 
Rimu 800. okrunio za vladara moćnoga carstva, u 
okviru kojeg se nalazilo i prostrano zaleđe istočno- 
ga Jadrana. 


Među rijetkim su povijesnim vrelima iz druge po- 
lovice VIII. stoljeća i dva podatka koja se odnose 
na sudjelovanje dalmatinskih prelata na velikim cr- 
kvenim koncilima. Prema podatcima što ih donosi 
Mihajlo Sirijac, dalmatinski su biskupi sudjelovali 
u radu Carigradskog koncila iz 754. godine, a na 
popisu sudionika Sedmog ekumenskog koncila, 
održanog 787. u Nikeji, nalaze se i imena biskupa iz 
Osora, Raba, Salone (ustvari Splita!) i Kotora. 


Dragocjena su i rijetka numizmatička i epigrafička 
vrela iz VIII. stoljeća. Među njima, svakako je vri- 
jedan nalaz novca (solidus) s portretima bizantskih 


Slika 14: Zlatnik Konstantina V. Kopronima iz Trilja 


careva Konstantina V. Kopronima i Lava IV. (751.- 
775.), nađen u Trilju. 


Solidus langobardskoga vojvode Grimoalda III. 
(788.-806.), pronađen blizu Trogira (danas u split- 
skom Arheološkom muzeju), izrađen je nakon što je 
beneventansko vojvodstvo potpalo pod vlast Kar- 
la Velikog. Taj nalaz upućuje na značenje trogirske 
luke u pomorsko-trgovačkim kontaktima između 
bizantske Dalmacije i Langobarda, to jest njihovih 
gradova na zapadnoj Jadranskoj obali. 


“A. Milošević (2004.a), 256.-257. 


Slika 15: Solidus beneventanskog vojvode Grimoalda III. 
(788.-806.) 


Iz Trogira potječe i sarkofag u kojem je vjerojatno 
bio pokopan neki bizantski činovnik visokoga ran- 
ga, a po natpisu na poklopcu koji spominje cara 
Konstantina datira ga se u šire razdoblje oko druge 
polovice VIII. stoljeća jer je tada (između 741. i 797.), 
na početku i na kraju toga razdoblja, na carigrad- 
skom prijestolju sjedio car Konstantin V. odnosno 
Konstantin VI. 


Pri kraju VIII. stoljeća Hrvati su se doselili na današ- 
nji prostor, gdje su uskoro oblikovali i svoje prve dr- 
žavne zajednice pod okriljem Franaka, koji su 796. 
pregazili avarski kaganat u Panoniji, te na prijelazu 
u novo stoljeće proširili svoju vlast i na jadranski 
pojas do rijeke Cetine. 


Ako se prihvati nedavno iznesena datacija grede 
oltarske ograde iz starohrvatske crkve sv. Marte u 
Bijaćima, na kojoj natpis nedvojbeno spominje hr- 
vatsko ime i dužnost župana krajem VIII. stoljeća 
(ili na samom početku IX.), imat ćemo i arheološki 
dokaz za najstariji dosada zabilježeni hrvatski etnik, 
isto kao i za institut župana.“ 


Slika 16: Natpis cara Konstantina na sarkofagu iz Trogira 

Smjerovi političkih djelovanja Hrvatske i Paganije 


Slika 17: Hrvatska početkom IX. stoljeća (T. Raukar) 


Početak IX. stoljeća u znaku je sučeljavanja, među 
ostalim i na jadranskom prostoru, dviju najvećih 
sila toga doba: Franačke države Karla Velikog na 
Zapadu i Bizanta na Istoku, pa su se i dalmatinski 
gradovi našli u iskušenju priklanjanja jednoj ili dru- 
goj sili. Zadarski biskup Donat i carski strateg (dux) 
Pavao poklonili su se 806. godine Karlu Velikom u 
Diedenhofenu, pokazujući franački suverenitet nad 
Zadrom. Podatak je važan i za kronologiju predro- 
maničke arhitekture s početka IX. stoljeća, jer je uz 
ime biskupa Donata vezana druga faza gradnje cr- 
kve Sv. Trojstva, a biskupovo ime nalazi se na ka- 
menim gredama zadarske katedrale i na moćniku 
Sv. Stošije. 


Slika 18: Grede s uklesanim imenom biskupa Donata 
(P. Vežić) 

#5 T. Raukar (1997.), 26. 


Franački je utjecaj u samim dalmatinskim gradovi- 
ma kratko trajao, jer je uskoro Bizant ponovno us- 
postavio nad njima svoju vlast, koja je Aachenskim 
mirom 812. konačno i potvrđena, dok je Francima 
pripala vlast u Istri, u dalmatinskom zaleđu i u Pa- 
noniji. 

Razvile su se tako kao vazalske države prema Fra- 
načkom Carstvu dvije najstarije hrvatske kneževi- 
ne: Dalmatinska i Panonska. 


Nije točno utvrđen sam početak Dalmatinske hr- 
vatske kneževine i ime njezina vladara. U hrvatskoj 
historiografiji dugo se smatralo kneza Višeslava, čije 
je ime u latinskom obliku (sub tempore Vuissasclavo 
duci) uklesano u spomenutom natpisu na krsnom 
bazenu, hrvatskim vladarem na samom početku IX. 
stoljeća. Premda su pojedini povjesničari iznijeli o 
krstionici i o knezu drukčija mišljenja, ostaje ipak 
mogućnost da je taj Višeslav bio jedan od ranijih 
hrvatskih dalmatinskih hrvatskih vladara u prvoj 
polovici IX. stoljeća.“ 


Bornu, prvoga povijesno utvrđenog kneza dalmatin- 
ske Hrvatske, spominju franački državni anali. Knez 
je imao ključnu ulogu u slamanju protufranačkoga 
ustanka (818.-821.), što ga je predvodio Ljudevit, 
vladar one druge, Posavske hrvatske kneževine. 


SI. 19: Natpis na kamenoj škrinji — relikvijaru sv. Anastazije 
s imenom biskupa Donata 


Anali spominju kako je nakon Bornine smrti 821. 
ustoličen njegov nećak i nasljednik Ladislav, po- 
tvrđen od franačkoga vladara Ludovika Pobožnog, 
sina Karla Velikog. 


Od tada nadalje gube se podatci o slavonskoj kne- 
ževini, a jadranska Hrvatska ostaje uz bizantske 
primorske gradove najrelevantniji politički čimbe- 
nik na istočnojadranskom prostoru sve do kraja XI. 
stoljeća. 


Tridesetih se godina IX. stoljeća Hrvatska kneževina 
pod knezom Mislavom zajedno sa susjednom Ne- 
retvanskom “sklavinijom“ sukobila s Venecijom na 
vrlo uspješan način, kako to proizlazi iz mira što ga 
je 839. s tim državama sklopio mletački dužd Pe- 
tar Trandenik, preuzevši obvezu plaćanja tributa za 
slobodnu plovidbu Jadranom. 


Početkom četrdesetih godina Mlečane su na Jadra- 
nu pobijedili i Arapi, koji su 842. opljačkali gradove 
od Kotora do Osora (a 25 godina poslije opsjedali i 
Dubrovnik). 


Do prve jače afirmacije Hrvatske kneževine na po- 
litičkom i kulturnom polju došlo je u doba kneza 
Trpimira (o. 845.-864.). Na njegovu je dvoru oko 
846. boravio ugledni saksonski benediktinac Gott- 
schalk, čije je pisanje i najvažnije povijesno vrelo o 
tom vladaru. On spominje uspješan rat koji je knez 


Slika 20: Hrvatska sredinom IX. stoljeća (T. Raukar) 

vodio protiv “naroda Grka i njihova patricija“, što je 
različito protumačeno u historiografiji, a vjerojatno 
se odnosi na bizantsku Dalmaciju, preustrojenu u to 
doba ili tek malo poslije iz arhontije u temu. Trpimir 
je uspješno ratovao i protiv bugarskoga kneza Bo- 
risa, a istakao se i donatorskom djelatnošću, o kojoj 
svjedoči isprava iz 852. i sačuvani ostatci arhitekture 
i skulpture iz njegove zadužbine u Rižinicama kod 
Solina. Na evanđelistaru iz Cividalea potpisao se 
kao domnus (gospodar, vladar), a Gottschalk ga čak 
naslovljuje titulom rex (kralj). Bilo je to razdoblje sla- 
bijeg položaja Bizanta uopće, posebno na Jadranu. 


VA mmpemruf rex felauorič rsć cormera 
grecoru. Kparriaumevrum. &erfa Inspfe enfinio 


Slika 21: Dio teksta u kojem Saksonac Gottschalk piše o 
vojnim uspjesima kneza Trpimira (Tripemirus rex Sclavorum) 


Bizantski će utjecaj ojačati dolaskom na prijestolje 
snažnoga cara Bazilija 1. (867.-886.), koji je nastojao 
osigurati povoljniji položaj dalmatinskih gradova u 
zaleđu, makar i po cijenu plaćanja tributa mira hr- 
vatskim i drugim slavenskim vladarima. U carevo 
doba Hrvatskom su upravljali knezovi Domagoj, 
koji je sa svojom vojskom angažiran 870. pri fra- 
načkoj opsadi Barija, ali i Zdeslav, koji je smatran 
najizrazitijim pristašom probizantske struje na hr- 
vatskom vladarskom dvoru. 


Slika 22: Stranica evanđelistara iz Cividalea na kojoj je kao 
hodočasnik potpisan i hrvatski knez Trpimir 

U trećoj četvrtini IX. stoljeća dolazi do ustoličenja 
posebnoga hrvatskog biskupa u Ninu, koji je kao 
sufragan akvilejskoga patrijarha imao jurisdikciju 
nad svekolikim teritorijem Hrvatske kneževine. 


U osjetljivoj vanjskopolitičkoj orijentaciji priklanja- 
nja hrvatskih knezova Franačkoj ili Bizantu, novi 
je iskorak učinio Branimir (879.-882.) svojim obra- 
ćanjem papi pismom kojim se zalagao za obnovu 
veza sa Svetom Stolicom. Ubrzo je slijedio odgovor 
kroz četiri pisma pape Ivana VIII. iz 879., među ko- 
jima su tri upućena hrvatskom narodu i svećenstvu, 
knezu Branimiru i ninskom biskupu Teodoziju, a 
jedno kleru i narodu Dalmacije. Bio je to čin prvoga 
međunarodnog priznanja Hrvatske države, oslobo- 
đene dotadašnjega snažnog pritiska bilo s franačke, 
bilo s bizantske strane. 


Dalji korak u jačanju Hrvatske bio je pokušaj inte- 
gracije njezine Crkve i dalmatinskih gradova, što je 
zakratko ostvareno sjedanjem istoga ninskog bisku- 
pa Teodozija na splitsku nadbiskupsku katedru, ali 
i ukorom pape Stjepana VI. zbog toga čina. 


Deseto stoljeće 


Do prve integracije dalmatinskih gradova i hrvat- 
skog zaleđa došlo je ipak na početku X. stoljeća, u 
doba Tomislava (0. 910.-928.), na način da se uprav- 
no-politička vlast proširila od Hrvatske države na 
gradove, a crkvena integracija ostvarena obratnim 
putem od splitske metropolije na hrvatsku Crkvu. 


Oduprijevši se naletu Madžara sa sjevera, te u sa- 
vezu s Bizantom Simeonovoj Bugarskoj s istoka, 
knez je Tomislav svoju vojnu i političku moć (za 
koju Konstantin Porfirogenet iznosi čak i brojčane 
podatke o respektabilnoj snazi vojske i mornarice) 
mogao izraziti oko 925. godine kraljevskom titulom 
i upravom nad Dalmacijom. Dok se vezivanje s hr- 
vatskim vladarima uklapalo u crkvenu politiku dal- 
matinskih gradova, uspostava “biskupa Hrvata“ sa 
sjedištem u Ninu i njegova jurisdikcija nad cijelim 
hrvatskim državnim područjem izazvala je oštro 
protivljenje u prvom redu splitskoga nadbiskupa, 
koji je želio osigurati prije svega prihode širega za- 
leđa gradova. S ojačanim položajem nakon povrat- 
ka pod okrilje rimskoga pape, splitski je nadbiskup 
Ivan, čije očevo ime Tvrdak (Tordacatus) s natpisa na 

* Približna mjesta ratnih sukoba 


Slika 23: Hrvatska u prvoj polovici X. stoljeća 
(T. Raukar) 


sarkofagu otkriva da je hrvatskoga porijekla, sazvao 
925. i 928. godine crkvene sinode u Splitu. Na njima 
je čak i u nazočnosti hrvatskoga kralja potvrđena 
metropolitanska uloga splitske Crkve i osporene su 
težnje hrvatskoga ninskog biskupa.“ 


Jugoistočno od Cetine povijesna vrela spominju u 
tom razdoblju kneževinu naseljenu Neretvanima, a 
dalje prema jugoistoku, između Neretve i Dubrov- 
nika, oblast Zahumlje, čiji je vladar Mihajlo Višević 
bio u prisnim odnosima s hrvatskim kraljem Tomi- 
slavom. 


Za oba vladara dviju sklavinija nepoznati je prire- 
đivač rukopisa Tome Arhiđakona, poznatoga pod 
imenom Historia Salonitana Maior, postavio jasnu 
dataciju: “U vrijeme presvetoga pape Ivana (X. — op. 
a.), dok je konzul u pokrajini Hrvata i u krajevima 
Dalmacije kralj Tomislav, a u svojim krajevima Mi- 
hajlo bio knez““. 


Dalje prema jugu, između Dubrovnika i Kotora, a 
u unutrašnjosti na prostoru današnje Hercegovine i 
Crne Gore razvija se pod domaćim vladarima kne- 
ževina Travunija, koja će u X. stoljeću potpasti pod 


“  Udijelu novije historiografije kritički se gleda i na vjerodostojnost podataka o splitskim sinodima (I. Babić, 1992., 13-57). 


#7 Historia salonitana Maior, fol. 628, T. Raukar (1997.), 37. 

Slika 24: Natpis na sarkofagu splitskog nadbiskupa Ivana 


vlast srpske Raške države, a u XI. stoljeću pod Duk- 
ljanskom Kraljevinom. 


U drugoj polovici X. stoljeća dva hrvatska kralja, 
Krešimir II. (949.-969.) i njegov sin Držislav (969.- 
997.), nastoje održati snagu i ugled kraljevstva; pr- 
vome je to uspjelo osvajanjem Bosne, a drugome po- 
tvrđivanjem kraljevskoga naslova i uprave nad Dal- 
macijom kao namjesniku Bizanta. Osim različitih, 
više ili manje vjerodostojnih povijesnih vrela koja 
svjedoče o tim kraljevima, obojicu vladara povezuje 
sretan arheološki nalaz u Solinu s kraja XIX. stoljeća: 
epitaf slavne kraljice Jelene, koja je bila žena kralja 
Mihajla (Krešimira) i majka kralja Stjepana (Držisla- 
va). Time je historiografija za taj segment hrvatske 
povijesti dobila dokument neupitne vjerodostojno- 
sti. 

U relativno stabilnom razdoblju Hrvatske države 
povijesna su zbivanja u Dalmaciji bila, naime, po- 
novno u znaku jačanja utjecaja Bizanta pod carem 
Bazilijem II. (976.-1025.), koji se u borbi protiv make- 
donske države cara Samuila koristio i savezništvom 
hrvatskoga kralja Stjepana Držislava (969.-997.). U 


Slika 25: Natpis s imenima kneza (Sveto)slava i velikog 
kneza (kralja) Držislava, pronađen u Kninu 


to je vrijeme bizantska makedonska dinastija osna- 
žila utjecaj istočnoeuropskoga carstva na znatan dio 
Sredozemlja, uključujući istočni Jadran i Hrvatsku, 
pa su potvrđivanje kraljevske časti i prepuštanje 
upravljanja Dalmacijom bili u interesu bizantske 
politike na Jadranu. 


Natpis s ambona iz Kapitula kod Knina, na kojem 
je uklesano ime Držislava s titulom velikoga kneza 
(dux magnus), spominje još jednog vjerojatno podre- 
đenog kneza, poznatog samo po završetku imena 
(Sveto?)SLAV. U historiografiji je različito protuma- 
čen, ali bez sumnje dokazuje određenu vladarsku 
hijerarhiju u hrvatskoj kraljevini u trećoj četvrtini X. 
stoljeća. 


Razdoblje stabilnosti prekida zadnjih godina X. sto- 
ljeća Držislavova smrt i borba između njegovih si- 
nova za hrvatsko prijestolje. 


Jedanaesto stoljeće 


Taj će sukob vješto iskoristiti Venecija na samom 
prijelazu u XI. stoljeće. Mletački je dužd Petar II. 
Orseolo vojnom ekspedicijom 1000. godine poko- 
rio sve gradove od Dubrovnika do Istre, gdje su 
mu svjetovne i crkvene vlasti prisegle na vjernost. 
Bila je to prva mletačka okupacija Dalmacije, koja je 
kratko trajala, ali nagovijestila je ozbiljnije mletačke 
pretenzije prema Dalmaciji u idućim stoljećima. 


Pri kraju vladanja snažnoga Bazilija 11. Dalmacija je 
opet pod vlašću Bizanta, koju je 1018. prisiljena pri- 
znati i Hrvatska, ali smrću toga cara (1025.) i izgo- 
nom Orseola iz Venecije otvorio se put i hrvatskim 
vladarima da započnu obnovu kraljevstva. 


Po završetku dinastičke borbe među Držislavovim 
sinovima, Gojislav i Krešimir III. vladali su zemljom 
do 1035., kada prijestolje preuzima Stjepan I., otac 
prvoga zaista moćnoga hrvatskog kralja, Petra Kre- 
šimira IV. (1058.-1074.). Pod njim je Hrvatska proši- 
rila svoje granice na široki prostor istočnoga Jadra- 
na i njegovo duboko zaleđe u koji je bio uključen 
i najveći dio Dalmacije. U jednoj ispravi iz 1069. 
kralj naziva Jadran “našim dalmatinskim morem“, 
uz tvrdnju da je “svemogući Bog proširio naše kra- 
ljevstvo na kopnu i moru“, što s jedne strane doka- 
zuje moć države kojom upravlja, a s druge realnu 
integraciju Dalmacije u Hrvatsko Kraljevstvo. Zato 
je sasvim razumljivo da za njegova vladanja dalma- 
tinski gradovi obilježavaju svoje pravne dokumente 

Slika 26: Hrvatska na prijelazu X. u XI. stoljeće (T. Raukar) 


imenom hrvatskoga kralja. Oslonac na primorske 
gradove i na Crkvu pomogao je tom vladaru da u 
početku procesa feudalizacije suzbije moć plemića 
i župana. 


SORTA ERESTISAVL VetirutU TOHSVAE JADA 


Slika 27: Natpis prokonzula Grgura Madijevca na ciboriju u 
Arheološkom muzeju u Zadru 


U crkvenoj povijesti važan je događaj toga razdob- 
lja Splitski sabor iz 1060. godine, koji je bio sazvan 
nakon konačnoga crkvenog raskola zapadnog i 
istočnog kršćanstva (1054.), a u povodu reformsko- 
ga pokreta što je tada zahvatio svekoliku Katoličku 
crkvu. 


Pri kraju Krešimirova vladanja, upleli su se sedam- 
desetih godina i Normani u zbivanja u Dalmaciji. U 
svojim pljačkaškim pohodima normanski je vojvo- 
da Amiko zarobio i hrvatskoga kralja (vjerojatno baš 
Petra Krešimira IV.) 1074., a iste su godine Normani 
bezuspješno pokušali osvojiti Rab, da bi potom traj- 
no nestali s istočnojadranskoga horizonta. 


Nestankom Krešimirom IV. prekinuta je slavna di- 
nastija Trpimirovića. Ta je obitelj od male rodovske 


Slika 28: Pečat kralja Petra Krešimira IV. 


kneževine pod franačkom vrhovnom vlašću vodila 
i dovela Hrvatsku do respektabilne i ugledne samo- 
stalne kraljevine, koja je pod najznačajnijim vladari- 
ma upravljala dalmatinskim gradovima i otocima. 


Odlaskom Petra Krešimira IV. neće odmah oslabje- 
ti kraljevstvo; naprotiv, njegov će položaj još više 
učvrstiti, nakon što je bio zaobiđen dinastički red, 
Krešimirov nasljednik Dmitar Zvonimir, kojega je 


Slika 29: Hrvatska u drugoj polovici XI. stoljeća 
(T. Raukar) 

Smjerovi vanjskih pritisaka na hrvatsko kraljevstvo 


Pojave društvene i političke integracije na istočnom Jadranu 


papin izaslanik Gebizon okrunio za kralja u bazilici 
sv. Petra i Mojsija u Solinu 1075.(6.). godine. Vjer- 
nost Katoličkoj crkvi bila je jednom od temeljnih 
odrednica Zvonimirove vanjske i unutarnje politi- 
ke. Svrstavanjem uz papu, Zvonimir je Hrvatskoj 
osigurao moćnog zaštitnika, kako to jasno proizlazi 
iz papine opomene vitezu Vecelinu da ne napada 
hrvatskoga vladara, kojeg je izričito potvrdio “za 
kralja u Dalmaciji“. 

Slika 30: Prisega kralja Zvonimira (Vatikanska biblioteka, 
Cod. lat. 8486, fol. 97) 


Takva je politika i Hrvatskoj državi donijela velike 
probitke jer joj je u Zvonimirovo doba osim Dalma- 
cije bilo priključeno i cijelo kvarnersko područje, a 
Zvonimirove rodbinske veze s ugarskom vladar- 
skom dinastijom osigurale su Hrvatskoj sjeverne i 
istočne prostore, iako su baš te veze poslije pridoni- 
jele i gubitku državne samostalnosti. 


Oba velika hrvatska kralja, Krešimir IV. i Zvonimir, 
održavala su izvrsne državne, ali i osobne odnose 
sa splitskim nadbiskupom Lovrom, metropolitom 


U crkvi sv. Mihajla u Stonu 


Dalmacije, i s drugim prelatima dalmatinskih gra- 
dova. Nadbiskup Lovro, ugledni benediktinac koji 
je na čelo velike dalmatinske metropolije došao s 
položaja osorskoga biskupa, a u svom je dugome 
nadbiskupskom mandatu nadživio petoricu hrvat- 
skih vladara, bio je glavni zagovornik Zvonimirove 
propapinske politike i sudionik važnih crkvenih sa- 
bora (Split 1074.; Zadar 1095.). 


Slika 32: Sarkofag nadbiskupa Lovre u splitskoj krstionici 


Sredinu i osobito drugu polovicu XI. stoljeća u kon- 
tinentalnim dijelovima Dalmatinske Hrvatske obi- 
lježava jačanje feudalnih odnosa, iskazano pojavom 
gospodarski i politički moćnih obitelji. Nešto druk- 
čiji ekonomski odnosi obilježavaju dalmatinske gra- 
dove. 


U Splitu patricijskom sloju pripadaju bogati građa- 
ni kao što su bili prior Nicifor ili velikaš Petar Crni, 
osnivač samostana sv. Petra u Selu u poljičkom pri- 
morju, kojemu epitaf na sarkofagu sadrži jedan od 
najljepših latinskih tekstova u ranosrednjovjekovnoj 
Dalmaciji. 

U Zadru se krajem razdoblja ranoga srednjeg vije- 
ka ističu članovi patricijske obitelji Madijevaca, čiji 
rodonačelnik Majo već u X. stoljeću nosi titulu pro- 

Slika 33: Epitaf splitskoga velikaša Petra Crnoga 
na sarkofagu u Muzeju HAS 


konzula (namjesnika Dalmacije). Mletačka je upra- 
va u prvim desetljećima XI. stoljeća privremeno 
obuzdala dominaciju te ugledne obitelji, ali već tri- 
desetih godina veliku moć i ugled postižu braća Gr- 
gur, prior i prokonzul, te Dobronja, arhont i toparh 
Zadra i Splita, koji su u odnosu na bizantsku vlast 
bili nositelji autonomaških težnji (inače u dijelu hi- 
storiografije smatrani jednom te istom osobom).“ 
Krajem stoljeća ugledni su članovi iste obitelji prior 
Drago, biskup Stjepan i njihova rođakinja Čika. Ona 
je sa svojom kćeri Domnanom utemeljila glasoviti 
samostan sv. Marije u Zadru, u kojem će dugo godi- 
na predstojnice pripadati istome rodu. 


Ženidbom s kćeri ugarskoga kralja Bele I. Zvonimir 
je približio Hrvatskoj novu političku i vojnu silu — 
Ugarsku, koja će u stoljećima visokoga i kasnoga 
srednjeg vijeka biti odlučujući politički čimbenik u 
Hrvatskoj, uključujući i cijelo područje Dalmacije. 

Ubrzo poslije Zvonimirove smrti (1089.) započinje 
agonija samostalne Hrvatske države. Nakon što je 
1091. umro kralj Stjepan II., posljednji član stare vla- 
darske dinastije, ugarski se kralj Ladislav, kao Zvo- 
nimirov šurjak, nastojao domoći svekolikoga hrvat- 
skog teritorija. U tome je bio spriječen protivljenjem 
Bizanta i otporom rodovskoga hrvatskog plemstva. 
Pobjedom nad posljednjim hrvatskim kraljem, Pe- 
trom, na Gvozdu 1097. Ladislavovu nasljedniku 
Kolomanu pošlo je za rukom slomiti posljednji ot- 


% N. Klaić / L Petricioli (1981.), 103i d. 


por, dobiti priznanje hrvatskoga plemstva i okruniti 
se 1102. u Biogradu za hrvatskoga kralja. 


U XI. stoljeću znatniju su ulogu nego u prethod- 
nima u razvitku Dalmacije imale i druge “sklavini- 
je“ jugoistočno od Hrvatske. Neretvanska se oblast 
nazivala i državom Morjana (Mariani), a pripadali 
su joj i najvažniji srednjodalmatinski i južnodalma- 
tinski otoci. Vladari te države, od Berigoja, zabilje- 
ženoga sredinom XI. stoljeća u Kartularu opatije sv. 
Marije na Tremitima,* pa do Slavca potkraj stoljeća 
nose naslove rex, morsticus, iudex, što, isto kao i unu- 
tarnji ustroj sa županima, dokazuje političku samo- 
stalnost. U razdoblju vladanja dvaju jakih hrvatskih 
kraljeva utjecaj Hrvatskoga Kraljevstva na neretvan- 
ski teritorij bio je znatno snažniji nego u prethodna 
dva stoljeća, tako da se u dijelu historiografije za to 
razdoblje dovodi u pitanje samostalnost Neretvan- 
ske države, i pretpostavlja širenje suvereniteta Hr- 
vatske države i na prostoru jugoistočno od Cetine. 


Slika 34: Hrvatska početkom XII. stoljeća (T. Raukar) 


NJEMAČKO ČARSTVO X 
; k C# 


o ZA ži i 
ŠVE 
VL 


2 
Duvno ( A 
Sp ; 
ode. he 
BI S. poen e 
ERETvanska \N_Ž/ao > 
EVINA Je 
om 


Granice hrvatskoga kraljevstva u doba Kolomana 
Granice Neretvanske knećevine 
Granice bizantske Dalmacije (Gornje) 

=> Područje otpora kralja Petra (1097) 
KL) Političko djelovanje kralja Kolomana u Dalmaciji (1105) 
* Priblićna mjesta ratnih sukoba 


#% M. Barada (1928.), 37-54; N. Klaić (1971.), 212-213; S. Gunjača (1973.-1978.), III (1975.), 71 i d., usprotivio se poistovjećivanju Neret- 
vanske države s Morjanima, koje tumači kao sinonim za hrvatsku Primorsku županiju. 


% Vatikanska biblioteka, Cod. lat., 1067. 


Dvije južne “sklavinije“, između Neretve i Boke 
kotorske, u XI. su stoljeću uključene u Dukljansku 
(Zetsku) državu. Ta je država osobito ojačala u doba 
kralja Mihajla (oko 1050.-1082.), kojem papa Grgur 
VII. šalje kraljevske znakove, te njegova nasljednika 
Bodina (1082.-1101.). U crkvenoj politici dukljanski 
su se vladari priklonili rimskoj Crkvi, tako da je na- 
kon crkvenoga raskola 1054. svekoliki prostor izme- 
đu Kvarnera i Boke kotorske ostao u okviru zapad- 
ne crkvene sfere. Na južnodalmatinskom području 
u tom je razdoblju posebno snažan utjecaj Dubro- 
vačke nadbiskupije. 


Dalmatinski su gradovi od XII. stoljeća, priznavši 
ugarsko-hrvatske kraljeve, ostvarili stupanj visoke 
lokalne autonomije, koja se odrazila na njihov gos- 
podarski i kulturni procvat. 


"I H.E. Kubach (1978.), 9. 


3. Predromanički i 
ranoromanički slog 


U trajanju ranoga srednjeg vijeka, kao povijesno- 
ga razdoblja koje počinje padom Zapadnorimskog 
Carstva i stvaranjem prvih “barbarskih“ država 
Zapadne Europe a traje do pojave razvijenog feu- 
dalizma, historiografija umjetnosti prepoznala je na 
zapadnoeuropskom i srednjoeuropskom prostoru 
dva sloga (stila): predromanički i ranoromanički. 


Predromanika 


Problem naziva 


Umjetnost ranoga srednjeg vijeka u Europi (isto 
kao i nekih drugih razdoblja u razvitku umjetnosti) 
nema svoga jedinstvenoga primjerenog naziva. Ter- 
minom rani srednji vijek označeno je, doduše, povi- 
jesno razdoblje, ali time nije određen slogovni pojam 
(poput romanike, gotike, renesanse, baroka i drugih sti- 
lova). Pojam ranoga srednjeg vijeka obuhvaća, osim 
toga, povijesno razdoblje što nastaje u Europi posli- 
je antike, kako na Zapadu tako i na Istoku, pa tim 
nazivom nipošto ne može biti određena umjetnost 
isključivo zapadnoeuropskog prostora. Treći razlog 
zbog kojeg termin rani srednji vijek ne može uvijek 
biti ekvivalent za predromaniku jest okolnost što se 
u mnogim kronološko-stilskim klasifikacijama pod 
pojmom ranoga srednjeg vijeka razumijeva šire 
razdoblje od predromanike, budući da obuhvaća i 
prvu pojavu rane romanike. Stoga se za najveći dio 
zapadnoeuropske umjetnosti ranoga srednjeg vije- 
ka uvriježio naziv predromanika, koji označava raz- 
doblje prije pojave romanike, to jest između antike 
i romanike. Time se u razvoju europske umjetnosti 
definira razdoblje koje u smislu likovnoga izraza, 
kako navode pojedini autori, “još uvijek nije roma- 
ničko“, ali “nije više ni kasnoantičko“."' Naziv zaci- 
jelo nije sasvim prikladan već i zbog toga što u sebi 
nosi samo gornju vremensku granicu, a to je pojava 
romanike, ne određujući ničim i početak toga raz- 
doblja. Prije romanike razvijala se i kasnoantička 
starokršćanska umjetnost, a ona se nipošto ne može 
obuhvatiti terminom predromanika. Ipak, dosad se 


općoj znanosti o umjetnosti nije ponudio prikladniji 
termin nego što je predromanika, kojim bi se označila 
umjetnost zapadnoeuropskoga ranog srednjeg vijeka 
do pojave rane romanike. Stoga taj naziv treba shva- 
titi kao konvencionalni termin, poput mnogih drugih 
u povijesno-umjetničkoj terminologiji i kronološkoj 
raščlambi, pogotovo kad znamo da su i nazivi ne- 
kih drugih razdoblja (npr. gotika, ili barok), premda 
semantički gledano još manje prihvatljivi, danas čvr- 
sto uvriježeni u povijesno-umjetničkoj terminologiji, 
i nitko ni ne pomišlja mijenjati ih ili ispravljati. 
Svjesni nepreciznosti termina predromanika, mnogi 
autori koji su pisali o ranosrednjovjekovnoj umjet- 
nosti Zapadne Europe upotrebljavali su samo povi- 
jesni izraz (“rani srednji vijek“), u cjelini tog pojma 
ili pak raščlanjen na osnovna njegova razdoblja kao 
što su: “doba barbarskih invazija“, “karolinško“ 
ili “otonsko“ doba (odnosno “umjetnost godine 
1000“). Svi ti nazivi imaju, dakako, svoj puni smi- 
sao, ali ipak označavaju samo pojedini segment za- 
padnoeuropskoga ranog srednjeg vijeka i ne mogu 
se prihvatiti kao oznaka cjeline. U dijelu ranije hi- 
storiografije upotrebljavala se umjesto naziva pre- 
dromanika i sintagma razdoblje tamnih stoljeća, koja je 
ipak postupno gubila svoj smisao kako su sustavna 
istraživanja ranoga srednjeg vijeka unosila sve više 
svjetla u to doba europske povijesti i umjetnosti. 


Mnogo više smisla imaju regionalne oznake eu- 
ropske predromanike, npr. vizigotska, asturska ili 
mozarapska umjetnost za rani srednji vijek Španjol- 
ske, merovinška umjetnost za prvo razdoblje Franač- 
ke države a karolinška za njezino drugo razdoblje, 
ostrogotska ili langobardska umjetnost za raniju pred- 
romaniku Italije, anglosaska i irska umjetnost za rani 
srednji vijek na britanskim otocima, vikinška umjet- 
nost za najstarije srednjovjekovno razdoblje u skan- 
dinavskim zemljama. Smisao svih tih termina za 
regionalna odnosno nacionalna obilježja europske 
umjetnosti ranoga srednjeg vijeka sasvim je logičan, 
ali njima se, budući da se ipak radi samo o geograf- 
skom segmentu, ne može označiti cjelina umjetnosti 
zapadnoeuropskoga prostora. 


Upravo kao izraz regionalnoga označivanja umjet- 
nosti ranoga srednjeg vijeka valja shvatiti i prilično 
davnu pojavu naziva starohrvatska umjetnost, kojim 
se označava predromanika i rana romanika u doba 
nastanka i razvoja ranosrednjovjekovne Hrvatske 
države, poglavito na prostoru Dalmacije, za koji se 
taj termin najviše i upotrebljava. Pod tim je nazi- 
vom katkad obuhvaćena i umjetnost dalmatinskih 
i istarskih gradova, iako oni u duljem segmentu ra- 
nosrednjovjekovnoga razdoblja nisu bili u sastavu 
države hrvatskih vladara. 


U starijoj hrvatskoj historiografiji umjetnosti spomi- 
njao se i pojam hrvatskobizantinskog sloga)? što su- 
vremena znanost o umjetnosti ne može prihvatiti 
s obzirom na univerzalni karakter europske pred- 
romanike. Stoga se čini prikladnijim, ako se želi 
nacionalno obilježiti predromaniku u Hrvatskoj 
(uključujući i Dalmaciju), upotrebljavati sintagmu 
starohrvatsko doba, koja se odnosi na razdoblje hrvat- 
ske povijesti u doba prve samostalne države. Tim 
se pojmom, kako sam to već prije bio naveo obra- 
đujući predromaničko graditeljstvo u Dalmaciji," 
može obuhvatiti i cijeli prostor Istre i Dalmacije u 
ranome srednjem vijeku, bez obzira na okolnost što 
je na tom prostoru (ili u ponekom njegovu dijelu) i 
u tom razdoblju (ili u pojedinom njegovu odsječku) 
živio rimski (ili čak predrimski) etnički sloj, koji je 
postupno mijenjao strukturu sve većim priljevom 
hrvatskog stanovništva. A to će stanovništvo u da- 
ljem razvitku srednjega vijeka uskoro sasvim pre- 
vladati na istočnom Jadranu. 


Povijesna vrela otkrivaju ponegdje i izvorne nazive 
za oznaku pojedinoga umjetničkoga ili graditeljskog 
sloga u prošlosti. Iz njih doznajemo da su se, kao i 
u nekim drugim razdobljima u razvitku umjetnosti, 
javljali i unutar samoga ranog srednjeg vijeka termi- 
ni za oznaku načina oblikovanja starih građevina. 


Za rani srednji vijek u Dalmaciji posebno je zanimljiv 
podatak iz Dubrovačkog statuta, u kojem se govori 
o izgradnji i uređenju grada. U njemu doslovno stoji 
(u hrvatskom prijevodu): “Ulice pak koje idu od 
istoka ka zapadu, ako ponovno žele napraviti tera- 
su, neka je naprave na logobardijski način**na svom 


2 J, Huber / J. Porcher / W. Volbach (1968.a), (1968.b); I. Gradecki et al (1974.). 


5 E Radić (1900.a). 
5% T. Marasović (1994.),7id. 


55 > Statut grada Dubrovnika, Dubrovnik 2002., V. knjiga, gl. II. (na osnovi kritičkoga izdanja i latinskog teksta B. Bogišića i K. Jirečeka 
priredili i na hrvatski jezik preveli A. Šoljić, Z. Šindrica i I. Veselić, Državni arhiv u Dubrovniku). 


%&  “faciam tablitum logobardiscum“. 


dijelu i neka ima izvana jednu stepenicu. I gdje je od 
starine bilo stubište ili granica stubišta, neka ostane 
granica kako je bilo od starina...“ 


Ako se izraz “logobardijski način“ protumači kao 
“langobardijski način“, imali bismo osnove sma- 
trati to srednjovjekovnom definicijom određenoga 
građevinskog stila, pogotovo stoga što se iz kontek- 
sta razabire da je riječ o starinskom načinu gradnje, 
dakle iz vremena ranog srednjeg vijeka, to jest pred- 
romanike. Iz konteksta također proizlazi da se taj 
način izgradnje sastoji od terase i stubišta, pa može- 
mo pretpostaviti da se time opisuju vanjski prilazi 
stubištem i malom terasom, što se u Dalmaciji nazi- 
va “balaturom“.? 


Konačno, u razmatranju terminologije valja spo- 
menuti i pridjev “grčki“, što se u narodu katkad 
upotrebljava pri obilježavanju najstarijih građevina 
srednjovjekovnoga razdoblja, premda su tim nazi- 
vom bliže asocijacije na bizantsku umjetnost ranoga 
srednjeg vijeka. Na Lopudu je tim atributom obilje- 
žena ranosrednjovjekovna crkva sv. Nikole, zacijelo 
ne zbog njezinih tipskih obilježja s kupolom. To do- 
kazuje i opis, iz XVII. stoljeća, ranosrednjovjekovne 
crkve sv. Martina (sv. Barbare) u Trogiru u kojem se 
navodi da je bila sagrađena na grčki način.? 


Posebnosti likovnog izraza 
i graditeljskih obilježja predromanike 


U periodizaciji srednjovjekovne umjetnosti pred- 
romanika je ne samo razdoblje koje je među po- 
sljednjima dobilo svoj naziv nego je i kao slogovna 
kategorija posljednja definirana u svom osnovnom 
likovnom izrazu. Pojedine građevine i umjetnine 
koje današnja znanost o povijesti umjetnosti odre- 
đuje kao predromaničke u ranijoj su se historio- 
grafiji svrstavale u druga dva granična povijesno- 
slogovna razdoblja: antiku ili romaniku. Razlog je 
tomu katkada bilo i pomanjkanje izrazitih stilskih 
osobina mnogih građevina i skulptura iz ranosred- 
njovjekovnoga doba, koje su se stoga lakše mogle 
pripisati tim drugim graničnim, ranijim ili kasnijim 
razdobljima za koja je tehnički i umjetnički izraz bio 
znatno prije određen. Zbog toga se čini nužnim da 
se prije iznošenja građe o ranosrednjovjekovnom 


7 T. Marasović (1997.), 6 i 29. 
%  P Andreis: Povijest grada Trogira, Split 1977., 1, 334. 


graditeljstvu u Dalmaciji pokušaju makar i vrlo sa- 
žeto odrediti posebnosti predromanike, a to će kori- 
stiti posebno u razmatranju onih građevina kojima 
vrijeme nastanka nije sa sigurnošću utvrđeno nekim 
povijesnim podatkom ili arheološkim dokazom. 


Premda bi se posebnost likovnog izraza i tehničkih 
obilježja predromanike mogla razmatrati u svim 
umjetničkim disciplinama, ovdje će se razmatranje 
ograničiti na područje arhitekture i na nju aplicirane 
skulpture. Isticanje stilskih posebnosti trebalo bi u 
prvom redu pokazati koliko se predromanika razli- 
kuje od drugih umjetničkih razdoblja ili “slogova“, 
posebice u odnosu na antiku, koja joj je prethodila, 
te na romaniku, koja ju je naslijedila. Te se razlike 
najlakše mogu sagledati u crkvenom graditeljstvu 
kao najbolje poznatoj kategoriji predromaničkoga 
doba, ali i rijetki sačuvani primjeri ranosrednjovje- 
kovne svjetovne arhitekture omogućuju prepozna- 
vanje likovne i graditeljske posebnosti razdoblja 
koje počinje barbarskom invazijom, a završava na- 
kon godine 1000., ponegdje čak i krajem stoljeća što 
započinje tom godinom. 


U određivanju umjetničkoga izraza i graditeljskih 
osobina predromaničke i ranoromaničke arhitek- 
ture upravo su znakoviti pojedini primjeri iz Dal- 
macije. Oni ipak nisu dovoljni da bi se samo preko 
njih odredile svekolike slogovne osobitosti predro- 
manike, pa će uz dalmatinske primjere biti potreb- 
no poslužiti se i nekim dobro poznatim primjerima 
iz baštine europskoga ranoga srednjeg vijeka izvan 
Dalmacije. 


Usporedbe na donjoj granici stilskih razdoblja: 
antika - predromanika 

U odnosu na graditeljstvo i umjetnost kasne anti- 
ke, iz koje i proizlazi početak nove epohe i novoga 
likovnoga i tehničkog govora, s pojavom predroma- 
nike postupno nestaju dotadašnja pravila koja su 
vrijedila za klasične graditeljske oblike, proporcije, 
konstrukcijska rješenja ili pak ukras. 


Na usporednim primjerima kasnoantičkih i predro- 
maničkih građevina mogu se uočiti razlike između 
jednoga i drugog doba, njihova umjetničkog izraza 
i načina oblikovanja. 


Slika 35: Mali hram Dioklecijanove palače 
(E. Hćbrard, 1912.), pročelje 


Antički hram izraziti je obrazac klasične arhitektu- 
re. U svojem osnovnom obliku, konstrukciji i tip- 
skim obilježjima klasični hram kontinuira i u kasno- 
antičkom razdoblju, koje je u povijesti umjetnosti 
pretežito određeno u rasponu između III. i VI. sto- 
ljeća poslije Krista. Za usporedbu razlika u izrazu 
kasnoantičkoga hrama i predromaničke crkve koja 
se porijeklom oblika oslanja na hram mogu poslu- 
žiti primjeri iz Splita i iz Campella blizu Spoleta u 
talijanskoj pokrajini Umbriji. 

Mali hram Dioklecijanove palače u Splitu primjer 
je kasnoantičkoga prostilnog tipa, datiranog 305. 
kao godinom završetka splitske carske rezidencije." 
Premda njegovi stupovi ispred naosa nisu sačuvani, 
pretpostavlja se da je građevina pripadala tetrastil- 
nom tipu s četiri stupa pred istočnim pročeljem.“ 
Bez obzira na kasnoantičke osobitosti koje na toj 
građevini u odnosu na klasičnu arhitekturu do izra- 
žaja dolaze prvenstveno u ukrasu, može se ustvrdi- 
ti da se u splitskom hramu očituje antička tlocrtna 


osnova, proporcije koje se nisu bitno mijenjale od 
klasičnoga doba, konstrukcijski sustav s bačvastim 
svodom te antička tehnika zidanja pravilnim kva- 
drima (tzv. opus quadratum). 


Predromanički preobražaj prototipa antičkoga hra- 
ma veoma jasno pokazuje crkva San Salvatore a 
Campello blizu Spoleta u Umbriji, mnogo poznatija 
pod imenom Tempietto del Clitunno. U tlocrtu i u op- 
ćem dojmu vanjštine crkve još uvijek se može pre- 
poznati model antičkoga hrama uobičajenog tipa in 
antis, ali čak će i letimičan pogled na kompoziciju 
cjeline, na konstrukciju i na detalje, osobito u ukra- 
su, pokazati koliko je već odmakao postupak “nega- 
cije antike“. Antički je naos, presvođen bačvastim 
svodom, dobio na istočnoj strani polukružnu apsi- 
du, uokvirenu nekom vrstom korintske “edikule“. 
Na bočnim stranama naosa manji su, bačvasto nad- 
svođeni i dvostrešno pokriveni prilazi preko stubi- 
šta iz nižega dijela terena, ali pretpostavlja se da je 
stubište izvorno vodilo i prema glavnom pročelju. 
Trokutasti zabat nad glavnim pročeljem s motivi- 
ma križa i loze pokazuje izrazito kršćanski sadržaj, 
isto kao i arhitrav nad pročelnim stupovima, posve- 
ćen Bogu anđela. Kod većeg dijela građevine upo- 
trijebljena je antička građa; odatle još uvijek rimski 
način zidanja (opus quadratum) i antički kapiteli, ali 
u arhitektonskoj su kompoziciji do samih ugaonih 
pilastara postavljeni tordirani stupovi, što je u pot- 


Slika 36: Crkva San Salvatore, Fonte del Clitunno kod Spoleta 


*%  Uliteraturi najčešće poznat pod imenom Jupiterov hram, kod starijih pisaca nazvan Eskulapovim ili Janovim hramom, a u naj- 
novije doba vezan uz panteističku koncepciju rimske religije (N. Cambi). Usp. T. Marasović: O hramovima Dioklecijanove palače, 


Petriciolijev zbornik, I. PPVD, 35, 1996. 


9% G. Niemann: Der Palast Diokletians in Spalato, Wien 1910., 108, sl. 84; E. Hćbrard i J. Zeiller Le Palais de Diocletien a Spalato, Paris 


1912., 93-107. 


“1 G. Pavan: Architettura del periodo longobardo, u knjizi I] Longobardi, Milano 1990., 278. 


Slika 37: Krstionica sv. Ivana u Poitieru: a. južno pročelje, 
b. tlocrt (Barral i Altet) 


punoj suprotnosti s klasičnom kompozicijom hrama 
in antis.* Za predmet našeg razmatranja, ta je crkva 
jasan primjer kako rana predromanika negira svoj 
antički uzor, pa je, bez obzira na oblikovne reminis- 
cencije iz prethodnoga razdoblja, valja smatrati pro- 
izvodom novoga sloga. 


Iz primjera krstionice sv. Ivana u Poitiersu 
(Francuska)* može se zaključiti u kolikoj je mjeri u 
negaciji antičkog izraza učinjen dalji korak, ostva- 
ren zahvaljujući sukcesivnim dogradnjama od sre- 
dine IV. do kraja X. stoljeća.“ Na antički hram sa 
svojim karakterističnim dvostrešnim krovom i tro- 

Slika 38: Carska bazilika u Trieru 


kutastim zabatima podsjeća još samo dio krstionice, 
i to sam prostor u kojem je krsni bazen poprečno po- 
stavljen u odnosu na cjelinu građevine. A ta cjelina, 
kao rezultat gradnje kroz više građevnih faza, raš- 
članjena je na način sasvim neprimjeren antičkom 
arhitektonskom izrazu: na zapadu je ulazni prostor 
poligonalna oblika, a na istoku apsida četvrtaste 
vanjštine i poligonalne unutrašnjosti. Samom pak 
volumenu glavnoga dijela krstionice, koji prevla- 
dava u cijeloj kompoziciji i tek podsjeća na antički 
hram, pridodane su na sjevernoj i južnoj strani dvije 
polukružne eksedre. Dok je unutarnja raščlamba s 
plitkim nišama, odnosno lukovima koji podsjećaju 


Slika 39: Bazilika S. Sabina u Rimu 


Autori koji su obrađivali tu građevinu datiraju je na različite načine, počevši od Deichmanna /Die Einstehungzeit von Salvator- 


Kirche und Clitumnustempel bei Spoleto, Miteilungen d. Deutchen archaeolog. Instituts, 58, Roma 1943. (106-148), i Salmija (La basili- 
ca di 5.Salvatore di Spoleto, Firenze 1951. /, koji je vezuju uz starokršćansko porijeklo, do novih istraživača, koji je datiraju uz starije 
predromaničko razdoblje (G. Pavan: o. c.). Najnovija proučavanja dokazala su dvije faze gradnje: raniju kojoj pripada presvođeni 
naos i kasniju koja sadrži dodatke, uključujući i freske u apsidi, na osnovi kojih se crkva datira u VII. ili VIII. stoljeće. Ibid. 


8% X. Barrali Altet (1997.), 84-89. 
* Prema istraživanjima F. Eygun: Galia, XXII, 137 dd. 


Slika 40: Biskupska bazilika u Saloni 


na trijumfalni luk starokršćanskih bazilika, još uvi- 
jek u duhu (ili barem u nastavku oblikovanja) kasne 
antike, na vanjštini glavnoga prostora prevladava 
“barbarski“ likovni govor, toliko različit od antike. 
Početni stupanj negacije antike dolazi do izražaja u 
različitim elementima, poput trokutaste lunete ili 
pilastara s plošnim kapitelima, koji su izvan bilo 
koje konstrukcijske zamisli. 


Negaciju antičkoga koncepta u doba predromanike 
pokazat će i usporedba starokršćanskih bazilika s 
odgovarajućim ranosrednjovjekovnim tipskim ka- 
tegorijama. 


Starokršćanska uzdužna bazilika, barem kada je 
riječ o zapadnoeuropskom području tzv. “rimske“ 
bazilike, u znaku je antičke graditeljske tradicije. 
Oslanjajući se u svojoj genezi na antičku “dvorsku“ 
arhitekturu (Aula palatina u Trieru, bazilika u Piaz- 
za Armerini, Magnaure u Konstantinopolisu i drugi 
primjeri), starokršćanska bazilika zadržava antički 
konstrukcijski sustav nosivih zidova, dimenzioni- 
ranih za grednu konstrukciju, u pravilu se projek- 
tira u određenim proporcijama, nastavlja unutarnju 
artikulaciju prostora na brodove s izrazito širokim 
srednjim brodom, kojem na istočnoj strani odgova- 
ra široka polukružna apsida. 


Primjer starokršćanske uzdužne bazilike pokazuje 
crkva sv. Sabine podignuta u V. stoljeću na rimskom 
brežuljku Aventinu. Osnovnu značajku tom tipu 
građevina daje povišeni srednji brod, rastvoren kao 
i zidovi bočnih brodova prozorskim otvorima, uo- 
kvirenim plitkim nišama. Brodove u unutrašnjosti 
dijele dva reda vitkih stupova koji, povezani lukovi- 
ma, pojačavaju vizualno usmjerenje prema oltaru u 


apsidi crkve odnosno prema prijestolju u dvorana- 
ma carske dvorske arhitekture (npr. Aula palatina 
u Trieru). 


Biskupska crkva u Saloni u okviru kršćanskoga kult- 
nog centra, koja je sačuvana samo u donjim redovi- 
ma zida, u osnovnim se oblicima, pa i u dimenzi- 
jama poklapa sa spomenutom rimskom crkvom na 
Aventinu. Pokazuje sve osobine bazilikalnog tlocrta 
IV. i V. stoljeća, a u cjelini arhitektonskoga sklopa, 
u kojem je i južna bazilika križnog tlocrta, svjedoči 
i o arhitektonsko-umjetničkom izrazu VI. stoljeća. 
Dva niza stupova omeđuju u sjevernoj (biskupskoj) 
crkvi srednji brod, koji je dvostruko širi od bočnih, 
pa je i apsida, koja zahvaća gotovo cijeli raspon 
srednjega broda, izrazito široka. Unutar apside ili 
uz njezin polukružni zid nalaze se svećeničke klu- 
pe (subselia i syntronon). Narteks na zapadnoj strani 
izraziti je funkcijski prostor, namijenjen katekume- 
nima — budućim kršćanima, prije nego što samim či- 
nom krštenja oni postanu ravnopravnim članovima 
kršćanske zajednice s dopuštenim pristupom u sve 
dijelove crkve. 


Od takva kasnoantičkoga (starokršćanskoga) arhi- 
tektonskog, konstrukcijskog i likovnog izražavanja, 
određenoga poglavito zahtjevima obreda koji su 
pratili taj prvi stupanj razvoja kršćanstva, mnogi će 
elementi nestati u predromaničkoj bazilici, a pojavit 
će se mnogi drugi kojih prije nije bilo, osobito u ka- 
rolinškom razdoblju, kada je negacija antike snažni- 
je izražena. Crkve u Steinbachu i Corveyu primjeri 
su karolinških građevina na kojima se mogu lako 
uočiti promjene što ih u graditeljstvo Europe donosi 
predromaničko doba. 


Slika 41: Tlocrt predromaničke bazilike u Steinbachu 
(prema Corbozu) 


U Eginhardovoj bazilici u Steinbachu blizu Michel- 
stadta (Njemačka), datiranoj 821.-827. godine, 
nema više ni jedinstvenoga trobrodnog prostora, 
koji je zamijenila usitnjenost pojedinih dijelova. 
Monolitne stupove okrugloga presjeka klasične 
provenijencije zamijenili su zidani piloni pravokut- 
noga presjeka. Troapsidni prezbiterij, koji se u sta- 
rokršćanskoj arhitekturi javlja tek sa VI. stoljećem, u 
karolinškom je graditeljstvu gotovo redovita pojava 
kod trobrodnih građevina. Smanjuje se i širina ap- 
sida ne samo u troapsidnim svetištima nego i kod 
jednobrodnih crkava kao prevladavajuće kategorije 
predromaničkoga graditeljstva. Kripta pod prezbi- 
terijem javlja se u znatnom broju drugih troapsidnih 
predromaničkih crkava. 


Nasuprot kasnoantičkim bazilikama, koje su se, 
barem u metropolama, kao javne građevine odli- 
kovale velikim dimenzijama, ranosrednjovjekovne 
su crkve pretežito manje građevine, često nastale 
kao rezultat privatnoga karaktera izgradnje. Me- 
đutim, i kod većih predromaničkih crkava (osim u 
područjima prevladavajuće antičke tradicije kao što 
je sam grad Rim) mogu se uočiti znatne promjene 
koje u odnosu na starokršćanske bazilike dono- 
si predromanika. Primjer je velika opatijska crkva 
u Corveyu blizu Hoxtera (Njemačka), sagrađena 
873.-885. godine.“ S obzirom na okolnost da je ci- 
jeli crkveni sklop radikalno obnovljen 1665. godine, 


Slika 42: Pretpostavljeni izvorni izgled predromaničke 
bazilike u Corveyu (prema X. Barralu i Altetu) 

$ A, Carboz (1970.), 12. 
6 X. Barral i Altet (1997.), 146-150. 
9 R. Krautheimer (1965.), 160-165. 


Slika 43: Tlocrt starokršćanske crkve sv. Martina u Pridragi 
(prema M. Domijanu) 


mnogi detalji izvornoga stanja te crkve, osobito u 
unutrašnjosti, restaurirani su prema pretpostavlje- 
nom prvobitnom izgledu. Razvoj kršćanske liturgi- 
je znatno je utjecao na razvoj bazilikalnog prostora, 
od kojega je u odnosu na starokršćanski prototip 
zadržan samo uzdužni korpus s trobrodnom podje- 
lom, koju ni u ovom slučaju ne čine stupovi nego 
piloni pravokutnoga tlocrta. Transept je pomaknut 
prema sredini crkvenoga prostora, a u skladu s li- 
turgijskim promjenama u nekim drugim bazilika- 
ma, taj se prostor ponegdje oblikuje i na drukčiji 
način. Ipak, najveće promjene doživljava zapadni 
dio crkve, osobito od karolinškog razdoblja nadalje, 
za što je upravo crkva u Corveyu dragocjen primjer. 
Par tornjeva (zvonika) koji se sad javljaju na zapad- 
nom pročelju potpuna je novost u oblikovanju za- 
padnoga korpusa crkve, ako izuzmemo neke em- 
brionalne početke jedne takve zamisli što se nalaze 
u sirijskoj starokršćanskoj arhitekturi. Iz ulaznoga 
prostora pristupa se prostranom dvokatnom atri- 
ju (predbrodu) na položaju nekadašnjeg narteksa u 
starokršćanskim bazilikama, koji je u ranom sred- 
njem vijeku izgubio svoj izvorni smisao prostora 
određenoga za katekumene, pa je neprimjereno i 
njegovo terminološko povezivanje s tim izvornim i 
funkcijski logičnim dijelom starokršćanske bazilike. 
Taj pretprostor ispred glavnoga dijela crkve bio je u 
prizemlju presvođen unakrsnim bačvastim svodo- 
vima, naslonjenim na gusto poredane pilone. Sličan 
prostor ponavlja se i na gornjem katu, nad kojim 
je masivni toranj. Oblikovanje zapadnoga korpusa 
s tornjevima i dvokatni predbrod, koji su istraži- 
vači predromanike još krajem pretprošlog stoljeća 
nazvali westwerk, najveća je inovacija u odnosu na 
kasnoantičku crkvenu arhitekturu, a vezana je uz 


posebni razvoj liturgije i kršćanskoga kulta u cjelini, 
odnosno uz koncept “vladarske crkve“ u ranome 
srednjem vijeku. 


Promjene doživljavaju i drugi uzdužni tipovi crkve- 
ne arhitekture, kako jasno pokazuju i dva primjera 
iz hrvatske graditeljske baštine. Radi se o tipu ko- 
jem značajku daje uzdužni tlocrt produženoga tro- 
lista, poznat već u starokršćanskoj arhitekturi, ali 
predromanički ga graditelji oblikuju na sasvim nov 
način. Starokršćanski je primjer crkva sv. Martina u 
Pridragi kraj Novigrada, jednobrodna građevina iz 
V.-VI. stoljeća s trikonhnim prezbiterijem i produ- 
ženim naosom, raščlanjenim plitkim lezenama na 
vanjskim zidnim površinama.“ 


Starohrvatska crkva sv. Spasa na vrelu rijeke Cetine 
pokazuje sličnu tlocrtnu zamisao produženog troli- 
sta, ali s određenim razlikama, koje odražavaju pro- 
mjene u likovnom izrazu između starokršćanskoga 
i predromaničkog doba. Sam trikonhni prezbiterij 
nije oblikovan kao uobičajeni trolist nego kao po- 
lovina šesterolista s naglašenom istočnom fasadom 
iz koje izlazi samo glavna istočna apsida, dok bočne 
apside jedva strše iz bočnih zidova. Umjesto plit- 
kih lezena, na bočnim se zidovima javljaju duboki 
zaobljeni potpornjaci, a prostor broda presvođen je 
bačvastim svodom, nadvisujući polukalotni svod 
prezbiterija. Najveću promjenu u odnosu na staro- 
kršćanski primjer pokazuje oblikovanje zapadnoga 
korpusa crkve s westwerkom, koji se očituje u dvo- 
katnom predbrodu (atriju), odakle je lokalni vladar 
(u tom konkretnom slučaju hrvatski župan Gosti- 
ha) mogao pratiti crkvene obrede, te u zvoniku u 


Slika 44: Tlocrt starohrvatske crkve sv. Spasa u Cetini 
(prema T. Marasoviću) 


prostor - vrijeme - slog 


Slika 45: Zvonik crkve sv. Spasa u Cetini 


osi crkve, građevinski i funkcionalno vezanom uz 
predbrod.“ Po ukrasnim osobinama oltarne ograde 
crkvu se može datirati oko 890. godine." Crkva sv. 
Spasa u Cetini najbolje je sačuvani primjer predro- 
maničke arhitekture s westwerkom, kojoj zapadni 
korpus obilježava, umjesto dvaju tornjeva na proče- 
lju, jedan aksijalno postavljeni zvonik, po čemu ona 
postaje i svojevrsni obrazac u europskome karolinš- 
kom graditeljstvu. 


Promjene koje donosi predromanika u oblikovanju 
centralnih građevina očituju se u usporedbi antič- 
kih prototipova i ranosrednjovjekovnih izvedenih 
oblika u različitim tipskim skupinama. 


Jupiterov hram Dioklecijanove palače u Splitu, 
koji je ujedno bio i mauzolej cara Dioklecijana, po 
svojem značenju i stupnju sačuvanosti jedna je od 
najpoznatijih građevina kasne antike centralnoga 
tipa, postavši i prototipom mnogih sličnih oblika 
starokršćanske arhitekture.7' Premda sagrađena 
početkom IV. stoljeća, ta zgrada pokazuje ustaljeno 


€ S, Puissi, Le basiliche cruciformi nell' area Adriatica, Antichita Adriatiche, sv. 13, 1978.; N. Cambi (1984.), 45 i d.; P. Vežić: (1986.a), 


171-172. 
6 T. Marasović (1995.b), 47 id. 
1. Petricioli (1980.a), 113; (1980.b). 
7 E. Dyggve (1996.), 38-39, II. 26. 

Slika 46: Jupiterov hram (Dioklecijanov mauzolej) u Splitu 
(prema E. Hebrardu) 


oblikovanje antičkoga centralnog prostora što se 
provlači kroz različita razdoblja, od klasične i hele- 
nističke grčke do rimske carske umjetnosti u svojem 
zatvorenom poligonalnom volumenu peripteralnog 
hrama s prostazom na ulaznoj strani i s unutrašnjoš- 
ću, raščlanjenoj naizmjenično četvrtastim i kružnim 
nišama i dvama redovima stupova koji nemaju 
konstrukcijsku ulogu. U načinu gradnje zapaža se 
brižljiva i fina obrada klesanaca, koja u ovom slu- 
čaju pokazuje najveći domet zidanja pravilnim kva- 
drima potpuno istih mjera, postavljenih u savršeno 
pravilnim redovima. 


S Dioklecijanovim mauzolejem u Splitu kao kasno- 
antičkim tipskim obrascem može se usporediti cr- 
kva sv. Donata u Zadru kao predromanički primjer 
centralne građevine gotovo podjednake monu- 
mentalnosti i dimenzija. Crkva je podignuta u VIII. 
i dograđivana u IX. stoljeću, posvećena prvobitno 
Sv. Trojstvu (a poslije poznata pod imenom zadar- 
skoga biskupa Donata) s posebnom namjenom 
biskupske crkve u okviru katedralnoga sklopa. 
Premda se tipološki i funkcijom može povezati uz 
neke kasnoantičke odnosno ranobizantske uzore, 
kao što je npr. crkva S. Vitale u Ravenni, zadarska 
crkva pokazuje nov pristup oblikovanju central- 
noga prostora s troapsidnim prezbiterijem, što se 
dosljedno ponavlja u oba kata vanjskoga prstena- 


stoga koncentričnog prostora. Zidanje manjim pri- 
klesanim kamenom bez pravilnih redova izrazito je 
ranosrednjovjekovni način gradnje, isto kao što je 
i pleterna ornamentika na arhitektonskim dijelovi- 
ma i liturgijskom namještaju, uklesana u kamenu 
ili izrezbarena u drvu, izrazito predromanički na- 
čin ukrasa. 


Graditeljsko naslijeđe u Dalmaciji obiluje i drugim 
primjerima, zanimljivim pri usporedbi kasnoantič- 
koga i predromaničkoga likovnog izraza i tehničkih 
postignuća. Tako je npr. zadarska krstionica iz VI. 
stoljeća primjer _kasnoantičkoga šesterokonhnog 
tipa koji je izvana uklopljen u šesterostranu zidnu 
masu. Iz takva se tipa razvija u Dalmaciji osebujni 
tip ranosrednjovjekovnih crkava šesterolisnog tlo- 
crta u kojem su konhe sasvim oslobođene antičkoga 
poligonalnog okvira, a vanjske zidne površine raš- 
članjene plitkim nišama, kako to pokazuje crkva Sv. 
Trojice u Splitu, najbolje sačuvani primjer toga tipa, 
ili pak sačuvani crtež crkve sv. Marije u Trogiru, po- 
rušene u XIX. stoljeću. 


Tzv. Mauzolej Galle Placidije u Ravenni, koji je izvor- 
no zatvarao južnu stranu narteksa crkve S. Croce, 
jedna je od najpoznatijih starokršćanskih građevina 
križnoga tlocrta. Sva četiri križna kraka presvođena 
su bačvastim svodovima, a nad raskrižjem diže se 


Slika 47: Sv. Trojstvo (Sv. Donat) u Zadru 


Slika 48: Krstionica u Zadru 


četverostrana kupola, natkrita četverostrešnim kro- 
vom. Vanjske zidne površine raščlanjene su plitkim 
nišama, nadsvođenima polukružnim nadvojem. 


Na hrvatskoj jadranskoj obali pripadnost tom istom 
starokršćanskom tipu pokazuje kapela sv. Marije 
del Canetto u sklopu bazilike sv. Marije “Formo- 
se“ u Puli, s manjim izmjenama koje se pokazuju 
u oblikovanju poligonalne apside na istočnoj strani, 


Slika 49: Izvorni izgled crkve Sv. Trojice u Splitu 
(prema J. Marasoviću) 


znakovitom za jadransko područje pod bizantskim 
utjecajem (tzv. “adriobizantinizam“?7). 


Predromaničku evoluciju toga istoga križnog kon- 
cepta pokazuju mnogi primjeri od Iberskoga po- 
luotoka do hrvatskoga Jadrana. Crkva S. Frutuoso 
de Montelios u mjestu Braga (Portugal) iz 665. go- 
dine vanjskim obrisom križnoga tlocrta i općenito 
vanjštinom gotovo se sasvim podudara s glasovi- 
tim mauzolejem u Ravenni. Tek pojedini detalji na 
vanjštini, kao što su trokutasti završetci plitkih niša 
na pročeljima krakova, ili pak pojedine trokutaste 
alternacije uobičajenim arkadicama, pokazuju ukus 
novoga doba, izražen ukrasom koji se nije javljao 
prije barbarskih invazija. Naglasak prostornoga 
ostvarenja zamisli križa umanjen je u unutrašnjosti, 
gdje krakovi poprimaju polukružni tlocrt. Stupovi 
u tim apsidama čine osebujnu konstrukciju kalota 
okruženih deambulatorijima, dok je sam središnji 


Slika 50: Tlocrt i pretpostavljeni izvorni izgled tzv. 
Mauzoleja Galle Placidije u Ravenni u sklopu bazilike 
sv. Križa (prema S. Bottari) 


7 Dyggve (1933.b), 3. Za nove poglede o terminu “adriobizantinizam“ usp. Ž. Rapanić (2002.), 172-180. 


Slika 51: Tlocrt kapele sv. Marije “del Canetto“ u sklopu 
Sv. Marije “Formose“ u Puli (prema B. Marušiću) 


prostor presvođen kalotom unutar vanjskoga ku- 
busa kupole. Unutarnji arhitektonski ukras na ploš- 
nim i stiliziranim kapitelima sasvim je u skladu s 
općim nastojanjima rane predromanike k napušta- 
nju plastičnoga i realističnoga likovnog izražavanja, 
svojstvenoga antičkom razdoblju. 


Na drugom primjeru, vizigotskoj crkvi S. Pedro de 
la Nave blizu Zamore (Španjolska) iz godine 680.- 
711., može se pratiti dalji stupanj razvitka križno- 
ga tlocrta, koji u ovom slučaju dobiva pravokutni 
okvir. Cijela građevina na taj način u svom vanj- 
skom i unutarnjem izgledu poprima tipske oznake 


trobrodne crkve s upisanim tranzeptom kojoj sre- 
dišnji naglasak daje četvrtasta kupola nad križištem 
brodova, dok apsida i bočne kapele pridonose oču- 
vanju zamisli križnoga prostora. Time je umjesto 
jedinstva prostora proizašla rascjepkanost na manje 
prostorne jedinice. Pojedini detalji nose regionalne 
oznake, poput osebujnoga vizigotskog potkovastog 
luka. Plošna i stilizirana dekoracija na kapitelima 
koja sadrži isprepletene ukrase biljnih i životinjskih 
motiva, isto kao i ljudske likove, već je sasvim u li- 
kovnim obrascima srednjovjekovnoga kiparstva. 


Starohrvatski primjer evolucije toga istog tipa po- 
kazuje crkva sv. Križa u Ninu, u kojoj su izvornu 
zamisao križnoga tlocrta predromanički graditelji 
oblikovali u četverokonhni prostor pretvarajući u 
unutrašnjosti krakove križa u konhe, presvođene 
polukalotama. Na isti je način kupola nad raskriž- 
jem krakova presvođena kalotom putem kutnih 
trompi i oblikovana unutar valjkastog tambura. K 
tome je dodavanjem dviju apsida na istočnoj strani 
ostvaren troapsidni prezbiterij, a sve vanjske povr- 
šine raščlanjene su plitkim nišama. 


Plošni izraz i sve veća stilizacija prate i skulpturalni 
ukras unutrašnjosti predromaničkih građevina. Na- 
suprot plastičnoj razigranosti antičkih ukrasnih di- 
jelova, predromaničkom crkvenom unutrašnjošću 
dominira sasvim plošna skulptura u kojoj je sve sti- 
lizirano i šablonizirano: od biljnih i životinjskih mo- 


Slika 52: Tlocrt i aksonometrijski presjek crkve S. Frutuoso de Montelios, Braga (prema Corbozu) 

tiva do ljudskih likova. Jedan od najranije datiranih 
primjera sasvim novoga likovnog govora poslije ka- 
sne antike ploče su u unutrašnjosti vizigotske crkve 
S. Maria de Lara u Quintanilla de las Vignas blizu 
Burgosa (Španjolska) s kraja VII. i početka VIII. sto- 
ljeća na kojima su krajnje stilizirani likovi obrađeni 
poput crteža. Od langobardskoga i karolinškog raz- 
doblja nadalje, kad će geometrijski pleterni motivi 
sasvim zavladati predromaničkim kiparstvom, taj 
će način postati osnovnom značajkom europskoga 
kiparstva sve do pojave romanike, a postat će uo- 
bičajen način ukrašavanja crkvenoga namještaja i u 
hrvatskoj predromanici. 


Plutej iz Koljana, koji se datira u IX. stoljeće, izrazi- 
ti je primjer ranosrednjovjekovnoga ukrasa kojemu 
osnovu čine geometrijski motivi isprepletenih kruž- 
nica, oblikovani troprutastim pleterom u kojima su 
biljni i životinjski likovi dovedeni do krajnje stili- 
zacije. 

Ako se iz iznesenih primjera saberu neki zaključci, 
stvorit će se popis mnogih novosti koje u odnosu na 
antiku uvodi predromanika: 


* Od antičkoga hrama ponegdje su ostale samo 
formalne reminiscencije u sasvim novoj prostornoj 
organizaciji uz primjenu novih tipoloških obrazaca. 


* Starokršćanska bazilika doživljava promjene u 
proporcijama, u svodnom sustavu, koji na manjim 
rasponima u pravilu zamjenjuje drvenu potkrovnu 


Slika 53: Crkva S. Pedro de la Nave kod Zamore, 
unutrašnjost i tlocrt (prema Corbozu) 


konstrukciju, u oblikovanju prezbiterija (kripta, ap- 
sida) i osobito zapadnoga korpusa sa zvonicima (ili 
samo s jednim zvonikom u Dalmaciji) ugrađenima 
na pročelju i s dvokatnim atrijem umjesto prize- 
mnoga starokršćanskog narteksa. 


* Crkve u ranome srednjem vijeku, više nego u bilo 
kojem drugom razdoblju, nastaju prestrukturira- 
njem građevina kultne i druge namjene iz ranijega 
razdoblja, koje se prilagođuju liturgijskim potreba- 
ma i oblikovnim zakonitostima svoga doba. 


Slika 54: Crkva sv. Križa u Ninu 


Slika 55: Reljef iz crkve S. Maria de Lara, 
Quintanilla (Španjolska) 


Slika 56: Plutej iz Koljana 


* Centralne i longitudinalne građevine, polazeći od 
antičkih prototipova, razvijaju nove oblike u kojima 
će se, za razliku od antičkih jedinstvenih, sada javiti 
i zatvoreni (“skriveni“) prostori. Uzdužni prostori 
manjih raspona presvođeni su bačvastim svodom, 
a kod centralnih prostora prevladava kupola, koja 
je obično upisana u vanjski kubični okvir. Kupola ili 
toranj javlja se i nad uzdužnim crkvenim tijelom. 


* U načinu zidanja kamenom prevladava upora- 
ba slabije obrađenih (uglavnom samo priklesanih) 
komada, postavljenih u manje pravilnim ili sasvim 
nepravilnim redovima (opus incertum). U nekim će 
regijama (španjolska Asturija, Armenija) i dalje biti 
u uporabi opus quadratum, ali u mnogim će drugima 
(uključujući i Dalmaciju) upravo način gradnje pri- 
klesanim kamenjem u nepravilnim redovima posta- 


nike. 


* Ukrasni izbor povećan je novim motivima “bar- 
barskoga“ porijekla, ponegdje i kao reminiscencija 
drvene građe. U kiparskim elementima, primijenje- 
nima na vanjskim i unutarnjim ukrasnim površina- 
ma, prevladava izrazito plošna obrada stiliziranih 
biljnih motiva uz pojavu ljudskih likova na samom 
početku ili na samom kraju toga razdoblja. 


Usporedbe na gornjoj granici 
stilskih razdoblja: predromanika - romanika 


Društvene, političke i civilizacijske promjene što ih 
je na granici kasne antike i ranoga srednjeg vijeka 
donijela invazija barbarskih naroda i s time u vezi 
rušenje Zapadnoga Rimskog Carstva jasnije su se 
odrazile na promjenu arhitektonskoga i umjetnič- 
kog izraza nego što se to moglo dogoditi u pos- 
tupnoj evoluciji ranoga u visoki srednji vijek na gor- 
njoj granici predromanike prema romanici. Stoga su 
i u likovnom izrazu i u tehničkom postupku razlike 
između predromanike i rane romanike manje izra- 
zite. Ipak je i u tom prijelaznom razdoblju mogu- 
će uspoređivati pojedine građevine koje još uvijek 
možemo smatrati predromaničkima s onima koje 
pokazuju već izrazita svojstva romanike. 


Ta granica ne pada posvuda u isto doba. U pojedi- 
nim zapadnoeuropskim političkim, vjerskim i kul- 
turno-umjetničkim središtima prijelaz predromani- 
ke u romaniku javlja se već krajem X. stoljeća, a u 
perifernim i provincijskim sredinama te će se pro- 
mjene očitovati tek u XI. stoljeću. 


Promjene su uočljive najprije u oblikovanju uzduž- 
noga crkvenog prostora, koji u predromanici nije 
bio strogo određen poštovanjem proporcija, pa će 
i varirati od “klasičnih“ proporcija starokršćanskih 
bazilika i izrazito izduženih korpusa poput već spo- 
menutih opatijskih crkava u Corveyu, Hersfeldu i 
Centuli do bazilika koje su u proporcijama znatno 


Slika 57: Tlocrt crkve S. Juan de Bafios u Španjolskoj 
(prema Beranu) 

Slika 58: Tlocrt i izvorni izgled crkve sv. Mihovila 
u Hildesheimu (prema Kubachu) 
kraće, poput crkve sv. Petra u Mistailu u Švicarskoj 
iz karolinškog doba (oko 800.) ili su čistoću bazili- 
kalnoga prostora znatno smanjile, kao što je bio slu- 
čaj s crkvom S. Juan de Bafios kraj Palencije u Špa- 
njolskoj iz pretkarolinškoga doba (661.). 


Već će rana romanika u tom pogledu uvesti određe- 
ni red i ustaliti određene proporcije, bilo da se radi 
o bazilikama koje na europskom jugu pretežito po- 
dižu benediktinci u XI. stoljeću, bilo o istodobnim 
bazilikama na sjeverozapadu Europe (npr. crkva sv. 
Mihovila u Hildesheimu u Westfaliji, Njemačka). 
Red će se uspostaviti i u konstruktivnim elementi- 
ma što dijele brodove, s time što će se ponovno vra- 
titi pretežita uporaba stupova okrugloga presjeka 
(uglavnom u benediktinskim ranoromaničkim ba- 
zilikama), ili barem u pravilnoj alternaciji stupova 
i zidanih pilona pravokutnog presjeka (Sv. Mihovil 
u Hildesheimu). Razvoj liturgije uvjetovat će već u 
ranoj romanici ponegdje i povećanje broja apsida 
(opatije u Ripollu i Cuxi u Španjolskoj). Romanika će 
općenito razviti istočni korpus i kriptu do razmjera 
kojima se predromanika nije bila ni približila. 


Posebno značajne promjene doživjet će zapadni kor- 
pus crkve. Premda je westwerk sa zapadnom ložom 


Slika 59: Ranoromanička bazilika u Ripollu (prema Beranu) 

i tornjevima predromanička inovacija, tek će u ranoj 
romanici doći na tom dijelu crkve do daljih prostor- 
nih dodataka sa zapadnim transeptom i zapadnom 
eksedrom (Sv. Mihovil u Hildesheimu). 


Za razliku od prethodnoga razdoblja, u doba roma- 
nike počinje presvođenje većih raspona, ispočetka 
samo bočnih brodova, a u zrelom razdoblju novoga 
sloga čak i širega srednjeg broda, što prije nije bilo 
tehnički riješeno. 

Romanika ponovno vraća usklađenost vanjske i 
unutarnje raščlambe zidnih površina, što je predro- 
manika (s izuzetkom građevina u Asturiji, koje se 
zato ponegdje smatraju “protoromaničkima"?) bila 
sasvim negirala. 


Predromanička crkva sv. Petra u Omišu iz starohr- 
vatskoga doba, koja se kao već postojeća građevi- 
na spominje početkom zadnje četvrtine XI. stoljeća, 
tlocrtom i elevacijom pokazuje kako predromanika 
neovisno oblikuje i raščlanjuje vanjske i unutarnje 
površine. Ta je crkva najbolji sačuvani primjer vrlo 
osebujnoga tipa građevina koje sam po znakovitom 
obliku i rasprostranjenosti pripadajućih građevi- 
na isključivo u južnom dijelu hrvatskoga primorja 
svojedobno nazvao “južnodalmatinskim kupolnim 
tipom“. Crkvu čini jednobrodni prostor s apsidom 
na istočnoj strani koja je izvana pravokutna, a iznu- 
tra polukružna. Prostor je razdijeljen lezenama i na 
njih naslonjenim svodnim pojasnicama u tri jedna- 
ka dijela. Prvo i treće svodno polje presvođeno je 
križnim svodovima, dok je nad srednjim dijelom 
kupola, koja iz četvrtaste osnove preko pandantiva 
prelazi u kružnu osnovu kalote. Ona je obično uk- 
lopljena u vanjski kvadar, četverostrešno pokriven. 


Unutarnje zidne plohe, osim lezenama, raščlanjene 
su i plitkim nišama u kojima su, isto kao i u apsidi, 
manje niše polukružnoga tlocrta. Svjetlost prodire 
kroz male prozorske otvore, smještene na zidovima 
svakoga od triju polja. 


Plitke niše, spojene pri vrhu dvojnim lukovima, 
ispunjaju i sve vanjske plohe. Ta je raščlamba, me- 
đutim, tako izvedena da vanjska artikulacija nema 
nikakva odnosa s unutarnjom. Graditelj se nije po- 
trudio čak ni smjestiti male i uske prozore unutar 
jednoga te istog zidnog elementa. Ne vodeći računa 
o raščlanjenju unutrašnjosti, ostvario je pri obliko- 


35 K.J. Conant (1973.), 43 i d. uveo je naziv “karolinške romanike“. 
74 T. Marasović ( 1960.), 33 i d. 


Slika 60: Izvorni izgled crkve sv. Petra u Omišu 
(prema Dyggveu) 


vanju vanjštine takvu kompoziciju po kojoj prozori 
djelomično zasijecaju plitke lezene među nišama. 
I zidovi kupole raščlanjeni su nišama, povrh kojih 
se zamjećuju trokutasti zabati. Oni su izraz krajnje 
moguće redukcije uzdužnih i poprječnih krakova 
krova, pa na taj način otkrivaju i genezu oblika. 


Predromanička nepodudarnost vanjske i unutarnje 
obrade zidova ispravit će se već u prvoj pojavi ro- 
manike. To pokazuje tlocrt ranoromaničke crkve sv. 
Petra i Mojsija u Solinu. Trobrodna bazilika u tlocrtu 
je pravokutnik unutar kojeg je upisan i troapsidni 
prezbiterij. Upisane apside svojstvene su pojedinim 
predromaničkim tipovima, pa po toj osobini, isto 
kao i po primjeni pleternoga ukrasa, solinska crkva 
još uvijek nije raskinula sve veze s predromanikom. 


Slika 61: Tlocrt crkve sv. Petra i Mojsija u Solinu 
(prema Dyggveu) 


Ono što Zvonimirovu krunidbenu baziliku svrstava 
u ranu romaniku jest potpuna podudarnost vanjske 
i unutarnje raščlambe, a to će otada nadalje postati 
jednom od najprepoznatljivijih razlika novoga slo- 
ga u odnosu na predromaniku.? 


Razlike se očituju i u načinu gradnje. Predromanič- 
ke su građevine, s iznimkom rijetkih crkava koje 
su nastavile s primjenom zidne tehnike obrađenih 
klesanih kvadera, poredanih u pravilne redove 
(opus quadratum), u pravilu zidane tek malo prikle- 
sanim lomljencima bez pravilnih redova, spojenih 
obilnim malterom (opus incertum). Takav je rustični 
dojam zidne strukture obično prekrivala žbuka na 
unutarnjim i vanjskim zidnim površinama. Otvori 
na predromaničkim crkvama XI. stoljeća također 
zadržavaju prvobitna obilježja koja se razlikuju od 
romaničkih. Prije pojave romanike lukovi otvora u 
pravilu su bili obrubljeni priklesanim lomljencima 
u istoj rustičnoj tehnici kao i sam zid. 


Jedna od građevina koja pokazuje prijelazna svoj- 
stva predromanike u ranu romaniku zvonik je crkve 
sv. Teodora (“Gospe od Zvonika“) u Splitu. U njoj 


Slika 62: Predromanički način zidanja na primjeru 
crkve sv. Križa u Ninu 

5 Naromaničku usklađenost vanjske i unutarnje artikulacije zidova i podjele prostora, a nasuprot predromaničkoj neusklađenosti, u 
Hrvatskoj je prvi upozorio V. Goss (1978.), 133. Vežić je međutim (1999., 8 i bilj. 15) izrazio oprez kod razmatranja takve distinkcije 
između predromanike i romanike u Dalmaciji, upozorivši na crkvu sv. Krševana u Zadru kao izraziti primjer romanike, u kojoj 
redoslijed pilastara na vanjskom plaštu ne odgovara rasporedu stupova u kolonadama unutrašnjosti. 


Slika 63: Romanički način zidanja na primjeru crkve sv. 
Krševana u Zadru (prema Ć. M. Ivekoviću) 


dolaze do izražaja sve navedene osobine: rustični 
način gradnje, vanjska žbuka, plitke niše koje uo- 
kviruju male prozorske otvore građene na isti način. 
Stupić na bifori ukrašen je pleterom, a završni friz 


Slika 64: Zvonik Gospe od Zvonika u Splitu 

Slika 65: Plitke niše na vanjštini crkve sv. Mihajla u Stonu 


pod krovom čine male konzolice koje nagoviještaju 
pojavu romaničkih arkadica. Odijeljeni traveji križ- 
no-kupolnih svodova u unutrašnjosti crkve izrazita 
su romanička značajka. 


Nasuprot navedenim osobinama, znakovitim za 
kasnu predromaniku, u romanici se sasvim drukči- 
je pristupa obradi zidova. U načinu gradnje kame- 
nom ponovno se uvodi opus quadratum, kao tehnika 
ostvarena uporebom fino obrađenih klesanaca, zi- 
danih u pravilnim slojevima. Brižljivo su obrađeni 
okviri vrata i prozora, osobito na lukovima, koji će s 
razvojem novoga sloga biti oblikovani od većih ko- 
mada, a u kiparskom ukrasu opet će se javiti način 
plastičnijeg oblikovanja uz ponovno vraćanje biljnih 
i životinjskih motiva, bližih prirodnim modelima, 
što ih je predromanička geometrijska apstrakcija i 


Slika 66: Plastična raščlanjenost vanjštine 
crkve sv. Krševana u Zadru 


55 


Slika 67: Ranoromanička bazilika sv. Petra u Dragi na Rabu: 
a. tlocrt prema Jurkoviću, b. začelje, c. unutrašnjost 


stilizacija prije bila odbacila. Friz visećih arkadica 
pod krovom na vanjskim zidnim površinama postat 
će prevladavajući arhitektonski ukras romaničkog 
eksterijera. 


Sve navedene značajke rane romanike pokazat će 
jedna ranoromanička crkva na otoku Rabu, koja je, 
štoviše, datirana ranije od spomenutoga zvonika u 
Splitu. To dokazuje da za afirmaciju novoga sloga 
nije uvijek bilo presudno doba gradnje nego zrelost 
graditelja da prihvate nove izražajne mogućnosti 
odnosno konzervativnost drugih pri ustrajanju u 
starom načinu gradnje. Na ranoromaničkoj crkvi 
sv. Petra u Dragi na otoku Rabu oko 1060. godine 
očitovat će se brižljiva klesarska tehnika uporabe 
kvadara, postavljenih u pravilnim nizovima. Otvori 
prozora i zapadnoga portala oblikovani su klesa- 
nim segmentima luka, isto kao i trokutasti zabat 
iznad nadvratnika, podignut u drugoj romaničkoj 
fazi. Sam crkveni prostor pokazuje “benediktinski“ 
tip ranoromaničkih bazilika koji longitudinalnom 
prostoru vraća proporcijsku dosljednost, često izgu- 
bljenu u stoljećima koja su prethodila romanici. 


Sažimanjem razlika u slogovnom izrazu na gornjoj 
granici predromanike“ pokazat će se sljedeće: 


* nasuprot predromanici, u kojoj bazilikalni prostor 
može imati različite proporcijske odnose, već se u 
ranoj romanici uvodi proporcijski red; u svom ra- 
zvitku romanika će osnovnom prostoru dodavati 
različite nove elemente, ali izbjegavat će “skrivene“ 
prostore, svojstvene predromanici; 


* u romanici će se vratiti klasični okrugli stup ili 
pravilna alternacija stupova i pilona, a u daljem ra- 
zvoju sloga ti elementi postaju znatno složeniji; 

* razvoj liturgije uvjetovat će u nekim tipovima po- 
većanje broja apsida i razvitak istočnoga korpusa 
crkve u cjelini, uključujući i razvoj kripte; 

* u romanici nestaje prostornoga diskontinuiteta, 
uzrokovanoga uskim prolazima, svojstvenim pret- 
hodnom razdoblju; 

* nastavit će se i razvitak zapadnoga korpusa (west- 
werk), najviše oblikovanjem (u pojedinim oblasti- 
ma) zapadnog transepta i eksedre. Unutarnji otvori 
nad srednjim brodom (tzv. matroneji) postat će u 
ranoj romanici znakovita pojava bazilikalnog inte- 
rijera; 


7 Usp. V. Goss (2006.), 51-52; T. Marasović (1997.), 152. 


* srazvitkom sloga pojavit će se tehničke mogućno- 
sti presvođenja većih raspona bačvastim i križnim 
svodovima i stvaranje zasebnih svodnih polja; 

* u pravilu će se s nekim iznimkama vratiti uskla- 
đeni odnos vanjske i unutarnje raščlambe zidova, 
koji je u predromanici bio sasvim poremećen i iz- 
gubljen; 

* plitke niše kao način raščlambe zidova, u predro- 
manici katkada raspoređene i bez kompozicijskoga 
reda, zamijenit će se u romanici nizom arkadica pod 
krovom; 

* u oblikovanju otvora nestat će tzv. gljivasti lukovi 
i usječeni arhitravi, svojstveni predromanici (i ka- 
snoj antici). Zamijenit će ih brižljivo klesani lukovi 
luneta i zabata nad otvorima; 

* obnovit će se i znatno kvalitetnija zidna tehnika 
koju obilježava uporaba klesanaca u pravilnim re- 
dovima (opus quadratum) brižljivo klesanim kame- 
nim kvaderima. 

* u ukrasni repertoar romaničke arhitekture vratit 
će se plastičniji izraz, biljni motivi opet će se vratiti 
prirodnim modelima, od kojih ih je predromanički 
način plošnoga, geometrijskoga i stiliziranog izraža- 
vanja bio sasvim udaljio. Na kapitelima, portalima 
i liturgijskom namještaju vraća se pojava ljudskog 
lika, kojeg nije bilo u karolinškoj predromanici, ili je 
to bila samo iznimna pojava. 


Takav likovni i tehnički izraz pratit će cijelo roma- 
ničko razdoblje, koje se u Dalmaciji poklapa s viso- 
kim srednjim vijekom, a u toj je pokrajini kao peri- 
fernoj umjetničkoj sredini potrajalo ponegdje sve do 
kraja XIV. stojeća.7 


7 Vrlo kasna romanička građevina, datirana natpisom godine 
1394., jest palača Ciprianis ispred zapadnog ulaza Diokleci- 
janove palače. Usp. T. Marasović, Vodič Splita i okolice, Split 
1996., 71. 

78 Kubach (1978.), 33, 79, 127. 

? Naziv protoromanika za oznaku rane faze romaničke umjet- 
nosti često sam i sam upotrebljavao, ali smatram da valja 
odustati od toga termina pri oznaci prvoga stupnja romanič- 
koga sloga. Protoromanika može ostati kao termin u smislu 
najave nekih izvornih izraza romanike u predromaničkom 
razdoblju kao što je usklađenost vanjskih i unutarnjih zidnih 
ploha u asturskoj umjetnosti u Španjolskoj. Za usporedbu 
s analognim oznakama uporabom istog prefiksa u drugim 
stilskim razdobljima, valja napomenuti kako se terminom 
protorenesansa obilježavaju umjetnička ostvarenja nastala u 
gotici, pa čak i romanici (npr. crkva S. Miniato al Monte u 
Firenci), koja nagovještavaju renesansu. 


Rana romanika 


U razvitku europske romanike historiografija umjet- 
nosti razlučila je tri glavna razdoblja*: 


* ranu romaniku, koja se ponegdje javlja krajem X. i 
traje do druge polovice XI. stoljeća; 


* zrelu romaniku (“visoku romaniku“, “drugu ro- 
maniku“), s početkom u razvijenim europskim 
umjetničkim središtima između 1060. i 1080. godine 
i s približnim trajanjem do sredine XII. stoljeća, a u 
Dalmaciji i znatno dulje; 


* kasnu romaniku, od druge polovice XII. st. pa 
sve dok se u europskom graditeljstvu nije namet- 
nuo gotički slog, novim tehničkim postignućima i 
umjetničkim izrazom. To se dogodilo u dugom vre- 
menskom rasponu od XII. do XIV. stoljeća, ovisno o 
položaju, jer se ponegdje, primjerice u Francuskoj, 
gotika vrlo brzo afirmirala, za razliku od Dalmacije, 
gdje se romanika ponegdje zadržala i do kraja XIV. 
stoljeća. 


U okviru povijesnoga razdoblja ranoga srednjeg vi- 
jeka, odnosno pri samome njegovu kraju, nastala je 
dakle i razvijala se u Zapadnoj Europi, pa i u Dal- 
maciji, rana romanika. 


Nazivi 

U proučavanju prvoga romaničkog razdoblja temelj- 
ni je doprinos dao katalonski povjesničar arhitektu- 
re Puig i Cadafalch, koji je, proučavajući početkom 
XX. stoljeća najviše katalonsko crkveno graditelj- 
stvo XI. stoljeća, zapazio slogovne posebnosti toga 
razdoblja, koje je nazvao prvom romaničkom umjetno- 
šću (premiere art romane). 


Produbljujući istraživanje graditeljstva i umjetno- 
sti toga razdoblja, pojedini su istraživači ponudili i 
druge termine koji su danas češće u uporabi, poput 
naziva: 


protoromanika, kojim se želi označiti prvo u slijedu 
razdoblja sloga,? 


rana romanika, kojim se u razvitku sloga ističe naj- 
mlađi stupanj, ili 


otonsko razdoblje, čime se umjetnički razvitak odre- 
đuje vladanjem poznate dinastije u Njemačkoj. Ovaj 
posljednji naziv ne čini se sasvim prikladnim jer se 


odnosi na vladanje njemačkih kraljeva u razdoblju 
od 919. do 1024. godine, zahvaćajući time i doba 
kada je, barem u najvećem broju zapadnoeuropskih 
i srednjoeuropskih zemalja, u punom razvoju bio 
predromanički slog, u smislu prije iznesenih stilskih 
definicija. 

Rana romanika najprikladniji je stoga naziv i kada je 
riječ o zadnjem razdoblju ranoga srednjeg vijeka u 
graditeljstvu i umjetnosti Dalmacije. 


Likovni izraz i tehnička postignuća 
u usporedbi rane i zrele romanike 


Promjene koje rana romanika donosi u odnosu na 
predromaniku već su iznesene na prethodnim stra- 
nicama. Ovdje preostaje osvrnuti se ukratko samo 
na najvažnija arhitektonska obilježja toga razdoblja 
i na razlike koje rani stupanj romanike pokazuje u 
odnosu na zrelost sloga u svom drugom stupnju. 


Jedna od osnovnih distinkcija rane u odnosu pre- 
ma zreloj romanici u europskim središtima razvitka 
novoga sloga jest zadržavanje drvene krovne kon- 
strukcije barem u srednjem brodu trobrodnih ba- 
zilika. Prostori većih raspona presvodit će se tek u 
visokoj romanici, zahvaljujući konstrukciji svodnih 
polja i uporabi svodnih rebara. 


Crkva sv. Petra u Dragi na otoku Rabu kao jedna 
od najbolje sačuvanih ranoromaničkih građevina u 
Dalmaciji, pokrivena je drvenom potkrovnom kon- 
strukcijom poput većine europskih ranoromaničkih 
bazilika. Nasuprot tomu, kapitulska dvorana samo- 
stana sv. Marije, presvođena u većem rasponu ba- 
čvastim svodom, izraziti je primjer zrele romanike 
u Dalmaciji. 


Plastična raščlanjenost i rastvorenost zvonika iste 
crkve također je primjer zreloga romaničkog stila, 
koji je zahvatio graditeljstvo Dalmacije na samom 
početku XII. stoljeća. 


U ranoromaničkoj arhitekturi Zapadne Europe za- 
država se u pravilu westwerk, makar i u reducira- 
nom obliku, uglavnom bez prizemne “kripte“. 


U Dalmaciji westwerk kontinuira samo u pojedinim 
krajevima, npr. u Sjevernoj Dalmaciji i na kvarner- 
skim otocima, gdje se karolinški utjecaj dulje zadr- 
žao, ali u tom se istom području kao i drugdje pod 


% M. Jurković (1992.a), 206 sl. 10 (1996.), 331, sl. 5. 


Slika 68: a. kapitulska dvorana, b. zvonik crkve sv. Marije u 
Zadru (prema Petricioliju, crtež M. Domijana) 


utjecajem benediktinaca usporedo razvijao i ranoro- 
manički “internacionalni“ tip bazilike.“ 


Zapadni korpus otonske arhitekture zreloga doba 
nije u arhitekturi Dalmacije ostavio dubljih trago- 
va. Nasuprot tomu, prevladat će trobrodne bazilike, 
među ostalim u skladu i s građevnim programom 
benediktinskoga reda. 


Sa zrelom romanikom, koja u Dalmaciju pristiže 
različitim pravcima sa susjednoga Apeninskoga 
poluotoka, sasvim će se učvrstiti bazilikalni tip bez 
westwerka. 


Razlike u odnosu na ranu romaniku doći će do izra- 
žaja i u drugim elementima svojstvenima drugom 
stupnju romanike: 


* sobzirom na porijeklo romanike s Apeninskog po- 
luotoka, u Dalmaciji će prevladati arhitektonski tip 
sa zvonikom koji nije srastao s pročeljem (Sv. Marija 
i katedrala sv. Stošije u Zadru, katedrala u Rabu); 


* u zreloj će se romanici razviti istočni korpus po- 
sebno zbog razvitka kripte i s time u vezi podiza- 
njem razine prezbiterija (unutrašnjost katedrale u 
Zadru); 


* dotadašnju ograničenu artikulaciju fasada zamije- 
nit će znatno veća raščlamba i plastična razigranost 
zidova (apside crkve sv. Krševana u Zadru i kate- 
drale u Trogiru); 


* artikulacija konstrukcijskih elemenata, koja je ne- 
dostajala ranoj romanici, u zreloj će romanici doći 
do punog izražaja (katedrala u Zadru); 


* plošnost reljefa koji su ispunjali ukrasne površine 
ranoromaničke arhitekture zamijenit će dublja pla- 
stičnost reljefa i kipovi u zreloj romanici; 


* u unutrašnjosti crkava sasvim će nestati visoki tip 
oltarne ograde s trabeacijom i zabatima, koji je još 
krajem XI. stoljeća bio jedan od naglasaka ranoro- 
maničkih interijera. 


lako sa znatnim zakašnjenjem u odnosu na druga 
područja Sredozemlja i Srednje Europe, dalmatin- 
ska će romanika u XII., a posebno u XIII. stoljeću 
pokazati, poglavito u primorskim gradovima, svoju 
punu stilsku zrelost. 


Slika 69: Crkva sv. Marije na jezeru na otoku Mljetu (stanje 1950. prema J. Marasoviću) 

ll. Istraživanje 
i historiografija 


1. Temeljna povijesna vrela 


Nekoliko je vrsta povijesnih vrela na kojima se za- 
sniva proučavanje graditeljstva i umjetnosti ranoga 
srednjeg vijeka u Dalmaciji. 


Epigrafski spomenici 


Istraživanjem predromaničkih građevina i iskopa- 
vanjem ranosrednjovjekovnih arheoloških položaja 
pronađeni su brojni arhitektonski dijelovi i ulomci 
koji, zahvaljujući natpisima, upotpunjavaju prou- 
čavanje arhitekture korisnim podatcima pri izrav- 
nom određivanju kronologije, ali i posredno, uspo- 
rednom analizom s datiranim spomenicima. Za dio 
goleme epigrafske građe ranosrednjovjekovne Dal- 
macije Vedrana Delonga objavila je iscrpan  kor- 
pus natpisa koji se odnosi na epigrafske spomenike 
s područja ranosrednjovjekovne hrvatske države, 
vrlo koristan i za proučavanje arhitekture, jer do- 
nosi brojne podatke o mjestima na kojima su podi- 
gnute starohrvatske crkve i samostani. Epigrafska 
građa, isto tako opsežna s područja ranosrednjo- 
vjekovnih primorskih dalmatinskih gradova, još 
nije obuhvaćena u jedinstven katalog, ali većim je 
dijelom objelodanjena u prilozima o ranosrednjo- 
vjekovnim natpisima u pojedinim dalmatinskim 
gradovima poput Zadra“ i Splita,* a najavljen je i 
cjeloviti korpus ranosrednjovjekovnih natpisa s tog 
područja.“ 


#1 V. Delonga (1996.a). 
% 1. Petricioli (1961.a). 
8 Ž. Rapanić (1971.). 


Dosad pronađeni i proučeni natpisi u najvećem bro- 
ju (oko 90%) sastavni su dio ranosrednjovjekovnih 
crkvenih građevina, a manji broj (oko 10%) pripada 
sarkofazima. Među epigrafskim vrelima neuspore- 
divo je najviše latinskih natpisa, dok su glagoljski 
i ćirilski iznimno rijetki u ranom srednjem vijeku, 
pronađeni samo u pojedinim dijelovima Dalmacije, 
a najviše na kvarnerskom području.“ 


Natpisi koji su pronađeni u crkvama pretežito su 
pripadali crkvenom namještaju, i to najviše oltar- 
nim ogradama. Na trabeaciji ograda koje su uglav- 
nom pripadale visokom tipu s gredama i zabatom, 
u pravilu se nalazi natpis što kontinuirano teče od 
jednoga do drugog zida crkve. Ti natpisi katkada 
pružaju dragocjene podatke o osobi koja je podigla 
crkvu i o vremenu njezine gradnje. Tako datirani 
natpisi stvorili su kronološku okosnicu i za datira- 
nje drugih oltarnih ograda, kojima nisu sačuvani 
natpisi jer su, prema ukrasu istovjetnom s onim na 
epigrafskim spomenicima, identificirane klesarske 
radionice, koje su djelovale na pojedinim područji- 
ma hrvatskoga Jadrana i u njegovu kontinentalnom 
zaleđu. 


Na određenom broju oltarnih ciborija također su 
sačuvani natpisi, važni i kao povijesna vrela za 
građevine kojoj su pripadali i za proučavanje rano- 
srednjovjekovnoga razdoblja u cjelini. Natpis pro- 
konzula Grgura na ciboriju u Zadru temeljni je 
epigrafski spomenik za datiranje važne klesarsko- 
-kiparske radionice koja je oko sredine XI. stoljeća 
djelovala u Zadru i u Splitu. 


Osim na kamenom namještaju, natpisi se katkad 
nalaze i na nadvratniku crkvenoga ulaza, pa i oni 
otkrivaju donatora, a posredno i vrijeme nastanka 
same građevine. 


Pojedini natpisi na ranosrednjovjekovnim sarkofa- 
zima (npr. dvojice splitskih nadbiskupa: Ivana Ra- 
venjanina i Ivana Tvrdakova, kraljice Jelene u So- 
linu, kotorskog građanina Andreacija) temeljna su 
vrela za rasprave o kronologiji dalmatinske predro- 


% V. Delonga priprema izdavanje korpusa ranosrednjovjekovnih natpisa dalmatinskih gradova. 


#5 V. Delonga (1996.a), M. Matijević-Sokol (1997.), 219-256. 


*%  B. Fučić (1997.), 259-282., gdje se opisuje i Valunska ploča s dvojezičnim, glagoljskim i latinskim natpisom. 


% 1. Petricioli (1960.), 15 id. 


manike. Mnogi od njih važni su izvori i za datiranje 
građevina u kojima su pronađeni, jer izravno ili po- 
sredno pomažu u određivanju kiparsko-klesarskih 
radionica. 


U odnosu na osobe koje su ih naručile, ranosrednjo- 
vjekovni se natpisi svrstavaju u dvije glavne skupi- 
ne: vladarski natpisi te natpisi dostojanstvenika, sveće- 
nika i majstora.* 


Vladarski natpisi od iznimnog su značenja za rano- 
srednjovjekovnu hrvatsku povijest, au mnogim slu- 
čajevima korisni su i u datiranju građevina kojima 
su pripadali. Zahvaljujući podatcima što ih ti natpisi 
pružaju, bilo je moguće datirati mnoge ranosrednjo- 
vjekovne crkve u Dalmaciji, od Trpimirova oratori- 
ja i Jelenine bazilike u Solinu do crkve s natpisom 
o kralju Zvonimiru na Krku. Na osnovi nekolicine 
pronađenih natpisa kneza Branimira datirane su ne 
samo crkve kojima su oni pripadali nego i mnoge 
druge građevine koje su stilskom analizom prepo- 
znate kao proizvodi iste klesarske radionice.“ 


Slika 70: Tegurij s natpisom kneza Trpimira iz njegova 
oratorija u Solinu 


Još su brojniji natpisi dužnosnika, svećenika i klesara, 
od kojih se mnogi mogu dovesti u kontekst povi- 
jesnih zbivanja, pa također postaju prvorazredna 
vrela za datiranje i za druge zaključke. U ovu skupi- 
nu spadaju natpisi visokih crkvenih prelata putem 
kojih se datiraju katedrale (npr. nadbiskupa Ivana 


% M. Matijević-Sokol (1997.), 239-256. 
% 1, Petricioli (1980.), 144 i d.; N. Jakšić (2000.a), 192-213. 
% N. Klaić (1975.), 3 i d. 


za datiranje splitske katedrale, nadbiskupa Lovre 
za crkvu sv. Eufemije u Splitu, zadarskoga biskupa 
Donata za proučavanje razvitka crkve Sv. Trojstva 
u Zadru, dubrovačkog nadbiskupa Vitala za istra- 
živanje benediktinskog samostana sv. Marije, isto 
kao i svekolike dijeceze). Natpisi svjetovnih dosto- 
janstvenika, osim što otkrivaju važne dužnosnike 
(prokonzole i priore u dalmatinskim gradovima, žu- 
pane u hrvatskim županijama), u mnogim su slu- 
čajevima pomogli u cjelovitom proučavanju građe- 
vina i skulptura ranosrednjovjekovnoga razdoblja 
(natpisi splitskih priora Kuzme i Petra, kotorskoga 
građanina Andreacija, zadarskog priora Grgura, ce- 
tinskog župana Gostihe, ninskog župana Godečaja 
i mnogih drugih). 


Imena majstora nisu toliko česta, pa su ona sačuva- 
na, poput splitskih klesara (marmurarija) Dominika 
i Petra ili magistra Andrije iz Krka, tim značajnija. 
Neka od njih, poput Tehoderusa, uklesana u zadar- 
skoj crkvi sv. Donata, ostala su neobjašnjena, a mo- 
gla bi se odnositi na graditelje. 


Arhivska građa 


U hrvatskoj su historiografiji ranoga srednjeg vijeka 
pisana povijesna vrela, koja se mogu upotrebljava- 
ti i u proučavanju predromaničkoga graditeljstva, 
svrstana u dvije osnovne skupine: 


Diplomatička vrela (isprave) s područja Dalmacije iz 
starohrvatskoga doba, pisana latinskim jezikom, 
najvažnija su kategorija pisanih vrela bez obzira na 
okolnost što je kritička historiografska analiza nji- 
hovih diplomatičkih oblika, isto kao i sadržaja, po- 
kazala da je tridesetak takvih sačuvanih dokume- 
nata, koji se odnose na rani srednji vijek, uglavnom 
rezultat kasnijih krivotvorina. Utvrđivanje falsifika- 
ta svakako je važno, jer nalaže oprez u povijesnim 
zaključcima, što bi se mogli odnositi i na datiranje 
građevina, ali za povijesno-umjetnička istraživanja 
i takva vrela mogu biti zanimljiva i korisna zbog po- 
dataka što ih te isprave sadrže bez obzira na vrijeme 
njihova nastanka. 


Najveći dio tih vrela vezan je uz dalmatinske bene- 
diktinske samostane, a danas se čuva na različitim 


mjestima, najviše u Povijesnom arhivu u Zadru, u 
kojem je pohranjena arhivska građa zadarskih sa- 
mostana i mnogih drugih građevina u Dalmaciji. 
Važna vrela nalaze se u splitskom biskupskom i 
kaptolskom arhivu i u župnom uredu u Kaštel Su- 
ćurcu. Različite druge arhivske zbirke u inozemnim 
fondovima, poput vatikanskih i mletačkih, također 
sadrže vrijednu građu za najstariju hrvatsku povi- 
jest i umjetnost. 


Za prošlost dalmatinskih gradova, uključujući i 
brojne podatke o ranosrednjovjekovnim crkvama, 
od iznimne su važnosti i kartulari benediktinskih 
samostana, isto kao i kartular splitske Crkve. Među 
njima su posebno bogati podatcima kartulari samo- 
stana sv. Krševana i sv. Marije u Zadru, kartular sv. 
Ivana Evanđelista kod Biograda, kartular splitskoga 
samostana sv. Stjepana (sačuvan samo u kasnijem 
talijanskom prijevodu u mletačkoj knjižnici Marcia- 
ni) te posebno kartular sv. Petra u Selu u Poljicima. 


Slika 71: Darovnica Petra Crnog - fragment fundacijske 
listine kartulara sv. Petra u Selu blizu Splita 


Ne. zr defralic: ufipadnure. € ršebuv [ibi po 
misna modna orter . 82 untii fold 
rpoflanoarrt pofiur fedeemf.g 
ž . lie requrrere: go 
aa pre oppori Acti čar nona hoz 
rdefhil bačif urbelicer zam bic eZ fu rafapa fun. 
Pe oeesf nba, er. azbragifam Ala: fenazani. 
grg deiagani. habidha. & Faber radreae«. babro 
urto Brfisco . & firubrago. sifrač efttlcizo. a7 
al Fjač bafili. «S draanego baornico . fr Ždluu 
Elena: formini fpaleenu qu erbafica .pl- 
per prfenseza .forsini pLecmiffe . dize duvini bo 
MRA o Pdatu . Bi drić babn. ačaliov 
mubou .'$ jam goft tri iro annoge curi 
cua tecior mtnfipmreere ur nulla fjef enaten 
drefYer. 166 ugri uou1 trupla infiprnetre uci: 
eg0 coualefacč že nfirmittte. tpfita gel 
irrapli dime rotonterč. azbabrri bemffirm be _ 
nehićtu respere.lgf drfpenfarree srna clana . 
farre teLeotulo . azcofilro alablutono Lauzpen 
tar apehrepn. Certryva“ clepigoga im Kapa nosmunata 
eda Mommunm gregovnum urni nepota dur on 


%"  CD,1L.F Rački (1877.). 
% N. Klaić (1975.), 22-28. 
% DAL gl. 29-34, 36. 

%  L. Katić (1932.), 1-28. 


Najvažnije isprave koje spominju predromaničke 
crkve u Dalmaciji sabrane su u korpusu hrvatskih 
srednjovjekovnih dokumenata poznatom pod ime- 
nom Codex Diplomaticus. Prvi svezak te edicije, isto 
kao i prije skupljene isprave, obuhvaća u kritičkoj 
historiografskoj obradi transkripcije isprava koje 
su nastale do XI. stoljeća, dakle u okviru ranoga 
srednjeg vijeka, pa su s tog stajališta dragocjene za 
datiranje predromaničkih građevina! No, ni ostali 
svesci Diplomatičkog zbornika (II.-XV.) nisu nevaž- 
ni za ranosrednjovjekovno razdoblje jer su pretežito 
crkvene građevine koje se u njima spominju barem 
djelomično na taj način datirane terminom ante 
quem. 


Mnogi drugi arhivi, osobito kaptolski arhivi pojedi- 
nih dalmatinskih gradova, sadrže brojne neobjavlje- 
ne isprave, među kojima se nalaze korisni podatci i 
o predromaničkim i ranoromaničkim građevinama. 


Pripovjedni izvori uključuju na prvome mjestu doma- 
će pisce, svetačke legende i ljetopise, koji čine prve 
početke historiografije u dalmatinskim gradovima. 
Među njima je svakako najvažnija već spomenuta 
Historia Salonitana splitskoga arhiđakona Tome, na- 
pisana sredinom XIII. stoljeća. Bez obzira na mno- 
ga proturječna mišljenja o podatcima koje pruža to 
djelo ili druge njegove varijante ili nadopune (tzv. 
Historia Salonitana Maior), ta je kronika dragocjen 
izvor kako za povijesna zbivanja tako i za pojedine 
građevine u Splitu i Solinu. 


Strani pisci, kronike i ljetopisi druga su važna skupi- 
na pripovjednih izvora i najstarije historiografije. 
Za podatke o gradovima, naseljima i pojedinačnim 
građevinama ranosrednjovjekovne Dalmacije od 
posebna su značenja bizantska vrela, a među njima 
je posebice važno povijesno djelo De administrando 
imperio bizantskoga cara-pisca Konstantina VII. Por- 
firogeneta, s dopunama anonimnoga autora, zbog 
podataka o ranosrednjovjekovnim gradovima, na- 
seljima i pojedinačnim građevinama u Dalmaciji.?? 


Podatke koji se mogu upotrebljavati i za proučava- 
nje predromaničke i ranoromaničke umjetnosti u 
Dalmaciji donose i franačka vrela, poput onih što se 
odnose na boravak uglednoga i učenoga saksonskog 
benediktinca Gottschalka na dvoru kneza Trpimira.?* 


Za najraniju hrvatsku povijest, pa posredno i za po- 
vijest umjetnosti, dragocjena su i papinska vrela, 
među kojima najviše pisma koja se odnose na Hr- 
vatsku i Dalmaciju, a skupio ih je F. Šišić. 


Među arhivskom građom o ranom srednjovjekovlju 
u Dalmaciji valja spomenuti i neobjavljene podatke 
iz arhiva pojedinih istraživača, poput onih što ih je 
dugogodišnjim proučavanjem skupio E. Dyggve.?* 
Neki podatci, objavljeni u posljednje doba, poput 
Jelićevih istraživanja u Biogradu“ ili Marunova 
Dnevnika/* pokazuju važnost daljih istraživanja ar- 
hiva ranijih istraživača za poznavanje graditeljstva i 
umjetnosti Dalmacije u ranome srednjem vijeku. 


Slikovna vrela 


Znatnom broju predromaničkih građevina u Dal- 
maciji, pretežito crkava koje više nisu sačuvane, 
poznat je izvorni izgled zahvaljujući grafičkim vre- 
lima. Tu spadaju stari crteži koje su zabilježili slikari 
i arhitekti od XV. do XIX. stoljeća (Griinemberg,*? 
Clerisseau,'" Cassas!"! i drugi), slikajući, uglavnom 
vjerno, vedute urbanoga i izvangradskog krajolika. 
Tako se, primjerice, na Griinembergovu crtežu Bio- 
grada iz 1486. godine jasno razabiru tada još uvijek 
stršeći zidovi predromaničke katedrale s kontrafori- 
ma, porušene početkom XVIII. stoljeća. Zaustavivši 
se u Trogiru na svom putu do Splita, kamo je do- 
plovio 1757. godine, Charles Louis Clerisseau vrlo 
je precizno zabilježio izgled predromaničke crkve 
sv. Marije, koja je do temelja porušena sedamde- 
setak godina poslije. Slikajući vedute Splita 1782. 
godine, francuski je slikar Francois Cassas ostavio 
dragocjeno svjedočanstvo o izgledu zvonika koji se 
nalazio na pročelju antičkoga hrama (a potom bio 
porušen 1838.). Izgled pojedinih građevina prije ru- 
šenja poznat je i zahvaljujući sačuvanim projektima 
pregradnja u XIX. stoljeću u kojima je zabilježeno 
zatečeno stanje koje je tada u mnogim slučajevima 


% E Šišić (1914.a), 118-210. 
96 
?7 FE Buškariol — L. Jelić (1990.), 351 1 d. 

%  L. Marun (1998.) u redakciji M. Petrinec. 


Slika 73: Crtež crkve sv. Marije u Trogiru iz 1757. 
(Ch. L. Clerisseau, Ermitaž - St. Peterburg) 


obilježavalo izvornu građevinu (primjerice, crteži 
sv. Eufemije i sv. Mikule u Splitu!) 


Kako su mnoge predromaničke i ranoromaničke 
građevine porušene tek u posljednjih stotinjak go- 
dina, mnogi korisni podatci o izgledu tih nestalih 
spomenika nalaze se i u fotoarhivama dalmatinskih 
muzeja i konzervatorskih institucija. U tom smislu, 
s obzirom na promjene na građevinama do kojih je 
došlo u XX. stoljeću, Ivekovićeva sustavna fotograf- 
ska dokumentacija dalmatinske arhitekture poka- 
zuje se danas vrlo dragocjenom.1% 


Ejnar Dyggve - arhiva Split, koji se danas čuva u Konzervatorskom odjelu u Splitu. 


*% E. Pivčević, Jedno svjedočanstvo o hrvatskim gradovima iz godine 1486, RAD JAZU, 429, Zagreb 1989., 185-195; N. Petrić (1998.), 


141, 146. 


100 


je T. Marasović (1966.), tabla I. 
101 
92 C, Fisković (1948.), tabla VI (1949.), tabla I. 
15 Ć, M. Iveković (1928.). 


Clerisseauove crteže u Ermitažu proučio je T. McCormik. Njegov trogirski crtež s predromaničkom crkvom sv. Marije objelodanio 


F. Cassas — J. Lavallee: Voyage pittoresque et historique de V'Istrie et de la Dalmatie, Paris 1802. 


istraživanje i historiografija 


Slika 74: Srednjovjekovni zvonik nad pročeljem Maloga 
antičkoga hrama Dioklecijanove palače u Splitu 
(F. Cassas, 1782.) 


Kartografski izvori koji se odnose na dalmatinske 
gradove, danas većinom u fondovima stranih mu- 
zeja i arhiva (najviše u Veneciji i Beču), važni su za 
istraživanje gradova u cjelini, ali i položaja pojedi- 
nih građevina koje se više nisu sačuvale.!“* Pomnom 
analizom makete Zadra iz XVI. stoljeća koja se čuva 
u mletačkom Pomorskom muzeju Petricioliju je poš- 
lo za rukom otkriti ne samo položaj dotad sasvim 
nepoznate predromaničke crkvice na Kolovarama u 
Zadru nego i njezin peterolisni tlocrtni oblik.'? 


14 A, Milošević: Mletačka kartografija kao izvor za arheološku 
topografiju Dalmacije, Histria Antiqua, 1, 1995., 105-109. 

15 I, Petricioli (1958.a), 1011 d. 

1% B, Brešan-Damjanić (1988.). 

Slika 75: Detalj makete Zadra iz Pomorskoga muzeja 
u Veneciji s modelom predromaničke crkvice 
peterokonhnog tlocrta 

Slika 76: Sklop Vojne bolnice u Splitu s crkvom sv. Eufemije 


u Splitu prema crtežu Zeischeka, prije nego je crkva poruše- 
na u požaru 1888. 


Biskupske vizitacije, katastri i stari pisci 


Kaptolski arhivi dalmatinskih gradova čuvaju izvje- 
šća koja su pisali biskupi posjećujući crkve u svojim 
dijecezama. Splitske vizitacije napisane su u vreme- 
nu od XVI. do XVIII. stoljeća, a većina ih je prouče- 
na sa stajališta povijesno-umjetničkih podataka, uz 
transkripcije i prijevod najvažnijih dijelova teksta!“ 
Obilazeći svoje crkve, među kojima su mnoge u re- 
nesansno i barokno doba, kad su ih vizitatori po- 
sjećivali, bile znatno sačuvanije nego danas, biskupi 
su opisivali stanje građevina, umjetnine i inventar, 
ostavivši tako korisne podatke i za proučavanje pre- 
dromaničkoga graditeljstva i umjetnosti. 


Položaj crkava, od kojih su mnoge do danas nestale, 
ostao je zabilježen u starim katastarskim planovi- 
ma, koji se sada čuvaju u povijesnim ili kaptolskim 
arhivima. Primjerice, Calergijev Katastarski plan so- 


linskoga i splitskog područja iz 1675., što ga je upra- 
vo sa stajališta ubikacije nestalih građevina obradio 
L. Katić,“ uputio je na položaj određenoga broja 
ranosrednjovjekovnih crkava i postao polaznom 
osnovom za detaljnije proučavanje.!"? 


U biskupskim i župskim arhivima dalmatinskih 
gradova čuvaju se i katastri, izrađeni za određene 
kategorije posjeda, koji su osnova za ubiciranje po- 
ložaja mnogih predromaničkih i ranoromaničkih 
građevina. 


Zahvaljujući crtežu na katastarskom popisu kaptol- 
skih zemalja u Splitu iz 1755. godine, na kojem je 
nacrtana crkvica sv. Benedikta, moglo se iskopava- 
njem lako ući u trag ranosrednjovjekovnoj crkvici 
koja je dala ime jednoj uvali na Marjanu.'“ 


Pa i noviji katastarski planovi iz posljednjih dvaju 
stoljeća pružaju korisne podatke za položaj rano- 
srednjovjekovnih crkava. Katastarski plan Trogira 
iz 1830. bio je polazni podatak za iskopavanje kojim 
su pronađeni ostatci već spomenute predromaničke 
crkve.!"“ 

Slika 77: Detalj katastarskog plana Trogira iz 1830. 


na kojem je ucrtana šesterokonhna crkva sv. Marije, 
porušena u XIX. stoljeću 

Podatci koje starija hrvatska historiografija poneg- 
dje pruža o dalmatinskom ranosrednjovjekovnom 
graditeljstvu postaju danas također važna vrela. 
Tako se i u djelima novovjekovnih povjesničara od 
Luciusa!" i Andreisa" do Farlatija'? mogu naći in- 
formacije relevantne za pojedine spomenike rano- 
srednjovjekovnoga razdoblja. 


17. L, Katić (1952.). 
1 P Petrić (2001.), 73-109. 


2. Sažetak historiografije 
graditeljstva dalmatinskoga 
ranog srednjovjekovlja 


Pisci iz doba romantizma 


Nakon što se u klasicizmu, s kraja XVIII. i početaka 
XIX. stoljeća, vrjednovala isključivo antička kultur- 
na baština, s pojavom romantizma probudio se in- 
teres i za srednjovjekovne spomenike i umjetnine. 
Za povijest europskih naroda razdoblje romantiz- 
ma posebno je važno jer je vezano uz oživljavanje 
nacionalne svijesti, potisnute univerzalnim racio- 
nalizmom prijašnjega klasicističkog razdoblja. Na- 
cionalna povijest mnogih europskih zemalja počinje 
upravo ranim srednjim vijekom, pa je i sklonost k 
povijesti i umjetničkoj baštini toga razdoblja bila 
usko povezana s domoljubnim osjećajima građana, 
probuđenima u doba romantizma. Nasuprot raci- 
onalizmu klasicističkoga razdoblja prije Francuske 
građanske revolucije i u razdoblju njezina novoga 
poretka početkom XIX. stoljeća, obilježje romantiz- 
mu poslije restauracije monarhije u Francuskoj daje, 
među ostalim, i ponovno okretanje k religioznosti. 
Zato se i ta osobina novoga kulturnog pravca odra- 
zila na proučavanje i zaštitu crkvenih građevina, 
koje su u ranijem razdoblju bile znatno zanemarene, 
a ponegdje i svjesno degradirane. 


Buđenje nacionalne svijesti u Hrvatskoj vezano je 
uz hrvatski narodni preporod sredinom XIX. stolje- 
ća, koji je poznat i pod imenom ilirskog pokreta. U 
širokom programu toga pokreta, koji je težio inte- 
graciji nacionalnog prostora i teritorijalnoj cjelovi- 
tosti Hrvatske, demokratizaciji javnoga života te 
uspostavljanju cjelovitoga gospodarskog prostora 
u funkciji nacionalnog tržišta, bila je predviđena i 
kulturna homogenizacija koja je polazila od vrjed- 
novanja nacionalne prošlosti. S time je u vezi bio po- 
krenut široki interes za nacionalnu povijest i njezinu 
duhovnu i materijalnu kulturu, prije svega onu iz 
razdoblja prve hrvatske države. 


Prva proučavanja starohrvatske arhitekture potječu 
baš iz toga razdoblja. Godine 1852. Dalmaciju obi- 


1% T. Marasović / H. Gjurašin (2003.), 133-137; T. Marasović, M. Marasović-Alujević (2005.), 145 i d. 


10 T, Marasović (1963.), 101 i d. 

"1 Lucius: De regno Dalmatiae et Croatine, 1666. 
"2 P Andreis: Povijest grada Trogira, Split 1977. 
15 D, Farlati: Coleti (1751.-1819.). 

Slika 78: M. Sabljar: tlocrt i presjek crkve sv. Nikole 
u Povljani na Pagu 


lazi zagrebački muzealac, inženjer Mijat Sabljar, i bi- 
lježi podatke o građevinama i umjetninama starohr- 
vatskoga razdoblja, koje nije objelodanio, ali je o tomu 
ostavio dragocjene podatke, koji se danas čuvaju u 
arhivama Uprave za zaštitu prirodne i kulturne ba- 
štine, Hrvatske akademije znanosti i umjetnosti, Ar- 
heološkog muzeja i Povijesnog arhiva u Zagrebu“. 


Nekoliko godina poslije (1854., 1856.), Dalmaciju 
obilazi i povjesničar Ivan Kukuljević, koji objavljuje 
opise pojedinih predromaničkih građevina, danas 
posebno dragocjene za umjetnička djela koja više 
nisu očuvana.'> 


U Dubrovniku je pojedine građevine ranosrednjo- 
vjekovnoga razdoblja proučavao u drugoj polovici 
XIX. stoljeća Kotoranin Josip Đelčić (Gelcich), dok je 


obavljao dužnost konzervatora spomenika i upravi- 
telja dubrovačkog arhiva. 


Spomenike predromanike u Hrvatskoj prvi je pro- 
učavao, na razini tadašnje europske znanosti o po- 
vijesti umjetnosti, Austrijanac R. Eitelberger von 
Edelberg i objelodanio ih u svojoj knjizi o srednjo- 
vjekovnoj umjetnosti Dalmacije iz 1861. godine."'“ 
Osim što je upozorio svjetsku znanstvenu i kultur- 
nu javnost na vrijednost dalmatinske ranosrednjo- 
vjekovne umjetnosti, autor je u tom radu objavio i 
tlocrte, presjeke i druge ilustracije (uglavnom svoga 
suradnika W. Zimmermana). Pojedine predroma- 
ničke crkve u međuvremenu su porušene, pa Eitel- 
bergerova knjiga sa svojim opisima i crtežima po- 
staje glavnom osnovom u proučavanju nekih danas 
nestalih građevina i umjetnina. 


Nešto poslije (1882.) pojavila se knjiga britanskoga 
arheologa A. Evansa o starinama u Iliriku, u kojoj je 
objavljen ranoromanički reljef na dovratniku crkve 
sv. Stjepana u kninskom podgrađu s uklesanim li- 
kom Stefatona.''"7 


Slika 79: Presjek i tlocrt crkve sv. Eufemije u Splitu izradio je 
Zimmerman, a objelodanio Eitelberger 1861. 


"4 V. Jagić: Mijo Sabljar, Nekrolog, Pozor, 23. XII. 1965.; D. Hirc: Spomen-listak Mijatu Sabljaru, Vienac, 1896., 51; Isti: Biografske bilješ- 
ke, Prosvjeta 1900., 12; I. Mirnik: Mijat Sabljar u Solinu i Vranjicu god. 1854.; VAHD, 1981.; Muzeologija 1990., 28 (svezak posvećen 


Mijatu Sabljaru); 1. Petricioli (1990.), 11. 
15, Kukuljević (1855), (1873.). 
"6 R. Eitelberger von Edelberg (1861.). 
17 A, Evans (1882.). 


Slika 80: Tlocrt i presjek crkve Sv. Trojice u Splitu 
(prema Jacksonu) 

Više pažnje kulturnoj baštini istočnoga Jadrana po- 
svetio je drugi Englez, Thomas G. Jackson, koji je 
1887. objelodanio s vlastitim nacrtima i crtežima po- 
jedine građevine i umjetnine, uključujući i neke iz 
ranoga srednjeg vijeka kojih nema u Eitelbergerovoj 
knjizi." Njegovi zaključci i dokumentacija različitih 
su dometa i kreću se od pronicavih zapažanja (npr. 
u slučaju splitske crkve Sv. Trojice) do proizvoljnih 
tumačenja (npr. u tlocrtu “sedmerobrodne“ kate- 
drale sv. Marije u Osoru). 


Slika 81: Vanjština i tlocrt crkve sv. Ursule u Zadru, 
(prema Bianchiju) 


Slika 82: Smirichev crtež crkve sv. Vida u Zadru 


U međuvremenu su se razvila istraživanja rano- 
srednjovjekovne umjetničke baštine i u pojedinim 
dalmatinskim središtima, najviše u Zadru, Kninu i 
Splitu. Zadarsku predromaniku istraživali su i dje- 
lomično objelodanili radove o njoj konzervatori Bi- 
anchi i Smirich. Prvi je bio povjesničar, koji je među 
ostalim nadzirao (i objavio rezultate) istraživanje 
ranosrednjovjekovne crkve Stomorice" i drugih ra- 
nosrednjovjekovnih građevina; drugi je bio slikar, 
čiji radovi isto tako uključuju poneku nestalu građe- 
vinu poput crkve sv. Vida u Zadru pa su s tog staja- 
lišta danas također dragocjena svjedočanstva.“ 


Pri kraju razdoblja romantizma i narodnoga prepo- 
roda Knin je bio važno središte istraživanja ranoga 
srednjovjekovlja Dalmatinske zagore. Ondje je fra- 
njevac Lujo Marun bio okupio oko sebe skupinu lju- 
bitelja starohrvatske baštine, a potaknut 1871. godi- 
ne nalazom Branimirova natpisa u Muću, započeo 
s arheološkim istraživanjima najvažnijih mjesta ve- 


= 


1 T, G. Jackson (1887.). 
1 C.F Bianchi (1883.b). 
19 C.F Bianchi (1883.a). 
21 G. Smirich (1894.). 


Slika 83: Alačevićev tlocrt crkve sv. Spasa u Cetini, 1881. 


Slika 84: Marunov tlocrt Sv. Spasa u Cetini, 1895. 


zanih uz vladare hrvatske narodne dinastije!“. Re- 
zultate je isprva objavljivao u zagrebačkom Vjesniku 
hrvatskog arheološkog društva, a osnovao je i Odbor za 
istraživanje hrvatskih starina u kninskoj okolici. Njegov 
nedavno objelodanjeni Dnevnik svjedoči o brojnosti 
arheoloških lokaliteta što ih je taj marljivi i zaslužni 
franjevac bio zahvatio svojim istraživačkim progra- 
mom.'? 


Mnoštvo važnih nalaza ohrabrilo je Maruna koji je, 
proširivši djelovanje, godine 1887. osnovao Kninsko 
starinarsko društvo. Ono će uz potporu istaknutih 
arheologa i povjesničara iz Zagreba, osobito Šime 
Ljubića i Franje Račkoga, prerasti u Hrvatsko stari- 
narsko družtvo, koje će 1893. godine osnovati i Prvi 
muzej hrvatskih spomenika u Kninu. Šire kninsko po- 
dručje istraživao je i S. Zlatović,'* a radu društva i 
Muzeja u Kninu znatno će pridonijeti stručni učitelj 
(sa studijem arhitekture) Frano Radić, koji će postati 
glavnim urednikom specijaliziranog časopisa Sta- 
rohrvatska prosvjeta. Taj će časopis od svoga prvog 
sveska iz 1895. izlaziti (s prekidima i u serijama) 
sve do danas, i tematski se usredotočiti upravo na 


122 D. Jelovina (1988..). 


15 L. Marun (1998.) u redakciji Maje Petrinec. Usp. M. Zekan (2007.) 


14 S, Zlatović (1883.), (1888.). 
15._F Radić (1900.). 
1 F Bulić (1888.). 


ranosrednjovjekovno razdoblje hrvatske povijesti, 
umjetnosti i graditeljstva. Marun i Radić zaslužni 
su za prve pojedinačne studije starohrvatskih crka- 
va Dalmatinske zagore, a Radić posebno i za mnoge 
arhitektonske snimke građevina dalmatinske pre- 
dromanike. On se također bio upustio i u teorijsko 
definiranje hrvatske predromanike u cjelini, u kojoj 
je prepoznao “hrvatsko-bizantinski slog“.' Ograni- 
čenost jedino na dostupne ranosrednjovjekovne spo- 
menike u Dalmaciji, baš kao i skromno poznavanje 
komparativne građe iz drugih europskih područja, 
nisu Radiću tada omogućili da dublje zađe u pro- 
blem geneze hrvatske predromanike, pa se na izma- 
ku povijesno-umjetničkoga romantizma poveo za 
onodobnim istaknutim talijanskim medievistom E. 
Cattaneom, koji je umjetnost toga razdoblja na Ape- 
ninskom poluotoku definirao kao “italo-bizantski“ 
slog. Radićev “hrvatsko-bizantski slog“ bio bi dakle 
hrvatska nacionalna varijanta europske predroma- 
nike, kojoj je tada i u europskim razmjerima bio kod 
pojedinih autora prenaglašen bizantski udio. 


Slika 85: Radićev nacrt crkve sv. Petra u Priku u Omišu 


U dugoj tradiciji istraživanja umjetničke baštine 
u Splitu, ranosrednjovjekovnom se razdoblju po- 
svećuje pozornost od kraja osmog desetljeća XIX. 
stoljeća, kad ono pobuđuje interes najpoznatijega 
domaćega arheologa svoga doba, don Frane Bulića, 
koji je 1888. objelodanio studiju o kninskim i dru- 
gim spomenicima iz doba prve hrvatske države.!?* 


Uz Bulića, starohrvatskim su se spomenicima ba- 
vili i arheolozi Alačević i Jelić, istražujući predro- 
maniku ne samo u Splitu nego i na drugim važnim 
ranosrednjovjekovnim položajima poput Cetine, 
Nina'" ili Biograda'*, najviše na stranicama već 
prije afirmiranoga splitskoga arheološkog časopisa 
Vjesnik za arheologiju i historiju dalmatinsku (prije: Bo- 
Iletino di archeologia e storia dalmata). Značajan poticaj 
istraživanju starohrvatskoga razdoblja dalmatinske 
kulturne baštine splitskoga područja dao je na tom 
području važan arheološki nalaz natpisa kneza Tr- 
pimira u solinskim Rižinicama 1891. godine. Radi 
sustavnijega pristupa proučavanju starohrvatskoga 
doba, pokrenut je 1984. rad Društva za istraživanje 
domaće povijesti “Bihać“, upravo u godini održavanja 
(u Splitu i Solinu) prvog kongresa kršćanske arhe- 
ologije, a nakon što je F. Bulić istupio iz Kninskog 
starinarskog društva.!? 


Svojim istraživanjima Bulić je zahvatio široki ras- 
pon starohrvatske arheologije, od interpretacije 
pleterne skulpture!“ do istraživanja nekih ključnih 
građevina kao što je crkva na Otoku u Solinu, gdje 
je znanstvenom akribijom istaknutoga epigrafičara 
rekonstruirao epitaf kraljice Jelene.'! 


Slika 86: Bulićeva rekonstrukcija epitafa na sarkofagu 
kraljice Jelene 


Dalmatinskim graditeljskim naslijeđem, uključujući 
i razdoblje predromanike, bavili su se krajem XIX. 
stoljeća i istaknuti arhitekti. Oni su kao konzervatori 
djelovali u organizaciji austrijske Centralne komisi- 


7 L Jelić (1912.). 
18. E Buškariol — L. Jelić (1990.), 351 i d. 


Slika 87: Hauserov presjek crkve sv. Lovre u Zadru 


je za spomenike, poput A. Hausera, koji je kao vješt 
snimatelj sa znatnom istraživačkom akribijom pro- 
učavao i snimio crkvu sv. Lovre u Zadru'* i mnoge 
druge ranosrednjovjekovne građevine. 


Pri kraju stoljeća vidno se razvila i hrvatska histori- 

ografija, koja je djelima T. Smičiklasa'* i V. Klaića!“ 
posebnu pozornost posvetila upravo ranome sred- 
njem vijeku. 


Kritička historiografija umjetnosti 
početkom XX. stoljeća 


S početkom XX. stoljeća novi znanstveni pristup, 
vezan uz pozitivističku filozofiju, zamijenio je ro- 
mantizam u svim vidovima kulturnoga djelokruga, 
pa i u znanosti o umjetnosti. Utjecaj “bečke škole“ 
A. Riegla i M. Dvoraka odrazio se tada ne samo na 
teoriju i praksu zaštite spomenika nego i na novo 
vrjednovanje i metodološki pristup samoj povijesti 
umjetnosti. S time je bilo usko povezano i vrjedno- 
vanje predromaničke i ranoromaničke umjetnosti u 
cijeloj Europi, koje je rezultiralo i novim spoznaja- 
ma, pa se u tom istom smislu znatno više pozornosti 
i kritičnosti posvećivalo i graditeljstvu starohrvat- 
skoga doba u Dalmaciji. 


Rani srednji vijek u Hrvatskoj postao je tada sve 
više predmetom interesa talijanske historiografije 


12 [. Katić: Razvitak hrvatske arheologije u Dalmaciji, Obzor — spomen knjiga 1860-1935, Zagreb 1936.; V. Sokol (1997.), 253 i d. 


% FE Bulić (1888.). 
11 L. Katić, 0. c. (bilj. 129). 
12 A, Hauser (1894.). 


1% T, Smičiklas: Poviest hrvatska, L Zagreb 1882. Usp. M. Kostrenčić, Tadija Smičiklas, Zagreb 1962.; B. Kuntić-Makvić (1996.), 13-17. 

Klaića, Zagreb 1928. 


umjetnosti, i to ne samo onoga njezina dijela koji je 
ranosrednjovjekovnu baštinu Dalmacije jednostav- 
no inkorporirao u talijansku umjetnost (A. Venturi, 
A. Dudan) nego i drugih autora, koji su s manje po- 
litičke pristranosti pristupali tom problemu, te nje- 
mačkih istraživača, posebno onih koji su se bavili 
pojavom pleternoga kiparstva. 


Među istraživače koji su u svojim studijama s kra- 
ja XIX. i početka XX. stoljeća djelomično zahva- 
tili i starohrvatsku Dalmaciju, valja ubrojiti i Ć. 
Truhelku,!'* također i zbog priloga koji je dao istra- 
živanju ranoga kršćanstva i srednjovjekovlja u Bo- 
sni i Hercegovini,“ te G. Manojlovića zbog njegova 
priloga povijesti IX. stoljeća na jadranskom prosto- 
ru.!?7 


U prvoj polovici XX. stoljeća crkvena arhitektura i 
pleterna plastika ranosrednjovjekovne Dalmacije 
ušlesu, premdajošuvijek skromno, u opću literaturu 
o povijesti umjetnosti. Pojedini ranosrednjovjekovni 
reljefi u Dalmaciji uklopili su se u Stiickelbergovu 
tezu o langobardskom porijeklu pletera,!* a tim se 
problemom poslije sustavno bavio i E. Schafran.!'? 
Porijeklo starohrvatske predromaničke arhitekture 
pojedini su autori vezivali uz djelovanje lombard- 
skih graditelja (Rivoira'“), ili pak objašnjavali rave- 
natskim utjecajem (U. Monneret de Villard'“!), dok 
su je drugi na različite načine svrstavali u prostorni 
i vremenski trokut između starokršćanske tradicije, 
Bizanta i romanike (Toesca,'“* Gerber,“ Frey“). 


Znatno veću pozornost ranosrednjovjekovnom raz- 
doblju u Hrvatskoj posvetio je ugledni bečki po- 
vjesničar umjetnosti J. Strzygowski, proučavajući 
predromaniku u Dalmaciji u sklopu svojih opsežnih 
studija o staroslavenskoj umjetnosti,“ te posebno u 
knjizi o starohrvatskoj umjetnosti.“ Otklanjajući 
tezu o pretežitom utjecaju antičke tradicije na na- 
stanak starohrvatskoga graditeljstva, on je uzore za 
hrvatsku predromaniku tražio čak i u nordijskoj tra- 

Slika 88: Jelićeva skica iskopina katedralnog sklopa u Ninu 


diciji drvene građe, a u skladu sa svojom orijentali- 
stičkom tezom, upozoravao je i na utjecaje Armenije 
i Irana. U objašnjenju geneze starohrvatskoga plete- 
ra pobijao je uvriježeno shvaćanje o langobardskom 
utjecaju i tu pojavu objašnjavao tradicijom barbar- 
skoga drvorezbarstva. 


U ozračju novih kritičkih pogleda na razvitak umjet- 
nosti, domaća je historiografija u prvoj polovici XX. 
stoljeća sustavnije zahvatila i predromaničko doba. 
U dugom znanstvenom djelovanju splitskoga arhe- 
ologa Frane Bulića, koji je bio istraživački aktivan 
i u prvim trima desetljećima XX. stoljeća, i u tom 


15 V, Kopač: Dr. Ć. Truhelka, 2. II. 1865. — 18. IX. 1942., Viesti muzealaca i konzervatora Hrvatske, 1, Zagreb 1979., 36-39. 

15], Strzygowsk (1929.). 

Rižinice — Sv. Petar 
Dyggve 


Zadar - Starohr. crkvica 
Bersa 


1. 
Biskupija-- Lopvška glavica 
Radić 

Krk— Sv. Donat Nin — Sv. Nikola 

Zadar — Sv. Lovre 
Gerber 

Zadar - Sv. Petar 

Sergrt - Sudanel 

Kosovo — Sv. Luka na Uzdolju 

Zadar - Sv. Nedjelja 

18. 
Trogir - Sv. Barbara 
Iveković 


20. 
Jesenice — Ravanjska — Sv. Juraj 

Split - Sv. Nikola 
i Dyggve 


Vasić 


Slika 89: Presvođene starohrvatske crkve “slobodnih oblika“ (prema Karamanu) 


je razdoblju uz proučavanje antike pozornost bila 
usmjerena na rano srednjovjekovlje kroz pojedinač- 
na istraživanja starohrvatskih lokaliteta (crkve na 
Otoku i u Gradini u Solinu, Sv. Martin u Splitu") 
ili kroz šire povijesno-arheološke studije,'“* koje je 
objavljivao i u suradnji s Lj. Karamanom'“*ili s L. Ka- 
tićem.!* U tom je razdoblju vrlo djelatan bio i L. Jelić 
sa svojom smjelom povijesnom i povijesno-umjet- 
ničkom tezom o Hrvatima kao alanskom plemenu, 
srodnome Perzijancima, koje je navodno iz prado- 
movine donijelo konstrukciju ovoidne kupole,“ a 
poduzimao je i istraživanja nekih temeljnih lokali- 
teta starohrvatskoga graditeljstva (Nin, Biograd). 
Njegova istraživanja katedralnoga sklopa u Ninu 
dovela su do zaključka o četveroapsidnoj krstioni- 
47_F Bulić (1901.b), (1916.), (1925. b). 
4 FE Bulić (1930.). 

19 FE Bulić — Lj. Karaman (1927.). 

E Bulić — L. Katić (1928.). 

51 L Jelić (1911.). 

12. M. Vasić (1922.). 

85 FE Šišić (1925.), (1962.). 

ci, što su poslije preuzeli i drugi autori, ali novija 
je revizija proučavanja toga problema dala drukčije 
rezultate. 


Početkom trećega desetljeća ranosrednjovjekovnu 
je arhitekturu i skulpturu u Dalmaciji nastojao su- 
stavno prezentirati beogradski arheolog M. Vasić, !"? 
koji je svoja proučavanja mnogo više osnivao na do- 
stupnoj mu literaturi nego na vlastitim istraživanji- 
ma. Iako mu je sistematizacija arhitektonske građe 
u mnogočemu formalistička, njegov je rad ipak prvi 
pokušaj izrade arhitektonske tipologije predroma- 
ničke i romaničke crkvene umjetnosti u Dalmaciji. 


Kritička obrada hrvatske povijesti ranosrednjovje- 
kovnoga razdoblja, najviše kroz studije F. Šišića!? 


i M. Barade,** te kroz paleografske studije Viktora 
Novaka, pružila je nužan povijesni okvir za temelji- 
tije proučavanje dalmatinske predromanike.!? 


Istaknuti hrvatski medievist, sljedbenik bečke po- 
vijesno-umjetničke i konzervatorske škole, Ljubo 
Karaman, najveći je dio svojih objavljenih radova 
posvetio ranosrednjovjekovnom razdoblju hrvatske 
umjetnosti te u njima dao i neka temeljna tumače- 
nja porijekla i značajaka starohrvatske arhitekture i 
skulpture te njihova položaja u onodobnoj Europi. 
Odbacujući tumačenja o presudno vanjskom pori- 
jeklu dalmatinske predromanike, Karaman je u njoj 
prepoznao izvorno stvaralaštvo, vezano uz dalma- 
tinsko krševito tlo, koje će utjecati na stvaranje tzv. 
"slobodnih oblika“ malih starohrvatskih crkava, 
uvjetovanih određenom odvojenošću perifernog 
područja od velikih umjetničkih središta toga doba 
na Istoku i na Zapadu.'** Nasuprot tomu, monu- 
mentalne ranosrednjovjekovne građevine, poput 
rotunde Sv. Donata u Zadru ili trobrodnih bazilika, 
izravno pokazuju, po Karamanu, vanjske utjecaje 
karolinške, odnosno benediktinske arhitekture. U 
početcima starohrvatskoga pleternog kiparstva pre- 
poznao je sjevernotalijanski (ali ne langobardski) 
utjecaj, koji na hrvatsko tlo bijaše došao s misionari- 
ma u doba pokrštavanja. Razvitak pojedinih oblasti 
u Hrvatskoj odredio je pojmovima provincijske, gra- 
nične ili periferne sredine.'? 


Talijanski povjesničari umjetnosti C. Cechelli!5 i S. 
Bettini'" u okviru širega medievističkog djelokruga 
proučavali su dalmatinsku umjetničku baštinu ra- 
noga srednjeg vijeka. Cechellijev katalog bio je naj- 
cjelovitiji stručni popis umjetnosti u Zadru, koji je 
obuhvatio i ranosrednjovjekovne spomenike.“ 


Rani srednji vijek na južnodalmatinskom području 
proučavao je iN. Bjelovučić te objavio nekoliko po- 
vijesnih i arheoloških studija što se odnose na pro- 
stor od Pelješca do Dubrovnika.'“' Njegov je rad na- 
stavio u drugoj polovici XX. stoljeća A. Dračevac.'? 


154 M. Barada (1928.), (1949.), (1962.). 
155. V, Novak (1952.), (1959.). 

56 Lj. Karaman (1930.). 

57. Lj. Karaman (1963.b). 

158. C, Cechelli (1935.). 

15 S, Bettini (1942.). 

9% €, Cechelli (1932.). 

iN, Bjelovučić (1929.). 

12 A, Dračevac (1971.). 


Početci arhitektonske historiografije 
u prvoj polovici XX. stoljeća 


U prvoj polovici XX. stoljeća historiografija arhitek- 
ture kao posebna znanstveno-istraživačka discipli- 
na odvojila se s jedne strane od povijesti umjetnosti, 
a s druge od građevnoga inženjerstva posebnošću 
znanstvene i tehničke metodologije. Tome su po- 
sebno pridonijeli talijanski povjesničari graditelj- 
stva C. Boito i G. Giovannoni, čijom se zaslugom na 
tehničkim fakultetima osnivaju katedre za povijest 
graditeljstva, gdje se pridavala posebna pozornost 
arhitektonskim snimcima kao temelju tehničke do- 
kumentacije u postupku istraživanja graditeljskoga 
naslijeđa. 


Slika 90: Ivekovićev snimak krstionice u Zadru 


Slika 91: Dyggveove arhitektonske snimke 
crkve sv. Luke na Lastovu 


S tog je polazišta na zagrebačkom Tehničkom fa- 
kultetu razvijao studij povijesti arhitekture Ć. M. 
Iveković.  Istraživanjima pojedinačnih  građevi- 
na i cjelina,“ isto kao i povijesno-arhitektonskim 
sintezama,'“ on je unio tehničko-konstrukcijsku 
sastavnicu i u proučavanje dalmatinske predroma- 
nike (primjerice, pri tumačenju kupolnih konstruk- 
cija), koja je nedostajala dotadašnjim isključivo po- 
vijesno-umjetničkim motrištima. Među domaćim 
stručnjacima bio je jedan od prvih pobornika teze 
o presudnom antičkom utjecaju na ranosrednjo- 
vjekovno graditeljstvo, pripisujući pri tome veliku 
ulogu Dioklecijanovoj palači u Splitu. Pridajući po- 
sebnu važnost fotografiji kao dokumentu u obradi 
graditeljskoga naslijeđa, on je objavio dotad najpot- 
puniju fotografsku dokumentaciju dalmatinske ar- 
hitekture, u kojoj su obuhvaćene i mnoge građevine 
predromaničkoga i ranoromaničkog sloga.!# 


Za primjenu točnoga arhitektonskog snimka u pro- 
učavanju graditeljske baštine u Dalmaciji, uključu- 
jući i ranosrednjovjekovno razdoblje, posebno se 
zalagao danski arhitekt Ejnar Dyggve, koji je od 
svoga prvog dodira s arheološkim područjem stare 
Salone (1922.) do kraja života (1961.) proučio veli- 
ki broj dalmatinskih povijesnih građevina i cjelina, 
među kojima su mnoge i iz ranosrednjovjekovnoga 
razdoblja.'“* Kako je najviše bio zaokupljen Solinom, 
to je razumljivo da je najveći doprinos dao istraživa- 
nju pojedinačnih građevina starohrvatskoga doba 
na tom području (otkriće Zvonimirove krunidbene 
bazilike, revizija iskopina na Otoku, Rižinice, Cr- 
kvine), koristeći se okolnošću da je bio imenovan 
arhitektom splitskog Arheološkog muzeja i društva 
Bihać. Njegova istraživanja drugih predromanič- 
kih građevina u Dalmaciji (Sv. Petar u Omišu,!“ Sv. 
Luka na Lastovu!“*) pokazala su važnost tehničko- 
arhitektonske sastavnice u povijesno-arhitekton- 
skim istraživanjima. U okolnostima polarizacije 
različitih pogleda o porijeklu dalmatinske predro- 
manike, Dyggve je iznio svoju tezu o lokalnoj ka- 
snoantičkoj baštini kao osnovnom čimbeniku u toj 

Slika 92: E. Dyggve: Komparativni tlocrti starokršćanskih i 
starohrvatskih crkava 


genezi. Proučivši detaljno starokršćanski Anastazi- 
jev mauzolej na Marusincu u Solinu, on je upravo 
toj građevini pripisao ulogu paradigme u nastanku 
cijele jedne tipske skupine ranosrednjovjekovnoga 
crkvenog graditeljstva u Dalmaciji'*, da bi u daljem 
razvitku te iste teze ustvrdio kako najveći broj pre- 
dromaničkih arhitektonskih tipova vuče porijeklo iz 
starokršćanskih građevina, a to je pokazao i kom- 
parativnim tlocrtima kasnoantičkih i starohrvatskih 
crkava. U takva razmišljanja uklapa se i Dyggveova 
definicija “adriobizantinizma“ kao specifične vari- 
jante bizantske umjetnosti na Jadranu.' 


15 Ć, M. Iveković (1928.). Usp. P. Vežić, Ćiril Metod Iveković, Zadarska revija, Zadar 1985./1, 91-93. 
'% T. Marasović: Predgovor knjizi E. Dyggve: Povijest salonitanskog kršćanstva, Split 1996., 7-16. 


17 E. Dyggve (1934.b). 
15 E. Dyggve (1949.). 

19% E. Dyggve (1939.a). 
"E. Dyggve (1933.b). 


Razvoj istraživanja sredinom 
i u drugoj polovici XX. stoljeća 


Od 1945. godine, po završetku Drugoga svjetskog 
rata, pojačava se istraživanje ranosrednjovjekovno- 
ga razdoblja hrvatske umjetnosti. Iako je samo manji 
dio sveukupnoga svojega istraživačkog rada posve- 
tio predromaničkim građevinama, Cvito Fisković 
na tom je području dao znatan doprinos arhivskim 
istraživanjima, isto kao i proučavanjem pojedinih 
crkava starohrvatskoga doba i fresaka ranoga sred- 
njeg vijeka.'“ 


Stipe Gunjača pak cijeli je svoj radni vijek posvetio 
uglavnom arheologiji starohrvatskoga doba. Prou- 
čavanje starohrvatske Dalmacije najviše je zadužio 
topografskim ubiciranjem i otkrićima velikog broja 
predromaničkih crkava na području Dalmatinske 
zagore, nalazima ili novom interpretacijom rano- 
srednjovjekovnih kiparskih djela te novim tuma- 
čenjem povijesnih vrela važnih za starohrvatsko 
razdoblje, isto kao i pojedinih događaja iz razdoblja 
prve hrvatske države.!7 Pojedine njegove povijesne 
pretpostavke, međutim, izazvale su kritičke raspra- 
ve u dijelu hrvatske historiografije.'? Kao dugogo- 
dišnji ravnatelj Muzeja hrvatskih starina (poslije 
Muzeja hrvatskih arheoloških spomenika), Gunjača 
je zaslužan i za spašavanje muzejske građe u teškim 
okolnostima Drugoga svjetskog rata premještanjem 
muzejskih eksponata u Split, za dugogodišnje ure- 
đivanje Starohrvatske prosvjete, za izgradnju nove 
zgrade MHAS-a u Splitu i za sustavni program i re- 
alizaciju istraživanja ranosrednjovjekovnih položaja 
osobito na području Dalmatinske zagore. 


Z. Vinski je predromanici u Hrvatskoj (uključujući 
i Dalmaciju) pridonio svojim studijama razdoblja 
seobe naroda!“ a M. Suić, premda najviše zao- 
kupljen klasičnom antikom, u svojem arheološkom 
doprinosu urbanološkim istraživanjima zašao je i 
u važan problem ranosrednjovjekovne parcelacije 
izvangradskih prostora.!75 


Gunjačin suradnik J. Posedel pridonio je istraživa- 
nju ranosrednjovjekovne baštine Elafitskih otoka.!7 


171_C. Fisković (1948.), (1949.), (1957.), (1958.), (1965.), (1983.). 
2 D. Jelovina: Stjepan Gunjača, SHP III/14, 1984., 9-13. 
13.5. Gunjača (1973.-1978.). 

147, Vinski (1971.). 

15. M. Suić (1976.), (2003.), 379-395. 

176], Posedel (1952.). 


Slika 93: Izvorni izgled crkve sv. Spasa u Cetini, 
maketa prema zamisli S. Gunjače 

Slika 94: Rekonstrukcija tranzene iz Biskupije 
prema zamisli S. Gunjače 


Slika 95: Grafička rekonstrukcija oltarne ograde 
s Bašćanskom pločom (B. Fučić) 
Milan Prelog istraživao je pretežito kulturnu baštinu 
Istre, ali je u proučavanju ranosrednjovjekovne Dal- 
macije dao važan prilog određivanju predromanike 
i njezina položaja između antike i romanike. On je 
naime, naslanjajući se na Dyggveovu tezu o utjecaju 
antičkoga graditeljstva na predromaniku, protuma- 
čio ranosrednjovjekovnu umjetnost u Hrvatskoj kao 
“pasivnu negaciju“ antike, to jest kao pripremu za 
“aktivnu negaciju“, što će nastupiti s romanikom.'7 


Pleterna plastika i slikarstvo primijenjeno u arhi- 
tekturi najviše su zaokupljali M. Šepera.' Reljefi, 
poglavito lik vladara na ploči u splitskoj Krstioni- 
ci, privukli su pažnju Ž. Jiroušeka,!" a manjim seg- 
mentom svoga znanstvenog interesa bavio se rano- 
srednjovjekovnom skulpturom i K. Prijatelj. 


!7 M. Prelog (1954.), (1994.). 
18. “M: Šeper (1952.). 


Golem doprinos istraživanju sjevernojadranskoga 
područja dao je i povjesničar umjetnosti Branko 
Fučić, koji je u svojem širokom istraživačkom ras- 
ponu, od antike do novoga vijeka i od arhitekture 
do fresaka, dao i neke temeljne priloge proučavanju 
predromanike i rane romanike na kvarnerskim oto- 
cima, uključujući glagoljske natpise na tom prosto- 
ru, a posebno Bašćansku ploču.'* 


Arheolog B. Marušić, zaslužni istraživač ranoga 
srednjovjekovlja Istre, zahvatio je u svojem prouča- 
vanju i kvarnersko područje, dajući svoj obol istra- 
živanjem predromaničke skulpture,! a B. Gabriče- 
vić, pretežito zaokupljen grčko-rimskom antikom i 
proučavanjem antičkih kultova, istraživanjem ka- 
snoantičkih lokaliteta u Dalmatinskoj zagori djelo- 
mično je zahvatio i prve ranosrednjovjekovne spo- 
menike cetinskoga područja.!# 


Historiografija umjetnosti slijedila je rezultate po- 
vijesnih istraživanja koja su za razdoblje ranoga 
srednjeg vijeka objavljivali Šišićevi nasljednici, u pr- 
vom redu M. Barada,'* S. Antoljak,'* L. Margetić, !** 
Nada Klaić,!*“ V. Omašić'* i T. Raukar,'* te povje- 
sničari mlađe generacije I. Goldstein,!*" N. Budak, 
Mirjana Matijević-Sokol'* i M. Ančić." Sustavnim 
istraživanjem benediktinskoga reda u Hrvatskoj 
Ivan je Ostojić dao vrijednu osnovu za proučavanje 
ranosrednjovjekovnoga graditeljstva i uloge što ju 
je taj red imao u razvitku kulture i umjetnosti.!*“ U 
proučavanju teritorija ranosrednjovjekovne hrvat- 
ske države i topografskih definicija starohrvatskih 
županija temeljna je istraživanja poduzeo F. Smilja- 
nić.!5 


"%_Ž, Jiroušek (1964.), 151; Jiroušekovi rezultati istraživanja splitske krstionice ostali su uglavnom neobjavljeni. 

14 M. Barada (1940.), (1949.). 

5 S. Antoljak (1992.), (1994.). 

6 IL, Margetić (1977.), (1990.), (1993.), (1997.). 


8. N. Klaić (1975.) i druge historiografske studije navedene u literaturi. 


15 V, Omašić (1978.). 

19 T. Raukar (1997.). 

Za istraživanje ranosrednjovjekovnoga graditelj- 
skog naslijeđa Dalmacije vrlo su korisne i studije 
istaknutih hrvatskih lingvista, R. Katičića, sa stajali- 
šta interpretacije najstarijih zapisa,'* i P. Šimunovi- 
ća, po doprinosu toponimiji,““ isto kao i diplomatič- 
ke studije J. Stipišićai M. Kurelca. 


Istraživanju povijesti Dalmacije toga razdoblja dali 
su svoje priloge i Slovenci Lj. Hauptmann'* i B. 
Grafenauer'? te Srbin J. Ferluga.?" 


Metodologiju istraživanja graditeljskoga naslijeđa s 
tehničkog aspekta znatno će razviti od sredine pa 
sve do kraja XX. stoljeća arhitekt Jerko Marasović,?! 
a njegov rad naći će znatnu primjenu i u proučava- 
nju predromaničke arhitekture. Zajedno s T. Mara- 
sovićem i Mirjanom Marasović pokrenuo je anali- 
tičko istraživanje predromaničkih crkava u Splitu, 
koje sadrži potpunu grafičku dokumentaciju, za- 
snovanu na točnim snimkama današnjega stanja i 
odgovarajućim nacrtima pretpostavljenoga izvor- 


nog izgleda, te grafičkim prikazom različitih faza 
razvitka.“* U proučavanju graditeljskoga naslijeđa 
uveo je u hrvatsku historiografiju arhitekture gra- 
fički prikazane analize konstrukcije, te prezentaciju 
tlocrta sa slojnicama. 


Istraživanje starohrvatske baštine s arhitektonsko- 
ga stajališta istodobno se razvijalo i na Arhitekton- 
skom fakultetu u Zagrebu, gdje je A. Mohorovičić 
uz proučavanje urbanističkih cjelina i pojedinačnih 
građevina kvarnersko-istarskog područja“ poseb- 
nu pažnju posvetio slavenskoj komponenti u genezi 
hrvatske predromanike/* a S. Sekulić“Gvozdanović 
poduzela arhitektonsko snimanje ranosrednjovje- 
kovnih crkava u Dalmaciji i Istri." Njihov nasljed- 
nik na katedri povijesti arhitekture, V. Bedenko, na- 
stavio je s tradicijom obrade pojedinačnih građevi- 
na i urbanističkih cjelina osobito na području Istre. 
Proučavajući srednjovjekovni urbanizam, B. Milić 
se dotakao i problema ranosrednjovjekovnoga gra- 
da na području Dalmacije.?* 


Slika 96: J. Marasović: istraživanje crkve Sv. Trojice u 
Splitu: a. faze razvitka, b. slojnice svodova 

Slika 97: Rekonstrukcija pluteja iz crkve sv. Lovre 

(prema zamisli I. Petriciolija) 
Pojedine građevine dalmatinske predromanike 
zahvatili su svojim istraživanjima arhitekti i po- 
vjesničari umjetnosti izvan Hrvatske, poput Đ. 
Boškovića; I. Zdravkovića?* G. Subotića,?“ V. 
Koraća, V. Đurića)! S. Vučenovića,?!? Milke Ča- 
nak-Medić,*“ Ivanke Nikolajević““iJovanke Maksi- 
mović"" iz Srbije, te R. Kutzli obradom dalmatinske 
pleterne građe u sklopu svojega proučavanja “lan- 
gobardskih“ reljefa.?'* 


Ranosrednjovjekovno graditeljstvo na obalnom di- 
jelu Crne Gore istraživali su osim već spomenutih 
arhitekata iz Srbije još i Crnogorci P. Mijović,“ M. 
Milošević, B. Martinovići Ilija Pušić," a posljed- 
njih desetljeća vrlo zapaženo i Zorica Čubrović.2“ 


Razdoblje ranoga srednjeg vijeka u Bosni i Herce- 
govini u drugoj su polovici XX. stoljeća proučavale 


27 D, Bošković (1962.), (1980.). 

2% 1. Zdravković (1960.). 

2% G. Subotić (1963.). 

20 V, Korać (1953.), (1958.), (1963.). 
21 V, Đurić (1986.). 


Slika 98: Izvorni izgled crkve sv. Jurja u Rovanjskoj 
(prema I. Petricioliju) 
generacije arheologa i povjesničara, od Irme Čre- 
mošnik? do Đ. Baslera, koji je tu građu zahvatio u 
svojem proučavanju kasnoantičkoga starokršćan- 
skog razdoblja,“ N. Miletić"? i D. Jovanovića,“*“ 
koji su proučavali razdoblje seobe naroda, odno- 
sno ranoga srednjeg vijeka. Kiparstvo na liturgij- 
skom namještaju bosanskohercegovačkih crkava 
privuklo je pozornost A. Grabara zbog svoje us- 
poredivosti s najistaknutijim ostvarenjima Europe 
merovinškog doba.“ Taj pogled na arheološku 
građu bosanskohercegovačkih lokaliteta produbio 
je i novim recentnim argumentima učvrstio A. Mi- 


lošević.2%* 


Hrvatski povjesničari umjetnosti i arheolozi koji 
su tijekom cijele druge polovice XX. stoljeća najve- 
ći dio svojih istraživanja posvetili starohrvatskom 


22 S, Vučenović kao voditelj arhitektonskog istraživanja ranosrednjovjekovnog sloja u Trogiru i u Kotoru. I. Petricioli / S. Vučenović 

25], Maksimović (1951.), (1953.). 
26. R. Kutzli (1974.). 
27 P Mijović (1970.), (1976.). 
28_B. Martinović (1966.), (1990.), (1998.). 
29 1, Pušić (1969.), (1971.), (1978.). 
20 Z, Čubrović (1983.-1984.), (1994.), 
21.1 Čremošnik (1953.). 
22 PD. Basler (1972.), (1973.), (1984.), (1986.), (1988.), (1993.). 
23 N. Miletić (1966.). 
24 D. Jovanović (1986.). 
25 A. Grabar (1972.), (1974.). 
2% A, Milošević (2003.a), (2003.b), (2004.b). 


razdoblju, pridonijeli su u znatnoj mjeri analitič- 
kom proučavanju dalmatinske predromanike, a 
raznovrsnim sintezama napravili su važne korake i 
u određenju njezine geneze, kronologije i tipologije. 
U tom je smislu nemjerljiv doprinos Ive Petricioli- 
ja, koji je istražio i monografski obradio veliki broj 
predromaničkih crkava i skulptura, najviše u Zadru 
i njegovoj okolici, i time znatno pridonio stvaranju 
korpusa predromaničkoga graditeljstva i kiparstva 
u Hrvatskoj.“ Napisao je temeljne rasprave o ra- 
nosrednjovjekovnoj skulpturi, obradivši prve po- 
četke ranoromaničkih plitkih reljefa i pri tome prvi 


odredio stilske skupine u ranosrednjovjekovnom 
kiparstvu.“ Analizom skulpture sa starohrvatskih 
lokaliteta, vezanih imenima hrvatskih vladara, Pe- 
tricioli je iznio važnu kronološku okosnicu za crkve 
starohrvatskoga razdoblja, a objavio je i sinteze o 
predromaničkoj i ranoromaničkoj umjetnosti.?“ 


Domančićev doprinos proučavanju ranosrednjovje- 
kovnoga graditeljstva najviše je došao do izražaja u 
njegovoj obradi bračkih crkvica. U širokom raspo- 
nu pretežito arhivskog istraživanja spomenika Dal- 
macije, Nevenka Bezić-Božanić manjim je segmen- 
tom zahvatila i razdoblje ranoga srednjeg vijeka,?? 


Slika 99: Rasprostranjenost tipova predromaničke crkvene arhitekture u Dalmaciji (prema T. Marasoviću) 

u okviru kojeg je pojedine crkve analizirala i Ilka 
Bezić. 


T. Marasović, osim što je u suradnji s Jerkom Ma- 
rasovićem razradio metodologiju pojedinačne obra- 
de predromaničke arhitekture te otkrio i istražio 
nekoliko crkava iz toga razdoblja, razmatrao je ti- 
pologiju ranosrednjovjekovnoga graditeljstva, koja 
osim crkvenih uključuje i stambene građevine.**“ 
Osim toga, započeo je i s pristupnim razmatranji- 
ma ranosrednjovjekovnog urbanizma,“ a upozorio 
je i na karolinšku sastavnicu u genezi dalmatinske 
predromanike,** koju je razradio i u svojim kasni- 
jim radovima.“ Postavivši kronološku klasifikaciju 
predromaničkoga crkvenog graditeljstva u Dalma- 
ciji, skrenuo je pozornost i na njegove regionalne 
posebnosti.“* Karolinški je utjecaj, izražen tzv. we- 
stwerkom, podrobnije razrađivao i V. Gvozdanović 
(koji se nakon odlaska i boravka u SAD potpisuje 
prezimenom Goss), proučavajući posebno staro- 
hrvatsko graditeljstvo predromaničkoga doba u 
kontekstu europske umjetnosti.“ On je zaslužan za 
predstavljanje hrvatske predromanike u svjetskoj 
literaturi“ i za prepoznavanje posebnosti dalma- 
tinske predromanike u središtima stare hrvatske 
države, razlučivši “kraljevsku predromaniku“ od 
tradicionalne predromanike i rane romanike.*! 


Ž. Rapanić je, osim proučavanja važnih tema od to- 
pografije do natpisa iz ranoga srednjeg vijeka osobi- 
to na širem području Splita,** objelodanio i cjeloviti 
prikaz predromaničkoga doba u Dalmaciji, u kojem 
upozorava na kontinuitet života i umjetnosti, pa se 
u tome svrstava uz one autore koji antičku baštinu 
smatraju značajnim čimbenikom u razvitku umjet- 
nosti starohrvatskoga doba.?* Njegova su zapažanja 
značajna i za područje skulpture, a uključuju i tipo- 
logiju pletera, isto kao i važne priloge istraživanju 
naručitelja i majstora tog vremena, a na osnovi te- 

Slika 100: Shematski prikaz položaja i oblika oltarskih 
ograda (prema Ž. Rapaniću) 


meljitoga proučavanja ranosrednjovjekovne epigra- 
fike, posebno u Splitu.“ Rapanićev tekst objavljen 
u povodu karolinške izložbe u Splitu jedna je od 
najsadržajnijih sinteza o kulturnoj podlozi za razvi- 
tak predromanike u hrvatskoj znanstvenoj literaturi 
novijeg doba.** 


Temeljne studije o antičkom pretkršćanskom i kr- 
šćanskom razdoblju u Dalmaciji,“ poglavito o 
skulpturi““ i starokršćanskoj arhitekturi,/“* napisao 
je Nenad Cambi, koji je pridonio i istraživanju poje- 
dinih predromaničkih spomenika.“ 


U okviru širega medievističkog interesa za pojedine 
spomenike znatan je dio svojih istraživanja temama 
iz ranoga srednjeg vijeka posvetio Igor Fisković, 
davši pri tome osobito važan prilog proučavanju 
predromaničkoga graditeljstva koje je niklo na tra- 
dicijama starokršćanske baštine.?“Autor je posebno 
zadužio hrvatsku historiografiju umjetnosti svo- 
jim cjelovitim prikazima ranosrednjovjekovnoga 
slikarstva,?' a napisao je i najiscrpniju monografiju 
jednoga spomenika ranosrednjovjekovne skulpture 
(reljef vladara u splitskoj krstionici).?? 


Uz proučavanje pojedinih građevina, J. Belamarić 
pridonio je ikonološkim istraživanjima“ i prouča- 
vanjem ranoromaničke skulpture, a R. Ivančević, 
istraživač širega razdoblja hrvatske srednjovjekov- 
ne i novovjekovne umjetnosti,** proučavao je zid- 
ne raščlambe ranosrednjovjekovnih crkava, isto 
kao i historiografiju hrvatske predromanike.2* Uz 
doprinos proučavanju ikonografije i liturgije u sred- 
njovjekovnoj Hrvatskoj, A. Badurina istraživao je 
ranosrednjovjekovne samostane.?? 


Karolinškom sastavnicom u  predromaničkom 
graditeljstvu Dalmacije podrobnije se bavio M. 
Jurković," koji je k tome istraživao i pojedinačno 
arhitekturu i skulpturu na širem prostoru istočno- 
ga Jadrana od južne Dalmacije do Istre.** Znatan je 
njegov doprinos u proučavanju pojave ranoroma- 
ničke arhitekture na istočnom Jadranu, pogotovo u 
razlučivanju “internacionalne skupine“ od dalma- 
tinske regionalne arhitekture." Jurković je zaslu- 
žan i za ustroj i djelovanje istraživačkoga središta u 
Motovunu, gdje je pokrenut specijalizirani časopis 


Slika 101: Crkve tzv. internacionalne romanike 
(prema M. Jurkoviću) 

Slika 102: Presjek i tlocrt Sv. Ivana na Šipanu s označenim 
ikonografskim temama fresaka (prema I. Fiskoviću) 

Slika 103: Jakšićev prijedlog rekonstrukcije trabeacije oltarne ograde Sv. Marte u Bijaćima 


Hortus Artium Medii Aevi, koji okuplja najistaknutije 
medieviste širom Europe, prezentirajući međuna- 
rodnoj stručnoj javnosti nova postignuća proučava- 
nja ranoga srednjeg vijeka u Hrvatskoj. 


U istraživanju predromaničkoga doba, posebice 
skulpture i određivanja kiparsko-klesarskih radio- 
nica u Dalmaciji, istakao se N. Jakšić, koji je, indi- 
vidualiziravši osamdesetih godina najprije majstora 
koljanskoga pluteja,*' nastavio s prepoznavanjem 
drugih atelijera iz IX. stoljeća,?# a dao je i neka te- 
meljna zapažanja o kapitelima predromaničkoga i 
ranoromaničkog razdoblja. Iznio je i zapažene po- 
vijesno-topografske zaključke o hrvatskom ranom 
srednjovjekovlju, osobito na širem zadarskom po- 
dručju.?# 


Istraživanja srednjovjekovne Dalmacije koja poduzi- 
ma Ivo Babić djelomično zalaze i u predromaničko 


%1N, Jakšić (1984.). 

22 N. Jakšić (1986.), (1995.a), (2000.a), (2003.b), (2004.b). 
23 N. Jakšić (1984.a), (1989.a). 

241, Babić (1985.b), (1995.), (1996.a). 

25 M. Domijan (1983.a), (2004.). 

26. P, Vežić (1991.a). 

%7.P. Vežić (1985.b), (1995.), (2000.a), (2002.d). 


doba (Trogir, Kaštela). Autor interpretira građevine 
u širim prostornim okvirima te usredotočuje svoju 
pažnju na poseban tip naselja pod utvrdama?“ 


Predromaniku Zadra i širega sjevernodalmatinskog 
područja proučavaju M. Domijan, istraživanjem Vr- 
gade i Raba,* i P. Vežić, koji je svojim studijama 
zašao i u tipološke probleme (posebno centralnoga 
šesterokonhnog tipa),“* a pridonio je i produbljenju 
proučavanja zadarskoga Sv. Donata kao jedne od 
najvažnijih građevina hrvatske predromanike te za- 
darskoga katedralnog sklopa u cjelini. Zahvativši 
svojim istraživačkim radom i starokršćansko raz- 
doblje, Vežić je iznio važnu građu i za proučavanje 
razvitka umjetnosti Dalmacije od antike do srednjeg 
vijeka. 


I Matejčić, istraživač predromanike Istre, kompara- 
tivno je proučavao i spomenike u Dalmaciji. 


Slika 104: Vežićeva studija razvitka crkve Sv. Trojstva (sv. Donata) u Zadru 


Proučavanjem položaja ranosrednjovjekovnih gra- 
đevina i izradom mjernih i proporcijskih analiza u 
hrvatskoj se historiografiji umjetnosti najviše bavio 
M. Pejaković. Svoje je studije položaja crkava u od- 
nosu na kalendarske dane započeo na primjeru cr- 
kve sv. Križa u Ninu, objašnjavajući tlocrtne defor- 
macije i otvore svojevrsnom voljom graditelja. Pre- 
ma njegovim zaključcima, starohrvatske su crkve 
smišljeno orijentirane i oblikovane, tako da prodor 
svjetlosnih zraka pokazuje u crkvi ne samo dnevne 
putanje sunca nego i godišnji kalendar koji je usko 
vezan s crkvenim obredima.“ Njegove je teze o 
prodoru svjetlosti dokumentirao vrsni fotogaf N. 
Gattin, suradnik u zajedničkoj knjizi o starohrvat- 
skom sakralnom graditeljstvu.“ Svoje je analize 
Pejaković potom proširio i na pojedine druge pre- 
dromaničke građevine, isto kao i na druge elemente 
projektiranja (proporcije, mjerni sustav), a prou- 
čavajući numeričke odnose i u pleternim motivima 
otvorio je novo poglavlje i u proučavanju ranosred- 
njovjekovnoga kiparstva. 


Metrološkim se studijama bavio i A. Kottman, koji 
je znatnu pozornost posvetio predromaničkim cr- 
kvama u Dalmaciji.“ 


28 M. Pejaković (1978.). 

2% N. Gattin- M. Pejaković (1982.). 
20 M. Pejaković (1996.), (1997.). 

27! A. Kottman (1961.), (1981.). 
22]. Stošić (1986.), (1988.), (1989.). 
25], Fisković (2002.), 258. 


Arhitektonska će se komponenta u proučavanju dal- 
matinske predromanike razvijati i u Institutu za po- 
vijest umjetnosti Sveučilišta u Zagrebu, iz kojeg će 
J. Stošić upravljati nekim temeljnim istraživanjima 
(npr. ranosrednjovjekovne dubrovačke katedrale),"? 
a D. Stepinac i A. Tenšek voditi arhitektonsku doku- 
mentaciju, uključujući i idejne rekonstrukcije pre- 
dromaničkih građevina i proučavanje proporcijskih 
odnosa.*? 


Slika 105: Pejakovićeva analiza crkve sv. Križa u Ninu 
u odnosu na sunčeve zrake u različitim godišnjim dobima 


Od 1975. godine nadalje na Poslijediplomskom stu- 
diju graditeljskog nasljeđa u Splitu posebna je po- 
zornost posvećena metodologiji višedisciplinarnog 
proučavanja povijesnih građevina i cjelina. Tu će 
metodologiju u svojim radovima slijediti polaznici 
toga studija, mlađi povjesnici arhitekture u područ- 
jima u kojima djeluju. Ž. Peković je poduzeo broj- 
ne studije i došao do novih tumačenja čitavog niza 
predromaničkih crkava na južnodalmatinskom po- 
dručju, a dao je zapažene rezultate i u proučavanju 
razvitka ranosrednjovjekovnog Dubrovnika.“ R. 
Bužančić je uz egzaktne arhitektonske snimke pru- 
žio i novu interpretaciju predromaničkih građevina 
u Trogiru, Splitu, Solinu i Dalmatinskoj zagori, te 
osobito na otoku Braču.?? 


U zadnjim desetljećima XX. stoljeća znatno su na- 
predovala istraživanja ranosrednjovjekovnih arheo- 
loških nalazišta u Dalmaciji.“ Arheolozi koji su uz 
S. Gunjaču i nakon njega proučavali ranosrednjovje- 
kovnu Dalmaciju također su umnogome pridonijeli 
boljem poznavanju predromaničkoga graditeljstva 
i kiparstva. Starohrvatsku je građu desetljećima 
istraživao D. Jelovina, Gunjačin nasljednik u Mu- 
zeju hrvatskih arheoloških spomenika, koji je osim 
sudjelovanja u proučavanju nekih temeljnih staro- 
hrvatskih položaja (solinski Otok, Sv. Marta u Bija- 
ćima), objelodanio i cjeloviti pregled starohrvatskih 
nekropola." I mlađi djelatnici u istom muzeju i u 
drugim arheološkim i konzervatorskim ustanovama 
nastavili su s istraživanjem i objavljivanjem rezulta- 
ta starohrvatske arheologije u trećoj seriji specijalizi- 
ranog časopisa Starohrvatska prosvjeta. Dugogodišnji 
arheolog MHAS-a D. Vrsalović istraživao je dalma- 
tinsku predromaniku u obalnoj i zagorskoj zoni, 
ali nadasve na otoku Braču,** kojim se bavio i H. 
Gjurašin,*? a istraživačka pozornost Zlatka Gunjače 
bila je pretežito upravljena na ranosrednjovjekovno 
korištenje starokršćanskoga naslijeđa u konstrukcij- 
skim i ukrasnim elementima. Arheolog F. Oreb u 
okviru svoje konzervatorske aktivnosti doticao se 
i predromaničkog razdoblja, koje je M. Ivanišević 


24, Peković (1991.), (1995.a,b), (1996.), (1998.), (2002.). 
25 R, Bužančić (1991.), (1998.), (2004.b). 

5 V. Delonga (1996.). 

277. D. Jelovina (1976.), (1984.), (1987.), (1989.). 

27%_D. Vrsalović (1960.). 

2% H. Giurašin (1996.). 

*% Z. Gunjača (1984.), (1992.), (1996.). 

21 M. Ivanišević (1980.), (1992.). 

22 M. Zekan (1980.), (1993.). 


Slika 106: Studija prvobitnog izgleda crkve “Sikurata“ 
u Dubrovniku (prema Ž. Pekoviću) 


Slika 107: Analiza ranosrednjovjekovne pregradnje staro- 
kršćanske crkve sv. Stjepana u Pučišćima na otoku Braču 
(prema R. Bužančiću) 
obrađivao i s povijesnoga stajališta, upozorivši na 
temeljne izvore za neke dalmatinske ranosrednjo- 
vjekovne sredine (Trogir, Solin). M. Zekan svoj je 
interes najviše usmjerio na zagorsko područje, gdje 
je dao odgovore na neka dugo neriješena pitanja 
(Donji Muć), i na Zvonimirovu krunidbenu bazi- 
liku u Solinu. A. Milošević istražuje široki prostor 

Slika 108: Primjeri ornamentalne skulpture VII. i VIII. stoljeća na zapadnom Balkanu (prema A. Miloševiću) 


oko rijeke Cetine, gdje je uz obradu pojedinačnih kao matične ustanove ne samo muzejske i istraži- 


lokaliteta dao i prve sustavne prikaze ranosrednjo- = vačke nego i plodne izdavačke djelatnosti, upravlje- 
vjekovne umjetnosti i materijalne kulture toga kra- = ne na ranosrednjovjekovno razdoblje. Istraživanje 
ja, zaduživši arheološku znanost posebice iscrpnim  V. Kovačić, pretežito usmjereno na starokršćanske 
topografskim studijama,*% pojedinačnim reinter- spomenike, obuhvatilo je ponegdje i predromaničke 
pretacijama prije istraženih lokaliteta (uključujući, građevine, najviše u Trogiru i na Braču,** a J. Jeličić- 
kako je već rečeno, i plastiku bosanskohercegovač- = -Radonjić, istraživačica antičkoga i starokršćanskog 


kih bazilika u osvitu ranoga srednjeg vijeka?*), ali razdoblja, dala je svoj prilog pručavanju ranosred- 
također i svojim doprinosom razvitku Muzeja HAS — njovjekovnih položaja.?* 


2 A, Milošević (1998.). 

2 A, Milošević (2003.a), (2003.b), (2004.b). 
25. V, Kovačić (1993), (1994.). 

26], Jeličić-Radonić (1983.), (1992.), (1994.b). 


Vedrana Delonga u svojem se istraživanju najvi- 
še usmjerila na ranosrednjovjekovnu epigrafiku, 
i na tom je polju proučavanjem starohrvatskih lo- 
kaliteta, ali nadasve cjelovitim katalogom i prvom 
sintezom kamenih natpisa u nas, pružila temelj- 
no djelo na koje će se vezivati sva dalja proučava- 
nja epigrafike,*“ a bit će nezaobilazno i pri daljem 
istraživanju arhitekture i kiparstva iz vremena stare 
hrvatske države. T. Burić svoj je znanstveni interes 
pretežito upravio na predromaničku i ranoromanič- 
ku skulpturu, pri čemu je analitičkim pristupom pri- 
donio daljem razlučivanju kiparsko-klesarskih radi- 
onica, a time posredno i istraživanju predromaničke 
arhitekture.“ U istom smislu koristit će se rezultati 
istraživanja starohrvatskih crkava i nekropola koja 
su poduzimali H. Gjurašin,/* T. Šeparović (s numiz- 
matičkim istraživanjima i kataloškom obradom ra- 
nosrednjovjekovne skulpture?)i Maja Petrinec, za- 
služna, među ostalim, za proučavanje nekropola?! 
i za priređivanje Marunova dnevnika,*? dok se Lj. 
Gudelj usmjerio na starohrvatsku baštinu imotsko- 
ga kraja.“ 


Arheolozi splitskoga Arheološkog muzeja nasta- 
vili su tradiciju iz dvaju prošlih stoljeća proučava- 
nja starohrvatskog doba. U tom je smislu A. Piteša 
skupio korisnu građu o starohrvatskom Solinu,?*“ a 
radio je i na sustavnom proučavanju ranosrednjo- 
vjekovne građe zajedno s francuskim arheologi- 
njama M. P. Fleche-Morgues i P. Chevalier“? te uz 
suradnju B. Penđera i mlađih grafičkih stručnjaka. 
Osim sudjelovanja u tom radu, istraživanju istočno- 
jadranske obale P. Chevalier je najviše pridonijela 
objavljivanjem kataloga starokršćanskih crkava od 

Kvarnera do Crne Gore, dajući tako i istraživači- 
ma ranoga srednjovjekovlja mogućnost temeljitoga 
oslonca na raniju graditeljsku baštinu.** Njezin se 
rad djelomično temeljio na korisnoj topografiji sta- 
rokršćanske crkvene arhitekture koju je izradila B. 
Migotti.?" 


Mladog je arheologa F. Buškariola prerana smrt 
spriječila da nastavi svoj program objavljivanja ra- 
nosrednjovjekovne građe iz arhivskoga fundusa 
splitskoga Arheološkog muzeja. U relativno krat- 
kom istraživačkom razdoblju uspio je objeloda- 
niti pojedine položaje u Splitu te dio arheološke 
ostavštine Luke Jelića, koja se odnosi na Biograd.** 
Objavljivanjem nepoznatih arhivskih podataka A. 
Duplančić pridonio je poznavanju predromaničke 
arhitekture i skulpture u Splitu i Solinu.?* 


U novijedoba I. Prijatelj-Pavičićdijelom svojega istra- 
živačkog interesa zahvaća i rano srednjovjekovlje,%“ 
a D. Matetić" i I. Praničević-Borovac*"“ istražuju 
ranosrednjovjekovne položaje u Splitu odnosno na 
srednjodalmatinskim otocima. Ranosrednjovjekov- 
ne položaje u šibenskom kraju poslije Z. Gunjače 
proučava i objavljuje Ž. Krnčević." 


Zadarsku arheološku jezgru istraživača predroma- 
nike čini J. Belošević svojim proučavanjem materi- 
jalne kulture starohrvatskoga doba, temeljenim na 
rezultatima iskopavanja nekropola sjevernodalma- 
tinskoga područja. Njegova proučavanja dalma- 
tinskoga prostora pretežito su upravljena na raniju 
predromaniku VII.-IX. stoljeća.“ Ranosrednjovje- 
kovnu materijalnu kulturu toga prostora proučavali 
su arheolozi R. Jurić na Pagu," A. Uglešić na Du- 


gom otoku,“ B. Juraga*" i N. Uroda u Biogradu na 
Moru.?0 


Južnodalmatinsko područje, koje je, iako vrlo boga- 
to ranosrednjovjekovnom građom, dugo bilo u ža- 
rištu interesa amatera s kraja pretprošloga i početka 
prošlog stoljeća, uz Pekovićeva arhitektonska istra- 
živanja, temeljito proučava arheolog I. Žile u okvi- 
ru programa istraživačko-restauratorskih radova 
dubrovačkoga konzervatorskog odjela, istražujući 
predromaničku arhitekturu i skulpturu u Dubrov- 
niku i na okolnom području.“ Južnojadransko je 
područje, osobito u kontekstu dodira s južnotalijan- 
skim spomenicima predromanike i romanike, prou- 
čavao M. Tomasović." 


Na pragu trećeg tisućljeća 


Analitički pristup dalmatinskome ranome srednjem 
vijeku, uz temeljitije proučavanje zatečenoga stanja 
koje katkada traži i reviziju prethodnih zaključaka, 
značajka je rada novog naraštaja istraživača. Njiho- 
vim se istraživanjem otkriva predromanika i rana 
romanika na područjima poput kvarnerskih otoka, 
koje ranija historiografija nije u dovoljnoj mjeri bila 
zahvatila (J. Ćus Rukonić,?" R. Starac,!2 M. Skoblar, 
M. Bradanović, M. Jarak"), 


Hrvatska akademija znanosti i umjetnosti učinila 
je krajem XX. stoljeća važan iskorak u pravcu svjet- 

skoga predstavljanja i promicanja hrvatskoga rano- 
ga srednjeg vijeka svojim europskim programom. 
U okviru edicije Hrvatska i Europa objavljen je 1997. 
prvi svezak pod nazivom Rano doba hrvatske kulture, 
u kojemu je tridesetak mjerodavnih znanstvenika 
obradilo različite vidove hrvatske povijesti, znano- 
sti, umjetnosti i kulture u razdoblju ranoga srednjeg 
vijeka.*'* Prikazana građa u tom djelu najvećim se 
dijelom odnosi na Dalmaciju u razdoblju ranoga 
srednjeg vijeka, pa spomenuta edicija postaje te- 
meljnom sintezom predromaničke i ranoromaničke 
kulture i umjetnosti na istočnom Jadranu. 


Obilježavanje 1200. obljetnice krunidbe Karla Ve- 
likoga pokrenulo je u Zapadnoj Europi prezenta- 
ciju karolinške građe na pet prigodnih izložaba, 
priređenih u pojedinim središtima u kojima je sa- 
čuvana baština iz toga razdoblja. U taj se program 
uključila i Hrvatska kroz pripremu i ostvarenje 
izložbe Hrvati i Karolinzi u Splitu 2000. godine. 
Izložba je rezultirala i objavljivanjem istoimene 
edicije u kojoj je nekolicina mjerodavnih stručnja- 
ka svojim prilozima zaokružila tematsku cjelinu 
Hrvatske u karolinško doba, uz iscrpnu kata- 
lošku obradu svih izložaka.* Prezentiranjem te 
izložbe i edicije u inozemstvu učinjen je dalji ko- 
rak u širem vrjednovanju ranosrednjovjekovnoga 
graditeljskog i umjetničkog naslijeđa Dalmacije. 


*4“ HAZU: Hrvatska i Europa, kultura, znanost i umjetnost, Sv. I. Rano doba hrvatske kulture (VII.-XII. stoljeće), Zagreb 1997. 

III. Izgradnja 
i uređenje prostora 


1. Historiografski temelji 
istraživanja 


Izgradnja ranosrednjovjekovnih gradova, naselja i 
širih prostora oko njih posvuda je, pa i u Dalmaci- 
ji, manje proučena od arhitekture toga istog razdo- 
blja, osobito one crkvenoga obilježja. Dok su naime 
pojedinačne građevine iz ranoga srednjeg vijeka 
(najviše predromaničke i ranoromaničke crkve) po- 
znate u velikom broju, a mnoge među njima više 
ili manje istražene na svim prostorima od kvarner- 
skih otoka do Boke kotorske, znatno su oskudniji 
podatci o gradu ili naselju ranoga srednjeg vijeka 
kao izgrađenoj cjelini. Tomu je uzrok ne samo neu- 
sporedivo manja sačuvanost ranosrednjovjekovnog 
sloja gradova i naselja u odnosu na kasnije slojeve 
iz visokoga i kasnijega srednjeg, a pogotovo novoga 
vijeka, nego i znatno slabiji intenzitet istraživanja, 
to jest manja tradicija proučavanja urbanih i rural- 
nih cjelina u usporedbi s proučavanjem pojedinač- 
nih građevina. 


Za razliku od historiografije dalmatinske srednjo- 
vjekovne arhitekture u Hrvatskoj, koja, uključuju- 
ći i svoj predromanički segment, ima stoljeće i pol 
dugu tradiciju, urbanistička historiografija jedva 
da je stara pola stoljeća. Ona počinje urbanističkim 
pristupom istraživanju pojedinih jadranskih grado- 
va,“ a sustavno proučavanje toga problema moglo 
je započeti tek nakon što su u pojedinim dalmatin- 
skim gradovima (najprije u Splitu, Zadru, Trogiru i 
Dubrovniku) započele temeljite urbanološke studi- 


36 M. Prelog (1957.). 


je, zasnovane na iscrpnim arhitektonskim snimcima 
povijesnih jezgri. Prilikom istraživanja tih jezgri 
otkriveni su u njihovu urbanom razvitku ostatci 
ili barem tragovi ranosrednjovjekovnoga sloja. Na 
temelju tako skupljenih podataka, a zahvaljujući i 
početnim istraživanjima predromaničke stambene 
arhitekture (poglavito u Splitu), objavio sam 1994. 
godine pristupna razmatranja ranosrednjovjekov- 
nog urbanizma,“ s namjerom da ta istraživanja 
posluže tek kao polazna osnova za dalje sustavno 
proučavanje tog problema. 


Proučavanje gradova i naselja iz ranoga srednjeg 
vijeka prije se uglavnom svodilo na povijesni pri- 
stup, bez zaključaka o izgledu izgrađenoga pro- 
stora. Proučavanje izgleda povijesnih gradova u 
pojedinim stupnjevima njihova razvitka, a osobito 
grafički prilozi putem dvodimenzionalnih (plani- 
metrijski nacrti) i pogotovo trodimenzionalnih pre- 
dodžbi, recentna su postignuća graditeljske histo- 
riografije.?" 


Istraživanje širih gradskih područja s arheološkoga 
i graditeljskog stajališta također je novijega datuma, 
a počinje proučavanjem agera oko antičkih gradova 
u Dalmaciji, na koje je u hrvatskoj arheologiji prvi 
upozorio Mate Suić," zahvativši u svojim prouča- 
vanjima i problem kontinuiteta agera i u ranome 
srednjem vijeku.?! 


Istraživanje urbanizma predromaničkog doba u 
Dalmaciji zasniva se na povijesnim podatcima, kar- 
tografskim vrelima i na sačuvanim ostatcima ili tra- 
govima građevina iz ranoga srednjeg vijeka. 


Povijesni podatci o ranosrednjovjekovnim  dal- 
matinskim gradovima i naseljima sačuvali su se u 
vrelima, na kojima se uglavnom i zasniva histori- 
ografija toga prvog razdoblja hrvatske povijesti, a 
najveći broj povijesnih isprava načinjen je upravo 
u dalmatinskim ranosrednjovjekovnim gradovima 
ili u sjedištima hrvatskih vladara u neposrednoj bli- 
zini tih gradova. Historiografsko djelo bizantskoga 
cara-pisca Konstantina Porfirogeneta O upravljanju 


3 Sedamdesetih godina prošlog stoljeća temeljito istraživanje povijesnih gradova u Dalmaciji poduzimali su Urbanistički zavod 
Dalmacije u Splitu, Savezni zavod za zaštitu spomenika svojim programom u Trogiru, Institut za povijest umjetnosti Sveučilišta u 
Zagrebu svojim programom u Dubrovniku te Ivo Petricioli u Zadru. 

carstvom?" u tom je pogledu temeljno vrelo i za po- 


datke o postojećim gradovima Dalmacije sredinom 
X. stoljeća. I brojna druga vrela, od popisa ili opisa 
antičkih gradova, važna radi proučavanja konti- 
nuiteta antičkoga grada u ranom srednjem vijeku, 
do vrela iz visokoga i kasnoga srednjeg vijeka, koja 
omogućuju da se povijesno-arhitektonskim deduk- 
cijama stvore zaključci o izgledu predromaničkoga i 
ranoromaničkoga sloja, osnova su na kojoj je mogu- 
će stvarati zaključke o ranosrednjovjekovnom urba- 
nizmu u Dalmaciji. 


Stare karte i planovi, uglavnom iz ranijih stoljeća 
novoga vijeka, dragocjena su kartografska vrela i 
za istraživanje urbanizma predromaničkoga i rano- 
romaničkog doba, osobito kada se podatci koje oni 
pružaju prenesu na realne geodetsko-arhitektonske 
podloge, dobivene putem novih snimaka primje- 
nom tzv. metode rektifikacije.? 


U petnaestak povijesnih jezgra dalmatinskih grado- 
va i naselja koji su pojedinačno obrađeni u korpu- 
su (2-4 svezak ove edicije) sačuvali su se i građevni 
ostatci ranosrednjovjekovnoga sloja. Ti ostatci, za- 
jedno s povijesnim vrelima, omogućuju i određene 
zaključke o nastanku gradova i naselja toga doba, 
njihovu obliku, strukturi i razvitku, isto kao i njiho- 
vim sastavnim dijelovima. 


2. Izvangradski teritorij 
— ager centuriatus 


Ranosrednjovjekovna je Dalmacija naslijedila od 
antičkoga prostornoga i urbanog sustava ne samo 
gradove, naselja i pojedinačne građevine nego i in- 
frastrukturu izvangradskih prostora. 


Na obalnom prostoru između Kvarnera i Boke ko- 
torske, na kojem je bila najveća koncentracija gra- 
dova i naselja antičke Dalmacije, poznat je više ili 
manje centurijacijski ager oko rimskih kolonija Ja- 
dera, Salone (uključujući njezin najprostraniji dio 
agera na splitskom poluotoku), Narone, Epidaura, 
isto kao i nekih manjih gradova (Traguriuma, Pha- 
rosa, Stamnesa). 


Poznavanje antičkih centurijacija temelji se na ostat- 


cima rimske agrimenzurne mreže, koja je ostavila 


"> DAL, gl. 29-31. 
23 Orektifikaciji v. J. Marasović (2007.), 41 i d. 

Slika 109: Antička centurijacijska mreža 
na izvangradskom teritoriju: 
a. antičkoga Jadera, b. antičke Salone 
(prema Suiću) 


svoje tragove oko Zadra, Trogira, Solina, Splita, 
Staroga Grada na otoku Hvaru, Stona i Cavtata, i 
to najviše u kasnije trasiranim putovima na crtama 
prvobitne mreže i u međama poljoprivrednih par- 
cela. Ostatci centurijacija najprije su bili uočeni na 
aerofotogrametrijskim snimcima prostora oko gra- 
dova, osobito onima što potječu iz prvih početaka 
aerofotografije, načinjenih prije nego što je nagla 
urbanizacija u drugoj polovici XX. stoljeća prekrila 
mnoga ranija polja i zauvijek pomela tragove te vr- 
ste infrastrukturnoga naslijeđa. 


Ti snimci, a i poneki materijalni tragovi poput ka- 
mena međaša iz solinskog agera s označenim bro- 
jevima karda i dekumana, dokazuju agrimenzurnu 
mrežu pravilnih kvadrata kojima je dužina stranica 
(u doba Augusta) iznosila oko 710 metara, raščla- 
njenu i daljom unutarnjom podjelom (limites inter- 
cisivi). 

Slika 110: Centurijacija antičkoga Stamnesa 
(prema Zaninoviću) 

Na agrimenzurnu infrastrukturu antičke Dalmacije 
upozorio je Bradford,** a prvi je sustavno obradio 
M. Suić," koji je svoja istraživanja nastavio prouča- 
vanjem limitacije dalmatinskih gradova i u ranom 
srednjem vijeku.“ Ta su istraživanja, isto kao i stu- 
dije drugih autora, pokazala da je u ranom srednjem 
vijeku uglavnom bila zadržana antička centurijacij- 
ska mreža koja je umnogome utjecala na lokaciju 
pojedinih predromaničkih crkvenih građevina. 


Ranosrednjovjekovni je ager u nekim slučajevima 
proširen darovnicama hrvatskih vladara. U ispravi 
kralja Petra Krešimira IV. iz 1067. spominje se čak 
i centurijacijski međaš (paruula columnella lapidis), 
koji su neki uzurpatori bili pomakli, pa je zatraže- 
no da se on vrati na staro mjesto (in loco pristino).> 
U istoj se ispravi spominju i dva naziva, limes i ter- 
minus)" koji pripadaju onodobnoj terminologiji 
prostornoga razgraničenja; limes označava granicu 
izvangradskog prostora (u slučaju Zadra to je gra- 
nica agera prema prostoru hrvatske države), a ter- 
minus jednu od međa unutar samoga agera.?* Isti 
se termin susreće već i znatno prije u Irpimirovoj 
ispravi iz 852., gdje se spominju međaši, označeni 


kamenom i željezom (terminos cum lapideis et ferro 
signatis).?9 


Gradski su ageri pretrpjeli u ranome srednjem vi- 
jeku veće ili manje promjene u odnosu na antičku 
agrimenzurnu podjelu, kako u vanjskom opsegu 
tako i u unutarnjoj parcelaciji, ovisno o posebnim 
topografskim i povijesnim prilikama u svakome po- 
jedinome izvangradskom prostoru. Tako je zadarski 
ager povećan pripajanjem drugih područja, a salo- 
nitanski znatno reduciran jer je zahvatio samo prvo- 
bitni južni dio na prostoru splitskoga poluotoka kao 
ager ranosrednjovjekovnoga Splita, bez sjevernoga 
dijela oko Solina i Kaštela. Taj je dio u razdoblju ra- 
noga srednjeg vijeka pripadao hrvatskom teritoriju, 
a priključen je splitskom gradskom području tek u 
visokom srednjem vijeku. 


Slika 111: Zračni snimak agera Staroga Grada na Hvaru 
s vidljivim tragovima centurijacije 


9]. Bradford: A technique for the study of centuriation, Antiguity, 21, 1947. 
25 M. Suić: Limitacija agera rimskih kolonija na istočnoj jadranskoj obali, Zbornik Instituta za historijske nauke u Zadru, 1, Zadar 1955., 


1-36. 

3% M. Suić (1956.), 7-19. 
% CDL10. 

Ibid. 

% M. Suić (1956.), 16. 


Iz položaja pojedinih predromaničkih crkava u od- 
nosu na osnovnu antičku centurijacijsku mrežu na 
splitskom dijelu salonitanskoga agera može se za- 
ključiti da su na trasi rimske agrimenzurne podjele 
nastali neki putovi. Predromaničke crkve Gospe od 
Pojišana, sv. Mande na Škrapama i sv. Izidora, da- 
nas u istočnim predjelima grada Splita, a nekoć u 
Splitskom polju, nalazile su se blizu raskrižja antič- 
kih karda i dekumana, pa se po tome može zaključi- 
ti da su po tim crtama bili trasirani i putovi, koji su 
spajali spomenute crkve. 


Na prostoru agera u Kaštelima povijesna vrela otkri- 
vaju i drugu vrstu parcelacije, primijenjenu na ne- 
ravnom zemljištu, katkada kao sasvim neovisni agri- 
menzurni sustav, a katkada i u kombinaciji s pravo- 
kutnom mrežom rimske centurijacije.“' Na periferiji 
salonitanskoga agera sjeverno od Kaštel Kambelovca 
bio je primijenjen upravo takav sustav centurijacije 
koji se oslanjao na pravilnu mrežu, a oblikovali su ga 
izduženi pravokutnici, koji su se, kad su se prostirali 
u pravcu dekumana, nazivali scamnum, a kad su bili 
u pravcu karda, nazvani su striga.%* 


Kontinuitet centurijacija na trogirskom području 
dokazuje položaj crkava koje su, poput Sv. Stjepana 
u Trogirskom polju, sagrađene upravo na križanju 
centurijacijskih pravaca, što upućuje i na pretpo- 
stavku o komunikacijama, nastalim po tim pravci- 
ma. 


Ranosrednjovjekovni kontinuitet antičke limitacije 
dokazuju upotrijebljeni termini. Granične linije koje 
omeđuju centurijacijska polja, a sijeku ager uglav- 
nom okomito na obalu, u antičko su se doba nazi- 
vali limites transversi.?* Isti se izraz (per transversum, 
de transversa) susreće i u starohrvatskim vladarskim 
ispravama u kontekstu opisa zemljišta izvan nase- 
lja.?3? 


Kontinuitet trogirskoga agera u ranome srednjem 
vijeku, za koji se pretpostavlja da je grčkoga pori- 
jekla, dokazuje položaj predromaničkih crkava isto 
kao i putova što slijede ortogonalnu parcelaciju. 
% CDLS5. 

81 M. Suić (1956.), 16. 


32 Ibid. 
83] Babić (1984.), 59 i bilj. 161. 


Stonsko je polje, kao i čitav poluotok Pelješac, pri- 
padalo širem prostoru naronitanskoga agera. Naj- 
jasniji ostatci agrimenzurnih limitacija sačuvali su 
se u polju koje se pruža jugozapadno od srednjovje- 
kovnoga grada Stona, zapadno od solana i luke, a 
omeđeno je s južne strane uzvisinama Gradac (Sv. 
Mihajlo) i Humac, odnosno još južnije nešto višim 
brdom Stari grad.** Na tim su se uzvisinama nala- 
zila prapovijesna pribježišta, a pod njima se dizao i 
rimski Stamnes. U odnosu na druga prostranija cen- 
turijacijska područja neposredno oko spomenutih 
rimskih kolonija u Dalmaciji s dužinom stranica od 
20 akta (actus), limitacija polja sjeverno od prapovi- 
jesnoga i rimskog naselja Stamnes zahvaća znatno 
manju površinu, koja je podijeljena i na znatno ma- 
nje kvadrate s dužinom od 12 akta (oko 425 m). I 
u ovom su slučaju starokršćanske i predromaničke 
crkve sagrađene na graničnim crtama centurijacije, 
usredotočene najviše oko istočnoga karda i središ- 
njega dekumanusa, koji je, prolazeći sredinom po- 
lja, vodio prema luci i solanama, dok je glavni kardo 
vodio od crkve u kastrumu na Gradacu (Sv. Mihaj- 
10) prema jugu. Položaj stonskih crkava dokazuje 
nastavak iste agrimenzurne mreže u postantičko 
doba, a njihova je orijentacija usklađena s orijentaci- 
jom centurijacijskog sustava. 


Ager Staroga Grada na otoku Hvaru također je pri- 
mjer kontinuiteta grčke antičke centurijacije u rano- 
me srednjem vijeku, ali s novim nazivom Campus 
sancti Stephani, po starokršćanskoj crkvi Sv. Stjepa- 
na." Antičkom centurijacijskom mrežom pravilnih 
kvadrata izbrazdano je prostrano polje na sjever- 
nom dijelu otoka, između uvale Staroga Grada na 
zapadu i Vrboske i Jelse na istoku. 


Srednjovjekovni kontinuitet prvobitne centurijaci- 
je dokazuju i podatci iz Hvarskoga statuta (Statuta 
communitatis Pharae) iz 1331. godine, u kojem se 
opisuje pet uzdužnih putova i sedam poprječnih 
(per tressum). Za neke od tih putova izričito se na- 
vodi da su položeni per viam antiquam ili per viam 
veteram, iz čega se zaključuje da su ranosrednjovje- 


3% W, Barthel: Romische Limitation in der Provinz Afrika, Bonner Jahrbucher, 1911., 47. 


85 F, Rački (1877.), 69. 

3% M. Zaninović (1970.), 489 i d. 
3 N, Petrić (1995.), 187i d. 

3% Ibid. 


Slika 112: Ager antičke Pharije, u srednjem vijeku nazvan 
Campus Sancti Stephani (prema N. Petriću) 
kovne komunikacije slijedile antičke trase karda i 
dekumana.?* 


Nastavak istraživanja agera oko antičkih kolonija 
u Dalmaciji vjerojatno će dati nove podatke i o kon- 
tinuitetu agrimenzurne mreže u ranome srednjem 
vijeku, isto kao i o utjecaju centurijacijske parcelaci- 
je na nastanak putova i na položaj predromaničkih i 
ranoromaničkih crkvenih građevina. 


3. Ranosrednjovjekovni grad 
(civitas, castrum) 


Stupnjevi urbanizacije 
ranosrednjovjekovne Dalmacije 


Ako se pojava ranosrednjovjekovnih gradova u 
Dalmaciji promatra kroz razvitak institucionalnih 
okvira koji su uvjetovali njihov nastanak, onda valja 
ukratko razmotriti dva prethodna razvojna stupnja, 
tj. prvu urbanizaciju u pretkršćansko rimsko doba i 
zatim doprinos što ga je tom razvitku dalo starokr- 
šćansko doba. 


Urbanizacija u pretkršćansko rimsko doba 


Antička je Dalmacija kao provincija Rimskoga Car- 
stva imala razrađenu kategorizaciju naseljenih mje- 
sta u skladu s pravno-teritorijalnim sustavom drža- 
ve toga doba. 


3% Ibid. 
% 3, Wilkes (1969.), 223. 
%l_3, Wilkes (1969.), 114, 359, f. 15. 


Pet dalmatinskih gradova steklo je u antici najviši 
rang rimske kolonije: 


lader (Zadar), agrarna kolonija osnovana već u I. 
stoljeću prije Krista od Cezara (colonia Iulia) ili od 
Augusta (colonia Augusta); 


Aequum (Čitluk kraj Sinja), agrarna veteranska ko- 
lonija osnovana od cara Klaudija (colonia Claudia 
Aequum);?“" 


Salonae (Solin), glavni grad provincije Dalmacije i 
agrarna kolonija, osnovana od Cezara vjerojatno na- 
kon završetka građanskog rata sredinom I. stoljeća 
prije Krista (colonia Martia Iulia Salona); 


Narona (Vid kraj Metkovića), agrarna kolonija, vje- 


rojatno osnovana u isto doba kao i Salona;*+ 


Epidaurus (Cavtat), agrarna kolonija, vjerojatno 
osnovana u Augustovo doba.“ 


U upravnom pogledu Dalmacija je bila podijeljena 
na tri juridička konventa, kojima su središta bila 
u kolonijama Saloni i Naroni, a jedno u Scardoni 
(Skradinu). Iako bez statusa kolonije, Scardona je 
postala važno središte Liburna i Japoda. Stekavši 
rimski civitet za Flavijevaca u drugoj polovici I. sto- 
ljeća, grad je dobio visoki položaj u administrativ- 
nom sustavu rimske provincije. 


Slika 113: Rimski gradovi u Dalmaciji 


32 G. Novak: Isejska i rimska Salona, Rad JAZU, 270, Zagreb 1949., 67 i d. 


% E, Marin (1996.), 101 id. 
4], Wilkes (1969.), 245. 


Dosadašnjim istraživanjima antičkih gradova na 
istočnom Jadranu** i rimske provincije Dalmacije u 
cjelini** proučen je upravni položaj i drugih kate- 
gorija rimskih gradova i naselja, od kojih su mno- 
ga, poput nekih već spomenutih kolonija, nastala u 
predrimsko doba i imala značaj autohtonih zajedni- 
ca. U tim je studijama sustavno razrađena katego- 
rizacija autohtonih naselja u predurbanoj, protour- 
banoj i urbanoj fazi, te su razlučeni različiti tipovi 
naselja po karakteru (refugium, castellum, oppidum), 
po organizaciji zajednice (vicus, pagus, civitas, muni- 
cipium) i po socijalno-ekonomskoj strukturi.“ 


Prema takvoj kategorizaciji, na prostoru od kvar- 
nerskih otoka do Kotorskog zaljeva nalazio se čitav 
niz starih peregrinskih zajednica koje su u rimsko 
doba stekle civitet, a poznat im je pravni položaj: 


Fulfinium (Omišalj na otoku Krku) kao peregrinska 
zajednica dobio je italsko pravo koje se razvilo i u 
rimsko građansko pravo; 


Curicum (Krk na istoimenom otoku) autohtona je 
zajednica kojoj je dodijeljeno italsko građansko pra- 
vo, a u daljem je razvoju postao municipalitet s rim- 
skim građanskim pravom; 


Crexa (Cres na istoimenom otoku) dobila je civitet 
već u ranim godinama carstva, za Augusta ili Tibe- 
rija; 

Apsorus (Osor) imao je sličan razvojni put stjecanja 
rimskog civiteta; 


Senia (Senj na podvelebitskoj obali), od Augustova 
je vremena uživao rimski civitet; 


Lopsica (Jurjevo nedaleko od Senja) bila je autohtona 
općina s italaskim pravom te postala rimski muni- 
cipij; 

Arva (Rab na istoimenom otoku) već je u Augustovo 
doba stekla rimski civitet; 


Ortopla (Stinica pod Velebitom) građansko pravo 
stekla također za Augustova doba; 


Vegium ili Vegla, rimski municipij od Augustova 
doba (blizu današnjeg Karlobaga); 


Argyruntum (Starigrad pod Velebitom) stekao je ci- 
vitet u doba ranoga carstva; 


%5 M. Suić (1976.), 34-37. 
63, Wilkes (1969.), 220 i d. 
%7 M. Suić (1976.), 74. 


Aenona (Nin) dobila je rimski civitet u doba Augu- 
sta; 


Nedinium (Nadin) bio je središte liburnske općine, a 
konstituciju i rimski civitet dobiva vjerojatno tako- 
đer u doba Augusta; 


Corinium (Karin) u doba Augusta stekao je status 
rimskog municipija; 


Clambetae (Cvijina gradina kod Obrovca) stekao je 
rimski civitet u doba Augusta; 


Hadra (Medviđa u zapadnoj Bukovici) rimski je civi- 
tet stekla u doba ranoga carstva; 


Asseria (Podgrađe kod Benkovca) bila je isprva au- 
tohtona zajednica s italskim pravom, a u doba rano- 
ga carstva postaje rimskim municipijem; 


Alveria (Dobropoljci u istočnoj Bukovici) dobila je u 
ranom carstvu rimsko građansko pravo; 


Sidrona (zapadnije od Hadre) rimski je civitet stekla 
u doba prvih careva; 


Varvaria (Bribir) kao autohtona zajednica s italskim 
privilegijem u daljem je razvitku stekla rimski mu- 
nicipalitet; 


Burnum (Ivoševci kod Kistanja) početkom II. stolje- 
ća dobiva autonomiju; 


Rider (Danilo kod Šibenika) bio je delmatska auto- 
htona zajednica, koja je stekla rimski civitet u prvoj 
polovici I. stoljeća poslije Krista; 


Promona (Tepljuh kod Drniša) stekla je civitet u dru- 
goj polovici II. stoljeća; 


Tragurium (Trogir), prvobitno grčki emporij isejske 
zajednice, postao je oppidum civium Romanorum u 
doba Augusta, a zatim je uključen u salonitansku 
koloniju; 


Issa (Vis na istoimenom otoku), grčka sirakuška ko- 
lonija osnovana već 389. godine prije Krista, izgubi- 
la je samostalnost 46. godine pr. Kr i postala oppidum 
c. R., a nakon osnivanja salonitanske kolonije, inte- 
grirana je u njezin municipalni sklop; 

Pardua (današnji Gornji Gradac kod Ljubinja), bila 


je smještena na imperijaloj magistrali od Salone pre- 
ma Skadru; 


Rhisinium (Risan u Boki kotorskoj) kao autohtona 
zajednica postaje oppidum civium Romanorum; 


Acruvium (Kotor) također je bio oppidum civium Ro- 
manorum. 


Niz gradića i naselja nižega ranga nastao je većinom 
na mjestu ili u blizini prapovijesnih naselja i razvio 
se i tijekom rimske uprave u doba carstva, uključu- 
jući i kasnoantičko razdoblje, kada je, osobito pod 
bizantskom upravom za cara Justinijana, podignut 
znatan broj utvrđenja duž cijeloga istočnog Jadrana. 


Doprinos starokršćanskoga doba 
urbanizaciji Dalmacije 


U kasnoantičkim stoljećima popis dalmatinskih gra- 
dova preciznije je poznat zahvaljujući podatcima 
koje pruža Kozmografija anonimnog Ravenjanina 
iz VI. /VII. stoljeća.“* Od pedesetak gradova s toga 
popisa, identificiran je najveći broj, a samo rijetka 
naselja još uvijek nisu ubicirana. 


S razvitkom kršćanstva u kasnoj antici javlja se i 
crkveni teritorijalni sustav, koji će izravnije utjecati 
na položaj dalmatinskih naseljenih mjesta u ranome 
srednjem vijeku. Osnivaju se crkvene teritorijalne 
jedinice (dijeceze) koje sjedišta imaju u biskupskim 
gradovima s podređenim župama na području 
upravno-crkvene ovlasti svake biskupije. 


Slika 114: Naselja na istočnoj jadranskoj obali, navedena u 
Kozmografiji anonimnog Ravenjanina (prema Suiću) 


Na vrhu crkvene organizacije starokršćanske Dal- 
macije stajala je velika Salonitanska metropolija, ko- 
joj povijesna vrela u VI. stoljeću dokazuju podređe- 
ne biskupije u širokom prostoru od Istre do Albanije 
na obali, odnosno od jadranskih otoka na jugozapa- 
du do dubokoga zaleđa na sjeveroistoku.?* 


Za prostor od kvarnerskih otoka do crnogorskoga 
primorja povijesna vrela i sačuvani ostatci dokazu- 
ju da je do VII. stoljeća ondje bilo ustrojeno dese- 
tak dijeceza. Nije posve sigurno kada su osnovana 
biskupska sjedišta na kvarnerskim otocima u Curi- 
cumu (Krku), Apsorusu (Osoru) i Arvi (Rabu), te 
na podvelebitskom kopnu u Senju (Senia), iako se 
može pretpostaviti da je to bilo prije VII. stoljeća. 
Mnogo su sigurniji podatci za starokršćanska bi- 
skupska središta u Jaderu (Zadru), Saloni (Solinu), 
Aroniji - Muccurumu (Makarskoj), Naroni (Vidu), 
Epidaurumu (Cavtatu), Risiniumu (Risnu), Acruvi- 
umu (Kotoru), Doclei (Duklji). Postojanje i položaj 
starokršćanske biskupije u Ludrumu (na mjestu da- 
našnjega sela Biskupija kod Knina) nisu još dokraja 
razjašnjeni u hrvatskoj povijesnoj i arheološkoj zna- 
nosti, a pretpostavke o tomu nisu potvrđene.“ 


Na svim su područjima navedenih biskupija djelo- 
vale brojne niže crkveno-teritorijalne jedinice, među 
kojima su važnije bile one u Vegiumu (Karlobagu), 
Novaliji (Novalji na Pagu), Aenoni (Ninu), Nedi- 
niumu (Nadinu), Coriniumu (Karinu), Burnumu 
(Ivoševcima), Varvariji (Bribiru), Scardoni (Skra- 
dinu), Srimi, Promoni (Tepljuhu), Rideru (Danilu), 
Andetriumu (Muću), Traguriumu (Trogiru). Važnija 
crkvena središta bila su u Ragusiumu (Dubrovni- 
ku) i Butui (Budvi) na južnom primorskom dijelu 
jadranske obale. 


Dalmatinski gradovi u doba rane bizantske uprave 
i ranosrednjovjekovnih “sklavinija“ 


U doba ranobizantske uprave, u V., VI. i VII. stolje- 
ću, Dalmacija je u upravnom pogledu dio Raven- 
skoga egzarhata (555.-751.). Po ukinuću egzarhata 
poslije langobardskoga osvajanja Ravenne 751. Dal- 
macija nastavlja igrati ulogu samostalne arhontije, 
a zatim postaje samostalni bizantski temat, kojim je 
upravljao strateg u Zadru. 


%5 Anonimni Ravenjanin (1860.), usp. M. Suić (2003.), 440-451. Za gradove i naselja toga razdoblja usp. V. Posavec (2007.), 96-106. 


3% N. Cambi (2002.), 209; (1972.a). 
8 V, Delonga (1997.), 56. 


Poslije krupnih vojno-političkih, društvenih i demo- 
grafsko-etničkih promjena što ih Dalmaciji donose 
barbarske invazije, posebno posljednja, avarsko- 
-slavenska u VII. stoljeću, u ranome srednjem vijeku 
isprepleću se na tom području različiti teritorijalno- 
-upravni sustavi: bizantski u primorskim gradovi- 
ma, starohrvatski u području Zagore i u onom dije- 
lu primorja koji je bio u sastavu hrvatske države, te 
slični sustavi u drugim “sklavinijama“ jugoistočno 
od Cetine. 


U bizantskom teritorijalnom sustavu iz ranoga 
srednjeg vijeka u okviru tzv. Donje Dalmacije (Dal- 
matia inferior) na prostoru od Krka do Cetine klasi- 
ficirani su kao civitates gradovi Zadar, Trogir i Split 
te u Gornjoj Dalmaciji (Dalmatia superior) Dubrov- 
nik (Ragusion) i Kotor (Acruvium — Dekatera) u Boki 
kotorskoj. Svaki je od gradova bio okružen svojim 
izvangradskim teritorijem (tzv. astarea), ne odviše 
velikim s obzirom na blizinu ranosrednjovjekovnih 
država (“sklavinija“). Upravo zbog upotrebe posje- 
da izvan gradskoga teritorija i svekolikoga mirnog 
suživota, dalmatinski gradovi plaćali su tribut mira 
hrvatskoj državi, odnosno Dubrovnik dvjema svo- 
jim susjednim državama, Zahumlju i Travuniji. 


Bizantski izvori na primorskom dijelu Zahumlja 
spominju gradove: Ston, koji je bio središte Zahum- 
ske župe, i Ošlje. 


Barbarskom invazijom ugasila su se neka od biskup- 
skih središta antičkoga doba, neka su nastavila i u 
novim uvjetima igrati svoju ulogu, a neka na obali 
i u Zagori taj su status tek dostigla tijekom ranoga 
srednjeg vijeka. 


Spomenuta veća naseljena mjesta, koja su preteži- 
to bila sjedišta administrativnih jedinica (županija), 
uglavnom se u vrelima navode s nazivom castrum, 
pod kojim se obično razumijeva utvrđeni grad. Ter- 
minom ta kdstra Konstantin Porfirogenet naziva sva 
naselja urbanoga tipa koja su, preživjevši antiku, od 
nje naslijedila municipalnu autonomiju i gradske 
institucije, kao što su Zadar (ta Diddora), Trogir (Te- 
tranguirin), Split (Aspalathos), Dubrovnik (Raiision) i 
Kotor (t2 Dekdtera).' Svi su ti gradovi (u Splitu je 
to bila carska palača), preživjevši barbarsko rušenje, 
postali civitates, tj. gradski samoupravni organiz- 
mi? Iznimka je jedino Vrgada (#0 Lumbrikaton), koju 
55 DAL gl. 29. 


32 B. Kuntić-Makvić (1998.), 231-237. 
33 M. Suić (2003.), 387. 


bizantski car pogrješno, vjerojatno na temelju netoč- 
nih podataka svojih izvjestitelja s terena, svrstava u 
istu skupinu, a radi se samo o ranobizantskoj utvrdi 
bez gradskoga odnosno municipalnog značaja. 


Nasuprot tim urbanim naseljima, koji su naziv civi- 
tas, što su ga imali prije barbarske najezde, obnovi- 
li i u ranome srednjem vijeku, terminom castrum u 
srednjovjekovnim ispravama označavaju se utvrđe- 
ni gradovi koji su bez kontinuiteta ranije jezgre iz- 
građeni u staroj Hrvatskoj kneževini i kraljevini, 
poput Šibenika (castrum Sibinici) ili Knina (castrum 
tininense). I tu kategoriju valja uzeti u razmatranje 
prilikom proučavanja ranosrednjovjekovnoga urba- 
nizma u Dalmaciji. 


Na osnovi navedenih kriterija, šesnaest naseljenih 
mjesta na prostoru od otoka Krka do Boke kotorske 
koja su, s iznimkom nekolicine danas deurbanizi- 
ranih i degradiranih područja, od ranoga srednjeg 
vijeka do danas zadržala urbani kontinuitet, može 
se dakle smatrati ranosrednjovjekovnim gradovi- 
ma. To su (poredani od sjeverozapada prema jugo- 
istoku): Krk, Osor, Rab, Nin, Zadar, Biograd, Bribir, 
Skradin, Šibenik, Knin, Trogir, Split, Omiš, Makar- 
ska, Dubrovnik i Kotor. U većini se nabrojenih gra- 
dova u Dalmaciji, koji su različita porijekla ili prav- 
noga položaja, a i različitih topografskih i tipskih 
obilježa, prepoznaje u većim ili manjim ostatcima ili 
tragovima ranosrednjovjekovni sloj. 


Ostala naseljena mjesta pripadaju kategoriji seoskih 
naselja, među kojima neka zaslužuju pozornost i s 
urbanističkoga stajališta. 


S navedenoga popisa ranosrednjovjekovnih grado- 
va, koji će se razmatrati u daljem tekstu, izostavit 
će se Skradin, jer u njemu dosada nisu ustanovljeni 
materijalni ostatci iz tog razdoblja, i Makarska, gdje 
je još uvijek dvojben položaj ranosrednjovjekovno- 
ga grada. Šibenik se u tom kontekstu može razma- 
trati samo s povijesnoga i topografskog stajališta, ali 
zbog oskudnih će podataka i u tom slučaju izostati 
zaključci o obliku i strukturi ranosrednjovjekovno- 
ga sloja grada. O ranosrednjovjekovnom kninskom 
kastrumu nema značajnijih podataka, a ranosred- 
njovjekovno selo Kosovo (Biskupija) razmatra se u 
kategoriji naselja. 

Slika 115: Gradovi u ranom srednjem vijeku između Kvarnera i Boke kotorske 


Preostalih 12 gradova, u kojima su sačuvani ra- 
nosrednjovjekovni ostatci — prikazanih tlocrtima i 
zračnim snimkama u današnjem izgledu — pratila 
je različita sudbina od ranoga srednjeg vijeka do 
danas. Neki od njih razvili su se u veća urbana sre- 
dišta, neki su ostali mali gradići bez uvjeta za dalji 
razvitak, a neki, poput Bribira, nenaseljena i samo 
djelomično istražena arheološka područja. 


Zahvaljujući svom središnjem položaju, topograf- 
skim uvjetima razvitka, ulozi luke i povezanosti s 
kontinentalnim zaleđem, Split je danas s oko 200.000 
stanovnika središte makroregije Dalmacije, drugi 


po veličini grad u Hrvatskoj i središte Splitsko- 
dalmatinske županije. Značajniji razvitak imali su 
Zadar (80.000 stanovnika), Dubrovnik (50.000) i 
Šibenik (40.000), također županijska središta. Krk 
(16.000), Knin (12.000), Trogir (10.000), Omiš (6.000), 
Biograd (5.000), Nin (1.600) imaju u Hrvatskoj sta- 
tus grada, gradić Rab (600) općinsko je središte 
istoimenoga otoka, Osor je malo naselje na Cresu 
sa svega 80 stanovnika, a Bribir je danas arheološ- 
ko područje bez stanovništva. Kotor (5.600) grad 
je iluka u crnogorskom primorju (izvan Republike 
Hrvatske). 


Dalmaciji (od Kvarnera do Boke kotorske): 

Na stranicama koje slijede razmatrat će se navede- 
ni ranosrednjovjekovni gradovi s različitih motrišta 
kojima se može pristupiti proučavanju ranosrednjo- 
vjekovnoga urbanizma. 


Urbani kontinuitet i diskontinuitet 


Raznovrsnost poznatih i dosada istraženih urbanih 
cjelina ranoga srednjeg vijeka u Dalmaciji dopušta 
različite klasifikacije gradova predromaničkoga i ra- 
noromaničkog doba. 


Po svom nastanku i porijeklu ranosrednjovjekovni 
se gradovi svrstavaju u dvije osnovne kategorije:** 


* gradovi s antičkim kontinuitetom u ranom sred- 
njem vijeku; 
* gradovi nastali u ranom srednjem vijeku bez gra- 


đevnoga i prostornog kontinuiteta prvobitne antič- 
ke jezgre. 


Prva kategorija znatno je brojnija, a povijesni po- 
datci i materijalni ostatci u njoj znatno su jasniji 
pa omogućuju čvršće zaključke o urbanizmu toga 
doba. Toj skupini pripadaju: Krk, Osor, Rab, Nin, 
Zadar, Bribir, Trogir, Split, Dubrovnik i Kotor. 


U ranom srednjem vijeku podignuti su bez izrav- 
noga građevnog i prostornog kontinuiteta od prije 
izgrađenih naselja: Biograd, Šibenik, Knin i Omiš. 


U skupini gradova koji su se razvili u kontinuite- 
tu antičke jezgre razlikujemo također dva osnovna 
tipa. Neki su ranosrednjovjekovni gradovi nastali: 


* u izravnom prostornom kontinuitetu, a neki dru- 
gi 
* blizu antičke jezgre, tj. na novoj lokaciji u odnosu 


na prvobitni grad. 


Prvom tipu pripadaju gradovi koji su, čini se, bez 
većih razaranja preživjeli barbarske najezde, ostva- 
rivši tako izravan nastavak postojanja mjesta i sta- 
novništva. Tako su izravno iz antike u srednji vijek 
ušli gradovi: Zadar, Nin, Trogir, Bribir, Kotor. 


Split i Dubrovnik (i neki drugi gradovi koji se nisu 
sačuvali) primjeri su drugoga tipa, obilježenog po- 
stankom odnosno naseljenjem druge obližnje an- 
tičke jezgre nakon što je prvobitni matični grad bio 
porušen. I u jednom i u drugom primjeru već posto- 


34 T, Marasović (1994.), 225. 


Slika 117: Ranosrednjovjekovni gradovi, nastali u izravnom 
prostornom kontinuitetu od antičkoga doba: 

a. Zadar, središte grada, katedralni sklop s ranosrednjovje- 
kovnom crkvom Sv. Trojstva na prostoru antičkog centra 
(prema B. Miliću) 

b. Nin, današnji grad s naznačenim antičkim rasterom 
(prema M. Suiću) 

c. Trogir, izgrađenost u antici, srednjem i novom vijeku 
(prema S. Vučenoviću) 


Slika 118: Prostorni odnos Salone i ranosrednjovjekovnoga 
Splita kao nasljednika urbanog kontinuiteta (J. Marasović) 


jeća manja antička jezgra, zahvaljujući povoljnom 
položaju, omogućila je da se na novoj lokaciji razvi- 
je gradski život, koji je više ili manje bio u znaku 
upravnoga ili crkveno-pravnog, iako ne i prostor- 
nog kontinuiteta obližnjega porušenoga većega 
rimskog grada. 


U Splitu je to bila izvrsno sačuvana antička palača, 
u kojoj su uz lokalno stanovništvo postojećega nase- 
lja Spalatuma izbjeglice iz obližnje porušene Salone 
osnovale pravi grad s gradskim institucijama, među 
kojima je crkvena organizacija bila od posebne važ- 
nosti. 


U Dubrovniku je nova lokacija odabrana u kasnoan- 
tičkom naselju Ragusiumu na strateški pogodnom 
položaju s kaštelom na hridima prirodnog poluo- 
toka. Zajedno s lokalnim stanovništvom i ondje su 
izbjeglice, u tom slučaju iz obližnjega porušenog 


Slika 119: Prostorni odnos Epidaura i ranosrednjovjekovno- 
ga Dubrovnika kao nasljednika urbanog kontinuiteta 


%5 Anonimni Ravenjanin (1860.), usp. M. Suić (2003.), 440-451. 


Epidaura, dale ranosrednjovjekovnom naselju izra- 
zito gradsko obilježje, među ostalim i premješta- 
njem sjedišta biskupa u ranosrednjovjekovni grad. 


Napuštanje prvobitnoga grada i njegova nova pro- 
storna identifikacija u obližnjoj antičkoj jezgri u slu- 
čaju Dubrovnika obilježena je u Kozmografiji anoni- 
mnoga Ravenjanina formulacijom: Epidaurum, id est 
Ragusium (“Epidaur, to je Dubrovnik“). 


Slika 120: Prva jezgra Ragusiuma, kasnoantička utvrda na 
hridi (prema Pekoviću) 


U navedenoj toponomastičkoj identifikaciji pisac 
se poslužio ekvacijom kako bi najkraćim načinom 
objasnio kontinuitet prvobitnoga naselja, ali na dru- 
gom, obližnjem položaju. 


Slične se ekvacije javljaju kod istoga pisca još neko- 
liko puta u opisu drugih gradova. Tako se oznaka: 
Aronia id est Mucru (“Aronija, to je Makar“) kod 
istog anonima može protumačiti kao nastavak ži- 
vota porušene Aronije, koja je ubilježena i na Peu- 
tingerovoj karti, a vjerojatno se nalazila na jugoza- 
padnom poluotoku koji zatvara današnju makarsku 
luku. Pretpostavlja se da bi Makar (Mucru) moglo 
biti novo naselje koje se razvilo u neposrednoj bli- 
zini, a na padinama Biokova. Od antičke Aronije, 
koja se nalazila na obali, sačuvali su se ostatci staro- 
kršćanske crkve sv. Petra, ali u obližnjem predgrađu 
Makru nema (barem zasada) materijalnih ostataka 
ranosrednjovjekovnoga naselja, pa u tom slučaju 
ne možemo pratiti postupak obnove života na obli- 
žnjem položaju, kao što se to može pratiti u slučaju 
Epidaura-Ragusiuma. 


Slična ekvacija Pardua id es Stamnes protumačena je 
kao premještanje života iz prvobitnoga antičkog na- 
selja Pardue, koje se nalazilo na mjestu današnjeg 
Gornjeg Gradaca na sjevernoj strani Popova polja, 
oko 30 km sjeveroistočno od Stona, a porušeno je 
u avarsko-slavenskom naletu u VII. stoljeću * Ži- 
vot je u ranome srednjem vijeku bio obnovljen na 
mjestu antičkoga Stamnesa (Stona), koji se nalazio 
na prapovijesnim utvrđenjima na uzvisinama Gra- 
dac (brdo Sv. Mihajlo), Stari grad i možda Humac, 
odnosno na obroncima tih uzvisina i u samom po- 
lju, gdje brojne crkve dokazuju ekstenzivno širenje 
naselja do same luke i solana, kao važnih gospodar- 
skih resursa i u ranome srednjem vijeku. S obzirom 
na tip aglomeracije koja prostorno znatno prelazi 
prvobitnu utvrdu i pretežito se razvija na polju, ra- 
nosrednjovjekovni je Ston ovdje obrađen među pri- 
mjerima ruralnih naselja. 


Još se na dva mjesta u Kozmografiji nalaze slične 
ekvacije: Bausione id est Orido, što se vjerojatno od- 
nosi na ranosrednjovjekovni Drid, zapadno od Tro- 
gira, te Unione id est Musaro kao još uvijek neubi- 
cirani položaj. Navedeni primjeri pokazuju da je u 
vrtlogu avarsko-slavenskog razaranja u VII. stoljeću 
bio prekinut urbani život na više mjesta, ali ubrzo se 
uspio obnoviti na obližnjim sačuvanim ili strateški 
bolje lociranim položajima. Split i Dubrovnik izra- 
ziti su zato primjeri nastanka i razvitka ranosred- 
njovjekovnih gradova u kojima ne samo povijesni 
podatci nego i materijalni ostatci dopuštaju urbano- 
loška razmatranja. 


Upravno-pravni i crkveni položaj 
ranosrednjovjekovnih gradova 


Dalmatinski gradovi, nastali preobrazbom antičke 
urbane jezgre, postigli su jednaki civitet, bez obzira 
na prijašnji različiti upravno-pravni status svojih pr- 
vobitnih izgrađenih jezgri. Neki su među njima bili 
rimske kolonije (Zadar), a neki drugi rimski munici- 
piji (Trogir). U jednom je slučaju to bio carski dvorac 
u blizini porušenoga urbanog središta (Split), u dru- 
gom kasnoantičko naselje ili utvrđenje (Dubrovnik) 
u blizini većeg grada — kolonije. 


Različita je bila sudbina rimskih kolonija u Dalma- 
ciji. U slučaju Zadra preobrazba je ostvarena kon- 


85 Ibid. 
%7 E, Marin (1996.), 101 id. 


tinuitetom kolonije, kao grada najvišega ranga. U 
ranom srednjem vijeku grad postaje civitas i sjedište 
bizantske dalmatinske teme. Njegova uloga središta 
kršćanske dijeceze nastavlja se i u predromaničko i 
ranoromaničko doba, a u visokom srednjem vijeku 
grad postaje i sjedište metropolije. 


Nasuprot Zadru, kolonija Martia Iulia Salona, kao 
antička upravna i crkvena metropola Dalmacije, po- 
rušena je do te mjere da se nikada nije obnovila kao 
grad na svojemu izvornom mjestu. Na perifernom 
gradskom rubu, oko ušća rijeke koja je prolazila 
uz jugoistočne gradske bedeme, oblikovano je ra- 
nosrednjovjekovno naselje Solin, koje je u admini- 
strativno-teritorijalnom smislu u ranome srednjem 
vijeku pripadalo utvrđenom kastrumu Klisu, vje- 
rojatnom središtu starohrvatske Primorske župa- 
nije. Gradski kontinuitet antičke Salone prenesen 
je, kako je već rečeno, nekoliko kilometara južnije, 
u naselje Spalatum, unutar dobro sačuvane palače 
cara Dioklecijana, kojemu je starohrvatski Solin bio 
podređen u crkvenoj nadležnosti. 


Rimska kolonija Epidaur bila je također porušena, 
a u razvitku obližnjega ranosrednjovjekovnog Du- 
brovnika bez sumnje je sudjelovao i dio izbjegloga 
pučanstva porušenoga grada. 


Na mjestu kolonije Narone razvilo se naselje Vid, 
u kojem dosad nisu pronađeni dokazi kontinuiteta 
gradskoga života u ranom srednjem vijeku.?“ Kolo- 
nija Aequum iščezla je kao grad u avarsko-slaven- 
skom naletu, a njezini materijalni ostatci danas su 
samo skromno sačuvane i nedovoljno istražene ru- 
ševine kod sela Čitluk u blizini Sinja. 


Među brojnim rimskim municipijima u Dalmaciji, 
samo nekim gradovima materijalni ostatci i povije- 
sna vrela dokazuju ranosrednjovjekovni kontinuitet 
života. Prapovijesno liburnsko naselje, urbanizirano 
za rimske vladavine, postalo je municipij Aenona. 
Grad je sretno preživio dramatične događaje avar- 
sko-slavenskoga naleta i dolaskom Hrvata postao 
središtem prostrane županije i sjedištem prvoga 
hrvatskog biskupa. Njegovi materijalni ostatci do- 
puštaju i određene zaključke o urbanizmu Nina u 
predromaničko doba. 


Prapovijesna liburnska gradina na Bribirskoj glavi- 
ci, na istočnom rubu Ravnih kotara, također urba- 


nizirana u rimsko doba, postala je municipium Var- 
variae. Ranosrednjovjekovni kontinuitet toga mjesta 
dokazuje dopuna djela Konstantina Porfirogeneta, 
gdje se spominje kao hrvatska županija Brebera. Iako 
nije imao ulogu biskupskoga središta i premda su 
njegovi materijalni ostatci iz ranoga srednjeg vijeka 
vrlo skromni, grad Bribir, koji se jače razvio u vi- 
sokome srednjem vijeku u doba moćnih feudalaca 
Šubića, valja ipak pribrojiti popisu gradova iz doba 
predromanike i rane romanike. 


Scardona kao sjedište jednoga od triju juridičkih 
konvenata rimske provincije Dalmacije u ranom je 
srednjem vijeku na Porfirogenetovu popisu navede- 
na kao jedan od naseljenih hrvatskih gradova, a u 
X. stoljeću postaje i sjedištem hrvatskoga biskupa. 
Nalazi iz ranoga srednjeg vijeka na tom se položaju 
još nisu otkrili. 

Rimski Tragurium, koji gradski status nasljeđuje 
od Traguriona, što su ga u zadnjim stoljećima pri- 
je Krista osnovali isejski Grci, imao je nesumnjivi 
ranosrednjovjekovni kontinuitet: upravni, crkveni, 
prostorni, graditeljsko-umjetnički, koji dokazuju i 
materijalni ostatci arhitekture i skulpture. Oni omo- 
gućuju i određene zaključke o izgledu ranosrednjo- 
vjekovnoga grada, sjedišta ranosrednjovjekovne 
dijeceze. 


Preobrazba carskoga dvorca u grad, kao što je slučaj 
s nastankom Splita, jedinstveni je primjer svoje ka- 
tegorije, ali vrlo značajan, jer se na njemu, više nego 
bilo gdje drugdje u Dalmaciji, može pratiti urbana 
transformacija zahvaljujući okolnosti što osim izvr- 
sno sačuvane antičke podloge postoje mnogi podat- 
ci i ostatci predromaničkoga građevnog sloja. 


Dubrovnik je primjer nastanka grada na prostoru 
manjega kasnoantičkoga utvrđenog naselja, u koje- 
mu je slabije poznata sama kasnoantička jezgra, pa 
se u ovom slučaju može govoriti više o ranosrednjo- 
vjekovnoj izgradnji i širenju prvobitnoga kasnoan- 
tičkog mjesta nego o preobrazbi ranije jezgre. 


Konstantin Porfirogenet spominje, osim već spome- 
nutih važnijih antičkih gradova koji su imali status 
civitasa, još i deset hrvatskih gradova koje naziva 
castra: Nona (Nin), Belogradon (Biograd), Belica 


(Bilice), Skradin, Karin, Stupin, Klobuk,?? Livno 
(Hlijevno).?“ 


U Neretvanskoj državi spominju se naseljeni gra- 
dovi Mokro (Makarska), Ostrog, Verulja, Slavinec. 
Osim Makarske, u kojoj do danas nisu otkriveni tra- 
govi ranosrednjovjekovnoga sloja, ni u jednom od 
njih nema kasnijega urbanog kontinuiteta, a jedini 
grad na tom području, koji se razvio pod ranosred- 
njovjekovnom utvrdom, bio je Omiš. 


U Zahumskoj “sklaviniji“ glavno upravno središte 
nalazilo se u još neistraženom castrumu iznad Ston- 
skoga polja, a samo se naselje razvilo na obroncima 
uzvisina. U samom Stonskom polju izgrađene su 
starokršćanske i predromaničke crkve koje dokazu- 
ju naseobinski kontinuitet; jedna od njih, preinačena 
u doba predromanike, imala je i ulogu ranosrednjo- 
vjekovne stolne crkve. 


U Travuniji Konstantin Porfirogenit spominje pet 
gradova: Trebinje, upravno i vjersko središte, te bo- 
kokotorske gradove Vrm, Risan, gdje je bilo središte 
starokršćanske dijeceze, Lukavete i Zetlivi, ali ni u 
jednom od njih nije moguće razmatrati ranosrednjo- 
vjekovni urbani sloj. Zato je Kotor jedini grad u Boki 
kojemu starokršćanske i predromaničke građevine 
dopuštaju proučavanje urbanizma toga razdoblja. 


U pogledu crkvene organizacije, dalmatinski rano- 
srednjovjekovni gradovi u najvećem su broju bili 
biskupska sjedišta, a neki među spomenutima bili 
su sjedišta nadbiskupije. 


Krčka, Osorska i Rapska biskupija nastavile su igra- 
ti ulogu dijecezanskih središta i u ranome srednjem 
vijeku. 


Ninska biskupija osnovana je oko 880. godine, u 
doba hrvatskoga kneza Branimira, kao sjedište pr- 
voga hrvatskog biskupa. Ukinuta je na Splitskom 
crkvenom saboru 928. godine, te obnovljena u dru- 
goj polovici XI. stoljeća. 


Zadarska biskupija također je nastavila igrati svoju 
ulogu dijecezanskog središta koju je imala u kasnoj 
antici, a od sredine XII. stoljeća postaje, kako je već 
rečeno, i važno metropolitansko središte za sjever- 
nodalmatinski i kvarnerski prostor. 


5 Vjerojatno na mjestu današnjeg Stupina kraj Rogoznice; usp. N. Klaić (1975.), 288, bilj. 58. 
** Različiti su prijedlozi za ubikaciju tog mjesta; usp. I. Ostojić (1964.), 227. 
%V. Klaić: Građa za topografiju i historiju Hlivanjske županije i grada Hlivna, Vjesnik Hrvatskog arheološkog društva, n.s. XV, Zagreb 


1928., 16. 


Sjedište je kninske biskupije u XI. stoljeću na Koso- 
vu, a njezin je poglavar nosio naslov “hrvatskoga 
biskupa“. U visokome srednjem vijeku crkveno se 
sjedište prenosi u sam grad, gdje se 1185. spominje 
“kninski biskup“. 


Biograd na Moru biskupski je grad od 1069. godine, 
a Trogir je postao biskupskim sjedištem u neutvr- 
đenom vremenu ranoga srednjeg vijeka, najkasnije 
početkom VIII. stoljeća. 


Split je sjedište nadbiskupa od samoga preobražaja 
Dioklecijanove palače u pravi grad sredinom VII. 
stoljeća, a njegovo značenje kao crkvenog središta 
u naslijeđu je slavne salonitanske crkvene nadbi- 
skupije. Na crkvenim saborima 925. i 928. godine 
potvrđena je uloga splitske Crkve kao dalmatinske 
metropolije, a ulogu nadbiskupskoga središta Split 
je zadržao do danas. 


Stonska biskupija spominje se u V. stoljeću, a početci 
Dubrovačke sežu u raniji srednji vijek, da bi na kra- 
ju X. stoljeća dubrovački biskup bio promaknut u 
nadbiskupski rang. 


U Trebinju se spominju biskupi od 870. do 1245., 
kada se Trebinjska biskupija seli na otok Mrkan kod 
Cavtata.3" 


U Risnu (Rose) zadnji biskup starokršćanskoga raz- 
doblja, Sebastijan, spominje se 591., a u srednjovje- 
kovnim se Rosama javlja tek 1271. godine.“ 


Kotorski se biskup prvi put spominje 870.2, a ulo- 
gu biskupskoga sjedišta grad je zadržao do danas. 


U crkvenoj organizaciji ranosrednjovjekovne Dal- 
macije Split dakle ima najveće značenje kao me- 
tropolitansko središte. Ulogu najvažnije kršćanske 
dijeceze nije uvijek pratio i upravno-teritorijalni 
položaj, što najbolje pokazuju primjeri Zadra i Spli- 
ta, prvoga kao upravnoga središta bizantske Dal- 
macije, a drugoga kao najvažnijega dalmatinskoga 
crkvenog središta. 


Značenje crkvenih središta u većini se slučajeva 
nije poklapalo s upravnim položajem pojedinih ra- 
nosrednjovjekovnih gradova. U usporedbi s većim 
urbanim središtima u bizantskoj Dalmaciji, znatno 


manji gradovi na teritoriju stare hrvatske države 
imali su ulogu kraljevskih središta, poput Nina, Bi- 
ograda i Knina. Povremena sjedišta hrvatskoga 
vladara, odnosno mjesta u kojima su bili vladarski 
dvori, bila su čak i znatno manja naselja poput Bija- 
ća i Sv. Martina u Poljicima, koja se uopće ne ubraja- 
ju u kategoriju gradova. 


Središte bizantske teme bilo je u Zadru, koji je u tom 
smislu bio nadređen svim ostalim gradovima. 


Sjedišta župana u Hrvatskoj, Neretvanskoj i Zahum- 
skoj državi bila su u manjim utvrđenim mjestima 
(castra). Uz manje gradove poput Nina, Biograda 
i Knina, u pojedinim razdobljima ranoga srednjeg 
vijeka i znatno manja naselja ili utvrđenja poput 
Cetine, Bribira, Imotskoga ili Klisa bila su središta 
upravnih županija ili župa u okviru županije. 


Topografski uvjeti nastanka 
ranosrednjovjekovnih gradova 


Uz raznovrsnost porijekla i upravno-pravnoga po- 
ložaja u svjetovnoj i crkvenoj organizaciji vlasti, ra- 
nosrednjovjekovni dalmatinski gradovi pokazuju i 
raznolikost prirodnoga smještaja, koja se odrazila i 
na njihov oblik i strukturu. Njihova topografska kla- 
sifikacija pokazat će da su u predromaničko doba na 
tom prostoru zastupljeni tipovi grada u luci, na oto- 
ku, na poluotoku i na brijegu (pod brijegom). 


Split je izraziti primjer grada u luci. Premda osnov- 
nim preduvjetom postanka ranosrednjovjekovnoga 
grada nije bila luka, nego postojanje dobro saču- 
vane carske palače koja je pružila sve uvjete da se 
građevina preobrazi u pravi grad, ipak je svekoliki 
razvitak Splita, uključujući i njegovo ranosrednjo- 
vjekovno razdoblje, uglavnom zasnovan na ulozi 
dobro zaštićene luke, a s time u vezi i pomorske 
privrede, odnosno trgovine. I druge makrogeograf- 
ske pogodnosti koje proizlaze iz vrlo povoljnoga 
prirodnog položaja po sredini istočnog Jadrana, a 
uz jedini prirodni kontinentalni pristup iz unutraš- 
njosti, utjecale su na razvitak toga grada od ranoga 
srednjeg vijeka nadalje. 


%! Farlati (1751.), III, 293; M. Popović: Manastir sv. Petra de Campo kod Trebinja, Glasnik Zemaljskog muzeja BiH, XXVII-XXVIIL Arhe- 


ologija, Sarajevo 1973., 316. 


%2  Farlati, 410; 1. Pušić: Rose in the early middle ages, Balcanoslavica 5, Beograd 1977., 117. 


3 Farlati (1971.), TIL, 421. 
“DAL gl. 29. 


Slika 121: Split, grad u luci u ranome srednjem vijeku (prema J. Marasoviću) 


Dobro zaštićena luka uvjetovala je i nastanak rano- 
srednjovjekovnoga šibenskog kastruma, iz kojeg se 
potom razvijao grad na obronku brijega u dubokoj 
prirodnoj uvali uz ušće rijeke Krke. Šibenik dakle 
pripada posebnoj varijanti grada na brijegu, a uz 
dobro zaklonjenu luku. 


Zaštićena luka i morski pristup osnovni su topo- 
grafski uvjeti nastanka i ranosrednjovjekovnoga ra- 
zvitka kvarnerskih gradova Krka i Osora. Posebni 
topografski uvjeti u Osoru omogućili su upotrebu 
dviju luka, sjeverne i južne, odijeljene tjesnacem iz- 
među Cresa i Lošinja. 


Luka je bila od velike važnosti i u gradovima što 
su se razvili na poluotoku koji je zaklanjao dobro 
zaštićenu uvalu. To je bio slučaj sa Zadrom, Ninom, 
Dubrovnikom i Kotorom. 


Trogir je izraziti primjer grada na malom otočiću 
kružnoga oblika, smještenom vrlo blizu kopna, pa 
je razmak lako mogao biti spojen mostom. Ta pri- 
rodna značajka očarala je Konstantina Porfirogene- 
ta, koji stavlja naglasak na tu topografsku osobinu 
(“Grad Trogir mali je otok u moru, povezan s kop- 
nom kao most uskim moreuzom, kojim stanovnici 
prelaze u sam grad“).?* 


a. Trogir, b. Nin 


Nin je po svojem prirodnom obliku poluotok na 
plitkoj laguni, ali s uskom prevlakom, tako da mu 
je ukupno topografsko obilježje bliže otočiću kruž- 
noga oblika, mostovima spojenom s kopnom, nego 
poluotoku. Oblik zemljišta odredio je dakle i kružni 
vanjski perimetar jednoga i drugoga ranosrednjo- 
vjekovnog grada. 


Najizrazitiji primjer grada na poluotoku jest Zadar, 
u kojem je izduženost prirodnoga položaja uvjeto- 
vala i sam oblik pravilnoga izduženoga pravokut- 
nog perimetra. Cijelom svojom dužinom poluotok 
je sjugozapada zatvarao luku na sjeveroistoku. 


des 


Slika 123: Ranosrednjovjekovni gradovi na poluotoku: 
a. Zadar, b. Rab, c. Dubrovnik, d. Kotor 


Slična topografska situacija obilježava i poluotok 
na kojem se razvio antički i poslije srednjovjekovni 
Rab. Taj poluotok izrazito izduženoga i šiljatog obli- 
ka s jugozapada zatvara sigurnu luku. 


Osnovni prirodni uvjet nastanka Dubrovnika bila 
je hrid, koja je kao poluotok zatvarala zaljev prema 
kopnu. Za razliku od Zadra, koji je u cjelini baštinio 
od antičkog Jadera svoje gradsko područje na polu- 
otoku, Dubrovnik se od kasnoantičkoga kaštela na 
zapadu postupno širio po prirodnoj hridi izgrađuju- 
ći svoje ranosrednjovjekovne sekstijere dalje prema 
istoku, a potom, nasipajući zaljev, i prema sjeveru. 


Prirodni oblik zemljišta na kojem je nastao i razvio 
se Kotor bio je trokut, omeđen s jedne strane oba- 
lom u njegovu najzaklonjenijem dijelu dubokoga 
zaljeva (fjorda), s druge rijekom Škurdom, a s treće, 
kopnene strane brdom što se strmo spušta prema 
obali, uvjetujući gradnju obrambenoga zida na sa- 
mim obroncima. 


Kao i drugdje u Europi, u ranom su srednjem vi- 
jeku nastale i najstarije jezgre nekih dalmatinskih 


Slika 124: Gradovi na brijegu: a. Bribir, b. Knin, c. Omiš 
(crtež J. Hogelmuillera) 


gradova koji su se razvili pod utvrdama na vrhu 
brijega.?* 


Jezgre ranosrednjovjekovnoga Omiša i Šibenika 
utvrde su na brijegu, pod kojima se postupno širio 
primorski grad na ušću rijeka, u prvom slučaju Ce- 
tine a u drugom Krke. 


Bribir je već u prapovijesno i rimsko doba nastao na 
glavici, a Knin, također s jezgrom u ranosrednjovje- 
kovnom kastrumu, na obroncima brda. Posebnost 
je Knina u razvitku crkvenoga središta u izvangrad- 
skom naselju u plodnom polju, južnije od grada na 


brijegu. 


Prostorni opseg i napučenost 


Prostorna i demografska degradacija ranosrednjo- 
vjekovnih gradova, znakovita za europska naseljena 
mjesta poslije antike, a prije obnove do koje je došlo 
u visokom srednjem vijeku, može se pratiti i na pri- 
mjerima u Dalmaciji. Posvuda u Europi, dakle i u 
Dalmaciji, dolazi do nagle depopulacije, povezane s 
raspadom društvenoga života, pa su i one zajednice 
koje su preživjele barbarsku invaziju u znatnoj mje- 
ri smanjile broj stanovništva, a s time u vezi i opseg 
naseljenih gradova. 


Primjer je za to Nin, koji ni danas svojom izgrad- 
njom ne zauzima sav prostor unutar bedema an- 
tičke Aenone, ostavljajući znatne prazne prostore, 
ispunjene poljima i drugim elementima ruralnoga 
karaktera. Urbana je degradacija, doduše, najviše 
rezultat razaranja sredinom XVII. stoljeća, na počet- 
ku Kandijskoga rata, kada je srednjovjekovni grad 
bio porušen topovskom paljbom s mletačkih galija 
kako bi se spriječilo tursko osvajanje njegovih utvr- 
đenja. Ali ni nakon barbarske invazije, koju je grad 
relativno sretno preživio, nije, sudeći po utvrđenoj 
ranosrednjovjekovnoj topografiji, bio obnovljen 
svekoliki antički gradski areal. Neka su područja 
izgrađena tek krajem XI. stoljeća u ranoromaničkoj 
obnovi, znakovitoj i za druga urbana središta, pa je 
starohrvatski Nin, unatoč važnoj ulozi biskupskoga 
sjedišta i županijskoga središta, ipak bio prostorno 
reduciran u odnosu na antički municipij. 


Split i Dubrovnik također su primjeri prostorne i 
demografske redukcije ranosrednjovjekovnoga ci- 


%5 1, Babić (1985.b), 7 i d. 


vitasa u odnosu na prvobitni antički grad. Građani 
Salone, pretvarajući u napučeni grad bivšu carsku 
palaču u Spalatumu, morali su se zadovoljiti opse- 
gom što ga je pružao Dioklecijanov dvorac, a to je 
svega oko tri hektra površine. U odnosu na gradski 
areal antičke metropole, površina ranosrednjovje- 
kovnoga Spalatuma bila je čak petnaestak puta ma- 
nja. Još je drastičnija redukcija bila u populaciji. Ako 
s današnjom gustom naseljnošću najstarije gradske 
jezgre Splita stanovništvo unutar Dioklecijanove 
palače jedva dostiže tisuću žitelja, u ranosrednjo- 
vjekovnom je gradu s nižim stambenim zgradama 
zacijelo stanovalo još manje njih, a to u odnosu na 
broj stanovništva Salone znači i redukciju od oko 
60 : 1.8 Unatoč skučenom prostoru u palači, Split je, 
pretpostavljamo, već u VII. stoljeću imao nadbisku- 
pa, čija je jurisdikcija u X. stoljeću zahvaćala golemo 
metropolitansko područje istočnoga Jadrana. 


Slično se može pretpostaviti i za ranosrednjovje- 
kovni Dubrovnik u odnosu na prostor i napučenost 
antičkoga Epidaura. Tamo je naseljen već postojeći 
kastrum Ragusium na hridi, a naselje se sukcesiv- 
no širilo od VII. do XI. stoljeća izgradnjom seksti- 
jera prema istoku, da bi tek u visokome srednjem 
vijeku nasipanjem zaljeva i potom izgradnjom na 
kopnenom dijelu Dubrovnik znatno povećao svoj 
izgrađeni prostor unutar zidina. Širenjem grada po- 
stupno se povećavao broj stanovnika Dubrovnika, 
koji krajem X. stoljeća dobiva važnu ulogu sjedišta 
nadbiskupije. 


Drastična redukcija prostora pokazuje se i na pri- 
mjeru Osora, koji je u doba mletačke uprave zauzi- 
mao samo zapadni dio antičkoga grada. Vjerojatno 
je i grad smanjio svoje izgrađene gabarite već u ra- 
nome srednjem vijeku. 


Na primjeru Bribira može se slijediti sličan proces, 
kada je na prostoru antičke Varvarije izgrađen sta- 
rohrvatski castrum, koji postaje sjedištem županije 
Brebera (kako je naziva Konstantin Porfirogenet). 
Civitas Varvariae prostorno je tada reduciran na ca- 
strum, koji upravo zbog prostranosti antičke jezgre 
okružene bedemima nije imao razvoj sličan drugim 
starohrvatskim utvrđenim naseljima, koja su tako- 
đer bila sjedišta županija (Klis, Knin, Imotski). Ti 


su utvrđeni gradovi zbog skučenosti prostora na 
brijegu širili svoja podgrađa ispod samoga grada. 
Bribir je, nasuprot tomu, širio svoj izvangradski 
prostor na samoj glavici unutar perimetra antičkih 
zidova." Arheološki dokaz takva razvitka pojava je 
groblja unutar grada oko obnovljene starokršćanske 
crkve i predromaničke osmerokonhne rotunde. Tek 
u visokom i kasnom srednjem vijeku nova izgrad- 
nja zahvaća svekoliki intramuralni prostor, a to je 
doba kada Bribir postaje sjedištem moćne feudalne 
obitelji Šubića. 

U toj znakovitoj pojavi prostorne i demografske 
redukcije ranosrednjovjekovnih dalmatinskih gra- 
dova iznimka je Zadar, a donekle i Trogir. Zadar je 
izgradnjom novih zidova u ranome srednjem vije- 
ku povećao opseg izgrađenoga prostora. Na poje- 
dinim segmentima perimetralnoga zida može se 
pratiti postupno širenje bedema s vratima i kulama 
od razdoblja ranoga carstva preko kasne antike do 
srednjega vijeka.** Svoju demografsku obnovu već 
u ranom srednjem vijeku grad može zahvaliti po- 
ložaju upravnoga središta regije, ali i prostranom 
plodnom ageru i brojnim otocima, pa on u tom 
okruženju postaje središtem velikog refugija. To se 
odrazilo na porast populacije, a s time u vezi i na 
prostorni opseg grada, koji je u ranom srednjem vi- 
jeku bio središtem bizantske teme i sjedištem važne 
sjevernodalmatinske biskupije. 


U nešto manjoj mjeri ta se pojava može pratiti i u 
ranosrednjovjekovnom Trogiru, koji je ranosrednjo- 
vjekovnim bedemima povećao svoju površinu u od- 
nosu na grčki i rimski grad. 


Morfološke i strukturalne značajke 


Dva su osnovna tipa ranosrednjovjekovnih grado- 
va prema morfološkim značajkama, odnosno pre- 
ma strukturi gradskog tkiva: gradovi ortogonalne i 
koncentrično-radijalne ulične mreže. 


Morfološka klasifikacija ranosrednjovjekovnih ur- 
banih cjelina obrađenih u korpusu arhitekture po- 
kazuje da se u ranosrednjovjekovnoj Dalmaciji go- 
tovo isključivo susreće tip grada ortogonalne ulične 
mreže. 


% Pretpostavlja se da je Salona u doba najvećeg prosperiteta, sudeći po kapacitetu vodovoda i po mogućem broju gledateljstva u 


amfiteatru, dosezala i do 60.000 žitelja. Usp. Dyggve (1996.), 25. 


%.T, Burić (1997.), 26. 
% M. Suić (2003.), 198. 


Najizrazitiji je primjer ranosrednjovjekovnoga gra- 
da pravokutne ulične mreže Zadar, kojemu je zadr- 
žan ortogonalni razmještaj inzula i ulica (tzv. hipo- 
damski urbanizam) iz doba nastanka grada u antici, 
ali s reduciranom širinom i brojem ulica, odnosno 
povećanom površinom stambenih blokova. Glavni 
dekuman nastavlja funkciju središnje ulice (današ- 
nja Kalelarga), koja, uzdužno sijekući polutok, spaja 
vrata na jugoistoku sa sjeverozapadnim zidinama 
na vrhu poluotoka. 


Dioklecijanova palača u Splitu u svojoj je antičkoj 
osnovi zasnovana na ortogonalnom sustavu ulica i 
blokova, koji je naslijeđen i u ranome srednjem vije- 
ku, ali u obratnom postupku preobrazbe u odnosu 
na Zadar. Veliki blokovi (rezidencijalni carski sklop 
na jugu i dvije veće zgrade na sjeveru) reducirani 
su na manje stambene sklopove, omeđene ulicama, 
pa je time istodobno multipliciran broj ulica. Uspo- 
redba izvornoga stanja antičke palače i današnjeg 
tlocrta istoga područja u kojem prevladava sačuva- 
na srednjovjekovna struktura pokazat će kontinu- 
itet prvobitne ulične mreže, pa je stoga neupitan i 
ortogonalni sustav pri ranosrednjovjekovnoj adap- 
taciji palače u grad. Dalja će usporedba pokazati 
parcelacije u istom ortogonalnom sustavu velikih 
blokova u sjevernoj i južnoj polovici palače. U sje- 
vernoj polovici, gdje su se nalazila dva velika bloka, 
uspostavljen je, vjerojatno već u ranom srednjem 
vijeku, novi dekumanus na mjestu središnjih ulaza 
u blokove (a na položaju pogrješno pretpostavljene 
rimske ulice tzv. Via Quintana). Uzdužna parcelaci- 
ja ostvarena je uspostavom niza usporednih karda 
najkasnije pri kraju ranoga srednjeg vijeka, kako to 
dokazuju sačuvani ostatci stambenih kuća, što za- 
tvaraju vrlo pravilne, izdužene stambene blokove. 
Drukčija prvobitna struktura carskoga rezidencijal- 
nog bloka u južnoj četvrtini palače odredila je i ne- 
što drukčiju preobrazbu u srednjem vijeku, tako da 
je južna šetnica (kriptoportik) izravno pretvorena u 
prvu južnu poprječnu ulicu ranosrednjovjekovnoga 
grada, a sam prostor carske rezidencije parceliran 
samo uzdužnim ulicama, što su obrubljivale stam- 
bene kuće, izgrađene unutar porušenih antičkih 
odaja. 


Ortogonalni sustav ranosrednjovjekovnoga Trogi- 
ra, Nina i Osora (unatoč kružnom perimetru nave- 
denih gradova) proizlazi iz prvobitne ortogonalne 


6%. Ž, Peković (1998.), 51. 


Slika 125: Zadar u rimskom (a), starokršćanskom (b) 
i ranosrednjovjekovnom (c) razdoblju (prema Petricioliju) 


osnove, čija preobrazba u visokom srednjem vijeku 
pokazuje vrlo jasno da je pravokutna mreža ulica 
i blokova bila zadržana i u tom razdoblju. Čini se 
stoga logičnim zaključiti da je i predromanički me- 
đusloj bio izgrađen u istom sustavu, što uostalom 
potvrđuju i neke ranosrednjovjekovne građevine 
sačuvane u tim gradovima. I u slučaju Trogira bile 
su povećane srednjovjekovne stambene inzule, a re- 
ducirana širina gradskih ulica. 


Istraživanja nastanka Dubrovnika i razvoja grada 
u prvim stoljećima srednjega vijeka pokazala su 
postupno širenje grada od prvoga kasnoantičkog 
kaštela na jugozapadnoj, najvišoj točki prirodnoga 
poluotoka. Već u prvom ranosrednjovjekovnom ši- 
renju grada u drugom seksteriju (Sv. Petar) zapaže- 


na je pravilna, ortogonalna ulična mreža.?*? 

Slika 126: Usporedba tlocrta Dioklecijanove palače i ranosrednjovjekovnoga Splita (prema J. Marasoviću) 


Sudeći prema današnjoj strukturi grada, koja je oči- 
to rezultat kontinuiteta od prve izgradnje na tom 
prostoru, može se zaključiti da je i treći seksterij (Pu- 
stijerna), koji se nastavljao dalje prema jugoistoku, 
također bio izgrađen pravokutnom uličnom mre- 
žom, isto kao i dograđeno podgrađe prve crkve sv. 
Vlaha (poslije katedrale sv. Marije). Prostorni razvoj 
sjevernoga dijela Pustijerne od XII. stoljeća nadalje 


Slika 127: Ortogonalna ulična mreža Dubrovnika u različitim 
fazama srednjovjekovnoga razvitka (prema Ž. Pekoviću) 


= 


0. Ž, Peković (1998.), 54. 


upućuje na zaključak o ortogonalnoj podlozi, koju je 
jugoistočni dio grada dobio već u ranome srednjem 
vijeku." Izgradnja Dubrovnika na osnovi ortogo- 
nalne mreže osobito dolazi do izražaja u daljemu 
srednjovjekovnom razvitku na nasutom dijelu za- 
ljeva i na sjevernim obroncima na području naselja 
Prijeko. 


Za neke od ranosrednjovjekovnih gradova u Dal- 
maciji vrlo su oskudni podatci o prvobitnom obli- 
ku i strukturi. Kod gradova podignutih na brijegu 
ili na obronku brijega može se u nekim slučajevi- 
ma pretpostaviti i koncentrična ulična mreža. Dalja 
bi naime istraživanja mogla pokazati je li antički i 
ranosrednjovjekovni Bribir naslijedio prapovijesnu 
gradinsku strukturu, koja je u pravilu morala biti 
koncentrična. Dosadašnji rezultati, međutim, upu- 
ćuju na to da bi se unutoč kružnomu perimetru mo- 
gla i u slučaju srednjovjekovnoga Bribira naslutiti 
ortogonalna ulična mreža. 


Omiš bi po svom položaju na brežuljku trebao pri- 
padati gradovima koncentrične ulične mreže, ali nje- 
gov je ranosrednjovjekovni sloj premalo poznat da 
bi se uopće moglo suditi o njegovoj formi i strukturi. 
Poznato je da nad gradom dominira castrum Peovi- 


Slika 128: Dubrovnik, tlocrt Pustjerne u XII. stoljeću 
(prema Ž. Pekoviću) 


ca. Pod njim se razvilo naselje, kojemu naslućujemo 
trokutasti oblik s pretpostavljenim zidovima koji se 
od kule spuštaju prema jugozapadu, zatim okreću 
prema jugoistoku i ponovno se na istočnoj strani pe- 
nju do prve utvrđene jezgre. 


Za ostale nabrojene naseljene gradove još je manje 
materijalnih ostataka da bi se moglo prosuđivati o 
prvobitnoj formi naselja. 


Uz položaj svjetovnoga i crkvenog sjedišta u rano- 
srednjovjekovnim gradovima i uz njihove morfološ- 
ke osobine vezana je i struktura, odnosno prostorna 
uloga središta. U tom pogledu razlikuju se: 


Slika 129: a. Split, b.Trogir, ranosrednjovjekovni gradovi monocentrične strukture 
c. Zadar, ranosrednjovjekovni grad bicentrične strukture 


* monocentrični gradovi s glavnim funkcijama 
okupljenim oko jednog središta; 


* bicentrični gradovi, u kojima su se dva sjedi- 
šta glavnih gradskih funkcija (crkvene i svjetovne 
uprave) razvijala na različitim mjestima. 


Prvom tipu pripadaju Split, Trogir i Nin. Na rela- 
tivno malom prostoru antičke palače preobražen je 
ranosrednjovjekovni Split izrazite monocentrične 
strukture. Jedini otvoreni prostor u palači, Peristil, 
postao je gradskim trgom na kojem su i crkveni i 
svjetovni sadržaji našli svoje sjedište. Crkvenim sre- 
dištem dominirala je velika zgrada katedrale u biv- 
šem carevu mauzoleju istočno od Peristila, nasuprot 
kojoj je zapadno od trga stajala krstionica unutar 
zgrade maloga antičkog hrama. Komunalno sjedi- 
šte iz ranoga srednjeg vijeka na Peristilu dosad nije 
dokazano, ali bi se na osnovi podataka o upotrebi 
romaničke lože u komunalne svrhe moglo zaključiti 
da je i ranosrednjovjekovna gradska uprava imala 
na tom prostoru svoje sjedište. 


Tek kad se pri kraju srednjega vijeka grad proširio 
po svojoj poprječnoj osi, a ranije zapadno predgra- 
đe postalo ravnopravnim dijelom grada, Split je u 
tom novom dijelu razvio novo komunalno središte, 
ostavivši na Peristilu crkvene i stambene sadržaje, 
pa se tako iz monocentričnoga pretvorio u bicentrič- 
ni grad. 


O monocentričnosti ranosrednjovjekovnoga Trogira 
možemo zaključivati na osnovi činjenice da je i u 
visokome srednjem vijeku taj grad još uvijek imao 
samo jedno središte, s katedralom, komunalnom 
palačom, sudnicom i plemićkim palačama. Na tom 
su prostoru iz ranoga srednjeg vijeka poznate dvi- 
je predromaničke crkve (Sv. Marija i Sv. Martin), a 
za jednu (Sv. Stjepan) naslućuje se položaj u nepo- 
srednoj blizini istoga središta. Ulogu svjetovnoga 
središta na istom trgu potvrđuju gradska vijećnica 
i sudnica iz visokoga i kasnoga srednjeg vijeka, do- 
kazujući izrazito monocentričnu strukturu grada 
Trogira. 


Na relativno maloj površini izgrađenosti grada 
kružnog oblika i u Ninu je razvijena monocentrična 
struktura. Predromanička katedrala sv. Anselma i u 
njezinoj blizini sjedište župana Godečaja pokazu- 
ju da su se u južnom dijelu grada našla okupljena 
središta vjerskoga i civilnog života. U slučaju Nina 
valja napomenuti da ranosrednjovjekovno središte 


svojim položajem nema kontinuitet vjerskoga sredi- 
šta rimske Aenone, koje se nalazilo sjevernije. 


Nasuprot tomu, izduženi oblik grada na poluoto- 
ku omogućio je Zadru oblikovanje dvaju odvojenih 
središta, pri čemu je crkveno sjedište naslijedilo po- 
ložaj antičkoga upravnoga i vjerskog centra blizu 
sjeverozapadnoga kraja grada, dok je gradska upra- 
va svoje sjedište našla na suprotnom, jugoistočnom 
dijelu, blizu kopnenih gradskih vrata, na Trgu sv. 
Lovre. 


Bicentričnoj, pa čak i policentričnoj strukturi pripa- 
daju i neki manji gradovi koji su tek u ranom sred- 
njem vijeku razvili svoje funkcije na različitim, čak 
i udaljenim položajima. Tako je utvrđeni grad Knin 
smješten na brdu, gdje se nalazio najstariji castrum, 
njegovo biskupsko središte, isto kao i sjedište hrvat- 
skoga vladara u sedam kilometara udaljenom polju, 
a veliki samostanski sklop također na obroncima 
planina (Kapitul). 


Topografski uvjeti stonskog područja odredili su 
svjetovno središte na brežuljku Gradac, biskupsko 
u crkvi sv. Mandaljene na Gorici, a stambeno pod- 
građe na obroncima uzvisina Humac, Gradac i Stari 
grad. 


U takvoj raznovrsnosti prirodnih uvjeta razvitka, 
različitoga upravnog statusa i vjerske uloge poje- 
dinih dalmatinskih crkvenih središta, preoblikova- 
li su se u predromaničko doba pojedini gradovi, a 
drugi su se iz osnove izgradili u novim političkim, 
strateškim i gospodarskim okolnostima koje je na 
tom prostoru donio rani srednji vijek. 


Urbana preobrazba i nova izgradnja dva su dakle 
osnovna oblika urbanističkih pothvata predroma- 
ničkoga i ranoromaničkog doba. 


Urbana preobrazba 


U skupini gradova koji su nastavili život u sačuva- 
nome antičkom urbanom tkivu (Zadar, Split, Trogir, 
Nin) zadržana je ortogonalna mreža ulica i stambe- 
nih blokova. 


Na primjeru Zadra mogu se pratiti postupne pro- 
mjene u urbanoj preobrazbi od rimskoga pretkrš- 
ćanskog grada do ranoga srednjeg vijeka. 


U pretkršćanskoj antici grad je bio podijeljen pravil- 
nim inzulama iste površine, omeđenima uzdužnim 
i poprječnim ulicama u sustavu prvobitne pravokut- 
ne ulične mreže. Inzule su bile približno dvostruko 
veće širine (u smjeru sjeverozapad-jugoistok) u 
odnosu na dužinu (jugozapad-sjeveroistok), osim 
u sjeverozapadnom dijelu, gdje je upravno-vjersko 
sjedište zahvaćalo po dužini i širini nekoliko modu- 
larnih jedinica radi smještaja hrama, foruma, kurije, 
taberni i drugih sadržaja koji su pratili antičko grad- 
sko središte. 


Kasnoantička kršćanska faza nije u osnovnoj urba- 
noj formi i strukturi donijela značajnijih promjena. 
U Jaderu je do jačega graditeljskog zamaha u ostva- 
rivanju programa kršćanske izgradnje došlo tek na- 
kon Edikta o slobodi vjere (313.), pa je, za razliku 
od Salone i Parentiuma, gdje je u uvjetima ilegalnog 
razvitka provedena značajnija promjena izvorne 
strukture," u Zadru izostala opsežnija restruktura- 
cija. Kršćanstvo je mnogo jednostavnije nego u dru- 
gim dvjema spomenutim rimskim kolonijama nasli- 
jedilo pogansko središte, u kojem je kontinuirala i 
svjetovna gradska uprava, pa je i u tom razdoblju 
Zadar nastavio funkcionirati kao monocentrični 
grad. Položaj starokršćanskih crkava na prvobitnim 
rubovima antičkih inzula dokazuje da je i u kasnoj 
antici bila uglavnom zadržana izvorna ulična mre- 
ža, odnosno izvorni raspored stambenih blokova. 


Tek rani srednji vijek donosi u tom gradu znatniju 
preobrazbu izvorne gradske strukture. Iako je zadr- 
žana prvobitna ortogonalna osnova, slijedile su tri 
važne promjene: 


1. podignuta je razina antičkih ulica, koja dokazuje 
znatno rušenje prvobitnoga grada i njegovo nasipa- 
nje porušenom građom; 

2. restrukturirane su inzule povećanjem širine blo- 
kova, odnosno reduciranjem poprječnih ulica; 


371. T, Marasović (1989.b), 231 i d., (1989.c), 327 i d. 


3. monocentrična je struktura vjerojatno već tada 
pretvorena u bicentričnu, i to zadržavanjem, kako 
je već spomenuto, antičkoga središta kao crkvenog 
sjedišta ranosrednjovjekovnoga grada, koje je još 
pojačano gradnjom crkve Sv. Trojstva (Sv. Donata) 
uz katedralni sklop. Novo pak sjedište municipalna 
je uprava potražila na drugome mjestu, blizu istoč- 
nih gradskih vrata, ostvarivši uvjete za funkcionira- 
nje bicentričnoga gradskog organizma. 


Preobražaj Dioklecijanove palače u ranosrednjovje- 
kovni Split pokazuje niz različitih pojava u odnosu 
na Zadar, prije svega zbog okolnosti što je u Zadru 
kontinuirao grad, a u Splitu je carski dvorac dobio 
funkciju grada. To se prije svega odrazilo u velikom 
broju adaptacija, jer je carska rezidencija imala sa- 
svim drukčije prostorne potrebe od ranosrednjovje- 
kovnoga grada. S restrukturacijskim se procesom, 
što ga pokazuje Zadar, može u Splitu uspoređivati 
preobražaj velikih površina bilo u carskom reziden- 
cijalnom dijelu na jugu palače bilo u velikim zgrada- 
ma na sjeveru, koje su, kako je već spomenuto, pre- 
tvorene u stambene blokove omeđene ulicama. Mo- 
nocentrični karakter ranosrednjovjekovnoga Splita 
uvjetovan je postojanjem jedine hipetralne dvorane 
u središtu careva dvorca (Peristil), koja je poslužila 
kao gradski trg, oko kojeg su okupljene glavne grad- 
ske crkvene i upravne funkcije. 


U slučaju Trogira preobrazbu je teže pratiti nego u 
prethodna dva slučaja jer je antički grad slabije po- 
znat nego kolonija Jader i znatno manje nego Dio- 
klecijanova palača, a k tome su ranosrednjovjekov- 
ne građevine ipak manje sačuvane od onih u Zadru 
i Splitu. Ipak, poznati sadržaji glavnoga gradskog 
trga dokazuju izrazito monocentrični karakter gra- 
da, s katedralom koja je kontinuirala iz ranokršćan- 
skoga doba i s drugim crkvama na istom prostoru, 
na kojem valja pretpostaviti i postojanje starokrš- 
ćanske i ranosrednjovjekovne krstionice. Smještaj 
srednjovjekovnih javnih zgrada kao što su komu- 
nalna palača, gradska loža — sudnica ili pak palače 
uglednih patricijskih obitelji upućuje na zaključak 
da su i u ranome srednjem vijeku upravo na tom 
prostoru morale biti koncentrirane sve djelatnosti 
javnoga gradskog života. 


Kružni perimetar antičkoga grada, okružena zi- 
dovima, i onoga srednjovjekovnog, koji je proširio 
gradsko područje, također je poznat, ali novijim se 


istraživanjima na južnoj strani grada kod predroma- 
ničke crkve sv. Dujma ušlo u trag srednjem recinktu 
iz ranoga srednjeg vijeka, koji se nalazio između an- 
tičkoga i romaničkog obrambenog prstena, izgrađe- 
nog neposredno uz antički zid. Stoga se i u ranome 
srednjem vijeku preobrazba unutarnjeg tkiva odno- 
si samo na ortogonalnu mrežu antičkoga grada. 


U ostalim gradovima koji su se u ranome srednjem 
vijeku razvili kontinuitetom antičke jezgre (Osor, 
Nin, Kotor) i antički je i ranosrednjovjekovni sloj 
premalo poznat da bi mogao potaknuti čvršće za- 
ključke o postupku preobrazbe. 


Nova izgradnja u ranom 
srednjem vijeku izvan antičke jezgre 


U gradovima koji kontinuiraju iz antičkoga razdob- 
lja nova se izgradnja može pratiti na izvangrad- 
skim prostorima, u predgrađima i daljoj periferiji, 
a u granicama gradskoga teritorija (astareje). U tom 
pogledu Split pruža najviše podataka jer je sačuvao 
ostatke crkvenih građevina koje su podizane izvan 
gradskih zidova, na zapadnoj i na sjevernoj strani, 
u manjim izvangradskim zaseocima te na bližoj ili 
daljoj periferiji. 

Izgradnja izvan zapadnoga gradskog zida otkri- 
va više faza razvitka zapadnoga predgrađa Splita. 
Prve crkve (Sv. Ciprijan, Sv. Julijana, Sv. Mihovil “na 
obali“) izgrađene su nedaleko od samoga zida, ali 
postupnom su izgradnjom suburbiuma postale sa- 
stavnim dijelom aglomeracije predgrađa. Kada je to 
predgrađe pomaklo svoju granicu prema zapadu, 
izvan novoizgrađenoga zida suburbija podignut je 
drugi niz ranosrednjovjekovnih crkava (Sv. Duh, Sv. 
Marija de Taurello, Sv. Martin de Colonia), opet izvan 
zida, koji se tek u XII. stoljeću ponovno našao unu- 
tar proširenoga predgrađa, kad se ono još jednom 
proširilo prema zapadu.?? 


Položaj crkvica na daljoj ili bližoj periferiji uvjeto- 
van je različitim okolnostima, vezanim uz topograf- 
ske ili druge uvjete. Predromaničku crkvu sv. Fe- 
liksa na zapadnoj obali odredilo je starokršćansko 
groblje, u kojem se vjerojatno nalazio i mauzolej 
posvećen tom mučeniku. Crkva sv. Mikule možda 
je od ranoga srednjeg vijeka bila u sastavu manjeg 
zaseoka Stagnja, koji se tek u novom vijeku stopio s 


72 Z. Perković (1977.), 3-8. 


predgrađem Velim Varošem, nakon što se ono radi 
izgradnje sustava bedema u XVII. stoljeću pomaklo 
na obronke Marjana. Crkvice na zapadnoj obali, na 
Mejama, na Marjanu, uz sjevernu obalu i na istoč- 
nim predjelima, slijedile su prirodne topografske 
uvjete rtova (Sv. Petar de Solurat, Sv. Andrija — po- 
slije Sv. Filip i Jakov, benediktinska opatija s bazili- 
kom sv. Stjepana na Sustipanu, koja je kao građevni 
sklop kontinuirala iz antike, Sv. Juraj i Sv. Mihovil 
na rtu Marjana), na uzvisinama (Sv. Mihovil in colli- 
bus), uz obale uvala (Sv. Benedikt u Beni, Sv. Pavao 
i Sv. Toma na sjevernim rtovima i u uvalama, Gospe 
od Žnjana uz jugoistočne uvale, Sv. Lovre u naselju 
Stobreč). Neke je lokacije odredio kontinuitet an- 
tičkih crkava ili putova (basilica picta, Sv. Kasijan), 
a neke antička centurijacijska mreža (Sv. Marija na 
Poljudu). 


Istraživanje povijesne jezgre Dubrovnika prouča- 
vanjem povijesnih vrela i arheološkim iskopavanji- 
ma pokazalo je kako je tekla nova izgradnja u ra- 
nosrednjovjekovnom Dubrovniku. Začetak grada, 
kao što je već spomenuto, bio je kasnoantički kaštel, 
podignut na najzapadnijem dijelu poluotoka, kako 
bi nadgledao plovidbu uz istočnu jadransku obalu. 
Unutar kaštela bila je podignuta i prva crkva, po- 
svećena sv. Sergiju i Bakhu. Uz tu najstariju crkvu 
dograđen je samostan s crkvom sv. Marije. Povije- 
sna vrela vezuju uz kaštel i srednjovjekovne crkve 
sv. Andrije i sv. Foske. Proširenjem i dogradnjom 
kaštela počinje nova izgradnja Dubrovnika kao 
ranosrednjovjekovnoga grada. Izgradnja prvoga 


Slika 130: Ranosrednjovjekovni Split s crkvama izvan grada 


podgrađa slijedila je u srednjem dijelu poluotoka, 
na prostoru kasnijeg seksterija sv. Petra, tako na- 
zvanoga po najvažnijoj crkvi toga dijela naselja. U 
tom se dijelu naselja nalazila i crkva sv. Mihovila. 
Ubiciran je točan položaj zidina koje su okruživa- 
le taj dio grada, pojačanih kulama.?? Do drugoga 
je proširenja grada došlo daljom izgradnjom prema 


Slika 131: Postupni razvitak ranosrednjovjekovnoga 
Dubrovnika (Ž. Peković) 

jugoistoku na prostoru Pustijerne, gdje su podignu- 
te predromaničke crkve sv. Stjepana i sv. Kuzme i 
Damjana (sv. Bartula). Utvrđen je ne samo položaj 
zidova nego i gradskih vrata, isto kao i prva lučka 
postrojenja (arsenali).?“ 


Oskudni podatci o drugim ranosrednjovjekovnim 
gradovima koji su nastali bez izravnoga antičko- 
ga građevnog kontinuiteta uglavnom se zasnivaju 
na povijesnim vrelima. Poznat je podatak o gradnji 
Šibenika kao ranosrednjovjekovnoga castruma na 
vrhu brijega, ali nedostaju podatci o širenju rano- 
srednjovjekovnoga grada. U Biogradu je poznat po- 
ložaj i izgled katedrale, ali premalo je podataka za 
zaključke o gradu kao cjelini. 


U toj je kategoriji gradova bez izravnoga građevnog 
kontinuiteta posebno zanimljiv Omiš, zbog okol- 
nosti da je sačuvao znatne materijalne ostatke naj- 
starije srednjovjekovne građevne jezgre, iako i tu 
nedostaju podatci o prvom širenju grada koji je bio 
trokutasta oblika i razvio se na padinama brežulj- 
ka. 


Sastavni dijelovi 
ranosrednjovjekovnih gradova 


Utvrđenja, obrambeni zidovi i gradska vrata 


Osim u Splitu, koji je kao grad naslijedio od carske 
palače jake obrambene zidove i kule, gradska utvr- 
đenja iz ranoga srednjeg vijeka rijetko su sačuva- 
na. Zato je Split dragocjen primjer i za proučavanje 
mikrourbanističkih ambijenata iz ranoga srednjega 
vijeka. 


Gradski zidovi 


Zidovi Dioklecijanove palače s vratima spadaju 
među one dijelove grada koje je najmanje trebalo 
preuređivati za obranu u ranome srednjem vijeku. 
Oni su zasigurno bili glavni čimbenik koji je utjecao 
na odluku da se upravo u palači u Spalatumu u bli- 
zini Salone nastavi prekinuti život toga porušenog 
grada. Postojanje jakih i relativno visokih zidova (u 
odnosu na zidine drugih poznatih srednjovjekov- 
nih europskih gradova) vjerojatno je bilo jedna od 


najvećih prednosti Dioklecijanove palače koja je pri- 
vukla stanovnike Salone da organiziraju novi grad 
u njezinim okvirima. Nemamo sigurnih podataka o 
tomu kada je došlo do zatvaranja dijelova stražar- 
skih prolaza na vrhu zidova palače, koji su na nekim 
drugim mjestima pojačani u kasnijim razdobljima 
srednjega vijeka, ali okolnost da su neka područja 
stražarskoga hodnika na prvom katu antičkih zido- 
va u ranom srednjem vijeku dobila druge funkci- 
je (npr. crkva sv. Martina nad vanjskim sjevernim 
ulazom) dokazuje degradaciju dijelova prvobitnoga 
obrambenog sustava u prvim stoljećima života ra- 
nosrednjovjekovnoga Splita, to jest prilagodbu toga 
sustava novim potrebama grada. 


Slika 132: Zidovi Dioklecijanove palače u funkciji obrane 
ranosrednjovjekovnoga Splita: 
a. tlocrt zidova, b. današnje stanje 


U okviru znatno sačuvanoga opsega srednjovje- 
kovnih fortifikacija Zadra, na dva su mjesta iden- 
tificirani ranosrednjovjekovni zidovi: kod crkve sv. 
Stjepana blizu glavnih kopnenih vrata (porta terre 
firme) na istočnoj strani grada, te blizu južnih vrata 
(Porta Bellate). Po tim se relativno malim segmenti- 
ma pronađenoga ravnog zida (za razliku od _kasni- 
jih srednjovjekovnih fortifikacija izlomljena obrisa) 
zaključuje da je položaj ranosrednjovjekovnih bede- 
ma bio između antičkoga i kasnosrednjovjekovnog 
recinkta. 


Slična je situacija zapažena i u Trogiru, gdje su na 
južnoj strani grada, na položaju ranosrednjovje- 
kovne crkve sv. Dujma (sv. Nikole) otkriveni ostatci 
zidina ranosrednjovjekovnoga grada. Sama crkva 
naslonila se svojom sjevernom stranom na kasno- 
antički gradski zid, a njezino je južno pročelje bilo 
sastavni dio ranosrednjovjekovnoga zida, koji se u 

Slika 133: Dio ranosrednjovjekovnih gradskih zidina u Zadru 


kružnom segmentu nastavljao prema zapadu i pre- 
ma istoku. Neposredno južno od zida u visokom je 
srednjem vijeku izgrađen novi zid, koji je s kulama 
romaničkih stilskih obilježja ostao sačuvan do da- 
nas. 


Zidovi ranosrednjovjekovnoga Dubrovnika nisu se 
sačuvali, ali poznat je njihov položaj, a na osnovi 
povijesnih vrela, osobito prema podatcima što ih 
pruža crtež grada iz XII. stoljeća, izrađena je idejna 
rekonstrukcija njihova izgleda u različitim stupnje- 
vima prostornoga razvitka.?? 


Limi; 


Slika 134: Segment sačuvanih zidova 
ranosrednjovjekovnoga Trogira (prema V. Kovačić) 


Uz poligonalni bizantski kaštel, podignut vjerojatno 
u VI. stoljeću radi kontrole plovidbe, dograđeno je 
na srednjem dijelu dubrovačkoga poluotoka pod- 
građe pravokutna tlocrta, omeđeno zidovima sa 
svih četiriju strana. Zapadni zid toga naselja produ- 
žavao se prema sjeveru sve do morske obale u za- 
ljevu, gdje je bio pojačan kulom. Na istočnoj strani 
toga drugog sekstijera, do njegovih sjevernih zidina 
dopirao je dvjestotinjak metara dug drveni most, 
kojim je bio premošten blatnjavi zaljev između kop- 
na i ranosrednjovjekovnoga grada na poluotoku. 

Slika 135: Crtež Dubrovnika iz XII. stoljeća s prikazanim tada postojećim zidovima ranosrednjovjekovnoga grada: 
a. srednjovjekovni crtež, b. rekonstrukcija na osnovi rektifikacije (prema Ž. Pekoviću) 


Zidovi su okruživali i treći sekstijer Pustijerne. Bili 
su pojačani brojnim kulama, osobito na južnoj stra- 
ni, gdje se oblikovala krivudava crta bedema, koji 
su slijedili prirodnu konfiguraciju terena, to jest pri- 
rodne kamene litice. 


Gradska vrata 


I za upotrebu gradskih vrata u ranome srednjem 
vijeku splitski primjer pruža najviše podataka. Od 
četiriju ulaza Dioklecijanove palače, samo za jedna 
vrata možemo sa sigurnošću ustvrditi da su imala 
ulogu ulaza u ranosrednjovjekovni grad. To su za- 
padna vrata, koja su — bez obzira na mogućnost da 
su i neka druga vrata bila prohodna u prvim sto- 
ljećima života Splita — zasigurno bila glavni ulaz u 
grad. Na to upućuju mnoge okolnosti. Za razliku od 
drugih ulaza, zapadna vrata ni u jednoj fazi razvoja 
Splita nisu bila zatvorena. Još u doba antičke pala- 
če tim se vratima prilazilo cestom koja je sa sjevera 
vodila uza sam zapadni zid. S obzirom na otežane 
topografske uvjete, tj. zbog brijega ispred sjeverno- 
ga zida, ta je cesta bila najpogodniji prilaz palači, pa 
prema tomu i srednjovjekovnome Splitu. Sa zapad- 
ne strane te ceste stvaralo se i postupno razvijalo ra- 
nosrednjovjekovno predgrađe, koje je nastalo ispred, 
odnosno u blizini glavnoga ulaza u grad. 


Zapadni ulaz Dioklecijanove palače sačuvao je naj- 
važniji dokaz takve svoje istaknute uloge u ranome 
srednjem vijeku. Ondje se naime i danas jasno raza- 
bire znak promjene koju je antička palača doživje- 
la preobrazbom u kršćanski grad, jer je na mjestu 
odstranjene krilate božice Pobjede (kojoj jedno krilo 

nije posve otklesano, pa se ostatak antičkoga reljefa 
jasno prepoznaje) uklesan kršćanski križ kao simbol 
nove vjere. Po slogovnim osobinama križ se u dijelu 
historiografije datira između kraja VI. i prve polovi- 
ce VII. stoljeća,“ a to se poklapa s pretpostavljenim 
početkom Splita kao ranosrednjovjekovnoga grada 
nakon dolaska izbjeglica iz Salone. 


Za razliku od crkve sv. Martina, koja je ugrađena u 
stražarskom hodniku iznad vanjskih sjevernih vra- 
ta, na zapadnoj je strani crkva Gospe od Zvonika iz- 
građena iznad unutarnjeg ulaza, ostavljajući vanjski 
ulaz slobodan za njegovu funkciju vrata, koja su se 
mogla zatvarati. Iznad samoga ulaza nalazila se na- 
prava za dizanje “saracenskih“ vrata, a ta funkcija, 
kao što se dogodilo s crkvom sv. Martina nad sjever- 
nim vratima, ne bi bila moguća da je do predroma- 
ničke adaptacije i ovdje došlo nad samim vanjskim 
zidom. Može se stoga zaključiti da je neprekinuta 
upotreba vanjskih vrata uvjetovala adaptaciju crkve 
iznad unutarnjeg ulaza. U takvoj cjelovitoj kompo- 
ziciji obrambenoga dvorišta, s aktivnim vanjskim 
vratima i s crkvom iznad unutarnjega ulaza, čini 
se logičnom i gradnja zvonika u osi obrambenoga 
dvorišta, što također nije bio slučaj na sjevernome 
zidu. 


Iz ovakvih zaključka slijede i razmišljanja o mogu- 
ćoj ulozi ostalih vrata Dioklecijanove palače u prvoj 
fazi života Splita u ranome srednjem vijeku. 


Dioklecijanova sjeverna vrata možda već u tom raz- 
doblju više nisu ni bila u funkciji. Već spomenuta 
adaptacija crkve sv. Martina onemogućila je funk- 
cioniranje “saracenskih“ vrata. Ondje je zvonik, od 


kojega je prepoznat temeljni dio zida, bio izgrađen 
iznad zapadnoga dijela crkve, a to je u skladu s 
uobičajenom crkvenom tipologijom toga doba, po- 
gotovo kad aksijalnost ulaza nije zahtijevala sime- 
tričnost kao što je bio slučaj sa zapadnim ulazom. 
Povijesni izvori također govore u prilog takvoj pret- 
postavci. U dokumentu iz 1358. godine, u kojemu se 
navode straže za sva gradska vrata, ne spominju se 
sjeverna vrata Dioklecijanove palače, a i najstariji cr- 
tež toga dijela palače, na jednoj od minijatura Hrvo- 
jeva misala s početka XV. stoljeća, pokazuje središnji 
dio sjevernog zida bez ulaza, koji je vjerojatno već 
tada bio sasvim zazidan. Možemo dakle pretposta- 
viti da već u ranome srednjem vijeku (ili barem u 
dijelu toga razdoblja) sjeverni ulaz u palaču nije bio 
u uporabi. Prilaz gradu sa sjevera vodio je antičkom 
cestom neposredno uza zapadni zid, a jedini izvan 
zida izgrađeni sklop toga doba, ranosrednjovjekov- 
ni samostan benediktinki s crkvom sv. Eufemije, 
mogao je komunicirati s prostorom unutar grada 
kroz mala otvorena vrata istočno od kutne sjevero- 
zapadne kule. 


Nad istočnim se vratima spominju i crkve sv. Apoli- 
nara i sv. Leonarda, koje su, smještene iznad unutar- 
njega odnosno vanjskog ulaza, štitile prilaze gradu 
s te strane. 


Južna vrata bila su i u ranom srednjem vijeku u 
funkciji glavnoga prilaza obali, a iznad njih je na 
razini gornjega kata nekadašnjega Dioklecijanova 
stana izgrađena crkva sv. Anastazije sa zvonikom 
na zapadnoj strani, ali točno nad južnim ulazom u 
palaču. 


U Zadru se iz ranoga srednjeg vijeka samo naslu- 
ćuju vrata na južnoj strani (Porta Bellate), a u Tro- 
giru je otkriven ranosrednjovjekovni gradski ulaz 
Porta Dominica, postavljen točno u osi starijih, ka- 
snoantičkih gradskih vrata. Vanjska predromanička 
i unutarnja kasnoantička vrata oblikovala su tako 
svojevrsno obrambeno dvorište južnoga ulaza u ra- 
nosrednjovjekovni grad. Jedna i druga vrata bila su 
oblikovana antičkim spolijama. 


Povijesna vrela otkrivaju položaje nekoliko vratiju u 
ranosrednjovjekovnom dubrovačkom gradu, što je i 
razumljivo s obzirom na postupno širenje od kasno- 
antičke jezgre preko sekstijera iz predromaničkog 
doba.“ Na najvišoj su razini bila Vrata od Kaštela 

Slika 136: Ostatci južnih vrata ranosrednjovjekovnoga Trogira 


(Porta del Castel). U sekstijeru sv. Petra od zapada 
prema istoku nizala su se Vrata Celenge, Menčeti- 
ćeva vrata i Lavlja vrata, a na spoju s trećim seksti- 
jerom, nasuprot crkvi sv. Stjepana, nalazila su se još 
jedna gradska vrata: Porta della terra. 


Ulice 


I u pogledu ulične mreže ranosrednjovjekovni je Split 
u osnovi zadržao komunikacijski sustav Dioklecija- 
nove palače. Sve antičke ulice, tj. glavni, istočni i 
zapadni kardo, te glavni i sjeverni dekuman, sudeći 
po ostatcima ranosrednjovjekovnih građevina, kon- 
tinuirale su u ranom srednjem vijeku, s time što je 
postupno došlo do reduciranja njihove širine grad- 
njom na mjestu portikata, pa i na dijelu samih ulica. 
Nove stambene kuće i palače, izgrađene na mjestu 
prvobitnih antičkih dvorana i drugih prostora, bile 
su obrubljene i novim ulicama, koje su također tra- 
sirane u skladu s prvobitnom komunikacijskom 
mrežom palače, slijedeći njezin izvorni ortogonal- 
ni sustav. Tako se u južnom dijelu grada na mjestu 
nekadašnjega careva stana, isto kao i u sjevernom 
dijelu na mjestu velikih građevina (a u jednoj od 
njih stanovala je rimska vojna posada), pojavio niz 
srednjovjekovnih uličica, usporednih s uzdužnim 
komunikacijama antičke palače te neke nove pop- 
rječne ulice koje su odvajale srednjovjekovne stam- 
bene blokove. Jedna od njih prolazila je, primjerice, 
sredinom antičke dvorane u zapadnoj četvrtini Di- 
oklecijanova stana, kako to dokazuje pročelje rano- 
srednjovjekovne kuće u ulici Dosud. 


Arheološka istraživanja, poduzeta u drugoj polovici 
XX. stoljeća, dala su i neke podatke o odnosu pod- 
nih razina palače i ranosrednjovjekovnoga grada. 
Sondiranjem duž glavnoga karda utvrđeno je znat- 
no povišenje pločnika, osobito u sjevernom dijelu 
palače, to jest znatna je visinska razlika između an- 
tičkih i ranosrednjovjekovnih ulica. 


Na primjeru Splita razvidno je oblikovanje rano- 
srednjovjekovnih ulica na mjestu antičkih prostora 
zahvaljujući ostatcima predromaničkih kuća, o koji- 
ma će više govora biti u sljedećem poglavlju. Ovdje 
valja napomenuti kako se ulice oblikuju redukcijom 
prvobitnih širokih antičkih prostora izgradnjom 
kuća koje se naslanjaju na antičke zidove, sužava- 
jući tako prostor prvobitne ulice, kao što je slučaj u 
zapadnom kardu (kuća u Rodriginoj ulici), ili prvo- 
bitnoga prostora između Dioklecijanova stambenog 
bloka i temenosa hramova (kako to pokazuju pri- 
mjeri iz Ulice Ilirske akademije i Bulićeve ulice), ili 
pak izgradnjom unutar većih antičkih dvorana (u 
već spomenutom primjeru kuće u Dosudu). 


Ulice ranosrednjovjekovnoga Zadra, kako je već re- 
čeno, premda brojem reducirane u odnosu na an- 
tičku uličnu mrežu, slijedile su tu istu mrežu, suže- 
ne u odnosu na prvobitnu širinu, a razinom su po- 
višene, ovisno o visini nasipa koji se nataložio nad 
Jaderom iz rimskog doba. Kako su starokršćanske 
i predromaničke crkve u najvećem broju izgrađene 
na raskrižjima komunikacija, to su ulice ranosred- 
njovjekovnoga grada uglavnom po njima dobile i 
imena. 


Trgovi 


Ranosrednjovjekovni dalmatinski gradovi pretežito 
su monocentričnoga tipa, pa su njihovi trgovi sjedi- 
šta različitih funkcija. 


Jedini veći otvoreni prostor u središtu Dioklecija- 
nove palače, hipetralna dvorana na prilazu carevu 
stambenom sklopu i hramovima, konvencionalno 
nazvana Peristil, postao je glavnim trgom ranosred- 
njovjekovnoga Splita. Kako su oko toga prostora 
smještene glavne ranosrednjovjekovne crkvene 
građevine, očito je da je Peristil u to vrijeme imao 
funkciju crkvenoga trga, koji se u srednjovjekov- 
nim ispravama naziva Popločeni trg (Platea plancati 
ili Plancatus) ili Trg sv. Dujma (Plancatus Sancti Do- 
mnii). Budući da je to bio jedini trg Splita prije šire- 


Slika 137: Ranosrednjovjekovni trgovi uza sklopove stolnih 
crkava: a. Peristil u Splitu (prema J. Marasoviću), b. prostor 
oko dubrovačke katedrale u ranom srednjem vijeku 
(prema Ž. Pekoviću) 


nja grada prema zapadu, sigurno je da je uz ulogu 
crkvenoga središta Peristil bio i prvo municipalno 
središte. To među ostalim dokazuje i podatak da se 
u srednjovjekovnim izvorima i nakon ranoga sred- 
njeg vijeka spominje taj trg kao mjesto sastavljanja 
isprava. 


O izgledu ranosrednjovjekovnoga Peristila nema- 
mo izravnih podataka, ali istraživanja su otvorila 
neke pretpostavke i u tom pogledu. Iskopavanjima 
1959.-1961. godine, naime, otkriven je mjestimično 
izvorni pločnik Peristila, ostatci i tragovi stepena- 
stoga obruba s istočne, zapadne i sjeverne strane te 
trodijelno stubište na južnoj strani s uzlaznim boč- 
nim krakovima prema Vestibulu i središnjim sila- 
znim krakom prema južnim vratima palače. Kako je 


komunikacija prema južnim vratima prekinuta tek 
nakon širenja grada krajem srednjega vijeka, može 
se zaključiti da je u ranome srednjem vijeku posto- 
jalo silazno stubište prema supstrukciji Vestibula, a 
isto tako bar jedan bočni uzlazni krak prema gor- 
njem prostoru Vestibula. Arheološki nalazi upućuju 
na to da se radi o zapadnome kraku, od kojega su 
još i danas sačuvane tri stepenice, dok su stepenice 
istočnoga kraka uništene. U jugoistočnome kutu Pe- 
ristila pronađeni su tragovi zazidanoga otvora, koji 
je mogao nastati tek nakon uklanjanja antičkih ste- 
penica, pa i na temelju toga možemo pretpostaviti 
da već u ranome srednjem vijeku nije bilo istočnoga 
kraka uzlaznog stubišta. 


Zadar kao primjer izduženoga bicentričnog grada 
razvio je u ranome srednjem vijeku nekoliko trgova, 
od kojih su najvažniji bili koncentrirani oko crkve- 
nih i municipalnih središta. 


Katedralni trg nalazio se na sjevernoj strani gra- 
đevnoga sklopa, ispred samoga zapadnog pročelja 
stolne crkve sv. Stošije, koja je u ranom srednjem 
vijeku bila kraća za dva traveja, a produžena je u 
romaničkoj obnovi zadarske prvostolnice. S južne 
strane toga sklopa, na mjestu antičkoga foruma, ali 
na povišenoj razini, nalazi se trg uz crkvu Sv. Troj- 
stva (sv. Donata). 


Već u ranom srednjem vijeku bio je oblikovan muni- 
cipalni trg uz crkvu sv. Lovre. 


Manji trg bio je oblikovan na križanju ulica ispred 
crkve sv. Petra Staroga. 


Crkveni i municipalni trg ranosrednjovjekovnoga 
Trogira položajem je slijedio antički trg, a oblikovan 
je južno od starokršćanske i predromaničke katedra- 
le. Njegovu širinu odredio je razmak između kate- 
drale na sjeveru i predromaničke crkve sv. Marije na 
jugu, koja je i u ispravama označena nazivom “na 
trgu“. Dužina trga bila je određena razmakom iz- 
među glavne gradske ulice na zapadu i prostora na 
kojem je na istoku oblikovana vijećnica. Ta je zgrada 
iz kasnoga srednjeg vijeka, ali može se pretpostaviti 
da se u doba predromanike vjerojatno na tom mje- 
stu nalazilo gradsko upravno središte, to jest sjedi- 
šte svjetovnoga poglavara (priora). 


Za razliku od triju dalmatinskih gradova (Zadar, 
Trogir, Split) koji su prostor prve gradske jezgre na- 
slijedili od antike, pa su i katedralne trgove obliko- 
vali u istom prostornom kontinuitetu, dubrovački 


katedralni trg nastao je izvan svih triju ranosrednjo- 
vjekovnih sekstijera, u nekadašnjem predgrađu sv. 
Vlaha, gdje je krajem X. stoljeća izgrađena najstarija 
crkva i krstionica skulom zapadno od crkve. Postup- 
nim razvitkom stolna se crkva širila prema krstio- 
nici, s kojom se spojila u ranoromaničkoj fazi, a kate- 
dralni je trg oblikovan prema sjeveru do zida kojim 
je bilo ograđeno to četvrto gradsko proširenje. 


Stupovi na trgovima i javnim mjestima 


Trgove nekih dalmatinskih ranosrednjovjekovnih 
gradova obilježavali su i slobodnostojeći stupovi, 
poznati na primjerima Zadra i Splita. 


Na zadarskom trgu tu je ulogu imao jedan od dva- 
ju antičkih stupova, koji je respektiran i u ranome 
srednjem vijeku, a nalazio se na zapadnom kraju 
Foruma ispred Kapitolija, postavljen u zadnjoj če- 
tvrtini I. stoljeća. U ranome srednjem vijeku na tom 
je stupu postavljena ploča, koja je izvorno bila ulo- 
mak starokršćanskoga sarkofaga, prepravljena u 


Slika 138: Cededin stup u Splitu 


u Zadru 


IX. ili X. stoljeću oblikovanjem predromaničkoga 
reljefa.*% Stup, koji je prvobitno postavljen iz kom- 
pozicijskoga razloga oblikovanja trga, postao je u 
srednjem vijeku stupom sramote, a služio je za ispi- 
sivanje osude građana koji su izdržavali kaznu. 


I ranosrednjovjekovni je Split imao svoj stup, kojem 
doduše položaj nije utvrđen, a vjerojatno se nala- 
zio u blizini katedrale, na Peristilu, ili sjeverno ili 
južno od stolne crkve. Sam je stup ostao sačuvan, 
vjerojatno je antičkoga podrijetla, a na njemu je oko 
1020. godine uklesan natpis sa znakom križa kojim 
nadbiskup Pavao objavljuje svoju pobjedu nad he- 
retikom Cededom.?? U ovom se slučaju dakle radi o 
memorijalnome stupu kao spomeniku kojim je Cr- 
kva obznanila svoj obračun s krivovjerstvom. 


Vodoopskrba 


O vodoopskrbi u ranosrednjovjekovnim gradovima 
Dalmacije podatci su vrlo oskudni, pa je tim važni- 
ji nalaz cisterne u Zadru koja se nalazila uza samu 
katedralu. U tu je svrhu služila nekadašnja taberna 
antičkoga Foruma, ali u trećoj funkciji, nakon što je 
u starokršćansko doba ona bila pretvorena u dijako- 
nikon stolne crkve.“ 


%%8 N. Cambi (1995.), 285 i d. 
8? GG. Novak (1957.), 57-71. 


Nakon prestanka vršenja funkcije dijakonikona taj 
je prostor pretvoren u cisternu oblaganjem zidova, 
zatvaranjem otvora i postavljanjem po sredini niza 
stupova, koji su zajedno s vanjskim zidovima nosili 
bačvaste svodove. To se dogodilo u neutvrđenom 
vremenu ranoga srednjeg vijeka, između prestanka 
funkcije dijakonikona katedrale i godine 1092., kada 
se cisterna spominje u dokumentima. Po svom ka- 
pacitetu od 70-80 m? vode, cisterna je mogla služiti 
potrebama zadarskoga episkopija, a njezini ostatci 
ostali su do danas sačuvani u podrumskom prosto- 
ru nadbiskupske palače. 


U Splitu je jedna od prostorija supstrukcija Diokle- 
cijanova stana pretvorena u cisternu, koja je u ka- 
snome srednjem vijeku pripadala palači u predjelu 
Dosud. Nije isključeno da je ona upotrebljavana već 
i u ranome srednjem vijeku, barem za dio stambe- 
nih kuća na tom dijelu Dioklecijanove palače. 


m ak 


Slika 140: Cisterna u zadarskom katedralnom sklopu 
(tlocrt prema P. Vežiću i sačuvani ostatci) 


3 P Vežić (1980.). Opskrba vodom na području Zadra od ranog srednjeg vijeka do 1838. godine, Zadarski vodovodi, Zadar 1976., 21-25. 


4. Seosko naselje i zaselak 
(villa, vicus) 


Ranosrednjovjekovna sela na području Dalmacije 
bila su znatno brojnija od gradova, ali njihovi su ma- 
terijalni ostatci i povijesni podatci o njima neuspo- 
redivo oskudniji od onih koji se odnose na gradove 
u tom istom razdoblju. Zato su arheološka, povije- 
sno-umjetnička i urbanološka proučavanja seoskih 
naselja pružila znatno manje građe za zaključke.“ 


U raznovrsnim povijesnim vrelima mogu se do- 
duše naći podatci i o naseljima, osobito na prosto- 
ru stare hrvatske države, između rijeka Zrmanje i 
Cetine. Na temelju povijesnih vrela, proučavanjem 
teritorija starohrvatskih županija, identificirane su 
mnoge stotine starohrvatskih naselja u dugom vre- 
menskom rasponu od X. do XV. stoljeća. Mnoga od 
tih naselja nastala su u ranom srednjem vijeku te na- 
stavila svoj život i u kasnijim stoljećima. Neka od 
njih, poput ravnokotarskih naselja Tihlići, spominju 
se već u ranom srednjem vijeku u epigrafskim vreli- 
ma ili pisanim dokumentima.?* 


Ranosrednjovjekovnih je naselja, što ih ponegdje 
spominju povijesna vrela, bilo i u južnim sklavini- 
jama, od Paganije do Boke, uključujući i otoke u nji- 
hovu sastavu (Brač pod Neretvanima, Elafiti), ali i 
na otocima bizantske Donje Dalmacije. 


U povijesnim vrelima, od kojih neusporedivo naj- 
opsežniju građu čine srednjovjekovne isprave pisa- 
ne latinskim jezikom, naselje se naziva villa. Pod tim 
se pojmom razumijeva selo sa svojom prostornom i 
društvenom strukturom. U ranosrednjovjekovnom 
je selu od posebna značenja crkvena građevina, 
koja je u važnijim naseljima i središte crkvene župe. 
Istraživanja nekih naselja, međutim, pokazala su da 
su nazivom villa obuhvaćeni i zaseoci,“ razvijeni 
uglavnom koncentracijom pripadnika istoga roda, 
u latinskoj terminologiji poznati kao vicus. Smješte- 
ni samo u dijelu naselja, ti su zaseoci oblikovani bez 
crkve, jer je tu funkciju imala zajednička crkva, kat- 
kada kao središnja prostorna i društvena jedinica 
cijeloga šireg naselja. 


Materijalni ostatci građevina u ranosrednjovjekov- 
nim selima Dalmacije vrlo su oskudni. Jedini sigu- 
ran materijalni trag čini crkva, koja je u mnogim 
slučajevima župna crkva, vrlo često _i u funkciji 
grobljanske crkve. Iznimna su ranosrednjovjekovna 
sela u kojima je mjesna crkva prvostolnica, a takvom 
namjenom naselje dobiva jednu od funkcija grada. 
U nekim se naseljima nalaze i ostatci vladarskih 
dvora, pa ono, dok u njemu boravi vladar sa svojom 
svitom, ima ulogu privremenoga sjedišta kneza (u 
IX. stoljeću) odnosno kralja (u X. i XI. stoljeću). 


Stambene zgrade, koje su činile najveći dio sveko- 
like izgrađenosti ranosrednjovjekovnoga naselja, 
nisu dosada uopće pronađene. Uzrok je tomu najvi- 
še mala sačuvanost, otežana arheološka identifika- 
cija, ali i pomanjakanje usmjerenosti istraživačkoga 
interesa na taj vid graditeljstva. Osim toga, može 
se pretpostaviti da je u nekim krajevima Dalmacije 
znatan broj seoskih kuća bio građen od drva, koje 
kao građa nema trajnost kamena. Srednjovjekov- 
na povijesna vrela spominju mnoge drvene kuće u 
gradovima, a nijedna od njih, barem u sadašnjem 
stupnju istraživanja, nije ostavila nikakva materijal- 
nog traga, pa je onda tim razumljivije da su seoske 
drvene kuće sasvim nestale. Bio bi dragocjen i naj- 
skromniji njihov materijalni ostatak, među ostalim i 
zato što bi takvi nalazi, podloženi radiokarbonskoj 
analizi, pomogli i u datiranju naselja. Kamene kuće 
takvom se metodom ne mogu datirati, a one su u 
usporedbi s crkvenim građevinama lišene prepo- 
znatljivih stilskih ili ukrasnih obilježja po kojima bi 
ih se moglo identificirati i datirati. 


Sve je to uzrokom da je i u dosadašnjem istraživa- 
nju ranosrednjovjekovnoga urbanizma poznavanje 
naselja kudikamo skromnije od gradova toga istog 
razdoblja. Nije, stoga, slučajna ni okolnost da je u 
građi korpusa arhitekture (svesci 2-4) petnaestak 
ranosrednjovjekovnih gradova moglo biti obrađeno 
kao monografske jedinice, a da je istodobno u kor- 
pus uvršteno, čak i sa znatno skromnijim podatcima 
u odnosu na gradove, svega nekoliko naselja neur- 
banog karaktera, znakovitih po većem broju pro- 


%*!  Ž, Rapanić (1997.a), 125-130, dao je u tom smislu važan okvirni prilog. Istim se problemom u vezi s konkretnim istraživanjima 
pojedinih lokaliteta bavio S. Gunjača (1963.) pri analizi ranosrednjovjekovnoga Dolca i T. Burić (1989.b), (2001.), 305-322, u svojem 


proučavanju naselja Sućurca. 
*2 F Smiljanić (1990.), karta 1 i 2 starohrvatskih naselja. 
33 B. Gušić (1969.). 
%  T. Burić (1989.b), (2001.). 


nađenih i sačuvanih ostataka crkvenih građevina. 
To su selo Biskupija (ranosrednjovjekovno Kosovo) 
kod Knina, starohrvatski Solin i ranosrednjovjekov- 
no naselje u stonskom polju. Osim tih naselja, obra- 
đenih kao monografske jedinice, bilo je potrebno 
razmotriti još neke primjere ranosrednjovjekovnih 
naselja o kojima postoje povijesni podatci ili njihovi 
arhitektonski ostatci, prikladni za proučavanje to- 
pografskih ili strukturalnih osobina ranosrednjovje- 
kovnoga sela. Tu su priliku pružili podatci i ostatci 
prvobitnoga starohrvatskog sela Putalj iznad Kaštel 
Sućurca, na obroncima Kozjaka, Škrip na otoku Bra- 
ču i Vrgada na istoimenom otoku, selo Cetina na 
izvoru istoimene rijeke te Dolac kod Novigrada. 


Tipovi naselja 


Nabrojena sela u Dalmaciji, koja su u ovom razma- 
tranju odabrana prema kriteriju sačuvanosti mate- 
rijalnih ostataka i povijesnih podataka o njihovoj 
ulozi u ranosrednjovjekovnom razdoblju, ujedno 
pokrivaju osnovne topografske tipove, pa su i s tog 
stajališta prikladna za raspravu u okviru teme o na- 
seljima. To su naselja u polju, uz rijeku, na obronku 
brijega ili uz luku. Neka od ranosrednjovjekovnih 
naselja u Dalmaciji mogu se svrstati pod dva nabro- 
jena topografska tipa ili više njih. 


Kosovo 


Među brojnim naseljima u polju posebno se ističe 
selo Biskupija (prije nazvano Kosovo) kod Knina, 
kako po svojem povijesnom značenju, tako i po bro- 
ju sačuvanih crkvenih građevina. 


Posebnost je Biskupije u okolnosti što je to bilo selo 
s biskupskom crkvom i s vladarskim dvorom, da- 
kle sjedište hrvatskoga kralja i biskupa, što nije bio 
slučaj ni s jednim drugim starohrvatskim naseljem 
u Dalmaciji. Sačuvani su ostatci katedrale s brojnim 
ulomcima liturgijskoga namještaja i do nje ostatci 
vladarskoga dvora, a oni se spominju i u povije- 
snom izvoru iz oko 1040. godine, u kojem se navodi 
da je villa Kosovo bila sjedištem hrvatskoga dvor- 
skog biskupa u pratnji hrvatskoga kralja. Vladarski 
se dvor spominje i u drugoj polovici XI. stoljeća. 


35 A, Milošević (2002.), 199-207. 
%% S. Gunjača (1952.c), 205-324. 


Slika 141: Položaj ranosrednjovjekovnoga naselja Kosova 
(današnja Biskupija) kod Knina 


Po topografskim oznakama to selo, osim što ga obi- 
lježava izduženo polje, pripada i tipu naselja uz ri- 
jeku, jer poljem prolazi rijeka Kosovčica, koja izvire 
na jugu i teče prema sjeveru do Knina, gdje se uli- 
jeva u Krku. 


Sudeći po položaju crkava, selo se razvilo istočno od 
Kosovčice, na ravničastom prostoru iz kojeg poneg- 
dje strše vrlo blage uzvisine. Sredinom polja prolazi 
put koji je od Knina, kao najbližeg utvrđenog grada 
(kastruma), vodio prema jugu. Od pet ranosrednjo- 
vjekovnih crkava u tom naselju, četiri su potvrđene 
arheološkim nalazima, a peta je naslućena u današ- 
njoj pravoslavnoj grobljanskoj crkvi Sv. Trojstva. 
Ostatci stambene arhitekture nisu pronađeni. 


Među pet crkava najvažnija je bila ona na jugu na- 
selja (na položaju nazvanom Crkvine, istočno od 
seoskoga puta), kojoj su ostatci identificirani kao 
stolna crkva sv. Marije. Na sjeveru bazilike, vezan 
uza njezin sjeverni zid, nalazio se stambeni sklop, 
protumačen kao dvor hrvatskih vladara.?# 


Dalje prema sjeveru, zapadno od puta, na brežulj- 
ku nazvanom Stupovi, otkriveni su ostatci veće tro- 
brodne bazilike sv. Cecilije, pred kojom je, prema 
povijesnim podatcima prihvaćenima u dijelu hrvat- 
ske historiografije, ubijen kralj Zvonimir.* Sjevero- 
istočno od toga položaja, istočno od seoskoga puta, 
na mjestu današnje pravoslavne crkve Sv. Trojstva, 
naslućuje se položaj još jedne starohrvatske crkve, 
koja je vjerojatno bila osmerokutnoga oblika. 


Još više prema sjeveru, s iste strane puta otkriveni 
su u zaseoku Bukorovići ostatci još jedne (tzv. če- 


tvrte) crkve, a najsjevernija crkvena građevina u 
naselju crkva je nepoznatog titulara, kojoj su ostatci 
pronađeni na uzvisini nazvanoj Lopuška glavica. 


Osim crkava, naseobinski život dokazuju i groblja, 
koja upućuju na položaj stambenih zaselaka rodov- 
skoga doba. Groblja su nađena na lokalitetu Crkvi- 
ne blizu katedrale i vladarskoga dvora, na Bračića 
podvornici oko 200 metara istočno od Crkvine, na 
sjevernom dijelu sela Biskupije, u blizini današnjega 
zaseoka Bukorovića, nedaleko od crkve Sv. Trojice, 
na položaju Dolovi te na Lopuškoj glavici usred Bi- 
skupijskoga polja, uza samu rijeku Kosovčicu. Na- 
vedeni položaji, uz spomenute crkve, upućuju na 
zaključak o strukturi kosovskoga naselja s nizom 
manjih zaselaka, kojima su pripadala navedena 
groblja. 


Stantania — naselje u stonskom polju 


S Kosovom kao hrvatskim vladarskim i biskupskim 
sjedištem donekle bi se moglo usporediti vladarsko 
i crkveno sjedište zahumske župe Stantanije u Ston- 
skom polju, razvijene u ranome srednjem vijeku na 
širem prostoru antičkoga Stamnesa. U odnosu na 
ostale primjere, posebnost stonskom naselju daje i 
okolnost što je ono u antičkom i u ranijem srednjo- 
vjekovnom stupnju razvitka pripadalo kategoriji 
koja je bliža pojmu grada (civitas ili castrum) nego 
sela (villa). Ovdje je ipak Ston priključen kategoriji 
ruralnih naselja zbog morfološke bliskosti s primje- 
rima seoskih aglomeracija, razvijenih na širem pro- 
storu izvan granica prvobitne utvrđene jezgre. 


Arheološki nalazi upućuju na zaključak da su prva 
naselja na stonskom području nastala već u prapo- 
vijesti i nastavila svoj život u rimsko doba. Topo- 
grafske posebnosti toga položaja pružile su najbolje 
uvjete za život naselja na dvama brežuljcima koja s 
južne i jugozapadne strane zatvaraju obradive po- 
vršine Stonskoga polja: Gradac (brdo Sveti Mihajlo, 
gdje su pronađeni ostatci kasnoantičkog utvrđenja) 
i Stari grad. Najvažnije rimsko urbano središte, ko- 
jem je gravitirao Stamnes, bila je kolonija Narona, 
ali u Stonskom je polju uspostavljena agrimenzurna 
mreža s ishodištem na brdu Sveti Mihajlo.“ Osla- 
njajući se na pravce zacrtane tom antičkom centuri- 
jacijskom mrežom, podižu se u starokršćansko doba 


3 M. Zaninović (1970.), 480 i d. 


mnoge crkve, od kojih je jedna već u VI. stoljeću u 
funkciji biskupske crkve. Kasnoantička utvrda (ka- 
štel) na brdu Sveti Mihajlo u ranome srednjem vi- 
jeku postaje vladarskim sjedištem Zahumske skla- 
vinije s vladarskom crkvom. U tom razdoblju sta- 
rokršćanske crkve u polju dobivaju preinake prema 
stilskim i ukrasnim obilježjima ranosrednjovjekov- 
ne arhitekture i skulpture, a podižu se i nove gra- 
đevine unutar kastruma (crkva sv. Mihajla) i u polju 
(Gospe od Lužina i Sv. Martin). 


Samo se naselje najvjerojatnije razvilo na istočnim 
obroncima brda Sveti Mihajlo i na sjevernim obron- 
cima brda Stari grad, ali arheoloških dokaza o tomu 
još nema. Povijesni dokument iz XIV. stoljeća o 
osnivanju srednjovjekovnoga grada Stona, u kojem 
se izričito traži da stanovništvo napusti svoje dota- 
dašnje domove i preseli se u novoizgrađeni grad,** 
siguran je dokaz o postojanju ranijeg naselja. Svo- 
jevrstan su dokaz i brojne crkve, među kojima je 
crkva sv. Magdalene na Gorici imala ulogu stolne 
crkve, jednobrodne bazilike s drvenom potkrov- 
nom konstrukcijom. Crkva je u karolinško doba 
pilonima podijeljena u tri broda, a dograđen joj je 
zapadni korpus sa zvonikom i westwerkom, znako- 
vit za karolinšku arhitekturu. Sagrađena na maloj 
uzvisini, biskupska je crkva i položajem dominirala 
među ostalim crkvenim građevinama u polju. Istoč- 
no od Gorice bila je već u starokršćansko doba po- 
dignuta veća bazilika sv. Stjepana, koja je zadržala 
ranosrednjovjekovni kultni kontinuitet izgradnjom 
manje predromaničke crkvice unutar prezbiterija 
prvobitne građevine. Južno od Gorice izgrađena je 
također starokršćanska bazilika sv. Ivana, kojoj je 
ranosrednjovjekovna uporaba ostvarena preinaka- 
ma u konstrukcijskom sustavu, kada su crkvi do- 
građene unutarnje lezene radi izgradnje bačvastoga 
svoda. Još južnije nalazio se arhitektonski sklop koji 
se sastojao od kultne kapele sv. Petra s polukruž- 
nom apsidom i njezina sjevernog dodatka, koji je u 
ranom srednjem vijeku pretvoren u predromaničku 
presvođenu crkvicu. 


Najistaknutija ranosrednjovjekovna izgradnja u 
stonskom naselju odnosi se na podizanje crkve sv. 
Mihajla unutar kaštela, koju se može smatrati dvor- 
skom građevinom iz vremena vladanja dukljanskih 
kraljeva Zahumljem. 


35]. Lučić (1987.), 27-35, M. Planić-Lončarić: Planirana izgradnja na području Dubrovačke Republike, Zagreb 1980., 33-62. 

Gospe od Lužina 

Slika 142: Ston, položaj dijela ranosrednjovjekovnoga stonskog naselja, okruženog brežuljcima Gradac (Sv. Mihajlo), 
Stari grad i Humac, južno od srednjovjekovnoga grada Stona 


Na istočnom rubu Stonskoga polja, blizu luke i sola- 
na, podignute su u ranome srednjem vijeku još dvije 
crkve. Do samih je solana izgrađena predromanička 
crkva Gospe od Lužina, a južnije, ispod brda Hu- 
mac, ranoromanička crkva sv. Martina. 


Sačuvani tragovi agrimenzurne podjele materijalni 
su dokaz poljoprivredne osnove nastanka i razvitka 
ranosrednjovjekovnoga naselja, kojem su za gospo- 
darski život u ovom slučaju od ključnog značenja 
bile još luka i solane (“solila“). 


Solin 


Izvanredno povoljan geografski položaj na ušću ri- 
jeke Jadro, koja se ulijeva u Kaštelanski zaljev, a u 
kontinuitetu velike, ali porušene antičke metropole 
Salone, uvjetovao je nastanak i razvitak ranosred- 
njovjekovnoga Solina. Druge međutim povijesne 
okolnosti nisu pogodovale daljem razvitku toga 
naselja u pravcu njegova položaja kao urbanoga i 
vjerskog središta. 


Stara cesta Split - Klis a 
PS Klis / 
( \ Reda 4 

\ pe 


\ 

)e 

/ Crkvine - Ilijino vrelo 

/ . 

Rižini poke 
ika * Sv. Ivan Kliški 


: .Sv. Jure 
. *Majdan 


NE PJadro 


/ Kuk 
Sv. Stjepan *Sv. Petar 
Sv Marija 


Mravince Glavičine : 
Kućine 


Sv. Luka 


Slika 143: Lokaliteti starohrvatskog Solina 
(prema A. Piteši) 
Solin je u topografskom pogledu istaknuti primjer 
razvitka naselja na ušću rijeke, a svojom se ulogom 
znatno razlikuje od brojnih drugih starohrvatskih 
sela. 


Položajem u hrvatskoj državi, a i u dijecezi kojoj je 
pripadao, Solin se razlikuje i od dvaju spomenutih 
primjera, Kosova i Stona. Naselje je imalo određene 
funkcije vladarskoga središta, au povijesnim se vre- 
lima spominje i kao kraljevsko naselje (villa regali)??? 
jerje u njemu jedna od crkava u X. stoljeću bila ujed- 
no i mauzolej hrvatskih kraljeva, a u drugoj se u XI. 
stoljeću okrunio kralj Zvonimir. 


Uz starohrvatske vladare u Solinu vezani su i sa- 
mostani, jedan u Rižinicama, što ga je u XI. stoljeću 
osnovao knez Trpimir, a drugi na položaju Šuplje 
crkve uz Zvonimirovu krunidbenu baziliku. Stare 
solinske mlinice, koje su unatoč postupnim građev- 
nim promjenama ostale sačuvane do danas, spomi- 
nju se u mnogim povijesnim vrelima kao kraljevske 
mlinice. U naselju ipak nije bilo ni županijskoga ni 
vladarskoga dvora, jer je ulogu upravnoga središta 
imao obližnji kliški kastrum, koji se na udaljenosti 
od svega nekoliko kilometara od ušća Jadra dizao 
nad Solinskim poljem, podignut na mjestu današnje 
novovjekovne tvrđave,?*“ na klancu kojim se nadzi- 
re glavna kontinentalna komunikacija koja iz unu- 
trašnjosti vodi prema obali. Vladarski pak dvor kao 
povremeno boravište hrvatskih knezova nalazio se 
desetak kilometara dalje prema zapadu, u naselju 
Bijaći uz crkvu sv. Marte. 


Za razliku od Kosova i Stona, solinsko ranosrednjo- 
vjekovno naselje, smješteno u neposrednoj blizini 


% CD1 170. 

Splita kao velikoga metropolitanskog središta, nije 
poslije rušenja antičkoga grada u VII. stoljeću imalo 
svoju stolnu crkvu, jer je ona već od početka sred- 
njega vijeka djelovala u najmonumentalnijoj građe- 
vini obližnje Dioklecijanove palače. 


Kada je, vjerojatno oko 640. godine, porušena Salo- 
na, nije bilo uvjeta, sigurnosnih prije svega, da se na 
istom mjestu nastavi život ranosrednjovjekovnoga 
grada, koji je našao znatno povoljnije uvjete osnut- 
ka i razvitka unutar dobro očuvanih zidova carske 
palače u obližnjem Spalatumu. 


Ni u Solinu nisu, barem dosada, otkriveni tragovi 
ranosrednjovjekovnih nastamba, ali koncentracija 
crkava i u ovom slučaju upućuje na naselje, koje je 
po svoj prilici bilo rasuto na niz manjih aglomeraci- 
ja, smještenih na najprikladnijim položajima koji su 
osiguravali obranu, na ušću rijeke Jadro i na obron- 
cima brijega. Može se pretpostaviti da se na ušću 
nalazilo već i jedno od najstarijih naselja prapovije- 
snih Ilira, kojima je Salona bila glavna luka. Položaj 
crkava i groblja upućuje pak na zaključak i o na- 
seljenosti pojedinih obronaka, pogotovo onoga na 
Majdanu blizu izvora rijeke Jadro, gdje je otkriveno 
starohrvatsko groblje, te na položaju u Glavičinama 
(Mravince), gdje je otkrivena veća starohrvatska ne- 
kropola. 


Topografska karta ranosrednjovjekovnoga Solina 
pokazuju najveću koncentraciju predromaničkih 
crkava upravo na ušću rijeke, gdje su na Otoku pro- 
nađeni temelji dviju crkava, od kojih je bazilika sv. 
Stjepana služila i kao mauzolej hrvatskih kraljeva, a 
još jedna crkva, koja se nalazila u samom jugoistoč- 
nom uglu porušenoga antičkoga grada, obnovljena 
je u starohrvatsko doba preinakom ranobizanstke 
crkve iz Justinijanova doba (vjerojatno posvećena 
sv. Mariji). Dalje, uzvodno uz rijeku Jadro, na mjestu 
jedne od velikih salonitanskih cemeterijalnih bazili- 
ka, podignuta je u drugoj polovici XI. stoljeća crkva 
sv. Petra i Mojsija, u kojoj će se 1076. kruniti kralj 
Zvonimir. Do same crkve izgrađen je benediktinski 
samostan, koji još nije arheološki istražen. 


Položaj zaseoka dokazuju i ranosrednjovjekovna 
groblja. Jedno se nalazilo zapadno od antičkoga 
grada, blizu crkve sv. Nikole, i vjerojatno je pripa- 
dalo zapadnom zaseoku starohrvatskoga Solina. 


Groblje na otoku, uz crkvu sv. Stjepana, pripadalo 
je jezgri naselja na samoj delti rijeke Jadra. Groblje u 
Rižinicama vjerojatno je pripadalo benediktinskom 
samostanu, premda bi položajem moglo uputiti i 
na postojanje sjevernoga zaseoka. Istočna groblja 
na obroncima brda (Majdan i Glavičine ispod sela 
Mravinaca) pripadala su brdskim zaseocima rano- 
srednjovjekovnoga Solina. 


Vrh Rike na vrelu Cetine 


Drukčije topografsko obilježje pokazuje selo Cetina 
(izvorno nazvano Vrh Rike), podignuto oko samoga 
izvora rijeke Cetine, koja od izvora teče prema ju- 
goistoku, neposredno pod visokim dinarskim masi- 
vima. Topografski je položaj pogodovao povoljnim 
uvjetima života naselja na tom prostoru, počevši od 
prapovijesnih špilja pa do starohrvatskoga rano- 
srednjovjekovnoga župskog središta. 


o i> “teka. 


Slika 144: Selo Cetina sa starohrvatskom crkvom sv. Spasa 


Ni u ovom slučaju nema tragova seoskih nastam- 
ba, ali crkva i veliko groblje oko nje nesumnjiv su 
dokaz da se u blizini nalazilo starohrvatsko selo, 
vjerojatno na istom položaju gdje se i danas nalaze 
kuće u zaseocima sa sjeverne strane izvora rijeke, na 
samom početku obronaka Dinare.*' Takav položaj 
pretpostavljenoga naselja logičan je iz strateškoga 
razloga lakše obrane, ali isto tako i radi očuvanja 
dragocjenih poljoprivrednih površina, koje se pru- 
žaju u plodnom polju južno i zapadno od izvora. 


Starohrvatska crkva sv. Spasa, koja se na temelju 
identificirane kiparsko-klesarske radionice angaži- 
rane na izradi njezina liturgijskog namještaja s veli- 


%1 A. Milošević (1997.), 9-11. 


kom sigurnošću može datirati u zadnju četvrtinu IX. 
stoljeća, jedina je pronađena ranosrednjovjekovna 
građevina. Oko nje nastalo je i starohrvatsko groblje, 
koje se u kasnijim stoljećima koncentrično širilo. 


Dolac 


Drukčiju strukturu ranosrednjovjekovnoga naselja 
u polju pokazuje Pridraga, selo u Ravnim kotarima, 
jugoistočno od Novigrada. To je primjer običnoga 
sela bez neke posebne upravne ili crkvene uloge, 
koja je obilježavala četiri prije spomenuta naselja. 
Selo se razvilo na plodnoj sinklinali, nazvanoj u 
srednjem vijeku Sutmartindol po glavnoj crkvi, po- 
svećenoj sv. Martinu. Na istoj se uleglini razvilo ne- 
koliko starohrvatskih selišta: Gornji i Donji Dolac, 
Pečarevci, Šprljevac, Zabrđane. Naselje zauzima 
izrazito izduženi prostor što se pruža zapadno od 
Karinskoga mora, s jedne i s druge strane ceste koja 
od Novigrada vodi prema Karinu. 


Slika 145: Položaj srednjovjekovnih zaselaka u naselju Dolac 
kod Novigrada 


Središte naselja bilo je u Dolcu, gdje se nalazi sta- 
rokršćanska crkva sv. Martina, kojoj su gravitirala i 
ostala selišta, smještena na sjevernoj strani udoline. 
Arheološki ostatci upućuju na karakterističan ra- 
zvitak toga položaja, na kojem se nalazilo antičko 
gospodarsko dobro (villa rustica), a u starokršćan- 
sko doba bila izgrađena crkva sv. Martina s krstio- 
nicom. 


Kasnoantičko je naselje preživjelo barbarske najez- 
de na samom početku ranoga srednjeg vijeka i dola- 
skom Hrvata postalo je ranosrednjovjekovno selo s 
najstarijom nekropolom na položaju Goričine, jugo- 


istočno od starokršćanske crkve sv. Martina. Adap- 
tirana u predromanici, ta crkva postaje središtem 
novoga naselja, strukturiranoga s nekoliko selišta, a 
u starohrvatsko doba prenosi se na prostor oko nje 
i seosko groblje. Treći ranosrednjovjekovni lokalitet 
oblikuje se sjeveroistočno od središta naselja, na po- 
ložaju Mijovilovac, a na mjestu antičke gospodarske 
zgrade koja je preinačena u ranosrednjovjekovni sa- 
mostan. U okviru samostana izgrađen je predroma- 
nički oratorij šesterokonhnog tlocrta posvećen sv. 
Mihovilu. 


Sva tri dosada poznata arheološka položaja smješte- 
na su približno po sredini izduženog naselja Dolca, 
na kojem se danas nalaze sela Pridraga i Podanci. 
Njima su pripadala ranosrednjovjekovna selišta, od 
kojih su Zabrđane najbliže samom središtu. Sjeve- 
rozapadno je ubicirano Rapište, prema Novigrad- 
skom moru, a jugoistočno Pečarevci, bliže Karin- 
skom moru. Istočno od Zabrđana nalazilo se selište 
Šprljevac, u kojem su pronađeni ostatci srednjovje- 
kovnih kuća.?? 


Putalj 


Na brežuljku Putalj, što se uzdiže najužnim obronci- 
ma planine Kozjak iznad Kaštel Sućurca, arheološki 
se slojevi mogu pratiti od prapovijesti do novoga vi- 
jeka. Topografski su uvjeti za nastanak gradinskoga 
naselja na tom položaju bili idealni. Strmi pristranci 
davali su brežuljku na tom položaju prirodnu za- 
štitu, osim sa sjevera, gdje je pristup lakši, ali na toj 
je strani glavica brijega, oko koje ima i izvora vode. 
Istraživanjima su pronađeni ostatci brončanodobne 
kuće, kojoj su pripadale keramičke posude.?? 


Isti se položaj koristio i u ranijem rimskom razdob- 
lju, kojem je pripadala pronađena cisterna, kameni 
ulomci i ostatci fresaka maloga hrama, te natpisi s 
nadgrobnih spomenika. Zaključuje se o svetištu uz 
koje se u I. stoljeću poslije Krista pokopavaju sta- 
novnici naselja u podnožju brežuljka.?“ 


Tijekom cijeloga razdoblja kasne antike Putalj se 
kontinuirano koristio kao naselje. Starokršćansku 
crkvu dokazuje nadvratnik iz V. stoljeća, ostatci poli- 
kromnoga mozaičnog poda i liturgijskoga namješta- 

Slika 146: Vrh ranosrednjovjekovnoga naselja Putalja 
na obroncima Kozjaka 
a. tlocrt pronađenih ostataka (prema T. Buriću), 
b. položaj poslije konzervacije, 
c. stara snimka položaja iz 1932. godine 


ja, a na tragove života u to doba upućuje i mnoštvo 
kasnoantičkoga stakla, keramike, metalnih predme- 
ta i novčića.“ 


Život je i na Putalju bio prekinut avarsko-slaven- 
skim osvajanjem Salone i njezina okolnog prostora 
u VII. stoljeću, a do ponovnoga korištenja tog polo- 
žaja dolazi početkom IX. stoljeća, o čemu svjedoče 
starohrvatski grobovi. Ta najstarija nekropola traje 
do izgradnje predromaničke crkve na temeljima 
ranije starokršćanske građevine, a datirane povi- 
jesnim podatcima o zadužbini hrvatskoga kneza 
Mislava (oko 835.-845.). Crkva se obnavlja u doba 
kneza Trpimira, o čemu svjedoči darovnica iz 852. 
godine i brojni ulomci liturgijskoga namještaja. U 
tom se istom razdoblju razvijaju oko Putalja i drugi 
zaseoci (vici), poput Gajina na zapadu, Krtina na ju- 
goistoku s grobljem Orišine, te Sela na jugu, svaki sa 
svojim grobljem u blizini samih nastamba.?%* 


Kada je krajem XI. i početkom XII. stoljeća Putalj 
postao glavnim župskim ukopištem oko crkve sv. 
Jurja, oblikovalo se na tom položaju na samom kra- 
ju ranosrednjovjekovnoga razdoblja novo groblje 
srednjovjekovne župe Sućurac, važnog posjeda 
splitskih nadbiskupa. Time je istodobno označen 
kraj lokalnih nekropola svakoga okolnog vicusa. 


U daljem razvitku središte naselja spušta se prema 
jugu, gdje jezgra naselja postaje nadbiskupski kaštel 
s kraja XIV. stoljeća, a naselje, umjesto prvobitnog 
naziva villa S. Georgii de Putalo, počinje se nazivati 
današnjim imenom Sućurac. 


Škrip 

Selo Škrip na otoku Braču izraziti je primjer naselja 
prapovijesnoga i antičkog kontinuiteta u pogledu 
porijekla,*" odnosno, po topografskoj klasifikaciji, 
primjer naselja na vrhu uzvisine. 


Vrh brijega koji dominira znatnim dijelom sjeverne 
strane otoka privukao je prapovijesno stanovništvo 
da ondje izgradi svoje utvrđenje već u brončanom i 
željeznom dobu. Posebno su impresivne ilirske zi- 


Slika 147: Povijesna jezgra naselja Škrip na otoku Braču 


dine, građene velikim kamenim blokovima, po uzo- 
ru na grčko “kiklopsko“ ziđe. Rimskom razdoblju 
pripadaju nadgrobni natpisi i ostatci monumental- 
ne građevine u kojoj je prepoznat mauzolej iz I. ili II. 
stoljeća, a kasnoantičkom starokršćanski sarkofazi. 
Iz rimskoga su razdoblja i ostatci nastambi, nad ko- 
jima je u ranome srednjem vijeku izgrađena predro- 
manička crkva Sv. Duha. 


Ranosrednjovjekovni kontinuitet dokazuju različi- 
ti slojevi predromaničke crkve, datirani u VII. i XI. 
stoljeće, te srednjovjekovno groblje. 


Prva faza crkve datira se u VII. stoljeće i povezuje s 
ranosrednjovjekovnom obnovom “utvrđenog grada 
Brača“, kako ga naziva arhiprezbiter Dujam Hran- 
ković, opisujući obnovu života na tom otoku nakon 
avarsko-slavenskog pustošenja (“Salonitani et Epe- 
tiani cives Braciae, oppidum desolatum concorditer 
pro domicilio refabricant et Florus presbyter bene- 
dicendo dicat Vitaliano pontif. et Heraqclio Const. 
Augusto“). Obnova se dakle može i preciznije 
datirati u razdoblje 657.-668. godine, kada izbjeglice 
iz Salone i Epetiuma u starom središtu otoka Brača 
nalaze uvjete za početak života novoga naselja, koje 
posvećuje salonitanski svećenik Flor.* Tom je prili- 

kom antička prostorija pretvorena u predromaničku 
trobrodnu crkvu bazilikalnoga tipa, pokrivenu dr- 
venom krovnom konstrukcijom, s upisanom apsi- 
dom na istočnom kraju srednjega broda. 


Povijesni podatci u ovom slučaju dopuštaju i neke 
zaključke o prvom rušenju i napuštanju ranosred- 
njovjekovnoga naselja. To se vezuje uz pohode Ne- 
retvana i Saracena i uz stvaranje novoga utvrđenog 
središta na otoku (Gradac), kada je vjerojatno bio 
privremeno napušten i Škrip.*“ 


Preinaka crkve Sv. Duha, kojom je ona postala pre- 
svođenom bazilikom s isturenom polukružnom ap- 
sidom, pokazuje ujedno i obnovu i novi život nase- 
lja Škrip na izmaku ranoga srednjeg vijeka. 


Spomenička topografija današnjega naselja Škrip (s 
oko 200 stanovnika) pokazuje koncentraciju prapo- 
vijesnih, antičkih i ranosrednjovjekovnih građevina 
na samome vrhu uzvisine, na najvišoj točki naselja, 
koje je tu bilo opkoljeno obrambenim zidovima. 
Ondje se na sjevernoj strani nalazi segment grčko- 
-ilirskoga obrambenog zida, a južno od njega rim- 
ski mauzolej. Dalje prema jugu pronađeni su ostatci 
antičkih prostorija, od kojih je dio preinačen u VII. 
stoljeću u predromaničku crkvu Sv. Duha. Južno od 
crkve nalazi se groblje, koje je kontinuiralo do da- 
nas. 


Kasniji srednjovjekovni i novovjekovni Škrip razvi- 
jao se na nešto nižim kotama prema zapadu, gdje su 
izgrađeni crkveni objekti (župna crkva sv. Jelene i 
samostan sv. Ante te utvrđeni dvorac Cerine). 


Vrgada 


Ranosrednjovjekovne crkve na obalnom području 
Dalmacije, osobito one na otocima, dokazuju posto- 
janje onodobnih naselja, u kojima dosada nije bilo 
nalaza ili tragova stambene arhitekture. 


Topografskom tipu naselja nad lukom u ranosred- 
njovjekovnoj Dalmaciji pripadalo je selo Vrgada na 
istoimenom otoku, smještenom jugoistočno od oto- 
ka Pašmana, na samom ulazu u Pašmanski kanal. 


Vrgada spada među manje jadranske naseljene oto- 
ke, na kojima ima mjesta samo za jedno naselje, a 
ono je smješteno na sjevernoj strani. Za razliku od 

Slika 148: Uvala Pržina na otoku Vrgadi s predromaničkom 
crkvom sv. Andrije 


zapadne i južne strane otoka sa strmom nerazve- 
denom obalom, sjeverni i sjeveroistočni dio Vrgade 
pristupačniji je i razveden dvjema uvalama: Prži- 
nom na sjeveru (nazvana također i Uvalom sv. An- 
drije) te Lukom na sjeveroistoku. 


Jezgra naselja nalazila se iznad uvale Pržina, a čini 
je ranobizantska utvrda, branjena kulama na sjever- 
noj i prirodnim liticama na južnoj strani. Bilo je to 
jedno u lancu utvrđenja podignutih u Justinijanovo 
doba radi obrane istočnojadranske obale, a u vizu- 
alnom kontaktu sa sličnom utvrdom Pustograd na 
otoku Pašmanu prema sjeverozapadu odnosno s 
utvrdom Tarac-Toreta na Kornatima prema jugoi- 
stoku. Naseljenost otoka kontinuira od prapovijesti, 
pojačana je u V. i VI. stoljeću, a nastavljena u ranom 
srednjem vijeku, kako dokazuje izvrsno sačuvana 
predromanička crkva sv. Andrije, podignuta u sa- 
moj luci kao središtu javnoga života. Nedvojbeni 
povijesni dokaz postojanja naselja pružio je i Kon- 
stantin Porfirogenet, koji ga spominje pod imenom 
Lumbrikaton.“" 


Luka je jedna od osnova gospodarskoga života, a 
uz nju su bile vezane i solane, koje se spominju već 
u XI. stoljeću. Samo naselje nalazilo se na uzvisini 
iznad luke blizu utvrde. Daljim istraživanjima mo- 
glo bi se doznati jesu li su se na povišenoj razini 
nalazile i druge ranosrednjovjekovne građevine, na 
koje upućuju titulari crkava odnosno sanktoremski 
toponimi. Crkva Sv. Trojice (XVI. stoljeće) po na- 
slovniku je mogla pripadati i starijem vremenu, a 
toponim Sudujam na brežuljku iznad sela upućuje 
na mogućnost postojanja starije crkve posvećene sa- 
lonitanskom biskupu i mučeniku. 


Topografske značajke i struktura 
ranosrednjovjekovnih naselja 
u Dalmaciji 


Osam iznesenih primjera, premda bez materijalnih 
ostataka stambene arhitekture, daje mogućnost da 
se, sažimanjem dosadašnjih istraživanja, mogu ra- 
spraviti neka pitanja, vezana uz nastanak, oblik, 
strukturu i razvitak ruralnih naselja ranoga sred- 
njeg vijeka u Dalmaciji. 


Topografske značajke 


Primjeri su izneseni prema karakterističnim topo- 
grafskim tipovima, kojima je uvijek zajednička zna- 
čajka upotreba plodnoga polja, u nekim slučajevima 
uz rijeku (Kosovo, Vrhrika, Solin), u nekim uz luku 
(Stamnes-Ston, Lumbrikaton-Vrgada), a u nekim 
bez rijeke ili luke (Dolac, Putalj, Škrip na Braču). U 
dva spomenuta naselja uz luku (Ston i Vrgadu) po- 
vijesna vrela spominju ranosrednjovjekovne solane, 
za koje se može pretpostaviti da su već tada bile 
važna osnova gospodarskoga života. 


Nabrojena naselja različitih su topografskih značaj- 
ki. Ponegdje je to bilo dugo polje s blagim uzvisina- 
ma (Kosovo), na kojima i oko kojih su bile smještene 
crkve i vjerojatno većina nastamba. Ponegdje je to 
vrh brežuljka, na kojem su na najvišoj razini crkva 
i groblje, a na nižim razinama plodna polja (Putalj, 
Škrip). U slučaju Dolca polje je zahvatilo udolinu u 
kojoj su smještene crkvene građevine i groblje, dok 
su na uzvisinama bila naselja, okupljena u selišti- 
ma. 


Primjeri Škripa i Vrgade pokazuju dva različita to- 
pografska tipa otočnih naselja. U jednom je slučaju 
(Škrip na Braču) naselje na velikom otoku, smješte- 
no na vrhu brijega s obradivim poljima na obronci- 
ma i u udolinama. U drugom slučaju (Vrgada) samo 
je jedno naselje na malom otoku, smješteno u nepo- 
srednoj blizini luke. Na uzvisini je utvrda kao jezgra 
naselja, a u luci crkva i solana. 


Solin je jedinstven topografski primjer jer kao rijetko 
koje drugo naselje sadrži sve uvjete za razvoj naseo- 
binskog života koji su, mnogo prije ranoga srednjeg 
vijeka, bili presudni i za nastanak i razvitak velike 
urbane metropole. Kada se ugasio život u velikom 
gradu, ti su isti uvjeti, uz dodatnu prednost prostor- 
noga kontinuiteta nekoć slavnoga grada, odredili i 


nastavak ruralnoga života u neposrednoj blizini po- 
rušenoga grada. Solin ima rijeku i na njoj razgranato 
ušće, na kojem se vjerojatno nalazila jezgra naselja 
i oko koje su smještene crkvene građevine. Naselje 
se moglo služiti lukom porušenoga grada, a obronci 
planina Kozjaka i Mosora, koje ga okružuju, pružali 
su povoljne uvjete i za razvitak niza zaselaka. Pro- 
strano polje hranilo je stanovništvo, a poljoprivred- 
nu djelatnost potvrđuju i mlinice, koje se spominju i 
u ranosrednjovjekovnim vrelima. 


U određenom je smislu jedinstven i stonski primjer 
jer je ondje antička gradska jezgra u kastrumu in- 
korporirana u ranom srednjem vijeku u šire naselje 
s plodnim poljem, lukom i solanama. Naselje valja 
tražiti na obroncima, gdje su se nalazile i neke glav- 
ne crkve, dok su druge sakralne građevine podi- 
gnute na prostorima antičkoga parceliranog agera. 


Prostorna i društvena struktura naselja 


Ranosrednjovjekovno je naselje složeni organizam 
koji seu onodobnim vrelima naziva villa (selo), a sa- 
stoji se od više manjih zaselaka ili selišta, nazvanih 
vicus (to jest vici u množini), što ih čini skup nastam- 
ba. Okosnica takva naselja jest sakralna građevina 
koja je u središtu ili na najprikladnijem položaju u 
odnosu na naselje u cjelini. U nekim iznesenim pri- 
mjerima susreli smo ranosrednjovjekovna naselja 
s više od jedne sakralne građevine (Kosovo, Ston, 
Solin, Dolac). 


Takva prostorna organizacija u skladu je s društve- 
nom strukturom ranosrednjovjekovnoga naselja. 
Stanovništvo onodobnoga sela obično se sastoji od 
nekoliko rodovskih zajednica, prostorno raspoređe- 
nih u različitim zaseocima, a mreža tih rodovskih 
zaselaka čini naselje u cjelini. Nastanak zaseoka 
određuju prirodni i strateški uvjeti: voda, položaj 
na uzvišenom zemljištu radi obrane i očuvanja dra- 
gocjenih obradivih površina. 


Može se pretpostaviti da je navedena struktura pre- 
vladavala među ranosrednjovjekovnim naseljima u 
Dalmaciji. U našim primjerima spomenuta su i neka 
atipična naselja, koja su još složeniji organizam od 
uobičajenog tipa, kako po prostornoj organizaciji 
tako i po ulozi u upravnom i crkvenom životu ši- 
rega prostora. To se u prvom redu odnosi na Ston, 
u kojem naselje obuhvaća čak i prostor prvobitnoga 
antičkog kastruma, dakle grada, koji u ranome sred- 


njem vijeku širi svoj prostor izvan zidova prvobit- 
noga kastruma, povećava naselje (u zaseocima na 
različitim obroncima brežuljaka), koristeći se pritom 
mrežom postojećih starokršćanskih crkava, koje se 
preuređuju u ranome srednjem vijeku, a priključuju 
im se i nove crkve. Jedna od njih, stolna crkva, daje 
čitavom naselju i sadržaj svojstven gradovima. 


Sličan je slučaj s Kosovom, u kojem je jedna od pet 
crkava katedrala cijele regije. Biskupijska stolna cr- 
kva sv. Marije, štoviše, postaje sjedištem hrvatsko- 
ga biskupa. Neposredno uz nju nalazi se vladarski 
dvor, a i neke druge crkve toga naselja vezane su 
uz važna zbivanja ranosrednjovjekovne hrvatske 
povijesti. 

I solinsko je naselje iznimno po ulozi u životu sta- 
re hrvatske države od Trpimirove zadužbine u IX. 
stoljeću, preko mauzoleja hrvatskih kraljeva u X. 
stoljeću, do ranoromaničke bazilike iz vrema Pe- 
tra Krešimira IV. i Zvonimira, kojega je upravo u 
toj građevini okrunio papin izaslanik 1076. godine. 
Ranosrednjovjekovni se Solin u onodobnim vrelima 
naziva “kraljevskim selom“ (villa regalis). 


Ulogu naselja Vrh Rike kao starohrvatske župe do- 
kazuje sačuvana crkva sv. Spasa na vrelu rijeke Ce- 
tine, zadužbina župana Gostihe. 


U smislu prostorne i društvene strukture znakovito 
je naselje Putalj na obroncima Kozjaka u Kaštelima. 
Selo se sastojalo od barem četiri zaseoka, koja su 
pokrivala prostranu površinu naselja od brežuljka 
do mora: na sjeverozapadu su Orišine s grobljem, 
na sjeveroistoku Putalj s jednom ili dvjema nekro- 
polama, na jugoistoku Krtine s nekropolom na 
Gajinama te na jugoistoku Sela. Središte je naselja 
u sjeveroistočnom zaseoku, gdje je na uzvisini, a u 
kontinuitetu građevina od prapovijesti nadalje, sa- 
građena starohrvatska crkva kao zadužbina kneza 
Mislava. Ona postaje jezgrom naselja sa središnjim 
grobljem, dajući ime i cijelom naselju: villa sancti Ge- 
orgii de Putalio, poslije nazvanom Sućurac (Suzuraz, 
Suzsuraz). 


Porijeklo i razvitak naselja 


Najveći broj dosada poznatih ranosrednjovjekovnih 
naselja u Dalmaciji nastao je u kontinuitetu ranijega 
života iz antike ili čak prapovijesti. Na Kosovu su 
pronađene starokršćanske crkve, u Stonu su ostatci 
antičkoga kastruma i agrimenzurne podjele agera, u 


Solinu se starohrvatsko naselje formira neposredno 
jugoistočno od porušenoga antičkoga grada, na del- 
ti rijeke koja i sama sadrži ranije, predmedievalne 
arheološke slojeve. Jezgru ranosrednjovjekovnoga 
Dolca čini starokršćanska crkva sv. Martina, blizu 
koje su pronađeni ostatci gospodarskih zgrada. U 
jezgri naselja Putalj na obroncima Kozjaka prate se 
slojevi od prapovijesti do novoga vijeka. Škrip na 
Braču također pokazuje vrlo dugi kontinuitet od 
obrambenih zidova iz brončanoga i željeznog doba, 
preko monumentalnoga rimskog mauzoleja i zna- 
čajne starokršćanske faze, koju dokazuju sarkofazi, 
do ranosrednjovjekovne crkve kao jezgre naselja iz 
toga doba. Ranobizantska utvrda u Vrgadi jezgra je 
ranosrednjovjekovnoga naselja u kojem je predro- 
manička crkva izgrađena u samoj luci. 


Razvitak unutar ranosrednjovjekovnoga razdoblja 
najbolje pokazuje primjer Putalja. Pridošlo hrvatsko 
pučanstvo oblikuje svoje naselje na istočnim obron- 
cima Kozjaka, ustrojeno kao niz zaselaka, od kojih 
svaki ima svoje groblje. Nakon što je na istaknutom 
brežuljku, na ostatcima prapovijesnih i antičkih slo- 
jeva, izgrađena predromanička crkva kao vladarska 
zadužbina, ona postaje jezgrom naselja s glavnom 
župskom crkvom i jedinstvenim grobljem. U viso- 
kome i kasnome srednjem vijeku središte života 
spušta se prema moru oko nove jezgre u kaštelu, 
zadržavajući sanktoremsko značenje prvobitnoga 
toponima na obroncima brda. 


5. Groblja (nekropole) 


Iako su nekropole, kako ih i samo ime određuje, 
“gradovi mrtvih“, one su u arheologiji jedan od naj- 
čvršćih dokaza davnoga života na nekom prostoru 
u određenome povijesnom razdoblju. U proučava- 
nju izgrađenoga prostora u ranosrednjovjekovnoj 
Dalmaciji ne može se izbjeći, makar u najkraćim 
crtama, ni osvrt na groblja, koja su vrlo brojna i po- 
stupno istraživana od prvih početaka arheologije 
u drugoj polovici XIX. stoljeća sve do suvremenih 
arheoloških zahvata. Samo na području stare hrvat- 
ske države između rijeka Zrmanje i Cetine istraženo 
je pedesetak grobalja, a tom broju treba pridodati 
i istražena groblja drugih ranosrednjovjekovnih 
“sklavinija“ između Cetine i Boke kotorske, kao i 
groblja u dalmatinskim gradovima (uglavnom unu- 
tar i oko crkava) i na izvangradskom prostoru unu- 
tar pojedine astareje. 


Razumljivo je stoga da je i arheološka literatura o 
ranosrednjovjekovnim grobljima vrlo obilna i sadrži 
veliki broj objavljenih izvještaja i rasprava u kojima 
su prikazani rezultati proučavanja grobalja. Objav- 
ljene su i studije o grobljima na području stare hr- 
vatske države između Zrmanje i Cetine,“ odnosno 


Slika 149: Položaj nekropola u starohrvatskoj Dalmaciji 
(prema D. Jelovini) 

%5 T, Burić: Srednjovjekovna groblja u Kaštelima (Stratigrafsko-demografska razmatranja), Histria Antiqua, 2, Pula 2002., 321-336. 
*% Hrvati i Karolinzi, IL, Split, 2000., 176 i d. 


o materijalnoj kulturi Hrvata od VII. do IX. stoljeća, 
zasnovanoj pretežito na nalazima iz nekropola u 
sjevernoj Dalmaciji,“ te katalog grobalja na redove 
s popisom svih nalaza.““* Stratigrafsko-demografski 
aspekti ranosrednjovjekovnih grobalja temeljito su 
proučeni na primjerima u Kaštelima.“ U Katalogu 
Hrvati i Karolinzi (2000.), od 274 kataloške jedinice 
koje se odnose na Hrvatsku i pridružene sklavinije, 
u čak 174 njih obrađuju se groblja, pojedinačni gro- 
bovi ili nalazi u njima.“ 


Srednjovjekovna su groblja, isto kao i crkvene gra- 
đevine, obično višeslojna, ali prilozi u njima, osteo- 
loška datiranja i druge arheološke okolnosti dopu- 
štaju da se u rasponu njihove dugotrajne uporabe 
razluči ranosrednjovjekovni sloj između VII. i kraja 
XI. stoljeća. 


Veličina i položaj nekropola 


Na prostoru ranosrednjovjekovne hrvatske države 
nekropole su pronađene najviše oko glavnih vladar- 
skih i županijskih sjedišta, ali i u drugim naseljima, 
isprva kao rodovska, a poslije kao župska groblja. 


Slika 151: Starohrvatska nekropola oko crkve sv. Spasa 
u Cetini, tlocrt (S. Gunjača — T. Marasović) 


U blizini Nina otkrivena su tri velika groblja: oko 
crkve sv. Križa u samom središtu grada, na položaju 
Materize, oko kilometar jugoistočno od grada, te na 
lokalitetu Ždrijac jugoistočno od grada, gdje je ot- 
kriveno veće zapadno i manje istočno groblje. 


U Ravnim kotarima najveća im je koncentracija u 
selu Kašiću blizu Novigrada, gdje je pronađeno čak 
pet grobalja (Glavčurak, Grede, Maklinovo brdo, 
Mastirine i Razbojine), te još po jedno u obližnjem 
Novigradu (Goričina), Biljanima Donjim (Begova- 
ča), Smilčiću (Kulica), Stankovcima (Klarića kuće). 


Starohrvatsko groblje pronađeno je i u Podgrađu 
(antička Asseria), istočno od Benkovca. 


Znatna koncentracija ranosrednjovnjekovnih gro- 
balja nalazi se i na istočnom rubu Ravnih kotara, za- 
padno od rijeke Krke, osobito oko Skradina, gdje su 
istražena tri groblja (Morpolača, SmrdeljeiŽdrapanj) 
i Bribira (središte naselja, Dol, Novi put, Vratnice). 
Sjevernije uz Krku, groblje je nađeno u Ivoševcima 
(antičkom Burnumu), a osobito je u tom pogledu 
bogato područje oko Knina, počevši od Plavna na 
sjeveru, Spasa i Kapitula na području grada Knina, 
te u Biskupiji (Crkvina, Bračića podvornice, Buko- 
rovića podvornice, Dolovi, Lopuška glavica). 


Starohrvatska su groblja otkrivena uz ranosrednjo- 
vjekovna naselja duž Cetine, počevši od samoga 
vrela rijeke, gdje je nađena najveća nekropola oko 
crkve sv. Spasa. Dalje, na širem prostoru nizvodno s 
jedne i s druge strane iste rijeke pronađena su grob- 


47 Z Žeravica, N. Kovačević (2002.). 
4 D, Jelovina (1976.), 86 i d. 


lja u Koljanima (Crkvine), Vrlici (Zduš), Maljkovu 
(Greblje). 


Na šibenskom području dva su starohrvatska gro- 
blja otkrivena u Danilu (Ereci, Šematorij), a jedno u 
Vrpolju (Kosa). 


Kaštelanska ranosrednjovjekovna naselja ostavila su 
svoje tragove u grobljima, među kojima su najvaž- 
nija ona u Bijaćima, Radunu, Putalju i Gajinama. 


Starohrvatska groblja na širem prostoru Solina ot- 
krivena su na Otoku (na ušću Jadra), na zapadnoj 
nekropoli kod crkve sv. Nikole, u Rižinicama, na 
Majdanu i na Glavičinama (Mravince). 


Među grobljima u južnim sklavinijama najviše su 
istražena ona u Makarskom primorju, koje je pripa- 
dalo Neretvanskoj kneževini (Tučepi — Sv. Jure, Sv. 
Martin). 


Srednjovjekovna su groblja znatno brojnija na pod- 
ručju Travunije, između Cavtata i Privlake, a u nji- 
ma se mjestimično mogao prepoznati i ranosrednjo- 
vjekovni sloj.“?7 


Na otocima su groblja slabije poznata, ali i manje 
istražena. Kod Novalje na otoku Pagu poznata su 
dva groblja. Brojne ranosrednjovjekovne lokalite- 
te na otoku Braču čine samo crkvene građevine, a 
groblja su iznimno rijetka, obično u kontinuitetu 
ukopavanja od kasnoantičkoga doba (Škrip). 


Tipovi grobalja i grobova 


Ranosrednjovjekovna groblja u Dalmaciji u pravilu 
pripadaju tipu nekropola “na redove“ (Reihenfried- 
hof), u kojem su svi grobovi usporedo postavljeni i 
orijentirani od zapada prema istoku, tako da glava 
pokojnika leži na zapadu, okrenuta prema izlazu 
sunca. Manja ili veća odstupanja od pravca zapad- 
-istok ovisila su o godišnjem dobu ukopavanja, od- 
nosno o orijentaciji prema ljetnom i zimskom sol- 
sticiju. U nekim nekropolama zapaženo je i ukopa- 
vanje izvan reda, uglavnom u slučajevima kada se 
pokojnika nastojalo pokopati što bliže crkvi. 


Istraživači ranosrednjovjekovnih nekropola u Dal- 
maciji razlučili su osam različitih tipova grobova.“* 
1. Najjednostavniji je tip grob s pokojnikom polože- 
nim u običnoj raki, iskopanoj u zemlji. 


Slika 152: Primjeri grobova “na redove“, Glavičine- Majdan 


2. Drugi tip nastaje dodavanjem nekoliko nepravil- 
nih kamenova (obično kod glave ili nogu) kako bi se 
ogradio pokojnik. 


3. Treći tip čine ovalni grobovi, ograđeni vertikalno 
postavljenim kamenim pločama, a javljaju se u raz- 
ličitim varijantama tankih ili debljih obložnih ploča 
ili pak zida sa zidanim obložnicama. 


4. Grobovi pravokutna oblika, kao četvrti tip, javlja- 
ju se također u nekoliko varijanata: s nekoliko većih 
ploča, zidanog kamenja u više slojeva ili u kombini- 
ranom načinu. 


5. Grobovi trapezoidna oblika čine peti tip, kojemu 
pokrov, isto kao i kod dvaju prije nabrojenih tipova, 
čine nepravilne kamene ploče koje se međusobno 
dodiruju. 


6. Šesti tip čine zidani, višeetažni grobovi, ožbukani 
malterom, u kojima su se pokojnici polagali uglav- 
nom u tri, a rjeđe u dvije razine; nalaz karbonizira- 
noga drva i čavala u tim grobovima dokazuje da su 
se pokojnici pokapali u drvenim škrinjama.“? 


7. Kameni (mramorni) sarkofazi čine sedmi tip gro- 
bova, u kojima su ukapani bogatiji ugledni pokojni- 
ci u starohrvatskim nekropolama i u dalmatinskim 
gradovima. 


8. Zidane grobnice sa svodovima iznimna su pojava 
u starohrvatskim nekropolama (Biskupija kod Kni- 
na). 


U svim navedenim tipovima ustanovljen je isti 
položaj pokojnika: položen je na leđa i ispružen, a 


*% Prema D. Jelovini (1976.), 81 i d. 


iznimna je pojava kostura na boku, sa skupljenim 
nogama. Mrtvaci su u grob polagani odjeveni i s 
nakitom, uz predmete koji su im za života služili u 
ratu ili u domaćinstvu. U najvećem broju otkrive- 
nih grobova pronađeni su kosturi samo jednoga po- 
kojnika, a u slučaju kad se ukop ponavljao u istom 
grobu jedan ili više puta novi bi pokojnik zauzeo 
mjesto prijašnjega, kojemu su se kosti preslagale u 
pojedinim dijelovima groba. 


Znatan broj ranosrednjovjekovnih grobalja, osobi- 
to onih iz najstarije kronološke skupine, nastao je u 
kontinuitetu antičkih starokršćanskih nekropola na 
istom području. 


Zahvaljujući mogućnosti datiranja grobova, izrađe- 
na je i kronološka klasifikacija starohrvatskih nekro- 
pola, svrstanih u tri osnovna razdoblja: 


a. Najstariju skupinu čine grobovi pretkarolinškoga 
razdoblja, iz VII. i prve polovice VIII. stoljeća, u ko- 
jima su kao prilozi nađene samo zemljane posude, 
nožići i kresiva; oni katkada pripadaju pretkršćan- 
skoj fazi jer su nastali prije pokrštavanja stanovniš- 
tva. 


b. Drugoj skupini, koja je najbrojnija, pripadaju gro- 
bovi iz karolinškoga i postkarolinškog doba, od sre- 
dine VIII. pa do kraja XI. stoljeća, obilježeni vrlo bo- 
gatim nalazima nakita, predmeta kućne radinosti i 
opreme ratnika. Premda su Hrvati u pradomovini u 
skladu s poganskim običajima vjerojatno spaljivali 
svoje mrtve, po dolasku u sadašnju domovinu na- 
kon pokrštavanja nisu primjenjivali taj običaj, koji je 


Slika 153: Groblje na Putalju, tlocrt (prema T. Buriću) 


zabranjivala Kršćanska crkva, poglavito nakon što 
su poganski običaji bili suzbijeni izričitom zabra- 
nom Karla Velikoga iz godine 805. Zato su grobovi i 
pokojnici u njima pouzdan pokazatelj veličine nase- 
lja. Spaljivanje mrtvaca u tzv. žarnim nekropolama 
u starohrvatsko je doba iznimna pojava, naslućena 
u Maklinovu brdu u Kašiću“? 


c. Treću skupinu čine grobovi u nekropolama s kra- 
ja XI. stoljeća i dalje, u kojima se očituje siromaštvo 
grobnih nalaza (osobito u tipu naušnica i drugom 
nakitu), ali bolja je zidarska grobna arhitektura sa 
zidanim i etažnim tipovima grobova. 


Demografski aspekti 
ranosrednjovjekovnih grobalja 


Za proučavanje ranosrednjovjekovnoga izgrađenog 
prostora nekropole su važne prije svega zato što 
vode do nekih zaključaka, proizašlih iz arheoloških 
istraživanja, a odnose se na veličinu i položaj nase- 
lja. 

Jedan od prvih rezultata, zasnovanih na tim istra- 
živanjima, upućuje na zaključak o broju stanovnika 
ranosrednjovjekovnih ruralnih naselja, koji je, čini 
se, bio vrlo malen. To se odnosi čak i na naselja uz 
koja su otkrivene i velike nekropole, poput one oko 
crkve sv. Spasa na vrelu Cetine, u Crkvini u Biskupiji 
ili Begovači u Biljanima Donjim, u kojima je brojnost 
grobova rezultat duljega trajanja ukopavanja, kako 
se to zaključuje po predmetima pronađenima u tim 
grobovima, a ne po broju žitelja u jednom povije- 
snom razdoblju.“" Tako su, primjerice, u najvećoj 


starohrvatskoj nekropoli kod izvora Cetine, koja na- 
staje u XI. i XII. stoljeću oko crkve sv. Spasa, dosada 
ukupno istražena 1102 groba, ali od toga samo sto- 
tinjak u neposrednoj blizini crkve pripada tom naj- 
ranijem razdoblju, dok su ostali grobovi, ukopani u 
perifernoj zoni na peterostruko većoj površini, po 
grobnim prilazima datirani u visoki i kasni srednji 
vijek, između XIII. i XV. stoljeća.“'? Položaj nekropo- 
la barem donekle pokazuje i položaj naselja, osobito 
u onim slučajevima gdje nije sačuvana ranosrednjo- 
vjekovna crkva u funkciji župnoga središta, pa je 
nekropola jedini dokaz o postojanju starohrvatsko- 
ga sela i pokazatelj vremena njegova nastanka na 
osnovi datiranja grobnih priloga. 


U posljednje vrijeme antropološka istraživanja ne- 
kropola pružaju dodatne podatke o žiteljima tih 
naselja, a analize pronađenih kostura omogućuju i 
preciznije datiranje njihovih stanovnika, to jest na- 
stanka i razvitka naselja u cjelini. 


Istraživanjem ranosrednjovjekovnih nekropola utvr- 
đeno je da je njihova najstarija jezgra u pravilu rano- 
srednjovjekovna crkva, a groblje se potom razvijalo 
oko nje. 


Proučavanjam ranosrednjovjekovnih grobalja u 
Kaštelima Burić je došao do zaključka da najstarija 
groblja pripadaju rodovskim zaseocima najranijih 
naselja, koja su svoje mrtve ukopavala na najpri- 
kladnijem položaju nedaleko od prvobitnih selišta. 
Pojavom župne crkve, koja je u svojoj jurisdikciji 
imala šire naselje, groblja se koncentriraju oko same 
crkve, koja u tom slučaju ima i ulogu cemeterijalne 
građevine.“? 


“9 ], Belošević: Die ersten Slawischen Urnengraber auf dem gebiete Jugoslawiens aus dem Dorfe Kašić bei Zadar, Balcanoslavica, 1, 


Prilep 1972., 73-83. 
“1 D. Jelovina (1976.), 83. 
“2 A. Milošević (1997.), 25. 
3 Burić (1985.), 385 i d. 

IV. Stambena 
arhitektura 


U odnosu na crkveno graditeljstvo ranosrednjovje- 
kovnoga doba u Dalmaciji, stambena je arhitektura 
neusporedivo slabije sačuvana, ali isto tako i manje 
proučena. Slabije poznavanje svjetovnoga predro- 
maničkoga i ranoromaničkog graditeljstva u odno- 
su na crkvenu arhitekturu istoga doba znakovito 
je i za opću, a ne samo za hrvatsku historiografiju 
arhitekture. 


Na osnovi povijesnih vrela i sačuvanih ostataka 
ipak se može razmatrati i taj oblik ranosrednjovje- 
kovnoga graditeljstva, u kojem je, s obzirom na vr- 
stu i namjenu, moguće razlučiti nekoliko kategorija: 
stambene kuće i palače, vladarske dvorove, samo- 
stansku stambenu arhitekturu. 


Ranosrednjovjekovne stambene kuće u Dalmaciji, 
ma koliko skromno sačuvane, mogu se također pra- 
titi u nekoliko kategorija, kao što su gradske kuće, 
biskupske palače i gospodarske zgrade izvan gra- 
dova. 


Epigrafska vrela i drugi pisani dokumenti iz rano- 
ga srednjega vijeka često spominju kuće u različitim 
oblicima. Na kamenim se natpisima predromanič- 
koga i romaničkog doba često nalazi termin domus, 
ali ta se imenica može odnositi i na crkvu (u smislu 
Božje kuće), kako je to uvjerljivo dokazano epigraf- 
skim analizama,“'* pogotovo imajući u vidu okol- 
nost da natpisi potječu s crkvenih arheoloških loka- 
liteta. Ipak se u srednjovjekovnim pisanim vrelima 
(uključujući i vrela iz ranoga srednjeg vijeka, prije 
kraja XI. stoljeća) često susreće taj isti termin s ned- 


“4. Delonga (1996.), 315 
“5 CD1L69. 

“6 CD1L70. 

47 Ibid. 

vojbenim značenjem stambene kuće. Takav je zaci- 
jelo slučaj s dvjema zadarskim ispravama: onom iz 
1034. godine, u kojoj građanin Savina daruje osmi 
dio svoje kuće (octava pars de domus)“?, ili onom iz 
1036. godine, u kojoj se spominju dvije stambene 
kuće (ipsa domum, ipsi filii Constantini te domus que 
fuit Saniueni).“* 


Za oznaku biskupske rezidencije poznat je rano- 
srednjovjekovni termin domus episcopii, primjerice u 
slučaju zadarske biskupske kuće.“"7 


1. Gradske stambene kuće 


U svekolikom svjetovnom graditeljstvu ranoga sred- 
njeg vijeka u Dalmaciji najviše je podataka o grad- 
skim stambenim kućama, zahvaljujući prije svega 
ostatcima ili sačuvanim podatcima u Splitu. Sustav- 
no proučavanje povijesne jezgre Trogira, uključujući 
i detaljne arhitektonske snimke njegovih građevina, 
dovelo je do zaključaka i o ostatcima ranosrednjo- 
vjekovnih stambenih kuća u tom gradu,“ a iskopa- 
vanjima oko crkve sv. Križa u Ninu pronađeni su 
temelji ranosrednjovjekovnih gradskih nastamba. 


U proučavanju predromaničkih i ranoromaničkih 
kuća najveći problem, uz oskudan broj sačuvanih 
primjera, čini pomanjkanje čvrstih osnova za dati- 
ranje. Za razliku od onodobnih crkava, koje su kao 
građevine javne namjene spomenute u povijesnim 
vrelima, katkada izravno ili posredno datirane ne- 
kim natpisom, a redovito ukrašene plitkoreljefnim 
ukrasom kao pouzdanim osloncem za datiranje ba- 
rem u širi raspon ranoga srednjeg vijeka, stambene 
su kuće kao privatne građevine rjeđe spomenute u 
dokumentima, pa nisu datirane niti terminom ante 
quem, a često su i bez ukrasnih elemenata kao puto- 
kaza za određivanje vremena njihova nastanka. 


Zbog svega toga u ranijoj povijesno-umjetničkoj 
obradi nema gotovo nikakvih podataka o stambenoj 
arhitekturi, jer ona tek u drugoj polovici XX. stoljeća 
postaje predmetom jačega interesa istraživača. Tek 
uočene građevine kojima su osebujni način zidanja 
i okolnosti povijesne slojevitosti postali glavnim 


Istraživanja Saveznog instituta za zaštitu spomenika iz Beograda koja su se odvijala 1960.-1970. pod vodstvom S. Vučenovića. 


Slika 154: Položaj ranosrednjovjekovnih stambenih kuća 
u Splitu 
uporištem za datiranje predromaničkih i ranoroma- 
ničkih kuća.“* 


Takvim je dakle pristupom bilo moguće razlučiti 
poneku stambenu zgradu sačuvanu u srednjovje- 
kovnim dalmatinskim gradovima prije pojave ro- 
manike. To se prije svega odnosi na grad Split, u 
kojemu desetak dosada uočenih kuća nosi obilježja 
razdoblja ranoga srednjeg vijeka, te na Trogir, s ne- 
koliko sačuvanih nastamba prije romanike.“ 


Kuću iz Ulice Ilirske akademije u Splitu, iako danas 
nije sačuvana, valja razmatrati na prvom mjestu iz 
dva razloga. Izvorni izgled njezina glavnog pročelja 
poznat je u osnovnim obrisima jer ga je tridesetih 
godina XX. stoljeća, neposredno prije nego što je 
zgrada porušena, zabilježio svojom skicom i foto- 
grafijama E. Dyggve.“" Poslije rušenja ostao je u 
cjelini sačuvan samo okvir prozorskoga otvora s 
prvoga kata, koji, zahvaljujući pleternom ukrasu, 
omogućuje datiranje u zadnju četvrtinu XI. stoljeća, 
kada je u Splitu djelovala osebujna klesarsko-kipar- 
ska radionica.“? 


Tlocrt nije zabilježen, ali iz položaja poznatog u sta- 
rim katastarskim nacrtima te podataka što ih pruža 
nacrt pročelja proizlazi pravokutna osnova zgrade, 


koja je svojom užom stranom bila prislonjena uz an- 
tički zid. Tri dograđene ranosrednjovjekovne strane 
činili su nosivi ranosrednjovjekovni zidovi, obliku- 
jući jednoćelijsku strukturu kuće. 


Iz rasporeda fasadnih otvora zaključuje se da je ta 
uska zgrada imala ček pet etaža. Prizemlje je uz ula- 
zni prostor imalo po svoj prilici još neku namjenu, 
obrtne radnje ili dućana. Na prvom katu likovni je 
naglasak na bifori ukrašenoj pleterom. Jedan veći 
višedijelni (možda trodijelni?) prozor nalazio se na 
drugom katu, a nešto manja bifora na trećem. Svi 
ti otvori pokazuju stambenu (uključujući i spavaću) 
funkciju tih triju gornjih etaža. Uski prozor u pot- 
krovlju otkriva kuhinju. Komunikacija među kato- 
vima mogla je biti ostvarena unutarnjim ljestvama. 


Sličan raspored imala je i kuća na Bulićevoj poljani, 
kojoj je pročelje u većem dijelu ostalo sačuvano do 
danas, premda znatno izmijenjeno kasnijim pre- 
gradnjama u gornjem dijelu. Ta je zgrada koristila 
čak dva rimska zida Dioklecijanove palače: Vestibu- 
la na zapadnoj i Dioklecijanova stana na južnoj stra- 
ni. Bilo je stoga potrebno izgraditi još dva zida da 


Slika 155: Split, kuća u Ulici Ilirske akademije, pročelje 
(T. Marasović prema skici E. Dyggvea) 


49 T. Marasović (1970.), 8-16, (1994.b.), 14-15, 33-44; V. Goss (2006.), 203-208. 

“Istraživanje koje je sedamdesetih goidna prošlog stoljeća uime Saveznog instituta za zaštitu spomenika vodio S. Vučenović, a 
posljednjih godina Konzervatorski odjel u Trogiru pod vodstvom R. Bužančića. 

“!_Ejnar Dyggve, arhiv Split (danas u Konzervatorskom odjelu u Splitu). 


2 T. Burić (1992.b), 207-219. 


Slika 156: Split, kuća na Bulićevoj poljani, donji dio pročelja 


se zatvori korpus zgrade gotovo četvrtasta tlocrta. 
Vrata u prizemlju vodila su samo u taj prostor koji 
je bio namijenjen nekoj radnoj funkciji, vjerojatno 
dućanu ili obrtnoj radnji. Stambenim prostorima na 
prvom i drugom katu prilazilo se vanjskim stubi- 
štem (tzv. balaturom), koje je vodilo do vrata prvoga 
kata. Glavna prostorija na tom katu bila je osvijet- 
ljena dvama prozorima s polukružnim nadvojem, 
dvostruko profiliranima. Izvorni otvori na drugom 
katu nisu se sačuvali, a na trećoj etaži pronađen je 
kuhinjski odvod dima (tzv. napa) prema dimnjaku. 
Datiranje te zgrade u predromaničko doba zasniva 
se na karakterističnom načinu zidanja priklesanim 
lomljencima, na oblikovanju lukova vrata i prozora 
tom istom tehnikom bez klesanih lučnih segmenata 
te na obliku križa, uklesanog na nadvratniku. 


Vrlo je slična izgleda bila i kuća na Carrarinoj poljani 
(danas u sklopu Muzeja grada Splita). Njezin ulaz 
u prizemlju vodio je u odvojeni utilitarni prostor, a 


+5 Lj. Karaman (1930.), sl. 37. 


stambenim se prostorijama prilazilo stubištem koje 
je vodilo na gornji kat. Na drugom su katu dva izmi- 
jenjena prozorska otvora stambenih (spavaćih) pro- 
stora, dok mali otvor u potkrovlju i u ovom slučaju 
otkriva kuhinju. Nema stilskih ili ukrašenih dijelova 
pa se datiranje u razdoblje ranoga srednjeg vijeka 
temelji na načinu gradnje priklesanim lomljencima, 
na usječenom nadvratniku, znakovitom za arhitek- 
turu prije romanike i na tipskoj pripadnosti nastam- 
be s vanjskim stubištem. 


Kuća na Dosudu u Splitu zapažena je već u prvoj po- 
lovici XX. stoljeća kao građevina starohrvatskoga 
doba,“* sagrađena unutar zapadne dvorane s ekse- 
drom Dioklecijanova stana. Zato je i u tom slučaju 
iskorišten antički zid, na koji se naslonila ranosred- 
njovjekovna kuća. Prije nego što je radikalno obnov- 
ljena u drugoj četvrtini XX. stoljeća, ta se građevina 
isticala karakterističnim načinom zidanja priklesa- 
nim lomljencima te biforom na prvom katu. Vra- 


Slika 157: Split, kuća na Carrarinoj poljani, pročelje 

Slika 158: Split, kuća na Dosudu prije rušenja 


ta na prvom katu iznad vrata prizemlja dokazuju 
pristup stambenim prostorima vanjskim stubištem, 
koje se nije očuvalo. Likovni je naglasak pročelja na 
bifori, a drugi kat i dalja nadgradnja nisu poznati. 


Kuća u Rodriginoj ulici svojom je stražnjom stranom 
bila naslonjena na zapadni perimetralni zid Diokle- 
cijanove palače, a bočnim zidovima uklopila se u 
jednu od niza malih pravokutnih antičkih prostori- 
ja, smještenih uz sjeverozapadnu pravokutnu kulu. 
Unutarnji je raspored poremećen kasnijim pregrad- 
njama, ali sačuvani su osnovni pročelni elementi: 
ulaz u prizemni prostor oblikovan polukružnom 
lunetom te bifora neposredno iznad njega, koja čini 
likovni naglasak pročelja. 

Tragovi bifore vide se i na bočnom zidu prostora 


drugoga kata. 


Dvije ranosrednjovjekovne kuće koje su sačuvale 
svoje ostatke bile su izgrađene s unutarnje strane 
sjevernoga zida Dioklecijanove palače, na položaju 
malih antičkih prostorija. Jednoj od njih, dvokatni- 
ci u Ulici majstora Jurja, u prizemlju se jasno ističe 


“4 T. Marasović, (1994.b), 257. 

znakoviti opus incertum i uski pravokutni prizemni 
otvor, dok tragovi zazidanih vrata u prvom katu 
pokazuju da je pristup stambenim prostorima kuće 
i ovoj zgradi bio ostvaren vanjskim stubištem (ba- 
laturom). 


Iskopavanjem antičkih terma na Bulićevoj poljani 
otkriveni su temelji i donji redovi zidova dviju kuća 
kojima se po načinu gradnje može prepoznati sred- 
njovjekovno porijeklo.“ Kuće pravokutna tlocrta 
izgrađene su na antičkoj razini kupališta sjeverno 
od triklinija nakon što su terme bile porušene, pa su 
za temelje upotrijebljeni profilirani antički elemen- 
ti. Ustanovljena su dva usporedna zida sjeveroza- 
padno od antičkoga bazena termi (piscine), građena 
na vrlo maloj udaljenosti, ostavljajući među njima 
slobodan prostor (tzv. kolovaja). Sjevernom su se 
stranom prislanjale na južni ogradni zid Dioklecija- 
nova mauzoleja (femenos), dok im ostali zidovi nisu 
poznati. U izvještaju o istraživanjima te su kuće da- 
tirane u visoki srednji vijek, ali za jednu manju zgra- 


Slika 159: Split, kuća u Rodriginoj ulici 


Slika 160: Detalj Cassasova crteža iz 1782. na kojem je 
ucrtana kuća ispred splitske krstionice 


du u istom sklopu ustanovljeno da pripada ranom 
srednjem vijeku.“ 


Od ranosrednjovjekovne kuće u ulici Kraj Sv. Ivana 
ostao je do danas samo ukrašeni luk kao, vjerojatno, 
dio portala ranosrednjovjekovne kuće, naslikane na 
Cassasovu crtežu iz 1782. Na njemu je prikazan cje- 
loviti portal zgrade na antičkoj razini, po kojoj se, 
isto kao i po vrlo ranom ukrasu, zaključuje da se 
radi o jednoj od najstarijih stambenih zgrada rano- 
srednjovjekovnoga Splita (VIL.-VIII. stoljeće). 


Kućama iz ranoga srednjeg vijeka valja priključiti 
i adaptaciju prostorije supstrukcije Dioklecijano- 
va stana, kojom se vlasnik kuće, izgrađene iznad 
toga prostora, koristio kao podrumskom konobom 
za proizvodnju ulja. U toj prostoriji, koja je već bila 
djelomično nasuta, postavljeni su dijelovi antičkoga 
torkulara, a radi sigurnosti pojačani su antički svo- 
dovi dvama lukovima, zidanima karakterističnim 
ranosrednjovjekovnim načinom. Upotrebom antič- 


kog prostora, turnjačnici se pristupalo kroz antički 
prozor ispod kojega je postavljeno stubište, obliko- 
vano od kamenih blokova. 


Nabrojeni primjeri ranosrednjovjekovnih kuća 
u Splitu mogu dovesti do zaključaka o položaju, 
strukturi, rasporedu prostora, tipskim osobinama, 
otvorima i načinu gradnje, zajedničkim za sve stam- 
bene građevine prije romanike dosada proučene u 
tom gradu. 


Položajem, te su se kuće izravno naslanjale na zido- 
ve Dioklecijanove palače, iskoristivši ih kao svoje 
konstrukcijske elemente. Ponegdje je, kao u slučaju 
u Ulici D. Rodrige, kuća posve uklopljena u okvire 
antičke prostorije, pri čemu joj je i perimetralni zid 
palače služio kao začelje, a ponegdje, kao u Ulici 
Ilirske akademije ili u Bulićevoj ulici, za to su isko- 
rišteni zidovi Dioklecijanova stambenog bloka; neg- 
dje pak u tu je svrhu poslužio temenos mauzoleja 
(Bulićeva poljana), a negdje i zid jedne od dvorana 
careva stana (Dosud). 


U Trogiru su romaničke kuće već odavna proučene,“* 


ali one iz ranosrednjovjekovnoga razdoblja identi- 
ficirane su tek detaljnim snimanjem grada koje je 
šezdesetih i sedamdesetih godina poduzeo Savezni 
institut za zaštitu spomenika kulture iz Beograda.“7 


Slika 161: Split, izvorni izgled turnjačnice u supstrukcijskom 
prostoru Dioklecijanova stana (prema J. Marasoviću) 


#5]. Marasović, T. Marasović, S. McNally, J. Wilkes: Dioklecijanova palača. Izvještaj o jugoslavensko-američkom projektu istraživanja 


jugoistočnog dijela palače, Split 1972., 33., sl. 12. 
46. C, Fisković (1952.), 172-176 i tabla. 


#7 Rezultati istraživanja Instituta samo su djelomično objavljeni od voditelja istraživačke ekipa, S. Vučenovića, koji se među ostalim 
osvrnuo na nalaze i u svom prilogu u publikaciji Kulturno blago Trogira, Trogir 1887. 

Slika 162: Ranosrednjovjekovne kuće u Trogiru: 


Nedavnim istraživanjem jedne od tih zgrada otkri- 
vena je i najstarija dosada poznata predromanička 
stambena kuća.“* Među trogirskim ranosrednjo- 
vjekovnim stambenim kućama dvije su posebno 
zanimljive. 

Kuća u Mornarskoj ulici br. 2 sačuvala je izvornu 
strukturu zida s priklesanim kamenjem na većem 
dijelu pročelja, ali naknadnim je pregradnjama iz- 
gubila prvobitni raspored otvora. Ono što je kod te 
zgrade znakovito za ranosrednjovjekovno razdob- 
lje razina je prizemlja, koja je ispod aktualne razi- 
ne srednjovjekovnoga grada, pa se osim načinom 
gradnje (opus incertum) i time otkriva njezin nasta- 
nak prije romanike. 


Kuća u Duknovićevoj ulici br. 12, koja je prije bila po- 
znata kao romanička zgrada,“* posebno se ističe na- 
kon recentnih istraživanja i otkrića ostataka izvorne 
trifore.*“ Njezin način gradnje, koji obilježava opus 
incertum, već je bio zapažen spomenutim snimanjem 
od Saveznoga instituta, ali nedavna su istraživanja 


" ujna = epi 2 


a. Mornarska ulica br. 2, b. Duknovićeva 12 


pokazala obrise trifore, kojoj sačuvani kapitel upu- 
ćuje na datiranje cijele građevine u IX. stoljeće, pa 
bi, ako se prihvati takav zaključak, trogirska kuća 
bila najstarija dosad poznata predromanička kuća u 
Dalmaciji. 


U svim tim slučajevima predromaničke su ili rano- 
romaničke kuće, kako je već navedeno u prethod- 
nom poglavlju, svojim pročeljem zacrtale novu ulič- 
nu liniju, kojom je započeto restrukturiranje antičke 
palače u ranosrednjovjekovni grad. 


Po osnovnoj strukturi sve nabrojene kuće u Splitu i 
Trogiru jednoćelijski su objekti samo s vanjskim kon- 
strukcijskim zidovima. Zauzimale su relativno malu 
površinu pravokutnoga (ponegdje i četvrtastog) 
tlocrta. Taj tip izgradnje čini se logičnim na samom 
početku restrukturacijskog procesa, kada je velika 
carska palača u Splitu postala gradom, prepuštena 
individualnoj gradnji građana koji su unutar palače 
dobili mogućnost izgradnje vlastite kuće. 


*# Prema još neobjavljenim istraživanju Konzervatorskoga odjela u Trogiru pod vodstvom R. Bužančića. 


#2 CC. Fisković (1952.), 174. 


#0 O tomu će se znati detaljnije kada voditelj istraživanja R. Bužančić, pročelnik Konzervatorskog odjela u Trogiru, objelodani svoje 
nalaze. Ranosrednjovjekovnu stambenu arhitekturu Trogira posljednih je godina proučavao I. Vojnović. 

Socijalno diferenciranje u prvom valu preobražaja 
palače u grad donekle proizlazi iz opisa naseljenja 
Splita što ga daje Toma Arhiđakon. Opisujući kako 
su Solinjani ušli u Split, Toma navodi: “(...) Među 
Salonitancima koji su se bili povukli na obližnje oto- 
ke, bijaše neki čovjek po imenu Sever čija je kuća 
bila pored stupova palače iznad mora. Budući da 
se svojim većim značajem isticao među drugima, 
zvali su ga Velikim Severom. On stade sokoliti svo- 
je sugrađane da se vrate u domovinu. Ali nije bilo 
sigurno podizati nastambe u ruševinama drevnoga 
grada te im je savjetovao da se privremeno povuku 
u Dioklecijanovo zdanje gdje će moći sigurnije bo- 
raviti i obrađivati barem neki djelić svoje zemlje bez 
velikoga straha sve dok ne bude moguće, ako se pri- 
like poprave, obnoviti Salonu. I svidio se taj savjet 
plemićima i svim pučanima te su se međusobno 
dogovorili da bogati sagrade kuće na vlastiti trošak, 
drugi koji nisu imali dosta imutka za gradnju kuća 
uzet će okolne kule za stanovanje, a ostali puk neka 
stanuje pod svodovima i u kriptama.“?! 


Kule Dioklecijanove palače u srednjovjekovnim 
vrelima vezane su uz imena patricijskih porodica. 


Na osnovi sačuvanih stambenih zgrada može se 
zaključiti i o rasporedu prostora u ranosrednjovje- 
kovnim kućama. Po upotrebi prizemlja razlučuju se 
dva tipa: u kućama bez vanjskoga stubišta prizemlje 
je ulazni prostor koji je mogao imati i neku drugu 
namjenu (kuće u Ulici Ilirske akademije i u Rodri- 
ginoj ulici). Kod drugoga tipa, s vanjskim stubištem 
(balaturom), prizemlje je služilo kao zanatska rad- 
nja ili dućan (Bulićeva ulica, Dosud, Carrarina po- 
ljana). Kao podrum mogle su se koristiti samo Dio- 
klecijanove supstrukcije, i to je bio slučaj skonobom 
u funkciji turnjačnice u zapadnome dijelu careva 
stana. 


Stambeni prostori nalazili su se uvijek na prvom, 
drugom, a u slučaju viših zgrada i na trećem katu. 
Naglašavaju ih na pročelju oblikovani prozori: mo- 
nofore i bifore. Mali prozorski otvori na najgornjem 
katu, odnosno u potkrovlju, pokazuju položaj kuhi- 
nje u kući, uvijek blizu dimnjaka na krovu. 


Takav se raspored odrazio na kompoziciju fasade. 
Samo u iznimno uskim zgradama (primjerice kuća 
u Rodriginoj ulici) uska je fasada odredila simetrič- 
nu kompoziciju ulaza i bifore po sredini pročelja. U 


#1 T. Arhiđakon (2003.), 45. 


ostalim primjerima otvori su usklađeno ukomponi- 
rani u pročelje: ako je ulaz na jednoj strani, pročelna 
je bifora na drugoj (Dosud), a u višeetažnim otvori- 
ma bifore su uravnoteženo raspoređene u svim pro- 
čelnim zonama (Ulica Ilirske akademije). 


Nekoliko je kuća (Bulićeva ulica, Dosud, Carrarina 
poljana), kako je rečeno, imalo pristup stambenim 
prostorima prvoga kata vanjskim stubištem, tzv. ba- 
laturom, koja je znakoviti element ruralne, a ne ur- 
bane arhitekture. U socijalno-ekonomskoj krizi koja 
nakon antike zahvaća europske gradove shvatljiva 
je ita pojava vezana uz primarnu poljoprivrednu 
proizvodnju, pa su elementi seoske tipologije s ko- 
nobom u prizemlju, komunikacijski odvojenom od 
stambenih prostora na katovima, postali znakoviti 
za dalmatinsku pučku arhitekturu u svim razdoblji- 
ma. Ona će se u splitskim predgrađima, čak i onima 
prije uključenima u urbano područje, zadržati sve 
do kraja XIX. stoljeća. 


Tip kuće s vanjskim stubištem unutar srednjovje- 
kovnoga grada može se prepoznati i u Dubrovač- 
kom statutu iz 1272., gdje se izrazito govori o “lan- 
gobardskom načinu“, koji je vjerojatno dao obilježje 
ranosrednjovjekovnoj stambenoj izgradnji. 


Vanjska stubišta u svim tim kućama vrlo su uska i 
sastoje se samo od jednoga strmog kraka stuba što 
vode do uske terase ispred ulaza na prvi kat. Na 
kući u Dosudu nestalo je stubišta, na kući u Buliće- 
voj ulici bio je sačuvan donji dio uskoga zida balatu- 
re, koja je, međutim, sačuvana u kući na Carrarinoj 
poljani, doduše radikalno obnovljena u pretprošlom 
stoljeću. 


Otvori se sasvim uklapaju u karakteristični predro- 
manički način zidanja, poznat u onodobnom crkve- 
nom graditeljstvu; vrata su obično bez monolitnih 
dovratnika s monolitnim arhitravom (s uklesanim 
križem na primjeru iz Bulićeve ulice) i s polukruž- 
nom lunetom oblikovanom manjim priklesanim 
lomljencima. Poznati su i primjeri monolitnih okvi- 
ra, primjerice na prizemnim vratima kuće na Do- 
sudu te na vratima prvog kata, kojima se prilazilo 
stubištem, na istoj kući i na kući u Bulićevoj ulici. 
Na tim su primjerima otvori pravokutna oblika bez 
rasteretnih luneta iznad arhitrava. Na kući u Ulici 
Ilirske akademije umjesto polukružnoga rasteret- 
nog luka javlja se rasteretni trokut iznad prizemnih 


Slika 163: Oblici ranosrednjovjekovnih otvora u Splitu: 


posti —=— 


ri Kr 
a. Bifora na kući u Rodfriginoj ulici u Splitu 
pr ram = Sai ka 


c. Bifora iz kuće na Dosudu u Splitu d. Luk iz ulice Kraj sv. Ivana u Splitu 


vrata i iznad bifore na prvom katu. Polukružni nad- 
voji monofora i bifora također su oblikovani bez 
klesanih okvira nizom manjih priklesanih komada, 
osim na kući u Ulici Ilirske akademije, gdje je izra- 
đen kameni pravokutni okvir ispunjen pleterom i 
razdijeljen središnjim stupićem u dva dijela. Polu- 
kružni nadvoj obilježava i manje kuhinjske otvore 
u potkrovlju. 


Zahvaljujući nedavno pronađenoj trifori s kapite- 
lom u Trogiru, može se zaključiti o vrlo ranoj pojavi 
predromaničkih stambenih kuća u tom gradu, mož- 
e. Prizemni portal kuće u Rodriginoj ulici u Splitu da već u karolinško doba. 


Slika 164: Uski prozorski otvori na ranosrednjovjekovnim 
kućama u Splitu: 


b. Prizemni otvori kuće na Bulićevoj poljani u Splitu 


Pomanjkanje čvršćih elemenata za datiranje one- 
mogućuje kronološko svrstavanje navedenih splitskih 
primjera unutar širega ranosrednjovjekovnog ras- 
pona između VII. i XI. stoljeća. Samo se dvije kuće u 
tom smislu mogu pobliže datirati, jedna na početku 
a druga na kraju toga dugog vremenskog raspona, 
zahvaljujući plitkoreljefnom ukrasu. 


Polukružni luk u ulici Kraj Sv. Ivana oblikovan je 
ovulusima, koje s donje strane prati ukras astragala 
kao snažna reminiscencija karakterističnoga antič- 
kog ornamenta, pa se taj reljef s pravom datira u 
VII. ili najkasnije VIII. stoljeće.“? 


Bifora iz kuće u Ulici Ilirske akademije ukrašena je 
na prednjoj plohi svoga pravokutnog okvira i na 
stupu po sredini, s time što je sasvim otučen ukras 
natprozornika, dok je ukras praga sačuvan samo u 


2 Lj. Karaman (1942.b), 96-97; G. Nikšić (1997.), 45, bilj. 6. 
43 T, Burić (1992.b). 


stambena arhitektura 


c. Potkrovni prozor na kući na Carrarinoj poljani u Splitu 


donjem dijelu i pokazuje karakterističan niz poveza- 
nih čvorova, koji se javljaju i na kapitelu središnjega 
stupa. Natprozornik i prag usječeni su na krajevima 
i po sredini radi boljega spoja s doprozornicima i 
središnjim stupom, što je značajka ranosrednjovje- 
kovne arhitekture prije romanike. Doprozornici su 
ukrašeni troprutom povijenom lozicom, a središnji 
stup troprutom lozicom obrubljenom cik-cak bor- 
durom. Stilska analiza pletera na bifori pokazala je 
istovjetnu skulpturalnu obradu i na nekim crkvenim 
spomenicima s kraja XI. stoljeća, pa je i majstora bi- 
fore svrstala u istu splitsku klesarsku radionicu, a to 
je i pouzdan oslonac za datiranje kuće u Ulici Ilirske 
akademije u to isto doba.“ 


Na dvjema biforama (Dosud, Ulica Ilirske akademi- 
je) nalaze se impost-kapiteli s volutama, poznati iz 
predromaničkoga graditeljstva IX.-XI. stoljeća. 

Dvostruko profilirani lukovi monofora na kući u 
Bulićevoj ulici i bifore u Rodriginoj ulici iznimna su 
pojava, koja je znakovita za ranije graditeljstvo ra- 
venatske tradicije. Ta okolnost, isto kao i oblik križa 
na nadvratniku, dopušta pretpostavku o datiranju 
kuće u Bulićevoj ulici u ranije predromaničko raz- 
doblje. 


Srednjovjekovna povijesna vrela spominju i manje 
jednoetažne kuće, tzv. kamarde (u Dalmaciji nazva- 
ne potleušice), koje su se pretežito nalazile u pred- 
građima, ali dosada nisu ustanovljene za razdoblje 
ranoga srednjeg vijeka. 


Istraživanjima u ranosrednjovjekovnom Ninu otkri- 
veni su u blizini crkve sv. Križa temelji kuća, među 
kojima su neke pravokutna tlocrta datirane u rani 
srednji vijek. 


2. Biskupske palače 


Vrlo su rijetki povijesni podatci, a također i materi- 
jalni ostatci biskupskih rezidencija iz razdoblja ra- 
noga srednjeg vijeka u dalmatinskim gradovima. U 
Splitu i Zadru poznat je položaj biskupskih palača 
predromaničkoga doba. 


U Splitu su arhitektonske posebnosti Dioklecijanove 
palače kao prostornoga okvira ranosrednjovjekov- 
noga grada omogućile pojavu vrlo prostranoga bi- 
skupskog sklopa u ranome srednjem vijeku. Prema 
pisanju Tome Arhiđakona, Sever Veliki, organizator 
preobrazbe Dioklecijanove palače u ranosrednjovje- 
kovni grad, ustupio je Ivanu Ravenjaninu, prvom 
splitskom nadbiskupu, dio svojega stana na južnom 
pročelju palače s jugoistočnom kulom. (“...Tada je 
spomenuti Sever svoje prebivalište, koje je u Splitu 
bio odabrao kad su se vratili s otoka, darovao cr- 
kvi s ugaonom kulom i palačom, odredivši da tamo 
bude biskupija. Tu je velepoštovani biskup Ivan naj- 
prije stanovao...“).** Nije poznat opseg i struktura 
nadbiskupskoga sklopa u ranom srednjem vijeku, 
ali zasigurno to nije bio mali sklop, jer podatci iz 
visokoga srednjeg vijeka opisuju golemi kompleks, 
koji je zauzimao veći dio jugoistočnoga kvadranta 
Dioklecijanove palače. Sklop se sastojao od jugoi- 
stočne kule Dioklecijanove palače, u kojoj se u ra- 
zini prvoga kata vjerojatno nalazila glavna dvorana 
episkopija. Prizemni prostor te kule vjerojatno se 


“4 Toma Arhiđakon (2003.), 49. 


Slika 165: a. Jugoistočni dio Dioklecijanove palače u ranome 
srednjem vijeku s konsistorijskom dvoranom splitske 
nadbiskupije na mjestu Dioklecijanove blagovaonice (prema 
J. Marasoviću), b. Jugoistočna kula Dioklecijanove palače, 
prva rezidencija splitskog nadbiskupa (presjek) 


već od ranoga srednjeg vijeka počeo zasipati, a u 
kasnijem razdoblju srednjega vijeka izgrađen je nad 
dvoranom prvoga kata šiljati svod, koji je visinom 
zahvatio i treći kat antičke kule sa zazidanim pro- 
zorskim otvorima. Nadbiskupov rezidencijalni dio 
vjerojatno je zahvaćao dio trijema južnoga pročelja i 
prostore uz istočni zid palače, gdje se tijekom sred- 
njeg vijeka episkopij postupno širio. Već u ranome 


srednjem vijeku sklop Dioklecijanove blagovaonice 
postao je glavnom konzistorijskom dvoranom nad- 
biskupije, koja se upravo po toj funkciji nazivala 
Sdoria (ili Sinagoga).*? 


Ranosrednjovjekovni zadarski episkopij nalazio se 
neposredno zapadno od narteksa crkve sv. Donata 
(Sv. Trojstva), izgrađen kao zgrada uzdužnoga tipa, 
kojoj je kao svoju cisterna služio prostor jedne od 
rimskih taberni.“* 


Položaj episkopija moglo bi se naslutiti i u Biskupiji. 
Spomenuti naime vladarski dvor, kojemu se ostat- 
ci naziru sjeverno od crkve sv. Marije u Biskupiji, 
mogao je također, s obzirom na blizinu katedrale, 
biti djelomično upotrebljavan i kao rezidencija hr- 
vatskoga biskupa.*7 


3. Vladarske rezidencije 


U hrvatskoj se historiografiji dosada o vladarskim 
dvorovima raspravljalo uglavnom na temelju povi- 
jesnih vrela, a znatno manje na osnovi materijalnih 
ostataka, koji su zaista skromni. Prema povijesnim 
vrelima kao moguće ranosrednjovjekovne reziden- 
cije nabrojeni su arheološki položaji u Bijaćima, 
Ninu, Biogradu, Šibeniku, Kninu, Solinu, Klisu, Sv. 
Martinu i Omišu. 


Povijesni podatci 


Osnovna povijesna vrela za vladarske rezidencije 
isprave su hrvatskih knezova i kraljeva, koje su iz- 
davane upravo u tim rezidencijama, a koje na svoj 
način, osim samih imena vladara, potvrđuju i na- 
zočnost dvorjana, navedenih u dokumentima. 


Najviše povijesnih podataka odnosi se na Bijaće, ar- 
heološki položaj u Kaštelanskom polju s ostatcima 
crkve sv. Marte, sagrađene u neposrednoj blizini 


ostataka antičkoga naselja Siculi. Položaj se spominje 
u Trpimirovoj ispravi iz 852.“ (koja se u dijelu histo- 
riografije smatra krivotvorinom*“), u Muncimirovoj 
ispravi iz 892. kojom se potvrđuje ranija Trpimirova 
darovnica“ te u Zvonimirovim ispravama kojima 
se osnažuju ranije darovnice prethodnih hrvatskih 
vladara splitskoj Crkvi odnosno presuđuje u sporo- 
vima 1078.** Rezidencijalni kompleks, otkriven juž- 
no i jugoistočno od predromaničke crkve, vjerojatno 
se odnosi na rezidenciju hrvatskih vladara. 


Nin, središte istoimene starohrvatske županije i sje- 
dište ranosrednjovjekovnoga hrvatskoga biskupa, 
bio je, sudeći po povelji kralja Petra Krešimira IV. 
(in nostro Nonensi coenaculo residens una cum nostris 
iupanis, comitibus atque banis, capellanis etiam nostre 
regalis aulae)“*“* barem povremeno sjedište hrvat- 
skoga kralja. Nema arheoloških dokaza o postoja- 
nju vladarskoga dvora, ali u neposrednoj je okolici 
crkve sv. Križa otkriven rezidencijalni sklop, vjero- 
jatno antičkih zgrada koje su možda bile u uporabi 
i u ranome srednjem vijeku. Pretpostavlja se da je 
crkva sagrađena u blizini rezidencije župana Gode- 
čaja,““* pa ako se u Ninu zaista nalazio barem neko 
vrijeme i kraljevski dvor, njegove bi ostatke valjalo 
tražiti upravo u tom stambenom sklopu, oko pre- 
dromaničke crkve sv. Križa. Revizija istraživanja 
položaja krstionice sjeverno od crkve sv. Asela nije 
potvrdila ranije Jelićeve zaključke, koji ostaju upitni 
i u pogledu mjesta vladarskoga dvora.“* Vjerojat- 
no je, poput Bijaća, i ninska vladarska rezidencija 
mogla nastati adaptacijom antičkoga stambenog 
sklopa. 


Biograd, sjedište starohrvatske županije Sidraga i 
sjedište biskupa, postaje početkom XI. stoljeća pri- 
jestolnim gradom hrvatske države (urbs regia), koji 
je tada bio izdvojen iz županijske uprave. Njego- 
vu ulogu kraljevskoga grada dokazuju i isprave iz 
druge polovice XI. stoljeće koje in civitate Belgrado 
izdaje Petar Krešimir IV.*“ U gradu je 1102. godine 


“5 RR, Bužančić (2003.), 198. J. Marasović i sur. (2000.), 8; P. Petrić (1995.), 320. 


“56 P, Vežić (2002.d), 61-63. 

#7 Lj. Karaman (1955.b), 209 i d. 

4% F Šišić (1925.); Lj. Karaman (1930.), 160-163. 
% CDI, 3-8. 


“0 D, Švob: Krivotvorine o sv. Jurju Putaljskom, Vjesnik Had, NS XVII, 1936., 115-207. 


“1 CD 22-25. 

“2 CD1L160, 166. 

445 Rački (1877.), 72. 

“4 N, Jakšić (1997.c), 22. 

“5 Usp. L. Jelić (1912.a), 5, sl. 13 na tabli III. 
“6 CD1,63. 


Koloman okrunjen za kralja Ugarske, Hrvatske i 
Dalmacije. Dosad nisu otkriveni ostatci ili tragovi 
vladarskoga dvora, a i ostatci katedrale, istraženi 
krajem XIX. i početkom XX. stoljeća, ubrzo su po- 
slije toga uništeni, ali sačuvana je dokumentacija o 


nalazima.“ 


Šibenik se kao kraljevski utvrđeni grad javlja tek pri 
kraju ranoga srednjeg vijeka. Iz povelje kralja Petra 
Krešimira IV. izdane 1066. godine u Šibeniku (in Si- 
biniquo) može se zaključiti da je to mjesto bilo tada 
barem i povremeno kraljevsko sjedište. U drugom 
dokumentu, nastalom 1089. godine, spominje se ši- 
benski utvrđeni grad, blizu kojeg je izdana isprava 
kojom je kralj Stjepan potvrdio raniju Zvonimirovu 
darovnicu (Actum est hoc apud castrum Sibinico).*? 
Nedvojbeno je dakle da je u ovom slučaju reziden- 
cija bila u samom šibenskom utvrđenom gradu, u 
Kaštelu sv. Mihovila, ali novijim se istraživanjima 
ušlo u trag tek ostatcima iz XIII. stoljeća, kao najra- 
nijoj sačuvanoj fazi u razvitku utvrde.“* 


Knin je u ranome srednjem vijeku jedno od sredi- 
šta starohrvatske države: od IX. stoljeća sjedište je 
hrvatskoga kneza, a od XI. hrvatskoga kralja. To je 
istodobno ijedno od starohrvatskih vjerskih središta 
uz koje je na položaju Kapitul utemeljen kraljevski 
benediktinski samostan sv. Bartolomeja. Od XI. sto- 
ljeća Knin je i rezidencija hrvatskoga biskupa (epis- 
copus croatensis).“ Iz navedenih podataka, ali i iz 
prirodnih uvjeta proizlaze znatne razlike u odnosu 
na vladarsku rezidenciju u Bijaćima, koje dolaze do 
izražaja u različitim upravno-političkim, vjerskim, 
ali i topografskim osobinama jednoga i drugog po- 
ložaja. Za razliku od Bijaća, Knin je izrazito eksten- 
zivno naselje, koje zahvaća sam utvrđeni grad na 
obroncima brda (fo castron Tenin), što ga spominje 
Konstantin Porfirogenet. Mnogo je više sačuvano na 
obližnjem kraljevskom posjedu (villa regalis) u Ko- 
sovu polju (u današnjem selu Biskupiji), gdje su ar- 
heološkim istraživanjima dokazana povijesna vrela 


koja spominju pet crkava (v petih crikvah v Kosovi).*' 
Sklop zidova koji je protumačen kao vladarska rezi- 
dencija pronađen je neposredno sjeverno od bazili- 
ke sv. Marije na lokalitetu Crkvine, koja se u vrelima 
spominje kao katedrala. 


Značenje Klisa u ranome srednjem vijeku zasniva se 
prije svega na iznimnom strateškom položaju uzvi- 
sine, smještene na jedinom prijevoju koji srednjodal- 
matinsko primorje povezuje sa Zagorom. Na osnovi 
već spomenute Trpimirove isprave iz 852. godine, u 
kojoj se navodi ex curte nostra Clusan,* iznesena je 
pretpostavka da je i na tom položaju bila jedna od 
rezidencija hrvatskoga vladara, to prije što se mjesto 
smatra i sjedištem Primorske županije.“* Nakon što 
je P. Skok objasnio da u srednjovjekovnoj latinštini 
u Dalmaciji curtis označava zemljišni posjed,“* Ka- 
raman u svom osvrtu na taj problem nije bio sklon 
poistovjetiti Klis spovremenom rezidencijom hrvat- 
skoga kralja. Ako je Klis i bio jedna od rezidencija 
hrvatskih vladara, njegova topografska posebnost 
upućuje na zaključak o mogućem castrumu kao tipu 
vladarskog sjedišta. 


Solin je bio višestruko vezan uz ranosrednjovjekov- 
ne hrvatske vladare. U njemu su hrvatski kraljevi 
imali svoje posjede i mlinove.“ U bazilici sv. Petra i 
Mojsija okrunjen je 1075. (1076.) kralj Zvonimir, a cr- 
kva sv. Stjepana na Otoku delte Jadra bila je ujedno 
i mauzolej hrvatskih kraljeva, gdje je pronađen nat- 
pis sa sarkofaga kraljice Jelene s kraja X. stoljeća. U 
splitskom Dyggveovu arhivu nalaze se neobjavljeni 
podatci o kompleksu zgrada uz crkvu sv. Stjepana, 
pa ako je u Solinu postojala starohrvatska vladar- 
ska rezidencija, koju inače ne potvrđuju povijesna 
vrela, najlogičnijim se čini potražiti je u tom sklopu, 
koji pokazuje i oznake utvrde s ostatcima zidova i 
kula.“ 


Poistovjećivanje naselja Sveti Martin u poljičkom 
primorju s rezidencijom hrvatskih vladara zasniva- 
lo se na povijesnom podatku. Takvu identifikaciju 


“7 Katedralu je istraživao L. Jelić 1902.-1905. godine. Usp. F. Buškariol (1988.b), 21-55. 


“8 CDL 189. 


can Ćuzela: Srednjovjekovna fortifikacijska arhitektura grada Šibenika, magistarski rad na Filozofskom fakultetu u Zadru, Zadar 1995. 

“5 P Skok (1928.), 103, 113. 

*5 CDL 173,174, 194. 

** _Ejnar Dyggve — arhiva Split (Konzervatorski odjel u Splitu). 


osporili su najprije Skok lingvističkim“, a potom i 
Karaman historiografskim zaključcima.“ 


Omiš, koji se u historiografiji spominje kao hrvatski 
vladarski grad,“ bio je prije vjerojatno neretvan- 
sko županijsko sjedište, a pri kraju ranoga srednjeg 
vijeka postaje i sjedištem neretvanske državice. Za 
razliku od drugih nabrojenih vladarskih sjedišta, 
Omiš je u znatnoj mjeri sačuvao svoj prvobitni ca- 
strum, utvrdu Peovica na brijegu neposredno iznad 
sadašnjega grada. Omiška je utvrda arhitektonskom 
analizom, doduše, pripisana visokome srednjem vi- 
jeku,“ ali nedavni nalazak bizantskoga novca iz IX. 
stoljeća upućuje na znatno raniji postanak.“ 


Arhitektonski ostatci 


Materijalni ostatci ranosrednjovjekovnih vladarskih 
rezidencija sačuvali su se samo u Bijaćima i Bisku- 
piji, a već spomenuta utvrda Peovica iznad Omiša 
mogla bi biti, ako se potvrdi pretpostavljeno rano- 
srednjovjekovno porijeklo, jedini ostatak vladarsko- 
ga castruma iz toga doba. 


Bijaći 

Tijekom dviju arheoloških kampanja početkom XX. 
stoljeća i sredinom njegove druge polovice, zahva- 
ćen je i prostor pretpostavljenoga sklopa vladarskih 
dvorova. Pri tome je znatno veća površina, uklju- 
čujući i vjerojatni stambeni sklop južno i zapadno 
od ostataka crkve, istražena tijekom prvih iskopa- 
vanja, dok je druga kampanja uključila samo dvije 
prostorije, koje neposredno vežu crkvu sv. Marte sa 
starokršćanskom krstionicom. 


S tim dopunama, koje su dala iskopavanja 1967.- 
-1970., proizlazi da se pronađeni ostatci sastoje od 
dviju sadržajem i oblikom različitih skupina građe- 
vina: crkvenog sklopa na sjeveroistoku i stambeno- 
ga na jugozapadu.“ 


457. P Skok (1928.), 112. 
#5 Lj. Karaman (1930.), 140-169. 
49% F Šišić (1925.), 538, 666, 637-674. 


Stambeni sklop proteže se između krstionice i kraj- 
njega južnog dijela iskopanog područja, a čini ga 
niz pravokutnih prostora, sačuvanih samo u teme- 
ljima i poredanih od sjevera prema jugu. Približno 
po sredini toga niza pruža se zid u smjeru zapad- 
istok, koji je vjerojatno ograđivao izgrađeni dio 
na istoku i jugu od otvorenoga prostora po sredini 
kompleksa. 


Nekoliko usporednih zidova u sjeverozapadnom 
kutu arheološkoga areala, što se pružaju u smjeru 
sjever-jug, moglo je također pripadati stambenom 
sklopu, s tim što se čini vrlo vjerojatnim da bi se 
prostor neposredno zapadno od crkve sv. Marte od- 
nosio na otvorenu površinu (dvorište). Time bi se 
mogao objasniti i podatak iz isprave iz 892. godine, 
koja je izdana “ispred vrata crkve sv. Marte“. 


Zidovi stambenoga sklopa protumačeni su kao 
ostatci antičkoga gospodarskog dobra ili neke dru- 
ge građevine.“ U prilog takvu zaključku idu znat- 
ne površine mozaičnoga poda, koje su pronađene 
najviše u južnim prostorima stambenoga sklopa. 
Antički gospodarski kompleks, vjerojatno dobro 
uščuvan u ranome srednjem vijeku, bio je sasvim 
prikladan da se preuredi za potrebe rezidencije hr- 
vatskih vladara. 


Vladarskoj rezidenciji mogli su pripadati barem 
neki od četiriju pronađenih natpisa, na kojima se 
spominje ime Gumpertus te natpis s imenom sve- 
ćenika Gratianusa ili Gratiosusa. 


Na takav zaključak upućuje i broj pronađenih nad- 
vratnika. U ranosrednjovjekovnim crkvama uobi- 
čajeno je pronaći jedan ili dva nadvratnika (ako je 
građevina osim zapadnoga glavnog ulaza imala i 
južna vrata). Stoga se čini vrlo logičnim da se preo- 
stali nadvratnici pripišu drugoj građevini u istome 
sklopu, tj. vladarskom dvoru. 


Svećenik Gumpertus, koji se u spomenutim natpisi- 
ma označava kao presbyter i diaconus, nije kao ličnost 


“4 V. Kovačić: Omiš, razvoj starog naselja, magistarski rad, obranjen na Filozofskom fakultetu u Zagrebu, Zagreb 1987. 
“1 Informacija B. Mimice, povjesničara i istraživača srednjovjekovne numizmatike. 


“2 T, Marasović (2004.b), 35-38. 
“% CDI, 160. 
“Lj. Karaman (1930.), 164i d. 


toliko proučen u hrvatskoj historiografiji da bi se 
preko podatka o njemu moglo nešto određenije za- 
ključiti. Ipak, s obzirom na okolnost da je svećeniko- 
vo ime izraziti germanski (franački) antroponim,“* 
moglo bi se s velikim oprezom barem pretpostavi- 
ti zbog povezanosti hrvatskih vladara s franačkim 
dvorom (npr. boravak uglednoga Saksonca Gottsc- 
halka kao franačkog uglednika na dvoru kneza Tr- 
pimira““) da je ta osoba prije mogla biti povezana 
s izgradnjom vladarske rezidencije nego s podiza- 
njem crkve u istom sklopu. 


Da su nadvratnici bili pronađeni unutar prostora 
same crkve, valjalo bi ih ipak smatrati dijelovima 
crkvene gradnje. Okolnost što su nađeni u zidu no- 
vije crkve dopušta mogućnost da su izvorno mogli 
pripadati i rezidencijalnom sklopu. 


Vladarski dvor u Crkvini u Biskupiji 


Istraživanjima provedenim 1886. godine otkriveni 
su na položaju Crkvine, neposredno sjeverno od 
trobrodne bazilike sv. Marije u Biskupiji, na povr- 
šini od oko 600 m“ ostatci većeg sklopa zidova koji 
su danas interpretirani kao vladarski dvori,“ a prije 
kao samostanski sklop** ili biskupska rezidencija.“ 
Srednji dio toga sklopa presječen je seoskim putom 
koji je uništio znatan dio arhitektonskih ostataka. 


Arhitektonski je sklop pravokutna tlocrta, vezan uz 
trobrodnu baziliku s južne strane. Premda u najve- 


Slika 166: Ostatci vladarskog dvora u Biskupiji 
(prema A. Miloševiću) 


ćem dijelu porušen (i još k tomu po sredini presje- 
čen seoskim putem), ipak sadrži neke elemente iz 
kojih se može prepoznati prvobitni raspored njego- 
va prostora. 


U središtu sklopa nalazio se pravokutni prostor 
dvorišta, koji je s južne strane zatvarao vjerojatno 
trijem, i do njega trobrodna bazilika s mauzolejem 
ispred zapadnoga pročelja. Na preostale tri strane 
nalazili su se stambeni objekti zasada neidentificira- 
ne namjene. Kompleks je bio dvokatni, a uži prostor 
zapadno od dvorišta otkriva stubište kojim se prila- 
zilo odajama u gornjemu katu. 


Omiški castrum 


Srednjovjekovni Omiš pripada tipu utvrđenoga na- 
selja kojim dominira kaštel na nepristupačnim hri- 
dinama dinarskoga masiva. Radi se o jakoj utvrdi 
poligonalnoga tlocrta, okruženoj zidovima s kulama 
i — s obzirom na konfiguraciju vrlo strmih stijena — 
oblikovanu terasama na šest različitih razina. Zido- 
vi i kule samo su djelomično sačuvani, osim najviše 
i navažnije kule — donjona (Peovica), koja je najviše 
poznata; trapeznog je tlocrta, poligonalne unutraš- 
njosti, presvođene segmentnim kupolnim svodom i 
terasom na vrhu. Nalazak bizantskoga novca u njoj 
dokazuje ranosrednjovjekovno porijeklo, a s time 
je u skladu i način zidanja. Kula Peovica najstarija 
je dakle sačuvana građevina Omiša i jedini primjer 
utvrde koja je bila sjedište vladara od kada je kra- 
jem ranoga srednjeg vijeka Omiš postao središtem 
Neretvanske države. 


Tipološki zaključci 

Iz dosada poznatih podataka i sačuvanih ostata- 
ka proizlazi zaključak da su ranosrednjovjekovne 
vladarske rezidencije u Dalmaciji pripadale dvama 
osnovnim arhitektonskim tipovima: vile i castruma. 
Skromni arheološki nalazi sigurniji su za identifika- 
ciju stambeno-gospodarskih vila kao tipa rezidencija 
ranosrednjovjekovnih vladara nego castruma, o koji- 
ma govore samo povijesna vrela te kula u Omišu. 


*5 M. Marasović-Alujević: Antroponimi srednjovjekovnog Splita, doktorska disertacija na Filozofskom fakultetu sveučilišta u Zagrebu, 

Za potrebe ranosrednjovjekovnih knezova, a potom 
i kraljeva služio je veći kompleks antičke gospodar- 
ske zgrade u naselju Siculi, koji je vjerojatno preu- 
ređen kao dvor u Bijaćima, gdje su povremeno bo- 
ravili hrvatski knezovi i kraljevi, i u njemu, ispred 
vladarske crkve sv. Marte, izdavali svoje isprave. 
Sličan je slučaj ustanovljen i na lokalitetu Crkvina 
u rezidenciji sagrađenoj u ranom srednjem vijeku 
uz katedralu sv. Marije. Ondje se na južnoj stra- 
ni uza samu crkvu i na zapadnoj ističu dugi i uski 
prostori koji bi se mogli protumačiti kao trijemovi. 
U oba slučaja radi se o prostranom sklopu pravo- 
kutnih prostorija s većim dvorištem po sredini, a u 
oba kompleksa valja pretpostaviti i postojanje gos- 
podarskoga dijela. 


Drugi tip rezidencije odnosi se na castrum, koji je 
jedino sačuvan u Omišu, sjedištu neretvanskoga 
župana, a potom i vladara. Kraljevska rezidencija 
u Šibeniku, od koje zasada nema nikakvih mate- 
rijalnih tragova, pripadala je istom tipu, a ako su 
hrvatski vladari imali svoja povremena sjedišta u 
Solinu odnosno Klisu, onda su i ona pripadala tipu 
castruma. 


Tipovi vladarskih rezidencija kakve su poznate iz 
ranosrednjovjekovne Europe nisu, barem dosada, 
poznati u Dalmaciji. 


4. Samostani 


Nerazmjer između obilnih povijesnih podataka i 
skromnih materijalnih ostataka osobito je izražen u 
samostanskoj arhitekturi, koju, bez obzira na okol- 
nost da se radi o objektima usko povezanima s crk- 
vama, valja pribrojiti stambenim kategorijama u ra- 
nosrednjovjekovnoj arhitekturi. 


Povijesni podatci 


Podatci o ranosrednjovjekovnim samostanima u 
Dalmaciji vrlo su brojni i u historiografiji podrobno 
istraženi.“ Početak samostana vezan je uz nejasne 
predbenediktinske redove, ali tek s pojavom bene- 
diktinskoga reda, što ga je Benedikt iz Nursije 529. 
osnovao u Monte Cassinu, započinje jača izgradnja 
samostana u Europi, pa i u dalmatinskim grado- 
vima, na otocima i u “sklavinijama“. U razdoblju 


ranoga srednjeg vijeka benediktinci dolaze u Dal- 
maciju pretežito iz franačkih samostana u sjevernoj 
Italiji, a manje iz ishodišta reda u Monte Cassinu. 


Među stotinjak muških samostana, sagrađenih u 
gradovima i na njihovoj bližoj i daljoj periferiji, te 
pedesetak ženskih, podignutih isključivo u grado- 
vima, znatan broj nastao je u ranosrednjovjekov- 
nom razdoblju. 


Na kvarnerskom području najpoznatiji su bili: sa- 
mostan sv. Mihovila na Susku, sv. Ivana Krstitelja 
u Krku, sv. Lucije u Baškoj (možda kraljevski samo- 
stan), sv. Petra (muški) i sv. Marije (ženski) u Oso- 
ru, sv. Petra kod otoka Ilovika, sv. Petra u Dragi na 
Rabu. 


U Sjevernoj Dalmaciji obilje je podataka za samo- 
stan redovnika sv. Krševana i redovnica sv. Marije 
u Zadru te redovnika samostana sv. Ivana Evanđeli- 
sta i redovnica sv. Tome u Biogradu. 


U Srednjoj Dalmaciji od velikog je ugleda bio bene- 
diktinski samostan sv. Stjepana na Sustipanu i bene- 
diktinki sv. Eufemije u Splitu, te sv. Petra u Selu u 
Poljicima, sv. Ivana Krstitelja u Povljima na Braču, 
sv. Marije na Šolti, sv. Marije na Hvaru, sv. Nikole u 
Komiži na Visu, sv. Silvestra na Biševu. 


U Južnoj Dalmaciji sačuvani su podatci o samosta- 
nu sv. Marije u Rožatu i sv. Marije na Lokrumu; u 
Boki kotorskoj nalazio se samostan sv. Mihovila na 
Prevlaci kod Tivta. 


U povijesnim su vrelima samostani označeni nazivi- 
ma monasterium, monisterium, coenobium, claustrum, 
claustrum monasterii, a njihovi gostinjski prostori 
hospicium ili cella hospitium. 


Pisana povijesna vrela, a i poneki epigrafski spo- 
menici spominju i mnoge benediktince, uglavnom 
opate dalmatinskih samostana. 


Benediktinac iz Dalmacije bio je opat Martin, koje- 
mu je 641. papa povjerio važnu misiju spašavanja 
relikvija dalmatinskih i istarskih svetaca nakon pro- 
vale barbara. 


Na Trpimirovu dvoru boravio je 846.-848. ugledni 
saski teolog i filozof Gottschalk, na čiji je poticaj hr- 
vatski knez pozvao benediktince. 


U doba kneza Branimira, krajem IX. stoljeća, djelo- 
vao je ninski opat Teodobert. 


“0 1. Ostojić (1963.-1965.) prikupio ih je u svome temeljnom djelu o benediktincima u Hrvatskoj. 


U X. stoljeću spominje se u Zadru opat Odolbert, a 
krajem toga stoljeća benediktinac Madije Zadranin. 
Pretpostavlja se da je istaknuti reformator benedik- 
tinskoga reda, Romuald, koji je podizao samostane 
u Istri, krajem X. ili početkom XI. stoljeća boravio na 
kvarnerskim otocima. Njegov je učenik bio također 
benediktinski monah i osorski biskup Gaudencije, 
koji je umro 1044. godine. 


Do jačanja postojećih i osnivanja novih benediktin- 
skih samostana došlo je najviše u drugoj polovici XI. 
stoljeća. Kralj Petar Krešimir IV. obdario je samostan 
sv. Krševana u Zadru značajnim posjedima. Bene- 
diktinskom je redu pripadao i Lovre, najistaknutiji 
splitski nadbiskup. U njegovo su doba boravili u 
Splitu i Solinu Gerard i Gebizon kao papini iza- 
slanici na sinodima i na Zvonimirovoj krunidbi, te 
Mojsije, ugledni opat samostana sv. Petra i Mojsija 
u Solinu. 


Glasoviti splitski feudalac Petar Crni zadnje godine 
svojega života proveo je (na kraju XI. stoljeća) kao 
benediktinski monah. 


Najpoznatiji trogirski benediktinac, blaženi Ivan, 
obnašao je dužnost biskupa u svom gradu gotovo 
tijekom cijele druge polovice XI. i na početku XII. 
stoljeća. 


Materijalni ostatci 


Od mnoštva povijesno utvrđenih benediktinskih 
samostana u Dalmaciji, samo su rijetkima ustanov- 
ljeni vrlo skromni građevni ostatci. 


U glasovitom muškom benediktinskom samostanu 
sv. Stjepana na Sustipanu u Splitu, o kojem postoji 
obilje povijesnih podataka, tek su arheološkim istra- 
živanjima 1962. otkriveni, osim temelja velike opa- 
tijske bazilike, i zidovi samostanskoga sklopa nepo- 
sredno južno od crkve. Taj je samostan pripadao tzv. 
klaustarskom tipu s četvrtastim dvorištem, što ga je 
s jedne strane zatvarala sama bazilika, a s tri strane 
monaške ćelije, od kojih su ostali temelji usporednih 
zidova. Po sredini zatvorenoga dvorišta nalazila se 
prostrana cisterna. 


Od ženskoga benediktinskog samostana u Splitu, koji je 
1068. sagrađen uz već postojeću crkvu sv. Eufemije, 
ostali su samo tragovi krovova zgrada, prislonjenih 
s vanjske strane sjevernoga zida Dioklecijanove pa- 
lače. Na temelju starih grafičkih vrela i tragova na 


sjevernome pročelju Dioklecijanove palače, može 
se samo naslutiti da se samostanski sklop sastojao 
od zgrada koje su s istoka, juga i zapada zatvarale 
središnje dvorište, vezano s bazilikom na sjevernoj 
strani. 


Znatno su više sačuvani ostatci samostana u Stobre- 
ču, koji je sagrađen na površini veće starokršćanske 
bazilike sv. Lovre. Iz tog je kompleksa redukcijom 
bazilike samo na prostor apside nastala mala pre- 
dromanička crkvica, a zapadni korpus bazilike 
djelomično je iskorišten za oblikovanje samostan- 
ske zgrade. U tom je dakle slučaju ostvaren drugi, 
skromniji samostanski tip, koji se sastoji od crkve i 
stambene zgrade. 


Slično je ostvareno i u Rižinicama kod Solina, gdje 
je u doba kneza Trpimira uz već postojeću antičku 
građevinu, preuređenu u predromaničku crkvu, na 
terasastom terenu sagrađen samostan sa stambe- 
nim prostorima monaha, možda bez klaustra. Slič- 
na situacija ustanovljena je i na susjednoj uzvisini 
Crkvini, gdje su starokršćanskoj jednobrodnoj crkvi 
u ranom srednjem vijeku dograđene lezene radi po- 
državanja bačvastog svoda, a u blizini je podignuta 
stambena samostanska zgrada. 


Tip samostana s klaustrom javlja se u nekim sjever- 
nodalmatinskim primjerima. Pokazuju ga dva pre- 
dromanička građevna sklopa u Ravnim kotarima: u 
Pridragi i Kašiću. U Pridragi su na lokalitetu Mijo- 
vilovac ili Mastirine otkriveni ostatci većega samo- 
stanskog sklopa s manjim šesterokonhnim oratori- 
jem sv. Mihovila. Rezidencijalni sklop četvrtasta 
je tlocrta, unutar kojega su pronađene pravokutne 
prostorije i veći prazan prostor po sredini, koji bi se 
mogao protumačiti kao prostor klaustra. Vrlo slič- 
na arheološka situacija pokazala se istraživanjem u 
nedalekom Kašiću, na položaju Mastirine, gdje su 
također otkriveni ostatci šesterokonhnog oratorija, 
možda posvećenog istom naslovniku, a u okviru 
većega stambenog sklopa, koji je vjerojatni prežitak 
antičke gospodarske zgrade, upotrebljavan kao sa- 
mostanska arhitektura. I taj je kompleks četvrtasto- 
ga vanjskog obrisa s većim unutarnjim četvrtastim 
prostorima, a u jednom od njih, što ga okružuju ma- 
nje prostorije, prepoznaje se klaustar samostana, ali 
iz kasnijega srednjovjekovnog razdoblja. 


Uz crkvu sv. Marije u Ninu pronađeni su ostat- 
ci benediktinskoga samostana redovnica sv. Marcele. 
Sjeverno od bazilike otkriveni su ostatci benediktin- 


skoga samostana trapezoidna tlocrta. Dosadašnjim 
istraživanjima utvrđeno je da se uz vanjske zidove 
samostana na sve četiri strane nižu stambeni pro- 
stori, dok znatan dio površine zauzima trapezoidno 
dvorište po sredini kompleksa. Među većim dvo- 
ranama naslućen je i refektorij, a redovničke ćelije 
mogu se prepoznati među manjim prostorijama na 
sjeveroistočnoj strani samostanskoga kompleksa. 


Od samostanskoga sklopa u Dragi na otoku Rabu 
dobro je sačuvana samo crkva sv. Petra, dok se sa- 
mostanska arhitektura samo naslućuje u postoje- 
ćim ostatcima. Crkva je zatvarala sjevernu stranu 
pravokutnoga kompleksa, a redovnički prostori tri 
ostale strane, od kojih je pod krovom danas samo 
istočno krilo. U središtu sklopa nalazio se prostrani 
klaustar. 


U nekim je mjestima, kao što je slučaj u Solinu kod 
ranoromaničke crkve sv. Petra i Mojsija, ranosred- 
njovjekovnom samostanu, koji je dokumentiran 
povijesnim podatcima, poznat položaj neposredno 
sjeverno od crkve, ali taj prostor još nije zahvaćen 
arheološkim istraživanjima. 


Ponegdje, kao na primjer u benediktinskom samo- 
stanu sv. Petra od Klobučca u Kaštel Starome, sa- 
čuvan je samo natpis, pa samostanska arhitektura 
ostaje nepoznata do eventualnih istraživanja. 


Arhitektonska tipologija 
ranosrednjovjekovnih samostana 


Sačuvani ostatci predromaničkih i ranoromaničkih 
samostana u Dalmaciji, ma koliko skromni, dopu- 
štaju i neke zaključke koji se odnose na morfologiju 
samostanske arhitekture.“" Iz svih nabrojenih ar- 
hitektonskih sklopova, u kojima su zapažena dva 
osnovna prostorna elementa, crkva i stambeni dio, 
može se zaključiti da su u ranom srednjem vijeku 
u Dalmaciji građeni (ili preoblikovani) samostanski 
sklopovi prema dvama osnovnim tipovima: 


* manji sklopovi koji uz crkvu sadrže stambenu 
zgradu; 

* veći sklopovi u kojima je ostvaren uobičajeni tip 
samostana s klaustrom i uokolo postavljenim re- 
dovničkim ćelijama. 


“I Ostojić (1963.-1964.), L 171-251. 


Slika 167: Ranosrednjovjekovni samostan u Stobreču, izgra- 
đen na prostoru narteksa starokršćanske crkve (N. Cambi) 

JARDIN 

Slika 168: Sklop u Rižinicama (prema E. Dyggveu) 


Prvi je tip primijenjen u skromnijim kompleksima 
izvan grada, u manjim naseljima ili na otocima. Uz 
crkvu, obično također manju građevinu, podižu se 
jedna do dvije zgrade stambene namjene s blago- 
vaonicom i spavaonicama maloga broja redovnika. 
Najznačajniji ostatci samostana toga tipa, premda 
preobraženi dogradnjama, sačuvani su u Stobreču. 
Za klaustar je vjerojatno iskorišten prostor omeđen 
zidovima starokršćanske bazilike između stambe- 
noga kompleksa na mjestu narteksa i apside koja je 
postala predromaničkom crkvicom. U Rižinicama 
kod Solina također se, iskorištene starije građevinu 
ne samo za crkvicu nego i za stambeni sklop. 


U samostanima drugoga tipa mogla je potpunije biti 
ostvarena prostorna raščlamba benediktinske arhi- 
tekture, u kojoj su se isticala četiri osnovna prostor- 
na dijela: 


1. kor (chorus) 

2. kapitul (capitulum) 

3. blagovalište (refectorium) 
4. spavalište (dormitorium) 


Slika 169: Ranosrednjovjekovni samostani s klaustrom: 
a. Sustipan u Splitu (T. Marasović), b. Sv. Marcela u Ninu (E. Dyggve) 


Ostatci drugoga tipa zapaženi su u sklopovima na 
splitskome Sustipanu, u samostanu sv. Marije u 
Ninu i u samostanu sv. Mihovila u Pridragi, a može 
se pretpostaviti da je istom tipu pripadao i samo- 


c. Benediktinski samostan 
u Pridragi 


d. Tlocrt samostanskoga 


sklopa u Kašiću 
V. Del j 
(prema elongi) a 
a DI 


stan uz ženski benediktinski sklop sjeverno od Dio- 
klecijanove palače te vjerojatno samostani sv. Ivana 
Evanđelista u Biogradu na Moru i sv. Petra u Supe- 
tarskoj Dragi na otoku Rabu. 


o re usa 
e. Ženski benediktinski PRA 
samostan u Splitu Moa 
(prema J. Marasoviću) sa. 


f. Daššnji izgled samostanskog sklopa u Dragi na Rabu 


V. Crkve 


Predromaničke i ranoromaničke crkve najbrojnija 
su vrsta ranosrednjovjekovnoga graditeljstva u Dal- 
maciji. Među monografskim jedinicama pojedinač- 
nih građevina, obrađenih u korpusu, neusporedivo 
je najviše crkava ili njihovih dijelova i ostataka. I po 
stupnju sačuvanosti predromaničke se crkve ističu 
među svim drugim namjenskim vrstama građevi- 
na, pa pružaju mogućnost potpunijega proučavanja 
graditeljstva i umjetnosti toga doba s različitih mo- 
trišta: oblika, konstrukcije, funkcije, ukrasa i drugih 
sastavnica tretiranih u arhitektonskoj i povijesno- 
umjetničkoj metodologiji istraživanja. O predroma- 
ničkim je i ranoromaničkim crkvama u odnosu na 
druge kategorije najviše podataka i u povijesnim 
vrelima, epigrafskim ili onim iz arhivske građe, 
koji upotpunjuju poznavanje crkvene gradnje, a 
najobilnija je i njihova historiografska obrada. Sve 
to omogućuje da se ranosrednjovjekovno crkveno 
graditeljstvo, analitički izloženo zemljopisnim re- 
doslijedom u korpusu arhitekture, ovdje sabere sli- 
jedom osnovnoga postupka izgradnje od narudžbe 
do izvođenja te da se razmotre one sastavnice koje 
se inače proučavaju u analizi svakoga povijesno-ar- 
hitektonskog djela, a to su funkcija, oblik, konstruk- 
cija i ukras. 


Ranosrednjovjekovne crkve najpogodnija su ka- 
tegorija graditeljstva i za proučavanje utjecaja na 
njihovu pojavu, to jest na razvitak oblika, a prati 
ih, neusporedivo više nego u građevinama druge 
namjene, najopsežnija dekorativna plastika, koja se 
u mnogim slučajevima pokazala kao bitan element 
kronološke i stilske identifikacije. I u europskim 
središtima predromaničke graditeljske djelatnosti, 


odakle su zračili utjecaji u arhitekturi i umjetnosti 
na širi dalmatinski prostor u ranome srednjem vi- 
jeku, crkve su najviše sačuvane, pa su općenito naj- 
bolje proučena vrsta građevina. Zato su u crkveno- 
me graditeljstvu najveće i mogućnosti morfoloških, 
kronoloških i drugih usporedaba i zaključaka. 


1. Sudionici u izgradnji 


Povijesne isprave i natpisi na kamenu pružaju obil- 
nu građu za proučavanje svekolikoga postupka gra- 
đenja u ranosrednjovjekovnoj Dalmaciji. Sustavnim 
proučavanjem ranosrednjovjekovne epigrafike, taj 
postupak nailazi na sve veću pozornost suvremene 
hrvatske arheologije i historiografije umjetnosti.“? 
Tako su istraživanjem postupka građenja crkava 
razlučene tri osnovne kategorije sudionika u iz- 
gradnji predromaničkih i ranoromaničkih sakralnih 
građevina:*? 


* naručitelji i darovatelji 
* posrednici i organizatori 


* graditelji i majstori 


Naručitelji i darovatelji 


U razmatranju svekolikoga postupka podizanja cr- 
kava i uloge njihovih pokretača, valja prije svega 
naglasiti privatni karakter crkvene izgradnje u ra- 
nome srednjem vijeku, različit od onoga u kasnoj 
antici, kada je to bila prije svega briga društvene 
zajednice, to jest crkvenih i svjetovnih vlasti. Bila 
je to posljedica sekularizacije crkvene imovine po- 
svuda u Europi, kada su mnoge crkve koje su prije 
pripadale centraliziranoj eklezijastičkoj organizaciji 
postale privatnim posjedom.“ 


Razvitak privatnoga crkvenog vlasništva, osobi- 
to na izvangradskim prostorima u okviru rural- 
no-feudalnoga sustava, prati se od merovinškoga 
razdoblja. U doba Karolinga ta je pojava poprimila 
šire razmjere posvuda u Europi, da bi tek s refor- 
mama pape Grgura VII. u drugoj polovici XI. sto- 
ljeća kanonskim pravom bila obuzdana tendencija 
takve privatizacije i privatnoga poticaja crkvene iz- 
gradnje. Epigrafska građa iz Dalmacije najbolje to 
potvrđuje, osobito u zaleđu dalmatinskih gradova, 


+2 [ Petricioli (1961.a, 251i d.), Ž. Rapanić (1971., 271 i d.), Delonga (1996.). 
“3 Taj je postupak najsadržajnije razmatrao Ž. Rapanić (1982.c.), 179 i d. 
“4 H. Jelin: Velika povijest crkve, III/1, Zagreb 1971., 290; V. Delonga (1996.), 293. 


koje je više bilo zahvaćeno takvim razvitkom negoli 
gradovi, gdje se sustav crkvene hijerarhije, pa s time 
u vezi i crkvenog vlasništva, ipak bio dulje održao 
nego na selu. 


Namjera gradnje izražena je na starohrvatskim epi- 
grafskim spomenicima i u pisanoj arhivskoj građi 
između VIII. i XI. stoljeća u različitim formulama, 
napisanima, dakako, latinskim pismom i jezikom, 
uz poneke rijetke kamene natpise na kvarnerskom 
području, sročene glagoljicom i hrvatskom čakav- 
štinom, prožetom tada uobičajenim načinom staro- 
slavenskoga liturgijskog izražavanja. 


Donatorski, posvetni ili uopće sakralni natpisi na 
grčkom jeziku, ispisani na ranosrednjovjekovnom 
liturgijskom namještaju u Dalmaciji, iznimno su 
rijetki. Zasada je poznat samo jedan ulomak iz za- 
darskoga Arheološkog muzeja napisan grčkom ka- 
pitalom, u kojem je reproduciran dio teksta Mateje- 
va evanđelja. Na jednom drugom ulomku iz istoga 
muzeja sačuvan je također grčki natpis, ali ispisan 
latinskom transkripcijom. 


Istraživanjem ranosrednjovjekovne epigrafike i 
diplomatičkih vrela uočene su sljedeće najčešće 
izražene latinske formule za ranosrednjovjekovnu 
crkvenu izgradnju u Dalmaciji (prikazane i u hrvat- 
skom prijevodu)“?: 


LATINSKA FORMULA ZNAČENJE NA HRVATSKOM 


kia ad (in) honore (onore) u čast (naslovnika sagradio 
crkvu) 

naumio (sagraditi crkvu) 
dao izraditi (crkvu) 


utemeljio kuću (crkvu) 


pe cogitavit 

vid compsit 

ee condidit domum 
da confirmavi(ri) 


Men construi sagradio (dao sagraditi) 
kic decoravit ukrasio (dao ukrasiti) 
mo dedicavi posvetio (dao posvetiti) 
dai donavi darovao 
dai edificavi sagradio (dao sagraditi) 
Ta fecit izradio (dao izraditi) 
set fieri 
Bee fieri precepi 
pre fieri rogavi 
Ke fundavit osnovao 

(sagradio, dao sagraditi) 
As iussit 
Ka perfecit 
Ba renovavit obnovio 


obnovili smo 
posvetio hram (crkvu) 
zavjetom.... 


Mae restauravimus 
ads templum dicat 
oke votum complevi 


Na Bašćanskoj ploči, temeljnom spomeniku rano- 
srednjovjekovne hrvatske glagoljice sa samoga kraja 
XI. stoljeća (ili početka XII.), upotrijebljena je formula 
(u prijevodu na suvremeni hrvatski jezik)“: 

Ja, opat Dobrovit, zidah crkvu Ovu... 


Na sličan su se način izrazili i donatori crkve sv. 
Mihajla na ćirilski ispisanom natpisu na Humskoj 
ploči, koja se datira u vrlo širok vremenski raspon 
između X. i XV. stoljeća.“7 


Slične se formule (...construxi monasterium..., fabri- 
cavimus..., ho edificato, ...construatur monasterium..., 
...momasterium concederemus construere..., edificavi 
ecclesiam..., ceoimus... ecclesiam construere...) javlja- 
ju i u ranosrednjovjekovnim ispravama, poznatima 
najviše u prijepisima (katkada i falsifikatima) ili u 
talijanskom prijevodu. 


Najveći broj navedenih formula odnosi se na daro- 
vatelje (donatore), dok se samo na nekima može 
prepoznati organizator izgradnje. Najmanji broj 
spomenutih izraza (uglavnom formulom  fecit) 
može se vezati uz neposredne izvršitelje, tj. gradite- 
lje i majstore. 


Na mnogim natpisima nisu se sačuvala imena dona- 
tora, jer su epigrafička vrela (na oltarnim ogradama, 
ciborijima, nadvratnicima, sarkofazima) u najvećem 
broju pronađena u ulomcima. U pisanim arhivskim 
dokumentima, uglavnom poznatim po prijepisima 
izvornih isprava, među kojima su i mnoge krivotvo- 
rine, ime darovatelja obično je sačuvano. Iz svih tih 
povijesnih vrela, bez obzira na njihovu autentičnost 
u odnosu na doba nastanka, može se zaključiti da 
su darovatelji crkava ponajviše svjetovni i crkveni 
dostojanstvenici ili pak ugledni građani. 


Svjetovni darovatelji 


U pisanim su ispravama donatori vrlo često sami 
vladari; na epigrafičkim spomenicima kao darova- 
telji crkava ističu se dužnosnici s naslovima rex (re- 
gina), dux magnus, princeps, comes, dux, iupanus, tepci 
ili samo dominus. 


Među hrvatskim vladarima u ispravama i na ka- 
menim natpisima kao darovatelji crkava spominju 


“5 V. Delonga (1996.), 291-304. 
“6B. Fučić (1997.), 268. 
“7B. Fučić (1987.), 272. 


se knezovi Mislav, Trpimir, Muncimir i drugi. Knez 
Branimir spominje se na čak pet natpisa, vezanih uz 
predromaničke crkve; oni su iznimno važni i za da- 
tiranje samih građevina. 


Na gredi oltarne ograde crkve sv. Petra u Muću, 
osim što se spominje kneževo ime, navedeno je pre- 
cizno vrijeme gradnje (prema Baradi, između 25. III. 
i 31. VIII. 888.).% Iz natpisa pronađenoga u Šopo- 
tu kraj Benkovca, uz oznaku da je knez i vojvoda 
Hrvata (Branimiro comes, dux Cruatorum), može se 
zaključiti i donatorska uloga toga vladara, jer se na- 


Slika 170: Natpisi s imenima starohrvatskih vladara kao 
donatorima crkava: a. Branimira u Šopotu , b. Muncimira u 
Uzdolju, c. Držislava u Kninu 


#78 M. Barada, Branimir, Hrvatska enciklopedija, 3, 1942., 240-241. 
“9% CD1213. 
“#0 V, Delonga (2000.b), 23-28. 


vodi njegov naum (cogitavit), pa je razumljivo što ga 
se dovodi u vezu sa samom izgradnjom crkve. 


Slika 171: Zabat oltarne ograde iz Šopota s natpisom 
o Branimirovoj namjeri gradnje crkve 


Fragment natpisa na drugom zabatu iz iste crkve 
sadrži ostatak zavjetne formule (pro remedio...). Na 
natpisu iz crkve sv. Mihovila u Ninu Branimir se s 
oznakom kneza (Brannimero dux Sclauorom) javlja 
kao vladar u posvetnome tekstu opata Teudeberta. 
Na isti se način pozivaju na svojega kneza (tempore 
Domini Branimero duci) donator Zdedrag na natpi- 
su oltarne ograde crkve sv. Petra u Otresu i župan 
Priština na gredi oltarne ograde crkve sv. Bartula u 
Ždrapnju. 


Kralj Držislav spominje se kao vladar u posvetnom 
natpisu hrvatskoga kneza (Sveto)slava(?) (...Sve- 
tos)clo dux Hroator(um) in te(m)pus Dirzisclv duce(m) 
magnu(m). 


Kralj Petar Krešimir IV. uglavnom se kao darovatelj 
spominje na ispravama, isto kao i kralj Dmitar Zvo- 
nimir, čije se ime navodi u više darovnica. 


Dukljanski kralj Radoslav osniva 1058. godine sa- 
mostan kod mjesta Belem (Plat) i povjerava ga lo- 
krumskim benediktincima, a dukljanski kralj Bodin 
na samom kraju XI. stoljeća daruje benediktinskom 
samostanu na Lokrumu crkvu sv. Martina u Šume- 
tu.“? Nekim vladarima koji se navode u kontekstu 
izgradnje ostao je na natpisima kraljevski naslov, 
ali, nažalost, nestao je dio natpisa u kojem se spo- 
minje samo ime, kao što je to slučaj s jednom ne- 
poznatom ženskom osobom koja se kao “sestra i 
kraljica“ (sorror et regina) spominje na koločepskom 
zabatu.“ 


Ktitorsku ulogu ranosrednjovjekovnih vladara po- 
negdje potvrđuju i slikovna vrela kao, primjerice, 
poznata freska u Stonu, na kojoj je lik kralja Mihajla 
predstavljen s modelom crkve u ruci. 


Hrvatski župani poznati su uglavnom po pisanim 
ispravama jer su obično navedeni kao svjedoci i 
osobe nazočne u vladarevoj sviti pri izradi pravnih 
akata. Kao donatori, župani se mnogo određenije 
javljaju na kamenim natpisima. Najstariji podatak o 
hrvatskom županu javlja se na gredi oltarne ograde 
iz crkve sv. Marte u Bijaćima, gdje je ostao sačuvan 
samo trag osobnog imena župana i njegove dužnosti, 


Slika 172: Natpisi s imenima hrvatskih župana kao donatora 
crkava: a. župan nepoznata imena iz Bijaća, b. Priština iz 
Ždrapnja, c. Gostiha iz Cetine, d. Godečaj iz Nina, 

e. Ivan iz Uzdolja 


“A, Milošević (2004.a), 256-257. 
#2 V. Delonga (1996.), 193. 
#5 V, Delonga (1996.), 88. 


ali s najstarijim dosada poznatim etničkim imenom 
Hrvata: CA...IUP(anus)...(ChrX\OATORV(m)*! 


Budimir (Budimerus), donator crkve sv. Petra u Bo- 
jišću kraj Kule Atlagića, koji se spominje na zabatu 
oltarne ograde crkve sv. Petra, s razlogom se poi- 
stovjećuje s jednim od dvojice župana istoga ime- 
na: dvorskoga župana (Budimiro zuppano palatii) i 
župana kneginje (Budimiro zuppano commitiis); oni 
se spominju u ispravi kneza Muncimira, izdanoj u 
Bijaćima 892. godine.“? 


Natpis cetinskoga župana Gostihe (Gastica), zabi- 
lježen na posvetnom natpisu na gredi oltarne ogra- 
de crkve sv. Spasa na vrelu Cetine, mnogostruko je 
značajan. Tu se jasno otkriva donatorska uloga žu- 
panova, a spominju se i njegova djeca (bez imena), 
isto kao i majka Nemira. Iz natpisa proizlazi da je 
crkva podignuta kao obiteljska zadužbina.“ 


Župan Godečaj (ili Godečav), čije je ime zabilježeno 
na nadvratniku crkve sv. Križa u Ninu, izričito se 
spominje kao naručitelj crkve (Godecai iuppno qui isto 
domo compsit).** 


U funkciji donatora javlja se na gredi oltarne ogra- 
de, ali u naknadnoj funkciji nadvratnika (palimp- 
sest), kao svojevrsna epigrafička donacija opatu sa- 
mostana sv. Bartolomeja u Kninu, župan Ivan, prvi 
put u hrvatskoj jezičnoj varijanti svoga imena (Ivan 
iupanus).# 


Obiteljska donacija župana Prištine zabilježena je u 
već spomenutom natpisu kneza Branimira iz pred- 
romaničke crkve na položaju sv. Bartula u Ždrap- 
nju. 


Predromanička crkva u Pađenama, posvećena sv. 
Mariji, sv. Jakovu i vjerojatno Kristu Spasitelju, bila 
je izgrađena kao privatna donacija mjesnoga hrvat- 
skog odličnika Rastimira (Rastimir persecutus). 


Ulogu kraljevskoga dvoranina (tepčice) u izgradnji 
ranosrednjovjekovnih crkava jasno otkriva posvet- 
ni latinski natpis, izvorno postavljen na crkvi samo- 
stana sv. Petra od Klobučca u Kaštel Novom, koji 
u hrvatskom prijevodu glasi: “Ovu zgradu uteme- 
ljio sam ja, Ljubomir tepčica, na čast nepobjedivih 


“Istraživači koji su proučavali natpis različito su datirali arhitrav. Danas prevladavaju dvije datacije: IX. i XI. st. Usp. V. Delonga 


(1996.), 209. 
#5 V, Delonga (1998.), 7 i d. 


svetih poglavara Petra, Nikole ispovjednika i Jurja 
mučenika“. 


Gradski se poglavari (priori) također spominju kao 
darovatelji crkava. Zadarskog prokonzula Grgura, 
koji je kao donator naznačen na ciboriju, nalazimo i 
u pisanoj ispravi kao darovatelja crkve sv. Mihovila 
na Pašmanu.“ 


Trogirskog priora Majusa, čije je ime (očito u ulozi 
donatora) uklesano na nadvratniku crkve sv. Marti- 
na (sv. Barbare), s mnogo se razloga smatra nosite- 
ljem visoke dužnosti prokonzula.“* 


U nekim slučajevima povijesna vrela pružaju po- 
datke o prijelazu crkvene imovine (ili privatne imo- 
vine crkvenih prelata) u građanski privatni posjed. 
U oporuci iz 1020. godine (poznatoj po talijanskom 
prijepisu iz XVII. stoljeća) splitski nadbiskup Pavao 
ostavlja gradskom prioru Prestanciju crkvu sv. Ma- 
rije na Poljudu, koju je sam dao sagraditi (la quale ho 
edificato ad honore di Santa Maria de Paludo...)*. Iz 
druge isprave, datirane nakon 1020., proizlazi da je 
Prestancije crkvu darovao svom sinu Zirnu, također 
splitskom prioru,““ a sam Zirno svojom je oporu- 
kom ostavlja benediktinskom samostanu na Susti- 
panu oko 1050. godine.“ Tijekom manje od četrde- 
set godina vlasništvo nad crkvom kretalo se, dakle, 
u krugu od nadbiskupova posjeda, preko izrazito 
privatnoga vlasništva ugledne gradske obitelji, do 
imanja što je oporukama stekao glasoviti benedik- 
tinski samostan u Splitu. 


Na natpisu oltarne ograde crkve sv. Teodora u Spli- 
tu (Gospe od Zvonika) spominje se “gospodin Fur- 
min“ — prior Splita — sa svojom ženom, gospođom 
Magi, i s drugom ženom, Bitom. U ovom je slučaju 
donator identificiran sa splitskim gradonačelnikom 
Firminom (Furminom), koji se spominje i u povije- 
snoj ispravi izdanoj u Splitu 1089./1090. godine, i 
po svoj prilici s osobom istoga imena što se javlja i u 
Sumpetarskom kartularu.“? 


Mnogi se plemići spominju na natpisima kao da- 
rovatelji crkava. Na epitafu uglednoga splitskog 
feudalca Petra Crnoga izričito je navedena njegova 

Slika 173: Natpisi svjetovnih dužnosnika i uglednih 
građana kao nositelja izgradnje: 
a. prokonzula Grgura u Zadru, b. priora Majusa u Trogiru, 
c. Ljubomira tepčice u Kaštel Novom, 
d. Ivana Mesagaline u Splitu, i e. priora Furmina u Splitu 
(dio natpisa u kojem se spominju žene Magi i Bita) 


donatorska uloga: (“... Crkvu je sagradio, sa zidina- 
ma, i ukrasio... “).49 


Splitska plemićka obitelj Mesagaline podigla je crk- 
vu sv. Mikule u splitskom Velom Varošu. Dokazuje 
to dodatak ispravi iz 1068. u kojoj Nemira Mesa- 
galine navodi da je dala sagraditi crkvu sv. Nikole 
(...edificaui ecclesiam sancti Nicolai...)“** Njezin se 
brat Ivan, sa svojom drugom ženom Tihom (a sred- 
stvima svoje prve žene), potpisuje na nadvratniku i 
na oltarnoj ogradi te iste crkve, na kojoj se u natpisu 
spominju i njegove sestre, isto kao i prva žena kao 
donatorica. 


Natpis na zabatu oltarne ograde porušene rano- 
srednjovjekovne crkve sv. Petra na Lučcu u Splitu 
otkriva da je crkvu podigao građanin (nepoznata 
imena) zajedno sa svojom ženom ([cum coniulge mea 
edificavi domus dei). 


Ugledni kotorski građanin Andreaci naveden je kao 
donator na natpisu iz najstarije predromaničke faze 
katedrale sv. Trifuna u Kotoru. 


Godidrag ([Go]didrago), ime na gredi oltarne ogra- 
de iz crkve sv. Nikole u Kuli Atlagića, vjerojatno se 
odnosi na darovatelja, jednoga od odličnika s toga 
područja. 


Osim samoga imena, nema podataka ni o zadarskoj 
donatorici Marini, kojoj je ime navedeno na zaba- 
tu oltarnog ciborija crkve sv. Petra Starog u Zadru, 
vjerojatno iz druge polovice IX. stoljeća.“? Na do- 
nacijskom natpisu grede oltarne ograde iz zadarske 
crkve sv. Krševana spominje se isto ime, u ovom 
slučaju supruge donatora, pa se s razlogom zaklju- 
čuje da se vjerojatno radi o istoj osobi iz ugledne za- 
darske obitelji koja je financirala izgradnju predro- 
maničkih crkava u tom gradu. 


Crkvu sv. Marije (ili njezin liturgijski namještaj) u 
Omišlju na Krku dao je sagraditi neki Mavro (Ma- 
urus), kako to proizlazi iz sačuvanog natpisa iz IX. 
stoljeća,“* iz kojeg se međutim ne može zaključi- 
ti stvarna uloga donatora niti njegova društvena 
(svjetovna ili crkvena) funkcija. 


45 Ž, Rapanić (1987.), V. Delonga (1996.), 142. 

Crkveni darovatelji 


Najviši crkveni prelati, nadbiskupi i biskupi, spomi- 
nju se i u povijesnim vrelima kao donatori i pokre- 
tači izgradnje crkve. Iz kronike Tome Arhiđakona 
proizlazi organizacijska djelatnost Ivana Ravenjani- 
na, to jest njegova uloga u ustroju splitske crkvene 
organizacije na tradicijama porušene salonitanske 
metropolije. Prvi splitski nadbiskup bio je, prema 
tom pisanju, i inicijator preobrazbe Dioklecijanova 
mauzoleja u stolnu crkvu najvažnije dalmatinske 
dijeceze“ i radova poduzetih u tu svrhu, kao što je 
otvaranje južnih vrata na toj građevini. 


Zadarski biskup Donat spominje se kao donator 
na relikvijaru sirmijske mučenice Anastazije, čije je 
moći sam dopremio iz Bizanta, pa ga se može sma- 
trati obnoviteljem predromaničke katedrale. Njego- 
va je uloga, međutim, znatno poznatija po izgradnji 
ili, prema novijim rezultatima, obnovi u drugoj fazi 
razvitka zadarske crkve Sv. Trojstva (danas nazvane 
njegovim imenom).“* U toj ulozi biskup je mogao 
biti i posrednik u prenošenju karolinškoga utjecaja 
na dalmatinsko tlo, s obzirom na njegov boravak, 
zajedno sa zadarskim knezom Pavlom, u karolinš- 
kim središtima početkom IX. stoljeća. 


Povijesne isprave (nekima je od njih doduše kritička 
hrvatska historiografija osporila autentičnost) spo- 
minju i splitske nadbiskupe IX. stoljeća kao sudioni- 
ke u opremanju ranosrednjovjekovnih crkvica oko 
Solina, koje su podizali hrvatski knezovi, sredstvi- 
ma posuđenima od splitske Crkve. 


Neki od nadbiskupa, poput splitskoga Ivana IV., 
koji se spominje kao pokretač izgradnje crkve sv. 
Feliksa na obali u Splitu, također su zabilježeni kao 
izravni inicijatori izgradnje ili obnove ranosrednjo- 
vjekovnih crkava. 


Dubrovački nadbiskup Vitalis i knez Lampredije 
osnivaju 1023. godine benediktinski samostan na 
Lokrumu.“ 


Zadarski biskup Prestancije i njegov brat, prior 
Maio, podižu 1028. crkvu sv. Mihovila na Pašmanu 
i daruju je samostanu sv. Krševana u Zadru. 


Reformatorske crkvene ideje odrazile su se u rano- 
romaničkoj arhitekturi u Osoru najviše zahvaljujući 
biskupu Gaudenciju, koji je kao učenik sv. Romu- 
alda bio osnivač benediktinske opatije sv. Petra u 
Osoru.?" 


Rapski biskup Drago izdaje 1060. godine ispravu o 
utemeljenju samostana sv. Petra u Dragi, a biograd- 
ski biskup Prestancije daruje 1076. godine crkvu 
sv. Kuzme i Damjana samostanu sv. Ivana Rogov- 
skog.?" 


Splitski nadbiskup Pavao (1015.-1030.), kako je već 
navedeno, ostavio je svom ocu, prioru Prestanciju, 
crkvu sv. Marije na Poljudu i pripadajuću joj zem- 
lji"? 


Golema djelatnost splitskoga nadbiskupa Lovre 
(+1099.), organizatorska i politička, osobito u pri- 
bližavanju hrvatskih kraljeva Petra Krešimira IV. i 
Zvonimira poglavaru Katoličke crkve, uključuje i 
njegovu izravnu ulogu u podizanju splitskih crka- 
va i samostana. Među ostalim, Lovre je bio, 1068. 
godine, osnivač ženskoga benediktinskog samosta- 
na izvan sjevernoga zida Dioklecijanove palače. U 
razvitku Crkve taj je prelat bio zaslužan i za unoše- 
nje novoga reformatorskog duha, što ga je prenio iz 
svoga rodnog Osora. 


Na istoj je reformatorskoj crti djelovao i trogirski 
biskup Ivan, pa graditeljski i umjetnički razvoj Tro- 
gira nije moguće zamisliti bez doprinosa koji je taj 
(poslije beatificirani) poglavar trogirske Crkve, sv. 
Ivan Orsini, dao u ranoromaničkom razdoblju. 


Posrednici i organizatori izgradnje 


Na epigrafičkim spomenicima spominju se više 
puta crkveni dužnosnici abbas, diaconus, presbyter, 
reverendus kao neposredni organizatori crkvene iz- 
gradnje. 


Prezbiter Dominik sagradio je (ili preuredio) crkvu 
sv. Martina nad sjevernim vratima Dioklecijanove 
palače. Iz natpisa na nadvratniku proizlazi da je taj 

Slika 174: Natpisi crkvenih dužnosnika, 
organizatora izgradnje: a. đakona Dabre u Splitu, 
b. đakona Gumpertusa u Bijaćima, 

c. opata Mojsija Solinu 


svećenik “postavio vrata i pregradne zidove“, što 
upravo odgovara stvarnom zahvatu jer se radi o 
pregradbi antičkoga prostora koji je prije služio Di- 
oklecijanovoj straži. 


Na zabatu oltarne ograde crkve sv. Marije de Taurello 
uklesano je ime još jednoga organizatora izgradnje: 
svećenika Andrije. Ista se osoba u jednoj pisanoj 
ispravi spominje kao graditelj samostana benedik- 
tinki, koji je podignut uz crkvu sv. Marije. I u ovom 
slučaju ulogu navedenog svećenika valja shvatiti 
kao ulogu posrednika u izgradnji, radije nego sa- 
mog izvođača-graditelja. 


Mojsije, opat benediktinskoga samostana, spominje 
se u posvetnom natpisu na zabatu oltarne ograde 
crkve sv. Petra i Mojsija, krunidbene bazilike kralja 
Zvonimira (sagrađene prije 1076. godine), kao dedi- 
kant (“Presvijetli Petre, primi dar od časnoga Mojsi- 
ja, svetoga sluge tvojega...“). 


Opat Petar javlja se zajedno sa županom Ivanom 
u istom posvetnom natpisu za crkvu sv. Bartula u 
Kninu, koji je u XI. stoljeću naknadno uklesan na 
mjestu prvobitnoga natpisa oltarne ograde, vjerojat- 
no iz IX. stoljeća. 


Iz već spomenutoga natpisa kneza Branimira iz 
crkve sv. Mihovila u Ninu može se zaključiti da je 
Teudebert, čije ime otkriva germansko podrijetlo, 
vjerojatno nadstojnik muškoga benediktinskog sa- 
mostana sv. Ambroza, izravno sudjelovao u gradnji 
ili opremanju crkve. 


Đakon Gumpertus spominje se na četiri nadvratni- 
ka, nađena u Bijaćima na lokalitetu sv. Marte. Na 
dva mjesta izričito se spominje kao organizator 
gradnje (Ego Gumpertus diaconus... isto domo fieri pre- 
cepi..., te Ego Gumpertus presbyter istum domum fieri 
rogavi). U toj izgradnji, koja je uključivala i vladarski 
dvor, sudjelovao je i svećenik Gracijoz (ili Gracijan), 
poznat također po natpisu na kamenu. 


Svećenik je Dobre krajem XI. stoljeća podigao crkvu 
(edificavit ecclesiam) sv. Julijane u Splitu, zajedno sa 
“svojom braćom" (možda i u crkvenom, redovnič- 
kom smislu, dakle svećenicima) Fuskom i Domcom. 
Po svoj je prilici to isti onaj Dobre koji je poetski 
sročio epitaf Petra Crnoga u crkvi sv. Petra u Sum- 
petru, što se s pravom smatra jednim od najranijih 
literarnih tekstova u Hrvatskoj. U ovom se slučaju 
tekst odnosi na istu osobu darovatelja i organizato- 
ra, dok su crkvu fizički gradili i ukrašavali po svoj 
prilici drugi majstori. 


Na jednom natpisu iz crkve sv. Andrije u Rabu, koji 
se datira u XI. stoljeće, spominje se da je svećenik 
Madije nešto gradio zajedno s crkvenom zajedni- 
com. 


U nekim se crkvama dedikanti spominju samim 
imenom. Tako se ime nekoga Fuska (Fuscus) nalazi 
na gredi oltarne ograde crkve sv. Mihovila u Pridra- 
gi iz IX. stoljeća, pa ne znamo radi li se o svećeniku, 
nekom svjetovnom dužnosniku ili bogatijem građa- 
ninu. 


Ponegdje se crkveni dužnosnik javlja ne samo kao 
organizator izgradnje nego i kao majstor. To je slu- 
čaj sa svećenikom Ivanom, koji je za vrijeme kneza 


Višeslava “vješto napravio“ (bene compsit) krsni zde- 
nac “iz pobožnosti pak u čast sv. Ivana Krstitelja“, 
da posreduje za nj i njegova štićenika. Iz teksta da- 
kle proizlazi dvostruka uloga toga svećenika: kao 
dedikanta i izvođača. 


Graditelji i majstori 


Izvođači građevina ili njihovih dijelova, graditelji, 
majstori i klesari, iako najvažniji po svom krea- 
tivnom doprinosu, na trećem su mjestu u postupku 
izgradnje i obično su manje istaknuti nego donatori, 
dedikanti i organizatori. To najbolje pokazuje već 
spomenuti zabat oltarne ograde u crkvi sv. Petra 
u Splitu, u kojoj su na prednjoj strani spomenuti 
dedikanti i ime naslovnika kojem je crkva posveće- 
na, a tek na poleđini zabata stoji natpis: Ego Petrus 
Neputus fecit cancellum. Prihvati li se tumačenje da 
je Petrus Neputus potpuno ime, a ne i oznaka rod- 
binskog odnosa (tj. unuk ili nećak) donatora crkve, 
dobivamo jedno od rijetkih imena prve i druge de- 
terminacije ranosrednjovjekovnih majstora u Dal- 
maciji.?? 

Na jednom drugom splitskom natpisu spominje se 
Dominicus marmurarius. Hrvatski jezik nema primje- 
rena termina za oznaku marmurarius, pa bi se pod 
tom oznakom moglo razumjeti majstora kiparsko- 
ga i klesarskog umijeća, izraženog u mramoru.“ I 
u tom je slučaju vrlo jasan hijerarhijski redoslijed, 
jer se na početku natpisa i na prednjoj, glavnoj plohi 
arhitrava spominje građanin Gadua, koji je zajedno 
sa svojom ženom i djecom dao izgraditi crkvu (tem- 
plum), a na kraju natpisa, na donjoj, manje vidljivoj 
plohi, klesar Dominik našao je mjesto gdje će ubilje- 
žiti i svoje ime. 

Ranosrednjovjekovni ulomak, ugrađen u jednoj 
osorskoj kući, s tekstom Mengausus me fecit (“izradio 
me je Mengaus“),* jedini je dosad poznati natpis iz 
ranosrednjovjekovne Dalmacije koji slijedi pozna- 
tu formulu (me fecit), inače uobičajenu kad se radi 
o potpisu nekoga od europskih majstora u ranom 
srednjem vijeku. 


Sama imena bez ikakvih pobližih oznaka i bez na- 
znake uloge u izgradnji, koja nose natpisi sačuvani 

u dijelovima i ulomcima, mogla bi se također od- 
nositi na majstore-izvođače. Možda je jedan od njih 
bio i Tehoderus, čije je ime uklesano na kamenu pi- 
lona crkve sv. Donata u Zadru. Poznato je da su na 
antičkim građevinama, primjerice u Dioklecijanovoj 
palači u Splitu, ubilježena slova i simboli klesara te 
dva grčka imena (Zotikos i Filotas), koja se vjerojatno 
odnose na graditelje. Vjerojatno je i u ranome sred- 
njem vijeku ponegdje bio zadržan običaj da majstor- 
-izvođač na taj način ostavi dokaz svojega sudjelo- 
vanja u izgradnji. 


Natpis Ego Stefanus... na jednom dovratniku, danas 
u Muzeju grada Trogira, mogao bi također biti svo- 
jevrstan potpis graditelja. 


Ranoromaničkom razdoblju druge polovice XI. sto- 
ljeća pripisuje se natpis nad južnim ulazom crkve sv. 
Ivana Evanđelista u Rabu, na kojemu se spominje 
majstor (artifex) Mundo, angažiran na tom zadatku 
zajedno s majstorom Radavitom, čije ime pokazuje 
izrazita hrvatska onomastička obilježja." 


Hrvatska historiografija ranosrednjovjekovne um- 
jetnosti u novije je doba ušla u trag majstorskim ra- 
dionicama. U crkvenom graditeljstvu rad jedne te 
iste radionice teže je prepoznatljiv jer nema podatka 
o graditeljima. Uz identifikaciju radionica obično je 
vezana pretpostavka o približno istom vremenu u 
kojem je neka radionica djelovala na istim objektima, 
a to je u dalmatinskoj predromanici znatno otežano 
zbog nedostatka podataka o sigurnom datiranju cr- 
kava. Pa ipak, djelovanje određenih majstorskih ra- 
dionica naslućuje se među identificiranim tipovima 
ranosrednjovjekovnoga crkvenog graditeljstva. To 
se prije svega odnosi na morfološki srodne i geograf- 
ski bliske građevine u centralnim tipovima kao što 
su crkve sv. Pelegrina i sv. Viktora na Dugom otoku. 
Među brojnim crkvama šesterokonhnog tipa neke su 
sigurno proizvod iste graditeljske radionice, primje- 
rice oratoriji u samostanskim sklopovima u Pridragi 
i Kašiću na maloj međusobnoj udaljenosti, građeni, 
sudeći po ukrasnim osobinama, u isto vrijeme. 


Otok Brač i elafitsku otočnu skupinu (Šipan, Lo- 
pud, Koločep) obilježava velika koncentracija cr- 
kvica istih tipskih obilježja. Na Braču je dvadesetak 
jednobrodnih građevina, sagrađenih u XI. stoljeću, 
približno u isto doba, nakon što su se onamo doseli- 
li kasno pokršteni Neretvani. Mnoge od tih crkvica 

Slika 175: Natpisi s imenima graditelja i klesara: 
a. Petrus Neputus u Splitu, b. Tehoderus u crkvi Sv. Trojstva 
u Zadru (majstor?), c. Stefanus na dovratniku u Trogiru 
d. Dominicus marmurarius na gredi oltarne ograde u Splitu 


istoga su oblika i dimenzija, pa je logična pretpo- 
stavka da ih je radila ista graditeljska radionica. Na 
Elafitskim je otocima koncentriran najveći broj cr- 
kava jednobrodnoga južnodalmatinskog kupolnog 
tipa, sagrađenih također približno u isto doba u XI. 
stoljeću, s istim graditeljskim i tehničkim oznakama, 
pa se i u tom slučaju može zaključiti da je na Elafi- 
tima djelovala jedna graditeljska radionica, koja je 
sudjelovala u izgradnji više od jedne građevine na 
tom području. 


Majstorske su radionice izrazitije u kiparsko-kle- 
sarskom umijeću i zanatu. Već je šezdesetih go- 


dina prošloga stoljeća na njih skrenuo pozornost 
Petricioli, prepoznavši djelovanje dviju uglavnom 
istodobnih, ali različitih skupina u samom osvitu 
romanike, sredinom i u drugoj polovici XI. stolje- 
ća: zadarsko-splitske i zadarsko-kninske.'“ Daljim 
proučavanjem tijekom druge polovice XX. stoljeća 
(Rapanić,% Jakšić, Burić," Jurković)?! Žileš2 i 
drugi) individualizirane su pojedine kiparsko-kle- 
sarske radionice, poput onih u kojima je djelovao 
tzv. majstor koljanskog pluteja, splitsko-trogirske 
ranoromaničke radionice, posebne trogirske radi- 
onice južnodalmatinske skupine majstora, koji su 
opremali liturgijski namještaj, radionice kneza Trpi- 
mira ili radionice benediktinskih klesara. 


Proučavanje ranosrednjovjekovnoga zidnog slikar- 
stva posljednjih je desetljeća znatno uznapredovalo 
otkrivanjem fresakanajužnodalmatinskom području 
(I. Fisković," Peković,“ Žile!") pa u nastavku istra- 
živanja valja očekivati određeniju individualizaciju 
majstora i majstorskih radionica koje su oslikavale 
interijere predromaničkih i ranoromaničkih crkava. 


2. Naslovnici crkava 


Na području Dalmacije, Kvarnera i Boke kotorske 
postoje podatci za oko četiri stotine crkava, od ko- 
jih su u većim ili manjim ostatcima poznate oko tri 
stotine, a ostale otkrivaju samo povijesna vrela i to- 
ponimi. Za veliku većinu predromaničkih crkava 
poznati su titulari. Njihovu pojavu i učestalost na 
crkvenim građevinama, sagrađenima između VII. i 
XI. stoljeća (uključujući i ranoromaničke crkve prije 
XII. stoljeća), ili adaptiranima u ranijim prostorima 
nekršćanskoga sadržaja, pokazuje sljedeći popis u 
kojemu je uz ime naslovnika navedeno utvrđeno ili 
pretpostavljeno stoljeće i označeno mjesto i topo- 
grafski položaj gradnje (ili pregradnje). 


Popis je načinjen prema izvornim hrvatskim obli- 
cima imena naslovnika, a različite antroponimske 
izvedenice, znakovite za lokalni govor različitih 
područja, navedene su u korpusu arhitekture (II-IV 
svezak). 


Slika 176: Posvetni natpis iz Kaštel Starog u kojem se spominju sveci Petar, Nikola i Juraj 


%7 1. Petricioli (1960.), 7-12. 
5 Ž. Rapanić (1987.), 185. 


5% N. Jakšić (1981.) 29-33, (1984.b), 243 i d., (1995.b), 141 i d., (2003.b), 271 d., (2004.b), 265 i d. 


50 T, Burić (1992.b), 267 i d. (1993.), 177 id. 
SUM. Jurković (1985.), 183 i d. 

12.1. Žile (1996.), 279i d., 287. 

518], Fisković (1997.), 493 i d. 

54 Ž, Peković (2001.), 517i d. 

15.1, Žile (2003.a), 78. 

Popis ranosrednjovjekovnih 
naslovnika crkava u Dalmaciji: 


Titular Mjesto Položaj Stoljeće gradnje/ pregradnje 
Sv. Ambroz Nin grad IX. 

Sv. Anastazija Knin polje IX. 

Sv. Anastazija Split, južni zid grad XI. 

Sv. Anastazija Split, Marjan polje XI. 

Sv. Anastazija Staševica brdo XL? 

Sv. Anastazija Zadar katedrala grad IV./ VIII. 
Sv. Anastazija Zadar, Puntamika polje IA. 

Sv. Anastazije Ostrovica brdo IX. 

Sv. Anastazije Split, katedrala grad VII. 

Sv. Anastazije Split, izvan zidina grad IX.-XI. 
Sv. Andrija Baćina obronak VI. / XI. 
Sv. Andrija Brač, na Jadri polje VI. / XL? 
Sv. Andrija Čiovo uzvisina VI. / VIL.-VIII. 
Sv. Andrija Dubrovnik, na Andriji grad XI. 

Sv. Andrija Mljet polje XI--XII. 
Sv. Andrija Nin grad IX.-XI? 
Sv. Andrija Rab grad XI. 

Sv. Andrija Sićadrija otočić VI.-XI.? 
Sv. Andrija Split, “de fenestris“ grad VII. 

Sv. Andrija Split, Lučac predgrađe XI. 

Sv. Andrija Split, Manuš polje IV. / IX. 
Sv. Andrija Split, Dražanac hrid — obala X. 

Sv. Andrija Sv. Andrija hrid — otočić XI. 

Sv. Andrija Svetac polje - otočić X./XL 
Sv. Andrija Vrgada naselje IX. 

Sv. Anzelm (Asel) Nin, katedrala grad VI. /XI. 
Sv. Barbara Brač, Dol brežuljak XI-XI. 
Sv. Barbara Hvar, Dol polje XI-XI. 
Sv. Barbara Koločep polje XI. 

Sv. Barbara Nin, Prevlaka polje XI. 

Sv. Barbara Sutvara otočić VI. / XI. 
Sv. Bartolomej Dubrovnik predgrađe XL? 

Sv. Bartolomej Galovac, Crkvine naselje VI. /IX. 
Sv. Bartolomej Knin, Kapitul brežuljak IX. 

Sv. Bartolomej Ždrapanj groblje IX. 

Sv. Bazilije Split, Meje polje VI. /IX. 
Sv. Benedikt Lokrum otok-samostan XI. 

Sv. Benedikt Split, samostan izvan zidova X-XI. 
Sv. Benedikt Split, Marjan obala XI. 

Sv. Blaž (Vlaho) Dubrovnik grad X. 


55 Popisom nije moguće dobiti ukupan broj ranosrednjovjekovnih crkava u Dalmaciji zato što su iz njega izostavljene mnoge crkvene 
građevine kojima nije poznat naslovnik, pa je broj crkava veći od broja naslovnika. S druge pak strane, kada se za crkvu spominju 
dva ili više titulara, oni su napose naznačeni za svaku građevinu, pa je broj crkava s poznatim naslovnicima manji od broja nave- 
denih naslovnika. 


Sv. Blaž? 
Sv. Cecilija 
Sv. Ciprijan 
Sv. Ciprijan 
sv. Ciprijan 
Sv. Ciprijan 
Sv. Damjan 
Sv. Damjan 
Sv. Damjan 
Sv. Damjan 
Sv. Damjan 
Sv. Damjan 
Sv. Damjan 
Sv. Damjan 
Sv. Damjan 
Sv. Damjan 
Sv. Danijel 
Sv. Danijel 
Sv. Dimitrije 
Sv. Donat 
Sv. Donat 
Sv. Duh 

Sv. Duh 

Sv. Duh 

Sv. Duh 

Sv. Dujam 
Sv. Dujam 
Sv. Dujam 
Sv. Dujam 
Sv. Dujam 
Sv. Dujam 
Sv. Dujam? 
Sv. Eufemija 
Sv. Eufemija 
Sv. Feliks 
Sv. Florijan 
Sv. Foska 
Sv. Gabrijel 
Sv. Gabrijel 
Sv. Gabrijel 
Sv. Gabrijel 
Sv. Gal 

Sv. Grgur 
Sv. Grgur 
Sv. Grgur papa 
Sv. Ilija 

Sv. Ilija 

Sv. Ilija 

Sv. Ilija 


Rogačići 

Biskupija 

Gata 

Lastovo 

Marina 

Split 

Brač, Smrčevik 
Cres, Sv. Damjan 
Drvenik 
Dubrovnik 

Kaštel Stari 
Korčula, Zablaće 
Pašman, Čokovac 
Rab, Barbat 

Tivat 

Ugljan, Muline 
Seget, Sudanel 
Šibenik, Grušine 
Gabrili 

Krk, Punat 

Zadar 

Brač, Škrip 
Komolac 
Posedarje 

Split 

Pašman, Kraj 
Split, Dujmovača 
Split, cela sv. Dujma 
Split, katedrala 
Split, Meje 

Trogir, južni zid 
Vrgada 

Rab, Kampor 
Split, izvan zidina 
Split, luka 
Šibenik, Grušine 
Dubrovnik 

Bijaći 

Biskupija, Crkvine 
Gabrio 

Zadar, nepozn. crkva 
Gale 

Kaštel Novi, Ostrog 
Split 

Split 

Brač, Donji Humac 
Kljaci 

Lopud 

Parčići 


brežuljak 
brežuljak 
polje-groblje 
polje 

obala 
predgrađe 
brdo 

obala 
brežuljak 
grad 

polje 

polje 
brdo-samostan 
brdo 

brdo 

obala 

polje 
polje-groblje 
polje 

obala 

grad 
naselje-groblje 
obala 

otočić 
predgrađe 
samostan 
polje 

izvan zidina 
grad 

polje 
grad-samostan 
otok-polje 
samostan 
samostan 
obala 
polje-groblje 
grad 

polje 

naselje 
otočić 

grad 

otočić 
obala-samostan 
polje 

grad 

brdo 

polje? 

obala 

polje 


XI. 

IX. 

VI. / XI. 
XI. 

IX. 

XI. 
XI.-XIL 
IX. 

X-XL 

XI. 

XI. 

XI. 

VI. /IX.-XI. 
V.-VI. /IX.-XI. 
XI. 

IX.-XI. 

XI. 

V-VI. /IX. 
XI. 
XI-XI1.? 
VIII. /IX. 
VII. / XI. 
IX.-XI. 

IX. 

XI. 

IX. 

IX.? 

IX.? 

IV. / VII. /IX. 
XL? 

XL? 
IX.-XL? 
XI. 

XI. 

XI. 

V.-VI. /IX. 
IX.-XL? 


IX.-X. 
IX. 
IX.-XI. / XII. 


Sv. Ilija 


Sv. Ivan Evanđelist 


Sv. Ivan 
Sv. Ivan 
Sv. Ivan 
Sv. Ivan 
Sv. Ivan 


Sv. Ivan Krstitelj 


Sv. Ivan 
Sv. Ivan 
Sv. Ivan 
Sv. Ivan 
Sv. Ivan 
Sv. Ivan 
Sv. Ivan 
Sv. Ivan 
Sv. Ivan 
Sv. Ivan 
Sv. Ivan 
Sv. Ivan 
Sv. Ivan 
Sv. Ivan 
Sv. Ivan 
Sv. Izidor 
Sv. Izidor 
Sv. Jakov 
Sv. Jakov 
Sv. Julijan 
Sv. Julijana 
Sv. Juraj 
Sv. Juraj 
Sv. Juraj 
Sv. Juraj 
Sv. Juraj 
Sv. Juraj 
Sv. Juraj 
Sv. Juraj 
Sv. Juraj 
Sv. Juraj 
Sv. Juraj 
Sv. Juraj 
Sv. Juraj 
Sv. Juraj 
Sv. Juraj 
Sv. Juraj 
Sv. Juraj 
Sv. Juraj 
Sv. Juraj 
Sv. Juraj 


Solin, Crkvine 
Biograd 

Biskupija, Crkvine 
Pelješac, Ston 

Rab 

Split 

Ugljan, Preko 
Bijaći 

Brač, Bol 

Cres, Cres 
Dubrovnik 

Dugi otok, Telašćica 
Grab 

Hvar, Stari Grad 
Lopud 

Nin, krstionica 
Pelješac, Ston 
Podaca 

Split, krstionica 
Šipan, Šilovo Selo 
Tinj 

Uzdolje 

Zadar, Pusterla 
Cres, Cres 

Split, Sućidar 
Čiovo, Trogir 
Pađene 

Trogir 

Split 

Brač, Nerežišće 
Brač — Straževik 
Brsećine 

Kaštel Stari, Radun 
Kaštel Sućurac 
Kaštel Štafilić, Miran 
Knin 

Koločep, Gornje Čelo 
Koločep, Jekavac 
Krk, Mala Krasa 
Mljet, Sutzore 
Mosor, Perunsko 
Mosor, Vršine 
Otres 

Pag 

Pag, Časka 
Pelješac, Janjina 
Pelješac, Ponikve 
Priježba 
Rovanjska 


brežuljak 


samostan-grad 


naselje 


polje-obronak 
samostan-grad 


polje 

obala 
polje-naselje 
obala 
naselje 

grad 

polje 

groblje 
naselje 

brdo 

grad 
polje-naselje 
brdo-naselje 
grad 


polje-brežuljak 


brdo 

polje 

grad 
naselje 
polje 
naselje 
groblje 
groblje 
predgrađe 
brdo 


polje-obronak 


naselje 
polje 
brdo-naselje 
polje 

polje 
brijeg 
obala 
polje 
obala 
brdo 

brdo 
naselje 
brežuljak 
obala-hrid 
polje 

polje 
otočić 
obala 


IX.-XI. 

XI. 

XI. 

VI. /IX.-XI. 
V-VI. / XI. 
IV. /IX. 
XI. 

VI. / XII. 
VI.-VII. / XI. 
XI.-XIL 
IX.-XI. 

VI. /IX. 
IX.-XL? 
VI. / XI. 
VI.-VII. / XI. 
IX. 

VI. / XI. 
XI. 

IV. / VII. 
XI. 

IX.- XL 
VI.-IX. / XI. 
XI. 

XI. 

IX. 

IX.-XI. 
IX.-X. 
VIII. / XI. 
XI. 

XI. 

XI. 

IX. 

XI. 

VI. /IX. 
XI.-XIL 
VIIL.-IX. 
XI. 

XI. 

IX. 

XL? 
XI.-XIL 
XI.-XIL 
IX. 

IX. 

VI. / XI. 
X-XL 
XI.-XIL 
XI. 

IX. 


Sv. Juraj 

Sv. Juraj 

Sv. Juraj 

Sv. Juraj 

Sv. Juraj 

Sv. Kasijan 
Sv. Katarina 
Sv. Katarina 
Sv. Klement 
Sv. Klement 
Sv. Križ 

Sv. Križ 

Sv. Krševan 
Sv. Krševan 
Sv. Krševan 
Sv. Krševan 
Sv. Kuzma 
Sv. Kuzma 
Sv. Kuzma 
Sv. Kuzma 
Sv. Kuzma 
Sv. Kuzma 
Sv. Kuzma 
Sv. Kuzma 
Sv. Kuzma 
Sv. Kuzma 
Sv. Lav 

Sv. Lovre 
Sv. Lovre 
Sv. Lovre 
Sv. Lovre 
Sv. Lovre 
Sv. Lovre 
Sv. Lovre 
Sv. Lovre 
Sv. Lovre 
Sv. Lovre 
Sv. Lovre 
Sv. Lucija 
Sv. Lucija 
Sv. Lucija 
Sv. Lucija 
Sv. Luka 
Sv. Luka 
Sv. Luka 
Sv. Luka 
Sv. Luka 
Sv. Luka 
Sv. Luka 


Split, Marjan 
Škabrnja 

Tučepi 

Vis 

Zadar, Puntamika 
Split, Sukoišan 
Budak? 

Novigrad 

Brač, Pražnice 
Gornje Sitno 

Dugi otok, Božava 
Nin 

Krk, Glavotok 
Otres 

Zadar 

Zadar, Kolovare 
Brač, Smrčevik 
Drvenik 
Dubrovnik 
Korčula, Zablaće 
Pašman, Čokovac 
Pelješac, Ston 
Pridraga 

Rab, Barbat 
Šibenik, Grušine 
Ugljan 

Trogir 

Cres, Beli 

Cres, “na Loveškom“ 
Krilo Jesenice 

Krk, izvan grada 
Split, trg 

Split, Pazdigrad 
Stobreč 

Sumpetar 

Šibenik, Grušine 
Trogir, katedrala 
Zadar, trg 

Krk 

Krk, Jurandvor 
Split, katedrala, kripta 
Split, franjevački sklop 
Biskupija, Crkvine 
Brač, Donji Humac 
Dubrava 

Dugi otok, Sukavac 
Hvar, Jelsa 
Lastovo 

Split 


obala-rt 
naselje 
obala 
naselje 
polje-obala 
polje 

groblje 
groblje 
brijeg 

brdo 
polje-groblje 
grad 

polje 

naselje 
samostan-grad 
predgrađe 
brdo 
brežuljak 
grad 

polje 
samostan-brdo 
polje 
samostan-polje 
brdo 

polje 

obala 

grad 

polje 

obala 

obala 
groblje 
predgrađe 
polje 

naselje 
obala 
polje-groblje 
grad 

grad 

polje 

naselje 

grad 

obala 
naselje 

polje 
brežuljak-groblje 
brežuljak 
polje 

polje 
predgrađe 


XI. 

VI. /IX.-XI. 
IX.-X. 

IX. 

VI. /IX.-XI. 
V-VI. /IX. 
IX.-XI. 
IX.-XL? 
IX.-XI. 

VI. / VII. /IX.-X. 
V-VI. /IX. 
V-VI. /IX. 
XI. 

IX. 

V-VI. /IX.-XI. 
XI. 

VI./X. 

VI. / VIII.-IX. 
XI. 

VI. / XI. 

XI. 

XI-XI.? 


XL? 
XI--XI1.? 
XI. 

XI. 


Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 


Maksim 
Maksim 
Marcel 
Marcela 
Marcela 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija 
Marija? 
Marija 
Marija 
Marija 
Marija 
Marija 
Marija “de taurello“ 


Majsan 

Poljica, Sukmajsin 
Župa Dubrovačka 
Nin 

Ugljan, Preko 
Biograd, katedrala 
Biskupija, katedrala 
Blizna 

Brač, Bol 

Brač, Gradac 

Brač, Gornji Humac 
Brač, Ložišće 

Bribir 

Cres, Osor, katedrala 
Čiovo, Trogir 
Dubrovnik, Kaštel 
Dubrovnik, katedrala 
Dugi otok, Sali 
Dunave 

Golubić 

Gradac 

Hvar, Stari Grad 

Iž, Mali Iž 

Koločep, Gornje Čelo 
Kotor 

Krk, katedrala 

Krk, Omišalj 
Lepuri 

Lokrum 

Lopud, Šunj 

Male Rose 

Mrkan 

Nin 

Novigrad 
Ostrovica 

Ošljak 

Otres 

Pađene 

Pag, Novalja 
Pelješac, Ston 

Rab, katedrala 
Rožat 

Solin, “Gradina“ 
Solin, Otok 

Split, katedrala 
Split, zapadna vrata 
Split, Pojišan 

Split, Poljud 

Split 


otočić 
brežuljak-groblje 
groblje 
grad-samostan 
brežuljak 
grad 
naselje 
groblje 
obala 
naselje 
brežuljak 
polje 

grad 

grad 
obala 
grad 

grad 
naselje 
naselje 
brežuljak 
groblje 
naselje 
groblje 
brežuljak 
grad 

grad 
naselje 
naselje 
otočić-samostan 
polje 
obala 
otočić 
grad 
naselje 
naselje 
otočić 
naselje 
groblje 
naselje 
uzvisina 
grad 
brežuljak 
grad (naselje) 
naselje 
grad 

grad 

polje 

polje 
predgrađe 


VI. / VIII.-IX. 
X. 

XI. 

IX. 

IX.-XI. 
VI-VIII. /IX. 
IX. 

IX. 

IX. 

XI. 

XI. 

VI.?/ XII. 
IX.-X. 

VI. / VII.-VIII. 
XI. 

VI./X. 

XI. 

IX. 

XI. 

IX. 

IX.-X. 

VI. / XL.-XII. 
IX. 

IX.-X. 

VI. / XI. 

VI. /IX. 

IX. 

IX. 

XI. 

IX. 

IX. 

XI. 

VI. / XI. 
IX.-XI. 

IX. 
VI.-VII. / X. 
IX. 

IX.-X. 
V-VI. /IX. 
IX. 

V. / VIII.-IX. / XI. 
IX. 
VI.-VII. / X. 
X. 

IV. / VII. 

XI. 

IX. 

XI. 

XI. 


Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 


Marija 

Marija 

Marija 

Marija 

Marija 

Marija 

Marija 

Marija 

Marija 

Marija (Velika) 
Marija 

Marija Magdalena 
Marija Magdalena 
Marija Magdalena 
Marija Magdalena 
Marija Magdalena 
Marko 

Marko 

Marko 

Marko 

Marta 

Martin 

Martin 

Martin 

Martin 

Martin 

Martin 

Martin 

Martin 

Martin 

Martin 

Martin 

Martin 

Martin 

Martin 

Martin 

Martin 

Matej 

Matej 

Matej 

Matej 

Mavro 

Mavro 

Mihovil 

Mihovil 

Mihovil 

Mihovil 

Mihovil 

Mihovil 


Split, Špinut 
Split, Žnjan 
Sušac 

Šćedro 

Šipan, Biskupija 
Tukljača 

Trogir 

Zadar, Stomorica 
Zadar, kapitul 
Zadar 
Žrnovnica 
Lošinj, Nerezine 
Novigrad 
Pelješac, Ston 
Posedarje 

Split, Škrape 
Cres, Valun 


Crkvine, Biskupija 


Tivat, Pine 

Zadar, Kolovare 
Bijaći 

Brač, Bobovišće 
Cres, Martinjšćica 
Čepikuće 
Dubrovnik 


Dubrovnik, Šumet 


Kotor 
Lepuri 
Ostrovica 
Otres 


Pašman, Neviđane 
Pelješac, Ston Humac 


Pridraga 
Rab 


Split, gradska vrata 


Trogir 

Tučepi 
Biskupija 
Knin 

Kula Atlagića 
Split, mauzolej 
Čiovo 

Lopud 
Arkanđel 
Bijaći 


Biskupija, Crkvine 


Brač, Dol 
Brnaze 
Dragović 


obala 

polje 

otočić 
otočić 

polje 
naselje 
grad 

grad 
grad-samostan 
grad 
naselje-groblje 
polje 
naselje-obala 
brežuljak 
naselje 
polje 

obala 
naselje 
obala 
predgrađe 
polje 

brdo 

obala 

polje 

grad 

polje 

grad 

polje 

polje 
naselje 
obala? 
naselje-obronak 
naselje 
grad 

grad 

grad 
obronak 
naselje 
podgrađe 
naselje 
grad 
obronak 
obala 
otočić 

polje 
naselje 
brdo 
brežuljak 
obala rijeke 


VI. / XI. 
IX.-XI. 
VI. / XI. 
VI. / XI. 
V--VI. /IX.-XI. 
IX. 

VIII. 
IX.-XI. 
VI.-VII. / XI. 
IX./ XI. 
XI. 

IX. 

IX. 

VI. /IX.-X. 
IX. 
IX.-XI. 
XI. 

XI. 

XI. 

IX. 

IX. 

XI. 

VI. /IX. 
VI. / XI. 
IX.-XL? 
IX.-XI. 
IX. 

IX. 

IX. 

IX. 

XI. 

XI. 

VI. /IX. 
IX.-XI. 
VI. /IX./XI. 
X.-XL 
XI. 

XI. 

XI. 

IX. 
VIL-IX.? 


Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 


SV. 


Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 
Sv. 


Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mihovil 
Mojsije 

Mojsije 

Nedjelja 
Nedjelja 
Nedjelja 
Nikola 

Nikola 

Nikola 

Nikola 

Nikola 

Nikola 

Nikola 

Nikola 

Nikola 

Nikola 

Nikola 

Nikola 


Dubrovnik 
Gradac 

Grbalj, Prevlaka 
Igrane 


K. Kambelovac, Lažane 


Koločep, Donje Čelo 
Kotor 

Krk 

Lopud, Sutmihajlo 
Mljet, Babino Polje 
Mrkan 

Neviđane 

Nin 

Palagruža 
Pašman 

Prevlaka 
Pelješac, Ston 
Pridraga 
Proložac Donji 
Rogovo 

Split 

Split, Meje 

Split, Marjan 
Split, Poljud 
Split, Sutrojice 
Susak 

Šibenik, Grušine 
Šipan 

Šipan, Pakljena 
Trogir, Malo polje 
Vis, Komiža 
Zadar 

Bajnice 

Solin 

Biograd 

Brač, Gradac 
Zadar, Pusterla 
Brač 

Brela? 
Dubrovnik 
Gradac 

Kaštel Novi 
Koločep, Donje Čelo 
Krk, Omišalj 
Kula Atlagića 
Lastovo 

Lopud 

Muć 

Nin, Prahulj 


grad 
groblje 
obala 
obronak 
brežuljak 
polje 

grad 
grad-samostan 
obala 

polje 
otočić 
obala 

grad 
hrid-otočić 
obala 
obala 

brdo 


naselje-samostan 


polje 


naselje-samostan 
predgrađe-obala 


brežuljak 
obala 
obala, rt 
polje 
otočić-samostan 
polje 
hrid-obala 
polje 

polje 

polje 
nepoznat 
brdo 
naselje 
grad 
naselje 
grad 

brdo 
obronak 
predgrađe 
groblje 
obala 
polje-groblje 
obala 
naselje 
obala 
brdo 
groblje 
brežuljak 


IX.-X. 
IX.-X. 
IX./ XI. 
XI. 

XI. 

XI. 

XI. 

XI. 

XI. 

XI. 

XI. 

XI. 

IX. 

XL? 

XI. 
X.-XL 
X-XL 
IX. 
V.-VI. / X.-XI. 
IX.-XI. 
VII. 
IX.-X. 
IX. 

XI. 
VIII. 
XI. 

VI. /IX. 
V.-XI. 
XI. 

XI. 

XI. 

IX. 
V-VI. /IX.-XI. 
XI. 
IX.-XI. 
XI. 

XI. 

XI. 

XI. 

XI. 
IX.-X. 
XI. 

XI. 

VI. / XI. 
IX. 

VI. / XI. 
XI. 

IX. 

XII 


Sv. Nikola 
Sv. Nikola 
Sv. Nikola 
Sv. Nikola 
Sv. Nikola 
Sv. Nikola 
Sv. Nikola 
Sv. Nikola 
Sv. Nikola 
Sv. Pankracije 
Sv. Pavao 
Sv. Pavao 
Sv. Pavao 
Sv. Pavao 
Sv. Pelegrin 
Sv. Petar 
Sv. Petar? 
Sv. Petar 
Sv. Petar 
Sv. Petar 
Sv. Petar (Klobučić) 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar? 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar? 
Sv. Petar 


Otres 

Pag, Povljana 
Radovanovići 
Split, Sdoria 

Split, Veli Varoš 
Sušac 

Tivat 

Trogir 

Vis, Komiža 

Mljet 

Mljet, Korita 
Kotor, Muo 

Palje brdo 

Split, Supaval 
Dugi otok, Savar 
Bijela 

Biovičino Selo 
Cres, Osor 

Čiovo, Slatine 
Dubrovnik 
Dubrovnik 
Gradac 

Hvar, Vrboska 
Kaštel Novi, Ostrog 
Koločep 

Kotor, Šuranj 
Krilo Jesenice, Sumpetar 
Krk, Rudine 

Krk, Soline 

Kula Atlagića 
Lastovo, Ubli 
Livno, Rapovine 
Lopud 

Mljet, Korita 

Muć Gornji 

Omiš, Priko 

Ošlje 

Otok sv. Petra 
Oton 

Otres 

Pađene 

Pag, Novalja 
Pelješac, Ston 
Rab, Supetarska draga 
Radovin 

Solin, pod Kukom 
Solin, Šuplja crkva 
Solin, Rižinice 
Split, kula 


naselje 
naselje-groblje 
polje-samostan 
grad 

obronak 

otočić 

brdo 
grad-samostan 


brežuljak-samostan 


polje 

polje 

obala 
brežuljak 
obala 

obala 

obala 

naselje 
grad-samostan 
polje 

grad 

grad 

groblje 

polje 

obala 

polje 
obala-samostan 
obala 

polje 

polje 

naselje 

obala 

groblje 

polje 

polje 
naselje-groblje 
obala rijeke 
brežuljak 
otočić 

groblje 

naselje 

groblje 

naselje 

polje 
obala-samostan 
naselje-groblje 
obronak 
naselje 
obronak 

grad 


IX.-XI. 
VI. / XI. 
XI. 

XI. 

XI. 

XI. 

XI. 

XI. 

XI. 

XI. 

XI. 
X.-XL 
XI. 
IX.-XI. 
IX. 
V-VI. /IX. 
IX. 

XI. 
IX.-XI. 
X./ XI. 
VIIL-X. 
IX.-XI. 
XI.-XIL 
XI. 

XI. 
IX.-XI. 
XI. 
VII.-VIII. /IX.-XI. 
IX. 
IX.-XI. 
VI. / XI. 
IX. 


IX. 

IX.-X. 

VI. / XI. 

VI. /IX.-XI. 
XI. 

VI. /IX.-XI. 
XI. 

XI. 

IX. 

XI. 


Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Petar 
Sv. Platon 
Sv. Platon 
Sv. Silvestar 
Sv. Sofija 
Sv. Spasitelj 
Sv. Spasitelj 


Split, Lučac 
Split, Solurat 
Starigrad, Paklenica 
Šipan, Luka 
Trogir 

Vrlika 

Zadar 

Zadar (“Argata“) 
Zavala 

Cres, Osor 
Zadar 

Biševo 

Knin 

Cetina 

Drvar 


Sv. Spasitelj (Preobraženje) Dubrovnik 


Sv. Spasitelj (?) 


Sv. Spasitelj 
Sv. Spasitelj 
Sv. Spasitelj 
Sv. Spasitelj 
Sv. Spasitelj 
Sv. Srđ 

Sv. Srđ 

Sv. Stjepan 
Sv. Stjepan 
Sv. Stjepan 
Sv. Stjepan 
Sv. Stjepan 
Sv. Stjepan 
Sv. Stjepan 
Sv. Stjepan 
Sv. Stjepan 
Sv. Stjepan 
Sv. Stjepan 
Sv. Stjepan 
Sv. Stjepan 
Sv. Stjepan 
Sv. Stjepan 
Sv. Stjepan 
Sv. Šimun 
Sv. Teodor 
Sv. Teodor 
Sv. Teodor 
Sv. Teodor 
Sv. Teodor 
Sv. Teodor 
Sv. Toma 
Sv. Toma 


Glamoč, Spasovina 
Kljaci 

Knin 

Lopud 

Pađene 

Plavno 

Koločep, Bige 
Tivat 

Biskupija 

Brač, Pučišće 
Dubrovnik 
Golubić 

Hvar, Stari Grad 
Herceg Novi 
Jesenice 


Kaštel Sućurac, Sustipan 


Knin 

Otres 

Pelješac, Ston 

Solin, Otok 

Split 

Školj 

Topolo 

Vranovići 
Dubrovnik 

Brač, Bol 

Brač, Nerežišće 
Čiovo, Okrug Gornji 
Dubrovnik 

Pelješac, Prve Ponikve 
Split, zapadna vrata 
Biograd 

Brač, Naselo 


predgrađe 
obala 

obronak 

brijeg 
grad-samostan 
groblje 

grad 

grad 

polje 

obala 

grad 

otočić 

polje 
naselje-groblje 
groblje 
predgrađe 
polje 

groblje 
podgrađe-brdo 
brdo 

groblje 

groblje 

polje 

brdo 

polje? 

groblje 

grad 

brežuljak 

polje 

brežuljak 
groblje 

obala 
podgrađe-obronak 
naselje 

polje 

naselje 
poluotok-samostan 
otočić 

polje 

poluotok 

grad 

obala 

obronak 

obala 

grad 

polje 

grad 
grad-samostan 
naselje 


XI. 
XI-XI1.? 
XI-XI.? 
XI. 

XI. 

IX.-XI. 

IX. 

IX. 

XI. 

IX./ XI. 
IX./ XII. 
VI. / VIII. / XI. 
IX. 

IX. 

IX. 

VII. /IX.-XI. 
IX. 

IX.-XI. 

IX. 

XL? 

IX.-X. 

IX. 

XI. 

XI. 

IX. 

VI. / XI. 
VII. /IX. 
IX. 

VI. /IX.-X. 
XI. 

VI. / VII--IX. 
VIII. 

XI. 

IX. 

VI. /X.-XI. 
X. 

VI./X. 

IX. 

IX. 

IX. 

XI. 
VI.-VII. / XI. 
VI. / XI. 
XI. 

IX.-XI. 

XI. 

XI. 

XI. 

XI. 


Sv. Toma Dubrovnik 

Sv. Toma Kuti 

Sv. Toma Nin, Vrsi 

Sv. Toma Prčanj 

Sv. Toma Rab 

Sv. Toma Split, Brodarica 
Sv. Toma Split, kripta krstionice 
Sv. Toma Zadar 

Sv. Trifun Kotor 

Sv. Trojstvo Biskupija 

Sv. Trojstvo Split, Poljud 


Sv. Trojstvo 


Zadar, katedralni sklop 


Sv. Ursula Dubrovik, sv. Jakov 
Sv. Ursula Zadar 

Sv. Vid Brač, Dol 

Sv. Vid Brač, Vidova gora 
Sv. Vid Cres, Srem 

Sv. Vid Hvar, Vrbanj 

Sv. Vid Koločep 

Sv. Vid Korčula, Žrnovo 
Sv. Vid Krk, Dobrinj 

Sv. Vid Split 

Sv. Vid Zadar 

Sv. Viktor Dugi otok, Telašćica 
Svi Sveti Brač 

Svi Sveti Dubrovnik 

Svi Sveti Krković 


predgrađe IX.-XI. 
obronak XI. 
polje XI--XII. 
obala IX. 
grad XI. 
obala XL? 
grad VIII.-IX. 
grad VI. /IX. 
grad IX. 
naselje IX? 
polje VIII. 
grad VIII. 
obala XI. 
grad IX.-XI. 
brdo XI.-XII. 
brijeg VI. / XI. 
brežuljak VI. /IX.--XI. 
polje XI--XII. 
groblje X. 
groblje XI. 
naselje XL. 
predgrađe XL. 
grad IX. 
polje IX. 
polje XI. 
predgrađe IX.-XI. 
naselje IX. 


Izneseni popis pruža priliku stvaranja nekih zaklju- 
čaka prije svega o učestalosti najviše zastupljenih 
naslovnika, a također i o kultnim utjecajima u rano- 
srednjovjekovnoj Dalmaciji. 


Učestalost naslovnika 


Prvi zaključak koji proizlazi iz izloženoga popisa 
odnosi se na iznimno veliku popularnost nekih od 
nabrojenih titulara uglavnom u svim stoljećima ra- 
noga srednjeg vijeka. 


Iz prikazanog se pregleda može lako uočiti da je kult 
sv. Marije kao naslovnice u više od 60 crkava bio 
izrazito razvijen u ranosrednjovjekovnoj Dalmaciji, 
kao i drugdje u Europi toga doba. Najveći broj crka- 
va posvećen Bogorodici pripada ranijem predroma- 
ničkom razdoblju (VII.-IX. stoljeće), s time što se u 
nekima među njima kult sv. Marije iz starokršćan- 
skoga doba prenio i u rani srednji vijek. Štovanje 
Bogorodice, što prati svekoliku povijest kršćanstva, 


bilo je u ranom srednjem vijeku naglašeno osobi- 
to na prostoru koji je tijekom seobe bio u posjedu 
barbarskih naroda, pripadnika arijanske vjere. Zato 
je nakon iskorjenjivanja arijanstva taj kult značio u 
određenom smislu i afirmaciju pravovjernoga krš- 
ćanstva. Time se može objasniti i datiranje u ranije 
predromaničko doba većine predromaničkih crkava 
posvećenih Bogorodici, premda su i mnoge kasnije 
predromaničke i ranoromaničke crkve bile posve- 
ćene istoj naslovnici, ali najviše zbog kontinuiteta 
mjesta i titulara. 


Bogorodici je bio posvećen i najveći broj dalmatin- 
skih (i općenito istočnojadranskih) katedrala. Od 
sjeverozapada prema jugoistoku, to su prvostolnice 
u Poreču, Puli, Krku, Osoru, Rabu, Biogradu, Kninu 
(Kosovu), Splitu, Dubrovniku, Kotoru. 


U nekima od njih štuje se i kult lokalnoga mučenika i 
patrona, koji uz Bogorodicu postaje sunaslovnikom 
stolne crkve. U Splitu je to slučaj sa sv. Dujmom, 
koji će od ranoga srednjeg vijeka postati popularni 


titular, premda je glavni oltar ostao uvijek posvećen 
Bogorodici, to jest uzašašću Blažene Djevice. Po- 
negdje će, kao u Dubrovniku sv. Vlaho, lokalni za- 
štitnik zamijeniti Bogorodicu i privremeno postati 
prvi titular predromaničke katedrale, ali već će se 
od rane romanike vratiti sv. Marija kao naslovnica, 
a sv. Vlaho dobiti u visokome srednjem vijeku svoju 
novu crkvu u središtu grada. U Kotoru je sv. Marija 
bila naslovnica najstarije crkve u gradu, da bi od IX. 
stoljeća kult sv. Trifuna preuzeo i do danas zadržao 
naslovnost kotorske prvostolnice. 


Marijine crkve pretežno se nalaze u gradovima, 
smještene na trgu (Split, Trogir, Dubrovnik), kod 
gradskih vrata i na drugim istaknutim položajima 
(Zadar), u kastrumu (Bribir, Dubrovnik), u središti- 
ma manjih naselja. Bogorodica je naslovnica i nekih 
samostanskih crkava (Nin, Zadar, Split, Lokrum), 
a ponegdje je sunaslovnica s drugim titularima (sa 
sv. Martinom i sv. Grgurom papom u Splitu, sa sv. 
Teodorom u Splitu i u Bolu na Braču). Na nekoliko 
se lokaliteta pojavljuje sa sv. Stjepanom (Crkvine u 
Biskupiji, Solin — Otok, Golubić). Znakovito je da 
se zajedno sa sv. Stjepanom Bogorodica javlja na 
položajima vezanima uz kraljevski posjed (dvor ili 
mauzolej). U IX. stoljeću u Biskupiji se Bogorodica 
pojavljuje uza sv. Stjepana, zaštitnika kraljevske obi- 
telji. Isti se titulari javljaju i u X. stoljeću u vladarskoj 
crkvi-mauzoleju na solinskom Otoku," te u crkvi u 
Golubiću blizu Knina, također jednom od vladar- 
skih središta starohrvatske države. 


Kult Krista Spasitelja bio je razvijen osobito u karo- 
linškoj Zapadnoj Europi, tako da se iz toga izvlače 
dalekosežni zaključci o pojavi westwerka u predro- 
maničkoj arhitekturi."'* U predromaničkoj Dalmaciji 
nisu, barem dosada, poznate toliko brojne crkve s 
titularom Spasitelja, ali znakovito je da ih je, među 
onima dosada poznatima, najveći broj zastupljen u 
kninskom kraju, iz čega može slijediti zaključak o 
karolinškom kultnom utjecaju upravo u kninskoj 
županiji, odnosno u cetinskoj župi u drugoj polo- 
vici IX. stoljeća, a u tom kraju najbrojniji su primjeri 
westwerka, koji pokazuje i najbolje sačuvana crkva 
s westwerkom u hrvatskoj predromanici (Sv. Spas u 
Cetini). Ranosrednjovjekovnoj crkvi u Drvaru, da- 
tiranoj po sačuvanome liturgijskom namještaju, u 


57 V. Delonga (2000.), L 248. 

karolinško doba naslovnik je, sudeći po toponimu 
Spasovina, također bio Krist Spasitelj. 


Nakon Bogorodice, najzastupljeniji titular ranosred- 
njovjekovnih crkava u Dalmaciji bio je arhanđel Mi- 
hovil (više od 30 crkava). Njegova se popularnost 
na istočnom Jadranu, kao i posvuda u Europi, može 
također objasniti nastojanjem veličanja “zapovjed- 
nika nebeske vojske“ i pobjednika nad pobunjenim 
anđelima, osobito nakon pobjede pravovjernoga 
kršćanstva nad arijanstvom i nakon legendi o nje- 
govim ukazanjima (u špilji na Monte Garganu u 
Italiji, na Castel Sant' Angelo u Rimu i na Mont-Sa- 
int-Michelu u Francuskoj). Popularnost anđeoskoga 
prvaka trajala je u svim razdobljima predromanike, 
isto kao i u ranoj romanici, kako to dokazuje data- 
cija njegovih crkava u Dalmaciji, podignutih unutar 
gradova, ali znatno više na izvangradskim prostori- 
ma, i to pretežito na vrhovima brežuljaka, rtovima 
i drugim položajima na kojima je “anđeoski vojsko- 
vođa“ pozvan da kao naslovnik crkve pridonese po- 
ništavanju krivovjerstva. Izraziti je primjer te pojave 
pretvaranje hrama antičke božice Dijane u crkvu na 
samom rtu marjanskog poluotoka u Splitu. 


Mihovil arhanđel titular je crkava sagrađenih u 
kasnoantičkim utvrdama, koje su upotrebljavane i 
preinačene u ranome srednjem vijeku (Sv. Mihajlo u 
Stonu, Sv. Mihovil in collibus u Splitu, Mijoljača — Br- 
naze). Ta se tradicija zadržala i u kasnijim stoljećima 
srednjega vijeka, kako to pokazuje i primjer crkve 
sv. Mihovila unutar kaštela na Ugljanu, nasuprot 
Zadru. 


Sličnu je ulogu kao naslovnik imao i sv. Juraj, ko- 
jemu je posvećeno tridesetak crkava, uglavnom na 
istaknutim položajima primorskoga krajobraza, na 
vrhovima i obroncima brežuljaka, na rtovima polu- 
otoka i u poljima, jer je i kult toga sveca, koji je u ha- 
giografski krug ušao legendama a ne martirološkim 
podatcima, vezan uza zaštitu zemlje, usjeva, zeleni- 
la i stoke. U toj je ulozi sv. Juraj često nadomještao 
poganska antička božanstva, pa odatle i njegova 
pojava crkvice tik uz Dijanin hram na rtu Marjana. 
Crkve sv. Jurja iznad Nerežišća i sv. Mihovila iznad 
Dola na otoku Braču podignute su na vrhu brijega 
i svojim položajem naglašavaju značenje tih dvaju 
naslovnika. 


Slika 177: Položaj ranosrednjovjekovnih crkava na brežuljci- 

ma otoka Brača: a. Sv. Mihovil nad Dolom, b. Sv. Juraj iznad 

Nerežišća, c. crkva sv. Nikole iznad Selaca izdaleka je vidljiva 
pomorcima 


Po broju se od poznatih titulara ističu sv. Petar i sv. 
Nikola, naslovnici svaki po tridesetak ranosred- 
njovjekovnih crkava u Dalmaciji (računajući ovdje 
samo one o kojima svjedoče materijalni ostatci ili 
tragovi). Apostolski je prvak pretežito titular sta- 
rokršćanskih crkava koje su kontinuirale u ranome 
srednjem vijeku, ali također i onih koje su građene u 
različitim razdobljima predromanike. Sv. Petar bio 
je do LX. stoljeća i naslovnik zadarske katedrale, ali 
i taj je grad u predromanici dobio svoju zaštitnicu, 
sirmijsku mučenicu sv. Anastaziju, kojoj je biskup 

Donat prenio kosti u Zadar. Petrove crkve nalaze se 
u gotovo svim gradovima, ali i u mnogim manjim 
naseljima, na groblju, na brežuljcima i u poljima. 


Kult sv. Nikole razvio se nakon prenošenja sveče- 
vih moći u Bari, prihvaćen prije svega od pomoraca, 
pa su njegove crkve uglavnom smještene u lučkim 
gradovima i naseljima, na otocima, obično na polo- 
žajima vidljivima s mora, a datirane su uglavnom 
krajem XI. stoljeća, u kasnome predromaničkom 
razdoblju odnosno u ranoj romanici. 


Vrlo su brojne crkve posvećene sv. Ivanu jer zbir- 
no odražavaju štovanje dvaju svetaca istoga imena. 
Među njima, više nego sv. Ivan Evanđelist štovan 
je sv. Ivan Krstitelj, kojemu su posvećene sve krsti- 
onice, ali javlja se i kao naslovnik crkava u okolici 
naselja, na vrhu brežuljaka i u polju. 


Skupini najštovanijih svetaca ranoga srednjeg vije- 
ka pripada i sv. Martin, biskup iz Toursa, naslovnik 
dvadesetak crkava u Dalmaciji toga doba. Njegove 
su gradske crkve često smještene uz trgove i grad- 
ska vrata, ali susreće ih se iu manjim naseljima. 


Među brojnijim naslovnicima za desetak ili više 
crkava susreću se sv. Stjepan, sv. Toma, sv. Lovre, 
sv. Luka. Sv. Stjepan u ranome srednjem vijeku ima 
i posebno značenje kao svetac zaštitnik hrvatske 
vladarske obitelji; njemu je, kako je već prije na- 
glašeno, uz sv. Mariju, bila posvećena bazilika na 
Crkvini u Biskupiji (...Marie nec non et sancti Stefa- 
ni...), a istom svecu posvećena je i bazilika na so- 
linskom Otoku, koja je imala ulogu mauzoleja hr- 
vatskih kraljeva. Na izmaku ranoga srednjeg vijeka 
sv. Stjepan postao je zaštitnikom ugarske vladarske 
kuće, koja će u visokome srednjem vijeku vladati i 
Hrvatskom. 


Kod nekih se titulara zapaža izrazita zastupljenost 
samo u određenim područjima. Na trima elafitskim 
otocima (Šipanu, Lopudu i Koločepu) može se pra- 
titi istovjetni popis istih naslovnika (sveci Petar, Ni- 
kola, Ivan, Mihovil). 


Zanimljiva je i pojava dvaju, triju i više naslovnika 
za pojedinu crkvu." Od starokršćanskoga doba 
do romanike najčešće su zastupljeni sveti Kuzma i 
Damjan, kao uobičajeni svetački par blizanaca, po- 
pularni po svojim liječničkim i iscjeliteljskim mo- 


U hagiografskom korpusu srednjovjekovnoga Splita o tomu je pisala M. Marasović-Alujević (2002.), 36. 


ćima. Susreću se i manje uobičajeni ili sasvim ne- 
uobičajeni parovi kao što su: sv. Petar i sv. Mojsije 
(Solin), koji su udruženi očito kao ličnosti pri vrhu 
hagiografske ljestvice Novoga i Starog zavjeta. Više 
je primjera trojnih titulara, poput sv. Martina, Bo- 
gorodice i sv. Grgura pape, spomenutih na oltarnoj 
ogradi crkve sv. Martina u Splitu. 


Sa stajališta hijerarhijskoga položaja titulara zani- 
mljiv je natpis pronađen u predromaničkoj crkvi iz 
IX. stoljeća u Otresu, u kojoj se kao naslovnici na- 
vode: sv. Petar, sv. Marija, sv. Juraj, sv. Stjepan, sv. 
Krševan i sv. Križ. Ime sv. Krševana kao jednoga od 
sunaslovnika razumljivo je jer se radi o građevini 
zadarskoga kraja, u kojem je česta pojava toga titu- 
lara. 


Kultni utjecaji 


Na temelju izložene građe mogu se stvoriti i odre- 
đeni zaključci o pojavi i razvitku kulta pojedinih 
titulara, odnosno objasniti i različiti utjecaji po ko- 
jima je oblikovan ranosrednjovjekovni hagionimski 
korpus u Dalmaciji. 


Po imenima crkava moguće je razlučiti četiri osnov- 
ne skupine titulara koji objašnjavaju kultne utjecaje 
u ranosrednjovjekovnoj Dalmaciji. To su naslovnici: 


* starokršćanskoga kontinuiteta 
* zapadnoga kultnog kruga 

* istočnoga kultnog kruga 

* lokalnoga kulta 


Proučavanje naslovnika sa stajališta razvitka kulta 
dovest će do ponovnoga isticanja nekih već spome- 
nutih naslovnika, koji su u ranijem poglavlju nave- 
deni prema statističkoj zastupljenosti u ranosred- 
njovjekovnom razdoblju, a ovdje ih vezujemo uz 
razvitak kultnoga utjecaja. 


Kultni kontinuitet iz starokršćanskoga razdoblja 


Raniju kultnu tradiciju u Dalmaciji pokazuju na- 
slovnici crkava koji se susreću u starokršćanskom 
razdoblju između IV. i VII. stoljeća,“ a intenzivno 
se štuju i u ranome srednjem vijeku. 


Već je spomenuto da ranosrednjovjekovne crkve 
nastavljaju štovanje sv. Marije iz razdoblja kasne 
antike, kada su Bogorodici bile posvećene, osim pri- 
je navedenih katedrala, još i crkve u Solinu, Phariji 
(Stari Grad na Hvaru) i Novalji na Pagu.?' Mnoge 
druge crkve unutar antičkih gradova također su 
bile posvećene sv. Mariji, primjerice u Zadru, Tro- 
giru, a istoj su naslovnici posvećene i izvangradske 
grobne crkve (u Omišu, Stonu). 


Bogorodica je i naslovnica starokršćanskih seoskih 
crkava osobito na otocima (Ošljak, Brač, Šipan), u 
Kaštelima, na Dridu, u Grebašnici. 


Kult sv. Ivana, Kristova krstitelja, razvio se u kršćan- 
skome svijetu u V. i VI. stoljeću, osobito u Ravenni i 
Akvileji, a u starokršćanskoj ga Dalmaciji dokazuje 
jedna od dvojnih bazilika u Starom Gradu na Hva- 
ru, te crkve u Bijaćima i Telašćici na Dugom otoku. 
U ranome srednjem vijeku titulara preuzimaju prije 
svega krstionice, kao što je slučaj s adaptiranim an- 
tičkim hramom u Splitu i krstionicom u Bijaćima. 


Sv. Mihovil arhanđeo pripada svecima kojima će se 
kult razviti tek na izmaku antike (V.-VI. stoljeće) pa 
će naglo širenje dostići tek u ranome srednjem vije- 
ku. Razvitak kulta najpopularnijega arhanđela, koji 
je na vrhu hijerarhijske ljestvice vojničkih svetaca, 
zahvaća dakle prva stoljeća ranoga srednjeg vijeka, 
ali oživljuje i na samom njegovu kraju. 


Kult drugoga arhanđela, Gabrijela, koji je Bogorodi- 
ci navijestio dolazak Krista, nema antičku tradiciju, 
ali javlja se u srednjem vijeku, primjerice u crkvi sv. 
Marije u Biskupiji i sv. Marte u Bijaćima ili u boko- 
kotorskoj crkvi sv. Gabrijela na otočiću Gabrio. 


Kult sv. Petra, prvoga rimskog biskupa, rano je 
uhvatio snažne korijene u Dalmaciji. Dokazuje to 
posvećenje katedrale Zadra, jednog od najvažnijih 
antičkih gradova na istočnom Jadranu, apostol- 
skom prvaku, ali i njegovo štovanje u manjim mu- 
nicipalnim središtima poput Muccura (Makarske), 
Oneuma (Omiša), Andetriuma (Gornjeg Muća) te u 
otočnim (Brač) i obalnim naseljima (Kaštela, Poljica, 
Ston). 


U ranome srednjem vijeku štovanje sv. Petra oživ- 
ljava na kraju predromaničkoga razdoblja i u ranoj 


2 Za naslovnike starokršćanskih crkava u Dalmaciji usp. B. Migotti (1992.), 225 i d. 


5 N, Cambi (1972.b), 43 d. 


romanici, kako pokazuju crkve u Osoru, Splitu, So- 
linu, Dubrovniku, na Velebitu i Elafitskim otocima. 


Sv. Pavao, drugi veliki apostol koji je širio Kristovu 
misao, nije ostavio značajnijih tragova u hagionim- 
skom korpusu starokršćanske Dalmacije, ali ipak je 
prisutan na popisu ranosrednjovjekovnih crkava 
(Split, Mljet u paru sa sv. Petrom). 


Štovanje prvoga đakona i prvomučenika, sv. Stjepa- 
na, razvilo se uglavnom poslije prijenosa njegovih 
moći u Jeruzalem 415. godine, a osobito nakon što 
se u drugoj polovici V. stoljeća njegov kult širi i u 
Rimu. U starokršćanskoj ga Dalmaciji vjernici pri- 
hvaćaju uglavnom od početka VI. stoljeća u gra- 
dovima (Epidaur, lader, Stamnum), ali i u manjim 
naseljima (u Poljičkom primorju, u Kaštelima) i na 
otocima (Brač — Pučišće, Šolta - Grohote, Stipanska), 
gdje se naslovnik štuje u najstarijim samostanskim 
zajednicama. 


U ranom se srednjem vijeku njegovo štovanje na- 
stavlja u gradovima i izvangradskim benediktin- 
skim samostanima (Sustipan u Splitu) i u središtima 
starohrvatske države (Solin — Otok). 


Od ostalih apostola, jače korijene u starokršćanskoj 
Dalmaciji imao je sv. Andrija, kojemu su posvećene 
crkve u Spalatumu, Dubrovniku i na pojedinim dal- 
matinskim otocima. 


U ranosrednjovjekovnoj Dalmaciji prati se kontinu- 
itet štovanja sv. Lovre, čiji je kult razvijen posebice 
u gradovima, a položaj obično na trgovima (Zadar, 
Split, Trogir). 


O popularnosti biblijskih svetaca u starokršćanskoj 
Dalmaciji svjedoči drveni relikvijar optočen bron- 
com, na kojem su likovi Abrahama, Izaka, Noe, 
Mojsija i Danijela, ali i crkve iz toga doba, kao što 
je Sv. Danijel u Segetu. Ipak, u ranom srednjem vije- 
ku znatnije će se razviti kult starozavjetnih svetaca, 
kako to pokazuju crkve sv. Mojsija (u paru sa sv. Pe- 
trom) u Solinu, sv. Ilije u Rupotinama kod Solina, u 
Donjem Humcu na Braču i na Lopudu. 


Naslovnici zapadnoga kultnog kruga 


Naslovnici  zapadnoeuropskoga kultnog  kru- 
ga javljaju se u Dalmaciji s političkim i kulturnim 
utjecajem prije svega franačke države u karolinško 
doba. 


Tom krugu izrazito pripadaju sv. Leonard, sv. Marta, 
sv. Gali sv. Martin, dok zapadni utjecaj s apeninsko- 
ga (a posredno i s iberskog) područja odražavaju 
naslovnici: sv. Benedikt, sv. Kasijan, sv. Grgur papa, 
sv. Maksim, sv. Lucija, sv. Izidor i sv. Jakov. 


Postavši u karolinško doba važnim vjerskim sredi- 
štem, grad Nin tada je bio pod jakim utjecajem kulta 
milanskih svetaca, što dokazuje i tzv. ninska trijada 
što je čine sveci Ambroz, Marcela i Anselmo Milan- 
ski. 


Već je spomenuto kako je pojava raširenoga kulta 
Spasitelja u pojedinim područjima (kninskom i ce- 
tinskom, na primjer) vezana uz snažni karolinški 
utjecaj. 


Naslovnici istočnoga kultnog kruga 


Znatan broj titulara predromaničkih crkava u Dal- 
maciji pripada bizantskom kultnom krugu, na koji 
upućuju titulari: sv. Bazilije, sv. Juraj, sv. Luka, sv. 
Teodor. Kult sv. Nikole također je istočnoga porije- 
kla, a na određeni ga način dokazuje i atribut “grč- 
ki“ kojim se u narodu označuje crkva toga titulara 
na otoku Lopudu. U sklopu tog utjecaja izdvaja se 
skupina “adriobizantskih“ svetaca kojoj pripadaju 
sv. Apolinar, sv. Mavro i sv. Vid. 


Naslovnici lokalnoga štovanja 


Znatan broj ranosrednjovjekovnih crkava u Dalma- 
ciji odražava kult lokalnih titulara u pojedinim gra- 
dovima odnosno područjima Dalmacije. Uglavnom 
se radi o kultu pojedinih gradskih zaštitnika, poput 
sv. Dujma, solinskoga mučenika i patrona Splita, sv. 
Vlaha, zaštitnika Dubrovnika, sv. Trifuna, kotorskog 
patrona, sv. Stošije, naslovnice zadarske prvostolni- 
ce, ili sv. Krševana, koji se štuje na širem zadarskom 
području, sve do kvarnerskih otoka. 


Na nekim crkvama koje položajem ili građevnom 
strukturom pokazuju predromanički kontinuitet 
starokršćanskoga razdoblja došlo je u ranome sred- 
njem vijeku do promjene naslovnika. U zadarskoj 
je stolnoj crkvi sv. Petar Apostol iz kasnoantičkoga 
doba zamijenjen naslovnicom sv. Anastazijom (Sto- 
šijom) nakon dopremljenja njezinih moći iz Bizanta. 
U splitskoj prvostolnici sv. Marija ostala je naslov- 
nicom i u ranome srednjem vijeku, ali mnogo je po- 


znatiji titular tada postao sv. Dujam, a kao sunaslov- 
nici spominju se još i sv. Anastazije (Staš), također 
lokalni solinski mučenik, te sv. Kuzma i Damjan. U 
Bijaćima je starokršćanski naslovnik sv. Ivan zamije- 
njen u karolinško doba sv. Martom, da bi u visokom 
srednjem vijeku ponovno oživjelo ime prvobitnoga 
starokršćanskog titulara. 


Izniman je slučaj zadarske crkve Sv. Trojstva, koju je 
biskup Donat obnovio u karolinško doba, postavši 
poslije popularnim titularom crkve. 


3. Arhitektura i obred 


Namjenske vrste crkvenih građevina 


U predromaničkoj i ranoromaničkoj arhitekturi u 
Dalmaciji susreću se crkve različite namjene: od ka- 
tedrala i krstionica do župnih crkava, od grobljan- 
skih oratorija i mauzoleja do građevina zavjetnoga 
karaktera. 


Katedralni sklop 


Katedralni sklop u ranome srednjem vijeku, isto 
kao i u prethodnome starokršćanskom razdoblju, 
obično je složeni građevni, prostorni i funkcionalni 
organizam koji se sastoji od same stolne crkve, krsti- 
onice, biskupske rezidencije, a u nekim slučajevima 
i posebnih biskupskih kapela ili oratorija. 


Stolne crkve 


Povijesna vrela i sačuvani ostatci u dalmatinskim i 
kvarnerskim biskupskim gradovima pružaju obilje 
podataka o katedralama predromaničkoga i ranoro- 
maničkog doba. Među njima su Zadar, Krk, Osor i 
Rab zadržali ulogu sjedišta dijeceza, koju su stekli 
u kasnome antičkom razdoblju, a neki su drugi to 
postigli tek u ranome srednjem vijeku, poput Splita, 
urbanoga nasljednika Salone, Trogira ili Dubrovni- 
ka, nasljednika Epidaura. Nekima od gradova, kao 
što su Nin ili Knin (Biskupija), uloga središta poli- 
tičke vlasti u ranosrednjovjekovnoj hrvatskoj državi 
odrazila se i na njihovu ulogu sjedišta hrvatskoga 
biskupa. 


2 Toma Arhiđakon (2003.), 48-49. 
"5 DAI (199%4.), gl. 29. P. Vežić (2001.a), 301-314. 


U crkvenoj organizaciji ranosrednjovjekovne Dal- 
macije splitska je Crkva imala najveće značenje kao 
nasljednica slavne salonitanske metropolije, što do- 
kazuju i crkveni sabori održani u splitskoj stolnoj 
crkvi 925. i 928. odnosno 1060. i 1075. godine. 


Razumljivo je dakle što je, gledano sa stajališta crk- 
venog značenja, splitska katedrala bila najuglednija 
stolna crkva ranosrednjovjekovne Dalmacije. Po- 
stojanje dobro očuvanoga Jupiterova hrama Dio- 
klecijanove palače (u dvostrukoj funkciji monu- 
mentalnoga glavnog hrama i mauzoleja njezina 
vlasnika), otklonilo je potrebu nove gradnje predro- 
maničke katedrale u Splitu, pa je taj grad tako do- 
bio raskošnu stolnu crkvu, izvrsno građenu, bogato 
ukrašenu i svojim oblikovnim značajkama građevi- 
ne centralnoga tipa vrlo pogodnu za ispunjavanje 
uloge dijecezanskoga i metropolitanskog središta. 
Ranosrednjovjekovni pisci poput Konstantina Por- 
firogeneta i Adama Parižanina zapazili su velebnost 
te građevine, koja je imala znatan utjecaj na razvitak 
starokršćanske i predromaničke arhitekture u regiji 
i na širim prostorima. Da bi se ona osposobila kao 
prvostolnica, bilo je potrebno ukloniti “poganske 
idole“? i poduzeti manje građevne zahvate poput 
otvaranja južnih vrata i izrade novoga kamenog na- 
mještaja. 

Jugoistočno od katedrale bio je smješten nadbiskup- 
ski kompleks, koji je zahvaćao veću površinu sve do 
jugoistočne kule, a neposredno južno od katedrale 
podignuta je nad antičkim zidovima crkva sv. Ma- 
tije u funkciji nadbiskupskoga mauzoleja. Jedino 
krstionica, za koju je upotrijebljen prostor maloga 
antičkog hrama, nije imala izravnu prostornu vezu 
sa stolnom crkvom jer se nalazila unutar zapadnoga 
temenosa, s druge strane Peristila. 


Među dalmatinskim katedralama istaknuto je zna- 
čenje imala zadarska stolna crkva. Ni ona nije sagra- 
đena u predromaničko doba, jer je postojala dobro 
održana starokršćanska katedrala, monumentalna 
i bogato ukrašena, kako svjedoči Konstantin Porfi- 
rogenet, usporedivši je s crkvom halkopratejaca u 
Carigradu.?* I u tom je slučaju izostala potreba ve- 
ćih građevnih zahvata, pa se preobrazba ograničila 
na uređenje pastoforija i na opremu novim crkve- 
nim namještajem u razdoblju ranoga srednjeg vije- 
ka, kada je prijenosom relikvija za biskupa Donata 


Vladarski dvori 


Crkva Sv. Marije #8 Mauzolej 


Slika 178: Ranosrednjovjekovne dalmatinske katedrale: 
a. Split, b. Zadar, c. Dubrovnik, d. Biskupija 
naslovnica stolne crkve postala sv. Stošija umjesto 
ranijega titulara, sv. Petra. 


Ranosrednjovjekovno je doba baštinilo dakle od 
antičke strukture složeni katedralni sklop, koji je 
obuhvaćao krstionicu s južne strane i biskupsku 
palaču na jugozapadu, a obogatio ga je izgradnjom 
posebne biskupske crkve Sv. Trojstva s jugoistočne 
strane. 


O predromaničkoj trogirskoj katedrali nema čvrstih 
arheoloških podataka, ali povijesne i arheološ- 


54 I, Babić (1985.a), 25 i d. 


ke okolnosti upućuju na zaključak da je u ranome 
srednjem vijeku i ondje kontinuirala starokršćanska 
crkva, kojoj su ostatci apside naslućeni sondažnim 
iskopavanjima.“ Novija istraživanja uputila su i 
na postojanje manje građevine centralnoga tlocr- 
ta s apsidom na istočnoj strani, neposredno južno 
od zida današnje romaničke katedrale sv. Lovre,*? 
pa je pronalazak tih ostataka moguće protumačiti 
i prvobitnom krstionicom predromaničke katedra- 
le. Pretpostavka da bi ulogu stolne crkve u ranome 
srednjem vijeku mogla imati predromanička crkva 
sv. Barbare (izvorno posvećena sv. Martinu) s cen- 
tralnom građevinom kao krstionicom pokazala se 
pogrešnom.“ Neki od ulomaka kamenoga namje- 
štaja iz bogate zbirke Muzeja grada Trogira pripa- 
dali su ranosrednjovjekovnoj pregradnji trogirske 
stolne crkve, koja se uglavnom svodila na predro- 
maničku oltarnu ogradu. 


Ninska se katedrala sv. Anselma (Asela) također 
koristila ranijim prostorom starokršćanske župne 
crkve)" pa je, dobivši ulogu stolne crkve, zacijelo 
bila monumentalizirana. Uz starokršćansku crkvu 
dograđena je sa sjeverne strane predromanička kr- 
stionica, a sjevernu je stranu kompleksa vjerojatno 
zatvarala biskupska rezidencija. 


Biograd je tek u ranome srednjem vijeku postao bi- 
skupskim gradom, pa je u IX. stoljeću, kako se za- 
ključuje po arhitektonskim i skulpturalnim značaj- 
kama, izgradio svoju katedralu na mjestu ranije cr- 
kve sv. Marije, zadržavši vjerojatno i u starohrvatsko 
doba istu naslovnicu stolne crkve. U dijelu prostora 
južnoga broda pronađen je krsni bazen križnoga 
tlocrta, koji pokazuje da ondje nije građena posebna 
krstionička zgrada nego je za obred krštenja služila 
sama stolna crkva. 


Kninsko ranosrednjovjekovno biskupsko sjedište na- 
lazilo se uz kraljevski posjed u selu Kosovu (današ- 
nja Biskupija), nekoliko kilometara udaljenom od 
samoga kninskog grada (kastruma). Predromanička 
crkva sv. Marije imala je ulogu kninske katedrale do 
kraja XII. stoljeća, kada je kninski biskup potražio 
utočište u samom gradu Kninu. Za biskupsku se 
rezidenciju mogao koristiti dio sklopa vladarskoga 
dvora sjeverno od predromaničke bazilike. Istraži- 


5 Neobjavljena istraživanja Konzervatorskog odjela iz Splita koja je vodio R. Bužančić. 
Gradnju crkve sv. Martina dosada je najtemeljitije proučio R. Bužančić (1995.), 241-251. 


5 P Vežić (1985.4), 201i d. 


vanjima oko bazilike nisu ni u Biskupiji pronađeni 
ostatci krstionice, ali otkriveni su dijelovi krsnoga 
zdenca, pa se zaključuje da je za obred krštenja po- 
služio, kao i u Biogradu, jedan od brodova trobrod- 
ne bazilike." 


Prva stolna crkva ranosrednjovjekovnoga Dubrov- 
nika bila je crkva sv. Vlaha, podignuta oko X., a 
pregrađena u XI. stoljeću, kada dobiva i metropoli- 
tansku ulogu vodeće crkve južnojadranskoga pro- 
stora." U XII. je stoljeću iznad te crkve sagrađena 
romanička katedrala posvećena sv. Mariji. Time je 
bio obnovljen kultni kontinuitet titulara najstarije 
dubrovačke crkve, podignute u samom osvitu ra- 
noga srednjeg vijeka unutar kaštela nad hridi kao 
prve jezgre budućega grada. Neposredno zapadno 
od katedrale otkriveni su ostatci predromaničke kr- 
stionice. 


Trima ranosrednjovjekovnim katedralama na kvar- 
nerskim otocima — u Krku, Osoru i Rabu — zajednič- 
ka je značajka upotreba prvobitnoga starokršćan- 
skog prostora s predromaničkim kamenim namje- 
štajem, kao i posveta sv. Mariji, što potvrđuje već 
naglašeno iznimno veliko značenje Bogorodice kao 
titulara crkava početkom ranoga srednjeg vijeka u 
nas, isto kao i u mnogim drugim sredozemnim i eu- 
ropskim zemljama. 


I prvobitna kotorska starokršćanska stolna crkva 
bila je posvećena sv. Mariji, ali gradnjom su Andre- 
acijeve crkve sv. Trifuna u IX. stoljeću stvoreni na 
drugom položaju uvjeti da ta građevina preuzme 
ulogu katedrale u ranome srednjem vijeku. 


Biskupske crkve (kapele) posebne namjene 
unutar katedralnoga sklopa 


U starokršćanskoj i ranosrednjovjekovnoj crkvenoj 
arhitekturi javljaju se ponegdje i biskupske kapele 
u sastavu katedralnoga sklopa. Zadarska crkva sv. 
Donata najmonumentalniji je primjer biskupske 
“kapele“, sagrađene u obliku velike rotunde s tro- 
apsidnim prezbiterijem i s dvokatnim prostorom u 
neposrednoj blizini longitudinalne bazilike same 
prvostolnice. 


Na jadranskom je prostoru vrlo sličan slučaj dviju 


tipski različitih građevina u okviru istoga biskup- 


58 A, Milošević (2000.), 14. 
5 Ž, Peković (1995.a), 162i d. 


Slika 179: Biskupske crkve posebne namjene u katedralnom 
sklopu: a. Sv. Trojstvo u Zadru, predromanički primjer, 
b, c. Torcello, katedralni sklop sa stolnom crkvom Uzašašća 
Bogorodice i s crkvom sv. Foske centralnoga tipa. 


skog sklopa na Torcellu, otočiću venecijanske lagu- 
ne. Longitudinalna je ranoromanička bazilika kao 
stolna crkva posvećena Gospinu uzašašću, a do nje 
sagrađena crkva sv. Foske pokazuje izrazite oznake 
građevine centralnoga tipa. 


Biskupska kapela nije neobična pojava ni prije ni 
poslije ranoga srednjeg vijeka. Ona se javlja kao po- 
seban prostor izvan katedrale u Ravenni, gdje je bi- 
skupska kapela bila skromnijih dimenzija. U istom 
je gradu međutim u Justinijanovo doba sagrađena 
monumentalna crkva sv. Vitala centralnoga tipa. 
Pojava posebne biskupske crkve nije nepoznata ni 
na istočnom Jadranu u visokom srednjem vijeku; 
romanička crkva sv. Kvirina u Krku, dograđena sa 
zapadne strane katedrale sv. Marije, protumačena je 
također kao biskupska kapela.??“ 


Krstionice 


Od prvih stoljeća kršćanstva krstionice su u pravilu 
građene u neposrednoj blizini biskupskih crkava, 
premda su novijim istraživanjima u Dalmaciji pro- 
nađene starokršćanske krstionice smještene u sklo- 
pu župnih crkava manjih naselja, znatno udaljenih 
od dijecezanskih središta. Iako je poznato samo de- 
setak starokršćanskih katedrala u Dalmaciji, prona- 
đeno je čak pedesetak krstionica, podignutih u raz- 
doblju između IV. i VII. stoljeća." 


Mnoge od tih krstionica nastavile su ispunjavati 
svoju obrednu funkciju i u razdoblju ranoga sred- 
njeg vijeka, tako da su rijetke krstionice koje su sa- 
građene u predromaničko doba. To je i shvatljivo 
ako se ima pred očima da su krstionice kao male 
presvođene građevine mogle više odoljeti rušenju 
od starokršćanskih bazilika, a s druge pak strane 
predromaničko doba nije donijelo bitne izmjene u 
obredu krštenja, pa se ta okolnost nije odrazila ni 
na značajnije promjene u odnosu na oblikovanje ka- 
snoantičkih krstionica. 


U blizini najvećega broja stolnih crkava u Dalmaciji 
predromaničkoga doba ustanovljeno je postojanje 
krstionica kao zasebnih građevina. Ostatci krsnih 
bazena, pronađenih ponegdje unutar same katedra- 
le, dokazuju i drugu, znatno rjeđu varijantu kate- 
dralnoga sklopa bez posebne zgrade krstionice. 


Iz dosada poznate građe može se, s obzirom na ge- 
nezu, razlučiti nekoliko različitih tipova ranosred- 
njovjekovnih krstionica u Dalmaciji. 


5% M. Jurković (1992.c), 223-236. 
1 P Chevalier (1996.),1I, 184. 


Krstionice starokršćanskoga kontinuiteta 


Znatan broj dalmatinskih katedrala koje su u rano- 
me srednjem vijeku ostvarile prostorni kontinuitet 
iz starokršćanskoga doba zadržalo je i kontinuitet 
krstioničke zgrade uz stolnu crkvu. To je bio slučaj 
s katedralama u Zadru, Krku, Osoru, ali i u krsti- 
onicama pronađenim u sklopu crkava koje nisu bile 
katedrale, primjerice uz crkvu sv. Marte u Bijaći- 
ma.52 


Slika 180: Krsni bazen u splitskoj krstionici načinjen od 
predromaničkih ploča jedan je od najkasnijih primjera 
krštenja obredom uranjanja 


5%" Novim proučavanjem toga problema A. Milošević je, kako je priopćio ovom autoru, otvorio mogućnost datiranja krstionice u 


predromaničko doba. 


U Zadru je u ranome srednjem vijeku bila u uporabi 
starokršćanska krstionica, sagrađena u VI. stoljeću 
južno od katedrale, uz ostale prostore krsnoga obre- 
da. Iako nema materijalnih tragova njezine funkci- 
je u predromaničko doba, ona je nedvojbena jer je 
ostao sačuvan romanički krsni bazen koji dokazuje 
kontinuitet odvijanja obreda krštenja barem do XIII. 
stoljeća. 


Krstionica krčke katedrale, koja je u starokršćan- 
sko doba preuređena u jednoj dvorani iz rimskoga 
doba, vjerojatno je nastavila služiti istoj svrsi i u 
predromanici, isto kao i osorska krstionica, koja je 
kao posebna građevina podignuta neposredno sje- 
verno od katedrale. 


Isti je slučaj zapažen i u rapskoj katedrali, koja je u 
doba predromanike dobila novi liturgijski namještaj 
i koristila se starokršćanskom krstionicom, vjerojat- 
no dograđenom polukružnom egzederom, a potom 
obnovljenom u ranoromaničkim formama. 


Iz crkve sv. Marte u Bijaćima potječe izvrsno saču- 
vani ciborij iz karolinškoga doba (iz tridesetih godi- 
na IX. stoljeća)."* Izvorno se nalazio u osmerokut- 
noj krstionici južno od veće starokršćanske bazilike 
na tom prostoru. I starokršćanska je bazilika bila u 
uporabi na samom početku ranosrednjovjekovnoga 
razdoblja, sve dok na tom mjestu nije sagrađena, u 
reduciranim dimenzijama, predromanička crkva. 


Krstionice sagrađene uz starokršćanske crkve na po- 
dručju Bosne nastavile su ispunjavati svoju obrednu 
ulogu i u prvim stoljećima ranoga srednjeg vijeka. 


Preuređenje antičkoga hrama 
za potrebe krsnog obreda 


U Splitu je krstionica preuređena u Malom hramu 
Dioklecijanove palače, ali nije utvrđen početak nje- 
zina djelovanja u tom prostoru. Postojanje krstioni- 
ce starokršćanskoga doba uz baziliku sv. Andrije, 
petstotinjak metara sjeverno od Palače, može se 
objasniti obrednim potrebama kršćanskih stanov- 
nika Spalatuma, koji je u vjerskom pogledu gravi- 
tirao obližnjoj Saloni. Preuređenjem Dioklecijanova 
mauzoleja, splitskoj je katedrali na samom početku 
ranoga srednjeg vijeka morao na nekom obližnjem 
5 V, Delonga (2004.), 287 i d. 

54 T, Burić (2002.a), 807 i d., 307 i d. 


55. P Vežić (1985.a), 214. 
5% Ž, Peković (1998.), 162i d. 


položaju biti osiguran i prostor za obred krštenja, 
pa je u tu svrhu kao najprikladnija građevina iza- 
bran mali antički hram. U ranom je srednjem vijeku 
u istoj zgradi u uporabi bila kripta sv. Tome, a po- 
stojeći krsni zdenac, načinjen od ploča različite pr- 
vobitne datacije od IX. do XI. stoljeća," postavljen 
je na današnje mjesto vjerojatno u XIII. stoljeću, po 
svoj prilici na mjestu jednoga ranijega krsnog zden- 
ca. Krsni bazen u splitskoj krstionici zacijelo je jedan 
od najkasnijih primjera upotrebe staroga obreda kr- 
štenja per immersionem. 


Predromaničke krstionice 


Do gradnje novih krstionica u ranome srednjem vi- 
jeku došlo je u onim gradovima koji su tek u to doba 
postali biskupijskim središtima, ali također i u nekim 
crkvama izvan biskupijskih središta, koje dokazuju 
da je i u predromanici nastavljena tradicija krštenja 
u župskim i drugim crkvama izvan gradova. 


Jedna od novosagrađenih predromaničkih krstioni- 
ca i ona je podignuta uz katedralu sv. Asela u Ninu. 
Na osnovi Jelićevih istraživanja dugo se u hrvatskoj 
arheološkoj znanosti smatralo da je ninska krstio- 
nica bila građevina četverolisnoga tipa sagrađena 
sjeverno od same katedrale. Novijim proučavanjem 
toga problema naslućuje se krstionica uz sjevero- 
istočni ugao crkve sv. Asela, vjerojatno kao četvrta- 
sta građevina s nišama." Njoj je pripadao i odavno 
poznati krsni bazen s natpisom kneza Višeslava. 


Dubrovačka krstionica, sagrađena kao mala zaseb- 
na građevina četverolisna tlocrta zapadno od prve 
katedrale sv. Vlaha, trajala je samo u ranosrednjo- 
vjekovnom razdoblju, a porušena je već prilikom 
gradnje romaničke katedrale sv. Marije.??* 


Krstionice u prostoru crkava 


Nekoliko je primjera krstionica u ranosrednjovje- 
kovnoj Dalmaciji koje nisu sagrađene kao posebne 
zgrade u blizini katedrale nego su ugrađene u dio 
prostora stolne ili neke druge crkve. 


To je bio slučaj s katedralom u Biogradu, u kojoj 
je po sredini južnoga broda pronađen krsni bazen 


križnoga oblika. Po tragovima poprječnih zidova na 
tom dijelu moglo bi se zaključiti da je prostor krsti- 
onice ipak bio odijeljen od ostaloga prostora sred- 
nje i južne crkvene lađe. Vjerojatno je slično rješenje 
ostvareno i u katedrali sv. Marije u Biskupiji, gdje su 
pronađeni ulomci šesterostranoga baptezimalnog 
ciborija, ali, barem zasada, nema tragova arhitek- 
ture krstioničke zgrade. Zato se može pretpostaviti 
da je u tu svrhu služio prostor jednoga od bočnih 
brodova. 


U Kotoru nije pronađena krstionica, ali sačuvana je 
predromanička kamenica koja je mogla biti i dio kr- 
snoga bazena, možda i unutar najstarije katedrale 
sv. Trifuna, centralne građevine pravokutna tlocrta, 
kojoj su temelji pronađeni sjeverno od postojeće ro- 
maničke katedrale u tom gradu. 


Slična predromanička kamenica pronađena je i u 
crkvi sv. Lovre u Donjem Polju kod Šibenika. Prona- 
lazak stupića i greda na tom mjestu pokazuje da je 
ta kamenica pripadala tipu krsnoga zdenca sa stu- 
povima i gredama, koji je poznat i u starokršćanskoj 
arhitekturi seoskih bazilika s krstionicom (primjeri- 
ce, u Lovrečini na otoku Braču). Istraživanja kod 
Šibenika pokazuju dakle da isti tip kontinuira i u 
ranome srednjem vijeku u crkvama dislociranima u 
odnosu na biskupsko središte. 


Biskupske palače (episkopiji) po svojoj osnovnoj na- 
mjeni pripadaju rezidencijalnoj arhitekturi, pa su 
razmatrane u poglavlju o stambenom graditeljstvu. 


Druge namjenske vrste crkava 
Dvorske crkve 


Neke od predromaničkih crkava u Dalmaciji svojim 
su položajem u sklopu ili u neposrednoj blizini vla- 
darskoga dvora imale i značaj dvorske crkve. U ka- 
rolinškom je svijetu ta kategorija poznata prije sve- 
go, po glasovitoj, dobro sačuvanoj palatinskoj crkvi 
Karla Velikoga u Aachenu, koja je građena kao dio 
velikoga vladarskog sklopa što ga je na jednom kra- 
ju zatvarala sama kraljevska palača, a na drugom 
crkva posvećena Bogorodici. 


U ranosrednjovjekovnoj su Dalmaciji vladarske re- 
zidencije i njihove crkve znatno skromnije, nastale 
uglavnom adaptacijama ranijih crkvenih i stambe- 


57. Ž, Krnčević (1998.b), sl. 23; N. Jakšić — Ž. Krnčević (1997.), 91 i d. 


Slika 181: Starohrvatske dvorske crkve: 
a. Sv. Križ u Ninu, b. Sv. Marija u Biskupiji (izvorni izgled 
prema A. Miloševiću), c. Sv. Marta u Bijaćima 


nih građevina. To je bio slučaj s crkvom sv. Marte u 
Bijaćima, koja je nastala redukcijom veće starokrš- 
ćanske bazilike, a u neposrednoj blizini antičkoga 
stambenog sklopa koji je i sam bio adaptiran za po- 
trebe starohrvatskoga vladarskog dvora. U svakom 
slučaju, Sv. Marta u Bijaćima svojim je položajem 
imala ulogu dvorske crkve, a to uostalom potvrđu- 
ju i vladarske isprave koje izrijekom spominju da su 
načinjene pred tom građevinom (Actum est in Biaci 
ante fores ecclesiae sanctae Martae martirae...).?* 


Predromanička crkvu sv. Križa u Ninu također se 
može smatrati dvorskom crkvom starohrvatskoga 
doba. Ona je vjerojatno bila sagrađena u ranijem 
predromaničkom razdoblju (IX. stoljeće), a prilikom 
preinake u drugoj polovici XI. stoljeća, u doba kralja 
Petra Krešimira IV., koji je u Ninu imao svoju rezi- 
denciju (...imn nostro Nonensi caenaculo...??), i župana 
Godečaja, bila je, kako se pretpostavlja, usko vezana 
uz hrvatski vladarski dvor.“ 


Istu je ulogu dvorske crkve vjerojatno imala i bazi- 
lika sv. Marije na Crkvini u Biskupiji, bez obzira na 
okolnost što je bila i katedrala. Na to upućuju vrlo 
uvjerljivi zaključci o vladarskom dvoru, kojemu se 
ostatci nalaze u istom arheološkom kompleksu.?“! 


Za osmerokonhnu rotundu sv. Marije na Bribiru 
također se pretpostavlja funkcija obiteljske crkve — 
oratorija bribirskih župana. 


U skupinu dvorskih crkava može se pribrojiti i cr- 
kva sv. Mihajla u Stonu. Ona je bila sagrađena u tre- 
ćoj četvrtini XI. stoljeća unutar castruma ranosred- 
njovjekovnoga Stamnesa, u doba kad je Zahumlje 
bilo pod dukljanskim vladarima, a jedan od njih, 
Mihajlo (o. 1050. — o. 1082.), dao ju je izgraditi (ili 
preurediti raniju građevinu) kao svoju crkvu, koja 
je položajem dominirala nad stonskim poljem s još 
šest drugih crkvenih građevina iz toga doba. 


Ostale gradske, župne i zavjetne crkve 


Ostale vrste crkvenih građevina pripadaju grad- 
skim i seoskim župnim crkvama, koje pokrivaju 
teritorijalnu mrežu ranosrednjovjekovnih župa. Po- 
vijesna vrela, sačuvane građevine i arheološki ostat- 
ci svjedoče o velikom broju crkava unutar i izvan 


*# CDI, 24. 

*% CDL113 

50 V, Delonga (1996.), 203. 
sA, Milošević (2002.), 199i d. 


gradova. Neke od njih bile su vezane uza staleže i 
zanimanja, ali najveći je broj zavjetnih crkava. Podi- 
zali su ih kraljevi, svjetovni i crkveni dostojanstve- 
nici i drugi imućniji građani za spas svjoje duše i za 
svoju obitelj. 

Funkcija zavjetne crkve u mnogim se slučajevima 
poklapa i s nekom drugom namjenom župne ili 
grobljanske crkve, ili pak oratorija u sklopu samo- 
stana. 


Grobljanske crkve, mauzoleji i funerarni oratoriji 


Znatan broj ranosrednjovjekovnih izvangradskih 
crkava u Dalmaciji nalazi se na području groblja. 
Arheološka istraživanja pokazala su povijesnu vi- 
šeslojnost tih grobalja, uključujući u mnogim mje- 
stima i ranosrednjovjekovni sloj po kojem se može 
zaključiti izvorna grobljanska funkcija tih građevi- 
na. Katkada je župna crkva, ako je jedina u naselju, 
sagrađena na groblju, pa je ispunjala obje namjene. 


Pojedine ranosrednjovjekovne crkve, poput Sv. Stjepa- 
na na Otoku u Solinu, u kojima su pokopani članovi 
iste kraljevske obitelji, mogu se svrstati u kategoriju 
mauzoleja. Zapadno od bazilike sv. Marije u Biskupi- 
ji izgrađen je mauzolej trodijelne unutarnje podjele, 
koji je služio svojoj svrsi do sredine IX. stoljeća, da bi 
se nakon toga nad njim podigla vladarska kapela u 
sklopu karakterističnoga predromaničkog westwerka. 


Mauzolej splitskih nadbiskupa, u kojem su do kraja 
XIX. stoljeća ležali sarkofazi prvoga i zadnjeg po- 
glavara splitske Crkve u ranosrednjovjekovnom 
razdoblju, Ivana (kraj VII. st.) i Lovre (kraj XI. st.), 
adaptiran je na uskom prostoru između periptera 
Dioklecijanova mauzoleja (katedrale) i vanjskoga 
recinkta njegova temenosa, u crkvici posvećenoj sv. 
Mateju. Sarkofag drugoga splitskog nadbiskupa, 
Ivana, poznatog po organizaciji glasovitih sabora 
početkom druge četvrtine X. stoljeća, pronađen je 
u crkvi sv. Nikole, adaptiranoj u jednoj od dvorana 
Dioklecijanove blagovaonice. 


Još jedan nadbiskup istoga imena (Ivan IV.) po- 
kopan je u crkvi sv. Feliksa na obali, koju je u XI. 
stoljeću sam dao sagraditi na zapadnom gradskom 
groblju (poslije u sklopu franjevačkoga samostana 
Male braće). 


Prva faza ranosrednjovjekovne crkve sv. Mihovila 
in ripa maris u Splitu, sagrađene uza samu morsku 
uvalu nedaleko od jugoistočne kule Dioklecijanove 
palače, odnosi se po svoj prilici na funerarni ora- 
torij. Uz crkvu su nađeni ulomci sarkofaga, među 
kojima je jedan s natpisom, koji spominje Hedoni- 
ja, prokuratora salonitanske Crkve". Građevina iz 
prve faze, jednobrodni prostor s polukružnom apsi- 
dom na istočnoj strani, također se i tipološki uklapa 
u funerarne oratorije merovinškoga i karolinškog 
doba. 


Crkve simboličke kršćanske zaštite 


Znatan broj ranosrednjovjekovnih crkava u Dalma- 
ciji podignut je i radi simboličke zaštite određenoga 
gradskog prostora ili krajolika, osobito u odnosu 
na prethodno pogansko razdoblje ili krivovjerstvo. 
Kršćanska zaštita vrata Splita bila je primarna uloga 
crkvica sv. Martina, sv. Teodora, sv. Apolinara, sv. 
Leonarda i sv. Stošije nad ulazima u Dioklecijano- 
vu palaču u prvom razdoblju njezine transformacije 
u ranosrednjovjekovni grad. Predromaničke crkve 
podignute uz gradske ulaze u Zadru imale su sličnu 
simboličku zaštitnu ulogu. Uloga zaštitnika južnih 
gradskih vrata Trogira u ranom je srednjem vijeku 
bila dodijeljena solinskom mučeniku i splitskom 
patronu, sv. Dujmu. 


Na izvangradskim prostorima udaljenima od gra- 
da mnoge predromaničke crkve podignute su radi 
poništavanja poganskoga kulta. Tako je nastala ra- 
nosrednjovjekovna crkva sv. Jurja, kršćanskoga za- 
štitnika poljodjelstva, sagrađena tik uz antički hram 
Dijane, poganske božice šuma i lova, na samom 
zapadnom rtu splitskoga poluotoka. I sam antički 
hram bio je vjerojatno već u ranom srednjem vijeku 
pretvoren u crkvu sv. Mihovila, anđeoskog pred- 
vodnika u borbi protiv zla i krivovjerstva. 


U blizini mnogih antičkih mjesta podižu se rano- 
srednjovjekovne crkvice s istom namjenom poništa- 
vanja poganskoga kulta i simboličkoga posvećiva- 
nja toga položaja kršćanskim sadržajima. Crkva sv. 
Ilije kod Donjega Humca na otoku Braču znakoviti 
je primjer takva shvaćanja zaštite širega krajolika. 


%2*  Delonga (2002.), 153 i d. 
"5 G.P Brogiolo (2002.), 9i d. 


Samostanske crkve i oratoriji 


Dvadesetak predromaničkih i ranoromaničkih cr- 
kava u Dalmaciji nalazi se u okviru ranosrednjo- 
vjekovnih samostana muškoga ili ženskoga bene- 
diktinskog reda. Ponegdje su samostanske crkve 
sagrađene prije samostana, pa su u tom smislu bile 
građevna jezgra kasnijega građevinskog sklopa, 
kao što je slučaj s crkvom sv. Eufemije u Splitu, za 
koju se iz povijesnih dokumenata može zaključiti 
da je građena prije nego što je 1068. godine uz nju 
podignut samostan. Ponegdje su samostanski ora- 
toriji, poput onih u Pridragi, građeni po svoj prilici 
zajedno sa samostanom, a ponegdje je oratorij (npr. 
u Kašiću) podignut u već postojećem građevnom 
sklopu. 


U slučaju velikih opatijskih građevina, poput bazi- 
like sv. Stjepana na Sustipanu u Splitu ili sv. Petra u 
Dragi na otoku Rabu, crkvena zgrada dominira cje- 
lokupnim opatijskim sklopom. U nekim opatijama, 
sagrađenima uz veće gospodarske cjeline, crkvena 
zgrada tek je manji oratorij u samostanskom sklopu 
(Pridraga, Kašić). 


Prostori i dijelovi crkve 


Na oblikovanje ranosrednjovjekovnih crkava u 
Dalmaciji znatna su utjecaja, kao i drugdje, imali 
liturgijski zahtjevi. Obredni prostori predromanič- 
kih i ranoromaničkih crkava, isto kao i namještaj te 
njihovi karakteristični arhitektonski dijelovi, prate 
ranosrednjovjekovne crkve neovisno o tipskoj pri- 
padnosti tih građevina, vremenu nastanka i regio- 
nalnim posebnostima pojedinih istočnojadranskih 
regija, a ponegdje su utjecali i na samo oblikovanje 
crkvenoga građevinskog korpusa u cjelini. 


Prostori i dijelovi ranosrednjovjekovnih crkava ov- 
dje se raščlanjuju po elementima, nazvanima pre- 
ma današnjoj uobičajenoj nomenklaturi, ali valja 
podsjetiti da povijesna vrela u Dalmaciji pružaju 
podatke i o izvornoj terminologiji crkvene arhitek- 
ture i pojedinih njeznih dijelova. Zahvaljujući vreli- 
ma, ponajviše natpisima na ranosrednjovjekovnom 
kamenom crkvenom namještaju, ali i podatcima iz 
srednjovjekovnih isprava (uključujući i pisana vre- 
la iz kasnijega srednjeg vijeka), poznati su i poneki 
izvorni nazivi za crkve i druge građevine crkvenog 
obilježja odnosno za njihove liturgijske, konstrukcij- 
ske, arhitektonske i ukrasne dijelove.?“ 


Ranosrednjovjekovna se crkva po osnovnim funkci- 
jama njezina prostora može raščlaniti na tri glavna 
dijela: 


* istočni korpus uključuje liturgijski najvažniji pro- 
stor svetišta s apsidom (ili apsidama); 


* središnji dio zauzima prostor za vjernike (quadra- 
tum populi); 


* zapadni korpus sadrži glavni ulaz u crkvu, u ra- 
nosrednjovjekovnoj Dalmaciji katkada nadvišen 
zvonikom, a ponegdje i dvokatni atrij (predbrod), 
karakterističan u Zapadnoj Europi za karolinško i 
otonsko doba (westwerk). 


Istočni korpus 


Predromaničke i ranoromaničke crkve u Dalmaciji 
u pravilu slijede orijentaciju, ustaljenu već od V. sto- 
ljeća nadalje, po kojoj se svetište nalazi na istočnoj 
strani crkvenoga korpusa. Veća ili manja odstupa- 
nja od orijentacije prezbiterija u odnosu na idealan 
zemljopisni istok rezultat su topografskih osobina 
regije kojoj crkve pripadaju, a o čemu se raspravlja 
u posebnom poglavlju. Drukčija orijentacija, kao u 
slučaju crkve sv. Teodora u Splitu (Gospe od Zvoni- 
ka) s ulazom na sjeveru a svetištem na jugu, iznimna 
je pojava, vezana uz već izgrađeni antički prostor u 
kojem je preuređena predromanička crkva. Na sli- 
čan su način i postojeće antičke eksedre u sklopu 


gospodarske vile u Segetu Gornjem kod Trogira ili u 
Rižinicama kod Solina odredile orijentaciju predro- 
maničke crkve sv. Danijela odnosno predromaničke 
zadužbine kneza Trpimira. 


U okviru istočnoga korpusa ranosrednjovjekovnih 
crkava u Dalmaciji ponegdje se (samo u pojedinim 
tipskim skupinama) javlja poprječni brod (transept), 
a iznimno je rijetka pojava kripte ispod svetišta, te 
pastoforija, koje su namjenski u nekim slučajevima 
ponegdje mogle biti i nadomještene obrednim niša- 
ma. 


Dva su osnovna oblika istočnoga korpusa u rano- 
srednjovjekovnoj Dalmaciji, a pokazuju ga: 


* crkve s apsidom (apsidama) unutar istočnoga 
zida, 


* crkve s istaknutom apsidom (apsidama). 


Premda će se različite varijante dvaju spomenutih 
oblika podrobnije razraditi u poglavlju o morfologi- 
ji, ovdje je potrebno napomenuti da oni prate sve tri 
osnovne tipske skupine ranosrednjovjekovnih gra- 
đevina u Dalmaciji, tj. brojne jednobrodne (odnosno 
jednoprostorne kada se radi o centralnim građevi- 
nama) crkve, iznimno rijetke dvobrodne i također 
brojne trobrodne bazilike (odnosno višeprostorne 
crkve centralnog tipa). 


U ranosrednjovjekovnome crkvenom graditeljstvu 
Dalmacije troapsidne se crkve nalaze u dvjema raz- 


5“ Altarium (oltar) spominje se u ispravi na izmaku ranosrednjovjekovnoga razdoblja, ali također u deminutivu altariolum sa znače- 


njem “maloga oltara“. Atrium se u srednjovjekovnoj terminologiji ne mora nužno odnositi na predvorje, smješteno obično ispred 
starokršćanskih bazilika. Iz Kronike Tome Arhiđakona može se zaključiti da se pod tim pojmom razumijeva unutarnji crkveni 
prostor ispred glavnoga broda (predbrod). Aula označava “dvor“ u stvarnom, ali i u prenesenom značenju (npr. na natpisu Ljubo- 
mira Tepčice u Kaštel Starome, gdje se taj pojam upotrebljava za oznaku svetoga mjesta kao sinonim za nebeska vrata). Ponegdje je 
to i sinonim za crkvu, npr. na natpisu s brda Spas u Kninu (hec domus hec aula). Avis je naziv za crkvene brodove u nadbiskupskim 
vizitacijama početkom novoga vijeka, pa se može zaključiti da je termin srednjovjekovnoga kontinuiteta. Campanilum je srednjo- 
vjekovni naziv “zvonika“, dok se pročelne zvonare na preslicu obilježavaju terminom campanellum ili campanarium. Cancellum je 
izvorni ranosrednjovjekovni naziv za oltarnu ogradu, dokazan natpisom na zabatu crkve sv. Petra u Splitu. Capella i capelletta ter- 
mini su u srednjovjekovnim pisanim ispravama za oznaku male crkvice, kapele i kapelice. Capitulum, kapitul, kaptolska dvorana u 
samostanu javlja se pod tim nazivom početkom XII. stoljeća. Cella se u dokumentu iz 1068. javlja kao oznaka za građevnu jezgru 
na mjestu crkve sv. Eufemije. Za ciborium (oltarni ciborij) u srednjovjekovnim se dokumentima spominje i sinonim turritum (sub 
quodam ciborio seu turrito). Claustrum i clausura (klaustar) kao zatvoreni samostanski prostor spominju srednjovjekovne isprave 
iz 1287. i 1268. Cripta se spominje na poleđini ranosrednjovjekovnog ulomka iz krstionice sv. Ivana, po kojem je antička kripta 
služila kao crkva sv. Tome. Domus, uz osnovno značenje kuće, ponegdje izričito označava crkvu, pogotovo u sintagmi domus dei 
(“Božja kuća“), npr. na natpisima iz Uzdolja, Kule Atlagića i Nina. Fons, s osnovnim značenjem “vrelo", u slučaju ninske krstionice 
odnosi se na krsni zdenac (krsni bazen). Janua je termin koji Toma Arhiđakon upotrebljava kada opisuje vrata, i to u kontekstu 
opisa vrata splitske katedrale. Limites kao pojam za pregradne zidove spominje se u ranosrednjovjekovnom natpisu prezbitera 
Dominika, koji je pregradio antički stražarski hodnik u crkvu sv. Martina iznad sjevernih vrata Dioklecijanove palače. Moenia na 
izvornom ranosrednjovjekovnom natpisu označava crkvene zidove. Oratorium (horatorium u vulgarnom latinitetu) javlja se već u 
ranom srednjem vijeku kao naziv crkvene građevine. Postes kao termin za crkvena vrata upotrijebljen je u spomenutom natpisu 
prezbitera Dominika na ulazu u crkvicu sv. Martina u Splitu. Propisiatorium je svetohranište, prijenosni oltarić, ali u prenesenom 
značenju i oratorij. Tribuna je naziv upotrijebljen početkom XII. stoljeća za oznaku apside. Podatci su najvećim dijelom preuzeti iz 
radova: Leksikon srednjovjekovnog latiniteta, Zagreb 1969.-1978., V. Delonga (1996.) i M. Marasović-Alujević (1984.). 

Slika 182: Tipske skupine crkava s upisanim i istaknutim apsidama: 
a. Sv. Lovre (Gospe od Karmela) u Stobreču, b. Sv. Trojstvo (?), Biskupija, 
b. Sv. Petar Stari u Zadru, d. Sv. Lovre u Zadru, e. Sv. Ivan Krstitelj u Zadru, 7. Sv. Petar i Mojsije u Solinu, 
a1. Sv. Juraj u Splitu, b1. Sv. Marija u Malom Ižu, c1. Sv. Križ u Ninu, d1. Sv. Trojica u Splitu, e1. Sv. Platon kod Osora, 
f1. Sv. Spas u Cetini, g1. Sv. Trojstvo u Zadru, h1. katedrala u Biogradu 


Slika 183: Usporedba troapsidnih građevina starokršćanskoga 
i ranosrednjovjekovnoga doba na istočnom Jadranu: a. Eufrazijeva bazilika u Poreču, b. “zapadna bazilika“ u Saloni, 
c. Sv. Agata u Novigradu, tlocrt i pogled (M. Jurković), d. Sv. Trojstvo (Sv. Donat ) u Zadru 


ličitim tipskim skupinama longitudinalnih bazi- 
lika i centralnih građevina. U longitudinalnim se 
bazilikama troapsidni prezbiterij javlja u logičnom 
slijedu liturgijskoga i morfološkog razvitka uzduž- 
noga crkvenog korpusa. Kod centralnih građevina 
različite tipske pripadnosti troapsidni je prezbiterij 
morfološki predodređen samim tlocrtnim oblikom, 
ili je nastao dodavanjem apsidnih prostora iz istih 
liturgijskih potreba. 


U razmatranju razvitka prvoga tipa trobrodnih 
troapsidnih bazilika, valja upozoriti na najstarije 
primjere iz starokršćanskoga doba na istočnom Ja- 
dranu: Eufrazijevu baziliku u Poreču i tzv. baziliku 
occidentalis u Solinu. Eufrazijeva bazilika u Poreču 


višestruko je značajna, ali za razmatranje troapsid- 
noga prezbiterija posebno su važne dvije njezine 
osobine: stupanj sačuvanosti i pouzdano datiranje. 
Prezbiterij te bazilike s velikom središnjom izbače- 
nom apsidom, iznutra polukružnom a izvana poli- 
gonalnom, sasvim se uklapa u tipologiju jadranskih 
bazilika Justinijanova doba. Posebno značenje istoč- 
noga korpusa te crkve u završetku je bočnih brodo- 
va manjim polukružnim apsidama, što baziliku čini 
jednim od najstarijih primjera troapsidnog svetišta 
u Zapadnoj Europi. Da se ipak radi samo o začet- 
nom stadiju troapsidnoga istočnoga korpusa, poka- 
zuje uklapanje bočnih apsida u ravni vanjski zid iz 
kojeg strši samo glavna središnja apsida, isto kao i u 


okolnosti da je prostor ograđene beme ipak samo u 
srednjem brodu ispred glavne apside. 


Solinska bazilika occidentalis pronađena je u skrom- 
nim ostatcima, a ni njezin prvobitni oblik nije u 
cijelosti poznat, jer je ostao sačuvan samo sjeverni 
dio građevine.** Tlocrt bazilike kakav je ušao u ar- 
heološku literaturu, poznat po Dyggveovoj rekon- 
strukciji koja polazi od pretpostavke simetričnosti, 
primljen je s određenim sumnjama u hrvatskoj ar- 
heološkoj znanosti.“ Dyggveova pretpostavka po- 
kazuje zanimljivu morfološku posebnost tlocrta s 
dvjema bočnim apsidama koje su znatno povučene 
prema zapadu u odnosu na središnju apsidu, skra- 
ćujući dužine bočnih brodova i ostavljajući bočne 
prostore istočnoga korpusa za liturgijske potrebe 
pastoforija. Troapsidnost prezbiterija ni u ovom slu- 
čaju nije izvana vidljiva, pa začetni stadij te troap- 
sidne građevine, koja se također datira u VI. stolje- 
će, ovdje još više dolazi do izražaja. 


U jednome drugome istarskom primjeru može se 
pratiti dalji razvitak pojave uvučenih bočnih apsida 
u odnosu na isturenu središnju. Pokazuje to dobro 
sačuvana (i nedavno restaurirana) bazilika sv. Aga- 
te u istarskom Novigradu, kojoj je datiranje troap- 
sidnoga prezbiterija upitno i uglavnom se kreće od 
ranijega predromaničkog (karolinškog) do ranoro- 
maničkog doba.?7 


Za razliku od starokršćanskih troapsidnih prezbi- 
terija, koji se uglavnom pojavljuju tek na izmaku 
antike, u VI. stoljeću, u ranome su srednjem vijeku 
troapsidne crkve znatno brojnije. Može ih se pratiti 
u obje osnovne tipske skupine uzdužnih i central- 
nih građevina i u obje morfološke varijante crkava, 
s isturenim i s upisanim apsidama (koje se javljaju 
već i u dvobrodnim crkvama). 


Kod trobrodnih ranosrednjovjekovnih bazilika u 
Dalmaciji prevladava prvi tip, s isturenim polukruž- 
nim apsidama, premda se neke promjene naziru i u 
bazilikama s jednom pravokutnom apsidom, koje bi 
se u pojedinim slučajevima, mogle smatrati određe- 
nim embrionalnim oblicima bočnih apsidiola, kao 
npr. u Sv. Martinu (Sv. Barbari) u Trogiru. Uspored- 


5 E, Dyggve (1996.), 55 i tb. III. 13. 


ba s trobrodnom jednoapsidnom bazilikom sv. Stje- 
pana na Otoku u Solinu dovest će u pitanje oprav- 
danost tumačenja tih niša začetcima troapsidnoga 
prezbiterija jer se ondje na istočnom zidu javljaju po 
dvije polukružne niše koje nemaju karakter apside 
nego su rezultat raščlanjenja crkvene unutrašnjosti, 
dosljedno provedenoga na unutarnjim zidnim po- 
vršinama. Isti je slučaj i s ponekom jednobrodnom 
građevinom u kojoj se polukružne niše javljaju 
bočno od glavne apside, a ne može ih se smatrati 
apsidnim prostorima. Nasuprot tomu, bočne polu- 
kružne niše s jedne i druge strane apside u crkvi sv. 
Lovre u Zadru izrazitije pokazuju početni stupanj 
oblikovanja troapsidnoga prezibiterija, tim više što 
se iza njih nalaze pastoforije u gotovo “skrivenim 
prostorima“. U dubrovačkoj crkvi sv. Petra Staroga 
prezbiterij je određen oltarnom ogradom koja je tri- 
ma ulazima zahvaćala cijelu širinu crkve. Srednji 
je ulaz vodio k oltaru pod ciborijem ispred apside, 
izvana pravokutne a iznutra polukružne, dok su se 
u produljenju bočnih brodova nalazile manje polu- 
kružne niše. 


U mnogim od navedenih primjera moguća je dakle 
liturgijska funkcija niša sa strane glavne apside, ali 
ta se uloga ne mora uvijek protumačiti kao troap- 
sidni prezbiterij. 


U ranosrednjovjekovnoj se Dalmaciji trobrodne ba- 
zilike s trima isturenim apsidama mogu pratiti već 
od IX. stoljeća nadalje, a izrazit je primjer crkva sv. 
Cecilije na lokalitetu Stupovi u Biskupiji kod Kni- 
na. Zahvaljujući dijelovima njezina kamenoga na- 
mještaja, kojima se ukras može usporediti s drugim 
datiranim primjerima, poznato je i vrijeme njezine 
gradnje: oko zadnje četvrtine IX. stoljeća. Središnja 
apsida naglašena je ne samo mjerama, odnoso širi- 
nom glavnoga broda nego i isturenošću u odnosu 
na bočne apside, što će — osim u iznimnim sluča- 
jevima u zapadnoeuropskoj predromanici — postati 
osnovna osobina troapsidnih bazilika. 


U predromanici Dalmacije takav prezbiterij poka- 
zuje katedrala u Biogradu, pa i ninska crkva sv. Mari- 
je, gdje je vanjski poligonalni oblik središnje apside 


** D, Rendić Miočević: Prilog objavljen u Antička Salona (“Basilica occidentalis“ u tipologiji ranokršćanske arhitekture Ilirika, preti- 
skano iz Zbornika Narodnog muzeja, IX-X, Beograd 1979.), 379. Usp. također i Pogovor N. Cambija u istoj ediciji, 485-487. 

57 A, Šonje: Crkva Sv. Agate u Novigradu, Jadranski zbornik, 11, Rijeka 1979.-1981., 197-215; M. Jurković: Novigrad istarski između 7. i 
12. stoljeća, Split 1996., 25-27; D. Demonja: Trobrodne romaničke crkve u sklopu istarske umjetnosti, Peristil, 41, Zagreb 1998.; 14-15; 
M. Bradanović: Crkva sv. Agate u Novigradu nakon konzervatorskih istraživanja, Novigrad Cittanova, 599-1999, Zbornik radova s 


međunarodnog znanstvenog skupa, Novigrad 2002., 88-97. 


vjerojatno posljedica upotrebe ranije starokršćanske 
jezgre bazilike, a to je bio slučaj i s romaničkom rap- 
skom katedralom, u kojoj poligonalna apsida pripada 
ranijem razdoblju, a troapsidni je prezbiterij poslije 
preoblikovan. 


Troapsidni prezbiterij s izbočenijom srednjom apsi- 
dom u odnosu na dvije bočne razvijen je i u bazili- 
kalnom tipu s upisanim transeptom, koji predstav- 
lja crkva sv. Eufemije u Splitu te u ranoromaničkim 
bazilikama sv. Petra u Osoru, sv. Petra u Supetarskoj 
Dragi na Rabu i sv. Ivana u Biogradu. 


U Dalmaciji je malobrojna druga tipska skupina 
ranosrednjovjekovnih građevina s upisanim apsi- 
dama unutar ravnoga istočnog zida. Prema dosada 
općeprihvaćenom mišljenju, takav je oblik prezbi- 
terija imala crkva sv. Marije na lokalitetu Crkvine u 
Biskupiji, ali novim je istraživanjima takvo tumače- 
nje ispravljeno, a bazilika svrstana među trobrodne 
građevine s jednom isturenom polukružnom apsi- 
dom.% 


Ravni završetak prezbiterija javit će se u Dalmaciji 
i u ranoj romanici, i to u bazilici sv. Petra i Mojsija 
u Solinu, u kojoj je troapsidni prezbiterij oblikovan 
središnjom bočnom i pokrajnim polukružnim apsi- 
dama, a odrazio se i u oltarnoj ogradi s tri ulaza.?* 
Tipski najbliži primjer solinskoj krunidbenoj bazili- 
ci jest crkva sv. Nedjeljice (izvorno sv. Ivana) u Za- 
dru.?“ 


Troapsidni prezbiterij kod centralnih građevina 
može se pratiti na nekoliko tipskih skupina predro- 
maničke arhitekture u Dalmaciji. 


Jednoprostorni tip građevina kružne osnove, oko 
koje se nižu radijalno postavljene konhe, u Dalma- 
ciji je najbolje i najbrojnije predstavljen šesterokonh- 
nim i osmerokonhnim crkvama. Katkad nije lako 
utvrditi koje su konhe bile u funkciji apside u litur- 
gijskom smislu te riječi, pa zaključci o tomu nastaju 
temeljem ostataka ili tragova oltara, ili još više — ol- 
tarne ograde. 


5% A, Milošević (2002.b), 10-14. 


U splitskoj crkvi Sv. Trojice, kao najbolje sačuva- 
nome primjeru heksakonhnoga tipa, tri su istočne 
konhe pripadale prezbiteriju, pa ih zaista možemo 
smatrati apsidama, odijeljenima oltarnom ogradom 
na povišenoj podnoj razini. 


Od crkve sv. Marije u Trogiru djelomično su saču- 
vani zidovi šesterokonhnoga tlorisa, a gotovo u 
cjelini ulazna zapadna konha, ali izvorni je izgled 
građevine poznat po Clerisseauovu crtežu iz 1757. 
Troapsidni prezbiterij u ovom slučaju otkrivaju tra- 
govi oltara u jugoistočnoj i sjeveroistočnoj apsidi, a 
potvrđuju i opisi crkve prije rušenja u XIX. stoljeću. 


Zadarska Sv. Marija kod vrata Stomorice (“sv. Ma- 
rija de Pusterla“) peterokonhnoga je tlocrta s če- 
tvrtastim ulaznim prostorom. Sve tri konhe istočne 
polovice crkve pripadale su prezbiteriju na razini 
povišenoj za jednu stepenicu,*' pa je i u toj crkvi do- 
kazan troapsidni prezbiterij, a sačuvali su se i manji 
dijelovi oltarne ograde. Uza sv. Mariju, kao sigurno 
utvrđenog titulara, spominjalo se, osobito u starijoj 
literaturi, ime sv. Ursule, potvrđeno za tu crkvu 
jednim kasnosrednjovjekovnim dokumentom. Do- 
pušteno je, stoga, pretpostaviti da je jedan od spo- 
rednih oltara u ranosrednjovjekovnoj crkvi mogao 
biti posvećen toj kršćanskoj mučenici, predvodnici 
djevica. 


U dvjema dosad poznatim osmerokonhnim crkva- 
ma u Ošlju i na Bribiru nisu sačuvani tragovi polo- 
žaja oltarne ograde, kojima bi bio određen i opseg 
prezbiterija. Bilo bi logično pretpostaviti položaj 
ograde ispred triju istočnih konhi, od kojih je ona 
nasuprot ulazu zacijelo bila glavnom apsidom. 


U tipskoj skupini križnih građevina prisutnost je tro- 
apsidnog prezbiterija nedvojbena. Sačuvani primjer 
toga tipa crkva je sv. Križa u Ninu, a isti je oblik ima- 
la i crkva su. Vida u Zadru, porušena 1877. godine, 
ali prije toga dokumentirana Smirichevim crtežom. 


Troapsidni je prezbiterij vrlo jasno izražen i u je- 
dinoj sačuvanoj višeprostornoj rotundi sv. Donata 


5? Prema tumačenju E. Dyggvea (1957., 238 i d.), bez obzira na još uvijek neriješeno pitanje porijekla pluteja iz splitske krstionice za 
koje je autor bio pretpostavio da potječu iz Zvonimirove krunidbene bazilike u Solinu. 

1. Petricioli (1970., 111 i d.) s pravom je upozorio na bliskost bazilike sv. Petra i sv. Mojsija u Solinu s crkvom sv. Nedjeljice (sv. 
Ivana) u Zadru, ne samo identifikacijom kiparsko-klesarske radionice nego i arhitektonskim oblikom, uključujući i troapsidni 
prezbiterij, kojem se, s obzirom na manju širinu, pristupalo jednim ulazom na oltarnoj ogradi. 


1 1. Petricioli (1996.), 33. 
*2 C.F Bianchi (1883.b). 


u Zadru, prvobitno posvećenoj Sv. Trojstvu. Za- 
darska rotunda ima na istočnoj strani tri izbočene 
apside, radijalno postavljene u odnosu na središnji 
krug, koje, zajedno s dvama stupovima trodijelno- 
ga tribelona, jasno određuju prostor prezbiterija. Da 
je troapsidno svetište vezano uza sam začetak pro- 
jektne zamisli, dokazuje i okolnost što je unutarnji 
konstrukcijski sustav, kojem je središnji prostor odi- 
jeljen od vanjskoga prstena, zasnovan na masivnim 
pilonima, naglašen upravo tribelonom u gornjem 
i donjem katu. Novijim istraživanjima objašnjen 
je razvitak građevine i otkrivene promjene u kon- 
strukcijskom sustavu crkve u okviru istoga predro- 
maničkog razdoblja, ali troapsidni je prezbiterij i 
u tim analizama potvrđen kao izvorni oblik najra- 
nije crkve. 


Višeprostornim centralnim građevinama pravokut- 
ne osnove pripada i tip koji je svojedobno bio na- 
zvan quincunx,* obilježen četirima stupovima koji 
nose križnu konstrukciju s devet svodnih polja i s 
centralnom kupolom. Na istočnom Jadranu taj je tip 
zastupljen dvjema bokokotorskim crkvama: Sv. To- 
mom u Prčanju i prvobitnim Sv. Trifunom u Kotoru, 
u kojima je također bio ostvaren troapsidni prezbi- 
terij. 

Crkvama obilježenim troapsidnim prezbiterijem 
valja priključiti i tipsku skupinu građevina kojima 
je osnovna jezgra trikonhna, a u starokršćanskom 
i ranosrednjovjekovnom razdoblju pojavljuju se u 
Dalmaciji i u varijanti tlocrtnoga trolista s produže- 
nim brodom? 


Sam trikonhni tip kasnoantičkog je porijekla i pri- 
sutan je u starokršćanskoj cemeterijalnoj arhitekturi 
oblikom tzv. celle trichore. U okviru starokršćansko- 
ga trikonhnog prostora nije mogao biti ostvaren 
troapsidni prezbiterij jer bi u tom slučaju svetište 
zauzimalo tri četvrtine ukupne površine, pa bi za 
vjernike (guadratum populi) ostala samo četvrtina 
ukupnog prostora, što u tim crkvicama očito nije 
bio slučaj. U ranom je srednjem vijeku preuzet tip 
trikonhnih crkava s produženim brodom, kojima je 
trikonhna varijanta u starokršćanskoj Dalmaciji bila 
zastupljena s većim brojem dosad poznatih primje- 
ra, datiranih u VI. stoljeće." 

555 P. Vežić (2002.d, 61-106). 


54 K.J. Connant (1942.), 15. 
55 N, Cambi (1980.), 45 i d. 


Rijetko se susreće troapsidni prezbiterij kod jedno- 
brodnih longitudinalnih crkava, a ta je pojava zna- 
kovita za neretvansko-pelješko područje i za otok 
Mljet. 


Kripta 


Prostor pod prezbiterijem (kripta) nije česta pojava 
u ranosrednjovjekovnoj crkvenoj arhitekturi u Dal- 
maciji. Jedan je od iznimnih primjera crkva sv. Petra 
u Dubrovniku, gdje kripta zauzima prostor pravo- 
kutne apside, a njezinu konstrukciju križnih bačva- 
stih svodova nose četiri zidana pilona. Na istočnoj 
je strani mala polukružna apsida kripte, osvijetljena 
prozorskim otvorom na začelju crkve. Kripti se pri- 
lazi silaznim stubištem iz srednjega broda crkve. 


Dvobrodna predromanička crkva sv. Petra Starog 
u Zadru u cjelini je svojega pravokutnoga istočnog 
korpusa protumačena kao kripta, premda nije smje- 
štena ispod prezbiterija crkve nego u njegovu pro- 
dužetku na istočnoj strani. 


Mnoge od istraženih ranosrednjovjekovnih crkava 
u Dalmaciji pružaju podatke i za proučavanje po- 
jedinih dijelova prezbiterija, vezanih uz obredne 
funkcije. 


Sinthronon, svećenička klupa, smještena uza sam 
apsidni zid, rijetko se susreće u ranosrednjovjekov- 
nom graditeljstvu Dalmacije, uglavnom vezana uz 
kultni kontinuitet starokršćanskih crkava, gdje je 
bila česta pojava. Susreće se dakle samo u crkvama 
koje su, premda preinačene, nastavile igrati svoju 
ulogu i u ranome srednjem vijeku, kao što je bio slu- 
čaj s crkvom sv. Stjepana u Pučišću i sv. Marije (sv. 
Ivana) u Starom Gradu na Hvaru. 


Pastoforije i obredne niše 


Dok su u starokršćanskoj arhitekturi Dalmacije prot- 
hesis i diaconicom kao obredni prostori bočno od ap- 
side bili česta pojava osobito u većim građevinama, 
ranosrednjovjekovne pastoforije iznimno su rijetke. 
Javljaju se ponegdje u tipskim oblicima crkava rav- 
noga istočnog zida, u kojima s obje strane apside 
ostaju manji slobodni prostori. 


%* Razvitak oblika “produženoga trolista“ s tipološkog se stajališta podrobnije razmatra u poglavlju morfološke klasifikacije. 


57 M. Jurković (1997.a), 771d. 

Slika 184: Kripte ranosrednjovjekovnih crkava u Dalmaciji: 


a. presjek pretpostavljenoga izvornog izgleda crkve sv. Petra u Dubrovniku (prema Ž. Pekoviću), b. današnje stanje sačuvane 
kripte crkve sv. Petra u Dubrovniku, c. kripta crkve sv. Ivana Krstitelja u Zadru (presjek i tlocrt prema Hauseru) 


Predromaničke su pastoforije pridodane starokrš- 
ćanskoj zadarskoj katedrali s obje strane velike ap- 
side, iz koje im se isključivo i prilazilo, jer nije bilo 
izravne komunikacije s brodovima. 


Slična je veza s pastoforijama ostvarena i u crkvi 
sv. Lovre u Zadru, u kojoj su pastoforije, isto kao i 
apsida iz koje im se prilazi, zajednički uklopljene u 
pravokutni volumen istočnoga korpusa. Ni u ovom 
slučaju nema izravnoga spoja s bočnim brodovima, 
koji na istočnom kraju završavaju polukružnom 
nišom. Upravo zbog pastoforija, oblikovanih bočno 
od apside, i crkva sv. Lovre u Zadru spada u rijetke 
primjere ranosrednjovjekovnih građevina u Dalma- 
ciji koje obilježava ravni istočni zid. 

U nekim drugim crkvama liturgijske funkcije pasto- 
forija mogle su nadomjestiti bočne niše s jedne i s 
druge strane apside. U jednobrodnoj tipskoj skupini 
takve se niše javljaju u crkvama sv. Jurja u Kaštel 
Starome, gdje su polukružne niše udubljene na zidu 
bočno od apside, ili sv. Kuzme i Damjana na Korču- 


li, gdje se po jedna niša nalazi u samoj apsidi, ali na 
bočnim zidovima. U trobrodnim crkvama po jedna 
polukružna niša udubljena je u crkvi sv. Martina (sv. 
Barbare) u Trogiru, a čak po dvije u crkvi sv. Stjepa- 
na na Otoku u Solinu. U dvobrodnoj crkvi sv. Petra 
Staroga u Zadru tu je funkciju mogla imati i niša na 
pregradnom zidu koji dijeli dvije apside. 


U nekim crkvama jačega bizantskog utjecaja pasto- 
forije su omeđene tribelonom,** kao što je slučaj u 
crkvi sv. Petra u Dubrovniku.?? 


Slika 185: Pastoforije u crkvi sv. Lovre u Zadru (tlocrt I. Petricoli 


*# D. Stričević: Đakonikom i protezis u ranokršćanskim crkvama, Starinar, IX-X, 1958. /1959., 59-65. 


5% Ž, Peković (1996.), 274. 


Slika 186: Obredna niša u crkvi sv. Petra Starog u Zadru 


Tribelon 


Trodijelni lučni otvor na početku prezbiterija (tzv. 
tribelon), karakterističan za bizantsku arhitektu- 
ru srednjega razdoblja, iznimno se rijetko susreće 
u ranosrednjovjekovnoj Dalmaciji. Tribelonom su 
nazvana tri središnja luka crkve Sv. Trojstva (sv. 
Donata) u Zadru iz VIII. /IX. stoljeća, premda se u 
tom slučaju ne radi o posebnom trodijelnom luku 
nego o dijelu prstenaste konstrukcije na koju je na- 
slonjen središnji povišeni dio kružne građevine. Tri 
luka ispred prezbiterija u zadarskoj se rotundi ističu 
konstrukcijom i materijalom dvaju mramornih stu- 
pova, koji se razlikuju od masivnih zidanih pilona 
na ostatku prstenastoga zida. 


U pravom se smislu riječi tribelon javlja u ranosred- 
njovjekovnoj Dalmaciji u građevinama u kojima se 
raspoznaje snažniji bizantski utjecaj, poput crkve sv. 
Petra u Dubrovniku iz X. ili XI. stoljeća. Istraživa- 
njima su otkriveni temeljni ostatci pilona tribelona, 
koji je višim, srednjim lukom bio otvoren prema ol- 
taru, a nižim, bočnim lukovima prema prostorima 
prothesisa i diaconicona. 


50 M. Jurković (2002.), 208 i d. 


Slika 187: “Tribelon“ u crkvi Sv. Trojstva (sv. Donata) u Zadru 


U toj razvojnoj crti bizantskoga utjecaja tribelon će u 
Dalmaciji dospjeti i do romanike, a pokazuje ga crk- 
va sv. Marije na Mljetu iz sredine XII. stoljeća. Ne- 
davna istraživanja Miljenka Jurkovića pokazala su 
međutim da genezu te pojave valja tražiti u lokalnoj 
kasnoantičkoj baštini, primjerice u kasnoantičkim 
palačama i crkvama na otoku Mljetu.?* 


Liturgijski namještaj prezbiterija obrađuje se u po- 
sebnom poglavlju. 


Slika 188: Tribelon u kasnoj antici, Polače na Mljetu 
(prema Jurkoviću) 


---------------v 


d 


Slika 189: a. Tribelon u ranom srednjem vijeku (Sv. Petar u 
Dubrovniku prema Pekoviću), b. i u romanici 
(prema Jurkoviću) 


Transept 


Poprječni je brod (transept) prisutan u ranosrednjo- 
vjekovnom crkvenom graditeljstvu Dalmacije samo 
u nekim tipskim skupinama, a uglavnom izražen u 
svodnoj i krovnoj konstrukciji jer u većini crkava ne 
izlazi iz pravokutnoga gabarita crkvene građevine. 
Zato je u tipološkoj terminologiji za taj oblik primje- 
ren naziv “upisani transept“. 


Crkve s upisanim transeptom pripadaju kasnom 
razdoblju predromanike (pa su ponegdje interpre- 
tirane kao ranoromaničke),“ u kojem je na određe- 
nom području Dalmacije (u Dubrovniku i Splitu) 
zapažen bizantski utjecaj. Pokazuje to najstarija du- 
brovačka katedrala u prvim trima stupnjevima svog 
razvitka (Sv. Vlaho 972., 1020. i 1060.) i crkva sv. Pe- 
tra Staroga u istom gradu.?? 


51 M. Jurković (1996.a), 335, sl. 10 (314). 
5%, Peković (1998.), 40, 121, 124, 125. 


Slika 190: Ranosrednjovjekovne crkve s transeptom: 
a. Sv. Vlaho u Dubrovniku, 1. faza iz 972., 2. faza iz 1020. 
(prema Pekoviću), 
b. Sv. Petar u Dubrovniku (prema Pekoviću), 
c. Sv. Eufemija u Splitu (prema J. Marasoviću) 


U Splitu su dvije predromaničke građevine iz sredi- 
ne XI. stoljeća bile obilježene transeptom: crkva sv. 
Eufemije, kojoj je izvorni izgled poznat po starim na- 
crtima iz XIX. stoljeća, te crkva sv. Mikule u Velom 
Varošu, u kojoj je izvorni transept potpuno sačuvan 


Slika 191: Južni transept Sv. Mikule u Velom Varošu u Splitu 


s kupolom koja je (prema starom nacrtu) obnovljena 
na križanju uzdužnoga broda i transepta. 


Vjernički prostor (guadratum populi) 


Quadratum populi u jednobrodnim građevinama za- 
uzima zapadni i središnji dio crkvenoga prostora, 
odijeljen od prezbiterija oltarnom ogradom i spu- 
šten jednom stepenicom u odnosu na prezbiterij. 
Približno isti odnos u prosjeku dvije trećine prosto- 
ra za guadratum populi prema jednoj trećini što ga 
zauzima prezbiterij može se pratiti i u trobrodnim 
bazilikama u Dalmaciji. 


U manjim crkvama centralnoga tipa, koje označa- 
vaju jednoprostorni oblici, za vjernički je prostor 
ostala samo polovica ili tek malo više prostora. U 
složenim tipovima, kojima su pripadale veće građe- 
vine poput Sv. Trojstva (Donata) u Zadru, vjernički 
je prostor zauzimao znatno veću površinu središ- 
njega kruga te vanjskoga prstena u gornjem i do- 
njem katu. 


U jednobrodnoj crkvi sv. Mihovila u Igranama kod 
Makarske ostvareno je tlocrtno i prostorno stupnje- 
vanje od najvećega volumena prostora za vjernike, 
preko nešto manjega i užeg prezbiterija, do najma- 
njega tijela apsidne niše na istočnoj strani. 


U predromaničkim i ranoromaničkim trobrodnim 
bazilikama gquadratum populi u pravilu zauzima naj- 
veći dio ukupne površine crkvene unutrašnjosti. 
Ponegdje je u srednjem brodu vjernički prostor ipak 
reduciran samo na zapadnu polovicu srednjega 
broda radi prostrane beme (schola cantorum), kao na 
primjer u crkvi sv. Petra u Dragi na Rabu. 


U nekim crkvama centralnih i longitudinalnih ti- 
pova, jednobrodnih ili trobrodnih, bočni su zidovi 
raščlanjeni nišama, širokim pravokutnim ili užim i 
dubljim polukružnim. U mnogima od njih dno niša 
ispunjeno je zidom, pa je ostvarena klupica za sje- 
denje, primjerice u crkvi sv. Martina (sv. Barbare) u 
Trogiru i sv. Jurja u Kaštel Starome. Duže klupice 
u vjerničkom prostoru uz bočne zidove pokazuje 
unutrašnjost crkve sv. Spasa u Cetini. U velikom 
broju jednobrodnih crkava trodijelne unutarnje ra- 
ščlanjenosti sačuvane su klupice u bočnim nišama. 


Slika 192: Odnos vjerničkoga prostora i svetišta 
u različitim tipskim skupinama: 
a. Sv. Stošija na Puntamiki u Zadru, b. Rižinice, 
c. Sv. Mihovil u Brnazama, 
d. Sv. Ivan na Dugom otoku, 
e. Sv. Mikula u Splitu, 
f. Sv. Mihovil, Igrane, g. Sv. Petar u Dragi na Rabu 


Slika 193: Polukružne niše u unutrašnjosti crkve Sv. Trojstva 
(sv. Donata) u Zadru 


Niše polukružnoga tlocrta najbolje su sačuvane na 
unutarnjim plohama vanjskoga kružnoga perime- 
tralnog zida crkve sv. Trojstva (sv. Donata) u Zadru; 
one su pridonijele artikulaciji unutrašnjosti crkve, a 
služile su i za sjedenje. 


Ranobizantska crkva u Gradini (Sv. Marija?) u Soli- 
nu, koja se datira u Justinijanovo doba, najranija je 
građevina s polukružnim nišama na bočnim zido- 
vima, koje su služile za sjedenje u vjerničkom pro- 
storu. 


Zapadni korpus 


Znatan broj crkava u ranosrednjovjekovnoj Zapad- 
noj Europi obilježava pojava tzv. zapadnog kor- 
pusa, koji uključuje zvonike ili tornjeve, organski 
uklopljene u zapadno pročelje, te unutarnji atrij 
(predbrod) u obrednoj funkciji, za što je uvriježen 
pojam westwerk. 


Nasuprot tomu, mnoge druge crkve u ranosrednjo- 
vjekovnoj Europi, uključujući i one u Dalmaciji, ne 


pokazuju takav oblik zapadnoga korpusa. Njihovi 
su zvonici kao zasebni elementi izvan crkve ili su 
bočno pridodani crkvenom korpusu, a nemaju ni 
predbrod s liturgijskom ulogom westwerka. U rano- 
srednjovjekovnoj Dalmaciji nalaze se primjeri jedno- 
ga i drugog tipa oblikovanja zapadnoga korpusa. 


Zvonici 


Ranosrednjovjekovne crkve u Dalmaciji mogu se u 
odnosu na pojavu i položaj zvonika svrstati u četiri 
skupine: 


* predromaničke i ranoromaničke crkve s aksijal- 
nim zvonicima građevinski sraslima sa zapadnim 
pročeljem, 

* crkve sa zvonicima nad središnjim dijelom crkve- 
noga korpusa, 

* crkve kojima je u romanici dograđen zvonik s boč- 
ne strane, 

* crkvice na izmaku ranoga srednjeg vijeka sa zvo- 
narom nad zabatom zapadnog pročelja. 


1. Prvom tipu pripada desetak uglavnom predro- 
maničkih crkava s većim ili manjim ostatcima zvo- 
nika te nekoliko crkava kojima zvonici više nisu 
sačuvani, ali im je položaj i oblik poznat po starim 
crtežima. Stoga su sačuvani primjeri, poput crkava 
sv. Spasa u Cetini, sv. Lovre u Zadru i sv. Vida u 
Dobrinju na Krku, posebno vrijedni. 


Crkva u selu Cetini, posvećena Spasitelju, sačuvala 
je do danas svoj zvonik sve do visine potkrovne bi- 
fore, a također i znatne ostatke predbroda, pa je ona 
danas jedinstveni obrazac za proučavanje ne samo 
predromaničkih zvonika nego i svekolikoga zapad- 
nog korpusa, uključujući i westwerk. 


Na crkvi sv. Lovre u Zadru ostatci zvonika saču- 
vani su također u znatnoj visini, ali uklopljeni su 
u građevni sklop, pa se najviše uočavaju na arhi- 
tektonskim snimcima, dok je sam predbrod najsa- 
čuvaniji primjer westwerka u ranosrednjovjekovnoj 
arhitekturi Dalmacije. Zvonik crkve sv. Vida u Do- 
brinju sačuvan je također gotovo do krova, pa je 
primjer kontinuiteta specifičnoga oblikovanja za- 
padnoga korpusa i u ranoj romanici, a obilježava 
ga samo jedan zvonik, sagrađen u osi zapadnoga 
pročelja. 


Nekoliko je zvonika (u crkvi sv. Cecilije i one ne- 
poznatog titulara na Lopuškoj glavici u Biskupiji, 


Slika 194: Tipovi zvonika prema položaju: 
a. u osi crkve, vezani uz zapadno pročelje (Sv. Spas u Cetini), b. nad sredinom crkvenog prostora (Sv. Teodor u Splitu), 
c. bočno od crkve (Sv. Ivan Krstitelj u Zadru), d. zvonara nad zapadnim pročeljem (Sv. Juraj u Straževiku na Braču) 


katedrala u Biogradu, bazilika u Žažviću) poznato 
samo u temeljima, a oni svojim položajem potvrđu- 
ju navedenu dalmatinsku posebnost. 


Donji dijelovi zvonika pravokutna tlocrta sačuvani 
su i na dvjema centralnim građevinama polikonh- 
noga tipa: na crkvi sv. Marije kod vrata Stomorice u 
Zadru i na osmerokonhnoj rotundi u Ošlju. 


Predromanička crkva sv. Mihajla u Stonu nema sa- 
čuvan zvonik, ali njegov su položaj i izgled poznati 
po njegovoj reprodukciji na sačuvanoj fresci u unut- 
rašnjosti na kojoj je prikazan kralj Mihajlo kao ktitor 
s modelom crkve u ruci. 


Položaj zvonika nad pročeljem dokazan je i na trima 
primjerima adaptiranih građevina u Dioklecijano- 
voj palači. Na južnom je pročelju Dioklecijanove pa- 
lače, točno iznad južnoga ulaza, dakle na osi palače, 
sagrađen zvonik crkve sv. Anastazije, od kojeg je do 
danas ostao sačuvani svod prizemnoga prostora, a 
sama crkva pomaknuta je prema istoku. Na taj je na- 
čin, uz poštovanje zahtjeva simetričnosti i aksijalno- 
sti, ostvaren i uobičajeni položaj iznad zapadnoga 
ulaza u crkvu. 


Taj je zahtjev bio ostvaren i u crkvi sv. Martina iznad 
sjevernih vrata, gdje zbog toga položaja nije bilo 
moguće gradnju zvonika uskladiti sa zahtjevom 
aksijalnosti kompozicije u odnosu na sjeverna vrata 
Palače. Temelji zvonika sačuvani su naime na krovu 
crkve zapadno od antičkih vrata. Ekscentrični polo- 
žaj zvonika u odnosu na sjeverna vrata upućuje na 
pretpostavku o mogućem prestanku izvorne uloge 
prvobitnoga antičkog ulaza u palaču već u ranome 
srednjem vijeku. 


Zvonik nad splitskom crkvom sv. Ivana Krstitelja 
(krstionicom), koji danas nije sačuvan, ali poznat je 
po Cassasovu crtežu iz 1782. (prije rušenja 1838.), 
nalazio se nad samim pročeljem, koje nije na zapad- 
noj nego na istočnoj strani građevine, ali takva je 
orijentacija naslijeđena od antičkoga hrama Diokle- 
cijanove palače. 


U crkvi sv. Marte u Bijaćima sačuvani su temelji glo- 
mazne konstrukcije zvonika pravokutna tlocrta na 
zapadnom pročelju. 


Na temelju navedenih primjera mogu se za prvu 
tipsku skupinu zvonika ugrađenih na zapadnom 
pročelju stvoriti zaključci o njihovu broju, položaju 
i obliku. 


Slika 195: Tlocrti ranosrednjovjekovnih crkava sa zvonikom 
nad zapadnim pročeljem: a. Sv. Marija u Zadru, 
b. rotunda u Ošlju, c. Sv. Vid u Dobrinju, 
d. Sv. Marta u Bijaćima, e. Sv. Mihajlo u Stonu, 
f. bazilika u Žažviću, g. Sv. Spas u Cetini, 
h. katedrala u Biogradu, i. Sv. Cecilija u Biskupiji 


Osnovni zaključak koji se odnosi na broj zvonika jed- 
na je od najvažnijih posebnosti dalmatinske pred- 
romanike. Za razliku od uobičajenoga oblikovanja 
zapadnoga korpusa crkve u Zapadnoj Europi, raši- 
renog u karolinškom i otonskom razdoblju, kojemu 
obilježe crkvenih pročelja daju dva tornja, za Dal- 
maciju je karakterističan pročelni tip s jednim aksi- 
jalno postavljenim zvonikom. 


Za proučavanje ranosrednjovjekovnog oblika zvo- 
nika dragocjeni su sačuvani ili povijesnim vrelima 
dokumentirani primjeri, prije svega onaj crkve sv. 
Spasa u Cetini. Predromanički zvonici u Dalmaci- 
ji imaju volumen prizme četverokutnoga (najčešće 
četvrtastog) tlocrta i zatvorene zidne mase. Svjetlost 
u unutrašnjost propuštaju mali uski otvori, osim pri 
vrhu zvonika, gdje je pod samim krovom po jedna 
veća bifora otvorena na svim stranama. Plitke niše, 
kao karakteristični oblik artikulacije zidnih ploha 
predromaničke arhitekture, obično raščlanjuju i zi- 
dove zvonika. 


Slika 196: Zvonici nad srednjim dijelom crkve: a. Sv. Martin u Trogiru (R. Bužančić), b. Sv. Teodor u Splitu (J. Marasović), 
c. crkva u Germiny-des-Prćs u Francuskoj 


Isti oblik nastavlja se i u ranoj romanici, a pokazuje 
ga sačuvani zvonik Sv. Vida u Dobrinju na otoku 
Krku, također rastvoren potkrovnom biforom i ma- 
lim otvorima na donjim katovima. 


U crkvi sv. Anastazije nad južnim pročeljem u Splitu 
sačuvan je samo bačvasti svod zvonika, a pretpo- 
stavljeni izvorni oblik temelji se na sačuvanim obli- 
cima drugih zvonika. 


U tipskoj skupini zvonika ugrađenih na pročelju 
crkve, njihov je položaj uvijek određen zahtjevom 
aksijalnosti i smještajem ispred zapadnoga pročelja. 
Svi naime proučeni primjeri pokazuju da je zvonik 
kao konstrukcija pravokutna tlocrta bio redovito 
postavljen po uzdužnoj osi crkve ispred pročelja s 
kojim je organski vezan. Čak i primjeri adaptiranih 
antičkih građevina (Sv. Martin nad zapadnim ula- 
zom i Sv. Anastazija nad južnim ulazom u Diokle- 
cijanovu palaču, isto kao i dograđeni zvonik nad 
bazilikom u Žažviću) potvrđuju to pravilo. 


2. Drugom tipu pripadaju zvonici na središnjem 
dijelu crkvenoga korpusa. U ranosrednjovjekov- 
noj arhitekturi Dalmacije taj je tip kudikamo rjeđi 
i zapravo je iznimna pojava, obično vezana uz ka- 
snije razdoblje predromaničke odnosno početak 
ranoromaničke arhitekture u drugoj polovici XI. 
stoljeća. 


Položaj zvonika nad drugim južnim travejem crkve 
sv. Teodora (Gospe od Zvonika) u Splitu, točno u 
osi zapadnih gradskih vrata Dioklecijanove palače, 
odredio je upravo zahtjev za aksijalnim naglaskom 
glavnoga ulaza u ranosrednjovjekovni grad. Za ra- 
zliku od crkve sv. Martina nad sjevernim vratima, 
koja nisu bila glavni ulaz u grad, ako su uopće i bila 
u funkciji gradskih vrata u ranom srednjem vijeku, 
zapadna vrata imala su upravo tu funkciju, pa se u 
dogradnji crkve nad unutarnjim ulazom nije mogao 
mimoići naglasak na simetričnosti, tako da je zvo- 
nik sagrađen točno u osi ulaza. 


Takav položaj zvonika nije bio u neskladu s tipskim 
zahtjevima rane romaničke arhitekture, jer isti polo- 
žaj zvonika pokazuje i crkva sv. Martina (sv. Barba- 
re) u Trogiru. Ondje se upravo nad drugim travejem 
(računajući od prezbiterija prema zapadu) nalazio 
zvonik, koji doduše nije sačuvan, ali u svodovlju je 
vrlo jasna njegova početna konstrukcija, različita 
od križnih svodova ostalih traveja. Zvonik se osim 
toga opisuje i u povijesnim vrelima, pa nije sporan 
njegov položaj, tim prije što ta pojava nije neuobiča- 
jena u ranoj romaničkoj arhitekturi. 


Oblici zvonika u toj tipskoj skupini ne razlikuju se 
od zvonika iz prethodne skupine; oni su četvrtasto- 
ga tlocrta, zatvorene zidne mase, rastvoreni samo 
biforama pod krovom. Zvonik Sv. Teodora u Splitu 
(Gospe od Zvonika) izvrsno je sačuvan primjer, ko- 
jemu je prizmatični korpus raščlanjen na svim stra- 
nama jednom plitkom nišom i otvoren malim, lučno 
nadsvođenim prozorima koji se vertikalno nižu, a 
naglasak je na biforama pod krovom. 


Konstrukcija nad križanjem svodova u crkvi sv. Mi- 
kule u Splitu može se također smatrati oblikom ni- 
skoga zvonika, koji je u ranoromaničkoj fazi možda 
zamijenio prvobitnu zamisao kupole. U romaničkoj 
su arhitekturi znakovite konstrukcije tornjeva nad 
srednjim dijelom crkve, a to pokazuje i spomenuti 
zvonik nad crkvom sv. Martina u Trogiru. 


U centralnim građevinama s konstrukcijom nad če- 
tiri stupa (tzv. quincunx) već se u predromanici javlja 
kupola ili niski zvonik, kao što je bio slučaj s karo- 
linškom crkvom Germiny-des-Prćs u Francuskoj. 


3. Zvonici izvan zapadnoga pročelja, bilo da su izoli- 
rana zdanja blizu crkve, bilo da su građena uz neku 
drugu njezinu stranu, čine posebnu tipsku skupinu 
oblikovanja zapadnoga korpusa na koju nije utjecao 
karolinški obrazac. Poput mnogih primjera iz medi- 
teranskoga naslijeđa, kod određenoga broja ranoro- 
maničkih crkava u Dalmaciji zvonici su odvojeni od 
crkve, dograđeni uz apsidu na istočnoj strani (Sv. 
Ivan u Rabu), ili su pak sagrađeni uz južnu bočnu 
stranu po sredini (kao na porušenoj crkvi sv. Ivana 
Krstitelja u Zadru) ili blizu zapadnog pročelja (Sv. 
Petar u Dragi na Rabu). Ranosrednjovjekovnoj bazi- 
lici na Sustipanu u Splitu dograđen je zvonik tek u 
visokome srednjem vijeku, ali također izvan osnov- 
noga crkvenog korpusa, na sjeverozapadu crkve. 


Oblici zvonika u ovoj se skupini uklapaju u poznati 
tip ranoromaničkih tornjeva zatvorene mase s bifo- 


rom pod krovom, kako pokazuje sačuvani primjer 
crkve sv. Ivana u Rabu, koji je znatno restauriran. 
Crkva sv. Ivana Krstitelja poznata je po Smirichevu 
crtežu nastalom prije rušenja, na kojem je dokumen- 
tiran i izgled zvonika zatvorene mase, raščlanjene 
plitkom nišom na svakoj strani u kojoj je po jedan 
donji uski otvor i bifora pod krovom. 

Tek će zrela romanika znatno rastvoriti zidove više- 
dijelnim otvorima u svim katovima, kako to u Dal- 
maciji pokazuju primjeri Sv. Marije u Zadru, kate- 
drala u Rabu i Sv. Duje u Splitu. 


4.5 romanikom će se u srednjovjekovnoj Dalmaciji 
na manjim crkvicama javiti i četvrti tip, tj. zvona- 
re u obliku preslice za zvona umjesto zvonika kao 
posebnoga korpusa. Preslica je uvijek građena nad 
samim zapadnim pročelnim zabatom, oblikovana 
romaničkim lukom s karakterističnim profiliranim 
umetcima. Najraniji datirani primjer zvonare s pre- 
slicom sačuvan je na otoku Braču, u crkvi sv. Jurja u 
Straževiku, koja se inače svojom arhitekturom vezu- 
je uz predromanički tip jednobrodnih građevina. 


Westwerk 


Najizrazitija inovacija koju karolinško doba donosi 
razvoju srednjovjekovnoga europskoga crkvenog 
graditeljstva jest oblikovanje posebnog dvoetaž- 
nog prostora ispred glavnoga broda, što je osnov- 
na značajka westwerka. Mišljenja istraživača koji su 
se bavili tom pojavom nisu suglasna, a svode se na 
tumačenje tog prostora kao vladarske lože*?ili pak 
kao poseban oblik iskazivanja Spasiteljeva kulta u 
crkvama toga doba.?“ 


Za proučavanje predbroda u ranosrednjovjekovnoj 
su Dalmaciji temeljni primjeri već spomenute dvije 
crkve koje su sačuvale aksijalno postavljeni zvonik 
ispred pročelja: Sv. Spas u Cetini i crkva sv. Lovre 
u Zadru. U posljednje doba naslućeno je karakteri- 
stično karolinško oblikovanje zapadnoga korpusa 
u crkvama u Blizni kod Trogira** i u Golubiću kraj 
Knina.?% 


Za razliku od crkava kod kojih se westwerk može 
pretpostaviti samo na osnovi poznatoga tlocrta, u 


53 WW, Effmann (1912.), A. Fucks (1950.),227id. 

55 R, Bužančić (2001.), 5-7. 

Slika 197: Dvokatni predbrod u ranosrednjovjekovnim 
crkvama: a. Corvey (Rava), b. Sv. Spas u Cetini (J. Mara- 
sović) 


crkvi sv. Spasa ta je pojava vrlo uočljiva i u eleva- 
ciji. 

Zapadno od glavnoga crkvenog prostora, koji je 
oblikovan kao produženi trolist, nalazi se pretpro- 
stor (predbrod). U ranijim opisima taj se prostor 
nazivao narteks, ali u posljednje se doba s pravom 
upozorava kako je to primjeren termin za starokr- 
šćansko, ne i za ranosrednjovjekovno razdoblje,“ 
pa se nazivi “predbrod“ ili “unutarnji atrij“ čine 
prikladnijima. 


U crkvi sv. Spasa djelomično je sačuvan dvoetažni 
predbrod. U donjem dijelu vide se tragovi trodijel- 
noga svoda, a u gornjem su katu tri otvora prema 
glavnom brodu, središnji veliki i po jedan bočni ne- 
što manji, naglašeni još i dvjema lezenama u samo- 
me prostoru broda. 


Prizemlje predbroda u ovom slučaju zaista odgova- 
ra ,kripti“, uobičajenom nazivu za karakterističan 
donji prostor dvokatnog korpusa ispred broda u 
karolinškoj arhitekturi.* Premda u tom prostoru 
nisu pronađeni ostatci grobova kao u nekim dru- 
gim karolinškim crkvama, može se pretpostaviti da 
su se upravo u predbrodu nalazili grobovi ktitora, 
župana Gastike i njegove obitelji (majke Nemire i 
sinova koji se spominju u pronađenom natpisu). Još 
su uvjerljivije analogije na gornjemu katu, gdje se 
obično nalazi Spasiteljev oltar. U crkvi sv. Spasa do- 
duše nema tragova oltara jer na gornjemu katu nije 
sačuvan niti pod, ali to ne znači da takav oltar nije 
postojao. Valjalo bi isto tako pretpostaviti da je to 
bio prostor iz kojeg je župan mogao pratiti liturgiju 
na glavnom oltaru crkve. Takvoj ulozi gornjega kata 
predbroda govori u prilog veliki središnji luk, na- 
glašen lezenama prema brodu, te manji bočni otvo- 
ri. Stoga se čini veoma uvjerljivom interpretacija (V. 
Goss) prema kojoj westwerk u starohrvatskim crkva- 
ma u Dalmaciji u određenom smislu usklađuje obje 
osnovne teze o svojoj funkciji,** tj. tumačenje prema 
kojem je westwerk u prvom redu prostor odakle vla- 
dar prati obred (Kaiserkirche) te teza C. Heitza o li- 
turgijskom komemoriranju i glorifikaciji Spasitelja. 
Crkva sv. Spasa na vrelu Cetine pogodan je dakle 
primjer za potvrdu obiju teza. Za prvu tezu, prema 
kojoj je gornji kat westwerka bio prostor s kojeg je 
vladar prisustvovao liturgiji, osim već spomenuto- 

ga oblikovanja zida između broda i predbroda, go- 
vori i sam pristup gornjoj etaži, što dosad nije bilo 
zapaženo u funkciji westwerka. Za razliku od mno- 
gih predromaničkih građevina u kojima se gornjoj 
etaži westwerka prilazi internim stubištem smješte- 
nim u zapadnom korpusu, župan se mogao služiti 
izravnim vanjskim ulazom preko stubišta kroz vra- 
ta na prvom katu zvonika, odakle je pristupao gor- 
njem katu predbroda. U prilog drugoj tezi govori i 
posveta crkve sv. Spasitelju, dokazana ne samo još 
uvijek živom tradicijom imena nego i pronađenim 
natpisom oltarne ograde. Stoga se i crkvu sv. Spasa 
može priključiti popisu crkava u Zapadnoj Europi 
posvećenih tom titularu, a koji inače nije u tolikoj 
mjeri zastupljen u starohrvatskom graditeljstvu. 


Zahvaljujući crkvi sv. Spasa kao građevini uglav- 
nom sačuvanoga zapadnog korpusa, moglo se we- 
stwerk pratiti i na nekim drugim crkvama, koje su 
ostale sačuvane samo u temeljima. Među njima, 
samo crkva nepoznatoga titulara na Lopuškoj gla- 
vici u Biskupiji pokazuje varijantu bez zvonika, koji 
se ondje ne zamjećuje. 


Westwerk, sudeći po sačuvanim temeljnim ostatci- 
ma predbroda između temelja zvonika i trobrodnog 
prostora za vjernike, pokazuje i crkva sv. Cecilije u 
Biskupiji, a obilježava je istovjetno oblikovanje za- 
padnoga korpusa te vanjsko raščlanjenje kontrafo- 
rima. 


Westwerk se naslućuje i na crkvi sv. Stjepana na Oto- 
ku u Solinu, koja je, sudeći po sarkofagu kraljice 
Jelene iz 976., bila i svojevrsni mauzolej hrvatskih 
kraljeva. Sačuvana samo u temeljima, crkva pripada 
tipu trobrodnih, jednoapsidnih bazilika s kupolom 
u drugom istočnom traveju. Stubište u predbrodu 
upućuje na unutarnju vezu s westwerkom na katu iz 
samog atrija, bočno od ulaznoga prostora. 


S popisa predromaničkih crkava s vwestwerkom u 
Dalmaciji ne bi trebalo isključiti ni trobrodnu jedno- 
apsidnu baziliku u Žažviću, starokršćansku crkvu 
kojoj je zapadni korpus s jednim zvonikom i unu- 
tarnjim atrijem dograđen u karolinško doba. 

Također, i predbrod bazilike sv. Petra i Mojsija u So- 


linu, ranoromaničke crkve u kojoj je okrunjen hrvat- 
ski kralj Zvonimir, ima slična obilježja westwerka. 

Druga ključna građevina za proučavanje westwerka 
jest zadarska ranosrednjovjekovna crkva sv. Lovre, 
gdje je dvokatni unutarnji atrij čak i mnogo bolje sa- 
čuvan nego u crkvi sv. Spasa u Cetini, a ostali su i 
znatni dijelovi aksijalno položenoga i organski spo- 
jenoga zvonika. Zapadni dio toga atrija u prizemlju 
podijeljen je trima nišama, od kojih su dvije bačva- 
sto presvođene. Srednja je niša u stvari supstrukcija 
zvonika, dok se u južnoj nalazilo stubište za vezu 
s gornjim katom. Preostali dio prizemlja atrija ta- 
kođer je podijeljen trodijelnim bačvastim svodom, 
koji na zapadu ima svoja uporišta na masivnim pi- 
lonima među zidovima, dok se na istoku naslanja 
na dva stupa s jednostavnim skošenim impostima, 
koji na taj način naglašavaju i ulaz u glavni prostor 
crkve. Sličan se raspored ponavlja i u gornjem pro- 
storu atrija, u kojem je srednje svodno polje nešto 
povišeno u odnosu na bočne prostore, a svodove 
također podržava par stupova, u ovom slučaju s 
predromaničkim kapitelima i impostima. Veći otvor 
prema sredini crkve i u ovom slučaju otkriva njego- 
vu posebnu namjenu svojevrsne lože za uglednike 
koji su iz tog prostora nazočili crkvenom obredu. 
Prisutnost westwerka u crkvi sv. Lovre značajna je i 
kao dokaz trajanja te pojave i u Dalmaciji od karo- 
linškoga do otonskog doba. 


Istraživanje crkve sv. Stjepna (sv. Marije) u Golubi- 
ću kod Knina moglo bi pokazati u kojoj su mjeri u 
toj građevini još uvijek sačuvani autentični ostatci 
westwerka. Unatoč mnogim kasnijim preinakama, 
već se i sada, bez poduzetih istraživanja i restaura- 
cije izvornih ostataka, naslućuje na toj crkvi oblik 
uzdužne građevine s aksijalno postavljenim zvoni- 
kom. 


Recentna proučavanja crkve sv. Marije u Blizni u 
trogirskoj zagori već su pokazala da i tu građevi- 
nu valja pribrojiti skupini u kojoj je evidentan karo- 
linški westwerk s aksijalnim zvonikom i dvokatnim 
predbrodom.?" Crkva je temeljito pregrađena u ro- 
maničko doba, ali su ispred pročelja sačuvani ostatci 
zapadnoga korpusa na kojem se prepoznaju podeb- 
ljani zidovi zvonika sa stubištem. Datiranje u pred- 
romaničko doba pokazuje znakoviti način gradnje, 
a potvrđuju i ulomci liturgijskoga namještaja, koji se 
usporedbom vezuju uz datirane spomenike iz Bra- 
nimirova doba (zadnja četvrtina IX. stoljeća).?7' 


Slika 198: a. Sv. Stjepan (Sv. Marija) u Golubiću, b. Sv. Marija 
u Blizni, u kojima se naslućuje predromanički westwerk 


Westwerk je zapažen i u nekim južnodalmatinskim 
crkvama, poput sv. Magdalene u Stonu.?? 


Crkve s westwerkom u ranosrednjovjekovnoj arhitek- 
turi Dalmacije ne čine dakle neku posebnu skupinu, 
koju bi povezivale neke tipske ili kronološke odred- 
nice. Takvo oblikovanje zapadnoga pročelja svoj- 
stveno je različitim tipovima u duljem vremenskom 


rasponu od karolinškoga do otonskog doba, pa se 
u tom kronološkom okviru ono javlja kao rezultat 
određene funkcije (kultno-liturgijske) i nije vezano 
uz morfološku pripadnost. 


4. Morfologija crkvene arhitekture 


Oblici predromaničkih crkava u Dalmaciji, njihovo 
porijeklo, nastanak i razvitak međusobno su usko 
povezani pojmovi. Zato se u okviru razmatranja 
morfologije raspravljaju pitanja tipologije, topogra- 
fije, geneze i razvitka pojedinih oblika predroma- 
ničkoga i ranoromaničkog crkvenog graditeljstva u 
Dalmaciji. 


Ranosrednjovjekovne crkve u Dalmaciji u najvećem 
su broju izgrađene u razdoblju između VII. i XI. sto- 
ljeća. Znatan broj crkava koje su bile u kultnoj upo- 
rabi u predromaničko i ranoromaničko doba nastao 
je pregradnjom ranijih građevina. Zato se ranosred- 
njovjekovne crkve s obzirom na porijeklo mogu kla- 
sificirati u dvije osnovne skupine: 


* preinačene ranije građevine 
* novosagrađene crkve 


U drugoj skupini, koja je neusporedivo brojnija od 
prve, crkve su morfološki svrstane prema karakte- 
rističnim tipovima i oblicima. U raspravljanju mor- 
fologije te skupine razmotrit će se i crkve navedene 
u prvoj skupini, ali prema obliku iz ranosrednjovje- 
kovnoga razdoblja. 


Preobrazba ranijih građevina 


Sva razdoblja povijesti graditeljstva uz novu izgrad- 
nju obilježava i uporaba već postojećih građevina, 
koje su većim ili manjim zahvatima prilagođene 
novoj funkciji. Adaptacijama se u pravilu manjim 
financijskim ulaganjima brže dolazi do potrebnih 
prostora nego što se to postiže novim gradnjama, 
koje zahtijevaju veća materijalna sredstva i znatno 
dulje vrijeme realizacije. Osim toga, naručitelji pre- 
gradnji odlučuju se za taj postupak zbog povoljno- 
ga položaja postojeće građevine, a katkada ih na to 
navodi i kontinuitet sakralnog mjesta. 


U razdoblju općenite oskudice materijalnih sredsta- 
va u kojem su i ugledni donatori posuđivali novac 
kako bi podigli svoje zavjetne crkve, kao što je slučaj 


>"? M. Jurković, Stonsko polje na poluotoku Pelješcu, Gorica, HiK, II, Split 2000., 336-337. 


i s Dalmacijom u predromaničko doba, razumljiv je 
relativno veliki broj pregradnja ranijih građevina. 
Među predromaničkim crkvama prikazanima u 
korpusu arhitekture ili samo nabrojenima u topo- 
grafskim jedinicama znatan broj čine adaptacije ra- 
nijih građevina. 


S obzirom na stupanj intervencije, dalmatinska 
predromanika pokazuje različite kategorije adapta- 
cija. Poredane od jednostavnijih k složenijim zahva- 
tima,“ adaptacije zahvaćaju: 


* uporabu ranijih kršćanskih crkava, 

* preobrazbe poganskih hramova, 

* preobrazbe antičke rezidencijalne arhitekture, 

* preobrazbe antičkih gospodarskih zgrada, 

* uporabu antičke obrambene arhitekture, 

* novu izgradnju na položaju porušenih poganskih 
građevina. 


U dalmatinskoj se predromanici susreću i preinake 
antičkih i starokršćanskih arhitektonskih dijelova za 
nove konstrukcijske i liturgijske potrebe ranosred- 
njovjekovnih crkava. Za predromaniku u Dalmaciji 
posebno je znakovita 


* uporaba antičkih spolija. 


Uporaba ranijih kršćanskih crkava 


U dugom istraživanju ranoga srednjovjekovlja u 
Dalmaciji mnogi su se autori sretali s takvom vr- 
stom crkava i obrađivali ih u okviru tema koje su 
proučavali.“ 


Nastavak kultne uporabe starokršćanskih crkava u 
ranome srednjem vijeku zahtijevao je manje građev- 
ne intervencije jer su prvobitne građevine bile podi- 
gnute za istu svrhu i uglavnom iste obredne funk- 
cije. Starokršćanske su crkve od V. stoljeća nadalje 
orijentirane kao i one iz ranoga srednjeg vijeka, sa 
svetištem na istočnoj strani, a oblikovane su prema 
zahtjevima liturgije, koja se nije bitno mijenjala ni u 
doba predromanike i rane romanike. 


Ipak, i u toj skupini starokršćanskih crkava koje 
su preinačene u ranome srednjem vijeku ima jed- 


5% T. Marasović (2002.), 62. 


nostavnijih i složenijih intervencija, koje se također 
mogu stupnjevati po složenosti, od onih najjedno- 
stavnijih, u kojima je došlo samo do instalacija no- 
voga, predromaničkoga liturgijskog namještaja, do 
znatno složenijih, koje zadiru u promjenu konstruk- 
cijskoga sustava, redukciju ili proširenje prvobitnih 
prostora. 


1. Najmanje novih intervencija pokazuju starokrš- 
ćanske crkve kojima je samo ugrađen predromanič- 
ki liturgijski namještaj. Premda izrađen od kamena, 
liturgijski je namještaj bio više podložan trošenju 
od same konstrukcije građevine, a zahvati na pro- 
mjeni ili popravku konstrukcije, kad bi i bili podu- 
zeti, nisu bili u tolikoj mjeri vidljivi kao promjena 
namještaja. Osim toga, namještaj, a osobito oltarna 


označivao udio pojedinih donatora u gradnji crkve. 
Zbog svega se toga i u okviru samoga predroma- 
ničkog doba liturgijski namještaj, najviše baš cance- 
llum, u mnogim slučajevima mijenjao ili dodavao 
katkada i više puta, pa je razumljivo što se uporaba 
ranije crkve morala u predromanici odraziti barem 
izradom nove oltarne ili korske ograde. 


U ranosrednjovjekovnoj su Dalmaciji stoga usta- 
novljeni mnogi ostatci starokršćanskih crkava s 
predromaničkim kamenim namještajem. Zadarska 
katedrala sv. Petra, sagrađena u IV. stoljeću, saču- 
vala je dokaze svoje predromaničke uporabe nakon 
što je prijenosom relikvija sv. Stošije promijenila 
titulara, postavši katedralom važnoga središta bi- 
zantske Dalmacije. Predromaničku uporabu i nove 
zahvate na katedrali dokazuje relikvijar sv. Stošije?? 
i grede s imenom biskupa Donata, koji se dovode u 
vezu s pregradnjom kapele u srednjem brodu staro- 
kršćanske bazilike.“ Zahvate iz karolinškoga doba 
dokazuje vitki akroterij,?7 veliki plutej ukrašen ple- 
ternim motivima? i ambon sa stiliziranim likovima 
na zaobljenom prsobranu. 


Uz katedralu je i zadarska starokršćanska krstionica 
iz VI. stoljeća nastavila ispunjavati svoju namjenu u 


U morfološkoj klasifikaciji predromanike u Dalmaciji izdvojio sam adaptirane građevine u posebnom poglavlju. T. Marasović (1978.), 


16-24. Južnodalmatinske primjere proučili su I. Fisković (1988.), 189 i d., N. Jakšić (1995.), 46-56, R. Bužančić (1996.), 339-348. 


25 N. Jakšić, Škrinja - relikvija Sv. Stošije, HiK, IL, 2000., 151. 
5% P Vežić (1990.b). 

"7 N. Jakšić, akroterij, 9. stoljeće, HiK, IL Split 2000., 155. 

5% N. Jakšić (1997.a), 30. 

Slika 199: Preinake zadarskoga katedralnog sklopa u ranom srednjem vijeku (prema Vežiću) 


ranome srednjem vijeku; iako nema vidljivih trago- 
va predromaničkih intervencija, kontinuitet krstio- 
nice dokazuje romanički krsni bazen, pa je logičan 
zaključak po kojem je krstionica u izvornom obliku 
djelovala i u ranosrednjovjekovnoj fazi. 


Primjer opreme manje kršćanske crkve predroma- 
ničkim namještajem pokazuje samostanski oratorij 
u Rižinicama, u kojemu nađeni ulomci oltarne ogra- 
de s natpisom kneza Trpimira upućuju na zaklju- 
čak da je ranija građevina, adaptirana sredinom IX. 
stoljeća, bila kneževa zadužbina.“ Neuobičajena 
orijentacija sjever-jug u ovom je slučaju naslijeđena 
od ranijega starokršćanskog oratorija, ugrađenoga 
u kompleks jedne još ranije rimske gospodarske 
zgrade. 


Preuređenje unutrašnjosti postavljanjem predroma- 
ničkoga namještaja ustanovljeno je iu mnogim dru- 


1. Petricioli (1996.), 209. 


gim starokršćanskim crkvama od Kvarnera do Juž- 
ne Dalmacije (katedrala sv. Marije u Krku, katedra- 
la sv. Marije u Osoru, katedrala sv. Marije u Rabu, 
bazilika u Žažviću, katedrala sv. Lovre u Trogiru, 
bazilika sv. Andrije u Splitu, crkva sv. Mandaljene 
u Stonu i dr.). 


2. Drugi stupanj preobrazbe starokršćanskih crkava 
u ranom srednjem vijeku nastaje dodavanjem poje- 
dinih prostora radi liturgijskih potreba odnosno radi 
usklađenja sa stilskim obrascima predromaničkoga 
i ranoromaničkog doba. U Dalmaciji je nekoliko 
primjera takva postupka, a pokazuju ga i neki već 
spomenuti primjeri poput zadarske katedrale, kojoj 
su u ranom srednjem vijeku pridodane pastoforije. 
Crkvi sv. Marije u Ninu, trobrodnoj jednoapsidnoj 
starokršćanskoj bazilici, u ranom su srednjem vije- 
ku pridodane bočne apside, i tako je ostvaren troap- 


5 V, Delonga (1996.), 127-129 (gdje je navedena i druga opsežna literatura). 

Slika 200: Ranosrednjovjekovna dogradnja apsida i predbroda starokršćanskim (ranobizantskim) crkvama: a. Sv. Marija u 
Ninu (prema Dyggveu), b. bazilika u Žažvižu (prema Marunu), c. crkva u solinskoj Gradini (prema J. Marasoviću) 


sidni prezbiterij, pa je time crkva postala usklađena 
s tipskim obilježjima ranoromaničkih bazilika.?! 


Ponegdje su ranosrednjovjekovne intervencije za- 
hvatile zapadni korpus. Ranobizantskoj crkvi sv. 
Marije (?) (danas unutar “Gradine“) u Solinu prido- 
dan je predbrod, možda i u funkciji predromaničko- 
ga westwerka.?* Jednoapsidnoj starokršćanskoj bazi- 
lici u Žažviću nije, kao u slučaju Nina, izmijenjen 
prezbiterij dodavanjem bočnih apsida, ali opsežniji 
je građevni zahvat poduzet na zapadnoj strani, gdje 
su pridodani zvonik i atrij kao izraziti elementi ka- 
rolinškoga oblikovanja zapadnoga korpusa.“ Nisu 
razjašnjeni ostatci objekta sjeverno od crkve i njego- 
va odnosa prema starokršćanskoj ili predromanič- 
koj građevini. 


5%! 1, Petricioli (1969.), 319-320. 
5%. T, Marasović (1993.), 61-62. 


3. Složeniji oblik građevne adaptacije starokršćan- 
skih crkava čini preobrazba konstrukcijskoga sustava, 
kojom se prvobitni quadratum populi, izvorno po- 
kriven drvenom potkrovnom konstrukcijom, pre- 
tvarao u presvođeni prostor, svojstven arhitekturi 
ranoga srednjeg vijeka. Da bi se to postiglo, trebalo 
je dograđivati lezene ili pilastre uz bočne zidove, pa 
su na taj način zidovi osposobljeni za primanje tlač- 
nih sila svodova, kao što pokazuju primjeri crkava u 
Crkvini kod Solina, na Majsanu, u Baćini, na Pagui 
na mnogim drugim mjestima. Takvim je zahvatima 
istodobno ostvareno unutarnje raščlanjenje plitkim 
nišama, što je također jedna od osnovnih osobina 
predromaničke arhitekture. U crkvi sv. Andrije u 
Baćini bočni pilastri neobično su dugi, pa zaključu- 


5], Jeličić (1983.), 18-19, 21; T. Burić (1985.), 165-181; M. Jurković (1992.), 84. 


Slika 201: Preinake starokršćanskih crkava promjenom konstrukcijskoga sustava: a. Sv. Andrija u Baćini (T. Marasović), 
b. Sv. Petar u Stonskom polju (I. Fisković), c. crkvica na Šćedru (I. Fisković), d. Sv. Ivan u Stonskom polju (I. Fisković), 
e. Sv. Marija i Sv. Ivan u Starome Gradu na Hvaru (R. Bužančić) 


jemo da su i niše uz bočne zidove, presvođene ba- 
čvastim svodovima, bile izrazito duboke. Posebnost 
je te crkve i u pregradnim zidovima unutar otvora 
apside, čime je postignuto barem vizualno reducira- 
nje apsidnog prostora, a to je također u skladu s tip- 
skim osobitostima predromaničkoga graditeljstva. 
Na taj je način ostvaren u prezbiteriju trijumfalni 
luk, koji inače nije svojstven ranosrednjovjekovnoj 
crkvenoj arhitekturi." 


Na neretvanskom području, osim pregradnje crkve 
sv. Andrije, utvrđeni su slični postupci i u crkvama 


5% T, Marasović (1998.b), 26-28. 

55 J, Jeličiće+Radonić (1994.b), 18 i d. 
%% 1, Fisković: o. c. (1975.), 133-163. 
57 T. Marasović (1997.d), 26. 


na otocima, kako to pokazuje Sv. Stjepan u Pučišći- 
ma na Braču, dvojne crkve sv. Marije i sv. Ivana u 
Starom Gradu na Hvaru** i Sv. Marija na otočiću 
Šćedru."* Dogradnjom lezena preoblikovana je i 
starokršćanska crkva sv. Marije u Biskupiji na otoku 
Šipanu i izgrađen bačvasti svod.? 


U nekim slučajevima, poput starokršćanske me- 
morije sv. Maksima na otočiću Majsanu, dogradnja 
lezena omogućila je ostvarenje trotravejnoga kon- 
strukcijskog sustava svodova, vjerojatno s kupoli- 
com u srednjem svodnom polju,** a to je jedna od 


5% (C. Fisković (1981.), 137-140; (1983.), 65-70; I. Fisković (1985.), 213. Drukčije mišljenje o tome iznio je N. Cambi (Arhitektura Narone, 
RFFZ, 24, 1985., 53), koji smatra da se tragovi središnje konstrukcije odnose na ciborij. 


Slika 202: Složeni vid preinake starokršćanske jednobrodne 
crkve u presvođenu predromaničku baziliku s kupolom: Sv. 
Martin u Lepurima, snimka iz zraka i tlocrt (N. Jakšić) 
znakovitih osobina predromaničke crkvene arhitek- 

ture na južnodalmatinskom području. 


Crkva sv. Petra u Stonskom polju pokazuje također 
ranosrednjovjekovnu intervenciju u ranijem prosto- 
ru na bočnim zidovima i u prezbiteriju. Na bočnim 
su zidovima dograđene lezene koje su stvarale tro- 
dijelnu raščlanjenost, a međusobno spojene pojasni- 
cama dijelile su i svod u tri polja, možda i u ovom 
slučaju s kupolom iznad srednjega traveja." Na 
istočnoj strani dograđen je prezbiterijalni blok s tri 
niše, kojima je naglašena troapsidnost, svojstvena 
pelješkom području. 


Dodavanjem četiriju parova pilona starokršćanskoj 
crkvi sv. Ivana kod Stona postignuta je peterodijelna 
raščlamba unutrašnjosti.?“ 


5% I, Fisković (1980.b), 226-227; (1988.b), 194-195; (1985.), 133-163. 
% I, Fisković (1975.), 224-227. 
9! R, Bužančić (1996.), 344-345. 


Preinake što su ih u kasnom razdoblju ranoga sred- 
njeg vijeka doživjele dvije (dvojne) crkve u Starome 
Gradu na otoku Hvaru (sv. Marije i sv. Ivana) za- 
hvatile su ne samo promjenu konstrukcije dodava- 
njem pilona na bočnim zidovima i u apsidi nego i 
redukciju dužine. 


Složeniji oblik preinake starokršćanske građevine 
ostvaren je u Lepurima, gdje su ranijoj jednobrodnoj 
crkvi s dograđenim bočnim prostorima dograđene 
bočne apside, pa je tako oblikovana predromanič- 
ka presvođena trobrodna bazilika." Četiri dogra- 
đena pilona u središnjem dijelu crkve dokazuju da 
je ranosrednjovjekovnom preinakom obuhvaćena 
i nadogradnja kupole. Posebnost predromaničke 
adaptacije pokazuje izgradnja triju zasebnih oltar- 
nih ograda u trima brodovima ranosrednjovjekovne 
crkve. 


4. Preobrazbe putem redukcije zahtijevale su još veće 
građevne intervencije, izražene i u promjeni gabari- 
ta ranijih građevina. One su došle do izražaja sma- 
njenjem crkvenoga prostora na samo jedan brod, kao 
što je to vjerojatno bio slučaj s crkvom sv. Andrije u 


Slika 203: Sv. Stjepan u Pučišću na Braču (R. Bužančić) 


% N. Jakšić: crkva sv. Martina, ranokršćanski kompleks 5.-6. stoljeće, obnovljen u 9. stoljeću, HiK, IL, 2000., 278. 


Slika 204: Ranosrednjovjekovne crkve unutar ili izvan porušenih 
starokršćanskih bazilika: a. Ubli na Lastovu, Sv. Petar, b. Biševo, 
Sv. Silvestar 


Splitu u jednoj kasnijoj fazi (poznate kao basilica pic- 
ta), iz koje su sačuvani ulomci kamenog namještaja," 
ili skraćenjem po dužini crkve, kako je to izvedeno u 


xexze 


crkvi sv. Stjepana u Pučišćima na Braču.?“ 


Veći stupanj redukcije jest uporaba same apside sta- 
rokršćanske crkve koja u predromanici postaje jedi- 
nim crkvenim prostorom. To je ostvareno u starokr- 
šćanskoj bazilici sv. Lovre u Stobreču,?* kod koje je 
duboka upisana apsida otvarala mogućnost jednoj 
takvoj građevnoj intervenciji. Pregradba se ograni- 
čila na podizanje zapadnoga zida, na kojem je ulaz, 
i na instalaciju liturgijskoga namještaja. U istoj su 
bazilici zidovi narteksa preuređeni u stambene pro- 
store benediktinskog samostana, pa su tako pred- 
romaničkom redukcijom stvorena na mjestu ranije 
starokršćanske bazilike dva odvojena građevna 
korpusa crkve i samostana. 


5. Nova izgradnja unutar ili izvan starokršćanskih crka- 
va također je česta pojava u predromanici, do koje 
dolazi radi kontinuiteta kultnog mjesta. Takvi za- 
hvati, doduše, više spadaju među novogradnje na 
starokršćanskom položaju negoli među preinake, 
ali valja ih ipak ovdje svrstati kao primjer najvećeg 
stupnja intervencije na izgrađenom mjestu. 

Kako su u pravilu starokršćanske bazilike bile većih 
dimenzija od ranosrednjovjekovnih crkava, to su na 
mnogim mjestima unutar perimetra veće starokrš- 


9% T, Marasović (1994.), 264. 
5% R, Bužančić (1994.), 69-72; (1996.), 342. 


ćanske crkve koja je bila porušena u ranome sred- 
njem vijeku podignute predromaničke i ranoroma- 
ničke građevine u nešto reduciranim mjerama. 


Crkva sv. Marte u Bijaćima poznata je starohrvat- 
ska crkva sagrađena uz antički stambeni kompleks, 
koji je i sam pregrađen u ranome srednjem vijeku za 
potrebe hrvatskoga vladarskog dvora, a u kojem su 
izdane mnoge značajne vladarske isprave. Predro- 
manička trobrodna crkva sv. Marte bila je sagrađena 
u IX. stoljeću na mjestu prostranije starokršćanske 
bazilike sv. Ivana, slijedeći sasvim orijentaciju rani- 
je građevine."* Slično su postupili i graditelji crkve 
sv. Petra i Mojsija u Solinu, kada su u drugoj po- 
lovici XI. stoljeća podigli ranoromaničku trobrod- 
nu građevinu s trima upisanim apsidama, u kojoj 
je 1076. papinski legat Gebizon okrunio hrvatskoga 
kralja Zvonimira. Starohrvatska crkva zauzima tek 
približno trećinu dužine ranijega starokršćanskog 
kompleksa tzv. istočnog cemeterija antičke Salone i 
sagrađena je potpuno u skladu s orijentacijom ranije 
bazilike." 


Slično pokazuju i mnogi drugi primjeri, poput cr- 
kve na groblju u Jesenicama, gdje je u okviru prez- 
biterija podignuta manja starohrvatska crkva, ili u 
Tučepima, gdje ranosrednjovjekovna crkva sv. Jurja 
jedva prelazi prostor prezbiterija, što ga je zatva- 
rala široka apsida starokršćanske bazilike, također 
adaptirane unutar antičke gospodarske zgrade. 


55 N. Cambi (1974.). O predromaničkoj preinaci apside i narteksa pisao je T. Marasović (1994., 44-45), a taj je položaj kao primjer 
pregradnje apside u ranosrednjovjekovnu crkvu objavio I. Fisković (1995.), 16. 


2% D. Jelovina (1987.), 23-29. 
57. M. Zekan (1994.b). 


5% M. Tomasović: O nasljeđivanju antičkog prostora u Tučepima, Makarsko primorje, 2, Makarska 1995., 27-43. 


Ponekad su novosagrađene ranosrednjovjekovne 
crkvice bile toliko male da su mogle biti sagrađe- 
ne unutar prezbiterija starokršćanske bazilike, kao 
što pokazuju ruševine crkve sv. Petra u Ublima na 
otoku Lastovu“? ili crkva sv. Stjepana u stonskom 
polju.“ 


Manje je uobičajeno bilo povećanje dimenzija suk- 
cesivnim gradnjama, a to je bio slučaj u crkvi sv. Sil- 
vestra na Biševu, gdje je ranosrednjovjekovna crkva 
iz sredine XI. stoljeća podignuta izvan opsega dviju 
prethodnih faza iz starokršćanskoga i ranoga pre- 
dromaničkog doba.*" 


Adaptacije poganskih kultnih građevina 


Uporaba poganskih kultnih prostora dalji je stupanj 
preobrazbe, koji ne mora uvijek značiti i veće građev- 
ne intervencije. Ponegdje je i orijentacija antičkoga 
hrama mogla zadovoljiti stroga pravila kršćanske li- 
turgije, a monumentalnost antičkih građevina, izra- 
žena i u bogatom kiparskom ukrasu, pridonijela je 
privlačnosti i preinačene ranosrednjovjekovne crkve. 


Najpoznatiji primjer uporabe poganskoga hrama za 
ranosrednjovjekovnu kršćansku crkvu jest pretva- 
ranje Jupiterova hrama (Dioklecijanova mauzoleja) 
u splitsku katedralu, što se pripisuje Ivanu Rave- 
njaninu, prvom splitskom nadbiskupu. Nadbiskup 
je, prema pisanju Tome Arhiđakona, “...Jupiterov 
hram, koji je bio podignut u samom carskom zdanju 
na povišenim zidovima, očistio od likova poganskih 
bogova i postavio na njemu vrata...“ 


Orijentacija antičkoga hrama s ulazom na zapadnoj 
strani pogodovala je preobrazbi jer splitskoj stolnoj 
crkvi nije bilo potrebno mijenjati osnovni postulat, 
koji kršćanske crkve slijede od V. stoljeća nadalje, 
da svetište bude na istočnoj strani. Otvaranje južnih 
vrata, koja pokazuju stilska obilježja početka ranoga 
srednjeg vijeka,“ sasvim je u skladu sa značajkama 
predromaničke crkvene arhitekture, u kojoj je bočni 
ulaz vrlo česta pojava. U ovom je slučaju taj južni 
ulaz bio potreban i radi povezivanja katedrale s ma- 
uzolejem splitskih nadbiskupa, koji je bio izgrađen 

Slika 205: Preobrazba Dioklecijanova mauzoleja u splitsku 
ranosrednjovjekovnu katedralu: 
a. unutrašnjost katedrale s ranosrednjovjekovnom 
korskom ogradom (Dyggve), 
b. južna vrata (Mirjana Marasović) 


5%], Jeličić / G. Nikšić: Konzervacija ranokršćanske crkve u Ublima na Lastovu, GZSKH, 6-7, 1980.-1981., 57-61. 


% I, Fisković (1995.), 18. 
601 
čević-Borovac (2002.), 396-397. 
%2 Toma Arhiđakon (2003.), 49. 
% T, Marasović (1992.b), 165 id. 


Rezultati istraživanja Konzervatorskog odjela u Splitu koja je vodio J. Vojnović, a prema njegovoj dokumentaciji objavila I. Prani- 


neposredno južno od peripterskoga hodnika Dio- 
klecijanova mauzoleja, kao i radi uporabe vanjsko- 
ga hodnika hrama (periptera) za obredne povorke. 
Ostvarena je tako monumentalna katedrala central- 
noga tipa, koja je upravo kao ranosrednjovjekovna 
crkva, znatno više nego kao prvobitni poganski 
hram i carev mauzolej, nadahnjivala graditelje u 
bližem ili širem okružju. Njezina unutrašnjost bila 
je vrlo prikladna za funkciju predromaničke prvo- 
stolnice; na istočnoj su strani tri od ukupno osam 
niša izvorne antičke građevine služile kao prostrani 
prezbiterij bez potrebe većih građevnih intervenci- 
ja. Crkva je od početka svoje transformacije u rano- 
me srednjem vijeku, kao i najveći broj onodobnih 
europskih (pa i dalmatinskih) katedrala, imala za 
naslovnicu sv. Mariju, kojoj je posvećen glavni oltar 
u središnjoj istočnoj niši. Već u najranijem razdoblju 
spominju se i drugi titulari: solinski mučenici sv. 
Dujam i sv. Staš, koji su u visokom srednjem vije- 
ku imali u bočnim nišama svoje oltare, pa se može 
pretpostaviti da su bili i naslovnici oltara u ranome 
srednjem vijeku. Unutarnja raščlamba antičkoga in- 
terijera dopuštala je takvu podjelu pa je već u pred- 
romanici zacijelo prezbiterij zahvatio sav prostor 
istočno od crte što spaja dva antička stupa, ozna- 
čen danas samo povišenom stepenicom. Na toj se 
crti vjerojatno nalazila oltarna ograda koja je dijelila 
svetište od prostora za vjernike u preostalom dijelu 
crkve ili je, kako je to već davno bio pretpostavio 
Dyggve (prije negoli je u Solinu otkrio Zvonimiro- 
vu krunidbenu baziliku), ispred središnjega oltara 
bila postavljena korska ograda ranosrednjovjekov- 
ne beme (schola cantorum)."“ Vjerojatno je u istom 
prostoru bila postavljena i oltarna ograda drugoga, 
visokog tipa s trabeacijom jer iz splitske katedrale 
potječe veliki broj ulomaka liturgijskoga namještaja 
koji je samo djelomično objavljen.“ Iz dosada pro- 
učene građe proizlazi da ti ulomci pripadaju barem 
trima različitim fazama ranosrednjovjekovnoga 
razdoblja, prvoj iz doba najranije preobrazbe (VII.- 
-VIII. stoljeće), drugoj iz zrele predromanike (IX.-X. 
stoljeće), a trećoj iz kasne faze XI. stoljeća.5% 


%  Dyggveovu skicu objelodanio je M. Abramić (1929.), 11. 


206: Preobrazba Malog hrama Dioklecijanove palače 
u ranosrednjovjekovnu krstionicu i crkvu sv. Tome: 
tlocrt i presjek (Zavod za zaštitu spomenika Split) 


Kripta hrama pretvorena je u kršćansku crkvu (sv. 
Lucije), također u srednjem vijeku, kako svjedoči na- 
laz ulomka romaničkoga ciborija u podnožju oltara. 
Može se pretpostaviti i njezina ranosrednjovjekovna 
uporaba, tim prije kada se zna da je u sličnoj situaci- 
ji Mali hram palače pretvoren u kriptu sv. Tome. 


Taj je hram, vjerojatno izvorno posvećen svim rim- 
skim bogovima,“ bio pretvoren u kršćansku krsti- 
onicu sv. Ivana Krstitelja, koja se od 1144. godine 
nadalje spominje u povijesnim vrelima.“ Zgradom 
su se služili prvi stanovnici grada u palači kao krsti- 
onicom, od koje još stoji na prvotnom mjestu krsni 


95 Dosada najveći broj ostataka namještaja objavili su P.M. Fleche-Morgues / P. Chevalier / A. Piteša (1993.), 207-312. Nedavno su 
prilikom istraživanja koje je u katedrali vodio Konzervatorski odjel pronađeni ulomci pluteja (G. Nikšić, 1997.), 38 i d. 


% T. Marasović (1997.), 42-47. 


%7 NN. Cambi: Dioklecijanova palača i Dioklecijan (lik i ličnost), Dioklecijanova palača, Katalog izložbe, Split 1994., 22; Isti: On the dedi- 
cation of the Prostyle Temple of the Diocletian's Palace in Split, Orbis romanus christianibusque (Zbornik N. Duvala), Paris 1995., 

bazen, oblikovan u visokome srednjem vijeku od 
upotrijebljenih ranosrednjovjekovnih ukrašenih plo- 
ča.#% Na tom je istom mjestu u središtu naosa (cele) 
rimskoga hrama vjerojatno bio postavljen i prvi, 
ranosrednjovjekovni krsni bazen, o kojem nema 
podataka. Ranosrednjovjekovnu uporabu kripte 
hrama za crkvu sv. Tome dokumentiraju ne samo 
povijesna vrela nego i dokazuju sačuvani ostatci li- 
turgijskoga namještaja. Za razliku od gornjega pro- 
stora krstionice, kripta je imala pravilnu orijentaciju 
s ulazom na zapadu i s prezbiterijem na istoku, gdje 
su u svodu sačuvane udubine koje otkrivaju polo- 
žaj zabata i greda oltarne ograde. Natpis na jednoj 
gredi: ...(aedifica)vi ecclesia(m) ista(m) et crip(tam)..., 
s ukrasom iz IX. stoljeća“ nedvojbeno upućuje na 
ranosrednjovjekovno doba preinake. Zvonik nad 
pročeljem (porušen u XIX. stoljeću) romaničkih je 
stilskih obilježja i najkreativniji je doprinos srednjo- 
vjekovne preinake antičkoga hrama.“ 


Adaptacija Dioklecijanova mauzoleja u kršćansku 
crkvu slijedila je ideje pape Grgura Velikoga, koji je 
nakon više od dvjesta godina od zatvaranja pogan- 
skih hramova na Zapadu zagovarao njihove preo- 
brazbe u kršćanske crkve.“? 


Adaptacijom, više nego novom izgradnjom, mogla 
bi se smatrati i pojava crkvice sv. Mateja južno od 
splitske katedrale, koja je služila kao mauzolej split- 
skih nadbiskupa. Crkva je zauzimala uski prostor 
između južne stranice osmerokutne baze Dioklecija- 
nova mauzoleja i južnoga zida temenosa. Nad antič- 
kim zidom s južne strane, odnosno među antičkim 
stupovima sa sjeverne strane, sagrađeni su zidovi 
predromaničke crkvice, presvođene bačvastim svo- 
dom (kojem se tragovi još raspoznaju) i pokrivene 
dvostrešnim krovom, s pravokutnom apsidom na 
istočnoj strani.“? 


Veliki antički hram u Ninu bio je jednim svojim 
dijelom također pretvoren u ranosrednjovjekovnu 
crkvenu građevinu. Nakon prijenosa moći sv. Am- 
brozija, poznatoga milanskog biskupa iz IV. stoljeća, 
u Nin, opat Teudebert sagradio je kršćansku crkvu 
u dijelu ranijega poganskoga kultnog prostora, koja 


%% T. Marasović (1997.),7id. 

0 PM. Fleche-Morgues / P. Chevalier / A. Piteša (1993.). 

SU T. Marasović (1987.a), 289, 293 (1998.a), 26. 

$12 Prema uvjerljivom tumačenju R. Bužančića (2004.), 261-270. 
613.T, Marasović (1994.), 254. 

64_N, Jakšić (1997.), 26. 

45 N. Jakšić (1995.), 141-143; V. Delonga (1996.), 207-208. 

Slika 207: Crkva sv. Matije između Dioklecijanova mauzoleja 
i južnoga zida temenosa, tlocrt crkve prije rušenja (V. Andrić) 


je poslije bila poznata po naslovniku sv. Mihovilu.“ 
Kasnosrednjovjekovna crkva sv. Mihovila, koja je 
porušena početkom XX. stoljeća, ali je zabilježe- 
na na crtežima i fotografijama, nije slijedila izvor- 
nu orijentaciju antičkoga hrama, što znači da osim 
samog položaja, temelja i možda građe nije drugo 
baštinila od prethodne građevine. Nije poznato je 
li tako postupio i opat Teudebert kada je gradio 
predromaničku crkvu na tom prostoru, od koje je 
sačuvan dio oltarne ograde s natpisom hrvatskoga 
kneza Branimira.> 


Ponegdje je kontinuitet izgradnje izražen samim 
izborom mjesta gdje se nalazila ranija građevina 
iz poganskoga razdoblja, ali sa svrhom poništenja 
kultnoga značenja poganskoga položaja. To je slu- 
čaj s dvjema ranosrednjovjekovnim crkvama podi- 

Slika 208: Položaj srednjovjekovne crkve sv. Mihovila na 

mjestu antičkoga hrama grada Nina 
gnutim na rtu Marjana. Prva je posvećena sv. Jurju, 
sagrađena tik do antičkoga Dijanina hrama, a druga 
sv. Mihovilu, u prostoru samoga hrama, kako je to 
zabilježeno i u starim crtežima i opisima.“ Prva, 
jednobrodna bačvasto presvođena crkva s polu- 
kružnom apsidom, ostala je do danas sačuvana, a 
nakon restauracije 1994. vraćen joj je prvobitni oblik, 
čak i s postavljenom replikom oltarne ograde iz ka- 
rolinškoga doba. Od druge su crkve, isto kao i od 
samoga antičkog hrama, ostali samo djelomično do- 
nji slojevi zidova, podignuti izravno nad kamenom 
liticom marjanskoga rta." Istraživanjem nije prona- 
đena njezina apsida, pa možemo pretpostaviti da se 
crkva sasvim podredila prostoru antičke cele. Na- 
slovnici tih građevina nisu slučajno izabrani. Štova- 
nje sv. Mihovila kao “vojskovođe nebeske vojske“ i 
sv. Jurja kao nebeskog zaštitnika zemljoradnje i sto- 
čarstva trebalo je na tom istaknutom topografskom 
položaju (ucrtanom čak i u Peutingerovoj karti an- 
tičkoga svijeta!) poništiti učinak ranijega poganskog 
kulta antičke božice Dijane, zaštitnice lova i šuma, i 
prevesti poganski kultni položaj u kršćanski hagio- 
grafski sustav. 


Sličnu pojavu poništavanja antičkoga kulta nala- 
zimo i na otoku Braču. Kod Donjeg Humca stoje 
ostatci mauzoleja iz I. stoljeća poslije Krista koji je, 
sudeći po sačuvanoj skulpturi, bio jedna od najmo- 
numentalnijih antičkih građevina na otoku. Uza sam 
hram sagrađena je, vjerojatno krajem XI. stoljeća, 
ranosrednjovjekovna crkva sv. Ilije, dobro sačuvana 


$16_J, Marasović, T. Marasović, M. Marasović (1996.), 6 i d. 


Slika 209: Ranosrednjovjekovne crkve sagrađene uz antičke 
građevine: a. Crkva Sv. Jurja na rtu Marjana u Splitu, sagra- 
đena do antičkoga Dijanina hrama, b. Crkva Sv. Ilije kod 
Donjeg Humca na Braču, sagrađena do antičkog mauzoleja 


jednobrodna presvođena građevina s pravokutnom 
apsidom i s mnoštvom antičkih klesanaca i spolija 
u svojim zidovima." I u ovom je slučaju izabrana 
za naslovnika snažna ličnost iz kršćanskoga hagio- 
grafskog svijeta, starozavjetni prorok Ilija, koji se još 
u doba izraelskoga mnogoboštva borio za monotei- 
stičko štovanje Jahvea. 


Preinake antičke rezidencijalne arhitekture 


Dioklecijanova palača u Splitu pruža mogućnost 
proučavanja nastanka ranosrednjovjekovnih crkava 
u prostorima antičke rezidencijalne arhitekture. Za 


*_ Identifikaciju ostataka građevine južno od crkve sv. Jurja s Dijaninim hramom osporava M. Katić (1994.b, 29 i d.), tumačeći poda- 


tak iz Peutingerove karte kao oznaku postaje. 
"5 D. Domančić (1960.), (1984.), 32. 

to je indikativan primjer crkva sv. Nikole, poznata 
u srednjovjekovnim vrelima s atributom de Sdoria, 
koja je već u ranome srednjem vijeku nastala pre- 
inakom u prostoru jedne od dvorana velike Dio- 
klecijanove blagovaonice u istočnoj polovici careva 
rezidencijalnoga bloka. U ovom je slučaju dvorana 
rimskoga triklinija odredila i oblik predromaničke 
crkve četvrtasta tlocrta, u kojoj su upisani piloni 
oblikovali križnu bačvastu svodnu konstrukciju. 


Dva stubišta južno od crkve - jedno iz ranijega, a 
drugo iz kasnijega predromaničkog razdoblja — pri- 
padaju ranosrednjovjekovlju. 


Na sličan je način preinačena i obližnja pravokutna 
dvorana, jedna u nizu od šest istih dvorana sa sva- 
ke strane središnje dvorane Dioklecijanova stana, u 
crkvu sv. Andrije, nazvanu de fenestris u srednjovje- 
kovnim vrelima jer se nalazila u predjelu kojem su 
ime dali pročelni lukovi Dioklecijanove palače.“ U 
ovom je slučaju antička dvorana, koja je prvobitno 
služila za potrebe Dioklecijanove počasne garde,#" 
bila oblikom i dimenzijama vrlo prikladna za pre- 
inaku u predromaničku crkvicu uzdužnoga jedno- 
brodnog tipa, natkrivenu drvenom potkrovnom 
konstrukcijom pod dvostrešnim krovom. Istraži- 
vačkim i konzervatorskim radovima pod vodstvom 
R. Bužančića dobili su se podatci o predromaničkoj 
crkvi kojoj je obnovljena apsida s trompama i dvo- 
strešna krovna konstrukcija.“ 


Preobrazba antičkih gospodarskih zgrada 


Mogućnosti uporabe antičkih gospodarskih zgrada 
i drugih utilitarnih prostora u ranom srednjem vi- 
jeku ovisile su o svrhovitoj sukladnosti prvobitne i 
nove namjene. Uzdužni prostor antičke cisterne na 
Puntamiki u Zadru bilo je posve prikladno oblikom 
i dimenzijama iskoristiti za jednobrodnu crkvu uz 
relativno malu dogradnju apside na istočnoj strani, 
a nadogradnjom gornjega kata ostvarena je i dvo- 
katna jednobrodna uzdužna crkva.“ 


I neke novosagrađene ranosrednjovjekovne crkve, 
poput one sv. Ivana Krstitelja u Bolu na Braču i sv. 
Nikole na Sušcu, podignute su u neposrednoj blizi- 
ni antičkih cisterna. 


Slika 210: Preinake antičke rezidencijalne arhitekture 
u ranosrednjovjekovne crkve: 
a. sv. Andrija ,,de fenestris“ u prostoru jedne od dvorana 
Dioklecijanove počasne straže (prema R. Bužančiću), 
b. ranosrednjovjekovni prilaz crkvi sv. Nikole, preuređenoj u 
zapadnoj dvorani triklinija Dioklecijanove palače 


2 R. Bužančić (2003.), 198, sl. 7, iznio je drukčije tumačenje naziva “de fenestris“, koji se ne vezuje uz pročelne otvore nego uz otvore 
antičkoga svjetlika istočno od centralne dvorane Dioklecijanova stana. 
#0 H. Kahler, Split i Piazza Armerina, rezidencije dvaju careva-tetrarha, Urbs, 1961.-1962., Split 1965., 97-109. 


$%1 RR. Bužančić (2004.), 1-5. 
92 M. Suić -I. Petricioli (1955.), 7 id. 


Slika 211: Antičke gospodarske zgrade preinačene u predromaničke crkve: a. tlocrt antičke cisterne, b. preobrazba cisterne u 
dvokatnu predromaničku crkvu sv. Stošije (Petricioli), c. egzedra gospodarske zgrade kod Segeta (Sudanel) kao 
predromanička crkva sv. Danijela, d. kasnoantička građevina u Muću preobražena 
u predromaničku crkvu sv. Petra (M. Zekan) 


U preinakama antičkih gospodarskih zgrada za po- 
trebe kršćanskoga kulta u ranome srednjem vijeku 
iskorištavani su najprikladniji dijelovi, a to su egze- 
dre, koje su uz vrlo male građevne zahvate mogle 
biti pretvorene u kršćansku crkvicu. Tako je egzedra 
jedne gospodarske zgrade u Segetu, na širem pro- 
storu trogirskog agera, pretvorena u predromanič- 
ku crkvicu centralnoga tipa na način da je ravnim 
zidom zatvoren okvir egzedre, a cijeli prostor nat- 
kriven kupolom zbog koje su na dvjema stranama 
ugrađene dvije trompe. Ulaz na južnoj, a svetište 
na sjevernoj strani u ovom slučaju dokazuju da su 
prednosti uporabe ranije građevine prevladale nad 
nepovoljnom orijentacijom. 


Novija istraživanja crkve sv. Petra u Muću pokaza- 
la su da crkva iz koje potječe glasoviti natpis kne- 
za Branimira, točno datiran 888. godinom, nije bila 
izvorna predromanička građevina četverokonhno- 


93 M. Zekan (1980.), 623-640. 


ga tlocrta, kako se prije pretpostavljalo, nego tako- 
đer jedna antička gospodarska zgrada, koja je vjero- 
jatno bila upotrebljavana kao starokršćanska crkva i 
tek u drugoj preinaci dobila predromaničku oltarnu 
ogradu." 


Opisanim pregradnjama stvoreni su dakle crkve- 
ni prostori koji se morfološki uklapaju u tipologiju 
novosagrađene crkvene arhitekture u ranome sred- 
njem vijeku. 


Preobrazba antičke obrambene arhitekture 


Najviše primjera uporabe antičke obrambene arhi- 
tekture za preinaku prostora u ranosrednjovjekov- 
ne crkve pokazuje Dioklecijanova palača, u kojoj su 
prostori iznad svih četiriju vrata i jedna kula pretvo- 
reni u kršćanske kultne građevine. 


Uski stražarski hodnici nad antičkim ulazima Di- 
oklecijanove palače mogli su zadovoljiti prostorne 
zahtjeve smještaja malih crkvica, ali njihov je po- 
ložaj nad vratima odredio smisao pregradnje, a to 
je simbolička zaštita prilazima kršćanskom gradu 
kakav je Split postao u VII. stoljeću. Sva četiri ula- 
za u Palaču u srednjem su vijeku dobila kršćansku 
zaštitu crkvicama, od kojih su dvije (nad sjevernim i 
zapadnim vratima) većim dijelom sačuvane, jednoj 
je ostao dio zvonika (nad južnim vratima), a dvije 
(nad istočnim vratima) poznate su samo po podat- 
cima iz dokumenata. 

Slika 212: Preobrazba antičkih obrambenih prostora 

u ranosrednjovjekovne crkve (prema J. Marasoviću): 

a. Sv. Martin iznad sjevernih vrata Dioklecijanove palače 


b. Sv. Teodor (Gospe od Zvonika) 
iznad zapadnih vrata Palače 


64 T. Marasović (1978.), 23. 


Ž Pamoa 
Slika 213: Sv. Stošija iznad južnih vrata Palače, 
pretpostavljeni izgled zvonika (prema J. Marasoviću) 


Za adaptaciju srednjovjekovne crkve u antičkom 
stražarskom prostoru povoljnije uvjete pružala su 
sjeverna i južna pročelja zbog svoje orijentacije u 
pravcu zapad-istok. Pregradnjom sjevernih vrata u 
crkvu sv. Martina iskorišten je prostor koji je straža- 
rima služio kako bi posebnom napravom podizali 
ili spuštali tzv. saracenska vrata (spuštaljke).““ Po- 
godna je orijentacija prvobitnoga prostora u smje- 
ru zapad-istok omogućila postavljanje ulaza na 
zapadnoj strani, gdje je in situ sačuvan nadvratnik, 
a njegov natpis otkriva ne samo ime svećenika Do- 
minika, koji je izveo preobrazbu stražarskoga hod- 
nika u crkvu, nego opisuje i samu preinaku (...na 
čast blaženog Martina, pregradne zidove i vrata postavio 
je prezbiter Dominik...). Na istočnoj je strani obliko- 
vano svetište s malom apsidnom nišom na samom 
istočnom zidu. Da bi se dobilo što više prostora, 
izvornim je antičkim lezenama uklonjen donji dio. 
Zazidani su veliki lučno oblikovani antički otvori i 
posred njih postavljeni mali prozori s tranzenama. 
Veće intervencije poduzete su na stropu, gdje su 
razbijene ravne antičke stropne ploče i iznad njih 
sagrađen bačvasti svod sasvim u skladu s tipskim 


obilježjima predromaničke arhitekture. Granica 
prezbiterija crkve označena je oltarnom ogradom, 
koja je u cjelini ostala sačuvana, a iza nje postav- 
ljen oltar koji se sastojao od prizmatičnoga mono- 
litnog stupića i oltarne menze. Ostao je sačuvan i 
temelj zvonika na krovu, postavljen na zapadnom 
kraju crkve iznad ulaza. 


Ranosrednjovjekovna crkva sv. Anastazije, sagrađe- 
na nad južnim ulazom u grad, najranije se spominje 
u povijesnim vrelima 1136. godine, a 1269. godine 
navodi se i položaj te građevine u predjelu Fenetris 
(in Fenetris iuxta ecclesiam sancte Anastasie e prope bal- 
conem).?* Od prvobitne je crkve ostao samo bačva- 
sto presvođeni prostor prizemlja zvonika, kojemu 
položaj točno po sredini pročelja otkriva poštovanje 
naglaska osi Palače, ali također i uobičajeno obliko- 
vanje zapadnoga korpusa crkve, jer se crkveni pro- 
stor prostirao dalje prema istoku, kako to dokazuju 
sačuvani zidovi romaničkoga zdanja iz druge faze 
te građevine. 


Na zapadnom i istočnom pročelju Dioklecijanove 
palače nije se mogla slijediti uobičajena orijentacija, 
jer su stražarski prostori bili orijentirani u pravcu 
sjever-jug, pa su i crkvice poprimile takvu orijenta- 
ciju. Zbog uloge zapadnih vrata kao glavnoga ulaza 
u grad, nije za crkvu iskorišten stražarski prostor 
iznad vanjskog ulaza, nego je za tu svrhu odabran 
prostor nad unutarnjim vratima obrambenog dvori- 
šta. Ulaz u crkvu sv. Teodora postavljen je stoga na 
sjevernom prilazu stražarskom hodniku, a svetište 
na jugu. Ostvaren je sličan postupak adaptacije kao 
i na sjevernom zidu, s time što su i u ovom slučaju 
skraćene antičke lezene. Sva polja presvođena su 
kružno-kupolnim svodom, a nad srednjim poljem 
izgrađen je zvonik, koji je do danas ostao u cjelini 
sačuvan.“ 


Nema podataka o izgledu crkvica iznad istočno- 
ga ulaza u grad, no kako se spominju dvije crkve, 
jedna sv. Apolinara, a druga sv. Leonarda, može se 
pretpostaviti da su one preuređene iznad vanjskoga 
i unutarnjeg ulaza obrambenog dvorišta. 


I u sjeverozapadnoj kuli Dioklecijanove palače bila 
je ugrađena ranosrednjovjekovna crkva posvećena 
sv. Petru, koja se u vrelima XI. stoljeća spominje 
pod nazivom turris sancti Petri. U slojevitom gra- 
đevnom razvitku same kule nisu se sačuvali ostatci 
ranosrednjovjekovne crkve, koja je vjerojatno zauzi- 
mala prostor prvoga kata. 


Na zapadnom zidu Dioklecijanove palače udublje- 
na je apsida ranosrednjovjekovne crkve sv. Mihovi- 
la na obali, i to nakon što je izgradnja ispred zida 
bila obezvrijedila njegovu izvornu obrambenu na- 
mjenu, pa je tada dopušteno da se predromanička 
crkva proširi i zađe u obrambeni sustav grada.“? 


Uporaba antičkih spolija 


Za predromaničku i ranoromaničku crkvenu arhi- 
tekturu u Dalmaciji vrlo je znakovita uporaba an- 
tičkih spolija.*%“ Reutilizacija ostataka (dijelova ili 
ulomaka) antičke arhitekture česta je pojava u rano- 
srednjovjekovnim crkvama u svim njihovim dijelo- 
vima od temelja do krova. 


U crkvi Sv. Trojstva (sv. Donata) u Zadru dijelovi 
monumentalne antičke arhitekture upotrijebljeni su 
kao temelji predromaničke crkve koji su ostali ispod 
crkvenog poda. Gotove antičke ploče svrhovito su 
iskorištene u pločniku ranosrednjovjekovnih crkava, 
osobito onih u blizini porušenih antičkih građevina. 


Mnoge spolije u zidovima ponegdje su također isko- 
rištene samo kao građa, pa im ukras nije bio vidljiv 
na vanjskoj površini zida, iako ima slučajeva da su 
antičke ukrašene ili profilirane spolije ostavljene 
vidljive na vanjštini ili unutrašnjosti predromanič- 
kih crkava. 


Najčešća je bila pojava upotrebe antičkih stupova 
kao konstrukcijskih dijelova predromaničkih crka- 
va. Ponegdje su u tu svrhu poslužili neprerađeni 
stupovi s kapitelima (kao u slučaju benediktinske 
opatijske crkve na Sustipanu u Splitu, gdje su preu- 
zeti stupovi i kapiteli iz Dioklecijanove palače, ili u 
crkvi sv. Martina u Trogiru, gdje su neki od stupo- 


#5. Po ukrasnim osobinama T. Burić (1992.b), 214-217, datirao je oltarnu ogradu u treću četvrtinu XI. stoljeća. 
9% CD V, 502. Usp. još P. Petrić: Sakralna topografija u staroj jezgri grada, Kulturna baština, 19, Split 1989., 276. Terminom “balkon“ 
vjerojatno je označena središnja trodijelna loža portikata Dioklecijanove palače. 


97. T. Marasović (1978.), 23; J. Belamarić (1991.). 
2% CDLI1II1. 

$9 T, Marasović / M. Zekan (1982.), 111. 

1, Babić (2006.), 141-148. 

Slika 214: Antičke spolije u ranosrednjovjekovnoj uporabi: 

a. postolje Jupiterova hrama na zadarskom kapitoliju, upo- 

trijebljeno kao temelj crkve Sv. Trojstva (crtež A. Hausera), 
b. antički arhitrav u funciji sarkofaga starohrvatskog dosto- 
janstvenika u mauzoleju ispred bazilike sv. Marije u Biskupi- 
ji, c. antički arhitrav preinačen u sarkofag iz predromaničke 
crkve sv. Bartula u Galovcu, d. stup antičke bifore u funkciji 

stipesa oltara crkve sv. Vida kraj Dola na Braču, e. antički 
sarkofag u funkciji okvira vrata ranosrednjovjekovne crkvice 

sv. Mihovila nad Dolom na Braču 


va i kapiteli preuzeti iz antičkih građevina. Upora- 
ba antičkih stupova i kapitela ima, dakako, i svoju 
dulju, starokršćansku tradiciju, kako to pokazuje 
crkva sv. Stjepana (sv. Šime) u Zadru, u kojoj su 


81 P Vežić (1989.), 323-324; I. Babić (2006.), 94. 


spolije planski i smišljeno postavljene: na sjevernoj 
strani kanelirani stupovi s korintskim kapitelima, a 
na južnoj glatki stupovi s kapitelima rimskoga dor- 


skog stila.“ 


Antičke tegule vide se još uvijek na krovovima apsi- 
da crkve Sv. Trojstva u Zadru, a pokrivale su i krov 
crkve sv. Nikole na Koločepu. 


Reutilizirani dijelovi antičke arhitekture ili sarkofa- 
ga mogu se zapaziti i na otvorima predromaničkih 
crkava, osobito onih manjih, građenih sa skromnim 
financijskim mogućnostima. Tako su vrata crkve sv. 
Mihovila nad Dolom na Braču u cjelini oblikovana 
od antičkoga sarkofaga kojemu je uklonjeno dno, pa 
su stranice nekadašnjega kamenog sanduka poslu- 
žile kao čvrsti, klesarski izvrsno dotjerani (premda 
i vrlo uski) otvor ulaza u predromaničku crkvu. 
Čak ni preobrazba monumentalnog Dioklecijanova 
mauzoleja u najznačajniju dalmatinsku ranosred- 
njovjekovnu prvostolnicu nije zaobišla uporabu an- 
tičke građe, kako se to i danas jasno raspoznaje na 
unutrašnjosti južnih vrata splitske katedrale. 


I među liturgijskim namještajem predromaničkih 
crkava nalaze se ulomci i dijelovi ranijih građevina. 
Antičko porijeklo stipesa crkve sv. Martina u Trogi- 
ru vidi se na bočnoj strani oltarnoga stupa, a u crkvi 
sv. Vida kraj Dola na otoku Braču kao stipes oltara 
upotrijebljen je srednji stup prozora jedne staro- 
kršćanske crkve. 


Vrsna građa s antičkih nalazišta, poglavito ona mra- 
morna, privlačila je predromaničke majstore da je 
upotrijebe i za izradu oltarne ograde kao najznako- 
vitijeg dijela liturgijskog namještaja predromaničkih 
crkava. Jedan od najljepših ranosrednjovjekovnih 
zabata oltarne ograde u Dalmaciji (koji je usto i po- 
vijesno važan jer u svom natpisu spominje “sestru 
i kraljicu“) načinjen je od antičkog sarkofaga, ko- 
jemu je skulpturna kompozicija u visokom reljefu 
ostala vidljiva na stražnjoj strani ograde. 


Neki ranosrednjovjekovni sarkofazi preinačeni su 
antički, a neki su prerađeni iz drugih dijelova an- 
tičke arhitekture, poput onoga iz mauzoleja ispred 
bazilike sv. Marije u Biskupiji, u kojem je bio poku- 
pan visoki starohrvatski dužnosnik, gdje je ostao 
izvorni reljef sučelice postavljenih hipokampa.? 
Sarkofag iz predromaničkoga doba u crkvi sv. Bar- 
tula u Galovcu izrađen je od jednog antičkog bogato 
ukrašenog arhitrava.“ 


#2 V, Delonga (2000.), 23-28; I. Babić (2006.), 108. 


Morfološka klasifikacija 


Dvije osnovne skupine crkava, tzv. centralni i lon- 
gitudinalni tipovi koji se prate u svim razdobljima 
srednjovjekovne crkvene arhitekture, obilježavaju 
i morfologiju ranosrednjovjekovnoga graditeljstva 
u Dalmaciji. Tzv. centralnim tipovima svojstveno je 
koncentrično oblikovanje prostora u odnosu na sre- 
dišnju vertikalnu os, ili pomanjkanje jedne prevlada- 
vajuće horizontalne osi, koja je zajednička značajka 
longitudinalnim tipovima. 


U svakoj od tih skupina moguća je dalja raščlam- 
ba na jednoprostorne i složene tipove u centralnoj 
skupini, odnosno jednobrodne i višebrodne crkve 
longitudinalnoga obilježja. 


Već je Dyggve svojedobno predočio kako se slože- 
ni centralni prostori u ranosrednjovjekovnom gra- 
diteljstvu Dalmacije mogu usporediti s trobrodnim 
longitudinalnim prostorima.# Nova usporedba 
poprječnih presjeka ranosrednjovjekovnih crkava 
u dvjema skupinama, od jednoprostornih ili jed- 
nobrodnih do složenih centralnih ili trobrodnih 
uzdužnih crkava, pokazat će uvjerljivost takva pro- 
matranja. 


Centralne građevine 


Tlocrti ranosrednjovjekovnih crkava centralne 
skupine poklapaju se s različitim geometrijskim li- 
kovima, u kojima nema dominantne uzdužne osi. 
Analogno tomu, korpusi tih crkava zasnivaju se na 
geometrijskim tijelima na kojima prevladava jedna 
vertikalna os. Tako susrećemo crkve kojima osno- 
vu čine: krug, kvadrat, višekut ili istostranični križ. Iz 
takvih se tlocrta razvijaju različita tijela po kojem 
crkve poprimaju prostorne oblike valjka, kocke, više- 
stranične prizme ili složenoga volumena, koja nasta- 
je iz tlocrtne osnove istostraničnoga križa. 


Tako zamišljeni geometrijski likovi obogaćuju se u 
u tlocrtima dalmatinskih predromaničkih crkava 
dodatnim elementima koje određuju liturgijski za- 
htjevi građevine kao što su apside na istočnoj strani 
ili niše na unutarnjim zidovima, te konstrukcijskim 


$% N. Jakšić, Biskupija kraj Knina, Crkvine, sarkofag, sredina 9. stoljeća, HiK, IL, 2000., 208-209. 
$% N. Jakšić, Galovac, Crkva Sv. Bartula, sarkofag, HiK, II, 2000., 258. 


95 E, Dyggve (1933.a), fig. 1. 


centralne građevine longitudinalne građevine 


Slika 215: Usporedni presjeci centralnih i longitudinalnih prostora: 
a. centralne građevine: 1. Sv. Marija, Mali Iž, 2. Sv. Pelegrin, Savar, 3. Sv. Juraj, Ravanjska, 
4. Sv. Trojica, Split, 5. Sv. Trojstvo, Zadar; 
b. longitudinalne građevine: 1. Sv. Juraj, Split, 2. Sv. Petar, Omiš, 3. Sv. Petar, Zadar, 
4. Sv. Eufemija, Split, 5. Katedrala, Dubrovnik 


ili dekorativnim dodatcima poput stupova, potpor- 
njaka, lezena ili plitkih niša. Volumen geometrijskih 
tijela istodobno se obogaćuje novim konstruktiv- 
nim i morfološkim elementima krovnoga i svodnog 
sustava u kojem uvijek dominira središnja kupola 
pokrivena čunjastim krovom, odnosno polukalote 
apsida (ili drugih konhi) natkrivene polučunjastim 
krovovima. 


Osnovna morfološka podjela dalmatinskih ranosred- 
njovjekovnih crkava centralnoga tipa svodi se na: 


* jednoprostorne građevine, koje su vrlo brojne, 
* rijetke složene višeprostorne oblike. 


U okviru tih dviju osnovnih tipskih skupina, rano- 
srednjovjekovne crkve u Dalmaciji pružaju moguć- 
nost dalje morfološke raščlambe. 


Jednoprostorne centralne građevine 


Zajednička osobina predromaničkih jednoprostor- 
nih centralnih građevina u Dalmaciji jest jedinstve- 
ni prostor kružne, četvrtaste, pravokutne ili križne 
osnove, koji različitim dodatcima apsida ili konhi 
poprima različite tipske varijante. Tako nastaju ra- 
zličiti oblici crkava kružnoga ili četvrtastog tlocrta 
s jednom apsidom ili složenije varijante u kojima 
se povećava broj egzedri, što radijalno okružuju 
središnji prostor. Tako postavljeno razvrstavanje 
dovest će do uočavanja niza različitih oblika koje, 
s obzirom na učestalost njihove pojave na više nego 
jednom primjeru, možemo smatrati arhitektonskim 
tipovima. 


A. 
Jednoapsidni centralni tip 


Tip centralnih građevina s jednom apsidom zas- 
tupljen je u kružnoj, četvrtastoj i pravokutnoj vari- 
janti. 

* Kružnu inačicu toga tipa predstavlja crkva sv. Ma- 
rije u Malom Ižu kao primjer građevine s kružnom 
osnovom, presvođene kupolom i natkrivene čunja- 
stim krovom. Polukružna apsida na istočnoj strani 
presvođena je polukalotom. Crkva se datira oko IX. 
stoljeća isključivo na temelju tipskih osobina. 


* Preobrazbom egzedre jedne ranije antičke građe- 
vine nastao je i kombinirani kružno-četvrtasti oblik 


crkve sv. Danijela (Sudanel) kod Segeta nedaleko od 
Trogira, datirane u šire predromaničko razdoblje IX. 
do XI. stoljeća. Polukružna egzedra presvođena po- 
lukupolom u cjelini zadržana je u istočnoj polovici 
crkve, a zapadna pravokutna polovica presvođena 
je drugom polovicom kupolne kalote pomoću trom- 


pi. 


* Na sličan je način oblikovana i predromanička 
ckva sv. Lovre u Stobreču, koja je kao svekoliki crk- 
veni prostor upotrebljavala samo apsidu veće staro- 
kršćanske bazilike. 


Četvrtastu inačicu toga tipa predstavljaju crkve na 
Dugom otoku i na podvelebitskoj obali: 


* Sv. Pelegrin u Savru također je dobro sačuvana 
građevina s kupolom i krovom te s trompama u 
uglovima, što se odražava i malim krovićima uz 
kružni tambur kupole. Izvornoj građevini nedosta- 
je jedino porušena polukružna apsida na istočnoj 
strani, koja je bez sumnje izvorno postojala. Crkva 
se isključivo po tipskim elementima datira oko IX. 
stoljeća. 


* Sv. Viktor na Citoriju sačuvan je samo u temelj- 
nim ostatcima, ali, s obzirom na sasvim isti oblik i 
dimenzije slične i nedaleke crkve sv. Pelegrina, do- 
pušteno je pretpostaviti da je crkva pripadala istom 
tipu i da je sagrađena u isto doba (IX. stoljeće). Za 
razliku od Sv. Pelegrina, crkva sv. Viktora sačuvala 
je ostatke polukružne apside. 


* Sličan je oblik vjerojatno imala i crkvica na Sukav- 
cu** koja se, sudeći po sačuvanim ostatcima, svojim 
tlocrtom podudara s drugim dvjema crkvicama na 
Dugom otoku. 


* Inačica istoga tipa pravokutne osnove sačuvana je 
na primjeru crkve sv. Jurja u Rovanjskoj, osobito po- 
slije restauratorskih radova kojima je vraćen prvo- 
bitni izgled crkve. Tamo je osnovni prostor, premda 
u tlocrtu pravokutnik kojim prevladava uzdužna 
os, prekriven jedinstvenom kupolom elipsasta tlo- 
crta, pa su i u tom slučaju bile potrebne trompe u 
uglovima, koje se odražavaju i na krovu. Zbog tip- 
ske povezanosti sa spomenutim primjerima na Du- 
gom otoku, i ta se građevina datira oko IX. stoljeća. 


Pet crkava sjevernodalmatinskog područja (Iž, 
Dugi otok, Rovanjska) podudara se u dimenzijama 
i osnovnom obliku (s iznimkom crkve na Ižu, koja 


#% Toponim upućuje na pretpostavku da je izvorni naslovnik crkve bio sv. Luka. 


Slika 216: Jednoapsidne centralne građevine, usporedni na- 

crti: a. Sv. Marija, Mali Iž, b. Sv. Danijel, Seget, c. Gospe od 

Karmela, Stobreč, d. Sv. Pelegrin, Savar, e. Sv. Viktor, Citorij 
(Dugi otok), f. Sv. Juraj, Rovanjska 


pripada kružnoj varijanti istoga tipa i nešto je većeg 
dijametra), načinu gradnje i konstrukciji. Kako su 
sve koncentrirane u istoj regiji (sjevernodalmatin- 
ski otoci i podvelebitsko kopno), može se u ovom 
slučaju smatrati da se radi o regionalnom arhitek- 
tonskom tipu. Dvije srednjodalmatinske adaptacije 
(Seget i Stobreč) oblicima se uklapaju u isti arhitek- 
tonski tip. 


Dosada nisu uočene nikakve lokalne posebnosti 
na spomenutim zadarskim otocima i u podvelebit- 
skom kraju koje bi se mogle dovesti u izravnu vezu 
s nastankom toga arhitektonskog tipa, pa se pojava 
navedenih crkvica može objasniti utjecajem Zadra 
kao jakoga upravnoga i političkog središta Dalma- 
cije kojemu su u ranom srednjem vijeku gravitirala 
i naselja sa spomenutim crkvicama. Iz toga grada, 
kao središta prostrane dijeceze, dolazili su poticaji 
i uzori u gradnji sakralne arhitekture. Najpoznatija 
centralna građevina predromaničke arhitekture u 
Dalmaciji, crkva Sv. Trojstva (sv. Donata) u Zadru, 
postojala je već početkom IX. stoljeća, pa je ona mo- 


gla biti uzorom naručiteljima i majstorima drugih cr- 
kava, osobito onima podignutim na gravitacijskom 
području Zadra. Usporedba zadarskoga Sv. Donata 
s crkvicama centralnog tipa na zadarskim otocima 
pokazat će, doduše, ne samo razlike u dimenzijama 
nego i u samom tlocrtu. One se ponajprije očituju u 
neusporedivo većoj prostornoj raščlanjenosti karo- 
linške rotunde u odnosu na jednostavne i skromne 
centralne prostore tih malih crkvica, ali isto će tako 
pokazati i podudarnost u osnovnoj zamisli central- 
noga crkvenog korpusa nad kojim dominira kupo- 
la, a kojemu se na istočnoj strani nadovezuje znatno 
manji volumen apside. 


Mala naselja na Ižu, Dugom otoku i u Rovanjskoj za- 
cijelo nisu mogla, niti su za to imala potrebe, ostva- 
riti gradnju jedne tako monumentalne rotunde kao 
što je Sv. Donat u Zadru, ali svojim su skromnim 
mogućnostima mogla osigurati kultni prostor koji 
po osnovnoj arhitektonskoj zamisli podsjeća na taj 
graditeljski uzor. U povijesti arhitekture, uostalom, 


Slika 218: Položaj jednoapsidnih crkava centralnoga tipa u 
Sjevernoj Dalmaciji 


Slika 217: Sačuvane jednoapsidne centralne građevine: a. Sv. Marija, Mali Iž, b. Sv. Pelegrin, Savar, c. Sv. Juraj, Rovanjska 


nisu nepoznati takvi primjeri izravnoga preuzima- 
nja samo osnovne zamisli od određenih prototipo- 
va i modificiranje konačnoga rješenja prema vlasti- 
tim željama i mogućnostima.* Tako su se majstori 
predromaničkih crkvica u zadarskoj okolici mogli 
nadahnuti idejom centralnoga prostora, monumen- 
talno ostvarenog u poznatoj zadarskoj rotundi Sv. 
Trojstva. Modularna istraživanja dovela su i do 
drugoga mogućega arhitektonskog uzora u obli- 
kovanju najjednostavnije varijante jednoprostornih 
centralnih građevina. Vežić je upozorio da je zadar- 
ska krstionica, koja je inače indicirani prototip šeste- 
rokonhnih građevina, mogla biti mogući model i 
za crkvu sv. Marije u Malom Ižu.“ 


Ostaje međutim pitanje radi li se kod arhitekton- 
skoga tipa o kojem je riječ o pojedinačnom preuzi- 
manju oblika za svaku građevinu napose, postoji li 
neki zajednički nositelj projekta gradnje kao naru- 
čitelj odnosno majstorska radionica koja je izvodila 
te građevine, ili se pak sam oblik postupno preno- 
sio od jedne crkvice na drugu. Pomanjkanje sigur- 
nih podataka o nastanku svih tih crkvica otežava 
stvaranje sigurnih zaključaka o tomu, ostavljajući 
mogućnost samo pretpostavkama, koje se u prvom 
redu moraju oslanjati na usporednu analizu samih 
građevina. 


Navedene crkvice obilježavaju dvije tlocrtne vari- 
jante: kružna i pravokutna, pa bi crkvu sv. Marije u 
Malom Ižu trebalo izdvojiti i kada je u pitanju istra- 
živanje jedinstvenoga modela. Nasuprot tomu, tri 
crkvice na Dugom otoku, isto kao i ona u Rovanjskoj, 
podudaraju se u obliku, dimenzijama, konstrukciji i 
načinu gradnje pa u ovom slučaju ostaje najprihvat- 
ljivijom pretpostavka da su sve te građevine nastale 
kao rezultat istoga projekta, odnosno kao produkt 
iste majstorske radionice. To se pogotovo odnosi na 
crkvice na Dugom otoku, ne samo zato što su tlocr- 
tom identične i položajem blizu jedna drugoj, nego 
i zato što su dvije među njima u određenom smislu 


povezane imenima svojih titulara. Sv. Pelegrin i sv. 
Viktor naime istarski su sveci čiji je kult teritorijalno 
ograničen na Umag odnosno Dvograd,“' a pojava 
istih naslovnika pokazuje da se proširio i na taj sje- 
vernodalmatinski otok. 


Izvan sjevernodalmatinske skupine ostaje crkva sv. 
Danijela nedaleko od Trogira, ali to je primjer koji 
se tek preobrazbom dijela antičke građevine, dakle 
više improvizacijom nego slijedom smišljenih tip- 
skih obrazaca, uklopio u najjednostavniji predro- 
manički tip centralnih građevina s kupolom, a isti je 
slučaj i s crkvom Gospe od Karmela, preinačenoj iz 
apside starokršćanske crkve sv. Lovre. 


B. 


Tipska skupina crkava trikonhnoga, 
tetrakonhnog i križnog tlocrta 


Drugu tipsku skupinu centralnih građevina čine 
crkve kojima je zajednička tlocrtna osnova trolist, 
četverolist ili križ. U okviru te skupine razlikuju se tri 
tipske varijante građevina: 

trikonhnoga tlocrta (B“), križno-tetrakonhnog tlocr- 
ta (B“) i križno-tetrakonhnog tlocrta s troapsidnim 
prezbiterijem (B““). 

B! 

Trolisni (trikonhni) tlocrtni oblik, poznat u antičkoj i 
starokršćanskoj cemeterijalnoj arhitekturi (tzv. cella 
trichora), prisutan je u srednjovjekovnoj Dalmaci- 
ji dvjema crkvicama, datiranima u XII. stoljeće. U 
starijoj su literaturi primjerima predromaničkoga 
četverolisnog tipa smatrane crkva sv. Petra u Muću 
i ninska krstionica, ali istraživanjima je utvrđeno da 
je crkva sv. Petra u stvari adaptacija antičke građe- 
vine uzdužnog tlocrta,*? a ninska krstionica druk- 
čijega, pravokutnog tlocrta s unutarnjim nišama.*? 
Autentične srednjovjekovne primjere trolisnog tipa 
predstavljaju crkvice sv. Nikole u Ninu i sv. Krševa- 
na na Krku. Pretpostavlja se da je istom tipu mogla 


$7. Na osnovi povijesnih podataka poznato je da je Teobald, biskup Arezza, uputio 1026. godine majstora Maginarda u Ravennu da 
ondje prouči sakralne građevine. Taj je majstor, inspirirajući se crkvom sv. Vitala (exemplar Sancti Vitali adduxit), projektirao kate- 
dralu u Arezzu, ali tako da je od slavnoga ravenskog prototipa preuzeo samo osnovnu zamisao oktogonalne centralne jezgre i 
vanjskog hodnika, modificirajući je u elipsasti tlocrt sasvim drukčijim rješenjem vanjskog korpusa. Usp. C. L. Ragghianti (1968.), 


692. 
68 T, Marasović (1994.b), 145-155. 
8% T, Marasović (1994.b), 58-60. 
60 P. Vežić (1991.a), (1991.b), sl. 29. 


#1 Leksikon ikonografije, liturgike i simbolike zapadnog kršćanstva, Zagreb 1979., 272-273. 


62 M. Zekan (1980.), 133 i d. 
65 P, Vežić (1985.a). 


pripadati i crkva sv. Tome u Vrsima blizu Nina, od 
koje je poznat samo istočni dio. 


* Crkva sv. Nikole u Ninu sačuvana je do vrha ku- 
pole na kojoj je naknadno dograđena stražarnica. 
Premda se tipski vezuje uz predromaničke oblike, 
po rebrima u unutrašnjosti, isto kao i po portalu na 
pročelju, zaključuje se da je sagrađena u XII. stolje- 
ću. 


* Slična je oblika i crkva sv. Krševana kod Glavoto- 
ka na otoku Krku, koja se tipskim značajkama i na- 
činom gradnje još više vezuje uz predromaničku ar- 
hitekturu. Ipak, i u ovoj crkvi svodne pojasnice, koje 
su zidane klesarski brižljivo obrađenim klesancima, 
pokazuju već romaničko doba, pa se i ta građevina 
datira u XII. stoljeće.“ 


Slika 219: Položaj crkava trolisnoga, četverolisnog i križnog 
tipa u Sjevernoj Dalmaciji i na Kvarneru 

Slika 220: Tipska skupina građevina tlocrta trolist-četvero- 
list-križ: a. Sv. Krševan, Glavotok (Krk), b. Sv. Nikola, Nin, 
c. Sv. Donat, Punat (Krk), c. krstionica, Dubrovnik 


Obje su građevine u ranijoj literaturi smatrane pri- 
mjerima predromaničke arhitekture starohrvatsko- 
ga doba i tek u novije vrijeme atribuirane roma- 
ničkom razdoblju, a uključene su u ova tipološka 
razmatranja jer se unatoč takvu datiranju oblikom 
i načinom gradnje uklapaju u tipske obrasce pred- 
romanike. Svojstven im je istovjetan tlocrt trolista 
(trichora) s tri polukružne konhe i s pravokutnim 
ulaznim prostorom te s kupolom po sredini. Obje 
crkve valja dakle smatrati retardiranim primjerima 
predromaničke arhitekture, oblikovane u romanič- 
ko doba po kasnoantičkim starokršćanskim obras- 
cima. 


* Crkva sv. Tome u Vrsima blizu Nina neistražena 
je građevina kojoj se u istočnom dijelu naslućuju tri 
konhe. Nema podataka o vremenu gradnje, pa je 
možda istodobna s dvjema spomenutim sačuvanim 
građevinama, ali moguće je da je sagrađena i prije 
XII. stoljeća. 


B" 


* Križno-četverolisni oblik pokazuje dubrovačka 
predromanička krstionica sagrađena vjerojatno u X. 
stoljeću zapadno od najstarije dubrovačke katedra- 
le.“ Pronađeni temelji pokazuju da je krstionica bila 
vanjskoga tlocrta grčkog križa, a četiri polukružne 


Slika 221: Srednjovjekovne crkve predromaničkih reminiscencija tipske skupine trolist-četverolist-križ: 
a. Sv. Krševan, Glavotok (otok Krk) (presjek L. Petri), b. Sv. Nikola, Nin (presjek Konzervatorski odjel Zadar), 
c. Sv. Donat, Punat (otok Krk), stanje prije obnove i nacrti M. Pejakovića 


konhe u unutarnjem tlocrtnom obrisu davale su in- 
terijeru četverolisni oblik. Središte građevine nad- 
visivala je bez sumnje kupola, vjerojatno kockaste 
vanjštine. 

* Drukčiju varijantu križnoga tipa pokazuje crkva sv. 
Donata u Puntu na otoku Krku. Središnja četvrtasta 
osnova presvođena ja kupolom također uokvirenom 
valjkastim tamburom. Na taj se prostor sa zapadne i 
istočne strane nastavljaju pravokutni, bačvasto pre- 
svođeni prostori ulaza, odnosno apside, dok su na 
sjeveru i jugu polukružne polukalotno presvođene 
konhe. U ranijoj je literaturi crkva pripisana tako- 
đer starohrvatskom razdoblju,“ ali u novije se doba 
izražavaju sumnje u takvo datiranje, a i morfološke 
osobine razlikuju se od spomenutih dvaju primjera 
križno-četverokonhnoga tipa. Ipak, kao i u slučaju 
romaničkih trikonhnih građevina, pojava te crkve 
može se smatrati retardiranim predromaničkim 
oblikom, građenim u romaničko doba. 


B"" 


Križno-četverokonhnom tipu s troapsidnim prezbi- 
terijem pripadale su tri crkve u Sjevernoj Dalmaciji: 
Sv. Križ u Ninu, Sv. Vid u Zadru te crkva u Bego- 
vači. 

* Crkva sv. Križa u Ninu jedna je od najbolje saču- 
vanih građevina starohrvatskoga doba u Dalmaciji, 
vjerojatno sagrađena u IX. stoljeću, s naknadnim 
preinakama, među kojima je najvažniji nadvratnik 
župana Godečaja iz XI. stoljeća. To je izraziti primjer 
spoja križnoga tlocrta, četverokonhnoga svodnog 
sustava i troapsidnoga prezbiterija. Sva četiri kra- 
ka križa presvođena su polukalotama, a prijelaz 
četvrtaste osnove na polukupolni svod ostvaren je 
trompama u uglovima. Nad središtem se diže ka- 
lota kupole konstruirana također preko trompi u 
uglovima, uokvirena izvana valjkastim tamburom 
i pokrivena čunjastim krovom. Sa strane središnje 
pravokutne apside nalaze se manje bočne apsidice 
polukružnoga vanjskog i unutarnjeg tlocrta, presvo- 
đene polukalotom. Vanjske zidne plohe na apsidi i 
na tamburu raščlanjene su plitkim nišama. 


* Istoga je oblika, a vjerojatno i dimenzija, bila za- 
darska crkva sv. Vida, koja je porušena krajem XIX. 
stoljeća, ali njezin je izgled poznat zahvaljujući saču- 
vanom Smirichevu crtežu. Može se stoga pretposta- 


%7 TT. Marasović (1994.), 54. 
% M. Jurković (2000.), 173. 


viti da se ona oblikom i vremenom gradnje sasvim 
poklapa s crkvom sv. Križa u Ninu. 


* Najviše sličnosti sa spomenutim crkvama u Ninu 
i Zadru pokazuje tlocrt crkve u Begovači, koja je sa- 
čuvana samo u donjim slojevima zida. I ondje su sa 
strane dodane male apside, ali je za razliku od crkve 
sv. Križa u Ninu i središnja, isturena apsida također 
polukružna. Ona je svojim oblikom bliža istarskoj 
varijanti istoga tipa, zastupljenoj crkvom sv. Tome 
kraj Rovinja i prezbiterijalnim prostorom crkve sv. 
Klementa u Puli.“ 


Tlocrt istokračnoga križa razvijen je u starokršćan- 
skoj arhitekturi i primijenjen osobito kod crkava 
manjih dimenzija, a najbolje je sačuvan primjer tzv. 
mauzolej Galle Placidije u Ravenni iz V. st. Na toj su 
građevini krakovi križnoga tijela presvođeni bačva- 
stim svodom, a nad njihovim križanjem diže se ku- 
pola uokvirena četverostranim kubusom i pokrive- 
na četverostrešnim krovom. Vanjske zidne površine 
četiriju krakova raščlanjene su plitkim nišama. 


Tom ravenatskom mauzoleju na istočnom je Jadra- 
nu zemljopisno i vremenski najbliži primjer kapela 
S. Maria del Canetto u sklopu bazilike S. Maria For- 
mosa u Puli. Sagrađena u VI. stoljeću, ona zadrža- 


Slika 222: Križno-troapsidni tip: a. crkva u Begovači, 
b. Sv. Vid u Zadru (prema Smirichevu crtežu), 
c. Sv. Križ u Ninu, tlocrt i presjek (prema Petricioliju) 

Slika 223: Sv. Križ u Ninu 


va isti križni tip s kupolom četvrtastoga vanjskog 
kubusa, kao i raščlanjenost zidnih površina plitkim 
nišama, a adriobizantski utjecaj odražava se na poli- 
gonalnoj formi istočnoga kraka, odnosno apside.“**? 


Imajući pred očima navedene primjere, možemo za- 
ključiti da je crkva sv. Križa u Ninu dalji stupanj 
u razvitku iste arhitektonske zamisli, ali obogaćen 
dvjema drugim sastavnicama. 


Jedna od tih sastavnica već je spomenuti četvero- 
konhni prostor, koji nastaje presvođenjem krakova 
križa polukalotama putem trompi, što čine prijelaz 
iz pravokutne na kružnu osnovu polukupolica. Ka- 
lote ne mijenjaju vanjski dojam građevine križnoga 
tipa, ali u unutrašnjosti sasvim odražavaju četvero- 
konhni prostor. U toj simbiozi križnoga i četvero- 
konhnoga koncepta ova druga sastavnica imala je 
jači utjecaj na oblikovanje vanjštine kupole jer je, za 
razliku od starokršćansko-ranobizantskih modela 
(mauzolej u Ravenni i kapela u Puli) koje nadvisuje 
kockasta vanjština, kupola u dalmatinskim crkva- 
ma toga tipa oblikovana valjkastim tamburom, do- 
sljedno primijenjenim u svim tipovima polikonhnih 
građevina. 


Treća sastavnica, troapsidni prezbiterij, najdalji je 
evolutivni stupanj razvitka oblika toga tipa od sta- 
rokršćanskoga prototipa. Bočne apside vanjskoga i 
unutarnjega polukružnog oblika raščlanjuju istočni 
korpus crkve, koja je na vanjskim zidnim površi- 


Slika 224: Sv. Vid u Zadru, crtež (prema Smirichu) 
prije rušenja crkve 

nama također raščlanjena plitkim nišama. Kupo- 
la, kojoj prijelaz iz unutarnje četvrtaste osnove na 
kružnicu kalote čine trompe, izvana je uokvirena 
valjkastim tamburom, koji u toj pojedinosti crkvu 
više približuje bizantskom utjecaju nego starokrš- 
ćanskom prototipu. 


Crkva u Begovači, premda bliska tom tipu, bliža je 
tipskoj skupini građevina koje čine Sv. Tomaž kraj 
Rovinja, Sv. Klement u Puli i Sv. Martin kraj Mar- 
tinšćice na Cresu. Ta je skupina poznata i u drugim 
regijama europske predromanike. 


C. 
Polikonhni (heksakonhni i oktakonhni tip) 


Najbrojniju tipsku skupinu predromaničkih central- 
nih građevina u Dalmaciji, koja je i u dosadašnjem 
istraživanju ranosrednjovjekovnoga graditeljstva 
pobudila najviše pažnje i rasprava o problemu po- 
rijekla, datiranja i razvitka oblika, čine građevine 
šesterolisnoga (heksakonhnog, C') i osmerolisnog 
(oktakonhnog, C“) tlocrta. 


c 
Ranosrednjovjekovne dalmatinske crkvice šestero- 
konhnog tlocrta (tzv. hexachore) poznate su još od 
kraja prošlog stoljeća, kada je Jackson objavio opis 
i nacrte najbolje sačuvane građevine toga tipa — crk- 


ve Sv. Trojice u Splitu, a Bianchi iznio rezultate 
arheoloških istraživanja sv. “Ursule“ (zapravo sv. 


% B. Marušić (1957.), tabla VII-X; Ranokršćanska bazilika sv. Marije Formose u Puli, izložba, Pula 2005., 28-32. 


60 T. G. Jackson (1887.), II, 72-74. 


Slika 225: Primjeri križnoga tipa u starokršćanskom razdoblju i u ranome srednjem vijeku: a. tzv. Mauzolej Galle Placidije u 
Ravenni, b. kapela S. Maria del Canetto u crkvi S. Maria Formosa u Puli, c. Sv. Toma kod Rovinja (prema Matejčiću) 


Marije) kod vrata Stomorice u Zadru.#' Od tada do 
danas znatno je povećan broj crkava koje pripada- 
ju tom istom tipu, najviše zahvaljujući otkrićima 
starohrvatskih građevina šesterolisnoga tlocrta u 
Brnazama, Pridragi i Kašiću,“ te iskopavanjima 
na trgu u Trogiru, gdje su izašli na vidjelo ostatci 
šesterokonhne crkve sv. Marije.#* U posljednje vri- 
jeme otkrićem šesterokonhne građevine u Škabrnji 
povećan je broj dalmatinskih šesterolisnih građe- 


$1_C, E Banchi (1883.b), 33 i d. 

#2 S. Gunjača (1955.b), 85 i d., (1963.), 35-39. 
63 T, Marasović (1963.), (1966.). 

64 N, Jakšić (1988.b), 111 i d. 

#5 I, Čremošnik (1953.), 305 i d. 

$ 1. Petricioli (1995.c), 237i d. 

vina,** kojima valja priključiti i podatke o jednoj 
šesterokonhnoj crkvi u Bosni, otkrivenoj prije pola 
stoljeća. Tome treba dodati i ubikaciju još jedne 
crkve istoga tipa prema maketi Zadra iz XVI. stolje- 
ća,*%* kao i podatke o porušenoj crkvi šesterolisnoga 
tlocrta u Kakmi u Ravnim kotarima, također u za- 
darskom kraju. Sve je to omogućilo da se i u novijoj 
literaturi znatna pažnja posveti tom tipu.*7 


5" Šesterokonhni je tip osim toga i pojedinačno najpotpunije istražen. O crkvi Sv. Trojice objavljena je monografija (J. Marasović / T. 


Marasović / M. Marasović, 1971.), a gotovo i sve druge spomenute građevine iscrpno su obrađene, osim novootkrivene crkvice 
u Škabrnji. Posljednjih godina P. Vežić (1991.a), M. Jurković (2000., 186) i Ž. Rapanić (1998.a) dali su svoje priloge proučavanju 
šesterolisnih crkava kao tipskoga fenomena, tako da danas, iako poneka od građevina toga tipa još uvijek nije dokraja obrađena, 


zaista raspolažemo građom za cjelovitu tipsku raspravu. 

Slika 226: Položaj polikonhnih građevina 


Šesterokonhne crkve u Dalmaciji koncentrirane su 
samo u dvjema regijama: splitskoj i većim dijelom 
u zadarskoj. 


Splitsko područje 


* Crkva Sv. Trojice u splitskom predjelu Sutrojice, 
vezana i uz kult arhanđela Mihovila (sudeći po 
fragmentu natpisa oltarne pregrade), sačuvana je 
sve do krova, s kupolom obnovljenom 1971. Crkva 
je šesterolisnoga tlocrta, raščlanjena plitkim nišama 
na vanjštini polukružnih konha, osim na zapadnoj. 
Sagrađena je u polju nad jednom antičkom građevi- 
nom, od koje je iskopavanjima pronađena polukruž- 
na egzedra. Nema podataka za precizno datiranje, 
ali na temelju dekorativnih svojstava može se kao 
približan termin pretpostaviti kraj VIII. ili početak 
IX. stoljeća. 


* Crkva sv. Marije na trgu (de Platea) u Trogiru sa- 
čuvana je u donjim dijelovima zida, osim zapadne 
konhe, kojoj je u većem dijelu ostao i izvorni svod. 
Ostatci crkve djelomično su obnovljeni sedamde- 
setih godina prošloga stoljeća u dvoru biskupske 
kuće. Izvorni izgled građevine poznat je po tlocrtu 
iz 1831., opisu iz 1833., a osobito zahvaljujući Cle- 
risseauovu crtežu iz 1757. godine. Tlocrt je čisti še- 
sterolist, vezan sa zapadne strane uz jednobrodnu 
crkvicu sv. Sebastijana, koja je romaničkog porije- 
kla. Sve vanjske plohe na konhama i na središnjoj 
kupoli bile su raščlanjene plitkim nišama, a ispod 
krova konhi i pri vrhu središnjega tambura nala- 
zio se dekorativni vijenac malih konzolica i niša. 
Crkva je od različitih istraživača različito datirana 


Slika 227: Građevine šesterokonhnoga tipa, skupina split- 
skog područja: a. Sv. Trojica u Splitu, b. Sv. Marija u Trogiru 


u okviru ranosrednjovjekovnoga razdoblja. Razvit- 
kom istraživanja, to jest porastom broja podataka i 
količine znanja o toj građevini, mijenjale su se i da- 
tacije, koje se danas uglavnom svode na raspon od 
početka VIII. do IX. stoljeća. Ipak, najuvjerljivijom 
osnovom za datiranje čini se zabilješka trogirskoga 
premancira Lučića, po kojoj je crkva sagrađena u 
doba bizantskog cara Teodozija III. (715.-717.). 


* U Brnazama kraj Sinja pronađeni su 1947. godi- 
ne na uzvisini Mijoljači ostatci heksakonhne crkve. 
Toponim i fragmenti natpisa pronađeni prilikom 
iskopavanja upućuju na zaključak da je titular cr- 
kve sv. Mihovil. Crkva je otkrivena samo u donjim 
dijelovima i temeljima, a 1960. godine radi eksplo- 
atacije građevnoga materijala sasvim je uništena 
urušavanjem brežuljka na kojem je sagrađena. Tlo- 
crt pokazuje deformirani šesterolist kojemu je sa 
zapada pridodan četverostrani atrij. Datacija crkve 
u IX. stoljeće zasniva se na ukrasnim osobinama li- 
turgijskoga namještaja. 

(J. Marasović) 

(Istražio S. Gunjača) 

Slika 228: Tlocrti i presjeci crkava šesterokonhnog tipa 


Slika 229: Polikonhne građevine u Zadru i u Ravnim 
kotarima: a. Stomorica u Zadru, b. Sv. Mihovil u Pridragi 


Zadarsko područje 


* Crkva sv. Marije kraj vrata Stomorice u Zadru (u 
ranijoj literaturi poznata pod imenom Sv. Ursule), 
sačuvana do visine od oko dva metra, konzervira- 
na je kao ruševina. Specifičnost njezina oblika jest 
peterolisni tlocrt, tj. pet konhi i pravokutni zapadni 
prostor, na koji se nadovezuje četvrtasta baza zvoni- 
ka s pristupom na sjevernoj strani. Vanjske su plohe 
crkve neraščlanjene. Crkva se datira u IX. stoljeće 
temeljem tipskih i ukrasnih osobina. 


* Crkva sv. Krševana na Kolovarama u Zadru, po- 
znata jedino po povijesnim izvorima, među kojima 
maketa grada iz XVI. stoljeća (danas u Museo storico 
navale u Veneciji) pokazuje prvobitni oblik. Bio je to 
u tlocrtu također peterolist s pravokutnim zapad- 
nim prostorom. Na ubiciranom položaju crkve, koja 
se u povijesnim vrelima spominje kao Sv. Krševan, 
pronađen je ulomak ukrašen pleternom plastikom, 
ali nisu otkriveni ostatci arhitekture. 


* U Pridragi kraj Novigrada na lokalitetu Mihovi- 
lovac otkriveni su ostatci šesterokonhne crkve, ko- 
joj toponim i natpis na ulomcima oltarne ograde i 
u ovom slučaju upućuju na titulara sv. Mihovila. 
Crkva je, vjerojatno kao oratorij u okviru većega sa- 
mostanskog sklopa kojemu je pripadala, sačuvana 
do visine od oko jednoga metra. Tlocrtni je oblik 
šesterolist s pridodanim pravokutnim atrijem na 
zapadnoj strani. Vanjske plohe konhi raščlanjene su 
plitkim nišama. Na osnovi dekorativnih elemenata 
crkvu se može datirati oko IX. stoljeća. 


* U Kašiću kraj Novigrada na lokalitetu Mastirine 
otkriveni su ostatci crkve istoga oblika, ali nepo- 
znatog titulara. Sačuvana do visine od oko metra, 
bila je po svoj prilici oratorij u sklopu samostana (na 
mjestu jedne ranije antičke gospodarske zgrade). 
Na šesterokonhni tlocrt, raščlanjen izvana nišama, 
i u ovom je slučaju pridodan atrij. Dekorativni ele- 
menti, kao i u Pridragi, upućuju na vrijeme gradnje 
crkve oko IX. stoljeća. 


* U Škabrnji su iskopavanjem crkve sv. Marije pro- 
nađeni ostatci polikonhne crkve sv. Jurja. Otkriveni 
su ostatci pet polukružnih konhi, pa ostaje otvore- 
nim pitanje treba li građevinu tipski uvrstiti u čisti 
šesterokonhni tip ili pridružiti varijanti peterokonh- 
noga tlocrta s pravokutnim ulaznim prostorom. Ne- 
što je manjih dimenzija od drugih crkava polikonh- 
noga tipa, a datirana od IX. do XI. stoljeća. 


* Istom je tipu, čini se, pripadala i crkva u Kakmi, 
što bi se tek istraživanjem moglo konačno potvrdi- 
ti. 

Izvan zadarskoga i splitskog područja dosada je 
ustanovljen samo jedan primjer građevina šestero- 
konhnoga tipa. 


* Tragovi jedne šesterokonhne crkve naslućeni su 
u Bosni, nedaleko od Sarajeva, u Rogačićima kraj 
Blažuja. Toponim upućuje na mogućnost da je sv. 
Blaž bio naslovnik crkve koja je porušena, ali njezini 
su zidovi ostavili jasan trag u terenu. Ustanovljen je 
naime šesterolisni tlocrt građevine koja se oblikom i 
dimenzijama podudara s dalmatinskim primjerima 
istoga tipa. 

Cc" 

* U selu Ošlju sjeverno od Stona sačuvani su znatni 


ostatci rotunde osmerokonhnoga tlocrta, kojoj je sa 
zapadne strane pridodan uzdužni predbrod, a na 


samom njegovu zapadnom kraju sačuvao se donji 
dio zidova zvonika. Sve konhe rotunde, isto kao i 
bočni zidovi predbroda, bile su s vanjske strane raš- 
članjene plitkim nišama. Naselje Ošlje spominje u 
X. stoljeću Konstantin Porfirogenet, pa se to može 
pretpostaviti kao terminus ante quem i za osmero- 
konhnu rotundu, iako arhitektonska obrada ulaza u 
zvonik upućuje na kraj ranosrednjovjekovnoga raz- 
doblja. Vjerojatno je sama rotunda nastala u ranijoj 
predromanici (oko IX. stoljeća), a zapadni korpus sa 
zvonikom dograđen u ranoj romanici (XI. stoljeće). 
Crkva je možda bila posvećena sv. Petru, koji je za- 
držan kao naslovnik druge crkve u istom naselju, 
kamo je poslije prešao kult apostolskoga prvaka. 


* Temelji jedne osmerokonhne građevine pronađeni 
su u ranosrednjovjekovnom Bribiru. Otkrivene su 
samo tri konhe, dok se preostalih pet nalazi pod te- 
meljima kasnije građevine. Ondje je naslovnica bila 
sv. Marija, čije je štovanje poslije prešlo na obližnju 
kasnosrednjovjekovnu crkvu. 


Već sam 1958. godine, koristeći se rezultatima dota- 
dašnjih istraživanja, ustvrdio da crkve šesterokonh- 
noga tlocrta pripadaju veoma jasno definiranom ar- 
hitektonskom tipu, koji obilježava središnji kružni 
prostor presvođen kupolom oko kojeg se niže šest 
radijalno postavljenih konhi presvođenih poluku- 
polama.#% Konhe imaju, osim liturgijskih funkcija 
apsida u istočnoj polovici crkve, odnosno ulaznih 
prostora u zapadnom dijelu, još i značajnu statičku 
ulogu podržavanja tlačne sile središnje kupole. 


U okviru istoga tipa zapažena je i lokalna varijanta 
u Zadru, gdje se na dvjema crkvama javlja petero- 
list s pravokutnim zapadnim prostorom. Na jednoj 
od njih (Sv. Marija kod vrata Stomorice) sačuvan je 
na zapadnoj strani donji dio konstrukcije zvonika, 
a slično je zapaženo i istraživanjem zapadnoga kor- 
pusa rotunde u Ošlju. 


Crkvice ovog tipa podudaraju se ne samo u osnov- 
nom tlocrtnom obliku nego i u dimenzijama, načinu 
zidanja i ukrasnim elementima, a sve su nastale u 
okvirima ranoga srednjeg vijeka, pretežito u ranijoj 
fazi predromanike (VIII.-IX. st.). Jedino se šestero- 
konhna crkva u Škabrnji izdvaja iz tipske grupe ne- 
što manjim mjerama. 


#8 I. Marasović (1958.), I (rasprava). 


Slika 230: Peterokonhne i osmerokonhne crkve: 
a. Sv. Marija u Zadru, b. Sv. Krševan u Zadru (I. Petricioli), 
c. Sv. Juraj u Škabrnji (N. Jakšić) 


ostatci 


Šesterokonhne i osmerokonhne crkve poznate su 
i u drugim geografskim prostorima i povijesnim 
razdobljima, od kasnoantičkih memorija u Rimu i 
ranobizantske arhitekture Konstantinopolisa do ra- 
nosrednjovjekovnog graditeljstva Armenije, gdje je 
posebno snažno razvijen. 


Istraživanjima prije pola stoljeća bio sam već upozo- 
rio na zadarsku krstionicu iz VI. stoljeća kao izravni 
prototip na tlu Dalmacije oblikovan u ozračju bi- 
zantskoga arhitektonskog utjecaja na Jadranu,“ te 
uputio i na moguću ulogu splitske katedrale (pri- 
je Dioklecijanova mauzoleja) kao izravnoga lokal- 
nog prototipa.“ Daljim istraživanjem zadarska se 
krstionica pokazala i u modularnim odnosima kao 
prototip predromaničkih šesterokonhnih crkava 
(Vežić).*' 


Zadržavajući se na pojavi toga tipa u ranosrednjo- 
vjekovnoj Dalmaciji, promatranoj s aspekta djelo- 


69 T, Marasović (1958.), (1978.), 39. 
$0 T, Marasović (1985.), 148. 

61 P, Vežić (1991.a), (1991.b), 339-343. 
“2 E Dyggve (1967.), 37i tb. IL, 26. 
& €, Fisković (1952.), 181-185. 


vanja čimbenika koji su mogli utjecati na nastanak 
i širenje šesterokonhnog oblika, valja upozoriti na 
dvije okolnosti: 


1) Deset šesterokonhnih građevina nalazi se na re- 
lativno širokom prostoru Sjeverne i Srednje Dalma- 
cije, u okviru kojeg se zapažaju dvije subregijske 
skupine, oko Zadra i Splita. 


2) Sve su crkve, kako se barem čini bez preciznih 
podataka o datiranju, nastale u vremenskom raz- 
maku od početka VIII. do kraja IX. stoljeća. 


Obje spomenute okolnosti, pogotovo druga, isklju- 
čuju uvjetovanost nastanka i širenja crkava šestero- 
konhnoga tipa nekim društveno-političkim zbiva- 
njima određenog razdoblja u okviru ranosrednjovje- 
kovne Dalmacije pa upućuju na traženje povijesne 
konstante koja bi nas mogla dovesti u vezu s poja- 
vom toga arhitektonskog oblika. U ranosrednjovje- 
kovnoj Hrvatskoj, između Zrmanje i Cetine, a to je 
upravo prostor na kojemu su koncentrirane građe- 
vine šesterokonhnog tipa, u spletu različitih utjeca- 
ja Bizanta, Franačke te veće ili manje uloge države 
hrvatskih vladara, jedina je trajnija konstanta ulo- 
ga splitske Crkve kao metropolije najvećega dijela 
istočnojadranskog primorja. Ta činjenica dopušta da 
se u svjetlu te uloge promatra pojava šesterokonh- 
noga i osmerokonhnog tipa, koji je veoma blizak 
najznačajnijoj građevini cijele metropolije. Splitska 
katedrala, koja je i u prvotnoj funkciji Dioklecija- 
nova mauzoleja umnogome utjecala na formiranje 
pojedinih centralnih oblika u Dalmaciji (primjerice 
na oblik salonitanske krstionice“?), mogla je izrav- 
no ili posredno utjecati i na pojavu zadarske krsti- 
onice kao neposrednoga šesterokonhnog prototipa 
starokršćanskog razdoblja. Katedrala sv. Marije u 
Splitu (poslije poznatija po imenu naslovnika sv. 
Dujma) mogla je prije svega za splitsku subregiju 
biti i izravni uzor u oblikovanju šesterokonhnih 
crkvica, koji su ranosrednjovjekovni majstori mo- 
gli lako preuzeti, modificirajući oblik i dimenzije 
prema svojim mogućnostima i zahtjevima, kako su 
to zacijelo u istoj subregiji učinili majstori kasnijih 
stoljeća u oblikovanju osmerokutnoga centralnog 
tipa.** Osnovna je podudarnost između kasnoan- 
tičkoga uzora i predromaničkih crkvica u koncep- 


ciji centralnoga prostora presvođenoga kupolom i 
okruženoga nišama. Razlike u broju i obliku, tj. šest 
polukružnih konhi nasuprot osam naizmjenično 
polukružnih i kvadratičnih niša te plastično obliko- 
vanje predromaničkoga šesterokonhnog eksterijera 
nasuprot zatvorenom poligonalnom korpusu antič- 
ke građevine, shvatljive su ako imamo u vidu sve 
one promjene do kojih je došlo u evoluciji arhitek- 
tonskih forma između IV. i VIII.-IX. stoljeća. 


Upozorio sam, kao i drugi autori koji su se bavili 
šesterokonhnim tipom, i na podudarnost koja se 
gotovo kod svih građevina šesterokonhnoga tlocrta 
javlja u imenima titulara. Neke crkve ovog tipa (Za- 
dar, Trogir) povezuje naslovnica sv. Marija, kojoj je 
posvećena i splitska katedrala, a njezin je kult oso- 
bito razvijen u ranijim stoljećima ranoga srednjeg 
vijeka. Drugi titular karakterističan za dalmatinske 
šesterokonhe jest sv. Mihovil, koji se i u drugim po- 
dručjima javlja kod crkava centralnog tipa. Prisutan 
je u šesterolisnim crkvama u Splitskom polju (Sv. 
Trojica u Poljudu), na Glavici kraj Brnaza i u orato- 
riju u Pridragi. Ako tomu dodamo i Sv. Trojstvo kao 
naslovnika iste crkve u Splitskom polju, na okupu 
će se naći oni titulari kojima su pojavu uvjetovali 
možda i neki kultni razlozi. Poznato je naime da su 
Bogorodica i Sveto Trojstvo bili već od IV. stoljeća 
nadalje u središtu dogmatskih rasprava pa je nji- 
hov kult u ranom srednjem vijeku možda i rezultat 
konačne pobjede pravovjerja, a s time bi se mogao 
povezati i kult sv. Mihovila kao “vojskovođe vojske 
nebeske“. Stoga ni u širenju šesterokonhnoga tipa u 
Dalmaciji ne bi trebalo isključiti vjerske, to jest dog- 
matske odraze, pogotovo kad imamo na umu da je 
taj prostor u ranijem razdoblju, koje je prethodilo 
pojavi tog oblika, bio za vrijeme ostrogotske vlada- 
vine izložen utjecaju heretičke arijanske kršćanske 
vjere. 


Ako se dakle prihvati datiranje šesterokonhnih 
predromaničkih crkvica u Dalmaciji u vremenski 
razmak VIII.-IX. stoljeća, neće se moći taj tipski fe- 
nomen za sve navedene primjere vezivati uz dje- 
lovanje određene radionice, pa će se objašnjenje 
pojave i razvitka oblika naći u presudnom utjecaju 
splitske stolne crkve i njezine uloge središta velike 
metropolije kao osnovnog uzora te zadarske krstio- 
nice kao neposrednog prototipa. Iz tih su uzora pre- 


4 P Vežić (1991.a), (1991.b), 334-343. 
55 N, Jakšić (1988.b), 111 i d. 


uzimanjem oblika i imena titulara nastale građevine 
istoga tipa u splitskoj i zadarskoj subregiji. 


Uloga zadarske krstionice kao neposrednoga pro- 
totipa šesterokonhnog oblika proizlazi ne samo iz 
oblika nego i iz usporedne mjerne i modularne ana- 
lize, kako je to uvjerljivo obrazložio P. Vežić.“* 


lako nemamo osnova svekoliku tipsku skupinu 
smatrati proizvodom jedne radionice, barem u neki- 
ma od desetak šesterokonhnih crkvica mogli bismo 
prepoznati građevine istih majstora. To se prije sve- 
ga odnosi na dva samostanska oratorija, u Kašiću i 
Pridragi, sasvim istog oblika, građena na isti način 
s veoma sličnom skulpturalnom obradom crkveno- 
ga namještaja. Zato je logično pretpostaviti da su 
naručitelji izgradnje, vjerojatno benediktinci koji su 
u zadarskom kraju podigli svoje samostane, povje- 
rivši istoj graditeljsko-kiparskoj radionici ostvarenje 
svoga građevnog programa, slijedili isti arhitekton- 
ski oblik dvaju samostanskih oratorija. 


Morfološka raščlamba polikonhnih crkava pokazu- 
je tri osnovne tipske varijante: 


1. Najbrojnije su građevine čistoga šesterokonhnog 
oblika (Sv. Trojica u Splitu, Sv. Marija u Trogiru, Sv. 
Mihovil u Brnazima, Sv. Mihovil u Pridragi, crkva u 
Kašiću, crkva u Blažuju). 


2. U dvjema crkvama u Zadru (Sv. Marija i Sv. Kr- 
ševan) znakovit je peterolisni tlocrt, tj. pet konhi i 
pravokutni ulazni prostor. 


U Škabrnji su istraživanjem novije crkve sv. Marije 
otkriveni ostatci polikonhne kružne crkve izvorno 
posvećene sv. Jurju.** Otkriveni su temelji pet polu- 
kružnih konhi, ali na zapadnoj strani, gdje se nalazi 
dograđeni dio sadašnje građevine, nije u temeljima 
bilo traga konhe, pa valja uzeti u obzir mogućnost 
da je i ta građevina pripadala peterokonhnoj vari- 
janti s pravokutnim ulaznim prostorom. 


3. Za dvije građevine (u Ošlju i na Bribiru) utvrđen 
je osmerokonhni tlocrt. Od crkve u Ošlju, neuspo- 
redivo bolje sačuvane od bribirske rotunde (kojoj 
su samo u temeljima otkrivene tri konhe), ostali su 
sačuvani zidovi u znatnoj visini. Sa zapadne strane 
pridodan joj je pravokutni predbrod s ostatcima zi- 
dova zvonika koji nije organski vezan s rotundom, 
ali po načinu gradnje i po raščlambi vanjskih zidnih 


površina plitkim nišama može se zaključiti da je i 
zapadni korpus crkve sagrađen u jednoj od kasnijih 
faza predromanike. Taj zapadni dodatak s temeljima 
zvonika tipski približuje šesterokonhni oblik pret- 
hodno spomenutoj varijanti peterokonhne crkve sa 
zvonikom, makar ne u izvornoj, nego u kasnijoj fazi 
izgradnje te crkve. 


Višeprostorne centralne građevine 


U ranosrednjovjekovnoj arhitekturi u Dalmaciji 
iznimno su rijetke višeprostorne centralne građe- 
vine, a zastupljene su dvama tipovima: rotundom, 
u kojoj jedinstveni središnji prostor nad stupovima 
nadvisuje niži vanjski kružni korpus, te tipom čet- 
vrtaste građevine sa središnjom kupolom, konstru- 
iranom nad osnovom od četiri stupa, okruženom 
nižim korpusom. 


A. 


* Tip višeprostorne rotunde u Dalmaciji predstavlja 
jedino zadarska crkva Sv. Trojstva (sv. Donata). U svom 
početnom stupnju razvitka bila je to slobodnostoje- 
ća građevina kružnoga tlocrta, kojoj je osam stupo- 
va nosilo središnji valjkasti korpus, okružen nižim 
vanjskim prstenom. U drugom stupnju razvitka 
središnji je korpus povišen, a vanjski prsten postaje 
dvokatni, isto kao i troapsidni prezbiterij s trima ra- 
dijalno postavljenim apsidama. Od osam konstruk- 
cijskih nosača, šest je zidanih pilona i dva stupa na 
istočnoj strani, međusobno povezanih lukovima. 
Već su u prvoj fazi izgradnje vanjske površine ro- 
tunde i apside bile raščlanjene plitkim nišama, a 
unutarnje strane vanjskoga kružnog zida na sjeveru 
i na jugu nizom polukružnih niša. Sačuvane grede 
iz te prvobitne konstrukcije pružile su mogućnost 
sigurne datacije prve faze crkve u VIII. stoljeće. 


Obnova u IX. stoljeću tipski je obogatila građevinu 
jer je ona od slobodnostojeće jednokatne rotunde 
postala složena biskupska crkva s dvokatnim vanj- 
skim ophodom. Rotundi su tada i na ostalim stra- 
nama pridodani novi prostori: na zapadnoj strani 
ulazni dio, na sjevernoj vanjski prsten stubišta kojim 
se prilazilo gornjem katu te pravokutni dodatak na 
jugu. Raščlamba plitkim nišama, slijedeći građevnu 
zamisao iz prve faze, nastavila se i na povišenom 
korpusu ina apsidama, a dodatci na jugu i na sjeve- 
ru zahtijevali su i nove ulaze, oblikovane po dvjema 
velikim dvojnim biforama. 


B. 


Drugi tip čine građevine četvrtaste osnove u kojima 
je ostvarena slična prostorna zamisao središnjega 
prostora nad stupovima koji nose kupolu, okruže- 
nog četvrtastim ophodom, koji je na svakoj strani 
natkriven povišenim srednjim svodom i krovom, 
naglašavajući tako uz centralnu kupolu još i križni 
oblik. Dvije dosada utvrđene građevine toga tipa 
nalaze se na bokokotorskom području. 


* Crkva sv. Tome u Prčanju sačuvala je dovoljno ele- 
menata za sagledanje njezina prvobitnog oblika, za 
koji je u europskoj karolinškoj arhitekturi najpozna- 
tiji obrazac oratorij u Germiny-des-Prćs u Francu- 
skoj. Pronađene su baze i stup središnje konstruk- 
cije koja je nosila četvrtastu kupolu. Tri polukruž- 
ne konhe na svakoj strani osim zapadne (od kojih 
je ona na istoku bila u funkciji apside) naglašavaju 
križnu zamisao cjelokupnoga korpusa. 


* Ostatci crkve sv. Trifuna u Kotoru pronađeni su 
iskopavanjem na sjevernoj strani romaničke kate- 
drale, gdje je ranosrednjovjekovna građevina saču- 
vana samo u temeljima četvrtastoga perimetralnog 
zida sa središnjom osnovom konstrukcije kupole i s 
prezbiterijem na istočnoj strani. U troapsidnom sve- 
tištu naglašena je središnja apsida, koja je, premda 
veća i isturena u odnosu na bočne apsidne niše, ta- 
kođer upisana u vanjski pravokutni okvir. 


Kao i crkva Sv. Trojstva (sv. Donata) u Zadru, obje 
bokokotorske crkve datiraju se u ranije predroma- 
ničko doba IX. stoljeća. lako oba spomenuta tipa 
pripadaju izrazito karolinškom razdoblju, zajednič- 
ka tipska spona koja ih međusobno vezuje javlja se 
u ranobizantskoj Dalmaciji u VI. stoljeću. To je crkva 
u solinskoj Gradini (Sv. Marija?), kojoj je osam sre- 
dišnjih stupova nosilo kružni tambur s kupolom, a 
još četiri stupa u kutovima podržavala su konstruk- 
ciju bačvastih svodova, koji su poput krakova križa 
podupirali središnju kupolu. Taj se primjer može 
također priključiti istom tipu složenih predroma- 
ničkih centralnih građevina pravokutne osnove jer 
je crkva bila i u ranosrednjovjekovnoj uporabi, kada 
joj je pridodan atrij. 


Slika 232: Sv. Trojstvo (Sv. Donat) u Zadru, tlocrt i presjek (prema P. Vežiću), vanjština, unutrašnjost 

Slika 233: Složene centralne građevine pravokutne osnove: a. Sv. Marija (?) u Solinu (prema J. Marasoviću), b. Sv. Trifun u 
Kotoru (prema J. Martinoviću), c. Sv. Toma u Prčanju (prema V. Koraću) 


Longitudinalne građevine 


Ranosrednjovjekovne crkve, kojima longitudinalno 
obilježje daje dominantna uzdužna os, u Dalmaciji 
su predstavljene trima glavnim tipskim skupinama: 
vrlo brojnim jednobrodnim građevinama, iznimno 
rijetkim dvobrodnim te također brojnim trobrod- 
nim crkvama. 


Jednobrodne crkve 


Ranosrednjovjekovne jednobrodne crkve u Dalmaciji 
podliježu daljoj tipološkoj raščlambi; one su jedno- 
katne, a dvokatni kultni prostori iznimno su rijetki. 
Razlikuju se po konstrukcijskom sustavu, po obliku 
krova, po prostornoj podjeli, vezanoj uz svodna po- 
lja, po artikulaciji vanjskih i unutarnjih zidnih plo- 
ha, po pojavi kupole te po oblikovanju istočnoga i 
zapadnog korpusa. 


Može ih se razmatrati i sa stajališta morfološkoga 
razvitka od prijelaznih oblika starokršćanske arhi- 
tekture oko VII. stoljeća do ranoromaničkih tipova s 
kraja XI. stoljeća. 


Problem dvojnih crkava 


U predromaničkoj crkvenoj arhitekturi u Dalmaciji 
pojava dvojnih crkava (geminae) iznimno je rijetka, a 
vezana je uz raniju, starokršćansku tradiciju. Sklop 
dvojnih crkava u Starom Gradu na otoku Hvaru 
primjer je ranosrednjovjekovne adaptacije ranije 
sagrađenih starokršćanskih gemina.** Na području 
starokršćanske Dalmacije dvojne crkve otkrivene 
su na različitim položajima: u Srimi kod Šibenika, 
u Dikovači kod Imotskoga te u Bosni i Hercegovini 
(Zenica, Dabravina). 


Na arheološkom položaju Crkvine kod Zmijavaca 
u Imotskoj krajini sklop starokršćanskih uspored- 
nih crkava naslijedile su i dvije ranosrednjovjekov- 
ne crkve. Za razliku od crkava u Starom Gradu na 
Hvaru, na Crkvinama su dvije usporedne odvojene 
građevine: južna trobrodna i sjeverna jednobrodna 
u funkciji krstionice. 


%6 _]. Jeličić-Radonić (1994.b), 18-21. 


Dvije usporedne crkve toga doba nalazile su se i u 
središtu Nina.** Za sjevernu je utvrđeno da je sta- 
rokršćanskoga porijekla, a u ranosrednjovjekovnoj 
uporabi bila je u funkciji predromaničke katedrale 
grada Nina. Usporedna južna crkva nije kronološki 
definirana, a ako je i ona bila u ranosrednjovjekov- 
noj funkciji, bio bi to također primjer gemnina u sta- 
rohrvatsko doba. 


Svojedobno je Dyggve bio upozorio na dvojne crkve 
na solinskom Otoku, od kojih je ona na sjeveru bila 
posvećena sv. Stjepanu, a manja građevina na jugu 
sv. Mariji. Naknadnim istraživanjima osporena je 
atribucija južne crkve starohrvatskom dobu," ali 
recentnim proučavanjima toga sklopa, u kojem su 
razlučene i različite faze razvitka, ponovno je osna- 
žena ranija pretpostavka o geminama." 


Ostaje nerazjašnjena i pojava dvojnih crkava na 
groblju u Jesenicama, među kojima je ona južna, sa- 
građena unutar veće starokršćanske bazilike sv. Stje- 
pana, vjerojatno iz ranoga srednjeg vijeka. Sjeverna 
je crkva (sv. Antuna) dograđena, ali nije dokraja 
istraženo nalazi li se i pod njom predromanički sloj. 


Dvokatne građevine 


Longitudinalne su crkve jednokatne građevine, a dvo- 
katni su primjeri također iznimni, vezani uz posebne 
uvjete nastanka. Tako je već spomenuta adaptacija 
antičke cisterne na Puntamiki u Zadru rezultirala 
dvokatnom crkvom, od kojih je donja bila posveće- 
na sv. Stošiji, ranosrednjovjekovnoj zaštitnici grada, 
a gornja sv. Jurju. Donji je prostor te crkve protuma- 
čen i kao kripta.“? 


I drugi primjer dvokatnoga kultnog prostora koji 
je bio upotrebljavan u ranome srednjem vijeku 
vezan je uz antičku građevinu. Upotrebom naime 
Maloga antičkog hrama Dioklecijanove palače ta je 
građevina dobila dvostruku crkvenu ulogu: gornji 
je prostor preuređen u krstionicu, kojoj je poznat 
krsni zdenac, načinjen od predromaničkih ploča u 
visokom srednjem vijeku, dok je antička kripta bila 
pretvorena u predromaničku crkvu sv. Tome. Pri 

Slika 234: Dvojne crkve: a. Sv. Marija i Sv. Ivan na Hvaru, 
b. katedralni sklop u Ninu, 
c. crkve na Otoku u Solinu (R. Bužančić) 


tome je za gornji prostor krstionice zadržan izvorni 
antički ulaz na istočnoj strani, dok je radi ostvarenja 
uobičajene orijentacije donji prostor crkve sv. Tome 
imao svetište na istoku, a ulaz na zapadu. 


Dvokatnost porušene trobrodne crkve sv. Ivana Kr- 
stitelja kod vrata Pusterle u Zadru također je bila 
posljedica prizemne, a ne podzemne kripte,“ tako 
da su svi poznati dvokatni prostori u ranosrednjo- 
vjekovnoj arhitekturi Dalmacije u stvari bile crkve s 
visokim kriptama. 


Crkve drvene gredne potkrovne konstrukcije 


Po osnovnom konstrukcijskom sustavu, jednobrodne 
predromaničke crkve uglavnom su bačvasto pre- 
svođene građevine. Primjeri crkava drvene pot- 
krovne konstrukcije također su rijetki, a javljaju se 
u slučaju uporabe ranijih antičkih građevina (npr. 
Sv. Andrija de fenestris u Dioklecijanovoj palači) ili 
starokršćanskih kultnih prostora, kod privremenih 
obnova kao što je bio slučaj obnove u crkvi sv. Jure 
na rtu Marjana u Splitu nakon rušenja izvornoga 
predromaničkoga bačvastog svoda, ili pak u rano- 
romaničkom razdoblju (npr. crkva sv. Vida u Do- 
brinju). 


Crkve “pseudobazilikalnoga“ krovnog tipa 


Po oblikovanju krova, golema većina ranosrednjovje- 
kovnih jednobrodnih građevina u Dalmaciji pokri- 
vena je jednostavnim dvostrešnim krovom, koji u ci- 
jeloj dužini nadvisuje longitudinalni korpus crkve. 


Rijedak je drugi način oblikovanja, kojemu pripa- 
daju crkve pseudobazilikalnog tipa krova, tako nazva- 
nom zato što primjeri toga tipa, premda jednobrod- 
ni, krovnim rješenjem stvaraju privid bazilikalne 
krovne konstrukcije s povišenim srednjim dijelom i 
nižim bočnim stranama krova. 


Niže krovne strehe nalaze se nad bočnim zidovima, 
kojima je debljina povećana lezenama, odnosno ni- 
šama, tako da povišeni dio dvostrešnoga krova nad 
samim bačvastim svodom izvana ostavlja dojam 
trobrodne bazilike. Tako oblikovani krov pokazuju: 


* crkva sv. Mihovila u Igranima u Podbiokovlju, da- 
tirana po stilskim osobinama na kraj XI. stoljeća; 


73 P,Vežić (1999.), 9. 


* crkva sv. Ivana Krstitelja u Bolu na otoku Braču 
dobila je oblik pseudobazilikalnoga krova pregrad- 
njom u drugoj polovici XI. stoljeća, kada je njezin 
prostor presvođen bačvastim svodom; 


Xx 


* starokršćanskoj crkvi sv. Stjepana u Pučišću na 
Braču u XI. su stoljeću dozidane s unutarnje strane 
bočnih zidova duboke lezene, koje su raščlanile zid- 
na i svodna polja. I u ovom je slučaju taj podebljani 
dio bočnih zidova pokriven na nižoj razini; 


* na crkvi sv. Nikole na otoku Sušcu pojava pseu- 
dobazilikalnoga krova također je rezultat ranosred- 
njovjekovne pregradnje ranije starokršćanske crkve, 
kojoj su krajem XI. stoljeća dodane unutarnje lezene 
s nišama; 

* crkva sv. Ivana u Starom Gradu na Hvaru dobila 


je pseudobazilikalni krov, dokumentiran crtežom iz 
XVII. stoljeća; 


* dograđeni piloni u crkvi sv. Andrije u Baćini upu- 
ćuju na isti krovni oblik. 


Svih šest crkava nalazi se na prostoru koji je u ranom 
srednjem vijeku pripadao Neretvanskoj “sklaviniji“, 
pa pojavu i širenje toga oblika valja pripisati regio- 
nalnim posebnostima neretvanskoga kopna i otoka. 


Klasifikacija prema vanjskoj artikulaciji zidova 


Po artikulaciji vanjskih zidnih ploha ranosrednjo- 
vjekovne crkve u Dalmaciji mogu se svrstati u četiri 
osnovne skupine: 


* crkve neraščlanjenih vanjskih zidova znakovite su 
za tipsku skupinu jednobrodnih građevina u poje- 
dinim regijama (najviše na otoku Braču); 


* crkve fasada raščlanjenih plitkim nišama znako- 
vite su za najveći broj crkava južnodalmatinskoga 
kupolnog tipa, ali i za tipske skupine drugih jedno- 
brodnih, dvobrodnih i trobrodnih građevina; 


* crkve fasada raščlanjenih potkrovnim arkadicama 
u okviru široke plitke niše pripadaju isključivo ra- 
noromaničkom razdoblju; 


* crkve s istaknutim potpornjacima (kontraforima) 
znakovite su samo za određena područja u Dalmatin- 
skoj zagori. Kontrafori su obično zaobljeni, a javljaju 
se na primjerima jednoapsidnoga tipa (četvrta crkva 
u Biskupiji), troapsidnog tipa tzv. produžena trolista 
(crkva na Lopuškoj glavici u Biskupiji i Sv. Spas na 
vrelu Cetine), ali ina mnogim trobrodnim crkvama. 


. “pus 


Slika 235: Crkve “pseudobazilikalnoga“ krova: 


a. Sv. Nikola na Sušcu, presjek, 
b. Sv. Mihovil u Igranama, 
c. Sv. Ivan Krstitelj u Bolu na Braču 


Slika 236: Crkva sv. Stjepana u Pučišćima na Braču 


Klasifikacija prema podjeli unutarnjeg prostora 


Za proučavanje prostora jednobrodnih ranosred- 
njovjekovnih crkava u Dalmaciji najznakovitija je 
klasifikacija prema podjeli unutarnjeg prostora, to jest 
prema razdiobi svodnih polja, izraženoj i artikula- 
cijom bočnih zidova. U tom smislu razlikujemo pet 
tipova jednobrodnih crkava: 


* s neraščlanjenim unutarnjim prostorom (A), 
* s dvodijelnom unutarnjom artikulacijom (B), 


* s trodijelnom artikulacijom, koja se u posebnom 
arhitektonskom tipu razvijenom na području Južne 
Dalmacije iskazuje i kupolom nad srednjim svod- 
nim poljem (C), 


* s četverodijelnim raščlanjenjem (D), 


* s peterodijelnim raščlanjenjem (E). 


A. 


Prvi tip građevina neraščlanjenoga unutarnjeg 
prostora najjednostavniji je oblik uzdužnih jedno- 
brodnih crkvica, koji nije osobito brojan duž istoč- 
noga Jadrana. 


* U predromanici najpotpunije ga predstavlja crkva 
sv. Jurja na rtu Marjana u Splitu, osobito nakon što 
joj je obnovom 1974. i 1992. godine vraćen prvobit- 
ni oblik. Pravokutni brod nadsvođen je bačvastim 
svodom, a istočni korpus obilježava apsida vanjsko- 
ga i unutarnjega polukružnog oblika, nadsvođena 
polukalotom. Sve vanjske i unutrašnje zidne plohe 
sasvim su neraščlanjene. Crkva je datirana u IX. sto- 


ljeće na temelju ukrasa pluteja oltarne ograde, ko- 
jem je ostatak bio ostao sačuvan u samom zidu. 


* Drugi splitski primjer crkve iste tipske skupine, 
Sv. Mihovil “na obali“, znatno je manje sačuvana 
građevina. Temeljem povijesnoga podatka koji je 
povezuje s djelovanjem nadbiskupa Ivana Ravenja- 
nina, isto kao i po pronađenom ulomku prozorske 
tranzene, prva faze te građevine datira se u drugu 
polovicu VII. stoljeća. S obzirom na tipske sličnosti 
s ranim predromaničkim funerarnim oratorijima i 
na nalaze sarkofaga u njoj, vjerojatno je ta građe- 
vina sagrađena kao grobni oratorij izvan grada, a 
tek poslije, postupnim širenjem Splita, nakon što je 
učetverostručila svoju površinu, postala je predro- 
maničkom crkvom sv. Mihovila. I u tom drugom 
stupnju svojega razvitka crkva je ostala bez unutar- 
nje raščlanjenosti. 


* Ranog je nastanka (VII. ili VIII. stoljeće) prva faza 
crkve sv. Jurja na otoku Visu, jednostavna građevi- 
na pravokutnoga tlocrta s polukružnom apsidom, 
pokrivena vjerojatno drvenom potkrovnom kon- 
strukcijom. 


* Iza prvu fazu crkve sv. Silvestra na otoku Biševu 
iz VII. ili VIII. stoljeća, koju obilježava relativno ši- 
roka polukružna apsida, pretpostavlja se prvobitna 
drvena potkrovna konstrukcija. 


* Mala jednobrodna kapela s polukružnom apsi- 
dom na otočiću Majsanu također je bez ikakve arti- 
kulacije zidova i svoda, građena najjednostavnijim 
načinom oblikovanja jednobrodnoga presvođenog 
prostora, vjerojatno pokrivenoga dvostrešnim kro- 
vom. 


* Na južnoj obali otoka Šipana sačuvane su ruševine 
crkve sv. Mihajla, koju u odnosu na ostale primjere 
označavaju nešto izduženije proporcije. 


* Mala jednobrodna crkvica sv. Barbare na otoku 
Braču u cjelini je očuvana, a sagrađena je vjerojat- 
no krajem XI. stoljeća, kao i većina drugih crkvica 
na otoku, ili čak možda početkom XII. stoljeća. Jed- 
nobrodni prostor presvođen je bačvastim svodom, 
a apsidu pravokutna tlocrta nadvisuje polukalotni 
svod konstruiran nad dvjema trompama u uglovi- 
ma. 


* Od crkve sv. Vida u Dolu na otoku Braču sačuvani 
su zidovi samo u donjoj zoni. Sagrađena je vjerojat- 
no krajem XI. stoljeća, a obilježava je jednostavan 


Slika 237: Četiri osnovna tipa obrade vanjskih zidova ranosrednjovjekovnih crkava u Dalmaciji: 
a. Sv. Nedjelja u Gradcu na Braču s neraščlanjenim zidovima, b. Gospe kraj mora u Trogiru s lezenama i plitkim nišama, 
c. Sv. Ivan u Preku (Ugljan) s nišama i trojnim lukovima, d. Sv. Spas u Cetini s kontraforima 


presvođeni prostor i apsida vanjskoga i unutarnjeg 
polukružnog tlocrta. 


* Od crkve sv. Martina u Gornjim Tučepima kod 
Makarske ostali su samo donji temeljni zidovi. Cr- 
kva pripada tipu građevine s iznutra polukružnom, 
a izvana pravokutnom apsidom, a datira se također 
pred kraj XI. stoljeća. 


* Crkva sv. Pavla u Mulu iz XI. stoljeća predstavlja 
bokokotorsku varijantu jednobrodnih neraščlanje- 
nih crkava, koju obilježava apsida polukružnoga 
unutarnjeg oblika, uklopljena u masivni pravokutni 
blok. 


* Slična je oblika bila i crkva sv. Marije u Malim Ro- 
sama, također iz XI. stoljeća, s apsidom izvana pra- 
vokutnog a iznutra polukružnog tlocrta. 


* Posebnoj tipskoj varijanti pripada crkva sv. Vida 
u Dobrinju, građevina s polukružnom apsidom, 
koja se odvaja od ostalih drvenom potkrovnom 


konstrukcijom i aksijalno postavljenim zvonikom, 
vezanim uza zapadno pročelje. 


* Jednobrodna crkvica neraščlanjenih zidova s po- 
lukružnom apsidom sagrađena je u ranome sred- 
njem vijeku unutar porušene starokršćanske bazili- 
ke sv. Stjepana u Jesenicama u Donjim Poljicima, a 
koristila se i oltarom starokršćanske crkve. 


* Među kasne primjere jednobrodnoga tipa neraš- 
članjenih zidova i s polukružnom apsidom valja 
ubrojiti i crkvu sv. Jure na Perunskom na Mosoru, 
koja gradnjom možda već zahvaća XII. stoljeće, 
pa tako predstavlja ranoromaničku reminiscenciju 
predromaničkog tipa. 


Jednobrodne neraščlanjene crkve nisu karakteri- 
stična pojava ni u jednoj posebnoj dalmatinskoj 
regiji. Nakon starokršćanskoga razdoblja, u kojem 
su jednobrodne crkve obično bile natkrivene dr- 
venom potkrovnom konstrukcijom, deblji zidovi 
predromaničkih građevina ovoga tipa omogući- 


s 


Slika 238: Jednobrodne crkve neraščlanjene unutrašnjosti: 
a. Sv. Juraj u Splitu, b. Sv. Mihovil “na obali“ u Splitu, 
c. tlocrt I. i II. faze (prema T. Marasoviću) 


li su primjenu bačvastoga svoda, a obilježava ih i 
standardni oblik polukružne presvođene apside. U 
ovoj su tipskoj skupini i neki iznimni primjeri koji 
nastavljaju tradiciju crkava s drvenom potkrovnom 
konstrukcijom (prva faza crkava sv. Jurja u Visu i 
sv. Silvestra u Biševu), ili se uklapaju u ranoroma- 
ničke primjere građevina s drvenom potkrovnom 
konstrukcijom (Sv. Vid u Dobrinju). 


Crkve ove skupine različito su datirane od pretkaro- 
linškoga doba (Sv. Mihovil u Splitu, Sv. Juraj u Visu, 
Sv. Silvestar u Biševu), karolinškog (Sv. Juraj na rtu 
Marjana u Splitu) do ranoromaničkog razdoblja (Sv. 
Barbara i Sv. Vid u Dolu na Braču, Sv. Martin u Tu- 
čepima, Sv. Pavao i Sv. Marija u Boki kotorskoj, Sv. 
Vid u Dobrinju na Krku). 


Oblikom istočnoga korpusa u tom se tipu razlikuju 
tri varijante apside: 


* polukružna tlocrta (Sv. Juraj Splitu, Sv. Vid u Dolu 
na Braču, Sv. Juraj u Visu, Sv. Stjepan u Jesenica- 
ma), 


* četvrtasta tlocrta (Sv. Barbara na Braču), 


* iznutra polukružnoga, a izvana pravokutnog tlocr- 
ta (Sv. Martin u Tučepima, bokokotorski primjeri). 


Crkve ove skupine uglavnom su bez zvonika, a 
iznimka je Sv. Vid u Dobrinju, u kojem se nastavlja 
karolinška tradicija oblikovanja zapadnoga korpu- 
sa s aksijalno postavljenim zvonikom sraslim sa za- 
padnim pročeljem. 


B. 


Drugi tip jednobrodnih crkava s dvodijelnom raš- 
članjenosti u unutrašnjosti znakovit je za neretvansko 
područje u Podbiokovlju i osobito za otoke koji su 
u ranome srednjem vijeku bili pod neretvanskom 
vlašću. 


Izvan neretvanskoga i otočnog područja sagrađene 
su dvije crkve, koje se i vremenski odvajaju od dru- 
gih građevina iste tipske skupine jer su sagrađene u 
pretkarolinško i karolinško doba. 


* Sv. Andrija na Čiovu starokršćanska je građevina 
kojoj je dograđen par lezena u pretkarolinško doba 
(vjerojatno još u VII. stoljeću). 


* Sv. Izidor u Splitu iz karolinškog je doba (IX. sto- 
ljeće), a ističe se u tipskoj skupini po dvodijelnoj 
podjeli svoda i četverodijelnoj raščlambi bočnih zi- 
dova. 


Neretvanskom području s otocima i zahumskom 
području pripadaju: 


* Sv. Mihovil u Igranama u Podbiokovlju, osim već 
spomenutoga pseudobazilikalnog oblika krova, 
ističe se i dvodijelnom raščlambom prostora za vjer- 
nike, obilježenog jednim parom lezena po sredini, 


odnosno dvjema nišama na unutarnjim plohama 
bočnih zidova. Na taj se prostor nadovezuje nešto 
uži prezbiterij pravokutna tlocrta, koji završava po- 
lukružnom apsidnom nišom, izraženom i na vanj- 
štini istočnoga zida. Crkva pripada kasnoj fazi rano- 
srednjovjekovnoga razdoblja (kraj XI. stoljeća). 


* U crkvi sv. Marije (Stomorica) kod Ložišća jedna 
lezena po sredini bočnih zidova, spojena pojasni- 
com, dijeli unutarnji prostor u dva dijela (traveja). 
Nešto pravilniji način gradnje upućuje u ovom slu- 
čaju na kasnije datiranje, možda čak i na početak 
XII. stoljeća. 


* Vjerojatno ranosrednjovjekovnoga porijekla (XI. 
stoljeće) i crkvica je sv. Ciprijana na otoku Lastovu, 
u kojoj par lezena po sredini oblikuje na svakoj stra- 
ni dvije niše i na taj način raščlanjuje bočne zidove u 
dva dijela, a bačvasti svod dijeli u dva traveja. 

* Sličan oblik pokazuju i ostatci crkvice sv. Jurja na 
otočiću Priježbi kod Lastova. 


* Parom lezena međusobno spojenih pojasnicom po 
sredini crkve sv. Pankracija na otoku Mljetu ostvare- 
na je i u toj građevini dvotravejna podjela. Crkva je 
sagrađena vjerojatno krajem XI. stoljeća. 


* Još je jedna ranosrednjovjekovna crkva na otoku 
Mljetu, sv. Petra i Pavla na lokalitetu Crkvine s kraja 
XI. stoljeća, također jednim parom lezena podije- 
ljena u dva dijela. Njezina su posebnost tri apsidne 
niše na istočnom zidu prezbiterija. 


* Sv. Ivanu Krstitelju u Bolu na Braču pregrad- 
njom starokršćanske crkve skraćena je u XI. stoljeću 
izvorna dužina, a bočni zidovi dodatkom triju paro- 
va lezena dobili su dvodijelnu artikulaciju s dvjema 
nišama na svakoj uzdužnoj strani. 


* Naisti je način dogradnjom u XI. stoljeću triju pa- 
rova lezena raščlanjena i bačvastim svodom presvo- 
đena starokršćanska crkva sv. Tudora kraj Nerežišća 
na Braču. Srednji je par lezena dijelio dvije bočne 
niše i vjerojatno, povezan pojasnicom, raščlanio 
dvotravejnu svodnu konstrukciju. 


* Mala crkvica sv. Luke kod Donjega Humca, po- 
dignuta u ranoromaničkim oblicima krajem XI. ili 
početkom XII. stoljeća, pokazuje istu raščlambu 
dvotravejnog svoda. 


* Crkva sv. Vida na Vidovoj gori pokazuje sličan 
postupak dogradnje lezena starokršćanskoj crkvi. 


Krajem XI. ili početkom XII. stoljeća dva para leze- 
na, jedan uza zapadni zid a drugi po sredini broda, 
bili su dograđeni ranijoj crkvi, koja je tako dobila 
dvotravejnu svodnu konstrukciju. 


* Crkva sv. Petra na Lopudu pripada varijanti gra- 
đevina s dvodijelnom podjelom svoda i četverodi- 
jelnom raščlambom bočnih zidova. Sagrađena je 
kao i većina elafitskih crkava krajem XI. stoljeća. 


* Kasni je primjer istoga tipa dvodijelne unutar- 
nje raščlanjenosti, danas s pravokutnom apsidom, 
crkva sv. Jure na Vršinama na Mosoru, sagrađena 
možda i u XII. stoljeću. 


* Isti tip na Pelješcu pokazuje crkva sv. Teodora (po- 
slije Sv. Filip i Jakov) u Prvim Ponikvama, u kojoj po 
jedna lezena po sredini bočnoga zida, spojena poja- 
snicom, dijeli svod u dva traveja križno-kupolnoga 
tipa. Na istočnoj su strani bile tri apsidne niše, od 
kojih je srednja zazidana, ali naglašena je plitkim 
istakom i na vanjskoj strani. Crkva se datira u XI. 
stoljeće. 


* U crkvi sv. Martina u Čepikućama u dubrovač- 
kom primorju, vjerojatno s kraja XI. stoljeća, po je- 
dan polupilon po sredini bočnih zidova oblikuje na 
svakoj strani dvije duboke niše. Na istoku je veća 
apsida potkovastoga tlocrta, izvana uglata i raščla- 
njena plitkim nišama. 


Osim dviju crkvica na Čiovu i u Splitu iz pretkaro- 
linškoga i karolinškog doba, sve nabrojene crkve u 
ovoj tipskoj skupini nalaze se na području Podbio- 
kovlja i Mosora, odnosno na srednjodalmatinskim i 
južnodalmatinskim otocima koji su krajem ranoga 
srednjeg vijeka pripadali Neretvanskoj državi, a da- 
tirane su uglavnom krajem XI. stoljeća. Neke među 
njima sagrađene su u to doba, a neke, starokršćan- 
skoga podrijetla, preinačene dogradnjom lezena 
radi oblikovanja dvotravejnog svoda, odnosno radi 
raščlambe unutarnjih bočnih zidova s po dvije plit- 
ke niše. Pojava tih crkava, kao i još raširenijeg tipa s 
trodijelnom artikulacijom, može se dovesti u vezu s 
relativno kasnim pokrštavanjem Paganije i s izgrad- 
njom crkava pri kraju razdoblja ranoga srednjeg vi- 
jeka kako na podbiokovskom kopnu tako i na sred- 
njodalmatinskim otocima, prije svega na Braču. 


Poneki se primjer istoga tipa sačuvao i južnije, na 
Pelješcu i na Elafitskim otocima u dubrovačkom po- 
dručju. 

Slika 239: Crkve dvodijelne unutarnje raščlanjenosti: a. Sv. Ciprijan, Lastovo, b. Sv. Martin, Čepikuće, c. Sv. Ivan Krstitelj, 
Bol na Braču, d. Sv. Tudor, Nerežišće na Braču, e. Sv. Vid, Vidova gora na Braču, f. Sv. Juraj, Priježba kod Lastova, 
g. Sv. Luka, Donji Humac na Braču, h. Sv. Marija, Ložišće na Braču, i. Sv. Mihovil, Igrane, j. Sv. Andrija, Čiovo (Trogir), 
k. Sv. Petar i Pavao, Korita na Mljetu, I. Sv. Pankracije, Babin Kuk na Mljetu, m. Sv. Teodor, Ponikve na Pelješcu, 
n. Sv. Izidor, Split, o. Sv. Petar, Lopud 

Slika 240: Položaj crkava dvodijelne podjele unutrašnjosti 
C. 


Treći tip, s trodijelnom unutrašnjosti, najrašireniji je 
oblik ranosrednjovjekovnih jednobrodnih presvo- 
đenih crkava u Dalmaciji. U odnosu na raščlanjenost 
zidova, pratimo ga u dvjema varijantama: 


* crkve raščlanjenih unutarnjih zidnih površina 
(C), 


* crkve raščlanjenih vanjskih i unutarnjih zidnih 
površina (C"). 


U okviru iste tipske skupine mnogo je dojmljivija 
klasifikacija na: 


* crkve bez kupole (C1), 
* crkve s kupolom po sredini krova (C2). 


U jednoj i drugoj skupini razvrstanoj u odnosu na 
kupolu zastupljene su obje spomenute varijante 
raščlanjenih i neraščlanjenih vanjskih zidova (C'1, 
C"L, te C'2, C"2). 


Crkve ove tipske skupine rasprostranjene su duž ci- 
jele obalne i otočne zone Dalmacije, ali na pojedinim 
su mjestima znakovite samo neke varijante: 


* Na otoku Braču i na drugim srednjodalmatinskim 
otocima prevladava tip trodijelne unutarnje raščla- 
njenosti (C') na građevinama bez kupole (C1). 


* Na srednjodalmatinskom obalnom području (Tro- 
gir, Kaštela, Split, Poljica, Makarsko primorje) uz taj 
je tip česta i pojava građevina vanjske i unutarnje 
artikulacije (C") sa svodom, ali bez kupole (C1). 


* Na poluotoku Pelješcu prevladava također tip 
trodijelne unutarnje raščlanjenosti (C") sa svodnom 
konstrukcijom bez kupole (C1). 


* Na svekolikom južnodalmatinskom obalnom i 
otočnom području od Omiša do Boke kotorske ka- 


rakteristična je pojava crkava s kupolom (C2) u obje 
varijante raščlanjenih i neraščlanjenih vanjskih zid- 
nih ploha (C'2i C"2). 


* Nasjevernodalmatinskom području, gdje prevla- 
davaju jednobrodne crkve bez kupole (C1), vanjske 
i unutarnje raščlanjenosti (C"), susreće se karakteri- 
stični tip građevina s pravokutnom apsidom kojem 
pripadaju crkve u Kuli Atlagića, Diklu i na otoku 
Ugljanu. 


C1 


Na neretvanskom području i na srednjodalmatin- 
skim otocima, osobito na Braču, gdje je gusta kon- 
centracija crkava toga tipa, prevladavaju crkve bez 
kupole, ali među njima se možda krije i neka crkvi- 
ca koja je s vremenom izgubila kupolu, a detaljna 
istraživanja mogla bi otkriti njezine tragove. Na 
to upozorava crkvica sv. Mihovila nad Dolom na 
Braču, gdje su tragovi kupole nedavno utvrđeni, a 
vjerojatno i Sv. Juraj u Tučepima, gdje se na osnovi 
rasporeda lezena i pojasnica, odnosno oblika koji 
se sasvim poklapa s crkvom sv. Nikole kod Selaca 
na otoku Braču, pretpostavlja izvorno postojanje 
kupole. 


No bez obzira na mogućnost da će nastavak sustav- 
nih istraživanja naknadno svrstati neku od građe- 
vina ovoga tipa među crkvice s kupolom, jedno- 
brodne crkve s trodijelnom raščlambom najbrojnija 
su kategorija longitudinalnih građevina u ranosred- 
njovjekovnoj Dalmaciji, zastupljena na srednjodal- 
matinskim i južnodalmatinskim otocima, ali i na 
drugim kopnenim i otočnim područjima od Kvar- 
nera do Boke kotorske. 


Otok Brač i drugi srednjodalmatinski otoci 
Crkve ove skupine najbrojnije su na Braču: 


* Crkva sv. Martina nad Bobovišćem s kraja XI. 
(ili početka XII.) stoljeća pripada varijanti s apsi- 
dom vanjskoga i unutarnjega polukružnog tlocrta 
i sasvim golih vanjskih zidnih površina, raščlanjena 
samo trima nišama na unutarnjim plohama bočnih 
zidova. 


* Crkva sv. Ilije kod Donjeg Humca (XI. stoljeće), 
također sasvim golih vanjskih zidnih površina, ra- 
zlikuje se od prethodno spomenute crkve oblikom 


>. Sv.lija Sv. Mihovil 
= Sv. Martin SV. Juraj Sv. Klement Ko Jia : 
ČA Sv. Juraj u Straževniku e Sv. Nedilja Sv. Toma 

Sv. Marija * Sv. Nikole 

Slika 241: Položaj crkava trodijelne raščlanjenosti 
bez kupole na otoku Braču 
apside, koja je pravokutnoga tlocrta izvana i iznutra 
pa je polukupolni svod ostvaren trompama. Osim 
niša na bočnim zidovima, trodijelna podjela ostva- 
rena je i pojasnicama na svodu, koje oblikuju tri za- 
sebna traveja. 


* Crkva sv. Jurja kraj Nerežišća (kraj XI. stoljeća) 
pripada varijanti s apsidom vanjskoga i unutar- 
njega polukružnog tlocrta, ali i skupini građevina 
raščlanjenih vanjskih površina (C"). Unutarnju raš- 
članjenost, osim triju niša na bočnim zidovima, po- 
jačavaju lezene i pojasnice koje dijele trodijelni ba- 
čvasti svod. 


* Crkva sv. Klementa (iz X. ili XI. stoljeća) pripada 

varijanti s apsidom vanjskoga i unutarnjega pravo- 

kutnog tlocrta. Neraščlanjenih je vanjskih zidnih 
Slika 242: Tlocrti i presjeci crkava trodijelne raščlanjenosti 


na otoku Braču: a. Sv. Martin, Bobovišće, b. Sv. Ilija, Donji 
Humac, c. Sv. Klement, Pražnice 


esa 


P 


na 


površina, a u unutrašnjosti je, osim trima nišama, 
raščlanjena pojasnicama koje dijele bačvasti svod u 
tri dijela. 


* Crkva sv. Jurja u Straževiku, sagrađena na samom 
kraju XI. stoljeća, također pripada varijanti s apsi- 
dom vanjskoga i unutarnjega polukružnog oblika. 
Neraščlanjenih je vanjskih površina, a unutrašnjost 
je podijeljena pojasnicama u tri svodna polja. Sva- 
kome dijelu odgovara po jedna plitka niša na boč- 
nim zidovima. Na zapadnom je pročelju sačuvana 
najstarija zvonara na preslicu, istodobna s gradnjom 
crkve. 


* Crkva sv. Marije u Gornjem Humcu (XI. stoljeće) 
obnovom je znatno izmijenila svoj prvobitni oblik, 
ali naslućuje se izvorna artikulacija trima nišama na 
unutarnjim stranama bočnih zidova. 


* Crkva sv. Marije (sv. Nedjelje), sagrađena u XI. 
stoljeću, pripada varijanti građevina s apsidom 
vanjskoga i unutarnjega polukružnog oblika, raščla- 
njena trima nišama na unutarnjim stranama bočnih 
zidova, bez artikulacije vanjskih zidnih površina. 


* Isti oblik, način gradnje i dimenzije pokazuje i cr- 
kva sv. Kuzme i Damjana na Smrčeviku, pa se uz isto 
vrijeme gradnje mogu pretpostaviti i isti izvođači. 


* Vrlo sličan oblik ima i crkva sv. Tome iznad Nase- 
la, s time što je njezina apsida vanjskoga i unutar- 
njega kvadratičnog tlocrta. 


* Starokršćanska crkva sv. Stjepana u Pučišćima, 
nakon preinake krajem ranoga srednjeg vijeka (XI. 
stoljeće) redukcijom dužine i dograđivanjem dvaju 
parova lezena radi konstrukcije trotravejnog svoda, 
uklopila se u isti tip ranosrednjovjekovnih građevi- 
na. 


Nabrojene ranosrednjovjekovne crkve trodijelne 
unutarnje raščlambe na Braču, zajedno s dvjema cr- 
kvama s kupolom i s pet prije opisanih crkava dvo- 
dijelne raščlambe, čine brojnu tipsku skupinu gra- 
đevina koje se datiraju na kraju, razdoblja ranoga 
srednjeg vijeka, vjerojatno krajem XI. stoljeća. 


Za razliku od starokršćanskih crkava, uglavnom 
podignutih u antičkim naseljima na moru (Sutivan, 
Supetar, Postira, Povlja, Bol), sagrađenih u prvom 
valu kristijanizacije otoka, ranosrednjovjekovne 
crkve na Braču sagrađene su uz nova naselja, uda- 
ljena od mora. One se s razlogom dovode u vezu 
s novim, slavenskim stanovništvom otoka, pridoš- 


lim iz neretvanske Paganije, koje je kasno primilo 
kršćanstvo. Samo neke od navedenih crkava nalaze 
se u primorskim naseljima (Pučišća, Bol), a one su u 
pravilu adaptacije starokršćanskih građevina, prila- 
gođene ranosrednjovjekovnoj tipologiji, usklađene 
oblikom i mjerama s kasnim predromaničkim i ra- 


nim romaničkim crkvama u Dalmaciji. 


Povezivanju gradnje tih crkvica s naseljenjem oto- 
ka i prvim pokrštenjem njegova pučanstva govori 
u prilog i relativno kasno datiranje svih nabrojenih 
građevina na kraj XI. ili čak početak XII. stoljeća. S 
tim je vremenom nastanka, a možda i s neretvan- 
skom provenijencijom, u skladu i izostanak uobiča- 
jenoga pleternog ukrasa na arhitektonskim i litur- 
gijskim dijelovima bračkih crkava. Ni u jednoj od 
dosad spomenutih jednobrodnih crkava na Braču u 
svim trima tipskim skupinama (A,B,C) nije prona- 
đen nijedan ostatak pleternog ukrasa. Pleternom je 
ornamentikom bila ukrašena crkva sv. Marije i sv. 
Teodora u Bolu, gdje su sačuvani dijelovi ograde iz 
IX. stoljeća, ali nisu poznati ostatci arhitekture kojoj 
je pripadao liturgijski namještaj. 


Razmatrajući tipsku skupinu crkava trodijelne raš- 
članjenosti bez kupole na otoku Braču (C1), možemo 
prije svega konstatirati da u njoj prevladavaju crkve 
isključivo unutarnje artikulacije, jer samo jedan pri- 
mjer (Sv. Juraj kod Nerežišća) pokazuje vanjske zid- 
ne niše. U pogledu unutarnje raščlambe zapažene 
su dvije varijante: 


— crkve s pojasnicama koje dijele bačvasti svod u tri 
traveja, 

— crkve bez pojasnica u svodu, kojima artikulaciju 
čine samo tri niše na bočnim zidovima. 

U odnosu na oblik apside, crkve trodijelne raščla- 
njenosti pokazuju dvije već spomenute varijante s 
polukružnom ili četvrtastom apsidom. 


Zajedničke tipske osobine, način i vrijeme gradnje 
dopuštaju pretpostavku da su neke od navedenih 
građevina zidali isti majstori. 


Istom je tipu pripadao i najveći broj građevina na 
drugim srednjodalmatinskim otocima, koji su ta- 
kođer bili u sastavu Neretvanske države, a njihovo 
stanovništvo poslije doseljenja iz Paganije pokršte- 
no je tek pri kraju razdoblja ranoga srednjeg vijeka. 
* Crkva sv. Ivana u Starome Gradu na otoku Hva- 


ru, izvorno Sv. Marija, južna od dviju starokršćan- 
skih dvojnih bazilika, dogradnjom pilona u ranome 


Slika 243: Crkve trodijelne raščlanjenosti na otoku Braču: 
a. Sv. Juraj, Nerežišće, 
b. Sv. Martin, Bobovišće 


srednjem vijeku (XI. stoljeće) dobila je trodijelnu 
raščlambu. 


* U ruševinama crkve sv. Vida kraj Vrbnja na Hva- 
ru, koje dosada nisu podrobnije proučene, naslućuje 
se isti tip s trodijelnom artikulacijom bočnih zido- 
va.54 


* Starokršćanskoj crkvi sv. Marije na otočiću Šćedru 
dozidane su, vjerojatno krajem XI. stoljeća, po četiri 
lezene na bočnim zidovima, a iznad uzidanoga vi- 
jenca i dva para pojasnica, koje su odijelile svodne 
traveje. 


* Na jednome bočnom zidu crkve sv. Mihovila u 
Komiži na otoku Visu sačuvala se trodijelna podjela 
nišama, koja dokazuje pripadnost te crkve istoj tip- 
skoj skupini. 


874 N. Petrić (1992.). 


DALMATIA PRAEROMANICA 


Slika 244: Crkve trodijelne raščlanjenosti na otoku Braču: a. Sv. 
Toma kod Nasela, b. unutrašnjost Sv. Ilije kraj Donjeg Humca 


* Crkvasv. Jurja u Visu, koja je u svojem prvobitnom 
obliku (VIL-VIII. stoljeće) pripadala jednobrodnom 
tipu neraščlanjenih građevina (A), dogradnjom le- 
zena poprimila je osobine tipa crkava trodijelne raš- 
članjenosti. 


* Zakasnjeli primjer istoga tipa pokazuje crkva sv. 
Kuzme i Damjana u Zablaću na otoku Korčuli (kraj 
XL ili XII. stoljeće). Uz trodijelnu unutarnju artikula- 
ciju, crkva je znakovita i po vanjskoj raščlanjenosti, 
koja, nasuprot svim ostalim predromaničkim gra- 
đevinama toga tipa, pokazuje potpunu usklađenost 
vanjske i unutarnje raščlambe. 


Srednjodalmatinsko obalno područje 


Na samom neretvanskom obalnom području, oda- 
kle je krenulo naseljenje otoka, sačuvano je manje 
građevina, ali sve su one oblikovane u tipskim 
obrascima crkava jednobrodnog prostora (A, B, C). 


* Sv. Ivan u Podaci u Podbiokovlju izraziti je pri- 
mjer jednobrodnoga tipa trodijelne unutarnje po- 
djele s raščlanjenim vanjskim i unutarnjim zidnim 
površinama (C"). Crkvu obilježava vrlo plitka, izva- 
na četvrtasta, tek malo isturena apsida, a osim vanj- 
skih i unutarnjih plitkih niša, znakovite su na njoj 
i po dvije polukružne niše u svakoj trećini bočnih 
zidova, kao i po jedna polukružna niša sa strane ap- 
side. 


Isti je tip zastupljen i na splitsko-trogirskom pod- 
ručju. 


* U samom Splitu predstavlja ga crkva sv. Benedikta 
na Marjanu, sačuvana samo u temeljima. Ustanov- 
ljen je unutarnji polukružni oblik apside i vanjsko 
raščlanjenje s po pet niša na bočnim zidovima, dok 
se unutarnje raščlanjenje s dva para lezena može 
samo pretpostaviti. 


* Isti oblik jednobrodne crkve trodijelne podjele s 
vanjskom i unutarnjom artikulacijom zidova poka- 
zuje i crkva Gospe kraj mora na čiovskoj strani gra- 
da Trogira, koja je, osim na zapadnom dijelu gdje je 
naknadno dograđena, ostala sasvim sačuvana. 


* U Poljicima je sačuvana (s nekim preinakama) cr- 
kva sv. Maksima, koja pripada varijanti s apsidom 
vanjskoga i unutarnjega polukružnog oblika. 


Poluotok Pelješac 


Jednobrodni tip trodijelne raščlanjenosti bio je raši- 
ren i na pelješkom poluotoku, osobito u svojoj vari- 
janti građevina neraščlanjene vanjštine (C'). 


* Crkva sv. Jurja u Ponikvama dobro je sačuvana 
građevina, koja na unutarnjim površinama pokazu- 
je trodijelnu podjelu s nišama i lezenama. Spojene 
pojasnicama, lezene dijele bačvasti svod u tri trave- 
ja. Posebnost toj crkvi daje troapsidni prezbiterij s 
trima apsidnim nišama, koje su na vanjštini jedva 
naglašene plitkim istakom. Na zapadnom su proče- 
lju dvije plitke lezene koje su oblikovale veliki pro- 
čelni luk. 


* U crkvi sv. Petra u Stonskom polju trodijelna je 
raščlamba postignuta dodavanjem lezena uz bočne 


zidove starokršćanske građevine, ali ostaje otvo- 
renim pitanje je li takva predromanička adaptacija 
pripadala varijanti crkava s kupolom (C1) ili bez nje 
(C). Istodobno je dogradnjom uz istočni zid ostva- 
ren troapsidni prezbiterij, znakovit za pelješko pod- 
ručje. 


* U crkvi sv. Martina u Stonskom polju dvije su se 
lezene sačuvale samo s unutarnje strane južnoga 
bočnog zida. Na istočnoj strani samo je jedna širo- 
ka apsida unutarnjega polukružnog, a vanjskoga 
četvrtastog oblika. 


* Slična je oblika bila i crkva sv. Stjepana u Ston- 
skom polju, sagrađena u prezbiteriju veće staro- 
kršćanske bazilike. Predromaničkom je adaptacijom 
ostvarena varijanta crkve s trodijelnom raščlambom 
bočnih zidova te s apsidom vanjskoga i unutarnjega 
polukružnog tlocrta. 


Koncentracija crkava istog tipa na stonskom po- 
dručju, istih tipskih osobina i istog vremena gradnje 
i u ovom slučaju dopušta zaključak o istoj graditelj- 
skoj radionici, koja je zidala ili pregrađivala barem 
neke od građevina navedene skupine. 


Dubrovačko obalno i otočno područje 


Na dubrovačkom obalnom i otočnom području vrlo 
su brojne crkvice trodijelne podjele, u kojoj prevla- 
dava varijanta s kupolom (C1), ali zastupljena je i 
skupina bez kupole, najviše među crkvama obilje- 
ženim samo unutarnjom artikulacijom zidova (C“), 
a rijetko i u varijanti raščlanjene unutrašnjosti i va- 
njštine (C“). 

* Tom tipu u kopnenom dijelu dubrovačkoga pro- 
stora pripada crkva sv. Dmitra u konavoskom na- 
selju Gabrili, vjerojatno iz XI. stoljeća. Unutrašnjost 
je na uobičajen način raščlanjena lezenama koje, 
spojene pojasnicama, artikuliraju trotravejni svod i 
dijele bočne niše. Ne treba isključiti mogućnost da 
bi istraživanja krova otkrila tragove kupole, pa bi u 
tom smislu ova crkva pripadala karakterističnoj va- 
rijanti južnodalmatinskoga kupolnog tipa (C"1). Na 
istoku je apsida, iznutra polukružna a izvana četvr- 
tasta, te još po jedna niša bočno od apside podsjeća 
na znakoviti oblik troapsidnoga prezbiterija, ostva- 
ren kod znatnoga broja južnodalmatinskih crkvica. 


Na južnodalmatinskim su otocima crkve trodijelne 
artikulacije vrlo brojne. 

Slika 245: Crkva sv. Ivana u Podaci 


* Na otoku Lastovu najbolje ih predstavlja crkva 
sv. Luke iz XI. stoljeća, dobro sačuvana građevina 
unutarnje trodijelne podjele s pojasnicama i niša- 
ma, te isto tako vanjske artikulacije s trima nišama 
na bočnim zidovima, s velikim pročelnim lukom i 
s uglatom apsidom, kojoj je polukalotni svod kon- 
struiran nad trompama (C"). Dosljedno provedena 
trodijelna raščlamba ovdje je rezultirala potpunim 
podudaranjem vanjske i unutrašnje artikulacije, što 
je inače osobina romaničke arhitekture. 


* Mala crkvica, sagrađena vjerojatno u XI. stoljeću 
unutar prezbiterija starokršćanske bazilike u Ubli- 
ma na istom otoku, pokazuje jednostavni oblik jed- 
nobrodne građevine s dvjema lezenama na svakom 
bočnom zidu te s polukružnom apsidom izvana i 
iznutra (C'). 


* Isti je oblik postignut i dogradnjom (vjerojatno u 
XI. stoljeću) unutarnjih lezena starokršćanskoj crkvi 
sv. Marije na otoku Šipanu, kojoj je i u predromanič- 
koj fazi zadržana široka polukružna apsida. 


* Crkva sv. Mavra na Lopudu (dosada neodređene 
datacije) pripada jednostavnoj varijanti građevina s 
polukružnom apsidom. 


* Crkva, sagrađena vjerojatno u XI. stoljeću u pre- 
djelu Jekavac na otoku Koločepu, kojoj je naslovnik 
sv. Frano naknadno zamijenio izvornoga ranosred- 
njovjekovnog titulara (vjerojatno sv. Đurđa), poka- 
zuje trodijelnu raščlanjenost unutarnje strane boč- 
nih zidova trima plitkim nišama. Apsida pripada 
varijanti vanjskoga uglatog i unutarnjega polukruž- 
nog tlocrta. 


* Crkva sv. Mihovila (sv. Marije) na otočiću Mrkanu 
starokršćanskoga je porijekla. Vjerojatno u XI. sto- 
ljeću, dograđene su joj lezene i niše na vanjskim i 
unutarnjim stranama, tako da je poprimila tipska 
obilježja građevina trodijelne raščlanjenosti. 


Sjevernodalmatinsko otočno područje 


* Crkva sv. Andrije na Vrgadi, trodijelne unutrašnje 
podjele, jedna je od bolje sačuvanih predromaničkih 
građevina, datirana u IX. stoljeće. 


* Crkva sv. Ivana u Telašćici na Dugom otoku ruše- 
vina je kojoj je poznat samo tlocrtni oblik; predstav- 
lja jednostavnu varijantu trodijelnoga tipa u kojem 
četiri para lezena (od kojih su dva prislonjena uz 
pročelni i začelni zid) određuju trodijelnu artikula- 
ciju s nišama. Crkva se datira oko IX. stoljeća. 


* Gospina crkva u Ošljaku (vjerojatno iz XI. stolje- 
ća) istog je oblika, ali znatno bolje sačuvana pa je 
unutarnja raščlamba lezenama u njoj nastavljena i 
pojasnicama što dijele trotravejni svod. 


Ravni kotari i zadarsko područje 


Poseban tip crkava s trodijelnom raščlanjenosti unu- 
trašnjosti razvio se u zadarskoj okolici na samom 
kraju ranoga srednjeg vijeka.** Tri crkve koje pripa- 
daju tom tipu datiraju se na kraj XI. stoljeća, a nose 
obilježja ranoromaničke arhitekture, jasno vidljive i 
u potpunom podudaranju vanjskih i unutarnjih le- 
zena. Osim unutarnjega raščlanjenja bočnih zidova, 


95.1. Petricioli (1996.). 


Slika 246: Ranoromaničke crkve trodijelne unutarnje podje- 
le na zadarskom području: a. Sv. Petar u Kuli Atlagića, tlocrt 
(I. Petricioli), b. Sv. Ivan u Preku na Ugljanu, presjek i tlocrt 
(I. Petricioli), c. Sv. Martin u Diklu (V. Donassy) 


obilježava ih još i artikulacija vanjskih zidnih ploha 
bočnih zidova trima nišama, od kojih svaka ima tri 
viseća luka. Na dvjema se crkvama susreće apsida 
vanjskoga i unutarnjeg pravokutnog tlocrta. 


* Sv. Ivan Evanđelist u Preku na Ugljanu najpot- 
punije predstavlja tu skupinu jer je crkva sačuvala 
traveje s križnim svodovima. 


* U crkvi sv. Petra u Kuli Atlagića nisu se sačuvale 
pojasnice i svodni traveji. Posebnost unutrašnjosti 
daju polukružne niše na istočnom zidu s jedne i s 
druge strane apside. 


* Crkva sv. Martina u Diklu u svojoj se tipskoj sku- 
pini ističe širokom apsidom vanjskoga i unutarnje- 
ga polukružnog tlocrta. 


C2 
Južna Dalmacija 


Varijanta jednobrodnoga tipa s kupolom svojstvena 
je Južnoj Dalmaciji, a najveća koncentracija tog obli- 
ka ustanovljena je na Elafitskim otocima. Pojedine 
već nabrojene crkvice na neretvanskom području i 
na otoku Braču čine granične primjere građevina te 
skupine, koju sam svojedobno nazvao južnodalma- 
tinskim kupolnim tipom. 


Slika 247: Položaj crkava južnodalmatinskoga kupolnog tipa 


s Sv. Petar 
<-> Sv. Mihovil *. 
mad o E: E 


“sv. Nikola 


Sv. Ivan 


Sv. Mihajlo 

S sas ov. Nikol 

Sv. Maksim 

4 Sv. Ivan Krstitelj 
(e) Sv. Nikola Grčki 


Istraživanja su dosada ustanovila postojanje dva- 
desetak građevina zajedničkih tipskih osobina koje 
prate skupinu jednobrodnih crkava s kupolom. One 
se ovdje nabrajaju topografskim redoslijedom, slije- 
deći pružanje istočnojadranske obale od sjeveroza- 
pada prema jugoistoku. 


Po zemljopisnom smještaju, to su crkve neretvan- 
skoga, pelješkog, elafitsko-dubrovačkog i kotorskog 
područja. 

$€ T. Marasović (1960.), 33 i d. 


Slika 248: Crkva sv. Petra na Priku u Omišu, 
današnje stanje i tlocrt (D. Domančić) 


Slika 249: Crkva sv. Nikole u Selcima na Braču, 
današnje stanje i tlocrt (D. Domančić) 

Slika 250: Crkve jednobrodnoga kupolnog tipa na neretvan- 
skom području: a. Sv. Petar na Priku u Omišu (V. Goss), 
b. Sv. Nikola kod Selaca na Braču (D. Domančić), 
c. Sv. Juraj u Tučepima (A. Gamulin) 


Pod pojmom neretvanskoga područja razumijeva 
se teritorij Neretvanske “sklavinije“ na omiško-ma- 
karskom primorju i na otoku Braču, koji je bio pod 
vlašću neretvanskih vladara. 


* Najsjeverniji dosada poznati primjer dalmatinskih 
crkava toga tipa jest crkva sv. Petra na Priku, predje- 
lu grada Omiša s desne strane rijeke Cetine. Crkva 
je sagrađena na mjestu jedne ranije građevine, a naj- 
ranije se spominje krajem XI. stoljeća. Jedna je od 
najsačuvanijih građevina dalmatinske predromani- 


#7]. Fisković (1985.), 153. 
€8 A, Gamulin (1995.),9id. 


ke, osobito nakon obnove apside, prema nalazima 
njezina izvornog tlocrtnoga obrisa 1960. godine. 
Crkva pripada tipskoj varijanti s vanjskim pravo- 
kutnim i unutarnjim polukružnim oblikom apside. 
Unutrašnjost, uključujući i apsidu, raščlanjena je 
osim plitkim još i dubljim polukružnim nišama. Na 
vanjštini bočnih zidova plitke su niše s dvostrukim 
lukovima, a na pročelju je veliki polukružni luk. Je- 
dina je crkva svoje tipske skupine kojoj prijelaz iz 
četvrtaste u kružnu osnovu kupole čine pandantivi. 
Najveću posebnost daje joj artikulacija vanjskih plo- 
ha četvrtaste kupole s plitkim trokutastim zabatom 
na svakoj od četiri strane i s tri udubljene niše unu- 
tar svakog zabata. 


* Crkva sv. Mihovila na brijegu iznad naselja Dol 
na otoku Braču datirana je oko kraja XI. stoljeća na 
osnovi tipskih osobina. Pretpostavka o njezinoj ku- 
poli potvrđena je tijekom restauratorskoga zahvata 
1988. godine, kada je u svodu i u krovu pronađen 
otvor četvrtastoga kubusa prvobitne kupole koja 
međutim nije obnovljena u restauratorskom zahva- 
tu." Crkva pripada rjeđoj tipskoj varijanti koju obi- 
lježava polukružni vanjski i unutarnji oblik apside 
te gole vanjske plohe koje nisu raščlanjene nišama. 
Jedini likovni naglasak na vanjštini čini trokutasti 
zabat na pročelju koji uokviruje polukružnu lunetu 
portala. 


* Crkva sv. Nikole kod Selaca na otoku Braču tako- 
đer je datirana oko konca XI. stoljeća, na osnovi 
tipskih osobina. U cjelini je sačuvana, uključujući i 
kupolu oblikovanu kao kubus vanjskoga i unutar- 
njega četvrtastog tlocrta, pokrivenu četverostreš- 
nim krovom. Apsida je pravokutna izvana i iznutra, 
a njezin polukalotni svod počinje nad kutnim trom- 
pama. Pojasnice koje podržavaju bačvasti svod ne 
dopiru do poda nego se naslanjaju na konzole iznad 
niša. 

* Crkvi u Selcima na Braču vrlo je slična crkva sv. 
Jurja u Tučepima na Makarskom primorju, koja se 
ističe izgledom pročelja, naglašenog nizom malih 
konzolica pod krovnim zabatom i pod zabatom 
portala. Danas je bez kupole, ali upravo se zbog 
potpune podudarnosti u obliku i u dimenzijama s 
crkvom sv. Nikole u Selcima pretpostavlja da je nje- 
zina kupola izvorno nadvisivala središnje svodno 
polje.“* Pripada varijanti crkava s apsidom vanjsko- 
ga i unutarnjega polukružnog tlocrta, a datira se na 
kraj XI. ili čak početak XII. stoljeća. 


Pelješko područje 


* Na otočiću Majsanu pred Pelješcem kraj Korčule 
otkrivene su ruševine starokršćanske memorije koja 
je u ranome srednjem vijeku preinačena u crkvu sv. 
Maksima. Dogradnjom lezena s unutarnje strane 
bočnih zidova u toj je crkvi ostvarena trotravejna 
svodna konstrukcija, protumačena s kupolom nad 
srednjim poljem kao prototipom u razvitku južno- 
dalmatinskih kupolnih crkava.*? 


* Crkva sv. Mihajla u Stonu spada među bolje sa- 
čuvane građevine svoje tipske skupine, premda joj 
je porušena kupola. Sačuvani konstrukcijski sustav 
nedvojbeno otkriva postojanje kupole koja je do- 
kumentirana i slikom modela crkve na sačuvanoj 
fresci u unutrašnjosti. Crkva se ističe vrlo plitkom 
apsidom, izvana pravokutnom a iznutra polu- 
kružnom, dodatnim uskim polukružnim nišama 
u unutrašnjosti, a osobito zvonikom na zapadnom 
pročelju, koji nije sačuvan, ali poznat je po već spo- 
menutoj slici na fresci u crkvi. Lik kralja-ktitora, u 
kojem se prepoznaje poznati zetski vladar Mihajlo 
(o. 1050. — o. 1082.), pouzdani je temelj za datiranje 
crkve u doba prijelaza treće u četvrtu četvrtinu XI. 
stoljeća. 


Elafitsko-dubrovačko područje 


Najveće tipsko obilježje predromaničkoj arhitekturi 
na elafitskim otocima Šipanu, Lopudu i Koločepu 
daju brojne jednobrodne crkve s kupolom. Dosa- 
dašnjim istraživanjima ustanovljeno je na tim otoci- 
ma postojanje desetak građevina toga tipa, od kojih 
većina pripada varijanti crkava s raščlanjenim vanj- 
skim i unutarnjim zidnim površinama. 


* Crkva sv. Petra na Veljem vrhu iznad Luke Šipan- 
ske pripada tipu kupolnih crkava raščlanjene vanj- 
štine i unutrašnjosti, s uglatom apsidom, u kojoj je 
polukalotni svod konstruiran nad trompama. Izvor- 
na kupola, o kojoj postoje zabilježena svjedočanstva, 
nije se sačuvala, ali obnovljena je u nedavnim resta- 
uratorskim radovima. 


* Crkva sv. Mihajla u Pakljeni na istočnom dijelu 
Šipana sačuvala je sve osnovne izvorne dijelove. 
Također pripada varijanti građevina raščlanjene 
unutrašnjosti i vanjštine, uključujući i plitke niše na 
izvornoj sačuvanoj kupoli. Apsida je uglata sa zako- 
šenim stranama. 


Slika 251: Crkve jednobrodnoga kupolnog tipa na 
pelješkom području: a. Memorija s kupolom (I. Fisković), 
b., c. Sv. Mihajlo u Stonu, 
unutarnjost i presjeci (I. Tenšek) 


* Crkva sv. Ivana u Šilovu Selu kraj šipanske luke 
Suđurađ pripada istome tipu vanjske i unutarnje 
raščlanjenosti zidnih ploha. Istraživanjem su otkri- 
veni tragovi kupole, koja je obnovljena u nedavnim 
restauratorskim radovima. Oblikom istočnoga kor- 
pusa crkva pripada varijanti građevina s vanjskom 
pravokutnom i unutarnjom polukružnom apsidom. 

Slika 252: Crkve jednobrodnoga kupolnog tipa na Elafitskim otocima: a. Sv. Petar na Veljem Vrhu iznad Luke Šipanske, 
b. Sv. Ivan u Šilovu Selu na Šipanu, c. Sv. Nikola Grčki na Lopudu, d. Sv. Mihajlo u Pakljeni na Šipanu, 
e. Sv. Nikola na Koločepu, 7. Sv. Ivan Krstitelj na Lopudu 


Na otoku Lopudu tri su sačuvane građevine ove 
tipske skupine: 


* Crkva sv. Ilije u samom naselju na zapadnoj obali 
otoka neartikuliranih je vanjskih zidnih površina, s 
nišama u unutrašnjosti među pojasnicama koje se 
oslanjaju na konzole bočnih zidova. Apsida je pra- 


vokutna vanjskoga i unutarnjeg obrisa, presvođena 
polukalotom preko trompi u uglovima. Kupola nije 
sačuvana, ali o njoj postoje svjedočanstva prije ruše- 
nja. Ukrasne osobine oltarne ograde upućuju na da- 
tiranje građevine oko IX. stoljeća, pa bi to bio jedan 
od najranijih primjera u svekolikoj tipskoj skupini. 


* Crkva sv. Ivana Krstitelja na Ivanjem brdu iznad 
Lopuda najbolje je sačuvana crkva južnodalmatin- 
skoga kupolnog tipa. Obilježava je unutarnja i vanj- 
ska raščlanjenost plitkim nišama, koje ispunjaju i 
sve četiri vanjske strane sačuvane kupole. Apsida 
pripada varijanti pravokutne vanjštine i polukružne 
unutrašnjosti. Sagrađena na mjestu ranije starokrš- 
ćanske građevine, predromanička se crkva datira na 
kraj XI. stoljeća. 


* Crkva sv. Nikole Grčkog također pripada varijanti 
građevina raščlanjene vanjštine, a ističe se dvojnim 
lukovima vanjskih plitkih niša. Apsida je vanjskoga 
uglatog i unutarnjega polukružnog tlocrta. Kupola 
je obnovljena zahvaljujući komparativnim podatci- 
ma prema prethodno spomenutoj sačuvanoj crkvi. 


Na otoku Koločepu dosada je zabilježeno pet crkvi- 
ca istoga tipa: 


* Crkva sv. Mihajla kod Donjeg Čela u Koločepu sa- 
čuvana je samo u donjim slojevima zida, ali izvorni 
joj je izgled poznat. Raščlanjena je plitkim nišama 
na vanjskim i unutarnjim površinama zidova, s 
time što se na vanjskom licu oba bočna zida javlja 
jedinstvena niša koja je pri vrhu završavala nizom 
kontinuiranih lukova. 


* Crkva sv. Nikole (izvorno Sv. Vid?) na groblju 
pripada tipu građevina plitkim nišama raščlanjene 
vanjštine i unutrašnjosti, a u pogledu oblika istoč- 
noga korpusa uklapa se u najrašireniju varijantu s 
vanjskim pravokutnim i unutarnjim polukružnim 
tlocrtom apside. Pronađeni su ostatci kupole, koja je 
potom u restauratorskom zahvatu krajem prošloga 
stoljeća u cjelini obnovljena. 


* Crkva sv. Antuna Padovanskog (izvorno posve- 
ćena sv. Đurđu) u Gornjem Čelu uobičajene je unu- 
tarnje trodijelne raščlanjenosti, ali golih vanjskih 
zidnih površina. Apsida je izvana pravokutnoga, a 
iznutra polukružnog oblika. Nedavno je izraženo 
mišljenje da građevina ne pripada ranome srednjem 
vijeku nego predstavlja kasnosrednjovjekovni sur- 
vival karakterističnoga elafitskog tipa.“ 


* Crkva sv. Barbare u Borju pripada tipu građevi- 
na raščlanjene vanjštine i unutrašnjosti, vjerojatno s 
kupolom koja nije sačuvana. Apsida pokazuje naj- 
rašireniju varijantu vanjskoga pravokutnoga i unu- 
tarnjega polukružnog tlocrta. Na temelju ukrasnih 
osobina kamenoga namještaja, crkva se datira u IX. 
ili X. stoljeće. 


Slika 253: Tlocrt i presjek crkve “Sigurata “u Dubrovniku 
(prema Ž. Pekoviću) 


* Crkva sv. Srđa u Bigama na jugoistočnom kraju 
Koločepa pripada građevinama neraščlanjene vanj- 
štine. Apsida je vanjskoga pravokutnog, a unutar- 
njega potkovastog tlocrta. 


U samom gradu Dubrovniku jednobrodni tip s ku- 
polom zastupljen je dvjema pretežito sačuvanim 
građevinama: 


* Crkva Preobraženja Kristova (po latinskom Trans- 
figuratio Domini u narodu nazvana Sigurata) imala je 
u svojoj predromaničkoj fazi vanjske i unutarnje zi- 
dove raščlanjene plitkim nišama, a unutarnje raščla- 


#1, Žile (2003.), 70. 


njenje pojačano je još i užim pravokutnim nišama. 
Zanimljiva je i u svojoj ranoromaničkoj fazi u kojoj 
je na vanjštini bila po jedna velika niša oblikovana 
pri vrhu kontinuiranim nizom polukružnih lukova. 
Male niše u predromaničkoj fazi crkve artikulirale 
su i vanjske plohe kupole. Apsida pripada uobiča- 
jenom tipu pravokutne vanjštine i polukružne unu- 
trašnjosti. 


* Istoj tipskoj varijanti pripada i crkva sv. Nikole na 
Prijekome, koja je bila bez uskih polukružnih niša 
u unutrašnjosti, a predromaničko raščlanjenje plit- 
kim nišama na vanjskim plohama nije preinačeno u 
doba rane romanike. 


Kotorsko područje 


* Jedina dosada poznata crkva južnodalmatinsko- 
ga kupolnog tipa u kotorskom zaljevu crkva je sv. 
Tome u Kutima, datirana krajem XI. stoljeća. Pri- 
pada tipu građevina trodijelne unutarnje raščlanje- 
nosti i vanjske artikulacije zidnih ploha, s apsidom 
vanjskoga uglatoga, a unutrašnjeg polukružnog 
tlocrta. Artikulaciju unutrašnjosti pojačavaju i polu- 
kružne niše. 


Dvadesetak nabrojenih crkava čini jednu od naj- 
izrazitijih tipskih skupina ranosrednjovjekovne 
arhitekture u Dalmaciji. Sve se one podudaraju u 
osnovnom obliku jednobrodnih građevina trodijel- 
ne podjele unutarnjega prostora s kupolom iznad 
središnjega traveja, oblikovane poput kalote unutar 
vanjskog kubusa, pokrivenoga četverostrešnim kro- 
vom. Mjere tih crkava vrlo su slične, s dužinom od 
oko 7,5 metara i širinom od oko 4,5 metara. 


U svekolikoj tipskoj skupini samo je za jednu crkvu 
(Sv. Mihajlo u Stonu) dosada poznato da je izvorno 
imala zvonik na zapadnom pročelju; ni na jednoj 
drugoj crkvi nema tragova zvonika. 


Prema obliku apside, najveći broj navedenih crka- 
va pripada varijanti vanjskoga uglatog, a unutar- 
njega polukružnog oblika apside. Ostale varijante: 
vanjski i unutarnji polukružni (Sv. Mihovil nad 
Dolom na Braču) ili vanjski i unutarnji uglati oblik 
apside (Sv. Nikola kod Selaca na Braču) iznimno 
su rijetke. 


Prema artikulaciji zidova razlikuju se crkve neraš- 
članjenih i raščlanjenih vanjskih ploha. Druga je 

Slika 254: Crkva sv. Tome u Kutima 
(prema J. Kovačeviću) 
varijanta (Omiš, Ston, tri crkve na Šipanu, dvije na 
Lopudu, tri na Koločepu, dvije u Dubrovniku i jed- 
na u bokokotorskom zaljevu) brojnija od prve (dvije 
crkve na Braču, dvije na Koločepu, po jedna u Tuče- 
pima, na Majsanu i na Lopudu). 


Gotovo svim nabrojenim građevinama svojstvena 
je velika plitka niša na pročelju uokvirena velikim 
lukom, a plitki zabati na vanjskim stranama kupole 
iznimna su pojava, zapažena samo u crkvi sv. Petra 
na Priku u Omišu i protumačena svojevrsnom re- 
dukcijom upisanoga transepta. 


Premda je samo manji broj nabrojenih crkava vezan 
uz neki povijesni podatak, može se zaključiti da ih 
je većina sagrađena u isto doba, oko sredine ili treće 
četvrtine XI. stoljeća. Crkva sv. Mihajla u Stonu da- 
tirana je likom ktitora na fresci, dukljanskoga kralja 
Mihajla, koji je znakove kraljevske vlasti dobio 1077. 
godine, pa se može pretpostaviti da je oko toga 
doba podignuta (možda samo obnovljena) i oslika- 
na njezina unutrašnjost. Dokumentom iz 1090. na 
kojem se spominje crkva sv. Petra u Omišu utvrđen 
je samo terminus ante quem, iz čega se zaključuje da 
je do njezine izgradnje, vjerojatno na položaju jedne 
ranije starokršćanske crkve, došlo prije tog doba. Za 
neke druge crkve, poput koločepskoga Sv. Mihajla, 
pretpostavljeno je vrijeme gradnje u drugoj polovici 
XI. stoljeća po ukrasnim osobinama liturgijskoga na- 
mještaja, koji se može usporediti s datiranim ukra- 
som iz istog vremena iz Splita (Gospe od Zvonika). 


Vjerojatno su neke od navedenih građevina jedno- 
brodnoga kupolnog tipa nastale i prije XI. stoljeća. 
Osim adaptirane crkvice na Majsanu, građevne jez- 
gre pojedinih crkvica na Elafitima i u dubrovačkom 
kraju datiraju se prije XI. stoljeća, da bi sukcesivnim 
dogradnjama poprimile oblik karakterističan za 


drugu polovicu XI. stoljeća. Na temelju ukrasnih 
osobina oltarne ograde najranijom građevinom te 
skupine može se smatrati crkva sv. Ilije na Lopu- 
du, kojoj se pleterni motivi, a i epigrafske značaj- 
ke, uspoređuju s datiranim primjerima dalmatinske 
skulpture karolinškoga doba iz IX. stoljeća. 


U objašnjenju pojave i razvitka arhitektonskoga 
oblika jednobrodnoga kupolnog tipa javila su se 
različita tumačenja. 


S obzirom na koncentriranost crkava toga tipa is- 
ključivo na južnodalmatinskom području, pokušao 
sam prepoznati one čimbenike koji su upravo na 
tom prostoru mogli potaknuti pojavu jednobrodnih 
crkava s kupolom. Kako za svekoliko područje iz- 
među Cetine i Boke kotorske nije bilo moguće utvr- 
diti neku državno-političku povezanost u razdoblju 
ranoga srednjeg vijeka, valjalo je za prostor u kojem 
je ta skupina apsolutno predominantna potražiti 
osnovnog pokretača izgradnje u crkvenom progra- 
mu. Takav je program, po mojem mišljenju, mogla 
ponuditi samo dubrovačka metropolitanska vlast. 


Zbog relativno kasnoga pokrštavanja stanovnika 
Paganije, u doba kada je utjecaj splitske metropolije 
bio sasvim reduciran u krajevima južno od Cetine, 
dolazi na neretvanskom i dubrovačkom području 
do zakasnjele pojave crkvene arhitekture tek u ka- 
snoj predromanici i početnoj fazi romanike, a jedan 
od arhitektonskih tipova činile su upravo južnodal- 
matinske kupolne crkve. 


Kasna predromanika i rana romanika u dubrovač- 
kom kraju obilježena je izgradnjom prema jasnim 
tipskim obrascima uglavnom trotravejnih građevi- 
na s kupolom ili bez nje i s crkvicama dvotravejne 
raščlanjenosti, a sjeverozapadne granice toga utje- 
caja sežu do Cetine i do srednjodalmatinskih otoka. 


Sasvim drukčija i raznovrsnija pokazuje se crkve- 
na tipologija na prostoru stare hrvatske države, 
između Zrmanje i Cetine, uključujući i astareje bi- 
zantskih gradova, pa ta okolnost ne može biti puka 
slučajnost. Zbog toga, zahvaljujući kvantificiranoj 
tipološkoj analizi putem topografije ranosrednjovje- 
kovne graditeljske baštine, pokušao sam u dubro- 
vačkoj Crkvi prepoznati pokretača takvoga jednog 
programa izgradnje. 

U pogledu pojave i razvitka jednobrodnoga kupol- 
nog tipa izneseno je i drukčije mišljenje, zasnovano 
na identifikaciji starokršćanske memorije na Maj- 
sanu kao mogućega prototipa južnodalmatinskih 
kupolnih crkvica, kojoj su dograđene lezene činile 
osnovu za konstrukciju kupole. Čak i neovisno o 
okolnosti što su dograđene lezene na starokršćan- 
skoj memoriji protumačene i na drugi način, tj. kon- 
strukcijom središnjega ciborija,* ostaje otvorenim 
pitanje zašto bi baš ta mala građevina malenoga 
otočića kraj Korčule postala tipskim obrascem jedne 
veće obalne i otočne regije. Bez nekih novih čvršćih 
dokaza, genezu toga arhitektonskog tipa možemo 
dakle objasniti samo poznatim geografskim i povi- 
jesnim okolnostima. 


Ostaje činjenica da dosada nije otkrivena nijedna 
građevina jednobrodnoga kupolnog tipa na pod- 
ručju ranosrednjovjekovne hrvatske države niti u 
bizantskim primorskim gradovima Donje Dalmaci- 
je, jer se svih dvadesetak crkvica nalazi na prostoru 
“sklavinija“, od neretvanske Paganije do Dubrov- 
nika i do južnih granica Travunije, a to je područje 
djelovanja dubrovačke Crkve. 


Pri istraživanju pojave južnodalmatinskoga kupol- 
noga tipa ne smije se zaboraviti ni moguće političko 
ozračje, koje je moglo utjecati na temeljnu tipsku 
posebnost navedenih crkvica, a to je pojava kupo- 
le koja odražava bizantsku sastavnicu arhitekture 
toga doba. Nije slučajno da je ona prisutna upravo 
na području jačega utjecaja Bizanta, koji je već kra- 
jem X. i početkom XI. stoljeća, u doba cara Bazilija 
IL, proširio granice carstva, kojima je bio obuhvaćen 
i južnodalmatinski prostor. 


D. 


Crkve četverodijelne podjele neusporedivo su manje 
brojne od trodijelnih, a nisu svojstvene samo jednoj 
dalmatinskoj regiji, jer su zastupljene od kvarner- 
skih otoka do dubrovačkoga područja. 


* Najbolje sačuvani primjer, crkva sv. Nikole kraj 
Povljane na otoku Pagu, izvorno je starokršćansko- 
ga porijekla. U ranome srednjem vijeku (oko IX. sto- 
ljeća) dograđen joj je bačvasti svod, a na bočnim zi- 
dovima po tri para lezena spojena pojasnicama radi 
pojačanja svoda. Lezene su istodobno oblikovale po 
četiri plitke, lučno nadsvođene niše na bočnim zido- 
vima. Apsida, također starokršćanskoga podrijetla, 
polukružna je u vanjskom i unutarnjem tlocrtu. 


Slika 255: Crkve četverodijelne podjele unutrašnjosti: 
a. Sv. Nikola u Povljani na Pagu, b. Sv. Juraj u Radunu kraj 
Kaštel Staroga, c. Sv. Ivan u Uzdolju, d. Sv. Andrija u Baćini, 
e. Sv. Marija u Starom Gradu na Hvaru 


* Srednjodalmatinski primjer jednobrodnih crkava 
četverodijelne raščlanjenosti jest Sv. Juraj u Radunu 
kraj Kaštel Staroga. Dobro sačuvanoj građevini re- 
stauratorskim je radovima krajem prošloga stoljeća 
obnovljen svod. Tri para lezena dijele unutrašnjost 


u četiri polja, izražena i na bočnim zidovima plitkim 
nišama, unutar kojih su i polukružne niše. Plitke 
niše ispunjaju i sve vanjske površine zida, uključu- 
jući pročelje i apsidu koja pripada uobičajenoj vari- 
janti pravokutne vanjštine i polukružne unutrašnjo- 
sti. Crkva se datira u XI. stoljeće. 


* Na kninskom je području tipska varijanta crkava 
četverodijelnoga svoda prisutna u crkvi sv. Ivana u 
Uzdolju, sagrađenoj na mjestu ranije starokršćanske 
crkve koja je krajem karolinškoga doba bila obnov- 
ljena oltarnom ogradom s natpisom kneza Munci- 
mira. Nova crkva na tom položaju datira se krajem 
ranosrednjovjekovnoga razdoblja (kraj XI. stoljeća). 


* Adaptacijom starokršćanske bazilike sv. Andrije 
u Baćini dograđenim je pilonima postignuta četve- 
rodijelna podjela interijera ranosrednjovjekovne cr- 
kve. Na isti je način pilonima bila podijeljena i ap- 
sida. 


* Primjenom istoga postupka, tj. dogradnjom pilo- 
na bočnim brodovima, preinačena je starokršćanska 
crkva sv. Marije u Starom Gradu na Hvaru u rano- 
srednjovjekovnu crkvu četverodijelne raščlanjeno- 
sti, a dogradnjom triju lezena zahvaćena je i apsida. 


* Slično se može zapaziti i u istočnom starokršćan- 
skom bazilikalnom kompleksu u Polačama na oto- 
ku Mljetu, gdje su sjevernoj bazilici pridodane po 
tri lezene na unutarnjoj strani bočnih zidova i tako 
ostvarena četverodijelna unutrašnjost. 


* Kvarnerski primjer istoga tipa crkva je sv. Lucije 
blizu Krka, koja je u starokršćanskoj ili ranijoj pred- 
romaničkoj fazi bila neraščlanjena građevina s dr- 
venom potkrovnom konstrukcijom, a tek u ranoj ro- 
manici gradnjom lezena i bačvastoga svoda postala 
je presvođena bazilika četverodijelne unutarnje ra- 
ščlanjenosti. 

Sve crkve u tipskoj skupini građevina četverodijelne 
unutarnje podjele (osim Sv. Ivana u Uzdolju) nasta- 
le su dogradnjom lezena radi promjene konstrukcij- 
skoga sustava i raščlambom bočnih zidova u skladu 
sa značajkama crkvene arhitekture predromanike i 
rane romanike. 


E. 


Peterodijelna unutrašnjost ostvarena je na isti način 
adaptacijom starokršćanske crkve sv. Ivana u Ston- 
skom polju, kada su u ranome srednjm vijeku sa- 

Slika 256: Sv. Ivan u Stonskom polju, presjek i tlocrt 
(I. Fisković) 


građeni bočni zidovi s četiri para lezena, što su uo- 
kvirivale pet zidnih niša. 


Klasifikacija prema oblikovanju 
istočnoga korpusa crkve 


Različiti oblici prezbiterija u ranosrednjovjekovnoj 
arhitekturi Dalmacije već su razmotreni u poglavlju 
onamjeni crkvenih prostora. Ovdje preostaje nabro- 
jiti karakteristične oblike i s morfološkoga stajališta 
razraditi različite tipske varijante. U okviru skupine 
jednobrodnih građevina razlučuju se prema obliku 
istočnoga korpusa crkve: 


* jednoapsidnoga, 


* troapsidnog prezbiterija. 


Jednobrodne jednoapsidne crkve 


U daljoj morfološkoj raščlambi tipske skupine cr- 
kava jednoapsidnoga prezbiterija razlikuju se tri 
osnovne tipske varijante građevina: 


* polukružne apside, 
* pravokutne apside, 


* iznutra polukružne, a izvana pravokutne (ili poli- 
gonalne apside). 


Nisu zapaženi nikakvi čimbenici vezani uz određe- 
nu regiju koji bi uvjetovali primjenu bilo kojega od 


triju oblika apside. Prva varijanta polukružne apsi- 
de ima svoj oslonac u starokršćanskoj tradiciji, dok 
su ostale dvije predromanička inovacija, s time što 
je u nekim slučajevima pojava vanjskoga poligonal- 
nog oblika apside vezana uz bizantski (adriobizant- 
ski) utjecaj. 


Primjena svake od navedenih varijanti imala je, da- 
kako, svog odraza na svodno i krovno rješenje. Prva 
varijanta vanjskoga i unutarnjega polukružnog tlo- 
crta rezultira polukupolnim svodom i čunjastim 
krovom. 


Druga varijanta vanjskoga i unutarnjega pravo- 
kutnog tlocrta jednostavnija je u izvedbi zidova, 
ali zahtijeva gradnju kutnih trompi radi prijelaza s 
četvrtaste na polukružnu konstrukciju polukalotno- 
ga svoda. Vanjštinu apside u tom slučaju obilježava 
dvostrešni krov. 


Treća varijanta polukružne unutrašnjosti i pravo- 
kutne vanjštine u najvećoj je primjeni u predroma- 
nici Dalmacije, a odražava se u oblikovanju poluka- 
lotnoga svoda u unutrašnjosti i dvostrešnoga krova. 
Sasvim iznimno umjesto pravokutnoga javlja se 
vanjski poligonalni oblik apside, kakav je primjerice 
ustanovljen u dubrovačkoj crkvi sv. Stjepana. 


TI 


Slika 257: Shematski prikaz u tlocrtu i presjeku različitih 
oblika apsida jednobrodnih crkava 


Jednobrodne troapsidne crkve 


Manji broj jednobrodnih crkava obilježava troap- 
sidno svetište, znakovito za neretvansko i pelješko 
područje s pripadajućim otocima, gdje se katkada 
javlja i kao rezultat preinaka ranijih građevina. Tro- 
apsidno svetište znakovito je i za skupinu crkava 
produženog trolista na prostoru starohrvatske dr- 
žave. 


Troapsidni prezbiterij 
u pelješkoj i neretvanskoj skupini 


Na neretvanskom području, uključujući i otok Mljet, 
te ne području Stona, ističe se nekoliko crkava koji- 
ma prezbiterij obilježava pojava triju apsidnih niša. 


* Na začelju crkve sv. Ivana Krstitelja u Podaci na 
Makarskom primorju strši samo jedna plitka pravo- 
kutna apsida, ali istočni je zid prezbiterija raščlanjen 
trima polukružnim apsidnim nišama. 


* Tri niše u prezbiteriju ostvarene su pregradnjom 
starokršćanske crkve sv. Petra kraj Stona, kojoj je 
dograđen prezbiterijalni blok unutar ravnoga istoč- 
nog zida. U ovom slučaju srednja je niša u funkciji 
apside ipak dimenzijama naglašena u odnosu na 
dvije manje bočne niše. 


E 


Slika 258: Crkve troapsidnog prezbiterija u pelješkoj i neret- 

vanskoj skupini: a. Sv. Petar, Ston, b. Sv. Teodor, Ponikve na 

Pelješcu, c. Sv. Đurđe, Ponikve na Pelješcu, d. Sv. Ivan, Poda- 
ce, €. Sv. Petar i Pavao, Korita na Mljetu 


* Crkva sv. Đurđa u Ponikvama na Pelješcu ima ta- 
kođer naglašenu srednju nišu u funkciji apside, koja 
je istaknuta i na vanjskoj strani istočnoga zida. 


* Slično je oblikovan i prezbiterij crkve sv. Filipa i 
Jakova (izvorno sv. Teodora) u Prvim Ponikvama 
na Pelješcu, u kojem je srednja apsidna niša plitko 
istaknuta i na vanjštini. 

* Isti obrazac u oblikovanju prezbiterija slijedila je 


i crkva sv. Petra i Pavla u Koritama na otoku Mlje- 
tu. Svetište u toj crkvi označavaju tri niše, od kojih 


je srednja apsida tek nešto naglašenija u odnosu na 
bočne, a ističe se i pravokutnom plitko isturenom 
vanjštinom. 


U navedenim primjerima sve tri su polukružne ap- 
sidne niše naglašene samo u unutrašnjosti; dvije 
bočne podređene su glavnoj središnjoj apsidi, osim 
u crkvi sv. Petra i Pavla na Mljetu, gdje su tri polu- 
kružne udubine gotovo jednake. Na vanjštini, na- 
protiv, naglašena je samo središnja apsida, a u crkvi 
sv. Petra u Stonu preinaka ranije arhitekture uvjeto- 
vala je upisani položaj apsidnih niša. 


Troapsidni prezbiterij u zagorskoj skupini crkava 
“produženog trolista“ 


U zagorskom dijelu Dalmacije javlja se na nekim 
građevinama troapsidni prezbiterij, karakterističan 
za crkve tzv. produženog trolista. Kako je već spo- 
menuto u poglavlju o obrednim prostorima, taj je tip 
starokršćanskoga podrijetla i njegov razvitak može 
se pratiti od primarnoga oblika poznatog kao cella 
trichora, koja se već u starokršćansko doba izdužu- 
je longitudinalnim prostorom za vjernike. Oblik je 
naslijeđen u ranome srednjem vijeku, kada je i do- 
građen posebnim dodatkom westwerka sa zvonikom 
na zapadnom pročelju i plastičnijom artikulacijom 
bočnih zidova putem kontrafora. 


Crkva sv. Martina u Pridragi iz VI. stoljeća važna je 
karika u tom evolutivnom lancu jer je izvrsno sa- 
čuvana građevina kojoj od prvobitnoga oblika ne- 
dostaje samo pretpostavljena kupola. Njezin prez- 
biterij čine tri polukružne apside, postavljene poput 
čistoga trolista, kojemu je u središtu bila kupola. 


U ranome srednjem vijeku prihvaćen je taj tip osobi- 
to u Dalmatinskoj zagori. 


* Predromanički stupanj razvitka toga tipa pokazu- 
je crkva na Lopuškoj glavici u Biskupiji, kojoj juž- 
na apsida trolisnoga prezbiterija nema polukružni 
nego pravokutni tlocrt, a prostoru za vjernike na 
zapadnoj strani prethodi atrij, vjerojatno u funkciji 
westwerka. Zaobljeni potpornjaci na vanjskim stra- 
nama bočnih zidova izraziti su konstrukcijski do- 
datci, svojstveni ranome srednjem vijeku. Crkva se 
temeljem komparativne građe liturgijskoga namje- 
štaja datira oko sredine IX. stoljeća. 


* Najpotpuniji i najbolje sačuvani primjer predro- 
maničkoga tipa produženoga trolista crkva je sv. 


Slika 259: Troapsidni prezbiterij u tipskoj skupini crkava 
produženoga trikonhosa: a. Sv. Martin u Pridragi, 
b. Lopuška glavica u Biskupiji, c. Sv. Spas u Cetini 


Spasa u Cetini. Kako je već istaknuto, prezbiterij joj 
ne čini pravi trolist nego polovica šesterolista, pa 
odatle proizlazi nešto drukčiji položaj kupole, za 
koju se pretpostavlja da je postojala, ali nije sačuva- 
na. Taj se položaj naslućuje po lezenama, raspoređe- 
nim poput kvadrata nad istočnim dijelom prostora 
za vjernike. Crkva je sačuvala ostatke dvokatnog 
atrija westweerka i gotovo u cjelini zvonik, zidan u 
osi zapadnoga pročelja. Karakteriziraju je i dobro 
sačuvani zaobljeni potpornjaci na vanjskim strana- 
ma bočnih zidova. Ukrasne osobine oltarne ograde, 
usporedive s datiranim spomenicima, i u ovom slu- 
čaju određuju vrijeme gradnje crkve sv. Spasa oko 
početka zadnjeg desetljeća IX. stoljeća. 


Crkve s tri apside na krakovima trazepta 


Navedenim morfološkim posebnostima valja pri- 
dodati i tipsku skupinu crkva križnog tipa, odno- 
sno jednobrodnih crkava, kojima su bočne apside 
na krakovima transepta. Osim pojedinih primjera 
iz ranosrednjovjekovne Dalmacije, koji su već spo- 


Slika 260: Troapsidni prezbiterij u crkvama križnog tipa s 
transeptom (prema Jurkoviću) 


menuti u razmatranju četverokonhno-križnoga tipa 
u okviru centralnih građevina, ta je skupina zna- 
kovita za karolinško razdoblje širega podalpskog 
područja, uključujući Istru, sjevernu Italiju i južnu 
Francusku. 


Razvitak ranosrednjovjekovnih 
jednobrodnih crkava 

Izložena građa dopušta i neke zaključke o razvitku 
tipova jednobrodnih ranosrednjovjekovnih crkava 


u Dalmaciji. Oni upućuju na tri osnovna razdoblja 
u kojima se javljaju jednobrodne crkve: 


a. pretkarolinško doba 
b. karolinško doba 
c. postkarolinško doba 


Jednobrodne crkve pretkarolinškoga doba 


Pretkarolinškom dobu pripadaju rijetke predroma- 
ničke crkve u Dalmaciji, poput crkve sv. Mihovila 


% M. Jurković (2000.), 173-174 i sl. 15. 


ispred zapadnoga zida Dioklecijanove palače, koja 
je prvobitno bila funeralna građevina, a poslije po- 
stala crkvom, proširena i produžena u drugoj fazi 
sve do samoga zida Palače. Tlocrt prvobitne crkve 
ističe se širokom apsidom gotovo u punoj širini bro- 
da. 


Unutar same Dioklecijanove palače pretkarolinš- 
kom se razdoblju pripisuje crkva sv. Andrije de fe- 
nestris; nastala je uporabom jedne od pravokutnih 
dvorana Dioklecijanova stana, kojoj je na istočnoj 
strani pridodana apsida. Ta se preinaka pripisuje 
vremenu Ivana Ravenjanina, prvoga splitskog nad- 
biskupa iz sredine VII. stoljeća. 


Ukrasne osobine pleterne ornamentike pluteja iz cr- 
kve sv. Andrije na Čiovu određuju i njezino doba 
gradnje u pretkarolinško razdoblje. S time je u skla- 
du i relativno široka apsida, tek ponešto uža od sa- 
moga broda. 


Crkva sv. Mihovila blizu južne obale otoka Šipana 
također pokazuje osobine koje je svrstavaju u pri- 
jelazno razdoblje između starokršćanske i predro- 
maničke arhitekture prije karolinškoga doba. Široka 
apsida i u tom je slučaju tipska osobina i jedan od 
osnova za datiranje. 


Neke su od spomenutih crkava presvođene, neraš- 
članjene vanjštine, a samo u crkvi sv. Andrije na 
Čiovu unutrašnjost je dvodijelno raščlanjena središ- 
njom pojasnicom. 


Jednobrodne crkve karolinškoga doba 


Po rijetkim epigrafskim spomenicima koji omogu- 
ćuju datiranje unutar predromaničkoga razdoblja te 
osobito zahvaljujući karakterističnom ukrasu, bilo je 
moguće u klasifikaciji jednobrodnih crkava izdvojiti 
one koje pripadaju karolinškom razdoblju. 


U Splitu su to crkve sv. Izidora na Sućidru i sv. Jurja 
na Marjanu, u kojima se pronađeni ulomci liturgij- 
skoga namještaja zahvaljujući usporedbama s datira- 
nim spomenicima mogu jasno pripisati IX. stoljeću. 


Proširenje pretkarolinške crkve sv. Mihovila “na 
obali“ u Splitu vjerojatno je također izvedeno u 
karolinško doba. 


Karolinškom dobu pripada izvrsno sačuvana crkva 
sv. Andrije na Vrgadi, a također i nekoliko građevi- 


#5 R, Bužančić (2003., 198-200). 


na koje obilježava artikulacija vanjskih zidnih ploha 
kontraforima. Neke građevine iz te skupine, među 
kojima je i crkva na Lopuškoj glavici te crkva sv. 
Spasa u Cetini, pripadaju tipskoj kategoriji jedno- 
brodnih građevina s trolisnim prezbiterijem. 


Tipologija jednobrodnih građevina karolinškoga 
razdoblja raznovrsnija je dakle u odnosu na pret- 
hodno razdoblje, jer uključuje i tipsku skupinu cr- 
kava s kontraforima, odnosno jednobrodne crkve s 
westwerkom kao karakterističnom inovacijom upra- 
vo toga doba. 


I neke kasnoantičke građevine preinačene su u ka- 
rolinško doba, poput crkve u Rižinicama, datirane 
sredinom IX. stoljeća po natpisu hrvatskoga kneza 
Trpimira. 


Jednobrodne crkve postkarolinškoga doba 


Najviše je ranosrednjovjekovnih jednobrodnih cr- 
kava u Dalmaciji sagrađeno u postkarolinško doba 
X. i osobito XI. stoljeća. One nose obilježja kasne 
predromanike i rane romanike, i pripadaju vrlo raz- 
ličitim tipskim skupinama. 


Otok Brač osobito je bogatjednobrodnim građevina- 
ma, uglavnom podignutima u XI. stoljeću ili preina- 
čenima u to doba od ranijih starokršćanskih crkava. 
Ranosrednjovjekovne crkve na Makarskom primor- 
ju uglavnom su jednobrodne građevine sagrađene 
na kraju XI. ili početkom XII. stoljeća, a najveći broj 
crkava na pelješkom i dubrovačkom području tako- 
đer se uklapa u istu skupinu građevina, sagrađenih 
na izmaku ranoga srednjeg vijeka. 


Crkve jednobrodnoga kupolnog tipa, sagrađene na 
južnodalmatinskom području i najviše zastupljene 
na Elafitskim otocima, kao najbrojnija tipska skupi- 
na dalmatinske predromanike sagrađene su u naj- 
većem broju pri kraju XI. stoljeća. 


Tipska skupina jednobrodnih crkava zadarskoga 
područja s trima nišama na vanjskim zidovima, 
također datirana krajem XI. stoljeća, pokazuje već 
izrazita svojstva rane romanike. 


Dvobrodne i dvoapsidne crkve 


Ranosrednjovjekovne dvobrodne i dvoapsidne 
crkve iznimna su pojava u ranosrednjovjekovnoj 


Slika 261: Crkva sv. Petra Starog u Zadru, tlocrt i presjeci 
(S. Vučenović) 


arhitekturi između Kvarnera i Boke kotorske, po- 
znate samo po jednoj sačuvanoj crkvi u Zadru i po 
ruševinama na Osoru. Čak i u tim primjerima ostaje 
upitna definicija “dvobrodne crkve“ jer je u prvom 
slučaju zadarska crkva sv. Petra Starog protuma- 
čena kao predromanička dvobrodna kripta staro- 
kršćanske crkve,** dok je u slučaju osorske crkve 
sv. Platona jasno vidljiv dvoapsidni prezbiterij, ali 
nije utvrđeno postojanje stupova pa, prema dosa- 
dašnjim spoznajama, crkva pripada jednobrodnom 
dvoapsidnom tipu. 


Dvobrodne crkve s dvoapsidnim prezbiterijem ima- 
ju nešto veću tradiciju u starokršćanskoj arhitektu- 
ri Dalmacije, a njihovu pojavu uvjetovali su dvojni 
naslovnici. 

Vjerojatno je s dvojnim titularima bila povezana i 


pojava dvobrodne i dvoapsidne crkve sv. Petra Sta- 
roga u Zadru. U toj su građevini u jedinstvenom 


arhitektonskom korpusu uklopljena dva odijeljena 
crkvena prostora: na zapadnoj je strani jednobrodna 
jednoapsidna crkva, a na istočnoj dograđeni pravo- 
kutni prostor koji je u ranom srednjem vijeku redom 
pilona i stupova te pregradnim zidom u prezbiteri- 
ju pretvoren u dvobrodnu predromaničku crkvu s 
dvjema pravokutnim apsidama, upisanima u ravni 
začelni zid. Dva broda presvođena su križnim svo- 
dovima, a dvije apside polukalotama. 


Naslovnik crkve, sv. Petar, koji je do danas zadržan, 
spominje se u falsificiranoj ispravi s početka X. sto- 
ljeća, a drugi titular, sv. Andrija, tek u XVII. stoljeću. 
Unatoč tomu, ne bi trebalo isključiti ni postojanje ra- 
nije tradicije o dvojici braće apostola kao naslovnika 
koji su u ranome srednjem vijeku odredili i preina- 
ku starokršćanskoga trijema u dvobrodni dvoapsid- 
ni sakralni prostor crkve ili kripte. 


Nasuprot spomenutim iznimnim primjerima iz 
Dalmacije i s Kvarnera, dvoapsidne su crkve znat- 
no brojnije u srednjovjekovnoj crkvenoj arhitekturi 
Istre. 


Trobrodne crkve 


Ranosrednjovjekovne trobrodne crkve u Dalmaciji 
također su vrlo brojne. Njihova raznovrsnost dopu- 
šta različito razvrstavanje: prema konstrukciji, obli- 
kovanju istočnoga, srednjega i zapadnog korpusa 
ili po artikulaciji zidova. Crkve trobrodne skupine 
mogu se razvrstati i prema vremenu gradnje, odno- 
sno prema stilskim obilježjima predromanike i rane 
romanike. 


Trobrodne su crkve jednokatne bazilike, a dvokat- 
ni primjeri, poput već spomenute crkve sv. Ivana de 
Pusterla Zadru, u kojoj se osnovni crkveni prostor 
nalazi na prvom katu, nisu rezultat arhitektonske 
zamisli izgradnje dviju crkava nego posljedica viso- 
ke nadzemne kripte. 


Razvrstavanjem prema osnovnoj konstrukciji valja 
uzeti u obzir četiri skupine bazilika: 


* s drvenom potkrovnom konstrukcijom, 

* sa svodovima bazilikalnog tipa, 

* sa svodovima pod zajedničkim krovom (tzv. dvo- 
ranske crkve). 


#6 M. Jurković (1997.a), 77 id. 
#7 I Matejčić, Jedna dvoapsidalna crkva: Sveta Marija Mala 
kod Bala, SSB, 242-243. 


Slika 262: Dvobrodne crkve u Hrvatskoj (prema Matejčiću): 
a. Sv. Marija kraj Bala, b. Sv. Platon kod Osora, c. Sv. Ivan, d. Sv. Barbara u Vižinadi, e. Sv. Kvirin u Jasenoviku, 
f. Sv. Vid kod Bala, g. Sv. Vid u Pazu, h. Sv. Petar i Pavao u Vranju, i. Sv. Petar Stari u Zadru 


Trobrodne bazilike drvene potkrovne konstrukcije 


Ranosrednjovjekovne nepresvođene bazilike u Dal- 
maciji vezuju se uz raniju tradiciju starokršćanskih 
crkava s grednom konstrukcijom, kakva je primje- 
rice bila prva faza male crkve Sv. Duha u Škripu na 
otoku Braču ili znatno veća benediktinska bazilika 


sv. Stjepana na Sustipanu u Splitu. One se ponovno 
javljaju i u ranoj romanici XI. stoljeća, a taj tip naj- 
bolje predstavljaju opatijske crkve sv. Petra u Dragi 
na otoku Rabu, sv. Ivana Evanđelista i sv. Tome u 
Biogradu. 

Slika 263: Drvena potkrovna konstrukcija bazilike 
sv. Petra u Dragi na Rabu 


Trobrodne presvođene bazilike 


Druga je skupina brojnija i zahvaća različite tipove 
bazilika, od crkava karolinškog doba s westwerkom, 
koncentriranih uglavnom oko središta stare hrvat- 
ske države (Sv. Marta u Bijaćima, Sv. Cecilija u Bi- 
skupiji, biogradska katedrala) do presvođenih bazi- 
lika X. i XI. stoljeća s kupolom ili tornjem, s transep- 
tom ili bez njega (Sv. Stjepan na Otoku u Solinu, Sv. 
Mikula i Sv. Eufemija u Splitu, Sv. Martin u Trogiru, 
Sv. Lovre i Sv. Ivan de Pusterla u Zadru). 


Sačuvani nacrti crkve sv. Ivana Krstitelja (sv. Ne- 
diljice) u Zadru važni su ne samo za poznavanje 
izvorne konstrukcije te porušene bazilike“* nego 
posredno i za poznavanje izvornog izgleda, uklju- 
čujući i svodnu konstrukciju, vrlo slične joj bazilike 
sv. Petra i Mojsija u Solinu, u kojoj je na prijelazu 
treće i četvrte četvrtine XI. stoljeća okrunjen hrvat- 
ski kralj Zvonimir. 


Stupanj sačuvanosti najvećega broja ranosrednjo- 
vjekovnih bazilika u Dalmaciji ne dopušta, nažalost, 
da se sa sigurnošću prepozna podskupina građevi- 


$%  P Vežić (1999.a), 9-11. 
% H. E. Kubach (1978.), 79-96. 


Slika 264: Trobrodna bazilika sv. Martina (sv. Barbare) 
u Trogiru, tlocrt (R. Bužančić) 
na, koje su bile presvođene samo iznad bočnih bro- 
dova, dok im je srednji brod bio pokriven grednom 
konstrukcijom. 


Svodovi nad bočnim brodovima, uz istodobnu dr- 
venu potkrovnu konstrukciju srednjega broda, jed- 
no su od obilježja ranoromaničkoga graditeljstva u 
pojedinim europskim regijama.“ 


Dvoranske crkve 


Predromaničke i ranoromaničke presvođene crkve 
u Dalmaciji pripadaju skupini građevina tzv. bazi- 
likalnoga svodnog tipa, s povišenim svodom iznad 
srednjega broda u odnosu na niže svodove bočnih 
brodova. 


Iznimna je pojava tzv. auličnoga svodnog tipa, sa 
svodovima iznad triju brodova pod zajedničkim 
krovom. Takva je konstrukcija u Dalmaciji poznata 
u crkvi sv. Eufemije u Splitu, kojoj su sačuvani te- 
meljni ostatci, ali izvorni je izgled s kupolom iznad 
križanja transepta i dvostrešnoga krova, koji je po- 
krivao svodove nad trima brodovima, poznat po cr- 
težu crkve, izrađenom prije nego što je ta građevina 
izgorjela u požaru 1888. godine. Istom dvoranskom 
tipu pripadala je (prema R. Bužančiću) i predroma- 
nička faza crkve sv. Martina u Trogiru. 

Po oblikovanju istočnoga korpusa, kako je već 
spomenuto u poglavlju o arhitekturi i obredu, 
razlikuju se dvije osnovne skupine trobrodnih 
bazilika: 

* sjednoapsidnim prezbiterijem, 


* s troapsidnim prezbiterijem. 


Obje skupine zaslužuju pozornost i s morfološkoga 
polazišta. 


Trobrodne jednoapsidne crkve 


Trobrodne jednoapsidne građevine manje su broj- 
ne nego troapsidne, a vezane su uz starokršćansku 
tradiciju, ali i uz neke oblike crkava s transeptom i s 
kupolom iz XI. stoljeća. Najizrazitiji je primjer veli- 
ka benediktinska bazilika sv. Stjepana na Sustipanu, 
koju pojedini autori ne svrstavaju u predromaničko 
nego u starokršćansko razdoblje, s obzirom na tip- 
sku bliskost te crkve sa starokršćanskom bazilikal- 
nom arhitekturom.“ Ne osporavajući takvu tipsku 
povezanost, ostao sam pri atribuciji sustipanske 
bazilike predromaničkom dobu, imajući u vidu da 
to nije jedini slučaj primjene arhitektonskih staro- 
kršćanskih obrazaca u ranome srednjem vijeku, 
osobito u sredinama obilježenima snažnom tradici- 
jom kasnoantičke arhitekture. Slično je ostvareno i u 
ranoromaničkoj crkvi u Pompozi, gdje je oblikova- 
na trobrodna jednoapsidna opatijska bazilika.“ 


Starokršćanska trobrodna bazilika u Žažviću opsta- 
la je u svojem izvornom obliku trobrodne predro- 
maničke jednoapsidne crkve i nakon radikalne pre- 
inake u ranome srednjem vijeku, kada je na zapad- 
noj strani dograđen atrij s westwerkom i zvonikom, 
a stupovi zamijenjeni pilonima. Predromaničkom je 
preinakom crkva postala presvođenom bazilikom. 


Sličan je postupak preinake ostvaren i u crkvi sv. 
Mandaljene na Gorici u Stonu, gdje je prvobitna 
starokršćanska jednobrodna crkva dodatkom dvaju 
nizova od tri pilona pretvorena u trobrodnu, pre- 


svođenu baziliku. Istom je prilikom na zapadnom 
dijelu crkve izgrađen zvonik. Time je pročelni dio 
crkve preoblikovan prema obrascima karolinškog 
westwerka, što je najraniji primjer pojave karolinško- 
ga zapadnog korpusa u Zahumskoj kneževini. 


Nekoliko kupolnih crkava iz XI. stoljeća ističe se 
svojim jednoapsidnim prezbiterijem. 


Crkva sv. Vlaha u Dubrovniku sagrađena je 972. go- 
dine kao građevina “na četiri stupa“ s kupolom. 


Crkva sv. Mikule u Velom Varošu u Splitu samo je 
formalno trobrodna jer su stupovi udaljeni od boč- 
noga zida u neprohodnom razmaku. Na istočnom 
je zidu samo jedna pravokutna apsida, a prezbiterij 
zahvaća prostor do prvog para stupova, podignut 
za jednu stepenicu od prostora za vjernike. 


Zadarska crkva sv. Lovre ističe se također jednom 
pravokutnom apsidom, uklopljenom u vanjski pra- 
vokutni okvir, a bočni zidovi završavaju na istočnoj 
strani malim polukružnim nišama koje su, iako ih 
ne možemo smatrati apsidama, mogle imati i neke 
obredne funkcije. 


Sličan je slučaj i s crkvom sv. Martina (sv. Barbare) u 
Trogiru, s jednom isturenom pravokutnom apsidom 
i s malim polukružnim nišama u osi bočnih brodo- 
va, možda također u nekoj obrednoj ulozi unutar 
svetišta. 


Posebnu varijantu trobrodne jednoapsidne bazilike 
pokazuje crkva sv. Ivana Evanđelista u Rabu, koja 


Slika 265: Pretpostavljeni presjek predromaničke crkve sv. Martina (sv. Barbara) u Trogiru (prema R. Bužančiću) 
i pretpostavljeni presjek crkve sv. Eufemije u Splitu (prema J. Marasoviću) 


% N. Cambi (1972.a), 260, 261: P. Chevalier (1996.), II. th. XXXVII. 


#1. M. Salmi (1936.); Pomposa (1999.). 


Slika 266: Trobrodne jednoapsidne crkve: 
a. Sv. Mandaljena u Gorici (I. Fisković), b. Bazilika u Žažviću 
(F. Radić), c. Sv. Stjepan na Sustipanu u Splitu (T. Marasović) 


se kao jedinstveni primjer u ranosrednjovjekovnoj 
arhitekturi Dalmacije ističe deambulatorijem. Svoju 
tipsku posebnost ta crkva duguje naslijeđu starokrš- 
ćanske crkve na istom mjestu i sličnoga oblika, ali 
obnovljene novim zidovima u drugoj polovici XI. 
stoljeća. Ranoromanički deambulatorij sastoji se od 
sedam stupova, koji su međusobno spojeni lukovi- 
ma, a s polukružnim zidom apside sa sedam lučnih 
pojasnica ispod bačvastih svodova. 


Trobrodne troapsidne crkve 


Trobrodne crkve s troapsidnim prezbiterijem znat- 
no su brojnije, a tipološki i kronološki svrstavaju se 
u različite skupine. 


Već je u razmatranju prezbiterija spomenuta osnov- 
na morfološka podjela na crkve isturenih ili upisa- 
nih apsida. 


Trobrodne crkve s isturenim apsidama 


U ranosrednjovjekovnoj arhitekturi Dalmacije jav- 
ljaju se gotovo uvijek crkve s isturenim apsidama. U 
morfologiji predromanike i rane romanike istočnoga 
Jadrana, osim u Istri, prevladava istočni korpus s tri 
polukružne apside. Među njima, znatno su brojnije 
crkve s isturenom srednjom polukružnom apsidom 
kakvu pokazuje Sv. Cecilija u Biskupiji. Crkva sv. 
Marte u Bijaćima primjer je crkve s isturenom sred- 
njom pravokutnom apsidom, dok su bočne apside 
sasvim upisane u pravokutni trobrodni korpus. 


Takav oblik prati podjednako predromaničke crkve 
karolinškoga i otonskog doba, kao i protoromaničke 
bazilike, podignute pretežito u okviru benediktin- 
skih opatija. 


Za raniju skupinu karakterističan je primjer crkva 
sv. Cecilije u Biskupiji, a za kasniju čitav niz ranoro- 


Slika 267: Trobrodne troapsidne crkve s isturenim apsidama: 
a. Sv. Marija u Ninu, b. katedrala u Biogradu, 
c. Sv. Cecilija u Biskupiji 


mike) u 


onoe 


#2 Upravo zbog takve morfološke odlike bio sam svrstao crkvu sv. Marte u Bijaćima u skupinu jednoapsidnih građevina (T. Ma- 
rasović, 1978., 64-65.). Nakon što je objavljena dokumentacija o istraživanju arheološkoga sklopa u Bijaćima iz koje se razabire 
stipes oltara u sjevernoj bočnoj apsidi, dužnost mi je ispraviti prijašnje mišljenje i prihvatiti svrstavanje crkve sv. Marte u skupinu 


građevina troapsidnog svetišta. 


maničkih bazilika, poput benediktinskih na Krku, 
Osoru, Rabu, u Ninu i Biogradu. 


Iznimna je pojava središnje poligonalne i bočnih 
polukružnih apsida, a javlja se ili kod preinaka sta- 
rokršćanske arhitekture u ranome srednjem vije- 
ku (Sv. Marija u Ninu), odražavajući tako prvi val 
adriobizantinizma kasne antike, ili kod kasne pred- 
romanike XI. stoljeća, kada se poligonalna apsida 
uklapa u tipske obrasce tzv. drugoga zlatnog doba 
Bizanta, kao što je slučaj s proširenom crkvom sv. 
Vlaha (najstarijom dubrovačkom katedralom) iz 
približno 1020. godine. 


Trobrodne crkve s upisanim apsidama 


Zarazliku od ranosrednjovjekovne Istre, gdje se upi- 
sane apside javljaju u jednobrodnim, dvobrodnim i 
trobrodnim tipovima, u Dalmaciji ranoga srednjeg 
vijeka to je iznimna pojava, pa su tako i trobrodne 
crkve s ravnim istočnim zidom veoma rijetke. U 
predromaničkoj arhitekturi takvom je donedavno 
smatrana katedrala sv. Marije u Biskupiji, ali, kako 
je već rečeno, nedavna su proučavanja dovela do 
zaključka da je to bila crkva s jednom polukružnom 
apsidom, isturenom na začelju. 


Tipska skupina trobrodnih bazilika s upisanim tran- 
septom ipak je u Dalmaciji zastupljena dvjema ra- 
noromaničkim crkvama, u Solinu i u Zadru. 


Crkva sv. Petra i Mojsija u Solinu, u kojoj je 1076. 
papin izaslanik Gebizon okrunio hrvatskoga kralja 
Zvonimira, pokazuje sva obilježja ranoromaničkih 
bazilika. Dva reda po pet stupova dijele unutarnji 
prostor u tri broda, koji su, kako je već spomenuto, 
bili nadvišeni svodnim travejima. Prezbiterij čine tri 
upisane apside: srednja pravokutna tlocrta i dvije 
bočne polukružna oblika. Crkva se ističe i lezenama 
na vanjskim plohama bočnih zidova, koje su obli- 
kovale uobičajene plitke niše, a svojim se položa- 
jem točno podudaraju s unutarnjim raščlanjenjem. 
Poznato je da je podudarnost vanjske i unutarnje 
artikulacije zidova jedna od značajki romaničke ar- 
hitekture u odnosu na predromaničku. 


Taj je oblik uglavnom slijedila i porušena zadarska 
crkva sv. Ivana de Pusterla (sv. Nediljice), koja je po- 
znata po starim nacrtima i sačuvanim plutejima ol- 
tarne ograde. Iz sačuvanih nacrta proizlazi da je to 


% A, Milošević (2000.a), 10-13, sl. na str. 10. 

Slika 268: Trobrodne crkve s upisanim apsidama: 
a. Sv. Petar i Mojsije u Solinu (prema E. Dyggveu), 
b. Sv. Ivan Krstitelj u Zadru (prema P. Vežiću), 

c. Sv. Mavro u Jesolu kraj Venecije (prema G. Longu) 


bila nešto manja građevina, skraćena u odnosu na 
uobičajene proporcije bazilike, presvođena u svim 
trima brodovima križnim svodovima, koji su i da- 
nas pokazani i u replici njezina unutarnjeg prostora 
u Muzeju crkvene umjetnosti u Zadru. Vežić je me- 
đutim pretpostavio drukčiji njezin izvorni izgled, s 
dva reda od po pet stupova među brodovima, pa se 
time ta bazilika i u proporcijama uglavnom pokla- 
pa s crkvom sv. Petra i Mojsija u Solinu. Kvadratični 
razmak svodnoga polja u srednjem traveju dopušta 
pretpostavku da se izvorno na tom položaju nalazila 
i kupola.“* Izvrsno sačuvani pluteji oltarne ograde 
s figuralnim prizorima upućuju na prvu polovicu 
XI. stoljeća kao moguće vrijeme gradnje cijele crkve, 
kojoj je s južne strane bio sagrađen ranoromanički 
zvonik. 


Ako se dvjema spomenutim bazilikama priključe 
tipski vrlo slične crkve iz XI. stoljeća na koje je upo- 
zorio I. Fisković (Sv. Maur u Jesolu kraj Venecije, 
mala crkva u Montecassinu i crkva u ugarskom Za- 
lavaru),* dobit će se dovoljno temelja za zaključke 
o arhitektonskom tipu vrlo određenih morfoloških 
karakteristika. 


Zadarska crkva sv. Lovre približuje se tom tipu obli- 
kom upisane apside, kojoj međutim sa strane ne sto- 
je bočne apside nego pastoforije. 


Klasifikacija prema oblikovanju 
središnjega crkvenog korpusa 


Dalja morfološka raščlamba predromaničke i ra- 
noromaničke arhitekture u Dalmaciji odnosi se na 
oblikovanje srednjega dijela crkvenoga korpusa. U 
tom se smislu trobrodne bazilike mogu svrstati u 
skupine: 


* bez transepta, 

* s upisanim transeptom. 

U jednoj i drugoj skupini nalaze se primjeri: 
* bez nadgradnje nad središtem crkve, 

* snadgradnjom kupole ili zvonika. 


Trobrodne bazilike bez transepta 

Najveći broj trobrodnih crkava u ranosrednjovjekov- 
noj Dalmaciji, bilo onih iz skupine predromaničkih 
presvođenih bazilika ili ranoromaničkih benedik- 


tinskih crkava, nepresvođenih ili samo djelomično 
presvođenih, oblikovan je bez poprečnoga broda. 


Bez transepta su crkve karolinškoga doba: Sv. Marta 
u Bijaćima, Sv. Marija i Sv. Cecilija u Biskupiji. 
Ranoromaničke su bazilike bez transepta i najpo- 
znatije benediktinske crkve na Kvarneru i u Dalma- 
ciji: Sv. Petar u Osoru, Sv. Petar u Supetarskoj Dragi 
na Rabu, Sv. Andrija u Rabu, Sv. Marija u Ninu, Sv. 
Marija u Zadru, Sv. Ivan u Biogradu, Sv. Marija na 
Lokrumu. 


Trobrodne bazilike bez transepta 
s kupolom ili zvonikom 


Među presvođene crkve bez transepta spadaju i one 
kojima se nad jednim od srednjih traveja izdizala 
kupola, kao što je slučaj s crkvom sv. Stjepana na 
Otoku u Solinu, sv. Lovre u Zadru i sv. Martina (sv. 
Barbare) u Trogiru (gdje su ostali tragovi konstruk- 
cije tornja). 


Crkva sv. Stjepana na Gospinu otoku u Solinu, po- 
znata i kao mauzolej hrvatskih kraljeva, sačuvana je 
samo u svom temeljnom tlocrtnom obrisu, u kojem 
se ipak jasno raspoznaje trobrodna bazilika s isture- 
nom apsidom na istočnoj strani, izvana pravokutna 
a iznutra polukružnog tlocrta. 


Slika 269: Tlocrt i pretpostavljeni izvorni izgled crkve 
sv. Stjepana na Otoku u Solinu (prema E. Dyggveu) 


9% P Vežić (1999.a), 16-17. Na mogućnost postojanja kupole upozorio sam u tipološkoj raspravi (T. Marasović 1978., 90-93), što je 
prihvatio i Vežić u svojem presjeku pretpostavljenoga izvornog izgleda crkve (P. Vežić 1999.a), sl. na str. 11. 


$5 [Fisković (2002.), 257, bilj. 13 i tlocrt na str. 274. 


Na zapadnoj joj je strani pravokutni atrij u kojem 
stubište dokazuje dvokatnost, pa se s razlogom taj 
prostor, u kojem je pronađen glasoviti epitaf kraljice 
Jelene, tumači kao westwerk, ponegdje i kao westwerk 
sa zvonikom (zvonicima) na zapadnom pročelju. 
Po razmaku među stupovima koji dijele trobrodnu 
unutrašnjost, Dyggve je došao do uvjerljiva zaključ- 
ka da se nad drugim travejem (računajući od prez- 
biterija) nalazila kupola, unutar vanjskoga kocka- 
stog okvira (analogno kupolama južnodalmatinskih 
jednobrodnih crkava). 


Crkve sv. Lovre u Zadru i sv. Martina u Trogiru, 
premda međusobno tipski znatno različite, također 
spadaju među male trobrodne bazilike bez transep- 
ta. 


Poseban oblik trobrodne troapsidne bazilike s ku- 
polom ostvaren je u crkvi sv. Martina u Lepurima 
preinakama prvobitne starokršćanske jednobrodne 
crkve. Ondje su bočnim prostorima u ranome sred- 
njem vijeku dograđene apside, pa je cijela građevi- 
na poprimila trobrodni oblik, ali s kraćim bočnim 
brodovima u odnosu na središnji korpus crkve. Svi 
su brodovi bili presvođeni bačvastim svodovima, a 
nad središtem srednjega broda dizala se kupola, ko- 
joj su konstrukcijsku osnovu činila četiri pilona." 


Kupolne trobrodne bazilike s transeptom 


Poprječni se brod u ranosrednjovjekovnoj arhitek- 
turi Dalmacije javlja samo u bazilikama presvođene 
skupine, i to uvijek kao upisani transept. 


Znakovit je za predromaničke crkve koje odražava- 
ju bizantski utjecaj, a javljaju se u Dubrovniku i u 
Splitu u poodmakloj fazi predromanike X. i još više 
XI. stoljeća. 


U Dubrovniku je stara crkva sv. Vlaha sagrađena 
na prijelazu treće u četvrtu četvrtinu X. stoljeća. Pri- 
pada tipu tzv. quincunxa, koji označava konstruk- 
cija kupole nad četiri stupa. U toj se crkvi osnova 
kupole nalazila na raskrižju srednjega uzdužnoga 
i poprječnog broda. Istu je konstrukcijsku jezgru s 
transeptom i kupolom crkva zadržala i nakon što je 
oko početka XI. stoljeća ona postala katedralom du- 


% E, Dyggve (1996.), 96." VI. 8. i 10. 


brovačke nadbiskupije, kada su joj dograđeni boč- 
ni brodovi. U sljedećoj, ranoromaničkoj pregradnji 
1060. godine bočni su brodovi presvođeni križnim 
travejima, a na zapadnoj strani, između pročelja i 
krstionice bio je pridodan zvonik.“ 


Isti tip ponavlja i crkva sv. Mikule u Velom Varošu 
u Splitu, kojoj su stupovi toliko blizu bočnih zidova 
da se teško uopće može govoriti o trobrodnoj bazi- 
lici. Za razliku od dubrovačke crkve, kojoj je poznat 
samo tlocrt, splitska crkva potpuno je sačuvana, 
osim središnje kupole, koja je, kako pretpostavlja- 
mo, u ranoromaničkoj obnovi krajem XI. stoljeća 
zamijenjena niskim tornjem, zabilježenim u starom 
crtežu iz sredine XIX. stoljeća i po tome obnovlje- 
nim 1949. godine. 


Istoj skupini pripada i dubrovačka crkva sv. Petra, 
s transeptom i kupolom koja nije sačuvana. Ističe se 
podudaranjem vanjskih i unutarnjih elemenata koji 
su znakoviti za ranu romaniku, a osobito već spo- 
menutim tribelonom u prezbiteriju kao izrazitom 
sastavnicom bizantske arhitekture. 


Crkva sv. Eufemije u Splitu također je imala kupo- 
lu nad transeptom i srednjim brodom. Svodove su 
podržavala dva reda od tri stupa, tako da se njezina 
konstrukcija ne uklapa u spomenuti tip guincunxa, a 
ističe se i valjkastim tamburom oko kupole. 


Kupolne trobrodne bazilike tzv. quincunx tipa 


U dvjema prethodno opisanim skupinama ističu se 
crkve koje pripadaju arhitektonskom tipu što ga je 
prije pola stoljeća američki povjesničar umjetnosti 
K. J. Connant bio nazvao quincunx.* Taj su termin 
potom preuzeli i drugi autori, među kojima je za 
njegovu afirmaciju u povijesno-umjetničkoj litera- 
turi posebno zaslužan R. Krautheimer.? 


Tim je terminom definirana konstrukcija koju čini 
devet svodnih polja, među kojima je središnje polje 
četvrtaste osnove, obično najveće, oslonjeno na če- 
tiri stupa, nadsvođeno središnjom kupolom. Četiri 
manja kutna polja, četvrtasta ili pravokutna, nad- 
svođena su manjim kupolicama ili nekim drugim 
svodnim tipom. Preostala četiri polja presvođena 


97 N. Jakšić: Crkva sv. Martina, ranokršćanski kompleks 5.-6. stoljeće, obnovljen u 9. stoljeću, HiK, IL, 2000., 278. 


9% Ž, Peković (1995.a), 162i d. 
9 K.J. Connant (1942.), 15. 
70 RR, Krautheimer (1965.), 544. 

Slika 270: Tlocrti crkava s upisanim transeptom 
(prema Pekoviću): a. Sv. Mikula, Split, b. Sv. Trifun, Kotor, 
c. Sv. Vlaho, Dubrovnik, d. Sv. Petar, Dubrovnik 


su bačvastim svodom uzdužnoga ili poprječnog 
smjera (upisani transept), oblikujući tako u crkvenoj 
unutrašnjosti konstrukciju upisanoga križa. 


Do pojave guincunxa dolazi već u prvim stoljećima 
ranoga srednjeg vijeka, kako na Istoku (armenske 
crkve iz VII. stoljeća) tako i na Zapadu (karolinška 
arhitektura u nekim centralnim građevinama), a s 
makedonskom dinastijom u Bizantu konstrukcija 
kupole na četiri stupa postaje dominantnim tipom 
crkvene arhitekture od druge polovice IX. stoljeća 
nadalje. 


U morfološkoj klasifikaciji centralnih tipova već su 
spomenuta dva primjera guincunxa na kotorskom 
području iz karolinškoga doba: stara katedrala sv. 
Trifuna u Kotoru i crkva sv. Tome u Prčanju. 


Sličan način konstrukcije nastavio se i u trobrodnim 
bazilikama u Dalmaciji iz X. i XI. stoljeća. 


Slika 271: Unutrašnjost kupolnih crkava “quincunx" tipa: 
a. Sv. Lovre u Zadru, b. Sv. Mikula u Splitu 


Najstarija crkva sv. Vlaha na mjestu dubrovačke 
katedrale iz X. stoljeća i crkva sv. Mikule u Velom 
Varošu u Splitu primjeri su su dalmatinskoga gu- 
incunxa, primijenjeni na crkvama krajnje reducira- 
nih bočnih brodova. Crkva sv. Petra u Dubrovniku 
odražava više od bilo koje druge crkve u Dalmaciji 
bizantski tip quincunxa, dok se u crkvi sv. Lovre u 
Zadru quincunx javlja na građevini bez transepta 
izrazitih ranoromaničkih tipskih obrazaca u kojima 
bizantska sastavnica dolazi do izražaja u pojavi sre- 
dišnje kupole. 


Klasifikacija prema oblikovanju 
zapadnoga korpusa 


U odnosu na oblikovanje zapadnoga dijela crkve, 
trobrodne ranosrednjovjekovne građevine u Dal- 
maciji mogu se razvrstati u skupine: 


* bazilika bez westwerka (i bez zvonika) 

e bazilika s westwerkom (isa zvonikom) 

Pri tome se u odnosu na pojavu zvonika javljaju raz- 
ličite varijante, i to: 

* crkve sa zvonikom bez westwerka 

* crkve s westwerkom bez zvonika 

* crkve s westwerkom i sa zvonikom 


Trobrodne bazilike bez westwerka 


Bez westwerka su u Dalmaciji crkve koje pokazuju 
tipska obilježja starokršćanske arhitekture i zadrža- 
vaju ih u ranoj predromanici. 


Najveći broj ranoromaničkih crkava sagrađenih po 
obrascima benediktinske trobrodne bazilike tako- 
đer je bez westwerka. 


Trobrodne bazilike bez westwerka sa zvonikom 


Neke od predromaničkih crkava u Dalmaciji, iako 
bez dvokatnoga atrija ispred prostora za vjernike, 
slijedile su karolinški obrazac gradnje tornja na za- 
padnom pročelju. To je bio slučaj s katedralom u 
Biogradu, u kojoj je pravokutni zvonik sagrađen na 
zapadnom pročelju u osi crkve. Nepodudaranje osi 
trobrodne bazilike s osi zvonika dopušta zaključak 
da je na toj crkvi toranj naknadno dograđen. 


Ni po pronađenim ostatcima crkve sv. Marte u Bija- 
ćima ne bi se moglo zaključiti da je karolinška gra- 
21 T. Marasović (1978.), 90. 


đevina imala dvokatni atrij, svojstven westwerku, ali 
ondje pravokutni masivni temelj upućuje na toranj 
sagrađen u osi pročelja. 


Trobrodne bazilike s westwerkom bez zvonika 


Nasuprot tomu, u crkvi sv. Petra i Mojsija u Soli- 
nu, u kojoj stubište u atriju nesumnjivo upućuje na 
dvokatni westwerk, nema tragova zvonika ispred 
pročelja, a nema ni elemenata po kojima bi se moglo 
zaključiti da se toranj nalazio nad samim atrijem. 


Slično bi se moglo zaključiti i po temeljnim ostatci- 
ma crkve sv. Stjepana na Otoku u Solinu, u kojoj je 
prizemni prostor westwerka služio kao mauzolej hr- 
vatskih kraljeva. Ispred atrija nema zvonika na pro- 
čelju, ali ipak je spomenuta mogućnost da se toranj, 
ili čak par tornjeva prema karolinškim obrascima, 
mogao nalaziti nad samim atrijem." 


Trobrodne bazilike s westwerkom i sa zvonikom 


Analogno jednobrodnim crkvama s westwerkom i 
zvonikom (Sv. Spas u Cetini, crkva na Lopuškoj gla- 
vici), i kod trobrodnih građevina karolinški obrazac 
natpotpunije slijede crkve koje obilježava zapadni 
korpus s atrijem i sa zvonikom u osi zapadnoga 
pročelja. Iz karolinškoga razdoblja to najbolje poka- 
zuje bazilika sv. Cecilije u Biskupiji, iako je sačuvana 
samo u donjim slojevima zida. 


Tradicija westwerka sačuvana je i u crkvi sv. Lovre 
u Zadru iz otonskog doba, u kojoj je dvokatni atrij, 
a i znatan dio zvonika, ostao sačuvan, možda i kao 
ostatak ranije karolinške crkve, koja je u drugoj po- 
lovici XI. stoljeća preoblikovana tijekom ranoroma- 
ničke rekonstrukcije. 


Klasifikacija prema raščlambi zidova 


Ranosrednjovjekovne trobrodne bazilike u Dalma- 
ciji mogu se razvrstati i po obradi vanjskih zidova. 
U tom smislu ističu se skupine crkava: 


* golih ploha 

* raščlanjenih plitkim nišama 

* s kontraforima 

* raščlanjenih potkrovnim arkadicama 


Bazilike neraščlanjenih vanjskih zidova 


Trobrodne bazilike neraščlanjenih vanjskih zidova 
pretežito se javljaju u ranom srednjem vijeku, kada 
se preuzimaju starokršćanski tipski obrasci (Susti- 
pan u Splitu) te kada ranije bazilike dobivaju svo- 
je predromaničke preinake, kao što je bio slučaj u 
Žažviću, ili su se razvile proširenjem antičkih jezgra 
(primjerice, crkva Sv. Duha u Škripu na Braču). 


Bazilike s plitkim nišama 


Daleko najveći broj trobrodnih bazilika predroma- 
ničkoga i ranoromaničkog doba u Dalmaciji pripa- 
da skupini kojoj su vanjski zidovi, bočni prije svega, 
raščlanjeni plitkim nišama. Riječ je o vrlo plitkim 
udubljenjima (10-15 cm) koja obično pri vrhu zavr- 
šavaju polukružnim lukom. Takav oblik raščlambe 
zidova, već spomenut i u tipskim skupinama jedno- 
brodnih crkava, porijeklom se može dovesti u vezu 
s konstrukcijskim razlozima pojačanja zidova leze- 
nama, ali u ranome srednjem vijeku ima pretežito 
ulogu ispunjanja golih praznih ploha nišama. 


Bazilike s potkrovnim arkadicama 


U ranoj romanici XI. stoljeća kod nekih će se bazi- 
lika nastaviti isti predromanički ritam plitkih niša, 
ali zapaža se i postupna redukcija lezena, odnosno 
širenje niša najprije dvojnim lukom pri vrhu svake 
niše, zatim širom nišom koja pri vrhu završava ni- 
zom manjih lukova (Sv. Lovre u Zadru). 


Bazilike s kontraforima 


Istodobno s bazilikama koje obilježavaju plitke niše 
na fasadama, razvijao se na nekim bazilikama i dru- 
gi tip raščlambe potpornjacima (kontraforima). Već 
je spomenut na crkvama produženoga trolista, a još 
više dolazi do izražaja na trobrodnim bazilikama 
s područja stare hrvatske države (u Biskupiji kod 
Knina, Biogradu, Ninu). Potpornjaci, postavljeni u 
određenom ritmu, zaobljeni su na vanjskim brido- 
vima, poprimajući ponegdje oblik zidanih polustu- 
pova polukružnog tlocrta (Nin, Biograd), a poneg- 
dje zaobljenih pilona (“Stupovi“ u Biskupiji). 


Klasifikacija prema razvojnim stupnjevima 


Izložena morfološka klasifikacija ranosrednjovje- 
kovnih bazilika u Dalmaciji podložna je razmatra- 


nju sa stajališta razvoja oblika. Takva će razmatranja 
dovesti do klasifikacije na tri osnovne skupine tro- 
brodnih crkava, sagrađenih: 


* u kontinuitetu starokršćanske tradicije, 

* u ozračju karolinške arhitekture, 

* na izmaku ranoga srednjeg vijeka u XI. stoljeću, 
kada se izdvajaju dvije stilske skupine: 

a) kasnijih predromaničkih bazilika bizantskog utje- 
caja, 

b)ranoromaničkih bazilika, podignutih u okviru be- 
nediktinskog programa izgradnje. 


Trobrodne bazilike starokršćanskih tipskih obilježja 


Ranosrednjovjekovne crkve koje se vezuju na staro- 
kršćansku tradiciju uglavnom su jednoapsidne tro- 
brodne bazilike, datirane prije XI. stoljeća. Najveća 
među njima benediktinska je bazilika na Sustipanu, 
kojoj je - kako je već spomenuto — od nekih autora 
pripisano starokršćansko porijeklo. Narteks klasično- 
ga tipa, tri broda odijeljena antičkim stupovima pre- 
uzetim od Dioklecijanove palače te jedna polukružna 
apsida elementi su koji tu građevinu zaista približuju 
starokršćanskim uzorima, kojima se graditelji, bene- 
diktinci, koriste u karolinško i postkarolinško doba. 


Starokršćanska obilježja bazilike u Žažviću rezul- 
tat su uporabe crkve iz kasnoantičkoga doba, koju 
dokazuju starokršćanski ulomci, ali i izrazito široka 
apsida. Ranosrednjovjekovni su tipski elementi u 
crkvi piloni i atrij sa zvonikom, dograđeni u karo- 
linško doba. 


Karolinške bazilike 


Skupina trobrodnih bazilika karolinškoga doba 
uglavnom je sačuvana samo u temeljima, a građevi- 
ne te skupine datirane su prema obilježjima ukrasa 
na liturgijskom namještaju, kojemu je vrijeme izra- 
de ipak pouzdano utvrđeno usporedbom s povije- 
sno dokumentiranim spomenicima. 


U toj se skupini nalaze tipovi jednoapsidnih i tro- 
apsidnih crkava. Prva faza crkvenoga sklopa na 
položaju Crkvine u Biskupiji pripada karolinškom 
dobu, kada je ondje podignuta trobrodna jednoap- 
sidna bazilika. 


Trobrodne karolinške bazilike LX. stoljeća nalazile su 
se u središtima stare hrvatske kneževine: u Biskupiji 
(Sv. Cecilija na položaju Stupovi) i u Biogradu. 


Kasne predromaničke bazilike 


Ranosrednjovjekovne bazilike kasnijega doba, X. i 
XI. stoljeća, uglavnom pripadaju tipskoj skupini tro- 
brodnih crkava s kupolom ili s upisanim transep- 
tom i kupolom. Za neke od njih, poput dubrovačkih 
primjera, može se naslutiti i bizantski utjecaj. 


Crkva sv. Stjepana na Otoku u Solinu datirana je 
(post quem non) u kraj X. stoljeća, kada je izrađen 
sarkofag kraljice Jelene, pokopane u njezinu atriju. 
Premda je pronađena samo u temeljima, raspored 
njezinih stupova, kako je već istaknuto, doveo je do 
zaključka o kupoli, podignutoj nad drugim svod- 
nim travejem. 


Krajem X. stoljeća bila je sagrađena i prva dubro- 
vačka katedrala, kojoj je prvobitni oblik protumačen 
kao konstrukcija quincunx tipa s četiri stupa nad ko- 
jima je svodna konstrukcija s upisanim transeptom 
i s kupolom. Crkva je tijekom XI. stoljeća dva puta 
preinačena promjenom tlocrtnih gabarita, ali zadr- 
žala je prvobitne tipske osobine građevina s upisa- 
nim transeptom i s kupolom. 


Crkva sv. Petra u istom gradu također pripada sku- 
pini bazilika s upisanim transeptom i s kupolom. 
Pojava tribelona svrstava tu crkvu u građevine jače- 
ga bizantskog utjecaja. 


Dvije splitske crkve, datirane povijesnim podat- 
cima oko sredine XI. stoljeća, također odražavaju 
određeni bizantski utjecaj. Crkva sv. Mikule u Spli- 
tu primjer je građevine guincunx tipa s upisanim 
transeptom i s kupolom, odnosno niskim zvonikom 
nad križanjem svodova. Crkva sv. Eufemije, kojoj je 
godina 1068. terminus ante quem, imala je kupolu u 
kružnom tamburu iznad križanja svodova. Istom je 
godinom datirana gradnja crkve sv. Mikule u Velom 
Varošu u Splitu, to jest prva njezina faza. 


Tipu quincunxa, vjerojatno također s kraja XI. stolje- 
ća, pripadala je i crkva sv. Lovre u Zadru, kojoj su 
četiri stupa nosila središnju kupolu. Dvokatni atrij 
sa zvonikom na zapadnom dijelu crkve vezuje tu 
građevinu uza zapadnoeuropsku graditeljsku tra- 
diciju. 

Navedena skupina građevina s kupolom i transep- 
tom u dijelu historiografije arhitekture protumačena 
je kao tradicionalni tip ranoromaničke arhitekture, 
dok je u našim klasifikacijama zbog prisutnosti tra- 

dicionalnih arhitektonskih osobina u tim crkvama 
prepoznata sinteza ranijih forma i bizantskoga utje- 
caja. U toj je sintezi preživio likovni i tehnički izraz 
koji se još uvijek može smatrati predromaničkim. 


Ranoromaničke bazilike 


Nasuprot navedenim primjerima, u drugoj skupini 
trobrodnih bazilika, od kojih su neke datirane čak 
i prije navedenih kasnih predromaničkih crkava, 
može se zaista prepoznati pripadnost stilskoj kate- 
goriji rane romanike. Toj skupini koju je Jurković s 
pravom nazvao crkvama “internacionalnoga tipa“ 
pripadaju trobrodne troapsidne bazilike natkrivene 
drvenom potkrovnom konstrukcijom, među kojima 
se sačuvanošću ističe crkva sv. Petra u Dragi na oto- 
ku Rabu. 


5. Projekt i izvedba 


Postupku izgradnje ranosrednjovjekovnih crkava u 
Dalmaciji dosada je u historiografiji umjetnosti po- 
svećena manja pažnja nego drugim vidovima prou- 
čavanja. Orijentacija se podrobnije proučava tek po- 
sljednjih dvadesetak godina, a istraživanje projekta 
u smislu analize omjera, modula ili metroloških is- 
pitivanja, uz rijetke iznimke, još je uvijek zanemare- 
no, ne samo kada je u pitanju ranosrednjovjekovno 
razdoblje nego i graditeljsko naslijeđe starijih raz- 
doblja općenito. 


Pomanjkanje sustavnoga istraživanja izvedbe valja u 
prvom redu pripisati profilu i tradicionalnoj usmje- 
renosti istraživača, koji su, prije usmjereni pretežito 
na oblike i na povijesne aspekte građevina koje su 
proučavali, zanemarivali proučavanje konstrukcije. 


S novom generacijom istraživača, prije svega arhi- 
tekata i građevinskih inženjera, otvaraju se moguć- 
nosti i za potpuniju obradu tih izrazito “tehničkih“ 
sastavnica u ranosrednjovjekovnom graditeljstvu. 


Građa obrađena u korpusu arhitekture daje mo- 
gućnost da se sklop pitanja oko projekta i izvedbe 
ranosrednjovjekovnih crkava u Dalmaciji razluči na 
razmatranje: 


— orijentacije, 
— projektnih i izvedbenih modela, 


— omjera, modula i mjernoga sustava, 
— građe i postupka gradnje. 


Orijentacija ranosrednjovjekovnih crkava 


Ranosrednjovjekovne su crkve u Dalmaciji, kao i 
drugdje u Europi, na Sredozemlju i na Bliskom isto- 
ku, pravilno orijentirane sa svetištem na istoku, a u 
skladu s pravilima koja je Kršćanska crkva postavila 
od postkonstantinovskoga doba do novijeg vreme- 
na. Samo je nekoliko sasvim iznimnih slučajeva ori- 
jentacije sa svetištem na jugu ili na sjeveru, uvjeto- 
vanih uporabom ili pregradnjom ranije antičke gra- 
đevine na istom položaju. Nije poznat nijedan slu- 
čaj orijentacije predromaničkih ili ranoromaničkih 
crkava sa svetištem na zapadu. Istočni ulaz imala je 
splitska krstionica, u kojoj je orijentacija naslijeđena 
od prvobitnoga rimskog hrama, a ostaje otvorenim 
pitanje je li uz krsni zdenac, za koji se pretpostavlja 
da se mogao nalaziti na mjestu današnjega krsnoga 
bazena preinačenog u visokom srednjem vijeku od 
predromaničkih pluteja, postojao i predromanički 
oltar, posvećen naslovniku sv. Ivanu Krstitelju. 


U okviru navedenoga pravila na ranosrednjovje- 
kovnim crkvama u Dalmaciji ustanovljena su velika 
odstupanja uzdužne osi mnogih građevina, tj. ulaza 
na zapadu i svetišta na istoku od idealnoga geograf- 
skog pravca zapad-istok. 


U dosadašnjem istraživanju pitanja orijentacije ra- 
nosrednjovjekovnih crkava u Dalmaciji iznesena su 
različita tumačenja te pojave: 


1. tumačenje orijentacije smišljenom impostacijom 
građevina, koje svojim položajem, preko otvora 
kroz koje prolaze svjetlosne zrake, odražavaju razli- 
čite dane godišnjega kalendara, a prije svega blag- 
dan samoga titulara crkve, što pojednostavnjeno 
nazivamo “kalendarskim“ tumačenjem; 


2. tumačenje ovisnosti orijentacije o položaju izlaska 
sunca u različitim godišnjim dobima; 


3. tumačenje ovisnosti orijentacije o antičkom na- 
slijeđu (u gradovima i izgrađenim prostorima) i o 
prirodnom reljefu jadranske obale. 

“Kalendarsko" tumačenje 


Kao jednim od početnih postupaka u projektiranju 
i izgradnji crkava, orijentacijom ranosrednjovjekov- 
nih građevina u Dalmaciji u hrvatskoj se historio- 
grafiji umjetnosti najviše bavio M. Pejaković." Go- 
tovo svaku predromaničku i ranoromaničku crkvu 
koju je proučavao, Pejaković je objasnio planiranom 
orijentacijom u odnosu na najvažnije kalendarske 
dane, dovodeći je u vezu s blagdanom titulara, zim- 
skim ili ljetnim solsticijem, a ponegdje čak i s blag- 
danima hagionima pojedinih ličnosti, povezanih s 
događajima u crkvi (npr. u krunidbenoj bazilici hr- 
vatskoga kralja Dmitra Zvonimira u Solinu"). 


Dalja će proučavanja zasigurno pružiti mogućnosti 
potvrde, dopune ili ispravka “kalendarske“ teorije 
orijentacije ranosrednjovjekovnih crkava u Dalma- 
ciji, položaja ili pravaca njihovih otvora, a u nekim 
slučajevima čak i ukrasa na njihovu liturgijskom 
namještaju, kako je to opširno raspravljao i obrazla- 
gao Pejaković. 


Tumačenje orijentacije položajem izlaska sunca 


Osporivši osnovanost Pejakovićeve teorije samom 
činjenicom da su mnoge crkve posvećene istom za- 
štitniku toliko različito orijentirane, S. Piplović iznio 
je svoje viđenje te pojave.“* Ustanovljena nepodu- 
darnost u velikom rasponu otklona uzdužne crkve- 
ne osi od idealnoga pravca zapad-istok ne može 
se objasniti razlikom astronomskoga i lokalnog 
vremena izlaska sunca u pojedinim područjima. Pi- 
plovićev je prilog svojevrsni sažetak dosada objav- 
ljenih podataka o orijentaciji predromaničkih crka- 
va u Dalmaciji. Autor se najvećim dijelom koristio 
orijentiranim tlocrtima iz morfološke klasifikacije 
ranosrednjovjekovne arhitekture koju sam objavio 
1978. i 1994.* godine, kao i podatcima objavljenim 
od nekih drugih autora. Razlike u orijentaciji staro- 
hrvatskih crkava Piplović objašnjava razlikama u 
položaju izlaska sunca u različitim godišnjim do- 
bima, nastojeći svoje zaključke potkrijepiti statistič- 
kom metodom, to jest priloženom tabelom na kojoj 
je uz svaku od 70 ispitanih crkava označena lokacija 
i otklon od idealne osi zapad-istok. 


Tumačenje orijentacije urbanističkim i 
arhitektonskim naslijeđem i prirodnom 
konfiguracijom istočnojadranske obale 


Proučavanjem brojnih ranosrednjovjekovnih crkve- 
nih građevina, prikazanih u korpusu arhitekture, 
došao sam do nekih zaključaka koji se razlikuju od 
dvaju navedenih tumačenja.7* Zaključci se odnose 
na tri različite kategorije crkava, svrstane u odnosu 
na okolnu sredinu, tj. na crkve unutar gradova, na 
izvangradske crkve, koje su podignute na već izgra- 
đenom mjestu te na crkve izvan gradova bez konti- 
nuiteta izgradnje. 


Orijentacija ranosrednjovjekovnih crkava 
unutar gradova 


Predromaničke i ranoromaničke crkve unutar ra- 
nosrednjovjekovnih gradova, poštujući spomenuti 
osnovni zahtjev orijentacije crkvene arhitekture, tj. 
postavljanje ulaza na zapadu a svetišta na istoku, u 
pravilu se podređuju osnovnoj uličnoj mreži grada 
kojemu pripadaju. Sva su odstupanja prema jugoi- 
stoku ili sjeveroistoku od idealnoga pravca zapad- 
—istok u tim gradskim crkavama, bez obzira na titu- 
lara i vrijeme gradnje, upravo onolika koliko od tog 
pravca odstupa orijentacija grada u cjelini. U nekim 
se slučajevima orijentacija prilagođava i cestovnoj 
mreži unutar ili izvan samoga grada. 


Orijentacija predromaničkih i ranoromaničkih crka- 
va unutar gradskoga područja može se razmotriti u 
ranosrednjovjekovnim gradovima, koji su se razvi- 
li u antičkom kontinuitetu, tj. na primjerima Krka, 
Osora, Raba, Nina, Zadra, Trogira, Splita i Dubrov- 
nika. 


U ranosrednjovjekovnom gradu Krku, sklop staro- 
kršćanske katedrale sv. Marije, podređujući se pr- 
vobitnom uličnom sustavu, zauzimao je jednu od 
inzula antičkoga Curicuma, smještenu neposredno 
zapadno od glavnoga karda. Izvornu je orijentaci- 
ju naslijedila katedrala predromaničkog doba, kojoj 
funkciju u ranome srednjem vijeku dokazuju brojni 
nalazi ulomaka kamenoga namještaja ukrašenog 
pleternom ornamentikom. Neuobičajeni je otklon 
u orijentaciji te crkve od jugozapada prema sjeve- 
roistoku bio uvjetovan isključivo položajem antičke 
inzule. Kada je u XII. stoljeću na zapadnoj strani, 
iznad samoga antičkog karda, dograđena crkva sv. 
2% T, Marasović (2000.), 251 i d. 


Slika 272: a. Krk, struktura povijesne jezgre grada 
s naslijeđenim antičkim sustavom ulične mreže: 
1. Katedrala sv. Marije s dograđenom crkvom sv. Kvirina; 
b. Rab, povijesna jezgra s ucrtanim glavnim crkvama 
u ranosrednjovjekovnoj uporabi: 
1. Katedrala sv. Marije; 2. Sv. Andrija, 3. Sv. Ivan Evanđelist 


Kvirina, ona je zbog uklapanja u isti ulični sustav 
položena okomito na uzdužnu os prvobitne crkve. 
Osor je, kao i Krk, naslijedio urbanu strukturu an- 


tičkoga Apsorusa, s pravokutnom uličnom mrežom. 
Zbog kontinuiteta kultnog mjesta starokršćanske 


katedrale sv. Marije, koja je podignuta na neuobi- 
čajenom položaju u samome jugoistočnom kutu 
grada, predromanička stolna crkva naslijedila je isti 
položaj, oblik i orijentaciju, ali s određenim pregrad- 
njama, najviše u liturgijskom namještaju. 


U drugoj osorskoj ranosrednjovjekovnoj crkvi, u 
benediktinskoj opatiji sv. Petra, smještenoj u sjeve- 
rozapadnom kvadrantu nedaleko od antičke ulice 
koja je prolazila kroz sredinu prvobitnoga urbanog 
areala grada, ustanovljene su dvije faze: 


— južnoj, predromaničkoj crkvi nepravilnu su ori- 
jentaciju s apsidom na jugu predodredila dva starija 
antička zida, koji se pružaju u pravcu sjever-jug; 


— sjeverna, ranoromanička bazilika pravilno je ori- 
jentirana u skladu s prvobitnim pravokutnim susta- 
vom ulica i stambenih blokova s blagim otklonom u 
pravcu jugozapad-sjeveroistok. 


Urbana struktura s uličnom mrežom i blokovima ra- 
nosrednjovjekovnoga grada Raba također je određe- 
na naslijeđem iz antičke Arve. Rapske crkve sagrađe- 
ne u starokršćansko doba nastavile su osnovnu ori- 
jentaciju izrazito longitudinalnoga grada u smjeru 
sjeverozapad—jugoistok te zadržale i u predromanič- 
koj fazi uglavnom isti prostor i istu orijentaciju po- 
čevši od katedrale sv. Marije na krajnjem jugoistoč- 
nom početku gradskoga prostora do crkve sv. Ivana 
Evanđelista, sagrađene na vrhu hrbata na sjeveroza- 
padnom rubu grada blizu kopnenoga ulaza. 


Ranosrednjovjekovni Nin kao sjedište hrvatskoga 
biskupa prilagodio je svoju uličnu mrežu barem 
djelomično urbanoj strukturi naslijeđenoj od antič- 
ke Aenone. Jako ni izvorna antička, a pogotovo rano- 
srednjovjekovna planimetrija gradskoga područja 
još uvijek nije dokraja istražena, ipak se može na- 
slutiti da su najstarije crkve u središnjoj zoni slije- 
dile zidove antičkih izolata, koji i nisu sukladni pr- 
vobitnoj osnovnoj mreži." Orijentacija župne crkve 
sv. Asela, izvorno starokršćanske dvojne građevine, 
koja je postala predromaničkom katedralom, poka- 
zuje neznatan otklon od pravca pružanja prvobitnih 
rimskih zidova,“ a predromanička crkva sv. Križa 
svojom se orijentacijom sasvim uklapa u sklop an- 


Slika 273: Nin: a. Pretpostavljena osnova antičke ulične 
mreže (prema M. Suiću) s ucrtanim starokršćanskim i 
srednjovjekovnim crkvama (prema N. Jakšiću): 

1. ranosrednjovjekovna katedrala sv. Asela, 2. Sv. Križ, 
3. Sv. Mihovil (antički hram), 

4. Sv. Marija, 5. Sv. Ivan Krstitelj, 6. Sv. Ambroz; 

b. orijentacija crkve sv. Križa u Ninu prema izolatu 
sa sačuvanim ostatcima antičkih kuća (M. Suić) 


tičkih stambenih zgrada u tom dijelu grada" Sred- 
njovjekovne crkve smještene u sjevernim zonama, 
naprotiv, sasvim su drukčije orijentirane. Njihove 
su uzdužne osi postavljene u pravcu jugozapad- 
—sjeveroistok počevši od Sv. Marije blizu sjeveroza- 
padnoga kuta grada, preko crkve sv. Ivana Krstitelja 
do romaničkoga Sv. Ambroza, prilagođavajući se u 
sjeveroistočnoj gradskoj zoni pravcima srednjovje- 
kovnih komunikacija što su vodile ka gradskim zi- 
dovima, odnosno ulazima. 


Ranosrednjovjekovni Zadar spada među najkarak- 
terističnije primjere urbanističkoga naslijeđa antike 
u srednjem vijeku.“* Antički Jader kao izrazito izdu- 


"% M. Suić (1976., 137.) objavio je pretpostavljenu ortogonalnu organizaciju gradskoga areala, kojoj uzdužna os otklanja prema sje- 
veroistoku, dok se iz detalja antičkoga izolata oko crkve sv. Križa može razabrati ortogonalni sustav s ulicom u pravcu jugoistok- 


-sjeverozapad. 
70. P, Vežić (1985.), 201-215. 


"! M. Pejaković (1978.) svoju je teoriju o kalendarskoj orijentaciji upravo započeo proučavajući tu građevinu, a zanemarivši orijenta- 


ciju prethodno izgrađenoga sklopa. 


7%]. Petricioli: Lice srednjovjekovnoga grada u knjizi N. Klaić / I. Petricioli (1976.), 117-146 


Slika 274: Položaj starokršćanskih i ranosrednjovjekovnih 
crkava u Zadru (prema I. Petricioliju): 1. katedrala Sv. Stošije, 
2. Sv. Trojstvo (Sv. Donat), 3. Sv. Marija Minor, 4. Sv. Toma, 
5. Sv. Krševan, 6. Sv. Petar, 7. Sv. Marija Maior, 8. Sv. Lovre, 
9. Sv. Vid, 10. Sv. Stjepan, 11. Sv. Platon, 12. Sv. Ivan, 

13. Sv. Marija (Stomorica), 14. Sv. Nikola 


ženi grad na prirodnom poluotoku orijentiranom 
u pravcu sjeverozapad-jugoistok, postavši već u 
IV. stoljeću biskupskim središtem, izgradio je broj- 
ne starokršćanske i ranosrednjovjekovne crkve u 
prvobitnom urbanističkom sustavu. Već od pojave 
kršćanstva struktura se modificirala sužavanjem 
komunikacija i povećavanjem površine inzula, za- 
državajući uvijek isti pravac uzdužnih i poprečnih 
ulica. Stoga sve starokršćanske građevine, od kate- 
drale sv. Petra (poslije sv. Stošije), crkava sv. Marije 
Minor i Maior, sv. Tome i sv. Stjepana do predroma- 
ničkih i ranoromaničkih crkava poput Sv. Petra Sta- 
rog, Sv. Lovre, Sv. Ivana, Sv. Vida i drugih, slijede 
istu orijentaciju, kojom uzdužna os otklanja, kao 
i cijeli grad, od idealnoga pravca zapad-istok bez 
obzira na titulara, položaj ili tipsku pripadnost. S 
malim odstupanjem od spomenute orijentacije gra- 
da kojim se nešto smanjuje razlika prema idealnom 
pravcu zapad-istok postavljena je i os (ulaz-sveti- 
šte) crkve Sv. Trojstva (sv. Donata) u katedralnom 
sklopu. Iako izvan ranosrednjovjekovnih zidina, 
peterokonhna crkva sv. Marije kod vrata Stomorice 
orijentirana je u sustavu prvobitne urbane mreže.7!3 


75 O.c., Petriciolijev tlocrt grada na str. 113. 
74 V, Kovačić (1993.), 291 i d. 


Ranosrednjovjekovni Trogir, naslijedivši od grčkoga 
Traguriona odnosno rimskog Traguriuma pravokut- 
nu uličnu mrežu koja se gotovo idealno poklapa 
s geografskim stranama, uklopio je i svoje rano- 
srednjovjekovne crkve Sv. Mariju i Sv. Martina (Sv. 
Barbaru) u taj isti sustav. Predromanička crkva sv. 
Dujma, danas na položaju Sv. Nikole u sklopu žen- 
skoga benediktinskog samostana,“ sagrađena je iz- 
među antičkoga i ranosrednjovjekovnoga gradskog 
bedema pa je i njezina orijentacija također određena 
položajem grada u cjelini. 


Ranosrednjovjekovne crkve u Splitu podređene su 
orijentaciji Dioklecijanove palače, koja radi boljeg 
iskorištavanja mikroklimatskih uvjeta terena odstu- 
pa od orijentacije prethodne rimske centurijacijske 


Slika 275: a. Trogir, povijesna jezgra sa srednjovjekovnim 
crkvama: 1. katedrala sv. Lovre, 2. Sv. Marija, 
3. Sv. Martin (Sv. Barbara), 4. Sv. Dujam; 

b. Split, povijesna jezgra sa srednjovjekovnim crkvama: 
1. katedrala sv. Marije (Sv. Dujam), 2. krstionica sv. Ivana s 
kriptom sv. Tome, 3. Sv. Matej, 4. Sv. Teodor (Gospe od 
Zvonika), 5. Sv. Martin, 6. Sv. Nikola “de Sdoria", 

7. Sv. Mihovil “in ripa maris", 8. Sv. Julijana, 9. Sv. Eufemija 
(Sv. Benedikt), 10. Sv. Duh, 11. Sv. Marija “de Taurello", 
12. Sv. Martin “de Colonia“, 13. Gospe od Dobrića. 


mreže, pa i njezin pravokutni sustav vanjskih zido- 
va, ulica i blokova otklanja od idealnog pravca sje- 
ver-jug, odnosno istok-zapad za 24 stupnja prema 
jugozapadu. Kako su u tom istom kasnoantičkom 
sustavu sagrađene i predromaničke crkve u Palači, 
koje su uglavnom nastale adaptacijom antičkih gra- 
đevina, to i njihova orijentacija, bez obzira na to o 
kojem se naslovniku radi (katedrala sv. Marije — sv. 
Dujma, Sv. Matej - mauzolej splitskih nadbiskupa, 
Sv. Martin nad zapadnim vratima, Sv. Nikola de 
sdoria u jugoistočnom kvadrantu, Sv. Stošija iznad 
južnog ulaza) pokazuje isti otklon od geografsko- 
ga pravca zapad-istok.“ Crkva sv. Teodora (Gospe 
od Zvonika), nad zapadnim vratima, zbog pravca 
pružanja zapadnoga zida nije mogla slijediti tu ori- 
jentaciju pa je crkvena apsida postavljena na jugu. 
Takvo odstupanje od pravila moralo se dogoditi i 
na crkvama nad istočnim zidom, Sv. Apolinaru i 
Sv. Leonardu, koje više nisu sačuvane. Kada je Mali 
hram Dioklecijanove palače pretvoren u srednjovje- 
kovnu krstionicu, zadržana je njegova orijentacija s 
ulazom na istoku, suprotna kršćanskim pravilima, 
ali samo u gornjem prostoru krstionice, dok je rano- 
srednjovjekovna crkva sv. Tome, adaptirana u kripti 
hrama, ipak zadržala pravilnu orijentaciju s ulazom 
na zapadu, dakako s istim otklonom u skladu s ori- 
jentacijom Palače, odnosno njezina hrama. 


Crkve u u predgrađu Splita djelomično prate taj isti 
sustav, a djelomično su uvjetovane položajem ko- 
munikacija. Crkvene građevine koje su sagrađene 
uza zapadni zid prvobitnoga grada u Palači (Sv. Mi- 
hovil in ripa maris, Sv. Julijana) orijentirane su pre- 
ma ulici koja je slijedila pravac pružanja zapadnoga 
zida Dioklecijanove palače."* Crkva sv. Eufemije 
orijentirana je prema pravcu pružanja jedne starije 
komunikacije, zbog čega njezina uzdužna os bla- 
go otklanja prema sjeveroistoku. Građevine izvan 
zapadnoga zida srednjovjekovnoga predgrađa (Sv. 
Duh, Sv. Marija de Tuurello, Sv. Martin de Colonia i 
Gospe od Dobrića) orijentirane su prema tome zidu, 
odnosno prema putu što se u pravcu sjever-jug pru- 
žao uz taj zid.“ Zato je i orijentacija tih crkava, ta- 
kođer neovisno o naslovniku kojemu su posvećene, 
gotovo u idealnom pravcu zapad-istok. 


715. T. Marasović (1998.a), 264. 

716. T. Marasović (1980.a), 108 i d. 
77. Z. Perković (1977.), 3-6. 

718 Ž, Peković (1998.), 95. 


Šireći se od kasnoantičkoga kaštela na grebenastom 
poluotoku, ranosrednjovjekovni je Dubrovnik postu- 
pno povećavao svoju površinu u različitim stupnje- 
vima ranosrednjovjekovnoga opsega grada izgrad- 
njom tzv. seksterija.“* Na tlocrtu grada s označenim 
ranosrednjovjekovnim građevinama može se pratiti 
kako crkve u prvom seksteriju unutar najstarijeg ka- 
štela (Sv. Marija, Sv. Sergije i Bakh i Sv. Petar “Klobu- 
čić“) slijede prirodnu orijentaciju pravca sjeveroza- 
pad-jugoistok na tom segmentu grebenastog terena. 
Daljom izgradnjom drugoga seksterija orijentacija 
se postupno mijenja prema istoku-jugoistoku, pa su 
tako orijentirane i crkve toga područja (Sv. Šimun, 
Sv. Petar, Sv. Foska, Sv. Mihajlo). Istu orijentaciju sli- 
jedi i crkva sv. Stjepana izvan drugoga seksterija, ali 
izgradnjom trećega proširenja, preostale njegove cr- 
kve (Sv. Vid, Sv. Teodor), prateći prirodnu konfigu- 
raciju uzdužnom osi, prelaze idealni pravac zapad- 
istok i pokazuju blagi otklon prema sjeveroistoku. S 
tim istim otklonom, usporedo sa sjevernim zidom 
trećega seksterija, sagrađena je na južnoj obali uva- 
le prva predromanička stolna crkva sv. Vlaha, koja 
ima dvije ranosrednjovjekovne faze. Zadržavajući 
istu orijentaciju, na istom je mjestu podignuta nova 


Slika 276: Povijesna jezgra Dubrovnika 
s ranosrednjovjekovnim crkvama (prema Ž. Pekoviću). 
1. Sv. Marija od Kaštela, 2. Sv. Sergije i Bakh, 3. Sv. Petar 
“Klobučić", 4. Sv. Šimun, 5. Sv. Petar, 6. Sv. Foska, 
7. Sv. Mihajlo, 8. Sv. Stjepan, 
9. Sv. Vid, 10. Katedrala, 11. Sv. Spas, 
12. Sv. Kuzma i Damjan, 13. Sv. Toma, 14. Sv. Teodor, 
15. Sv. Ivan, 16. Sv. Andrija, 17. Sv. Martin, 
18. Sv. Barbara, 19. Sv. Mihajlo Arhanđel, 
20. Sv. Bartolomej, 21. Svi sveti, 22. Preobraženje Kristovo 
(“Sigurata“), 23. Sv. Nikola, 24. Sv. Luka 


romanička katedrala koja će vratiti ime naslovnika 
najstarije crkve u prvom kaštelu (Sv. Marija). 


Ranosrednjovjekovne crkve, sagrađene u sjevernim 
zonama grada, tj. na obroncima prvobitne sjeverne 
obale, crkva Preobraženja Kristova (“Sigurata“) i 
Sv. Nikola u Prijekome, prate orijentaciju toga dijela 
obale, a njihov je položaj poslije uvjetovao i orijenta- 
ciju srednjovjekovnoga seksterija sjeverno od Stra- 
duna, nakon što je 1296. godine taj prostor pripojen 
gradu.“? 


Orijentacija crkava ranijega kultnog kontinuiteta 


Ranosrednjovjekovne građevine, koje su sagrađene 
u kontinuitetu kultnoga mjesta ranije starokršćan- 
ske ili čak poganske građevine, u pravilu nastavlja- 
ju istu orijentaciju prethodne izgradnje. Dokazuje to 
nekoliko primjera ranosrednjovjekovne izgradnje 
na antičkim položajima, gdje je predromanička ili 
ranoromanička crkva podignuta na mjestu rimsko- 
ga hrama, gospodarske zgrade ili starokršćanske 
bazilike, čak i s promjenom crkvenog titulara. 


Crkva sv. Jurja na rtu Marjana u Splitu sagrađena 
je u ranome srednjem vijeku uz ostatke antičkoga 
Dijanina hrama, prateći potpuno orijentaciju rimske 
građevine, koja se svojom uzdužnom osi gotovo po- 
klapa s idealnim pravcem zapad-istok.?" Bez obzira 
na to dakle što je ranosrednjovjekovna crkva bila 
posvećena kršćanskom titularu, kojemu je osnovno 
značenje upravo u poništavanju antičkoga kulta, 
prethodna je građevina u ovom slučaju odredila 
osnovne tlocrtne pravce predromaničke crkve. 


Tri dalja primjera adaptacija antičkih stambenih 
zgrada u predromaničke crkve potvrđuju kontinu- 
itet prethodne orijentacije. Starohrvatska crkva sv. 
Petra u Muću, u kojoj je pronađen glasoviti natpis 
kneza Branimira iz 888. godine, nastala je adaptaci- 
jom jedne od zgrada rimskog Andetriuma, vjerojatno 
s termalnim sklopom.7' Antička je egzedra u ovom 
slučaju odredila i pregradbu predromaničke crkve 
sa znatnim otklonom uzdužne osi prema sjeveroi- 
stoku. Egzedra antičke gospodarske zgrade na po- 
ložaju Sudanel u Segetu Donjem postala je predro- 


7 Ž, Peković - I. Žile (1999.), 5. 


Slika 277: Ranosrednjovjekovne crkve, 
sagrađene na položajima starokršćanskih bazilika: 
a. Sv. Marta u Bijaćima (D. Jelovina), 

b. Sv. Petar i Mojsije u Solinu (M. Zekan) 


maničkom crkvom sv. Danijela, koja zbog toga dobi- 
va neuobičajenu orijentaciju prema sjeveru. Istraži- 
vanja oratorija u Rižinicama, gdje je svojedobno bio 
pronađen ulomak Trpimirova natpisa, vode prema 
zaključku da je i ondje prvobitna arhitektura pred- 
stavljala rimsku gospodarsku zgradu, pretvorenu u 
predromaničku crkvu uz stambeni sklop“? u kojem 
je boravio ugledni i učeni Saksonac Gottschalk??? 
Time se može objasniti sasvim neuobičajena orijen- 
tacija crkve s apsidom na sjeveru. 


U nabrojenim primjerima nije dakle uopće bilo kult- 
noga kontinuiteta, a ipak je prvobitna arhitektura 
uvjetovala čak i neuobičajenu orijentaciju ranosred- 
njovjekovnih crkava. 


Orijentaciju ranosrednjovjekovnih crkava Sv. Duha 
u Škripu i sv. Ivana u Bolu na otoku Braču također je 
odredio položaj ranijih antičkih građevina. 


79. Marasović, T. Marasović, M. Marasović (1996.), tabla — situacija. 
71 M. Zekan (1980.), 133-140; F. Oreb, M. Zekan: Zaštitno iskopavanje srednjovjekovne nekropole oko crkve sv. Petra u Muću, GH, 
1978.-1979., 215-225. Pojedini su autori (B. Migotti 1990., 47-48, bilj. 199, i P. Chevalier, 1996., 203-204) protumačili ostatke kao sta- 


rokršćansku baziliku. 
72 M. Zekan (1980.). 


Na nekim primjerima kršćanskoga kultnog konti- 
nuiteta, ali s vremenskim prekidom, pokazat će se 
ista uvjetovanost u orijentaciji ranosrednjovjekov- 
nih crkava. 


Crkva sv. Marte u Bijaćima, na granici donjokašte- 
lanskoga i trogirskog polja, sagrađena je u ranome 
srednjem vijeku na vladarskom posjedu hrvatskih 
knezova, na antičkom gospodarskom sklopu (koji 
je, po svoj prilici, djelomično preuređen za jednu od 
starohrvatskih vladarskih rezidencija).“ Revizija 
istraživanja, poduzeta 1967.-1970. godine, pokazala 
je daje predromanička crkva sagrađena na prostoru 
veće starokršćanske trobrodne bazilike, posvećene 
sv. Ivanu.“* Iako se u ovom slučaju radi o promje- 
ni titulara i o vremenskom diskontinuitetu crkvene 
funkcije, zadržana je ista orijentacija starokršćanske 
crkve, koja pokazuje neznatan otklon uzdužne osi u 
odnosu na idealni pravac zapad-istok. 


U sličnim je građevinskim uvjetima sagrađena i 
ranoromanička trobrodna bazilika sv. Petra i Moj- 
sija na položaju nazvanom “Šuplja crkva“ u Solinu. 
Istraživanjima 1930. otkriveni su ostatci krunidbe- 
ne bazilike kralja Zvonimira, sagrađene na mjestu 
znatno veće starokršćanske bazilike tzv. istočnoga 
salonitanskog cemeterija.?* Revizija istraživanja 
toga položaja potvrdila je takav slijed i pružila nove 
podatke o prvobitnoj starokršćanskoj bazilici. Rano- 
romanička crkva, podignuta također u vremenskom 
diskontinuitetu u odnosu na prethodnu građevinu, 
nastavlja istovjetnu orijentaciju starokršćanske ba- 
zilike s istim pravcem uzdužne osi koji je u odno- 
su na idealni pravac zapad-istok znatno pomaknut 
prema jugoistoku. Takvo odstupanje, neuobičajeno 
za ranosrednjovjekovne crkve na srednjodalmatin- 
skom području, nije dakle uvjetovala gradnja rano- 
romaničke bazilike niti bilo kakva “kalendarska“ 
povezanost dana naslovnika ili imena kralja koji je 
u njoj krunjen, nego prije izgrađena starokršćanska 
cemeterijalna bazilika, kojoj je orijentaciju odredila 
vjerojatno najpogodnija mikrolokacijska uporaba 
terena uza samu rijeku Jadro. 


Sličan je bio postupak i pri gradnji crkve sv. Silve- 
stra na Biševu, s time što su u ranijim fazama iz sta- 


73._R. Katičić (1998.), 344-345. 

74 T. Marasović (2004.b), 3371 d. 

75. D. Jelovina, D. Vrsalović (1968.), 174-176. 
7 E. Dyggve (1957.), 238-243. 


rokršćanskoga i ranijega predromaničkog razdoblja 
izgrađene manje crkve, kojima su ostatci pronađeni 
u unutrašnjosti veće ranoromaničke građevine.?7 I 
u ovom slučaju može se zaključiti o vremenskom 
diskontinuitetu, ali i o uvjetovanosti orijentacije po- 
ložajem postojeće crkve. 


Promjena orijentacije u takvim slučajevima, poput 
male ranosrednjovjekovne crkvice unutar starokrš- 
ćanske bazilike sv. Petra u Ublima na Lastovu, 
iznimna je pojava. 


Orijentacija ranosrednjovjekovnih crkava 
izvan naselja 


Brojne preostale predromaničke i ranoromaničke 
crkve, sagrađene u ranome srednjem vijeku izvan 
gradskih ili prigradskih područja i bez kultnoga 
kontinuiteta, koje su isto tako poštovale osnovnu 
orijentaciju crkava s ulazom na zapadu a svetištem 
na istoku, u pravilu su slijedile osnovnu “dinar- 
sku“ geografsku konfiguraciju istočnojadranskoga 
reljefa, pa tako kod mnogih među njima dolazi do 
odstupanja od idealnoga pravca zapad-istok.7? 


Na karti istočnoga Jadrana prikazan je prirodni reljef 
toga prostora od kvarnerskih otoka do Boke kotor- 
ske i naznačene su tri osnovne zone koje se razliku- 


Slika 278: Istočnojadranski reljef s trima zonama, 
podijeljenima prema pružanju obale: 
1. kvarnersko-sjevernodalmatinska zona, 


77 Prema istraživanju I. Vojnovića iz Konzervatorskog Odjela u Splitu. Usp. također R. Bužančić (1996.), 346. 


78 T. Marasović (2000.), 255i d., tb. VIII-XI. 


ju pravcima pružanja obale, odnosno gorja, ali isto 
tako i orijentacijom ranosrednjovjekovnih crkava. 
Usporedbom reljefa i orijentacije ranosrednjovje- 
kovnih građevina može se zaključiti: 


Slika 279: Orijentacija crkava sjevernodalmatinskog 
područja: a. Sv. Petar u Dragi na Rabu, b. Sv. Nikola u 
Povljani na Pagu, c. Sv. Viktor i d. Sv. Pelegrin na Dugom 
otoku, e. Sv. Juraj u Rovanjskoj, f. Sv. Marija na Ižu, 

g. Sv. Andrija na Vrgadi, h. Sv. Mihovil u Pridragi, i. crkva u 
Kašiću, j. Sv. Krševan na Kolovarama u Zadru 


A. Veći dio kvarnerskog otočja, tj. svi otoci osim Cre- 
sa (koji se približuje orijentaciji sjever-jug), najveći 
dio podvelebitske obale, zadarski otoci te ninsko- 
-zadarsko-biogradsko područje s Ravnim kotarima 
i Bukovicom do rta Planke pružaju se u pravcu sje- 
verozapad-jugoistok. Ranosrednjovjekovne crkve u 
toj zoni u pravilu slijede istu orijentaciju obale, od- 
nosno reljefa s malim razlikama u otklonu uzdužne 
osi. Pokazuju to crkve: Sv. Petar u Dragi na otoku 
Rabu, Sv. Nikola u Povljani na otoku Pagu, Sv. Vik- 
tor i Sv. Pelegrin na Dugom otoku, Sv. Juraj u Ro- 
vanjskoj na Velebitskom primorju, Sv. Marija na Ižu, 
Sv. Andrija na Vrgadi , Sv. Mihovil u Pridragi, crkva 
u Kašiću, Sv. Krševan na Kolovarama u Zadru. 


B. Dio srednjodalmatinske obale od rta Planke do 
Vrulje te srednjodalmatinski otoci Brač, Hvar, Vis, 


7], Jeličić-Radonić (1994.b); R. Bužančić (1996.b), 344-345. 


isto kao i Korčula i Lastovo, pružaju se uglavnom (s 
manjim odstupanjima na pojedinim područjima) u 
pravcu zapad-istok. U toj zoni najveći broj crkava u 
zagorskom, obalnom i otočnom području slijedi tu 
istu orijentaciju. To pokazuju: Sv. Mikula u Splitu, 
skupina bračkih ranosrednjovjekovnih crkvica, Sv. 
Ilija kraj Donjeg Humca, Sv. Nikola kraj Selaca, Sv. 
Martin kraj Bobovišća, Sv. Klement kraj Pražnica i 
Sv. Juraj kraj Nerežišća. Istu orijentaciju pokazuje 
još dvadesetak ranosrednjovjekovnih bračkih crka- 
va te hvarske crkve, među kojima je ovdje prikaza- 
na starokršćanska dvojna crkva sv. Marije i sv. Ivana 
u Starom Gradu, koja je imala i svoju ranosrednjo- 
vjekovnu pregradnju.? Isto su orijentirane i crkvice 
sv. Luke na Lastovu i sv. Nikole na Sušcu. Na istoj 
tabeli orijentaciju kaštelanskih predromaničkih cr- 
kava predstavlja Sv. Juraj u Radunu, na poljičkom 


Slika 280: Orijentacija crkava srednjodalmatinskog područja: 
a. Sv. Mikula u Velom Varošu u Splitu, b. Sv. Ilija kraj Donjeg 
Humca, c. Sv. Nikola kraj Selaca, d. Sv. Martin kraj 
Bobovišća, e. Sv. Klement kraj Pražnica i f. Sv. Juraj kraj 
Nerežišća na Braču, g. dvojna crkva sv. Marije i sv. Ivana u 
Starom Gradu na Hvaru, h. Sv. Luka na Lastovu, i. Sv. Nikola 
na Sušcu, j. Sv. Juraj u Radunu kraj Kaštel Staroga, 

k. Sv. Petar na Priku u Omišu, I. Sv. Spas na vrelu Cetine, 
m. Sv. Mihovil u Brnazama kod Sinja, n. Sv. Trojica u Splitu 


području Sv. Petar na Priku kod Omiša, a na ce- 
tinskom Sv. Spas na vrelu rijeke. Sasvim pravilnu 
orijentaciju u odnosu na idealni pravac zapad-istok 
pokazuju i srednjodalmatinske šesterokonhne cr- 
kve sv. Mihovila u Brnazama kod Sinja i Sv. Trojice u 
nekadašnjem Splitskom polju. U toj su crkvi sva tri 
apsidna prozora usporedno upravljena prema isto- 
ku bez obzira na radijalnost, koja je inače osnovna 
značajka građevina šesterolisnog tlocrta. 


C. Južni dio srednjodalmatinske obale od Vrulje 
prema jugoistoku s poluotokom Pelješcem i sva 
južnodalmatinska obala do Boke kotorske, otok 
Mljet i Elafitski otoci ponovno su u pravcu sjevero- 
zapad-jugoistok. Takva orijentacija reljefa planina 
i obale prema jugoistoku prati i ponovno skretanje 
orijentacije većine starokršćanskih i ranosrednjovje- 
kovnih crkava u istom pravcu. Tako izraziti otklon 
uzdužne osi prema jugoistoku pokazuju ranosred- 
njovjekovne crkve Makarskoga primorja.“ Svih 
petnaestak elafitskih predromaničkih crkvica juž- 
nodalmatinskog tipa s kupolom ili bez nje pokazuje 
uglavnom isti otklon prema jugoistoku bez obzira 
na titulara. Ni tipska uvjetovanost kod tih crkvica, 
koju je, po mojem mišljenju, odredila dubrovačka 
metropolitanska vlast, niti pak imena titulara, koja 
ipak pokazuju znatnu raznovrsnost, nisu utjecali na 
otklon uzdužne osi u pravcu jugoistoka. Upravo će 
usporedbe geografskoga položaja i tipskih oblika 
crkava o kojima je riječ najbolje potvrditi iznesene 
zaključke po kojima orijentacija ovisi o smjeru ja- 
dranske obale, a ne o morfološkim osobinama ili 
kalendarskim danima naslovnika crkava. Isti, nai- 
me, jednobrodni kupolni tip nalazimo u Poljicima 
i na Braču, gdje se ponavljaju i imena istih naslov- 
nika kao i na Elafitima, a ipak srednjodalmatinske 
predromaničke crkvice toga tipa, kako je već rečeno, 
slijede orijentaciju reljefa u pravcu zapad-istok. 


To pokazuju: Sv. Ivan u Podaci na Makarskom pri- 
morju, osmerokonhna crkva u Ošlju, Sv. Juraj u 
Ponikvama na Pelješcu, šipanske crkve Sv. Petar u 
Veljem Vrhu i Sv. Mihajlo u Pakljeni, lopduske crkve 
Sv. Ilija, Sv. Ivan Krstitelj, Sv. Nikola “grčki“ i Sv. Pe- 
tar, koločepske crkve Sv. Nikola i Sv. Srđ te mljetska 
crkva sv. Pankracija. 


79% T. Marasović (1998.b), 16,30. 


Slika 281: Orijentacija crkava južnodalmatinskoga područja: 
a. Sv. Ivan u Podaci, b. crkva u Ošlju, c. Sv. Juraj u 
Ponikvama na Pelješcu, d. Sv. Petar u Veljem Vrhu na 
Šipanu, e. Sv. Mihajlo u Pakljeni na Šipanu, f. Sv. Ilija, g. 
Sv. Ivan Krstitelj, h. Sv. Nikola “grčki“ i i. Sv. Petar na 
Lopudu, j. sv. Nikola, k. Sv. Srđ na Koločepu, 

I. Sv. Pankracije na Mljetu 


Ostaje otvorenim pitanje što je odredilo takvu ovi- 
snost o jadranskom reljefu orijentacije starokršćan- 
skih i ranosrednjovjekovnih crkava, samo pružanje 
obale ili pak neki raniji antički agrimenzurni sustav, 
koji je opet bio zasnovan na topografskim uvjetima, 
odnosno prirodnom reljefu. Na ovu drugu moguć- 
nost upućuje prostrani zadarski ager, kao pravokut- 
ni mrežni sustav kojem se jedna koordinata pruža 
kao i sama obala u pravcu sjeverozapad-jugoistok, 
druga u pravcu sjeveroistok-jugozapad, a u tom je 
sustavu uglavnom i orijentacija svih crkava toga 
područja.“ Ne može biti slučajnost ni podatak da 
je crkva sv. Stjepana u trogirskom zaleđu položena 
točno na križanju centurijacijskoga karda i dekuma- 
na." Proučavanje stonskoga agera pokazalo je kako 
su i neke crkvene građevine sagrađene na križanju 


81. M. Suić: Limitacija agera rimskih kolonija na istočnoj jadranskoj obali, Zbornik Instituta za historijske nauke u Zadru, 1 Zadar 1955.; 


14-15. 
72 1, Babić (1984.), 59. 


glavnih pravaca antičke centurijacije i na tom pro- 
storu. Dvojna crkva sv. Petra u Stonskom polju, 
pregrađena u ranome srednjem vijeku, svojim sve- 
tištem orijentiranim prema sjeveroistoku sasvim je 
u skladu s antičkom centurijacijom. 


Iz svega iznesenoga proizlazi da je graditeljima 
ranosrednjovjekovnih crkava (isto kao i onih iz 
prethodnoga, starokršćanskog razdoblja) glavni 
zahtjev pri impostaciji građevina koje su podizali 
bio podrediti se osnovnom pravilu orijentacije sve- 
tišta na istoku, ali u širokom rasponu toga pojma od 
sjeveroistoka do jugoistoka, ovisno o pružanju jad- 
ranske obale u svakom od tri navedena segmenta 
dinarskoga reljefa koji prati obalni smjer istočnoga 
Jadrana. 


Projekti 


Projektni nacrti ranosrednjovjekovnih građevina 
nisu poznati u kulturnoj baštini Dalmacije, kao uo- 
stalom ni drugdje Europi.?* 


Iz ranosrednjovjekovnoga razdoblja sačuvali su se 
poneki projektni modeli, poput onih iz Armenije, 


koje možemo smatrati projektima u širem smislu 
toga pojma.* 


Valja ih razlikovati od reprodukcijskih modela crka- 
va, koji su na mnogim mjestima u širem sredozem- 
nom području sačuvani na reljefima ili na zidnim 
slikama (mozaicima i freskama) od starokršćansko- 
ga razdoblja nadalje. Takvim se modelima, uglav- 
nom reljefima ili zidnim slikama crkava u rukama 
ktitora, nastoji ostvariti što veća sličnost sa zgra- 
dom koju reproduciraju pa se autori usredotočuju 
na prepoznatljive potankosti. Nasuprot tomu, pro- 
jektni su modeli zasebni volumeni, obično izvedeni 
bez detalja, na kojima je pozornost usredotočena na 
volumetriju ina odnose mjera pojedinih dijelova ar- 
hitektonskoga korpusa. 


Među arheološkom građom ranosrednjovjekovne 
Dalmacije poznat je projektni model ciborija iz cr- 
kve sv. Marije u Biskupiji, na koji je pozornost skre- 
nuo S. Gunjača (1958.),%* a podrobnije sam ga obra- 
dio 1983.77 


Ciboriju kojemu je nalaz iz Crkvine u Biskupiji pre- 
poznat kao model izrađena je rekompozicija izvor- 
nih i rekonstruiranih dijelova, pa je to danas jedan 


Slika 282: Projektni modeli armenskih ranosrednjovjekovnih crkava (Muzej u Erevanu) 


78 M. Zaninović (1970.), 497. 

7% Sačuvani nacrti u umanjenom mjerilu poznati su tek iz kasnosrednjovjekovnoga razdoblja Zapadne Europe, a na tlu Dalmacije 
iznimno rijetke nacrte srednjovjekovnih gradova predstavljaju planovi Stona iz XIV. stoljeća. 

75H. Kh. Vahramian (1968.), 35-39, th. IL-III. 

7% S. Gunjača (1958.a), 13; Vodič Muzeja hrvatskih arheoloških spomenika, Split 1981., 47. 

77. T. Marasović (1983.), 139 i d. 


Slika 283: a. projektni model ciborija iz Biskupije, 
b. izvedeni ciborij 
(rekompozicijska rekonstrukcija u Muzej HAS) 


od najreprezentativnijih izložaka u splitskom Mu- 
zeju hrvatskih arheoloških spomenika. Valja nagla- 
siti tu okolnost jer je u takvu stanju muzejski izložak 
moguće usporediti s njegovim projektnim mode- 
lom, koji se također čuva u MHAS-u. 


Oltarni ciborij, datiran u kraj XI. stoljeća, četvero- 
stranog je tipa, s četiri stupa koji nose četiri strane, 
nad kojima je četverostrešni krov s akroterijem na 
vrhu. Strane su pri dnu otvorene polukružnim lu- 
kovima gotovo u čitavoj širini ciborija, ukrašene 
pleternim ukrasom. U ukrasnoj se kompoziciji ističe 
polukružni obrub samih arkada, načinjen od niza 
malih dvoprutih arkadica, a sličan motiv vertikalno 
teče i po bridovima strana ciborija i nastavlja se i po 
bridovima krova sve do njegova vrha, te se ponavlja 
horizontalno i po dnu krova. 


Kameni model, izložen u MHAS-u, sačuvan u visini 
od 20 cm, prikazuje četiri stranice ciborija, rastvo- 
rene pri dnu arkadama, zajedno s četverostranim 
piramidalnim krovom, isklesanim monolitno. Us- 
poredba ciborija s njegovim modelom pokazat će 
sličnosti ne samo u tipu nego i u proporcijama, kao i 
u osnovnom rasporedu dekorativnih ploha. Odnos 
je mjera modela i ciborija 1 : 12, a to je uobičajeno 
mjerilo u osnovnoj podjeli starih mjera, primjerice 1 
stopa = 12 palaca, pa se može pretpostaviti da je pri 
izradi modela bio primijenjen mjerni sustav koji se 
temeljio na bizantskoj stopi. 


Podudarnost modela i ciborija još je više izražena 
u obradi krovnih ploha. Za razliku od drugih ra- 
nosrednjovjekovnh ciborija u Dalmaciji, obilježje 
biskupijskom ciboriju daju polukružne ljuske, a 
upravo je taj motiv naglašen na krovu modela. Po- 
dudarnost se nadalje pokazuje i u rasporedu profili- 
ranih površina, jer su sva istaknuta polja na pravom 
ciboriju naznačena i na modelu, uključujući i toliko 
osebujni ukras na bridovima krova, postavljen na 
simetrali kutova. 


U novijem proučavanju tog nalaza minijaturni je ci- 
borij protumačen kao kameni relikvijar,* što ne tre- 
ba odbaciti, ali takva funkcija ne isključuje i njegovu 
primarnu namjenu modela, koji je bio izrađen kako 
bi se naručitelju predočio konačni produkt. Stoga je 
moguća i njegova dvostruka uloga relikvijara i mo- 
dela ciborija. 


Omjeri i mjerni sustav 

U proučavanju proporcija, modularnih odnosa i 
mjernoga sustava ranosrednjovjekovnoga crkvenog 
graditeljstva u Dalmaciji historiografija umjetnosti 
učinila je tek prve korake. 

78 A. Milošević (2002.), 22. 

Slika 284: Geometrijske konstrukcije tlocrta crkve 
sv. Petra i Mojsija u Solinu (prema I. Tenšeku) 

Slika 285: Modularna analiza zadarske krstionice kao 
prototipa šeterokonhnih građevina u Dalmaciji 
(prema P. Vežiću) 

U posljednje se vrijeme napredovalo u proučavanju 
omjera, najviše zaslugom M. Pejakovića. Ostavlja- 
jući po strani već spomenute zaključke o orijenta- 
ciji predromaničkih crkava koje je u više navrata 
iznosio, valja naglasiti da je taj autor gotovo svaku 
ranosrednjovjekovnu crkvu koju je proučavao pod- 

vrgnuo grafičkim analizama tlocrta i presjeka. 


No, te se analize u prvom redu odnose na autorovo 
današnje doživljavanje nacrta predromaničkih gra- 
đevina u Dalmaciji i njegove zaključke koji su re- 
zultat sposobnosti akademskoga analitičkog prou- 
čavanja omjera građevina što ih je istraživao. Ostaje 
međutim i dalje otvorenim pitanje koliko su takve 
analize bile dostupne samom projektantu tih gra- 
đevina, odnosno je li njihova izvedba bila rezultat 
sličnih razmišljanja graditelja o omjerima i propor- 
cijama ili je konačni oblik predromaničkih crkava 
posljedica nekih drugih projektnih zamisli. 


U svojem opsežnom proučavanju bazilike sv. Petra 
i Mojsija u Solinu I. Fisković objelodanio je grafičke 
i tekstualne analize konstrukcijskoga postupka koji 
je za tu građevinu izradio I. Tenšek.?? 


Ne osporavajući važnost takvih analiza, s kojima bi 
valjalo nastaviti u proučavanju ranosrednjovjekov- 
noga graditeljstva, želio bih upozoriti na to da su 
u posljednje vrijeme učinjeni i poneki koraci u pro- 
učavanju modularnih sustava predromaničkih gra- 
đevina, zasnovanih na pouzdanim pokazateljima. 
U tom smislu valja istaknuti Vežićeve rezultate u 
proučavanju šesterokonhnih građevina u Dalmaciji 
i zadarske krstionice kao njihova prototipa.“ 


791, Fisković (2002.), 258. 
70 P. Vežić (1991.a), 340-344, 357-359 i sl. 13-16, 28-29. 


Slika 286: Deformirani tlocrti predromaničkih crkava: a. Sv. 

Mihovil u Brnazama, b. Sv. Mihovil u Pridragi, c. Sv. Juraj u 

Škabrnji, d. Sv. Križ u Ninu, e. Sv. Luka na Lastovu, f. kate- 
drala u Biogradu, g. Lopuška glavica u Biskupiji 


Među rijetkim predromaničkim građevinama u ko- 
jima su proučeni modularni odnosi, valja spomenuti 
najstariju fazu kotorske katedrale Sv. Trifuna. Ondje 
je J. Martinović ustanovio istu širinu srednjega bro- 
da i središnjega traveja, koja iznosi po 5,5 modula, 
dok je širina bočnih brodova izjednačena sa širinom 
zapadnoga i istočnog traveja od 3,5 modula.“ 


U istom sklopu pitanja javlja se problem deforma- 
cija, koje su vrlo očite kod promatranja točnih ar- 
hitektonskih snimaka ranosrednjovjekovne crkvene 
arhitekture. Osnovna dilema pritom ostaje odgovor 
na pitanje jesu li deformacije rezultat svjesnog pro- 
jekta ili loše izvedbe. 


Deformacije u starokršćanskoj arhitekturi uvjerljivo 
su protumačene kao rezultat htijenja projektanta da 
u smislu onodobnih estetskih postulata, zasnovanih 
na Plotinovoj estetici, naglasi pojedine vizure prili- 
kom pristupa crkvenoj unutrašnjosti (De Angelis d“ 
Ossat).72 Neki tlocrti starokršćanskih crkava u Dal- 
maciji (primjerice, cemeterijalna bazilika na Kaplju- 
ču u Solinu)“* u skladu su s takvom tezom. 


I u historiografiji ranosrednjovjekovnoga graditelj- 
stva u Dalmaciji iznesena su tumačenja po kojima 
su deformacije nekih crkava upravo posljedica 
htijenja projektanta. Prva na takav način proučena 
predromanička građevina bila je crkva sv. Križa u 
Ninu, u kojoj je za svaku deformaciju u tlocrtu pro- 
nađeno objašnjenje u svjesnom projektiranju radi 
usklađenja crkve s topografskim položajem i učinka 
71], Martinović (1966.), 9 i 9 (1990.), 5 d. 

72 De Angelis d'Ossat (1975.), 75-82. 

75 E. Dyggve (1996.), th. IV 2,IV 5, IV 12b. 


74 M. Pejaković (1978.), 27 i d. 
5 Lj. Karaman (1930.), 9 i d. 


što ga u takvoj impostaciji stvaraju zrake sunca u 
određenim važnim kalendarskim datumima u go- 
dini (Pejaković). 


Mnogo su prije u domaćoj historiografiji deformaci- 
je bile protumačene nevještom izvedbom domaćih 
majstora, koji nisu uvijek bili u stanju ostvariti ra- 
zinu tehničkih postignuća antičkoga doba u gradnji 
monumentalnih građevina (Karaman). Građevine 
s kojima smo se susretali u potankom proučavanju i 
egzaktnom snimanju, poput crkve Sv. Trojice u Spli- 
tu, gdje su dvije konhe na sjevernoj polovici crkve 
manje od ostalih, mogu zaista uputiti na zaključak 
da je do deformacije došlo netočnom izvedbom pro- 
jekta, koji je inače bio zasnovan na točnim geome- 
trijskim formama. 


Među tim primjerima deformiranoga tlocrta naći će 
se dijelovi koji su uz neospornu nespretnost u izved- 
bi, poput šesterokonhne crkve u Brnazama, rezultat 
i svjesnog naglašivanja pojedinih prostora, poput 
središnje apside šesterokonhne crkve u Pridragi. 


Izrazite deformacije pokazuje tlocrt crkve sv. Luke 
na Lastovu, a osobito trapezoidni tlocrt katedrale 
u Biogradu i njezina odnosa prema zvoniku na za- 
padnom pročelju, što se ne može u potpunosti obja- 
sniti ni utvrđenom izgradnjom u nekoliko razvojnih 
faza. 


Građa i način zidanja 


Za razliku od nekih drugih sredozemnih regija u 
kojima su mnoge ranosrednjovjekovne građevine 
zidane opekom, primjerice na Apeninskom poluo- 
toku, u crkvenom graditeljstvu predromanike i rane 
romanike Dalmacije, kao uostalom i u svim drugim 
starijim razdobljima u toj regiji, kamen je osnovni 
građevni materijal. Od kamena su crkveni podo- 
vi, zidovi, stupovi i piloni, nosivi zidovi, svodovi i 
krovne ploče. 


Kamen koji se upotrebljavao u crkvenoj izgradnji 
u ranosrednjovjekovnoj Dalmaciji bio je pretežito 
vapnenac koji se vadio iz antičkih kamenoloma, 
uglavnom aktivnih i u srednjem vijeku. Još više su 
se upotrebljavale lokalne naslage kamena, mnogo 


(Donata) u Zadru, c. spolije u pročelnom zidu crkve sv. Mar- 
tina (Barbare) u Trogiru 


brojnije od kamenoloma u pravom smislu riječi, 
ne toliko kvalitetnoga, ali ipak primijenjenog zbog 
toga što način predromaničkoga zidanja nije zahti- 
jevao brižljivo klesanje dlijetom nego priklesavanje 
čekićem. 

U predromaničkim crkvama u Dalmaciji upotreblja- 
vala se i antička građa, priklesana i prilagođena, a 
često ugrađena kao spolija u temeljima i zidovima. 


Slika 288: Pločnik u ranosrednjovjekovnim crkvama: 
a, b. Sv. Petar i Mojsije u Solinu, 
c. izravnata kamena litica na podu crkve sv. Mihovila 
(Dijanina hrama) na rtu Marjana u Splitu 


Najpoznatiji primjer uporabe antičkih komada ar- 
hitekture i arhitektonske plastike u temeljima po- 
kazuje crkva Sv. Trojstva (Sv. Donat) u Zadru, gdje 
su upotrijebljeni dijelovi porušenih zgrada oko an- 
tičkoga foruma (stupovi, vijenci) da bi se izravna- 
la razlika u razini između pločnika foruma i poda 
predromaničke crkve. 


Spolije u zidu crkve sv. Martina (Barbare) u Trogiru 
starokršćanskog su podrijetla. 


Temeljne stope predromaničkih crkava obično su 
nešto šire od debljine nosiva zida i građene većim 
komadima kamena. Iz istog su razloga i u nekim 
drugim crkvama upotrijebljene spolije kao građa 
temelja. 


Pločnik je obično od većih, dobro obrađenih kame- 
nih ploča, vrlo često preuzetih iz porušenih antičkih 
građevina, osobito u onim ranosrednjovjekovnim 
crkvama koje su građene u blizini rimskih ruševina 
ili starokršćanskih bazilika. Izrazito brižljivo obra- 
đeni kameni pločnik, pravilno slagan, pokazuju pri- 
mjerice predromanička crkva u Kašiću i ranoroma- 
nička bazilika sv. Petra i Mojsija u Solinu. 


Ako su se na položaju nalazile prirodne kamene na- 
slage, kao u Sv. Mihovilu na rtu Marjana (preinače- 
nom antičkom Dijaninu hramu), kamena je podloga 
bila poravnata radi izravnanja poda.“ 


Stepenica koja dijeli niži prostor za vjernike (qua- 
dratum populi) od povišenoga prezbiterija klesarski 
je uvijek brižljivo obrađena. To je ujedno i podloga 
oltarne ograde; na njoj su često ostale udubine kao 
tragovi položaja na kojima su se vezivali pilastri i 
pluteji. Takve su podloge pronađene u različitim 
tipskim skupinama ranosrednjovjekovnih crkava 
u Dalmaciji, a među ostalim pokazuje ga i šestero- 
konhni oratorij u Kašiću. 


Ponegdje su podovi u cjelini ili djelomično građeni 
malterom, kao što je utvrđeno istraživanjem crkve 
sv. Nikole u Koločepu. 


U Sv. Mariji u Biskupiji prezbiterij je bio popločen 
mramornim pločama, među kojima je bilo rimskih 
i starokršćanskih spolija, dok je quadratum populi 
imao žbukanu podnicu u terazzo tehnici. 


746. J, Marasović/T. Marasović /M. Marasović (1994.), sl. na str. 3. 


Zidovi 
Opus incertum 


Nosivi zidovi predromaničkih crkava u Dalmaci- 
ji u pravilu su zidani načinom koji je u klasifikaciji 
graditeljske tehnike nazvan opus incertum. Tom je 
načinu svojstvena uporaba priklesanoga kamena, 
lomljenoga iz kamenih naslaga (tzv. lomljenci), tek 
ponešto dotjeranih čekićem, bez upotrebe dlijeta. 
Tako obrađeno kamenje složeno je bez redova, a ako 
se ponegdje i ostvari zidanje u redovima, onda su 
oni sasvim nepravilni. Zbog te nepravilnosti redova, 
a posebice zbog nepravilno oblikovanoga svakoga 
pojedinog komada, lomljenci u zidovima međusob- 
no se ne priljubljuju, pa je razmak širokih sljubni- 
ca ispunjen obilnim malterom. Priklesani lomljenci 
obično su izdužena oblika, a način zidanja ipak se 
razlikuje od slučaja do slučaja klesarskom obradomi 
veličinom kamene građe, od manjih priklesanih ko- 
mada (primjerice, u slučaju splitske crkve Sv. Trojice) 
do većih, obrađenih i bolje klesanih blokova, kakvi 
su upotrijebljeni u crkvi sv. Ilije u Donjem Humcu. 


U pojedinim geološkim zonama u Dalmaciji, obilje- 
ženima naslagama fliša, nalaze se u zemlji (tupini) 
“samonikli“ komadi kamena, obično duguljasta 
oblika i relativno glatkih površina, koji se u lokal- 


Slika 289: “Opus incertum“ na zidovima i kamene ploče 
na krovovima crkve Sv. Trojice u Splitu 
(snimka poslije obnove 1972.) 


nom govoru Srednje Dalmacije zovu “samotvorci“. 
I ta vrsta građe, koja ne zahtijeva nikakvu obradu, 
susreće se u zidovima dalmatinskih predromanič- 
kih crkava. U nekim se predromaničkim crkvama 
vide u zidu i antičke spolije, obično bolje klesarski 
obrađene, profilirane ili reljefno ukrašene. Ukras ili 
profilacija ponegdje su ostali vidljivi i na površini 
zida, a ponegdje su skriveni, okrenuti licem prema 
unutrašnjosti zida. 


Ostatci i tragovi vanjskoga maltera na mnogim 
predromaničkim crkvama dokazuju da je ne samo 
unutrašnjost nego i vanjština bila obložena žbu- 
kom koja je prekrivala pretežito neuredan izgled 
građevine, svojstven rustičnim sredinama. Prili- 
kom konzervatorsko-restauratorskih radova koji su 
se tijekom posljednjih pola stoljeća poduzimali na 
predromaničkim crkvama, u mnogim je slučajevi- 
ma obnovljen vanjski sloj žbuke, čak i onda kada u 
zatečenom stanju ona nije bila sačuvana. 


Opus quadratum 


U ranoromaničkim crkvama u Dalmaciji znakovit je 
način zidanja opus quadratum, tako nazvan kao do- 
minantni način zidanja u antičkoj arhitekturi zbog 
uporabe pravokutnih komada kamena, klesanoga 
dlijetom i zidanog u više ili manje pravilnim redovi- 
ma. Za ranoromaničko razdoblje u Dalmaciji karak- 
teristični su ipak manje pravilni klesanci, kojima 
površina nije sasvim glatko obrađena, a sa zrelošću 
romaničkog sloga u pravilu se dotjeruje i klesarska 
obrada. U tako slaganim redovima klesanaca sljubni- 
ce su znatno uže i pravilnije nego u predromaničkom 
razdoblju, a zbog urednijega izgleda vanjskih zidnih 
površina ranoromaničkih crkava nije bilo potrebe kao 
u prethodnom razdoblju fasade prekrivati žbukom. 
U ranoromaničkim se crkvama rjeđe susreću spolije 
ranijih građevina, a ako su upotrijebljene, onda su 
raspoređene s određenom ukrasnom zamisli. 


Na crkvi sv. Petra i Mojsija u Solinu zamjećuje se tek 
početni stupanj primjene tehnike opus quadratum: 
fino obrađeni pravilni blokovi klesanaca postavljeni 
su samo u donjem sloju iznad temelja, nad njim se 
dižu manji klesanci, zidani u redovima i spojeni ne- 
što širim sljubnicama. 

Tek s visokom romanikom, od XII. stoljeća nadalje, 


crkve i stambene kuće obilježit će sasvim pravilna 
gradnja zidova s primjenom pravilnoga načina opus 


guadratum, uz uporabu većih, fino isklesanih kame- 
nih kvadera, odvojenih vrlo uskim sljubnicama is- 
punjenima veznim malterom. 


Građa svodova 


U svodovima ranosrednjovjekovnih crkava u Dal- 
maciji susreću se različite vrste kamena: šupljika- 
vi laporasti kamen koji se nalazi u koritima rijeka, 
obični vapnenac te škriljeve ploče. 


Prva je vrsta više u primjeni zbog svojstava lapora- 
stog kamenja, koje je lagano i istodobno čvrsto pa je 
pogodno za svodne konstrukcije, a lako se obrađuje 
jer se ne kleše nego reže pilom. Najveći broj kupola, 
ali i bačvastih svodova zidan je tim materijalom. 


Ondje gdje je u svodnoj uporabi obični vapnenac, 
kojije primijenjen u gradnji zidova, svodovi su obič- 
no zidani manjim komadima jer se oni lakše prila- 
gođavaju zahtjevima oblika, a ako su upotrijebljeni 
izduženi lomljenci, oni su u tom slučaju uvijek sla- 
gani u uzdužnom smjeru. 


Ponegdje su svodovi zidani i tankim škriljevim 
pločama, koje su poput tankih opeka prikladne za 
uporabu pri oblikovanju tjemena svoda, odnosno 
polukalote apside. U nekim slučajevima u crkvama 
podignutim u blizini antičkih ruševina susreću se u 
svodovima i komadi rimske opeke. 


Istraživanjem crkve Sv. Trojice u Splitu, isto kao i 
predromaničkih crkava na otoku Lopudu, bilo je 
moguće proučiti način gradnje svodnih konstruk- 
cija. Ondje su na rasteretnom luku jugozapadnih 
vrata crkve ostali u žbuci tragovi pruća koji su pri- 
padali polukružnoj oplati. Skidanjem oplate nakon 
završetka zidanja bačvastoga nadvoja nad vratima 


Slika 290: Polukalote apsida u crkvi Sv. Trojice u Splitu 


Slika 291: Tragovi oplate na rasteretnom luku 
crkve sv. Nikole “grčkog“ na Lopudu 


ostali su u malteru otisci pruća, koji su poslije bili 
prekriveni ispunom rasteretnoga luka nad arhitra- 
vom. Po tim se tragovima moglo također zaključiti 
da je pruće bilo međusobno vezano slamom, koja se 
kao savitljiva građa polagala na drvene remenate. 
Oplate toga tipa upotrebljavale su se na građevina- 
ma zidanim lomljenim ili priklesanim kamenom, 
koji je obično vađen u blizini mjesta građenja.7? 


Kamen i drvo kao građa u grednoj konstrukciji 


Kamen je, premda rijetko, primijenjen i za gredni 
sustav potkrovne konstrukcije. Dokazuju to nalazi 
kamenih greda u prvobitnoj crkvi Sv. Trojstva (sv. 
Donata),* koje su iznimna pojava po stupnju saču- 
vanosti i po ukrasu, o čemu se također raspravlja 
prilikom opisa konstrukcijskih elemenata. 


U nekim drugim crkvama, pogotovo u onima koje 
tipski slijede starokršćansku građevnu tradiciju, 
potkrovnu su konstrukciju činile drvene grede. 


Krovovi 


Predromaničke i ranoromaničke crkve uglavnom su 
bile pokrivene tankim kamenim pločama lokalnoga 
porijekla, postavljenima u malteru. Na nekim pred- 
romaničkim građevinama sačuvao se krovni po- 
krov od rimskih tegula, koje se još i danas vide na 
apsidama crkve Sv. Trojstva (sv. Donata) u Zadru. I 
na crkvi sv. Nikole na groblju u Koločepu ostale su 
na krovu rimske tegule, preuzete iz ruševina neke 
obližnje antičke građevine i upotrijebljene kao krov- 
na građa predromaničke crkve. 


747], Marasović (2007.), 104. 
745 P.Vežić (2000.d), 115. 


Slika 292: Izvorne kamene ploče na krovu crkve sv. Ivana 
Krstitelja na Lopudu 


Slika 293: Apside crkve Sv. Trojstva (Donata) u Zadru, 
pokrivene rimskim tegulama 


Žbuka 


U crkvama iz ranoga srednjeg vijeka, kao i u dru- 
gim razdobljima, malter (mort) bio je u primjeni kao 
vezno sredstvo u građenju podova, zidova, svodo- 
va i krovova te za prekrivanje zidnih i svodnih po- 
vršina. 

Mortna smjesa sastoji se od pijeska i vapna, a po- 
negdje se nalaze i sitne krhotine mrvljenih crijepo- 
va, uglavnom s antičkih lokaliteta. 


Isti je bio sastav žbuke pri oblaganju vanjskih i unu- 
tarnjih zidnih površina. 


Arhitektonski i konstrukcijski 
dijelovi 
Svodovi 


Konstrukcija zidanim svodom i lukom spada u dru- 
gi osnovni tip tradicionalnog konstruiranja. 


U ranosrednjovjekovnoj arhitekturi Dalmacije su- 
sreću se različiti tipovi svodova: bačvasti i križni 
svodovi, križno-kupolne, kupolne i polukupolne 
konstrukcije. 


Bačvasti svod bio je u najvećoj primjeni, a susreće ga 
se uglavnom u svim tipskim skupinama jednobrod- 
nih i trobrodnih građevina i u svekolikom razdoblju 
dalmatinske predromanike i rane romanike, od VII. 
do kraja XI. stoljeća. 


Slika 294: Svod s pojasnicama u crkvi sv. Mihajla na Šipanu 


Križni svod, oblikovan unakrsnim spajanjem dvaju 
bačvastih svodova, također je bio u znatnoj primje- 
ni u starohrvatskim crkvama, osobito u kasnijem 
razdoblju predromanike, kada u svodnom sustavu 
prevladavaju odvojena svodna polja (traveji). U ne- 
kim crkvama unakrsni bačvasti oblik svoda ostva- 
ren je samo žbukom kojom je obložen bačvasti svod 
na način da stvara privid križnoga svodnog tipa. 
Križni svodovi dobro su sačuvani u travejima crkve 
sv. Martina (sv. Barbare) u Trogiru. 


Križno-kupolni svod rijedak je tip svodne konstruk- 
cije u ranosrednjovjekovnoj arhitekturi Dalmacije, 
svojstven ranoromaničkom razdoblju druge polovi- 
ce XI. stoljeća, a susreće se u odijeljenim svodnim 
travejima, kakve je sačuvala crkva sv. Teodora (Gos- 
pe od Zvonika) u Splitu. 


79 7. Marasović (1977.), 60, (2007.), 76. 


Slika 295: Križni svodovi bočnoga broda 
crkve sv. Martina u Trogiru 


Slika 296: Križno-kupolni svodovi crkve sv. Teodora (Gospe 
od Zvonika) u Splitu (tlocrt svodova prema J. Marasoviću) 


Kupole su u morfologiji ranosrednjovjekovne arhi- 
tekture vrlo raširena pojava. Javljaju se u dugom 
rasponu predromanike i rane romanike u Dalmaci- 
ji, od VIII. do kraja XI. stoljeća, u različitim tipskim 
skupinama centralnih i longitudinalnih građevina. 


U crkvama kružnoga tlocrta (Sv. Marija u Malom 
Ižu, Sudanel) kupolna kalota izravno izrasta iz 
kružne osnove, uokvirena vanjskim valjkastim tam- 
burom i pokrivena čunjastim krovom. I u četvrta- 
stoj varijanti istoga tipa ona je iznutra kalota, izvana 


Slika 297: Kalote predromaničkih kupola u Dalmaciji: a. Sv. Mihajlo na Šipanu, b. Sv. Petar u Omišu, 
c. Sv. Ivan Krstitelj na Lopudu, d. Sv. Križ u Ninu 


uokvirena valjkastim tamburom (Sv. Pelegrin na 
Dugom otoku), a u pravokutnoj varijanti kupolu 
elipsasta tlocrta izvana prati odgovarajući tambur 
elipsasta presjeka (Sv. Juraj u Rovanjskoj). 


U trikonhnim, četverokonhnim i križnim tipovima 
kupole prekrivaju središnji dio crkvenog korpusa, 
obično konstruirane pomoću kutnih trompi koje 
čine prijelaz s četvrtaste na kružnu osnovu (Sv. 
Krševan na Krku, Sv. Nikola kraj Nina, Sv. Križ u 
Ninu, Sv. Vid u Zadru). 


Brojne crkve šesterokonhnoga tipa i dvije poznate 
crkve osmerokonhnoga tipa (Ošlje, Bribir) imale su 
kupolu nad središnjom kružnom osnovom u okviru 
valjkastoga tambura, kako pokazuje sačuvana i ob- 
novljena crkva Sv. Trojice u Splitu te Clerisseauov 
crtež crkve sv. Marije u Trogiru. 


Kalote unutar valjkastoga tambura, pokrivene ču- 
njastim krovom, bile su u središtu svodne kon- 
strukcije i crkava s upisanim transeptom, poput Sv. 
Eufemije u Splitu, poznate po starom crtežu iz XIX. 
stoljeća. 


Ipak, kod crkava uzdužnoga tipa prevladavaju ka- 
lote unutar kockastog tambura, pokrivenoga četve- 
rostrešnim krovom. To je slučaj s kupolama dvade- 
setak građevina južnodalmatinskoga tipa, isto kao i 
s trobrodnim crkvama s kupolom poput crkava sv. 
Lovre u Zadru ili sv. Stjepana u Solinu, u kojoj je 
pretpostavljen isti takav oblik kupole. 


Slika 298: Vanjština predromaničkih kupola u Dalmaciji: 
a. Sv. Križ u Ninu, b. Sv. Donat u Zadru, 
c. “Sigurata“ u Dubrovniku, d. Sv. Petar u Omišu 


Svodovi i krovovi apsida 


U najvećem broju predromaničkih i ranoromanič- 
kih crkava u Dalmaciji apside su bile presvođene 
polukalotama. Taj se tip susreće kod svih  polu- 
kružnih apsida, kao i onih koje obilježava unutarnji 
polukružni a vanjski uglati tlocrt, bilo četvrtasti ili 
poligonalni. U tim tipovima kalota izravno slijedi 
polukružnu osnovu apside. U nekim su slučajevima 
apside vanjskoga i unutarnjega pravokutnog tlocr- 
ta bile također presvođene polukalotama, a prijelaz 
iz pravokutne na polukružnu osnovu postignut je 
uporabom trompi u uglovima. 


Iz oblika i konstrukcije apsida proizlazi i oblik nji- 
hova krova. Apside vanjskoga i unutarnjega polu- 
kružnog tlocrta bile su naime pokrivene čunjastim 
krovom, dok su one polukružne unutrašnjosti a 
pravokutne vanjštine, isto kao i apside vanjskoga 
i unutarnjeg pravokutnog tlocrta, bile pokrivene 
dvostrešnim krovom. 


U neznatnom postotku javljaju se pravokutne apsi- 
de presvođene bačvastim svodom. 


Prijelazni elementi u konstrukcijama 
kupola i polukalota 


Trompe i pandantivi kao dva uobičajena prijelazna 
elementa u konstrukciji kupola i polukalota, odno- 
sno prijelaza iz pravokutne na kružnu (polukružnu) 
osnovu, susreću se i u ranosrednjovjekovnoj crkve- 
noj arhitekturi u Dalmaciji. 


Trompe, kutne niše, u znatno su većoj primjeni u 
Dalmaciji u odnosu na pandative, koji su iznimna 
pojava. Dosad poznati primjeri pokazuju da su u 
ranosrednjovjekovnoj arhitekturi Dalmacije posvu- 
da bile primijenjene trompe, osim u slučaju crkve sv. 
Petra na Priku u Omišu, gdje je konstrukcija kupole 
nad pandativima ostala do danas izvrsno sačuva- 
na. 


Stupovi i zidani piloni 


U dvobrodnim i trobrodnim ranosrednjovjekovnim 
crkvama stup je osnovni konstrukcijski element in- 
terijera. U predromaničkim i ranoromaničkim gra- 
đevinama u Dalmaciji u toj se ulozi susreću mono- 
litni stupovi i zidani piloni. 

U crkvama starokršćanske tradicije i u ranoroma- 
ničkim građevinama XI. stoljeća nalaze se pretežito 


monolitni stupovi kružnoga presjeka, a u gradnja- 
ma iz predromaničkoga razdoblja (IX.-X. stoljeće) 
prevladavaju zidani piloni pravokutna presjeka. 


Kombinacija zidanih i monolitnih stupova iznimno 
je rijetka, a susreće se u stolnoj crkvi u Biogradu te 
u bazilici sv. Marije u Ninu, koja je iskoristila neke 
elemente ranije starokršćanske bazilike. Navedeni 
interijeri nisu primjeri pravilno raspoređenih, naiz- 
mjenično alterniranih četvrtastih pilona i okruglih 
stupova, znakovitih za ranoromaničku arhitekturu 
na zapadu Europe nego se u većini slučajeva jav- 
ljaju kao izraz predromaničke improvizacije, obič- 
no potaknute mogućnošću uporabe građe s neke 
obližnje antičke, odnosno starokršćanske građevi- 
ne. Pravilna alternacija (zidani pilon između dvaju 
monolitnih stupova) ostvarena je u crkvi sv. Petra 
Staroga u Zadru. 


Monolitni su stupovi uglavnom kružnoga presjeka, 
a iznimno su rijetki monoliti četvrtasta presjeka kao 
što je slučaj sa stupovima u crkvi sv. Petra u Dub- 
rovniku, gdje su kameni monoliti ukrašeni pleter- 
nim motivima. 


Monoliti okruglog presjeka u predromaničkim su 
crkvama često preuzeti iz antičkih građevina. U 
crkvici na splitskom Sustipanu nalazi se šest izvr- 
sno sačuvanih stupova s kapitelima porijeklom iz 
Dioklecijanove palače, koji su bili upotrijebljeni u 
srednjovjekovnoj opatijskoj crkvi sv. Stjepana. Neki 
stupovi i kapiteli iz crkve sv. Martina (sv. Barbare) 
u Trogiru također su uzeti iz ranijih antičkih građe- 
vina. 


Osam mramornih monolitnih stupova, preuzetih iz 
ruševina antičkih građevina, zatvaralo je unutarnji 
prsten prvobitne rotunde Sv. Trojstva u Zadru, koji 
je uklonjen gradnjom druge faze crkve u IX. stolje- 
ću, kada su stupovi zamijenjeni zidanim pilonima 
(osim dvaju koji čine središnji dio tribelona prema 
prezbiteriju). 


Srednji od bočnih brodova u najpoznatijim ranoro- 
maničkim bazilikama XI. stoljeća poput Sv. Petra i 
Mojsija u Solinu, Sv. Ivana u Rabu, Sv. Petra u Dragi 
na Rabu, Sv. Ivana i Sv. Tome u Biogradu dijelili su 
monolitni stupovi okrugloga presjeka. 


U crkvi sv. Mikule u Splitu stupovi su monolitno 
klesani zajedno s kapitelima, zato što su preinačeni 
od većih antičkih stupova Dioklecijanove palače. 


Zidani piloni susreću se u predromaničkoj arhi- 
tekturi ranijega, karolinškog razdoblja, primjerice 
u drugoj fazi gradnje rotunde Sv. Trojstva (Sv. Do- 
nata) u Zadru, u bazilikama sv. Marte u Bijaćima, 
sv. Marije u Biskupiji i crkvi u Žažviću, koja je kao 
izvorna starokršćanska građevina znatno preinače- 
Slika 299: Monolitni stupovi kao dijelovi konstrukcije 


ranosrednjovjekovnih crkava: a. Sv. Mikula u Splitu, 
b. Sv. Martin u Trogiru 

Slika 300: Zidani piloni uz monolitne stupove kao dijelovi 
konstrukcije crkve Sv. Trojstva (Donata) u Zadru 


na u predromanici gradnjom zapadnoga korpusa i 
promjenom svodne konstrukcije. Piloni u trobrod- 
noj bazilici sv. Cecilije u Biskupiji bili su križnoga 
tlocrta jer, osim što su nosili lukove među brodovi- 
ma, podržavali su i pojasnice koje su dijelile svodna 
polja srednjega i bočnih brodova. Zidani ožbukani 
piloni nosili su svodnu konstrukciju kripte crkve sv. 
Petra u Dubrovniku. 


Baze, kapiteli, imposti i konzole 


Baze i kapiteli ranosrednjovjekovnih crkava u Dal- 
maciji preuzeti su u nekim slučajevima kao i sami 
stupovi iz ranijih građevina, ali u mnogim su dru- 
gima izrađeni upravo za novu namjenu. Ponegdje 
se, kao u crkvi sv. Martina (sv. Barbare) u Trogiru, 
susreće u istom interijeru pet antičkih stupova s 
bazama i kapitelima korintskoga tipa, od kojih su 
neki i skraćeni radi prilagodbe konstrukciji crkve, 
ali i jedan stup, koji se lisnatim kapitelom uklapa u 
karakteristične tipove iz razdoblja rane romanike. 


70 P. Vežić (2002.d), 50-52. 


Ukrasni elementi predromaničkih i ranoromanič- 
kih kapitela razmatraju se u poglavlju o kiparskom 
ukrasu i njegovoj primjeni u crkvenoj arhitekturi. 


U svodu apside crkve sv. Martina (sv. Barbare) u 
Trogiru nalaze se konzole, ugrađene u donjoj zoni 
svoda, iznad vijenca kojim završava ravni apsidni 
zid. 


Konzole prate ona konstrukcijska rješenja kojima se 
pojasnice s lezenama zaustavljaju na polovici visine 
zida pa je bilo potrebno da ih podupre isturena kon- 
zola, kao u crkvi sv. Ilije na Lopudu. 


Kamene i drvene grede 
potkrovne konstrukcije 


Već su spomenute kamene grede u zadarskoj crkvi 
Sv. Trojstva kao izniman primjer uporabe kamenih 
arhitrava u funkciji zatega. Pronađene su istraživa- 
njem prve faze u razvitku te crkve, kada su grede 
postavljene u prostoru iznad prstenastoga ophoda 
rotunde između unutarnjega prstena koji su tvorili 
stupovi i vanjskoga kružnoga perimetralnog zida.?" 
Od osam kamenih greda, koje rasporedom odgova- 


Slika 301: Kamene ukrašene grede u konstrukciji crkve 
Sv. Trojstva (Donata) u Zadru 


Slika 302: Drvene ukrašene grede u konstrukciji crkve Sv. 
Trojstva (Donata) u Zadru: a.tlocrt s nalazom drvenih greda 
(Vežić), b. drvena greda s urezbarenim ukrasom 


raju položaju osam monolitnih stupova iz prve faze 
gradnje crkve, samo je jedna potpuno sačuvana s 
ostatcima ukrasa na sebi, a preostalih je sedam po- 
lomljeno. 


Kamene grede u funkciji zatega nisu dosada usta- 
novljene u drugim predromaničkim ili ranoroma- 
ničkim crkvama u Dalmaciji. 


U potkrovnoj konstrukciji mnogih ranosrednjovje- 
kovnih centralnih i osobito longitudinalnih bazili- 
kalnih građevina nalazile su se drvene grede. Malo 
je građevina sačuvano do krova, a i one koje su da- 
nas pod krovom mijenjale su potkrovnu konstrukci- 
ju. Zato je tim dragocjeniji pronalazak drvenih gre- 
da, također iz prvobitne crkve Sv. Trojstva u Zadru, 
koje su radiokarbonskom analizom (C-14) datirane 
u VIII. stoljeće. Pripadale su grednjaku koji je nosio 
strehu najstarije rotunde, a potom su u njezinu dru- 
gom stupnju razvitka, kada je crkva bila povišena, 
751 P, Vežić (2000.d), 117. 


ugrađene u pod galerije. Pronađeno je pedesetak 
greda, od kojih je samo jedna sačuvana u čitavoj du- 
žini. Krajevi greda stršali su kao konzole, a istesani 
su sa završnom nožicom i profilirani. Bočne strane 
greda bile su ukrašene različitim pleternim motivi- 
ma s geometrijskim ornamentima, ispresijecanim 
krugovima, pletenicama u obliku pereca, povije- 
nom lozicom, grozdovima s pticama, a bili su oboje- 
ni crvenim olovnim oksidom.?! 


Unutarnji polupiloni (lezene) 
i pojasnice 


Konstrukcijske elemente na unutarnjim stranama 
bočnih zidova u trobrodnim i jednobrodnim crkva- 
ma čine zidani (nemonolitni) polupiloni (lezene). 
Oni su strukturalno vezani sa zidom, a dozidani su 
samo u crkvama starokršćanskoga porijekla koje su 
u ranome srednjem vijeku promijenile konstrukcij- 
ski sustav gradnjom svoda umjesto ranije drvene 
potkrovne konstrukcije. Lezene prate cijelu visinu 
bočnoga zida i nastavljaju se kao pojasnice koje pra- 
te bačvasti svod, spajajući se tako sa susjednim leze- 
nama na suprotnom bočnom zidu. 


Rijetka je pojava da se lezene protežu samo u gor- 
njoj zoni bočnih zidova, poduprte stršećim konzola- 
ma, kao što je bio slučaj u predromaničkoj crkvi sv. 
Ilije u Lopudu. 


Potpornjaci (kontrafori) 
i vanjske lezene 


Na vanjštini bočnih zidova predromaničkih crkava 
u Dalmaciji vrlo je česta pojava potpornih i dekora- 
tivnih elemenata koje čine zidani potpornjaci (kon- 
trafori) i polupiloni (lezene). Svrha udubina među 
lezenama, koje su s gornjim polukružnim nadvojem 
oblikovane kao plitke niše, jest u postizanju plastič- 
ne razigranosti zidnih površina. 


Potpornjaci (kontrafori) izraziti su konstrukcijski ele- 
ment predromanike u Dalmaciji, koji brojem saču- 
vanih primjera i zaobljenošću bridova čini izrazitu 
regionalnu posebnost starohrvatske arhitekture u 
odnosu na europsko crkveno graditeljstvo. 


Najsačuvaniji primjer kontrafora u predromaničkoj 
arhitekturi u Dalmaciji pokazuje crkva sv. Spasa u 


Slika 303: Lezene nad konzolama u crkvi sv. Ilije na Lopudu 


Cetini. Njezini su bočni zidovi poduprti na sjever- 
noj i južnoj strani s po pet potpornjaka, počevši od 
prvoga na samom sjeverozapadnom odnosno jugo- 
zapadnom kutu crkve, pa do zadnjega na samom 
početku apside. Bridovi su potpornjaka zaobljeni, 
tako da im je horizontalni presjek polukružan. Cr- 
kva Sv. Spasa u Cetini pokazuje da se kontrafori bla- 
go sužavaju prema vrhu. 


Vrlo sličan oblik i raspored kontrafora pokazuju i 
druge ranosrednjovjekovne građevine smještene u 
Dalmatinskoj zagori, dok su u primorskim područ- 
jima oni ograničeni samo na teritorij stare hrvatske 
države. Zbog toga su crkve s kontraforima poneg- 
dje definirane kao skupina “kraljevske predroma- 
nike“ (V. Goss).?? Crkve s potpornjacima, osim sv. 
Spasa u Cetini, sačuvane su u najdonjim slojevima 
zida nekih drugih crkava, pa je danas poznat samo 
njihov tlocrt. To su: 


* crkva na Lopuškoj glavici u Biskupiji iz IX. stolje- 
ća, tlocrta produžena trolista, imala je kontrafore u 
zapadnom dijelu crkvenoga korpusa; 


72 V. Goss (1987.), 73-86. 


* Sv. Cecilija (“Stupovi“) u Biskupiji, datirana u IX. 
stoljeće, trobrodna bazilika s westwerkom, raščlanje- 
na je kontraforima na vanjskim stranama obaju boč- 
nih zidova; 


* katedrala u Biogradu, također iz IX. stoljeća, tro- 
brodna troapsidna bazilika sa zvonikom, raščlanje- 
na na obama bočnim zidovima gusto poredanim 
zaobljenim kontraforima; 


* četvrta crkva u Biskupiji sa zaobljenim kontrafori- 
ma na bočnim zidovima. 


Bazilika u Koljanima u ranijoj je literaturi smatrana 
primjerom građevina s izvornim kontraforima, ali 
novija su istraživanja uvjerljivo pokazala da su pot- 
pornjaci naknadno dograđeni.7? 


Drukčiji oblik potpornjaka javlja se samo iznimno, 
kao u slučaju stubišta u crkvi Sv. Trojstva u Zadru, 
kada je novosagrađeni zid iz druge predromaničke 
faze valjalo poduprijeti dvama duljim kontrafori- 
ma, zidanima u obliku trokuta široke baze koji se 
sužava prema vrhu na samom crkvenom zidu. 


db e o JI“ 
Slika 304: a. Potpornjaci (kontrafori) na crkvi sv. Spasa u 
Cetini, b. lezene i plitke niše u temeljima crkve 
sv. Benedikta u Splitu 


Artikulacija vanjskih zidnih ploha ranosrednjovje- 
kovnih crkava u Dalmaciji antičko je naslijeđe koje 
se prati od brojnih primjera pseudoperipteralnih 
hramova u grčkoj i rimskoj antici, a prihvaća ga i 
starokršćanska bazilika. Mnogi eksterijeri starokrš- 
ćanskih crkava, uključujući i one u velikoj kršćan- 
skoj metropoli u Saloni, oblikovani su na taj način. 
U tom je smislu E. Dyggve naveo mauzolej sv. Staša 
na Marusincu u Solinu tipskim obrascem, smatra- 
jući ga prototipom u oblikovanju starohrvatskih 
eksterijera s nišama i s kontraforima.“ Takve gra- 
diteljske tradicije nije dakle nedostajalo u Dalmaciji, 
pa je shvatljiva široka primjena tih elemenata u ra- 
nome srednjem vijeku, usklađena s tehničkim mo- 
gućnostima i likovnim govorom predromanike. 


"5 Lj. Gudelj (2006.), 53 i d., plan 3. 
7i_E. Dyggve (1939.b), 119 i d., 127i d. 


Plitke i polukružne niše 


U ranosrednjovjekovnim crkvama u Dalmaciji su- 
sreću se dvije vrste niša, tj. udubljenih površina na 
vanjskim ili unutarnjim zidnim plohama. Prvu čine 
šire niše, vrlo plitko udubljene u zid (10-20 cm), 
oblikovane pri vrhu polukružnim nadvojem. One u 
pravilu sežu do samoga dna zida, uključujući čak i 
temelje. U crkvi sv. Benedikta u Splitu, gdje je unu- 
trašnjost porušena ispod podne razine, sačuvale su 
se na vanjskim površinama u samim temeljima boč- 
nih zidova lezene među plitkim nišama obložene 
slojem žbuke. 


Drugu vrstu niša koje se javljaju samo u interijerima 
crkava čine uske udubine polukružna tlocrta. 


Premda su uokvirene lezenama, koje zadebljanjem 
zida imaju svoj konstruktivni učinak, uloga plitkih 
niša prije svega je raščlamba golih zidnih ploha. U 
unutrašnjosti plitke lezene uvijek prate podjelu pro- 
stora u dvotravejnim ili višetravejnim tipskim vari- 
jantama. Njihov dekorativni učinak posebice dolazi 
do izražaja na vanjskim površinama predromanič- 
kih crkava u oživljavanju praznih zidnih ploha. U 
tom smislu plitke niše imaju svoj uobičajeni raspo- 
red na plohama crkvenih zidova. 


Na zapadnom pročelju obično se javlja veći polu- 
kružni luk koji prije svega ima rasteretnu ulogu, alii 
dekorativni naglasak jer se unutar takve velike niše 
oblikuju svi drugi pročelni elementi. Ponekad se 
unutar toga luka sa strane ulaza javlja još po jedna 
nešto uža plitka niša. 


Na bočnim zidovima plitke se niše redaju u odre- 
đenom ritmu, a njihov broj ovisi o dužini crkve. 
Gotovo se redovito one nalaze i na istočnom zidu 
s jedne i s druge strane apside, a zahvaćaju i tri 
vanjska apsidna zida (u tipskoj varijanti vanjskoga 
pravokutnog oblika apside, koja prevladava u tipo- 
logiji dalmatinske predromanike). U tom slučaju na 
istočnom se zidu apside javlja jedna šira ili tri manje 
niše, ovisno o dimenzijama crkve. 


Ako su bočni zidovi crkve bili raščlanjeni plitkim ni- 
šama, tada su obično na sličan način bile raščlanjene 
i vanjske zidne plohe kupole, neovisno o obliku ku- 
pole, koja može biti uklopljena u valjkasti tambur ili 
prizmatični kubus. 


Nekoliko primjera iz dalmatinske predromanike 
nedvojbeno pokazuje ukrasnu prirodu plitkih niša 


Slika 305: Presjek i tlocrt crkve Sv. Ivana u Podaci s unutraš- 
njošću raščlanjenom plitkim i polukružnim nišama (B. Bezić) 


s ciljem ispunjavanja praznoga prostora na isti na- 
čin na koji u pleternoj plastici pojedini dekorativ- 
ni elementi zbog ,straha od praznine“ (horor vacui) 
ispunjaju plitkoreljefne ornamentalne kompozicije. 
Tako su u crkvi sv. Mihajla u Stonu plitke niše po- 
negdje poredane u dva visinska niza, a sličan slučaj 
i na južnom je pročelju crkve sv. Jure u Kaštel Staro- 
me. Još indikativniji dokaz da se plitke niše javljaju 
zbog “straha od praznine“ pokazuje crkva sv. Ivana 
Krstitelja na Lopudu. Ondje je prva plitka niša na 
oba bočna zida oblikovana “na koljeno“, tj. s užim 
donjim i proširenim gornjim dijelom. Tumačimo to 
improvizacijom tijekom gradnje, nakon što je gradi- 
telj shvatio da će mu ostati suviše gole površine pa 
je na oba zida proširio niše u njihovoj gornjoj zoni.75 
Slično je istočna niša na južnom zidu crkve sv. Mi- 
hajla u Pakljeni na Šipanu oblikovana samo u gor- 
njoj zoni zida jer je donja zbog prirodnog terena bila 
nepristupačna. U istoj crkvi na istočnom zidu apsi- 
75. T. Marasović (1994. b), 24. 


de niša je također oblikovana samo u gornjoj zoni, 
ali iz razloga što donju ispunja prozorski otvor. 


Niše polukružna tlocrta, oblikovane samo u unu- 
trašnjosti ranosrednjovjekovnih crkava, čine dalji 
stupanj raščlambe zidnih površina. Neke od njih, 
udubljene u istočni zid bočno od apside, mogle su 
imati i liturgijsku ulogu, a neke druge unutar pro- 
stora za vjernike (Sv. Donat u Zadru) mogle su biti 
i u funkciji sjedala. Ostaje međutim uvijek njihova 
uloga raščlambe zidnih površina, pogotovo u sluča- 
ju kad se taj tip niša javlja po sredini plitke niše po- 
jačavajući arhitektonsku artikulaciju bočnih zidova. 


Plitke pravokutne i uske polukružne niše preuzete 
su u predromaničkoj arhitekturi kao kasnoantičko 
i starokršćansko (ranobizantsko) naslijeđe, koje je 
obogatilo i ranosrednjovjekovno graditeljstvo na tlu 
Dalmacije. Niše su bile jedan od načina arhitekton- 
ske kompozicije zidnih površina u Dioklecijanovoj 
palači u Splitu, primjerice na pročelnoj strani triju 
kopnenih ulaza u obje varijante (pravokutna i polu- 
kružna tlocrta). Osim što su bile u ulozi artikulacije 
zidova, polukružne su niše mogle činili arhitekton- 
ski okvir skulpturama koje se ondje in situ nisu sa- 
čuvale. U starokršćanskoj arhitekturi plitke niše u 
tzv. mauzoleju Galle Placidije u Ravenni artikuliraju 
vanjske zidne plohe na isti način kao i na brojnim 
primjerima predromaničkih crkava u Dalmaciji. Na 
Baptisteriju ortodoksnih u Ravenni plitke niše pri 
vrhu završavaju dvostrukim lukom, a taj motiv raš- 
člambe ponavljaju i pojedine predromaničke crkve 
u Dalmaciji iz kasnije faze ranoga srednjeg vijeka 
(Sv. Petar u Omišu, Sv. Nikola Grčki na Lopudu). 
Na dalmatinskom je prostoru udvostručenje lukova 
niša značajka prijelaza na romaničku artikulaciju. 


Dalji korak u tom pravcu multiplikacija je lukova, 
kao u slučaju crkve Sikurate u Dubrovniku. S daljom 
multiplikacijom lukova nestaju lezene pa je konačni 
stupanj u tom razvoju kontinuirani niz arkadica u 
razdoblju rane i osobito zrele romanike. 


Polukružne niše u crkvenom interijeru susreću se 
na tlu Dalmacije u ranobizantskom primjeru crkve 
u Gradini (Sv. Marija?) u Solinu, gdje se kontinui- 
rano nižu na bočnim zidovima. U najpoznatijoj ka- 
rolinškoj centralnoj građevini, crkvi Sv. Trojstva (sv. 
Donata) u Zadru, nastavit će se ista težnja plastični- 
je obrade zidnih površina, a u kasnijim primjerima 


polukružne će se niše javiti kao dodatni element ar- 
tikulacije u simetričnoj kompoziciji pojedinoga zid- 
nog segmenta longitudinalnih crkava. Plitke niše u 
unutrašnjosti ponegdje će se dakle dodatno raščla- 
niti jednom dubljom nišom polukružna tlocrta, a 
samo iznimno (Sv. Ivan u Podaci) s dvije niše. 


Vijenci 

I u najskromnije kiparski opremljenim predromanič- 
kim crkvama u Dalmaciji susreću se vijenci, obično 
u apsidi, i to na mjestu gdje ravni zid prelazi u po- 
lukalotni svod. Kameni vijenci vrlo su jednostavni, 
bez ukrasa, katkad tek nešto zakošene ili zaobljene 
profilacije. 


Iz prve faze crkve Sv. Trojstva (sv. Donata) u Zadru 
potječe impostni vijenac jednostavnoga skošenog 
profila, koji teče po cijelom krugu perimetra rotun- 
de. Vijenac, izrađen od kamenih ploča jednostavno- 
ga profila, nalazio se između drvenih greda — zate- 
ga, koje su natkrivale vanjski kružni hodnik. Iz iste 
crkve potječu i konzole koje su postavljene kako bi 
se na njih oslonila drvena potkrovna konstrukcija. 


Slika 306: Vijenci i imposti: a. Sv. Trojstvo u Zadru (P. Vežić), 
b. Sv. Trojica u Splitu 


Svodne zdjele (patere) 


Svodne zdjele kružnoga oblika, nazvane patere pre- 
ma istoimenim antičkim svetim vazama koje su se 
upotrebljavale pri poganskim obredima žrtvova- 
nja,?** sačuvane su u znatnom broju u ranosrednjo- 
vjekovnoj Dalmaciji, a spadaju među najstarije do- 
sada poznate primjere u europskoj srednjovjekov- 
noj crkvenoj arhitekturi.?7 


Dvojaka je funkcija svodnih kamenih zdjela u rano- 
srednjovjekovnim crkvama u Dalmaciji. Postavlje- 
ne uglavnom u tjemenu svoda, patere kao središnji 
kamen svoda, kupole ili polukalote apsida, ukras 


Slika 307: Presjek crkve sv. Donata u Zadru s označenim 
položajem patera 


Slika 308: Patera u svodu ispred apside crkve sv. Donata 


7% Prema Glossaire de termes techniques, Zodiaque, Milano 1999. 
757. T. Marasović (2003.), 1131 d. 


Slika 309: Presjeci (P. Vežić) i snimke patera u crkvi sv. Donata 


su unutrašnjosti, ali istodobno su neke od njih bile 
upotrijebljene za pričvršćenje visećih svjetiljaka. 


U ranosrednjovjekovnoj arhitekturi Dalmacije naj- 
stariji, najbrojniji i likovno najrazrađeniji primje- 
ri svodnih zdjela sačuvani su u crkvi Sv. Trojstva 
(Donata) u Zadru, gdje jedanaest patera još uvi- 
jek stoji ugrađeno u bačvastom svodu prizemno- 


755 P. Vežić (2000.d), 116. 


Slika 310: Patere u crkvi Sv. Trojice u Splitu 


ga kružnog hodnika oko središnjega prostora pod 
galerijom. Jedna od njih nalazi se u osi zapadnoga 
ulaza, a jedna u osi središnje apside. Po jedna patera 
ugrađena je u svodu ispred bočnih apsida, dok se 
ostale nižu u svodu kružnoga hodnika, uglavnom 
ispred polukružnih niša. 


Patere u Sv. Donatu kamene su perforirane čaše valj- 
kasta drška ugrađenog u svod pod kojim je kalota 
čaše okrenuta prema dolje. Ostatci željeznih kuka 


Slika 311: Patere iz crkava u Pridragi i Kašiću 


po sredini patera dokazuju da su uz ukrasnu funk- 
ciju one služile i za vješanje visećih svjetiljaka. 
Ulomci koji su ostali po sredini kalotnoga svoda 
triju apsida iste crkve dokazuju da su se i ondje 
nalazile patere, koje međutim nisu sačuvane, tako 
da ih je u crkvi ukupno bilo barem četrnaest.?* Sve 
sačuvane patere imaju na vanjskim plohama kame- 
ne kalote plitkoreljefni ukras što ga ponegdje čini 
tropruta povijuša s bršljanovim listovima i sa stili- 
ziranom pticom, ponegdje motiv svetoga drva pod 
arkadom, negdje pak ljiljanovi cvjetovi ili barem na- 
zupčani gornji rub. 


Po ukrasu, koji je vrlo srodan ukrasu na kamenim 
konzolama, moglo se zaključiti da patere pripadaju 
prvoj fazi izgradnje crkve iz sredine ili druge polo- 
vice VIII. stoljeća te da su ugrađene i u obnovljenu 
crkvu s početka IX. stoljeća. 

"5% Ibid. 

7% Prema mišljenju P. Vežića (2002.d), 116. 

717. Marasović, T. Marasović, M. Marasović (1971.), 5. 

#2 :0.6,14. 


78 S. Gunjača (1963.), 56, T. XL 55. 
74 V. Delonga (1990.), 51, T. V, 3. 


Slika 312: Patera u svodu crkve sv. Martina 
(sv. Barbare) u Trogiru 


Patere su bile karakterističan element unutrašnjos- 
ti i nekih drugih ranosrednjovjekovnih centralnih 
građevina u Dalmaciji, kako to dokazuju nalazi u 
trima crkvama šesterokonhnog tlocrta. 


Ostale su još in situ u crkvi Sv. Trojice u Splitu, koja 
je jedina do danas sačuvana građevina pod svodo- 
vima i krovom (obnovljena 1972. godine), gdje se 
kamene zdjele, makar i oštećene, vide u tjemenu 
triju konhi: istočnoj, jugoistočnoj i zapadnoj. Ulo- 
mak kamene zdjele sjeverozapadne apside nađen je 
prilikom istraživana, a tragovi patera nađeni su i u 
tjemenu kalota sjeveroistočne apside. Može se pret- 
postaviti da se u samom tjemenu svoda središnje 
kupole nalazila središnja patera, koja se nije sačuva- 
la, pa je kupola obnovljena bez tog elementa. 


Patere iz crkve Sv. Trojice oblika su kamenoga kale- 
ža s valjkastim drškom uzidanim u svod i s poluka- 
lotnom čašom bez ukrasa i perforacije. Datiraju se, 
kao i sama crkva, na kraj VIII. stoljeća.7? 


Nalazi ulomaka kamenih zdjela prilikom istraži- 
vanja crkve sv. Mihovila u Pridragi, isto kao i one 
na Mastirinama u Kašiću, sagrađenih u IX. stolje- 
ću, dokazuju da su patere karakteristični ukrasni 
element na svodovima crkava šesterokonhnoga 
tipa. Ulomak patere užega drška i šire kalote, da- 
kle oblika vrlo sličnog paterama iz splitske crkve Sv. 
Trojice, pronađen je prilikom iskopavanja crkve sv. 
Mihovila u Pridragi i vjerojatno je pripadao svodu 
središnje apside.“ Slična je oblika bila i patera kojoj 
je ulomak pronađen iskopavanjem šesterokonhne 
crkve u Kašiću.“ 


Slika 313: Patera iz crkve sv. Marije u Biskupiji 


Da kamene zdjele u svodovima nisu svojstvene 
samo centralnim građevinama, dokazuje i njihova 
pojava u ranosrednjovjekovnim crkvama longitudi- 
nalnoga tipa. Zahvaljujući visokom stupnju sačuva- 
nosti crkve sv. Martina (sv. Barbare) u Trogiru, u nje- 
zinim se svodovima i danas vide tri patere.Z* Dvije 
još uvijek stoje na svodu apside te crkve, a jedna na 
svodu prvoga traveja (nad svetištem). Oblikovane 
su koncentričnim krugovima, u središtu kojih je bilo 
pričvršćeno uže ili lanac na kojem su visjele svjetilj- 
ke. Postavljene su ekscentrično u odnosu na samo 
središte svoda pa je u ovom slučaju njihova osnov- 
na funkcija osvjetljenje prezbiterija, gdje se obavlja 
liturgija. Sve patere pripadaju drugoj fazi izgradnje 
crkve iz XI. stoljeća, ali nije isključeno da potječu i iz 
ranije faze (X. stoljeće?) i da su ponovno upotrijeb- 
ljene prilikom gradnje novoga svoda. 


Likovno najzanimljivija patera iz predromaničkog 
inventara u Dalmaciji potječe iz crkve sv. Marije u 
Biskupiji, koja je ostala samo u temeljima, ali je isko- 
pavanjem njezina položaja (Crkvine) pronađeno 
više od stotinu ukrašenih ulomaka različitih dije- 
lova liturgijskoga namještaja, koji svjedoče o bogat- 
stvu opreme unutrašnjosti u pojedinim stupnjevima 
njezina razvitka od VIII. do XI. stoljeća.“* Među nji- 
ma je i patera, pronađena u manjim ulomcima, ali 
uspješno spojena i rekonstruirana u Muzeju hrvat- 
skih arheoloških spomenika. U ranijoj je literaturi ta 


zdjela bila protumačena kao perforirani recipijent 
za umetanje metalne škropionice, a tek nedavno u 
njoj je prepoznata svodna patera iz crkve IX. stolje- 
ća." Perforiranu kalotu čine četiri palmine grane 
raširenih listova koji se dodiruju, prelazeći na dnu 
u troprutnu kružnu borduru. 


Patera u obliku jednostavne kamene čaše pronađe- 
na je i među ostatcima porušene predromaničke cr- 
kve na Kapitulu u Kninu, koja se datira u X. stoljeće. 
Ukrasnom rozetom sa zrakastim laticama ostvaren 
je stilizirani motiv sunca. 


Svodne žare 


Nekim ranosrednjovjekovnim crkvama u Dalmaciji 
posebnost u konstrukciji svodova daje ugradba am- 
fora ili sličnih keramičkih žara.* Za razliku od po- 
znatih primjera iz rimske, starokršćanske i ranobi- 
zantske arhitekture, u kojima su keramičke posude 
upotrijebljene isključivo kao lagani građevni materi- 
jal pogodan za svodnu konstrukciju, pokriven žbu- 
kom ili drugom obložnom građom pa, prema tomu, 
nevidljiv u konačnom izgledu crkvenog interijera,7* 
u pojedinim ranosrednjovjekovnim crkvama u Dal- 
maciji amfore su ugrađene na točno određenim po- 
ložajima u smišljenim razmacima. Ostale su vidljive 
na površini, uvijek okrenute otvorom prema unut- 
rašnjosti crkve što, osim na ukrasnu ulogu, upućuje 
i na osnovnu svrhu njihove ugradbe u svod, a to je 
pojačanje akustičnosti crkvenoga prostora. 


Najbolje sačuvani primjeri keramičkih posuda in 
situ nalaze se u dvjema elafitskim crkvama koje 
pripadaju karakterističnom  južnodalmatinskom 
kupolnom tipu. U crkvi sv. Ivana Krstitelja na Lo- 
pudu, koja se kao i najveći broj građevina istoga juž- 
nodalmatinskoga arhitektonskog tipa može datirati 
u XI. stoljeće,“ žare su ugrađene na visini samoga 
početka svodova na bočnim zidovima i u apsidi. 
Okrenute otvorom prema unutrašnjosti crkve, te 
su keramičke vaze pravilno raspoređene po dvije u 
svakom svodnom traveju. Na samom početku svo- 
da apsidne polukalote ugrađeno je pet žara istoga 
oblika i veličine, okrenutih otvorom prema unutraš- 


75 Crkvu je najtemeljitije dosada proučio R. Bužančić (1995.a), 241 i d. 


76 A, Milošević (2002.2), gdje je navedena temeljna literatura. 


77. T. Burić: Svodna patera, prva polovina 9. stoljeća, HiK, IL, 208; T. Milošević (2002.a), 16. 


78% T. Marasović (2003.), 118 i d. 
7% G. De Angelis d' Ossat (1982.), 261-272. 
70. T, Marasović (2003.), 20, 25, 28. 


Slika 314: Crkva sv. Ivana Krstitelja na Lopudu, presjek izvor- 
noga izgleda (prema T. Marasoviću) sa žarama u svodu 


Slika 316: Amfora, ugrađena u svodu crkve sv. Ivana 
u Šilovu Selu na Šipanu 


njosti crkve. Vrlo je sličan raspored keramičkih vaza 
nedavno ustanovljen i istraživanjem crkve sv. Niko- 
le Grčkog na Lopudu, gdje su pronađene također 
neke od keramičkih vaza koje su bile slično raspore- 
đene i oblikovane kao i u crkvi sv. Ivana Krstitelja.7' 
Žare su pronađene i u crkvi sv. Ivana u Šilovu Selu 
na Šipanu, ali poslije su bile prekrivene romaničkim 
freskama, te u crkvi sv. Mihajla u Pakljeni na istom 
otoku. 


U crkvi sv. Pankracija na otoku Mljetu, koja pripada 
drukčijem tipu jednobrodnih građevina s dvotra- 
vejnom podjelom unutrašnjosti, također su pro- 
nađeni ostatci keramičkih posuda ugrađenih u svo- 
du.779 


Rotunda u selu Ošlju sjeverno od Stona, jedina do- 
sad poznata predromanička crkva centralnog tipa 
na južnodalmatinskom području, sagrađena oko X. 
stoljeća, imala je keramičke žare ugrađene u svodo- 
vima. Crkva doduše nije sačuvala svodove, ali su 
među urušenom građom pronađeni ulomci amfora 
bizantskoga tipa, koje su bile ugrađene vjerojatno 
na početku svodova konhi, ili možda središnje ku- 
pole, na isti način kao i u spomenutim crkvama na 
Elafitskim otocima.?“ 


Keramičke su žare pronađene i u jednoj predroma- 
ničkoj rotundi i na sjevernodalmatinskom otočnom 
području. U sačuvanoj istočnoj polovici izvorne 
kupole crkve sv. Marije u Malom Ižu iz IX. stoljeća 
vide se u svodu dvije karamičke posude okrenute 
otvorom prema unutrašnjosti crkve, pa ih se s pra- 
vom povezuje s prije opisanim akustičkim žarama 
na elafitskom području.7? 


Na longitudinalnim građevinama srednjodalmatin- 
skoga područja također su pronađene amfore in situ. 
U crkvi sv. Jurja u viškoj uvali na otoku Visu, koja je 
starokršćanskoga porijekla ali svodnu je konstrukci- 
ju dobila u ranome srednjem vijeku (vjerojatno u XI. 
stoljeću), pronađena je također in situ amfora, ugra- 
đena u svod s otvorom prema unutrašnjosti. Otisak 
druge amfore pronađen je na suprotnoj, južnoj stra- 
ni svoda pa je izrađena njezina replika i ugrađena u 
crkvu prilikom obnove.7“* 


71 JAT. Marasović, neobjavljena istraživanja na Lopudu. 

72 B. Gušić / C. Fisković (1958.), 73-74. 

75 Prema informaciji arheologa I. Žile, koji je istraživao crkvu. 
74 P Vežić (2002.c), 222, 226. 

75. [. Petricioli (1996.), 18. 

76 [Vojnović (1999.), 6-9. 


DALMATIA PRAEROMANICA 


Slika 317: Amfora u svodu crkve sv. Mihajla 
u Pakljeni na Šipanu 


Crkva sv. Martina (sv. Barbare) u Trogiru zanimlji- 
va je ne samo za proučavanje svodnih patera nego 
i amfora, koje su proučene nedavnim temeljitim 
istraživanjem." Amfore se vide u svakom od če- 
tiri svodna polja, uključujući i travej nad kojim se 
dizao zvonik. Po jedna amfora, vodoravno polože- 
na u pravcu uzdužne osi crkve, nalazi se uz svaki 
kut traveja, okrenuta otvorom i dvjema ručkama 
prema unutrašnjosti crkve, s time što je samo otvor 
ostao vidljiv, a sve ostalo bilo prekriveno žbukom. 
Rekonstrukcija amfora, izvedena prema sačuvanim 
ulomcima, pokazala je bliskost pronađenih žara s 
bizantskim primjerima koji su bili u uporabi do XII. 
stoljeća.?* Niz amfora bio je vertikalno ugrađen i u 
samom tjemenu svoda po uzdužnoj osi na način da 
je i u tom slučaju njihov otvor bio okrenut prema 


77 R. Bužančić (1996.a), tlocrt svoda. 
75 Ibid. 

Slika 319: Svodovlje u crkvi sv. Marte (sv. Barbare) u Trogiru: 
a. apside i prvi travej s paterama, b. drugi travej na 
podnožju zvonika, gdje su pronađene amfore 


> a s. E 4 


Slika 320: Amfora u crkvi sv. Martina u Trogiru 


Slika 321: Istraživanje svoda crkve sv. Martina u Trogiru; 
pronađene amfore (prema R. Bužančiću) 


Slika 322: Restaurirana amfora iz crkve sv. Martina u Trogiru 


unutrašnjosti crkve, a dno bilo odsječeno jer bi pre- 
lazilo debljinu svoda i smetalo bi postavljanju krov- 
nog pokrova. 


Posude ugrađene u ranosrednjovjekovnim crkvama 
u Dalmaciji različitih su oblika i veličina, a većina 
ih pripada bizantskom tipu amfora s dvjema ručka- 
ma. Njihova se pojava povezuje sa srednjovjekov- 
nim običajem ugradbe amfora ili drugih keramičkih 
posuda u svodove, okrenutih prema unutrašnjosti 
crkve, radi pojačanja akustičnosti, naslijeđenim još 
iz rimskoga doba (tzv. echea).7? 


Slika 323: Akroteriji iz katedrale u Zadru 


Akroteriji 


Akroterij, kao završni arhitektonski element, ukra- 
šavao je krovove pojedinih ranosrednjovjekovnih 
građevina. U ranosrednjovjekovnoj arhitekturi Dal- 
macije akroteriji su u cjelini ili u ulomcima prona- 
đeni u znatnom broju, ali rijetke su crkve koje su do 
danas ostale sačuvane s prvobitnim cjelovitim kro- 
vom pa je rušenjem krova ili promjenom prvobitno- 
ga oblika crkve akroterij bio prvi ukrasni element 


79 T. Marasović (2003.), 118 1 d. 


koji je nestao. Sačuvani primjeri ili ulomci pripadaju 
ruševinama u kojima su tek arheološkim istraživa- 
njem pronađeni ostatci akroterija. 


Prilikom obnove crkve sv. Mikule u splitskom Ve- 
lom Varošu pronađen je izvorni akroterij ranosred- 
njovjekovne crkve. Čunjasta je oblika, ukrašen ni- 
zom stiliziranih listova koji ga obavijaju od dna do 
samoga vrha. 


Istraživanjem crkve sv. Izidora u Splitu pronađena 
su dva oštećena akroterija, koja su se možda nala- 
zila na pročelnom i začelnom zabatu dvostrešnoga 
krova te crkve. 


Plastično je najviše raščlanjen vitki akroterij prona- 
đen u dvorištu zadarske katedrale. Obavijaju ga tri 
reda palmeta koje se u vrhu povijaju, a na mjestima 
njihova dodira akroterij je bio prošupljen. 


Akroteriji nad krovovima ciborija razmatraju se u 
posebnom poglavlju o liturgijskom namještaju. 


Otvori 
Vrata 
Položaj 


Na ranosrednjovjekovnim crkvama u Dalmaciji ulaz 
je u pravilu po sredini zapadnoga pročelja. Najveći 
broj crkvenih građevina ima samo jedna vrata na 
zapadnoj strani, ali u nekim se crkvama osim za- 
padnoga ulaza javljaju i druga vrata, uglavnom na 
južnom pročelju, blizu istočnoga dijela crkve. Tim 
drugim ulazom ostvaruje se brža i izravnija komu- 
nikacija do svetišta, a omogućuje se i kružna cirku- 
lacija tijekom procesija, vrlo čestih u srednjovjekov- 
nim obredima. 


Dvoja vrata karakteristična su za longitudinalne ti- 
pove crkava, a nalazimo ih i u građevinama central- 
ne tipske skupine, primjerice u crkvi Sv. Trojice u 
Splitu, u kojoj sve tri konhe u ulozi apsida pripadaju 
prezbiteriju. Uz glavni ulaz u zapadnoj konhi, ondje 
je ostvaren i sporedni u jugozapadnoj konhi. 


Razumljivo je da dva ulaza, svaki na svojoj razini, 
imaju i iznimno rijetke dvokatne crkve poput Sv. 
Stošije na Puntamiki u Zadru, kojoj je ulaz u donju 
kriptu bio na razini prizemlja, a stubištem se pri- 
lazilo gornjem prostoru crkve. Isti raspored ulaza 


7% P, Vežić: Zadar, crkva sv. Donata, HiK, IL 158-159. 


Slika 324: Položaj ulaza u prvobitnoj crkvi Sv. Trojstva 
(sv. Donata) u Zadru (P. Vežić) 
imala je i crkva sv. Ivana Krstitelja kod vrata Puster- 
le u Zadru. 


Prvoj, ranokarolinškoj rotundi Sv. Trojstva u Zadru 
prilazilo se trima ulazima; glavni je bio na zapadnoj 
strani nasuprot svetišta, dok su se po jedna vrata 
nalazila neposredno uz bočne apside. Svojim polo- 
žajem ti otvori dijele kružni perimetar rotunde na 
tri dijela, raspoređeni po vrhovima istostraničnoga 
trokuta. Taj položaj vrata, isto kao i postojanje tri- 
ju apsida, simbolično odražava titulara crkve — Sv. 
Trojstvo.?“ 


Oblici i sastavni dijelovi 


Rijetke su ranosrednjovjekovne crkve u Dalmaci- 
ji poput Sv. Ivana Krstitelja u Zadru u kojima je u 
cjelini sačuvan, premda u muzeju a ne in situ, okvir 
vrata. 


Cjelinu vrata u ranosrednjovjekovnim crkvama u 
Dalmaciji čine: prag, monolitni ili zidani dovratnici, 
nadvratnik, vrlo često polukružna luneta iznad ar- 
hitrava te iznimno rijetki trokutni zabat, ponegdje i 
sa skulpturalno obrađenim konzolama. 


Uporabom antičkih dijelova ponegdje je ulazni 
otvor oblikovan iz monolitnoga spomenika. To je 
bio slučaj, kako je već rečeno, s crkvom sv. Mihovila 
kraj Dola na otoku Braču, gdje je na mjestu ulaza 
upotrijebljen antički sarkofag kojemu je uklonjeno 
dno, pa su stijene kamenoga sanduka poslužile za 


cjeloviti okvir vrata, tj. za prag, dovratnike i nad- 
vratnik. Iznad vrata dozidana je polukružna luneta, 
a gornji je dio još ,monumentaliziran“ konzolno iz- 
bačenim polukružnim lukom sa zabatom. 


U pravilu su sastavni dijelovi vrata ipak zasebni ele- 
menti. 


Prag je obično deblja monolitna ploča s višim pred- 
njim dijelom uz koji su se mogle priljubiti dvokrilne 
drvene vratnice na širim vratima odnosno jedno- 
krilne na užim. Povišeni vanjski dio praga pokazuje 
da su se vratnice otvarale prema unutrašnjosti. 


Dovratnici su u pravilu monoliti dobre klesarske 
obrade, a u nekim slučajevima sastoje se od dva 
veća komada. U znatnom broju predromaničkih 
građevina ulazi su bez posebnih dovratnika, uokvi- 
reni uobičajenim rustično građenim zidom, kao i 
sve ostale površine na crkvi. 


Nisu rijetke ni ranije spolije u uporabi ranosred- 
njovjekovnih dovratnika. Osim već spomenutoga 
sarkofaga, koji je iskorišten kao cjeloviti okvir vrata 
bračke crkvice, ulomci i dijelovi ranijih građevina 
upotrijebljeni su iu nekim drugim predromaničkim 
crkvama u Dalmaciji. 


Nadvratnik ranosrednjovjekovnih crkava čini klesar- 
ski obrađena kamena greda, koja je zasječena na 
krajevima radi boljega vezivanja s dovratnicima. 


Znatno je rjeđi tip nadvratnika s blagim trokutom 
poput zabata, koji u ranoj romanici pokazuje crkva 
sv. Lovre u Zadru. Isti je tip postojao i u predroma- 
ničkom razdoblju, možda i u Dalmaciji, a najpozna- 
tiji istarski primjer arhitrav je karolinškog doba iz 
katedrale sv. Marije u Puli, točno datiran 857. go- 
dinom, koji svojom ukrasnom i likovnom obradom 
odražava starokršćansku ikonografiju. 


Ukrasna obrada ranosrednjovjekovnih nadvratnika 
u pravilu je na prednjoj plohi, gdje se obično nalazi 
natpis, jedan ili više križeva i plošni pleterni motivi. 
Iznimno su nadvratnicima obrađene i donje plohe 
(primjerice, u crkvi sv. Križa u Ninu). 


Nad ulazom ranosrednjovjekovnih crkava u Dal- 
maciji u pravilu je luneta. Taj izrazito konstrukcijski 
element, nastao u funkciji rasteretnoga luka iznad 
arhitrava, u relativno skromnoj ukrasnoj obradi 
predromanike i rane romanike postao je i element 
fasadnoga arhitektonskog naglaska. Polukružni 
okvir lunete u predromaničkom je razdoblju obra- 


Slika 325: Nadvratnici: Sv. Martin u Splitu, Sv. Križ u Ninu, 
Sv. Lovre u Zadru 


đen na isti način kao i struktura zida priklesanim 
lomljencima izduženoga oblika. U kasnijim predro- 
maničkim crkvama i u onima iz ranoromaničkoga 
razdoblja polukružni okvir lunete čine klesarski do- 
bro obrađeni segmenti luka. U prostoru lunete iz- 
među arhitrava i polukružnoga luka obično je zidna 
ispuna, zidana na isti način kao i svekolika crkva, 
katkada ponešto udubljena u odnosu na površinu 
pročelja i ožbukana ako je vanjština crkve bila pre- 
krivena žbukom. 


Dekorativna obrada lunete iznimno je rijetka, a sa- 
čuvala se u Škaljarima u Boki kotorskoj. Ondje je na 
crkvi Gospe Sniježne ostala monolitna luneta, koja 
je izvorno pripadala nekoj zasada nepoznatoj rano- 
srednjovjekovnoj crkvi. Istaknuti polukružni okvir 
ispunjen je troprutom pletenicom, a na središnjem 
polukružnom polju dva su križa pod arkadama 
iznad kojih je stilizirani paun. 


DALMATIA PRAEROMANICA 


Slika 326: Zapadna vrata crkve Sv. Trojstva (sv. Donata) 
u Zadru (P. Vežić) 


U kasnijim predromaničkim i u ranoromaničkim 
crkvama pretežito iz XI. stoljeća javljaju se nad vra- 
tima ulazni zabati koje obilježava trokutasti vrh i 
donji polukružni luk. Zabati su zidani kao i ostali 
dio crkve i prekriveni žbukom. Ponegdje su vrlo 
plitki, mnogi i deformirani u rustičnoj izvedbi, pri- 
mjerice u crkvama sv. Jurja kod Kaštel Starog, sv. 
Nikole kod Selaca na Braču. U pravilnije zidanim 
ranoromaničkim benediktinskim crkvama javljaju 
se i bolje obrađeni zabati s konzolama s likom lavi- 
ce koje su se sačuvale na crkvi sv. Mikule u Velom 
Varošu u Splitu. 


Izvorne ranosrednjovjekovne vratnice nigdje se nisu 
sačuvale u ranosrednjovjekovnoj arhitekturi Dal- 


Slika 327: Unutarnja strana jugozapadnih vrata 
crkve Sv. Trojice u Splitu 


Slika 328: Dvojna vrata na gornjem katu crkve 
Sv. Trojstva (Donata) u Zadru 


Slika 329: Zabati nad vratima crkava: a. sv. Jure u Kaštel Starome, b. sv. Mihovila nad Dolom na Braču, 
c. sv. Nikole kod Selaca na Braču 

Slika 330: Vrata crkve sv. Martina u Trogiru 


macije. Udubine koje su ostale sačuvane na gornjim 
površinama praga ili na donjoj plohi nadvratnika 
pokazuju jesu li vratnice bile dvokrilne, što je u pra- 
vilu bio slučaj kod većih građevna, ili jednokrilne, 
svojstvene malim crkvicama ili na južnim vratima 
nekih građevina, primjerice na bočnom zidu crkve 
sv. Mikule u Splitu. 


Dvojni ulazi poput velikih bifora na gornjem katu 
crkve Sv. Trojstva (Donata) u Zadru iznimna su po- 
java u predromaničkoj Dalmaciji. 


Prozorski otvori 
Položaj 


Položaj, broj i dimenzije prozorskih otvora na rano- 
srednjovjekovnim crkvama u Dalmaciji ovisili su o 
veličini građevine. Male predromaničke i ranoro- 
maničke crkvice gotovo da su bile bez prozorskih 
otvora. Za prodor svjetlosti u njihovu unutrašnjost 
bio je dovoljan tek mali prozorski otvor u apsidi i 
otvorena vrata te tek ponegdje prozorčić iznad vra- 
ta ili na jednom ili dvama bočnim zidovima. To je 


slučaj s crkvama longitudinalnog tipa, ali i s manjim 
centralnim građevinama poput crkve Sv. Trojice u 
Splitu, gdje se u svakoj od triju konhi istočne polo- 
vice crkve, koje se mogu smatrati apsidama, nalazio 
po jedan prozorski otvor. Ti otvori nisu postavljeni 
radijalno u odnosu na središte crkve, što bi se očeki- 
valo u jednoj izrazito radijalnoj tlocrtnoj i prostornoj 
zamisli, znakovitoj za taj arhitektonski tip, nego sli- 
jede orijentaciju idealnoga usmjerenja prema istoku. 


Po rijetkim sačuvanim ranosrednjovjekovnim zvo- 
nicima ili po sačuvanim crtežima porušenih zvoni- 
ka može se zaključiti o ustaljenom rasporedu pro- 
zora na njima. Na vrhu zvonika, neposredno pod 
krovom, na svakoj je strani bila po jedna bifora. Is- 
pod bifore nalazili su se mali prozorski otvori, obič- 
no samo na zapadnom pročelju, kao u slučaju crkve 
sv. Spasa u Cetini. 


Oblici 


Različiti su bili oblici prozora na predromaničkim 
i ranoromaničkim crkvama u Dalmaciji, od sasvim 
malih otvora četvrtastoga, kružnoga ili križnog 
oblika, preko manjih ili većih monofora, nadsvo- 
đenih polukružnim nadvojem, do dvojnih prozora 
(bifora) i iznimno rijetko sačuvanih trojnih otvora 
(trifora). 


Četvrtasti otvori, vrlo jednostavni u izvedbi jer su 
oblikovani s četiri jednostavna monolitna okvira, ri- 
jetko se javljaju u predromanici Dalmacije. 


Križni otvori vrlo malih dimenzija nisu imali funkci- 
ju prozora nego ventilacije, a svojom formom odra- 
žavali su kršćansku simboliku. Karakteristični su 
primjeri u apsidama crkve sv. Donata u Zadru, ali i 
u manjim centralnim građevinama poput crkve sv. 
Krševana na otoku Krku, gdje je nad ulazom otvor 
križnoga oblika, a na konhi dva križna otvora, do- 
nji s duljom hastom prema dolje, a gornji obratno 
postavljen. 


Monofore, nadsvođene polukružnim nadvojem, 
variraju od sasvim malih otvora u crkvama manjih 
dimenzija do većih prozora u prostranijim bazili- 
kama. Poznate su bez monolitnih okvira (praga, 
doprozornika i luka) ili s njima. Na primjerima bez 
monolitnih okvira prozori su oblikovani zidom, 
građenim uobičajenom rustičnom tehnikom prikle- 
sanih lomljenaca, koji oblikuju i polukružni lučni 
otvor. 


Slika 331: Križni otvori na apsidama crkve Sv. Trojstva u Zadru 


Na nekim primjerima iz karolinškoga doba polu- Slika 333: Pročelje i presjek bifore na crkvi sv. Andrije 
kružni luk rasteretnoga otvora nad prozorima širi je u Vrgaaipreme M Dermjeni) 

od samoga otvora, pa u tom slučaju prozori dobiva- 
ju tzv. “gljivasti“ oblik, najbolje sačuvan na crkvi Sv. 
Trojstva u Zadru i sv. Spasa u Cetini. 


Bifore su karakteristični gornji otvori predromanič- 
kih i ranoromaničkih zvonika (Sv. Spas u Cetini, Sv. 
Teodor i Sv. Ivan Krstitelj u Splitu), a nalaze se na 
pročeljima većih bazilika ili ponegdje i na manjim 
crkvama, poput Sv. Andrije u Vrgadi na istoimenom 
otoku, gdje se nakon restauracije pročelni dvojni 
prozor nalazi in situ. Stupić je monolit četvrtasta 
presjeka s impostom na vrhu, u kojem je, isto kao i 
na stupiću, urezan križ. 


Stupić po sredini poligonalnoga ili kružnog presjeka 
obično je monolitno isklesan zajedno s kapitelom, a 
kao prijelazni element između zida i uskoga kapite- 
la vrlo se često javlja umetak (impost). 


Slika 332: Monofore “gljivastog“ tipa na crkvi Sv. Trojstva 
(Donata) u Zadru 

Slika 334: Stupovi trifore iz crkve sv. Marije u Biskupiji (MHAS) 


Trifore kao oblik otvora na ranosrednjovjekovnim 
crkvama u Dalmaciji iznimno su rijetke i nisu po- 
znate in situ. Ostatci jedne trifore iz crkve sv. Marije 
u Biskupiji, vjerojatno s pročelja westwerka, datirani 
u rano IX. stoljeće, izloženi su u Muzeju hrvatskih 
arheoloških spomenika. Dva stupića poligonalno- 
ga presjeka, monolitno isklesana zajedno s bazama 

Slika 335: Prozorske tranzene: a. Zadar, sakristija katedrale, b. Sv. Andrija na Čiovu u Trogiru, 
c. Sv. Martin u Splitu, d. Sv. Mihovil u Brnazama 


i stiliziranim kapitelima, nose dva imposta kojima 
širina gornje plohe otkriva debljinu zida. 


Dijelovi prozora 


Znatan broj predromaničkih prozora u Dalmaciji 
poznat je po dijelovima koji su pronađeni istraživa- 
njem. Tu spadaju: 


prozorski pragovi, monolitno isklesani, doprozornici, 
također monolitni u onim crkvama u kojima boč- 
ne strane prozorskih otvora nisu zidane, te rijetki 
natprozornici, s obzirom na okolnost da je najveći 
broj predromaničkih otvora zidan s polukružnim 
lukom. 


Od bifora i trifora, uglavnom su se sačuvali mono- 
litni stupići s kapitelima ili impostima. 


Prozori su bili zatvoreni prošupljenim kamenim 
pločama (tranzenama), koje su u najvećen broju 
oblikovane poput prozorskoga otvora s gornjim 
polukružnim lukom. Rijetki su primjeri pravokutne 
tranzene (Sv. Martin nad sjevernim vratima Diokle- 
cijanove palače u Splitu). 


Različit je nacrt prozorskih tranzenskih rešetaka u 
predromaničkim crkvama Dalmacije, a najčešće se 
susreće dijagonalna rešetka, koju pokazuju tranzene 
iz crkve sv. Mihovila u Brnazama kod Sinja. Često se 
javlja i nacrt krugova, bilo da je riječ o jednostavoj 
ploči prošupljenoj krugovima kao u slučaju crkve 
sv. Ilije na Lopudu, bilo da krugovi čine sasvim pro- 
šupljenu rešetku kao što je ona u crkvi sv. Martina 
u Splitu ili pak složeni nacrt koncentričnih krugova, 
ispresijecanih dijagonalnim trakama, kakva je, pri- 
mjerice, sačuvana na prozoru južnoga zida sakristi- 
je do zadarske katedrale. 


U crkvi sv. Ilije na Lopudu, u kojoj su ostale kamene 
tranzene s kružnim otvorima, pronađene su krhoti- 
ne tankog stakla, učvršćenoga veznom smjesom. 


6. Liturgijski namještaj 


Najbrojniji skulpturalni ostatci ranosrednjovjekov- 
nih crkava u Dalmaciji pripadaju kamenom liturgij- 
skom namještaju, najviše oltarnim ogradama koje su 
dijelile vjernički prostor od prezbiterija, au manjem 
broju oltarima i oltarnim ciborijima, ambonima, šti- 
onicima, krsnim bazenima i krstioničkim ciborijima. 
Istraživanjem samo jednoga starohrvatskog arheo- 
loškog lokaliteta, Crkvine u Biskupiji, pronađeno je 
više od stotinu ukrašenih ulomaka, koji su pripadali 
oltarnoj ogradi i drugim dijelovima liturgijskih in- 
stalacija iz različitih ranosrednjovjekovnih faza crk- 
ve sv. Marije. I u mnogim drugim ranosrednjovje- 
kovnim građevinama u Dalmaciji, uključujući i one 
iz antičkoga i starokršćanskog razdoblja, koje su u 
predromanici dobile kameni namještaj, pronađeni 
su brojni ulomci liturgijskih instalacija. Među njima 
su i dvije najvažnije biskupske crkve toga razdoblja: 
splitska i zadarska katedrala. 


Brojnost nalaza kamenih dijelova i ulomaka proiz- 
lazi i iz okolnosti što su tijekom nekoliko stoljeća 
ranosrednjovjekovnoga razdoblja crkve obnavljale 
svoj namještaj, kojemu stilska obilježja omogućuju 
jasne kronološke distinkcije među pojedinim stup- 
njevima razvitka. 


Oltar 


Ostatci ili tragovi oltara sačuvani su na dvadesetak 
ranosrednjovjekovnih lokaliteta u Dalmaciji. Na 
mnogim mjestima ostale su u pločniku udubine ol- 
tarnih stupova ili zidanoga pilona, a nekoliko je i sa- 
čuvanih dijelova oltara: menze ili stupa (stipesa) koji 
ju je podržavao. Na osnovi različitih oblika stipesa 
proizlaze osnovni tipovi ranosrednjovjekovnih ol- 
tara u Dalmaciji. 


Oltar s jednim stupom kružnoga 
ili pravokutnog tlocrta 


Okrugli stup (stipes) u funkciji nosača menze pred- 
romaničkog oltara sačuvao se u desetak ranosred- 
njovjekovnih crkava. 


Na stupu iz porušene crkve sv. Benedikta u Splitu 
ostala je četvrtasta udubina s profiliranim obrubom 
u kojoj je bio smješten moćnik, pokriven menzom. 
Prilikom nedavnoga otkrića temelja crkve i restau- 


racije njezinih zidova postavljen je na izvorno mjes- 
to i restaurirani stipes. 


Ostatci stipesa i menze poznati su u crkvi sv. Mikule 
u Splitu, gdje je izrađena replika, danas u funkciji 
oltara, a sačuvani izvorni ostatci izloženi su u sa- 
moj crkvi. 


Najbolje sačuvani primjer oltara s pravokutnim 
monolitnim stipesom potječe iz crkve sv. Spasa u 
Cetini. Sastoji se od ulomaka stupića koji su rekon- 
strukcijom spojeni u cjelinu te od ulomka menze, 
dovoljno sačuvanoga za rekonstrukciju izvornoga 
izgleda oltara u cjelini. Prednju plohu stupića is- 
punja križ, koji je zbog uske plohe morao biti vrlo 
kratkih horizontalnih krakova, ukrašen troprutom 
pletenicom s okulusom u središtu krakova. Gornja 
ploha menze ima plitko istaknuti vanjski rub, pro- 
filom odijeljen od niže središnje pravokutne plohe. 
U samom je središtu pravokutna udubina u kojoj se 
nalazio moćnik. 


Od crkve sv. Spasitelja na brdu Spas kod Knina sa- 
čuvana je četvrtasta menza s uklesanim križem na 
gornjoj plohi i s plitkim četvrtastim udubljenjem na 
donjoj, koje pokazuje oblik i stranicu stipesa pravo- 
kutna tlocrta. 


Ulomci menze s izbočenim rubom pronađeni su u 
crkvi sv. Mihovila u Pridragi kraj Novigrada. 


Monolitni stipes pravokutna presjeka s uklesanim 
križem na bočnoj strani sačuvan je in situ u crkvi 
sv. Martina (sv. Barbare) u Trogiru. Za stipes je upo- 
trijebljena antička spolija, koja je na jednoj strani 
skraćena kako bi se mogla upotrijebiti kao dio rano- 
srednjovjekovnoga oltara. Križ na stipesu uklesan 
je s bočne strane. Na sličan način postupili su i gra- 
ditelji crkve sv. Andrije na Čiovu kad su kao stipes 
upotrijebili antički kameni blok, na kojemu su ostali 
vidljivi raniji ukrasi. 

U crkvi sv. Nikole u Povljani na otoku Pagu gru- 
bo klesana kamena menza položena je na pravilno 
isklesani stup zarezanih bridova, koji je naknadno 
bio obložen zidom. I ondje je sačuvano udubljenje 
(sepulchrum) za moćnik iz izvorne crkve, koji je po- 
slije bio zamijenjen kasnosrednjovjekovnom olov- 
nom kutijicom. 


Stipes s profiliranom prednjom stranom i s udubi- 
nom na gornjoj plohi pronađen je u ranosrednjo- 
vjekovnoj crkvi nepoznatoga titulara u Dolcu kod 
Osora na otoku Cresu. 


Predromanički tip oltara s monolitnim stipesom 
nastavak je starokršćanske tradicije, a pokazuje ga 
starokršćanski križ na stupiću u crkvi sv. Martina u 
Splitu, koji je vjerojatno bio u uporabi tijekom rano- 
srednjovjekovne faze u razvitku te građevine. 


U crkvi sv. Vida kraj Dola na otoku Braču upotrije- 
bljen je kao stipes dio jedne starokršćanske bifore, a 
sastoji se od središnjega pilona i dvaju polustupova 
klesanih u jedinstvenom monolitnom bloku. 


Udubine u pločniku crkve sv. Marije u Trogiru po- 
kazuju da su u toj crkvi primijenjena oba tipa stipe- 
sa, kružnoga i četvrtastog presjeka. 


Oltar kao zidani blok 


Drugi tip čini oltar sa zidanim pravokutnim blokom kao 
podnožjem menze. Pokazuju ga pojedine ranosred- 
njovjekovne crkvice na Braču. 


U biogradskoj su katedrali također zapaženi ostatci 
zidanoga bloka kao nosača oltarne ploče. 


Oltar s bočnim pločama 


Složeniji tip čine oltari s kutnim stupićima zatvo- 
renim pločama, nad kojima se nalazila menza. Taj 
je tip sačuvan u bazilici sv. Bartula na Kapitulu u 
Kninu, u kojoj je pronađen kutni stupić ukrašen 
pleternim motivima i dva ulomka vjerojatno bočnih 
pluteja. 


Oltarni grob 


Ostatci predromaničkog oltarnog groba (konfesija) sa- 
čuvali su se u crkvi Majke Božje (tzv. Mala crkvica) 
u Novalji na otoku Pagu (danas u zbirci Stomorica). 
To je perforirana ploča u obliku trokutnoga zabata, 
ukrašena kukama sa središnjom rozetom i natpisom 
iz kojeg se razabire da se radi o dijelu oltara koji je 
zaklanjao oltarni grob (tzv. fenestrella confessionis).??' 


Oltarni ciborij 


Dosada je utvrđeno postojanje ciborija u tridesetak 
ranosrednjovjekovnih crkava u Dalmaciji. Pronađe- 
ni su dijelovi ciborija iz različitih stilskih razdoblja 
predromanike i rane romanike, a u desetak slučaje- 

Slika 336: Oltari predromaničkih crkava u Dalmaciji: a. Sv. Bartul na Kapitulu u Kninu, b. Sv. Martin u Trogiru, 
c. Sv. Spas u Cetini, d. Sv. Spasitelj u Kninu, e. Sv. Benedikt u Splitu 


va ostatci su omogućili muzeološku rekonstrukciju, 
pa su ti primjeri izloženi u ranosrednjovjekovnim 
zbirkama u Splitu i Zadru, ili se još uvijek nalaze u 
crkvama, kao što je slučaj s ciborijem u Rabu. 


Sačuvani dijelovi ciborija u najvećem broju potje- 
ču iz katedrala dalmatinskih primorskih gradova, 
ali neki su od njih pronađeni i u drugim naseljima 
poput onih u crkvi sv. Marte u Bijaćima, sv. Marije 
u Biskupiji, koja je bila stolna crkva hrvatskoga bi- 
skupa, sv. Petra u Dubrovniku, sv. Petra i Mojsija u 
Solinu, krunidbenoj bazilici kralja Zvonimira. 


Pojava oltarnoga ciborija u pravilu dakle prati crkve 
većih dimenzija i upućuje na njihovo veće značenje 


u odnosu na manje, jednobrodne crkvice, u kojima 
nije ni bilo mjesta za postavu konstrukcije iznad ol- 
tara. 


Za razliku od baptezimalnih ciborija, koji su u naj- 
većem broju sačuvanih ostataka krstionica pripa- 
dali šesterostranom tipu, oltarni su ciboriji četvero- 
stranog oblika i sastoje se od četiri stupa koji nose 
košaru. 


Po konstrukciji krova razlikuju se dva osnovna tipa 
ranosrednjovjekovnih ciborija u Dalmaciji: 


* ciborij s piramidalnim krovom 
* ciborij sa zabatima (bez krova) 


Ciborij s piramidalnim krovom 


Najveći broj pronađenih ostataka ciborija pripada 
tipu koji ima strane (košare) nadvišene piramidal- 
nim krovom. 


Stupovi ciborija monoliti su kružnoga presjeka, na- 
slonjeni na baze i nadvišeni ukrašenim kapitelima. 
Iznimno su rijetki monoliti četvrtasta presjeka, a 
pronađeni su u crkvi sv. Petra u Dubrovniku. 


Strane piramidalnoga tipa ciborija monolitne su 
ploče, rastvorene na donjoj strani polukružnim luč- 
nim otvorom, ukrašene pleternim ukrasom, prema 


Slika 337: Četverostrani ciborij iz crkve sv. Marije u Biskupiji 


crkve 


== =a == === | 


== E=u i 


Slika 338: Šesterostrani ciborij iz rapske katedrale (M. Domijan) 


standardiziranom rasporedu pleternih motiva, kat- 
kada i s natpisima. 


Krov čine trokutne ploče, uglavnom glatke ili, izni- 
mno, oblikovane reljefnim motivom squamae, kao u 
slučaju ciborija u crkvi sv. Marije u Biskupiji iz zad- 
nje četvrtine XI. stoljeća. Na tom su ciboriju nagla- 
šeni i bridovi među stranama ciborija i među njego- 
vim krovnim plohama. 


Vrh ciborija ukrašavali su akroteriji sačuvani (u cje- 
lini ili u ulomcima) u desetak ranosrednjovjekovnih 
dalmatinskih crkava.7? 


Ranosrednjovjekovni oltarni ciboriji prate se u ras- 
ponu od početka IX. do kraja XI. stoljeća, a neki 
sačuvani primjeri, poput strane ciborija iz splitske 
katedrale, pokazuju da se isti oblik nastavljao i u ro- 
maničkom razdoblju XII. stoljeća. 


Natpis na ciboriju iz predromaničke faze katedrale 
sv. Trifuna u Kotoru određuje precizno dan, mjesec 
i godinu (13. siječnja 809.) kada je posvećena crkva, 
pa prema tome i izrađen njezin kameni namještaj. 


72 Za komparativnu građu v. J. Belošević (1993.), 200-214, (1997.), 31id. 


319 


Košara ciborija iz najstarije faze crkve sv. Krševana 
u Zadru datirana je po ukrasnim osobinama u IX. 
stoljeće. 


Ukrasom najbogatiji ranosrednjovjekovni ciborij, 
pronađen iskopavanjem crkve sv. Marije u Biskupiji, 
restauriran rekompozicijom izvornih i rekonstruira- 
nih dijelova u MHAS-u u Splitu, datiran je u ranoro- 
maničko razdoblje, u drugu polovicu XI. stoljeća. 


U vremenskom rasponu ciborija od triju stoljeća 
razvitak pokazuje više ukras koji se prati i na dru- 
gim dijelovima liturgijskoga namještaja nego sam 
oblik. 


Ciborij sa zabatima 


Nedavno je među građom u Dalmaciji identificiran 

i drugi tip oltarnoga ciborija, koji je inače bio poz- 
nat u ranosrednjovjekovnoj Europi. Prepoznat je 
na dvama zabatima iz crkve sv. Marte u Bijaćima, 
za koje sam ustvrdio da ne mogu pripadati oltarnoj 
ogradi jer se ne vezuju uz grede sa strana pa sam 
ih, usporedbom s dobro sačuvanim zabatom iz Cor- 
tone, datiranim u doba Karla Velikog, pripisao ol- 
tarnom ciboriju.?“ Slične osobine pokazuje i ulomak 
pronađen u crkvi sv. Petra Starog u Zadru, koji je 
također pripadao oltarnom ciboriju.?* 


Ciborij sa zabatima nastavit će u Dalmaciji svoj raz- 
vitak i u kasnom srednjem vijeku, kada su u prvoj 
polovici XV. stoljeća Bonino iz Milana i Juraj Dal- 
matinac izradili za splitsku katedralu najraskošnije 
primjere oltarnih ciborija tog tipa. 


Apsidalna katedra 


Kamena biskupska sjedalica karakterističan je dio 
namještaja stolnih crkava od starokršćanskoga raz- 
doblja nadalje. Sjedalica je obično smještena po sre- 
dini apside, a ponegdje je i sastavni dio polukružne, 
katkada i višestepenične svećeničke klupe (sintro- 
non). 


Apsidalne katedre iz razdoblja predromanike rijet- 
ke su u europskoj umjetnosti ranoga srednjeg vijeka, 
pa je tim značajnija izvrsno sačuvana biskupska sje- 


78]. Braun (1924.). 
7% T. Marasović (2006.), 33 i d., sl. 1-3. 

Slika 339: Primjeri košara ranosrednjovjekovnih oltarnih 
ciborija: a. Sv. Trifun u Kotoru, b. Sv. Krševan u Zadru, 
c. ciborij prokonzula Grgura u Zadru 


dalica iz karolinškoga razdoblja Eufrazijeve bazilike 
u Poreču.** Isklesana je iz monolitnoga bloka vap- 
nenca, bez stražnjeg je naslona, zato što je izvorno 
bila ugrađena u polukružni zid apside. Bočne su joj 
strane skošene s vanjske strane poput dvaju skoše- 
nih vijenaca jednoga iza drugog i ukrašene kukama, 
a gornje plohe zaobljene radi naslona ruku. Otvor 
sjedala na prednjoj strani uokviruje tropruta plete- 


75 Do sličnog je zaključka, neovisno o mojim istraživanjima, došao P. Vežić, koji mi je potvrdio svoju atribuciju tog ulomka oltarnom 


ciboriju. 
"I. Matejčić, Poreč, biskupska katedra, HiK, IL, 58-59. 


Slika 340: Idejna rekonstrukcija ciborija sa zabatima iz crkve 
sv. Marte u Bijaćima (T. Marasović) 


nica iznad koje su uklesani križevi. Potječe možda 
i iz ranijega karolinškog razdoblja (VIII. stoljeće), 
a važna je kao obrazac radi proučavanja mogućih 
predromaničkih katedra u Dalmaciji. 


Jedna je od tih apsidalnih katedra naslućena među 
ulomcima iz crkve sv. Marije u Biskupiji, gdje su 
pronađena dva bočna pilastra, ukrašena s prednje 
is vanjske strane. 


Pojava apsidalne katedre u toj crkvi shvatljiva je s 
obzirom na značenje crkve kao katedrale hrvatsko- 
ga biskupa. 


Oltarna ograda 


Ograda koja dijeli prezbiterij od prostora za vjerni- 
ke najznakovitiji je dio unutrašnjosti predromanič- 
kih crkava u Dalmaciji i u Europi općenito.?7 Od 


Slika 341: Zabati oltarnih ciborija: Sv. Marta u Bijaćima 
i Sv. Petar u Zadru 

preko tri stotine ranosrednjovjekovnih crkava u 
Dalmaciji, sagrađenih između VII. i XI. stoljeća, koje 
su obrađene u korpusu ranosrednjovjekovne arhi- 
tekture (sv. 2-4 ove edicije), čak preko dvije stotine i 
pedeset njih (oko 80%) sačuvalo je tragove ili ostat- 
ke oltarne ograde. Među znatnim brojem proučenih 
crkava, štoviše, dijelovi oltarne ograde čine najvaž- 
nije ostatke jer je u mnogim slučajevima arhitektura 
ostala skromno sačuvana, kao u crkvi sv. Mihajla na 
Koločepu, ili je sasvim nepoznata, pa su fragmenti 
namještaja katkada i jedini dokazi o postojanju ra- 
nosrednjovjekovne crkve. 


Sačuvane oltarne ograde, odnosno njihovi dijelovi, 
značajne su i za proučavanje predromaničkih cr- 
kava, pokazujući katkada i različite faze razvitka i 
pregradnje. 


77. T. Marasović (2007.), 101-120. 
75 T. Burić (1997.b), 57 id. 


Slika 343: Predromanička apsidalna katedra u Poreču 


Slika 342: Ostatci predromaničke apsidalne katedre 
iz crkve sv. Marije u Biskupiji 


Sasvim sačuvana oltarna ograda in situ u crkvici sv. 
Martina u Splitu iznimna je pojava, pa se poznava- 
nje toga namještaja zasniva najviše na bezbrojnim 
dijelovima i ulomcima te idejnim ili muzejskim 
rekonstrukcijama ograde poput one iz bazilike u 
Koljanima kod Vrlike u MHAS-u ili one iz Sv. Mi- 
hajla na Koločepu.? U pojedinim restauriranim 
ranosrednjovjekovnim crkvama poput Sv. Jure na 
rtu Marjana ili Sv. Mikule u Splitu postavljene su na 
izvornome mjestu replike oltarnih ograda, izrađene 
prema autentičnim dijelovima i ulomcima. 


Slika 344: Oltarna ograda visokog tipa iz Koljana, 


Razumljivo je stoga da su oltarne ograde privukle : ; 
rekonstruirana u Muzeju HAS u Splitu 


najviše pažnje istraživača koji su se dosada bavili 
pitanjem njihova porijekla i oblika (Karaman,?" Ra- 
panić"'), izgrađivali na njima kronološku osnovu 
razvitka svekolike umjetnosti toga razdoblja (Petri- 
cioli???), identificirali klesarske radionice (Petricio- 
li, Jakšić,“ Burić,?? Jurković"), ili načinili korpus 
ranosrednjovjekovne epigrafike (Delonga?7). 


7%. Ž, Peković / D. Brajnov / D. Violić (2005.), 1-10. 

7 Lj. Karaman (1963.a), 97-103. 

1 Ž. Rapanić (1987.), tb. XXVI. 

72 1. Petricioli (1980.a), 113i d. 

75 1. Petricioli (1960.). 

7% N. Jakšić (1980.), 27 i d., (1981.) 21 i d., (1984.b), 243-252, 
(1986.), (1995.), 141-150, (2002.), 111-121. 

75 T, Burić (1992.b), 207 i d., (1993.), 177i d. 

7% M. Jurković (1985.), 183 i d. Slika 345: Plutej i pilastar oltarne ograde niskog tipa 

77 V. Delonga (1996.). iz katedrale sv. Pelagija u istarskom Novigradu 


Slika 346: Oltarne ograde niskoga tipa, replika u crkvi 
sv. Jure na rtu Marjana u Splitu 


Naziv 


U hrvatskoj povijesno-umjetničkoj terminologiji za 
liturgijski namještaj koji dijeli svetište od prostora 
za vjernike uvriježili su se nazivi: oltarna ograda ili 
oltarna pregrada. Kako se pojmom pregrada u hr- 
vatskoj arhitektonskoj terminologiji označava obič- 
no zid koji sasvim dijeli (pregrađuje) dva prostora, 
to se za ovaj slučaj čini primjerenijim naziv ograda, 
kojim se prezbiterij ograđuje od ostatka crkvenog 
prostora, pogotovo kad se ima u vidu da ograda (za 
razliku od pregrade) ne prekida vizualni spoj dvaju 
susjednih prostora. 


Iz starohrvatske baštine međutim potječe spomenik 
koji nedvojbeno svjedoči o izvornom nazivu toga 
dijela liturgijskoga namještaja u ranome srednjem 
vijeku. Iz stare crkve sv. Petra na Lučcu u Splitu iz 
XI stoljeća, porušene u XIX. stoljeću, sačuvan je za- 
bat s karakterističnom ukrasnom kompozicijom na 
prednjoj strani.7* 


Na poleđini je natpis: 


+ EGO PETRVS NEPVTVS FECIT CANCELLV(m), 
dakle, s imenom umjetnika (Petrus Neputus)?? i s 
izvornim nazivom za oltarnu ogradu, a to je cance- 
Ilum (latinski ograda). 


78 M. FIćche-Morgues i sur. (1992.), 246-247, tb. V, 1. 


Slika 347: Prednja strana zabata oltarne ograde iz stare 
crkve sv. Petra na Lučcu u Splitu 


Slika 348: Stražnja strana zabata oltarne ograde iz crkve 
sv. Petra na Lučcu u Splitu s uklesanim imenom majstora 


7% U tumačenju natpisa Ž. Rapanić (1982.c) drži da je Petrus Neputus puno ime klesara, dok N. Jakšić (1993.a) smatra da je samo 
Petrus ime, a Neputus oznaka srodnosti majstora prema donatorima. 


Položaj 


U starokršćanskom i ranosrednjovjekovnom razdob- 
lju javljaju se položajem i oblikom različiti tipovi ol- 
tarnih ograda.5% 


S obzirom na položaj u crkvi, u ranome srednjem 
vijeku prevladava tip cancelluma, koji je u ravnoj crti 
dijelio prezbiterij od vjerničkoga prostora. U rano- 
srednjovjekovnim crkvama u Dalmaciji iznimna je 
pojava korske ograde, koja je ograđivala prostor 
beme (schola cantorum), isturen u srednjem brodu 
prema vjerničkom prostoru, poput one u ranoro- 
maničkoj bazilici sv. Petra u Dragi na Rabu.*" Naj- 
poznatija dobro sačuvana bema iz karolinškoga 
doba nalazi se u starokršćanskoj crkvi sv. Sabine na 
Aventinu u Rimu.*“ Ranosrednjovjekovnu bemu 
može se naslutiti i u većim dalmatinskim crkvama 
pretežito starokršćanskoga podrijetla koje su imale 
i svoj predromanički kontinuitet, kako to pokazuju 
pluteji iz splitske i zadarske katedrale. Ograda ni- 
skoga tipa dijelila je prezbiterij od vjerničkoga pro- 
stora u crkvi sv. Jure na rtu Marjana u Splitu, gdje je 
in situ pronađen samo ostatak lijevog pluteja. Po tim 
ostatcima izrađena je rekonstruirana replika cjelo- 
vite oltarne ograde i postavljena prigodom obnove 
crkve.?? 


U najvećem broju centralnih polikonhnih građevi- 
na oltarna ograda nalazila se po sredini crkve, pri- 
mjerice u crkvi Sv. Trojice u Splitu, u kojoj su sve tri 
konhe na istočnoj strani bile u funkciji apsida i pri- 
padale prezbiteriju, a sve tri zapadne konhe pripa- 
dale su prostoru za vjernike.*“ Do sličnih zaključaka 
došlo se proučavanjem drugih građevina istoga še- 
sterokonhnog tipa (crkve sv. Mihovila u Brnazama 
kod Sinja i u Pridragi, crkva u Kašiću, Sv. Marija u 
Trogiru). 


Upravo svojim položajem između prostora za vjer- 
nike i prezbiterija ranosrednjovjekovne oltarne 
ograde imaju tako istaknuto značenje u crkvenom 
interijeru. Zato su one bile i najpogodnije mjesto na 
kojem su se u natpisima davali osnovni podatci o 


% Ž. Rapanić (1987.), tabla XXVI. 
% M. Domjan (2001.), 24, N. Jakšić (1983.), 207. 
8% €. L. Ragghianti (1968.), 773-774. 


crkvi, titularu, naručitelju i organizatoru izgradnje, 
a katkada i o samom majstoru. 


Oblici 


U ranosrednjovjekovnoj Dalmaciji neusporedivo 
najveći broj oltarnih ograda pripadao je tzv. viso- 
kom tipu s trabeacijom, ali je kod određenog broja 
crkava, osobito onih ranije datiranih, zapažena i 
pojava cancelluma niskog tipa, koji je prevladavao u 
starokršćanskom razdoblju. 


Ograde niskoga tipa 


Ograde bez trabeacije među muzejskom građom 
prepoznaju se po pilastru koji ne nosi stupić nego 
pokazuje poseban ukrasni završetak poput poluku- 
gle, kao što je bio slučaj u katedrali sv. Pelagija u No- 
vigradu u Istri.** U manjim jednobrodnim crkvama 
pluteji su bili postavljeni i bez bočnih pilastara, ali je 
u tom slučaju ukras rubnoga dijela slijedio uobičaje- 
ni ukras pilastara, kao primjerice u crkvi sv. Jurja na 
rtu Marjana u Splitu. 


U ogradama širih i višebrodnih crkava pluteji su bili 
interpolirani pilastrima. Pluteji zadarske i splitske 
katedrale (u najranijoj fazi) također su pripadali ni- 
skom tipu ograde. 


Ograde visokoga tipa 


U golemoj većini ranosrednjovjekovnih crkava u 
Dalmaciji prezbiterij je od vjerničkoga prostora di- 
jelila ograda visokoga tipa s gredama i sa zabatom ili s 
lukom. Grede s lukovima na oltarnim ogradama 
znakovite su i za predromaničke crkve u drugim 
područjima zapadne Europe, dokazane ne samo sa- 
čuvanim ostatcima nego i opisima onodobnih pisa- 
ca. Tako se u samostanskoj crkvi u St. Riquier u Cen- 
tuli izričito spominju grede i lukovi (frabes cum arcu- 
ibos), a u opisu oltarnih ograda u nekim crkvama IX. 


805.3, Marasović / T. Marasović / M. Marasović (1996.), slika na korici. 


84.3, Marasović / T. Marasović / M. Marasović (1971.), 19. 
%5 T, Marasović (1994.), 58, P. Vežić (1991.a). 


*%* M. Jurković: Novigrad, katedrala Sv. Pelagija, HiK, I, Split 2000., 42-54. 

Slika 349: Oltarne ograde visokog tipa s jednim i s tri ulaza: 
a Sv. Mihajlo na Koločepu (Peković) 
b. Sv. Petar u Dubrovniku (Peković), 
c. Sv. Petar i Mojsije u Solinu (Dyggve) 


%7 Lj. Karaman (1963.a), 99. 


stoljeća zabilježen je njihov kružni oblik (“cancellos 


arcusque per gyrom“, “columnas cum marmoribus 
desuper in gyro sculptis decoravit“).7 


Starokršćanski tip visoke oltarne ograde s trabeaci- 
jom bez zabata ili luka nije bio uobičajen u Dalma- 
ciji u ranome srednjem vijeku. 


U jednobrodnim crkvama primijenjen je jednostav- 
niji tip cancelluma s jednim zabatom iznad središ- 
njega ulaza; u trobrodnim crkvama (ili troapsidnim 
građevinama centralnoga tipa) obično su tri ulaza u 
prostor svetišta, od kojih je svaki natkriven zabatom 
(ili lukom). Izvorni izgled složene troulazne oltar- 
ne ograde u ranoromaničkoj trobrodnoj bazilici sv. 
Petra i Mojsija u Solinu svojedobno je bio predložio 
E. Dyggve/*" a troulaznu oltarnu ogradu u crkvi 
sv. Petra u Dubrovniku, bazilici s upisanim tran- 
septom, prikazao je Ž. Peković.#% Na jednom i dru- 
gom spomenutom primjeru ulazi su bili nadvišeni 
trokutastim zabatima. U crkvama centralnoga tipa, 
poput Sv. Trojice u Splitu, ulaze su nadvisivala tri 
polukružna luka.*'" Ponegdje je samo središnji ulaz 
bio nadvišen trokutnim zabatom, dok su se nad ula- 
zima u bočne brodove nalazili lukovi, kako to pred- 
laže Jakšić za ranosrednjovjekovnu crkvu sv. Marte 
u Bijaćima.*" (sl. 103.) 


Dijelovi oltarne ograde 


Građa u hrvatskim muzejima pruža obilje podata- 
ka o osnovnim dijelovima predromaničke oltarne 
ograde, što ih čine baze, pluteji, pilastri i stupići s 
kapitelima, grede, zabati ili lukovi te križ na samom 
vrhu. 


Podnožja (baze) 


U mnogim ranosrednjovjekovnim crkvama u Dal- 
maciji u kojima oltarna ograda nije sačuvana ili su 
od nje ostali samo poneki ulomci, njezino izvorno 
postojanje, isto kao i položaj, dokazuje sačuvana 
baza (podnožje). U najvećem broju proučenih crka- 
va tu podlogu čini stepenica koja dijeli niži prostor 


%5 E, Dyggve (1957.), 238. Pojedini autori osporavaju Dyggveovu rekonstrukciju oltarne ograde u Zvonimirovoj krunidbenoj bazilici 
u Solinu jer su neki od njezinih pluteja (danas u splitskoj krstionici) atribuirani liturgijskom namještaju splitske katedrale. Usp. T. 


Marasović (1997.c), 17. 
0%. Ž, Peković (1996.), 270-271, sl. 4, 5. 
80 3, Marasović / T. Marasović / M. Marasović (1971.), 8. 
5 N, Jakšić (2004.b), 267. 


za vjernike (quadratum populi) od povišene razine 
prezbiterija. Da je stepenica zaista bila u funkciji pod- 
nožja oltarne ograde, prepoznaje se po udubinama, 
koje u mnogim slučajevima pokazuju položaj pluteja 
i pilastra, odnosno raspon ulaza u prezbiterij. 


Pluteji 


Kao monolitne ploče, pluteji iz predromaničkoga 
razdoblja ukrašeni su pleternim ukrasom kao uni- 
verzalnim likovnim govorom toga doba, obično 
profilirani s istaknutom letvom pri vrhu. 


Pluteji su, kao i svi dijelovi ograde, u pravilu li- 
kovno obrađeni samo s vanjske strane prezbiterija, 
okrenute prema vjernicima. 


Iznimna je pojava tranzene iz crkve sv. Marije u 
Biskupiji, koja je perforirana i obrađena s vanjske 
i unutarnje strane, tj. prema prostoru za vjernike i 
prema svetištu. Ostaje međutim otvorenim pitanje 
je li ta tranzena pripadala nekoj vrsti niske prezbi- 
terijske ograde ili je to pak prozorska tranzena, kao 
što se s razlogom danas pretpostavlja.*!? 


Pilastri, stupovi i kapiteli 


Na oltarnim ogradama višebrodnih crkava pilastri su 
spojni elementi među plutejima, a na ogradama jed- 
nobrodnih crkava rubni elementi na ulazu u prezbi- 
terij. S obzirom na izdužene proporcije pilastara, ple- 
terni ukras na njima koncipiran je u vertikalnom nizu 
uobičajenih motiva umreženih trakova i isprepletenih 
kružnica. Pilastri nose stupove kružnoga ili poligo- 
nalnog presjeka koji su u većini slučajeva monolitno 
isklesani, obično zajedno s kapitelima iz jedinstve- 
noga kamenoga (ili mramornog) bloka. U crkvici sv. 
Martina nad sjevernim vratima Dioklecijanove palače 
u Splitu iz istoga monolitnog komada kamena iskle- 
sane su letve pluteja, pilastri, stupovi i kapiteli. To je 
jedinstven primjer u kojem su kamenu površinu plu- 
teja zamjenjivale vjerojatno neke tkanine. 


Kapiteli oltarnih ograda slijede uobičajene tipske 
obrasce predromaničkih odnosno ranoromaničkih 
plošno obrađenih kapitela, i u smislu dekorativ- 


noga koncepta zapravo se ne razlikuju od kapitela 
konstrukcijskih kolonada, oltara, ciborija ili otvora. 


U oltarnim ogradama niskoga tipa pilastri nisu no- 
sili stupove. Gornji završetak pilastra naglašavala je 
polukugla, kao u već spomenutoj crkvi sv. Pelagija 
u Novigradu, ili pak sama ukrasna kompozicija s 
križem pri vrhu, kao u slučaju pluteja iz splitskoga 
Arheološkog muzeja koji potječu iz katedrale i iz cr- 
kve sv. Lovre na Pazdigradu u Splitu.?? 


Grede (arhitravi) 


Na oltarnim ogradama visokoga tipa grede su za- 
hvaćale cijelu širinu crkve između jednoga i drugo- 
ga bočnog zida, a bile su poduprte stupovima na 
sredini. Uz ukras u gornjoj zoni, grede u pravilu 
imaju u donjoj zoni uklesani natpis koji iznimno 
(primjerice, na Gaduinu natpisu u Splitu) zahvaća 
i donju plohu grede.?'“ 


Zabati i lukovi 


U najvećem broju dosad poznatih oltarnih ograda u 
središtu trabeacije nalazio se u trokutni zabat s po- 
lukružnim lukom na donjoj stranici trokuta. U znat- 
no manjem broju crkvenih interijera ulaz je umjesto 
zabata nadvisivao polukružni luk, i to pretežito u 
crkvama centralnoga tipa. Pojava luka umjesto tro- 
kutnoga zabata može se objasniti težnjom za uskla- 
đenjem toga najnaglašenijega dijela liturgijskoga 
namještaja sa svekolikim kružnim naglaskom crk- 
venog interijera. Lukovi umjesto zabata znakoviti 
su za ranije predromaničko razdoblje, a nastavljaju 
tradiciju starokršćanskih cancelluma toga tipa, kako 
to pokazuje ograda iz kapele Prosdocimo u crkvi S. 
Giustine u Padovi, koja se datira u V. stoljeće.*? I u 
nekim drugim regijama ranosrednjovjekovne Euro- 
pe javljaju se polukružni lukovi ograda, kao što je 
slučaj u španjolskoj pokrajini Asturiji iz karolinško- 
ga doba (primjerice, S. Cristina de Lena.?'*) 

U ranosrednjovjekovnoj Istri javlja se kao središnji 


dio trabeacije kombinacija zabata i luka, koja među- 
tim nije (zasada) poznata na prostoru Dalmacije. 


*12 Tumačenje tranzene u funkciji prozora zastupa A. Milošević (2002.), 16. 
*15M. P Fleche-Morgues / P. Chevalier / A. Piteša ( 1992.), 283, L 9 i 10. 


54 V, Delonga, arhitrav oltarne ograde, HiK, IL, 143. 
85, L. Ragghianti (1968.), 79. 
816. X. Barral i Altet (1997.), 206-207. 


Slika 350: Oblici središnjega dijela oltarne ograde visokog 
tipa: a. luk iz Kaštel Sućurca, b. zabat iz Šopota, 
c. zaobljeni zabat iz Arheološkog muzeja u Puli 


U Dalmaciji je tip trabeacije s lukovima svojstven 
prije svega šesterokonhnim crkvama (Sv. Trojice u 
Splitu, sv. Mihovila u Brnazama, crkva u Trogiru), 
ali se, kao i u Istri, pojavljuju i u crkvama longitu- 
dinalnih tipova. Dalmatinski i istarski primjeri toga 
tipa cancelluma datiraju se u karolinško razdoblje 
od druge polovice VIII. do kraja IX. stoljeća, pa nji- 
hova pojava prati ranije razdoblje predromanike. 


Dosada poznati primjeri lukova oltarnih ograda na 
području Dalmacije potječu iz crkava Sv. Trojice u 
Splitu," sv. Marije na Poljudu,** nepoznate crkve 
u Kaštel Sućurcu," sv. Marte (sv. Ivana) u Bijaći- 
ma, sv. Mihovila od Ivernića u Malom polju kraj 
Trogira, sv. Maura na Čiovu kod Trogira,! sv. 
Mihovila u Brnazama kod Sinja, sv. Lovre u Do- 
njem Polju kod Šibenika, Sv. Trojstva (sv. Donata) 
u Zadru,** sv. Marije u Pađenima, ** sv. Martina u 
Lepurima,/** crkvine u Galovcu.?“ 


Ipak, u morfologiji ranosrednjovjekovnoga liturgij- 
skog namještaja u Europi i osobito u Dalmaciji pre- 
vladava tip oltarne ograde s trokutnim zabatima, 
kojima oblici variraju od istostraničnih trokuta, ili 
čak nekih primjera tupoga kuta, do primjera izrazito 
oštrih kutova. Usporedna analiza sačuvanih zabata 
pokazuje da su tupokutni, istostranični ili tek malo 
šiljati trokuti svojstveni karolinškom razdoblju do 
kraja IX. stoljeća, a da zabati izrazito oštrog kuta 
pripadaju XI. stoljeću. 


Prateći naime trokutne zabate oltarnih ograda iz 
karolinškoga razdoblja u Hrvatskoj po stupnjevima 
zašiljenosti njihovih vrhova, može se zapaziti da se 


517], Marasović / T. Marasović / M. Marasović (1996.), bilj. 22. 

"5 D, Matetić (2002.), 280. Crkva potječe iz prve četvrtine XI. 
stoljeća, pa bi oltarna ograda s polukružnim lukom, ako 
pripada toj crkvi, bila najkasniji datirani primjer toga tipa u 
hrvatskoj predromanici. Izraženo je međutim i mišljenje da 
ulomci iz te crkve potječu iz obližnje crkve Sv. Trojice; usp. 
N. Jakšić (2004.b), 279-282. 

8  Iznesena je pretpostavka da je luk izvorno pripadao split- 
skoj katedrali, odakle je dospio u Kaštel Sućurac; usp. HiK, 
II, 133. 

#0 HiK,IL 146; N. Jakšić (2004.b), 280-282, taj luk vezuje uz tro- 
girsku crkvu sv. Marije. 

#21 HiK, 11, 170-171. 

#22 V. Delonga (1996.), 50-52. 

83 0.c,147. 

%P Vežić (2002.), 118. 

#5. V, Delonga (1996.), 219-222. 

%%  HiK, 11, 288. 

#7 V. Delonga (1996.), 184. 

Slika 351: Lukovi oltarnih ograda: 
a. kapela S. Prosdocima u crkvi S. Giustine u Padovi, 
b. Sv. Lovre u Šijani (Istra), 
c. Sv. Trojstvo (Sv. Donat) u Zadru, 
d. Sv. Trojica u Splitu, 
e. Sv. Mihovil od Ivernića u Malom polju kraj Trogira, 
f. Sv. Maur u Žednom na Čiovu, 
g. Sv. Marta (Sv. Ivan) u Bijaćima, 
h. Sv. Martin u Lepurima 


odmicanjem karolinškoga doba od ranije prema ka- 
snoj fazi postupno zaoštravaju kutovi tih vrhova. 
Zabat iz crkve sv. Sofije u Dvigradu u Istri, prem- 
da sačuvan samo kao ulomak središnjega dijela, 
pokazuje izraziti tupi kut (118%), a datira se u kraj 
VIII. ili početak IX. stoljeća.** Slijede zabati poput 
onoga iz crkve sv. Marije Velike kraj Bala (85%), ko- 
jemu ranu dataciju s kraja VIII. stoljeća potvrđuje 
i primjena astragala iz još uvijek prisutnoga antič- 
koga ukrasnog repertoara. Doduše, i dva zabata iz 
Šopota i Ždrapnja, datirana u zadnju četvrtinu IX. 
stoljeća, pokazuju približno iste kutove (oko 85*) u 
oblikovanju vrha zabatnog trokuta.** Znatno tuplji 
od kutova istostraničnoga trokuta i zabati su sku- 
pine reljefa kojoj pripada ograda trogirske katedra- 
le (82), zabat u Muzeju grada Trogira (82*), u Bi- 
skupiji (80%), u Sv. Marte u Bijaćima (78*), u Otresu 
(76*), u Bolu na Braču (75*), a uglavnom se datiraju 
u početak IX. stoljeća.%“ Pojedini zabati koji su nat- 
pisima s imenima hrvatskih vladara datirani u kraj 
IX. stoljeća (ne računajući već spomenute primjere 
iz Šopota i Ždrapnja), poput drugog zabata iz Šo- 
pota (75%) ili iz crkve sv. Cecilije u Biskupiji (66%), 
već se približavaju kutu karakterističnom za isto- 
stranične trokute. Sa samoga kraja IX. ili početka X. 
stoljeća, kako to nedvojbeno dokazuje natpis kne- 
za Muncimira, potječe zabat kojemu stranice točno 
odgovaraju istostraničnom trokutu, a kut na vrhu 
zabata iznosi 60“.%: 


Ako navedene zabate iz karolinškoga doba uspo- 
redimo sa zabatima postkarolinškoga vremena XI. 
stoljeća i osobito s onima s kraja stoljeća, koji su 
pripadali ranoromaničkim crkvama, uvjerit ćemo 
se kako se razvojem predromanike i daljom evolu- 
cijom istoga oblika u ranoromaničkom razdoblju 
osjetno zaoštravaju kutovi trokutnih zabata. I u tom 
razdoblju dakako ima iznimaka jer oblikovanje za- 


bata s većom ili manjom oštrinom kutova ovisi i o 
individualnoj sklonosti majstora klesara. Tako zabat 
iz splitske crkve sv. Teodora (Gospe od Zvonika), 
datiran oko kraja predzadnjega desetljeća XI. stolje- 
ća imenom splitskoga priora Furmina (Firmina),? 
pokazuje na vrhu trokuta još uvijek relativno bla- 
ži kut od 75", ali zabat iz Koločepa, koji je pripisan 
istoj radionici,** pokazuje već izrazito oštri kut 
(55), znakovit za kraj XI. stoljeća. I drugi datirani 
zabati iz istoga doba pripadaju skupini spomenika 
s vrhovima trokuta koje obilježava oštri kut izme- 
đu 67? i 45%. To su zabat oltarne ograde Zvonimi- 
rove krunidbene bazilike u Solinu s kraja treće čet- 
vrtine XI. stoljeća (67*), zabat s likom Bogorodice iz 
Crkvine u Biskupiji, datiran u treću četvrtinu XI. 
stoljeća**“ (60*), zabat s likom Krista iz Sustipana s 
kraja XI. stoljeća?# (56%), zabat iz crkve sv. Mikule u 
Splitu, vjerojatno sa samoga kraja XI. ili čak početka 
XII. stoljeća** (50*) i drugi zabat iz crkve sv. Petra 
u Splitu (danas u lapidariju Muzeja HAS u Splitu), 
također s kraja XI. stoljeća (45%). 


Okolnost da su raniji datirani zabati oblikovani s 
blažim kutom na vrhu trokuta, a oni kasniji s oštri- 
jim nipošto ne može biti slučajnost, pa se ta pojava 
može protumačiti određenom težnjom k vertikaliza- 
ciji, do koje dolazi sazrijevanjem stila od kasne an- 
tike preko ranije predromanike na početku ranoga 
srednjeg vijeka prema romanici na njegovu kraju.*7 


Dokazuju to i dva kasnoantička primjera oblikova- 
nja zabata s lukom na tlu Hrvatske. Jedan je Proti- 
ron na Peristilu Dioklecijanove palače u Splitu (na 
samom početku IV. stoljeća), s izrazito tupim kutom 
vrha trokuta od 130“. Lik Dobrog pastira na solin- 
skom sarkofagu (danas u splitskom Arheološkom 
muzeju), također s početka IV. stoljeća,*%* uokviren 
je lukom nadvišenim zabatom tek malo oštrijeg 
kuta (120%). 


2% B. Marušić, Kompleks bazilike sv. Sofije u Dvigradu, Histria archeologica, Pula, 2/ 1992. 


#2 V, Delonga (1996.), 166, 252. 


% Datiranje zasnovano na Karolinškom katalogu (HiK, II) i na katalogu koji je objavila V. Delonga (1996.). 

#1 V. Delonga (1996.), 118-119, tb. LIL; iznimku u tom smislu čini zabat iz Kule Atlagića, koji je izvorno pripadao ranosrednjovjekovnoj 
crkvi u selu Tihliću. Zabat iz te crke, na kojem se ime Budimerius identificira s imenom dvorskog župana, odnosno župana kne- 
ginje iz doba kneza Muncimira, pokazuje izrazito oštri kut na vrhu (55), što je inače značajka kasnih zabata s kraja XI. stoljeća. 


#2 7, Belamarić (1991.b.); Ž. Rapanić (1997.b), 327 i d. 
#3 | Petricioli (1994.), 287-292. 
8% V, Delonga (1996.), 64. 


85. N. Jakšić (1986.) iznio je pretpostavku prema kojoj bi zabat izvorno potjecao iz Knina, naknadno prenesen na Sustipan. 


#6. T, Marasović (1994.), 210-216. 


#7. T. Marasović (2007.). Kao primjer zabata izrazito oštrog kuta naveo sam zabat iz crkve Sv. Duha u Splitu, jer je tako taj izložak 


označen u katalogu MHAS-a. Iz istraživanja A. Piteše (2007.), 112-117., proizlazi da taj zabat potječe iz crkve sv. Petra na Lučcu u 
Splitu. 


b. katedrala sv. Lovre u Trogiru 


c. Sv. Sebastijan (Muzej grada Trogira) 


f. Sv. Cecilija u Biskupiji 


Slika 352: Zabati oltarnih ograda karolinškog razdoblja 


Slika 353: Zabati oltarnih ograda iz XI. stoljeća: 
a. Sv. Petar i Mojsije u Solinu, b. Sv. Mihajlo na Koločepu, 
c. Sv. Stjepan na Sustipanu, d. Sv. Marija u Biskupiji, 

e. Sv. Teodor (Gospe od Zvonika) u Splitu, 
f. Sv. Mikula u Splitu 


Na početku ranoga srednjeg vijeka javljaju se ne- 
što oštriji kutovi vrha trokuta, kako to pokazuju ne 
samo spomenuti zabati oltarnih ograda karolinškog 
doba u Hrvatskoj nego i oblikovanje zabata ciborija. 
Uz karakteristični tip predromaničkih ciborija, obli- 
kovanih s ravnim stranicama, nadvišenima pirami- 
dalnim krovom, bio se u ranome srednjem vijeku 
razvio i drugi tip ciborija sa zabatom, od kojeg je 
najpoznatiji primjer iz crkve sv. Vincenta iz Cortone, 
datiran natpisom iz doba Karla Velikog** (105%). 


Sazrijevanjem predromaničkoga sloga i nagovješta- 
jima rane romanike dolazi do vertikalizacije koja se 
na zabatima odražava u oblikovanju trokutastih li- 
kova oštrijih kutova. Ponovno se za usporedbu sa 
zabatima iz XI. stoljeća na tlu Hrvatske mogu nave- 
sti primjeri ciborija sa zabatima iz Italije, na kojima 
su već znatno zaoštreni kutovi zabata, među kojima 
je najpoznatiji primjer ciborija iz milanske crkve S. 
Ambrogio, na kojem je kut vrha trokuta već znatno 
zaoštren (93%) u odnosu na karolinški primjer. 


Hrvatski primjeri vrlo jasno dakle pokazuju da je 
postupna vertikalizacija bila rezultat razvitka oblika 
od kasnoantičkoga Protirona Dioklecijanove palače 
s početka IV. stoljeća do zabata iz crkve sv. Petra u 
Splitu s kraja XI. stoljeća, kojim se vršni kut trokuta 
reducirao za čak 85“. 


Navedene usporedbe s antičkim primjerima bit će 
potrebne i pri razmatranju porijekla zabata s lukom 
kao arhitektonskoga motiva. Većje Ć. Truhelka upo- 
zorio na Protiron Dioklecijanove palače u Splitu kao 
uzor u oblikovanju starohrvatskih zabata?“ a nje- 
govo je mišljenje prihvatio i Karaman, uz određene 
rezerve, kojima se antičko porijeklo toga motiva ne 
svodi samo na Dioklecijanovu palaču u Splitu nego 
i na širi prostor razvitka antičke arhitekture car- 
skog doba, koju obilježava pojava tzv. “sirijskog za- 
bata“.*! Usporedba sa splitskim primjerom primje- 
rena je, po mojem mišljenju, ne samo zbog sličnosti 
oblika nego i funkcije s obzirom na to da zabat s 
lukom na Protironu obilježava ulaz u carev stan, na 
isti način na koji je taj motiv u ranome srednjem vi- 
jeku obilježavao ulaz u svetište Božjega hrama. Spo- 
menuta oltarna ograda s lukom iz crkve sv. Giustine 
u Padovi oblikovana je baš kao i splitski Protiron s 


#8 N. Cambi (2002.), 256. 


Slika 354: Usporedba kutova trokutanih zabata 
u antici i srednjem vijeku: 
a. Dioklecijanova palača u Splitu, 
Protiron na ulazu u Dioklecijanov stan, 
b. zabat iz crkve sv. Petra u Splitu 


trabeacijom na četiri stupa, doduše samo s lukom, 
bez trokutnoga okvira. Razvitkom predromanike, 
pa i rane romanike, osobito na tlu Hrvatske i to naj- 
više baš u Dalmaciji, luk pod trokutnim zabatom 
postat će prevladavajući oblik oltarnih ograda. 


8% Corpus della scultura altomedievale, IX La diocesi di Arezzo, Spoleto 1977., 114-116. 


#0 Ć, Truhelka (1931.), 201. 
#1 Lj. Karaman (1963.a), 101-102. 


S pojavom zrele romanike visoki će tip oltarne ogra- 
de ustupiti svoje mjesto niskom cancellumu. Oltar- 
na ograda u crkvi sv. Mikule u Splitu, postavljena u 
drugoj fazi razvitka te crkve oko početka XII. stolje- 
ća, jedan je od zadnjih primjera u kojem je zadržan 
karakteristični oblik visoke ograde sa zabatom, ali 
već je ondje pleterni ukras sasvim zamijenjen roma- 
ničkom profilacijom, u skladu s novim ukrasnim 
izrazom toga razdoblja visokoga srednjeg vijeka. 


Križ nad zabatom 


Na rijetkim ogradama sačuvan je iznad zabata križ 
kao završni simbolički element u svekolikom izgle- 
du cancelluma. Nadvisivao je cancellum u Spasitelje- 
voj crkvi u Plavnome kod Knina, u Sv. Mihovila u 
Brnazama kod Sinja, a najljepši primjer ranosrednjo- 
vjekovnoga kamenog raspela pronađen je u ulomci- 
ma u katedrali sv. Marije u Biskupiji,* za koji nema 
dokaza da se nalazio na vrhu zabata oltarne ograde, 
ali ne bi trebalo isključiti ni takvu mogućnost. 


Slika 355: Križ iz Biskupije 


Ambon 


Među ulomcima liturgijskoga namještaja ranosred- 
njovjekovnih crkava u Dalmaciji propovjedaonice 
su rijetko prepoznate. Nije isključeno da su mnogi 
manji ulomci ukrašeni pleterom među bezbrojnim 
pronađenim fragmentima mogli pripadati i pro- 


#2 V. Delonga (1996.), 71. 
55, Petricioli (1989.), 25-40. 


povjedaonicama, ali sigurne podatke o predroma- 
ničkim ambonima pokazuje samo nekoliko nalaza, 
prepoznatih po karakterističnom obliku ograde 
stubišta ili prsobrana što ga čine zaobljene ploče 
“koša“ ambona. 


U ranosrednjovjekovnoj se Dalmaciji amboni prate 
od VIII. do XI. stoljeća, a njihovi su ostatci pronađe- 
ni među ulomcima namještaja katedrala i poneke 
veće bazilikalne građevine. 


Dio ograde stubišta ambona uzidan je u lunetu cr- 
kve sv. Marije na Krku. Njegovu kosu plohu ograde 
stubišta naglašava ne samo raspored pleternih viti- 
ca nego i ukrasna bordura s bušenim rupicama uo- 
kvirenima kružnicom. Ambon se datira u kraj VIII. 
ili početak IX. stoljeća. 


U rasponu između sredine VIII. i početka IX. stoljeća 
datira se i ambon zadarske katedrale, koji je ostao sa- 
čuvan u ostatcima dvaju zaobljenih prsobrana. Jedan 
od njih pronađen je u nasipu glavne apside katedra- 
le, a drugi u kasnosrednjovjekovnoj crkvi sv. Miho- 
vila na otoku Pašmanu, ali po istovjetnom se ukra- 
su zaključuje da potječe iz iste propovjedaonice. 
Ukras čine kvadratične kasete u dvai tri niza podije- 
ljene tracima ispunjenim dvoprutom pletenicom. Na 
jednoj je strani križ, simboli evanđelista i paun, a na 
drugoj Agnus Dei i različiti životinjski simboli. 

Iz prve polovice IX. stoljeća potječu i četiri dijela 
ambona pronađena u katedrali sv. Marije u Bisku- 
piji. Svi dijelovi pripadaju stubištima: stupić ste- 
peništa, ukrašen pleternim kružnicama na dvjema 
stranama, ravna ploča istoga stubišta, ukrašena 
ispresijecanim kružnicama, kosa ploča, koja uz isti 
motiv ima i rubni niz kuka, te ploča strmijeg dijela 
ograde, koja je osim rubnim kukama ukrašena pra- 
vokutnom troprutom mrežom. 


Ogradne strane ambona pronađene su i u bazilici 
sv. Bartula u Kninu, a datirane su u treću četvrtinu 
X. stoljeća natpisom koji spominje kralja Držislava. 
Ploče su pravokutne, zakošene pri dnu, ukrašene 
ispresijecanim troprutim kružnicama i rombovina, 
a natpisni trak s imenom kneza(?) Svetoslava(?) i 
kralja Držislava ispunja njihov gornji rub. 


Perforirana ploča iz splitske katedrale vjerojatno 
je također pripadala ambonu iz kasne faze ranoga 


Slika 356: Starokršćanske i ranosrednjovjekovne propovje- 
daonice: a. rekonstrukcija ambona iz Eufrazijane u Poreču 
(Chevalier), b. ulomci prsobrana ambona iz Gurana kod 
Vodnjana u Istri, c. ulomci prsobrana ambona iz zadarske 
katedrale, d. ograda stubišta ambona iz Crkvina u Biskupi- 
ji, e. ploče iz Kapitula u Kninu 

srednjeg vijeka, možda s kraja XI. stoljeća. Uz više- 
prute kružnice, ispresijecane dijagonalnim tracima, 
na ranoromaničko doba upućuje motiv lozice koja 
prati rubove ploče u funkciji ograde stubišta propo- 
vjedaonice. 


Središnju ploču ambona iz druge polovice XI. stolje- 
ća u crkvi sv. Marije u Biskupiji ispunjao je frontalno 
prikazani lik orla. 


Iz navedenih primjera može se zaključiti da se ra- 
nosrednjovjekovne propovjedaonice nisu oblikom 
bitno razlikovale od starokršćanskih ambona, nači- 
njenih od zaobljenoga prsobrana, te stubišta s dvije 
strane, ograđenih kosim pločama. Čak je i ukrasni 
nacrt s odvojenim kasetama naslijeđen od starokrš- 
ćanskih ambona. Obilježje ranosrednjovjekovnoga 
razdoblja na navedenim primjerima pokazuju ka- 
rakteristični motivi pleterne plastike, po kojima je 
moguće pratiti i razvitak ukrasa od rane preko zrele 
predromanike do ranoromaničkih motiva na izma- 
ku ranoga srednjeg vijeka. 


Štionik 

Među dijelovima i ulomcima liturgijskoga namje- 
štaja crkve sv. Cecilije u Biskupiji prepoznat je i štio- 
nik (legile), kameni stalak s kojega se tijekom obreda 
čitala naslonjena liturgijska knjiga. Nad stupom čet- 
vrtasta presjeka stajala je skošena ploča, ukrašena 
na rubovima motivom dvoprutih pletenica. 


Slika 357: Štionik iz Biskupije 


Škropionica 


Posude za svetu vodu, smještene obično blizu ulaza 
u crkvu, sačuvane /n situ ili među fundusom arhe- 
oloških muzeja, potječu iz različitih razdoblja rano- 
srednjovjekovne umjetnosti. 


Slika 359: Škropionica iz crkve sv. Marije u Biskupiji 


Na izvornom je mjestu, do samoga južnog ulaza, 
ostala u splitskoj katedrali škropionica četvero- 
lisnoga horizontalnog presjeka. Po ukrasnoj se 
obradi ona vezuje uz južna vrata, koja su različito 
datirana u dugom rasponu od druge polovice VII. 
do XII. ili čak XIII. stoljeća. Neki od motiva s tih 
vrata, kao što su životinjski likovi unutar kružnica i 
ukrasna “biserna“ bordura, ponavljaju se i na škro- 
pionici. 

Znatno je sigurnije datirana škropionica iz crkve sv. 
Marije u Biskupiji, danas u MHAS-u, rekonstruira- 
na iz više ulomaka. Oblikom je nalik kapitelima s 
četvrtastim otvorom na gornjoj strani i valjkastim 


Slika 360: Škropionica iz Sv. Cecilije u Biskupiji 


tijelom te s ravnom stražnjom stranom kojom je bila 
priljubljena uza zid. Gornje pravokutno ukrasno 
polje ispunjeno je motivima nasuprotnih voluta iz- 
među jelovih grančica, dok su na zaobljenom dijelu 
mreža pletenica i stilizirani kimation. 


Posuda za posvećenu vodu, sačuvana u segmentu 
kružne zdjele, pronađena je i među ostatcima pred- 
romaničke porušene crkve sv. Bartula na Kapitulu u 
Kninu. Nema na sebi ukrasa, ali joj je na rubu ukle- 
san natpis koji spominje opata samostana. 


Kamenica za krštenje iz Galovca oblikovana je kao 
stupić kojemu je prema vrhu udubljen recipijent za 
krsnu vodu križnog oblika. 


Krsni bazen 


Ranosrednjovjekovno je razdoblje ostavilo neuspo- 
redivo manje poznatih krsnih bazena negoli staro- 
kršćansko, iz kojeg potječe pedesetak dosad pozna- 
tih i proučenih piscina u krstionicama. Tomu je bez 
sumnje uzrok zadržavanje postojećih krstionica u 
predromaničko i romaničko doba, više nego što je 
bio slučaj s ranosrednjovjekovnim kontinuitetom 
starokršćanskih bazilika. Primjer toj pojavi može biti 
sklop u Bijaćima, gdje je starokršćanska bazilika za- 
mijenjena manjom crkvom sv. Marte. Krstionica sa 
svojom piscinom križnoga tipa nadvišena je predro- 
maničkim baptezimalnim ciborijem. 


Nekoliko ulomaka, pronađenih iskopavanjem, upot- 
punjuje tipologiju predromaničkih krsnih bazena u 
Dalmaciji. 


%4  Bayerischer Staatbibliothek, Miinchen, Cim 22053, fol. 16r. 


Ranoromaničke piscine znatno se rjeđe susreću, a u 
visokom srednjem vijeku obred krštenja uranjanjem 
(per immersionem) postupno nestaje s pojavom kr- 
štenja dolijevanjem (per infusionem). U ranoj i zreloj 
predromanici kontinuitet obreda imerzijom doka- 
zuju ne samo sačuvani krsni bazeni iz karolinškoga 
doba nego i iluminirani rukopisi, među kojima je na 
minijaturi iz Miinchena crtežom izričito prikazan 
obred krštenja uranjanjem.“ 


Stari se obred ponegdje ipak zadržao i u visokom 
srednjem vijeku, kako to pokazuju krsni bazeni u 
dvama najznačajnijim dalmatinskim nadbiskupija- 
ma, Splitu i Zadru. U Splitu je, čini se, tek u XIII. sto- 
ljeću sagrađen krsni bazen križnoga tipa od dijelova 
predromaničke oltarne ograde.** U zadarskoj krsti- 
onici iz starokršćanskog doba šesterokutni krsni 
bazen iz XIII. stoljeću, dokazuje da se tamo obred 
imerzije dugo održao. 


Među najstarije predromaničke krsne bazene svaka- 
ko spada izvrsno sačuvani zdenac koji je u Ninu za 
kneza Višeslava izradio svećenik Ivan, početkom IX. 
stoljeća. Zdenac je mramorni šesterostrani monolit, 
koji se od dna prema otvoru blago širi, ukrašen mo- 
tivom astragala u gornjoj zoni i s po dva stupića na 
krajevima svake od šest stranica. Glavni je motiv na 
prednjoj stranici križ, ispunjem troprutom pleteni- 
com, oslonjen na tordirani stupić. Najveću površinu 


Slika 361: Obred krštenja prikazan na minijaturi iz Miinchena 
(Bayerische Staatbibliothek) s početka IX. stoljeća 

*5 Sporno je datiranje srednjovjekovnoga krsnog bazena u splitskoj krstionici. Dosadašnje općeprihvaćeno mišljenje da je krsni zde- 
nac postavljen u XII. stoljeću doveo sam u pitanje (T. Marasović, 1997., c 54) pretpostavkom po kojoj su predromaničke ploče 
dospjele u krstionicu tek nakon što je postavljanjem romaničkih korskih sjedala u XTII. stoljeću morao biti uklonjen predromanički 
namještaj katedrale. I. Fisković (2002.a, 343), (2002.b, 335 i d.), ostaje međutim pri datiranju toga krsnog zdenca u XII. stoljeće. 


Slika 362: Krsni zdenac kneza Višeslava iz Nina 


zdenca ispunja natpis koji spominje kneza Višeslava 
i izvođača, svećenika Ivana.“ 


Vrlo rano, početkom IX. stoljeća, datirana je i kame- 
nica iz Kotora, vjerojatno također u funkciji krsnoga 
bazena onodobne katedrale. Ima oblik pravokutno- 
ga sanduka s ukrasom na dvjema stranama, po ko- 
jima se može povezati s datiranim ciborijem iz doba 
bizantskih careva Lava i Konstantina (813.-820.). Na 
duljoj je strani plitkoreljefni prikaz euharistije koju 
simboliziraju dva pauna što piju iz kaleža, a kraću 
stranu ukrašava stablo života s paunom i lavom. 


Da su kamenice kubičnoga oblika bile u funkciji 
krsnoga zdenca, dokazuje nalaz iz crkve sv. Lovre u 
Donjem Polju kod Šibenika, gdje je pronađena koc- 
kasta piscina, koja je bila nadvišena baptezimalnim 
ciborijem, a ukrašena geometrijskim pleternim mo- 
tivima kao što su rozete unutar pravokutnih polja i 
krug ispresijecan troprutim uzlovima.*“ 


Među brojnim ulomcima iz crkve sv. Marije na 
Crkvini u Biskupiji pronađena je i zaobljena ploča 
ukrašena pleterom u kojoj je prepoznat ostatak kr- 
stionice valjkasta oblika. Na gornjem su traku dvo- 
struko isprepleteni tropruti uzlovi, a glavni motiv 
ukrasnoga polja činio je križ ispunjen troprutim 
trakom. 

Navedeni primjeri pokazuju različite oblike predro- 


maničkih krsnih zdenaca u Dalmaciji, izrađene u 
rasponu od IX. do XI. stoljeća. 


%5  V, Delonga (1996.), 205-207, gdje je navedena i najvažnija literatura. 


#7. Ž, Krnčević (1998.b, 23); N. Jakšić — Ž. Krnčević (1997.), 91 i d. 


Slika 364: Krsni zdenac iz crkve sv. Lovre 
u Grušinama kod Šibenika 


Slika 365: Ulomak okrugloga krsnog zdenca iz katedrale 
sv. Marije u Biskupiji 


Baptezimalni ciboriji 


U nekim predromaničkim krstionicama krsne su 
bazene nadvisivali baptezimalni ciboriji. Oni se 
oblikom i sastavnim elementima ne razlikuju od 
spomenutih oltarnih ciborija, ali su — za razliku od 
četverostrane konstrukcije nad oltarom - ciboriji koji 
su nadvisivali šesterostrane krsne zdence bili prete- 
žito šesterostrani.*“* Dokazuju to poznati primjeri 
iz langobardskoga i karolinškog razdoblja u Italiji. 
Šesterostrani ciborij koji se danas nalazi u rapskoj 
katedrali izvorno je vjerojatno također nadvisivao 
krsni zdenac. 


Dva primjera iz starohrvatske baštine u Dalmaci- 
ji pokazuju međutim četverostrane baptezimalne 
ciborije: u krstionici crkve sv. Marte u Bijaćima i u 
crkvi sv. Lovre u Grušinama kod Šibenika. U oba 
slučaja ciboriji se dižu nad križnim ili kvadratič- 
nim piscinama, odnosno zdencima, pa ta okolnost 
dokazuje da šesterostrani oblik ciborija ne uvjetuje 
baptezimalni obred, nego odgovarajući, pretežito 
šesterostrani oblici krsnoga bazena. 


Tako se nad križnom piscinom kod crkve sv. Marte, 
koja je, kao i sama krstionička građevina, naslijeđe- 
na iz starokršćanskoga doba, diže dobro sačuvani 
ciborij (danas restauriran i izložen u MHAS-u u 
Splitu). Čine ga četiri stupa koja nose četiri strani- 
ce, nad kojima se diže osmerostrani piramidalni 
krov. Stranice ispunjaju pleterni ukrasi s prikazima 
pauna s grozdom u kljunu, odnosno lava, a prazni 
prostori ispunjeni su ljiljanima i stiliziranim rozeta- 
ma. Natpis nadvisuje sve četiri arkade i s vanjske i s 
unutarnje strane ciborija.*+ 


Ciborij bez krova nad piscinom poznat je iz staro- 
kršćanske baštine u Dalmaciji (primjerice, u krstio- 
nici kod bazilike u Lovrečini na otoku Braču). Ondje 
je u četvrtastom zidanom podanku upisan krsni ba- 
zen križnoga tipa, nad kojim se dizao ciborij. Saču- 
vani su svi njegovi elementi, pa je rekompozicijom 
vraćen prvobitni izgled krsnoga zdenca u cjelini. 
Na četiri stupa s kapitelima, ukrašenima plitkore- 
ljefnim volutama, položene su kamene grede, a po 
sredini dviju greda uklesan je križ. 


Predromaničku varijantu toga tipa pokazuju nalazi 


iz crkve sv. Lovre u Grušini blizu Šibenika. Ondje je 


55 P Vežić (1997.), 101i d. 
#2 V, Delonga (2004.), 289-318. 


Slika 366: Baptezimalni ciborij iz crkve sv. Marte u Bijaćima: 
a. cjelina, b. stranica košare 


#0], Belamarić, R. Bužančić, D. Domančić, ]. Jeličić, V. Kovačić (1994.), 37-38. 


pronađen dio krsnoga bazena na koji su se izravno 
naslanjali stupići baldekina, spajajući tako piscinu i 
ciborij u jednu cjelinu. Bazen je recipijent kockasto- 
ga oblika sa stranicama ukrašenima različitim ple- 
ternim motivima kao što su kružnice ispresijecane 
uzlovima i rozete uokvirene kvadratima. Na zdenac 
su se izravno naslanjala četiri stupića." 


7. Kiparski ukras 
ranosrednjovjekovnih crkava 


Likovni izraz i ikonografija 


Klesarski ukras ranosrednjovjekovnih crkava u 
Dalmaciji ostvaren je plitkim reljefima, a samo na 
rijetkim spomenicima primjećuje se i dodatno ukra- 
šavanje udubinama koje su svrdlom unesene na 
ukrasne površine. 


U kiparskoj baštini predromanike i rane romanike 
u Dalmaciji prevladava pleterna plastika, koja je 
po svojem umjetničkom izrazu, klesarskoj izvedbi 
i primijenjenim motivima dio općega zapadnoeu- 
ropskoga likovnog govora ranoga srednjeg vijeka. 
U tom izrazito plošnom, plitkoreljefnom načinu 
kiparskoga izražavanja osnovni motiv čini traka, 
obično tropruta (katkada dvopruta, rijetko četvero- 
pruta i iznimno višepruta), primijenjena u različitim 
geometrijskim nacrtima. 


Skulpture u punoj plastici, odnosno dubokom re- 
ljefu, u ranosrednjovjekovnoj Dalmaciji iznimno 
su rijetko sačuvane, a javljaju se samo u prijela- 
znim razdobljima na donjoj i gornjoj granici rano- 
ga srednjeg vijeka. Na donjoj granici u punoj su 
plastici prikazani životinjski likovi (bikovi, napri- 
mjer) na kapitelima oltarne ograde starokršćanske 
crkve u Dabravini (središnja Bosna), kojoj se reljefi 
mogu usporediti s primjerima merovinške i lango- 
bardske umjetnosti. Zoomortfni kapiteli, s likovima 
životinja u dubokoj plastici iz toga istoga prijelaz- 
nog doba između antike i predromanike, nađeni 
su još u Duvnu i u Kninu, a protoma s likom ovna 
otkrivena je i u središnjoj Bosni, na položaju Srđ- 
-Breza.** 


#1 Ž, Krnčević (1998.b), 23; N. Jakšić / Ž. Krnčević (1997.), 91 id. 
#2 A, Milošević (2003.b), 371. 

Slika 367: Kipovi pune plastike na donjoj vremenskoj granici 
ranoga srednjeg vijeka (VII.-VIII. stoljeće, 
prema A. Miloševiću): a. Dabravina, b. Duvno 


Slika 368: Životinjski likovi u punoj plastici na liturgijskom 
namještaju: a. Imotski, b. Srđ-Breza, c. Knin 


Na gornjoj granici ranoga srednjeg vijeka, na pri- 
jelazu u romaniku, kipovi u dubokom reljefu ili u 
punoj plastici također su rijetki. Unutrašnjost crkve 
sv. Lovre u Zadru ukrašavala su četiri uglavnom sa- 
čuvana kipa orla, smještena pod kupolom, po jedan 
iznad svakog kapitela, a datirani su krajem XI. stolje- 
ća. Kipovi lavica koje u funkciji konzola nose troku- 
tasti zabat (obnovljenoga) portala crkve sv. Mikule u 
Splitu također pripadaju ranoromaničkoj skulpturi 
sa samoga kraja XI. ili možda početka XII. stoljeća. 


Između tih dviju graničnih linija u ranosrednjovje- 
kovnoj Dalmaciji susreću se dakle isključivo plošni, 
plitkoreljefni kiparski ukrasi, poznati kao “pleterna 
dekoracija“, u kojoj prevladava tropruta pletenica. 


Motivi oblikovani troprutim pletenicama poznati 
su elementi kasnoantičkoga starokršćanskog ukra- 
snog repertorija,** ali tek u ranome srednjem vijeku, 
najviše u IX. i X. stoljeću, taj način likovnoga govo- 
ra doživljava svoju punu primjenu u klesarskom 
(i iznimno rijetko tesarskom) ukrasu ranosrednjo- 
vjekovnih crkava na zapadnoeuropskom i sredo- 
zemnom području, uključujući i Dalmaciju. 


Dvoprut trak (pletenica) neusporedivo je manje pri- 
mijenjen u arhitektonskoj dekoraciji crkava u Dal- 
maciji nego troprut, koji prevladava u svim razdo- 
bljima pleternog ukrasa od VIII. do XI. stoljeća. U 
trodijelnoj modelaciji pleternoga traka sva tri su po- 
lja u pravilu istih širina, a rijetko se susreću znatno 
šira srednja polja od onih rubnih (primjerice, u crkvi 
sv. Jurja u Putalju iznad Kaštel Sućurca). Jedino je 
u obradi križeva znatnije primijećena modelacija sa 
širim srednjim poljem. 


Dvopruta se pletenica javlja u ranijem razdoblju 
(VIL—IX. stoljeće), primjerice na luku iz crkve sv. 
Marte u Bijaćima, na pluteju i ambonu zadarske 
katedrale, na plutejima iz Zenice ili na ploči iz Sv. 
Mihovila u Splitu, ali susreće se i na vrlo kasnim 
primjerima pleternoga ukrasa, kao što su ploče iz 
crkve sv. Ivana Krstitelja u Zadru iz druge četvrti- 
ne XI. stoljeća. Četveropruta modelacija rijetka je 
pojava i nalazi se također na vrlo ranim primjeri- 
ma predromaničkih plitkih reljefa (luk iz Sv. Marte, 
VIL-VIII. stoljeće), a iznimno su rijetke peteroprute 
(Nin, Sv. Marija) ili šesteroprute modelacije (Bijaći, 
Sv. Marta). 


2 N, Jakšić (2000.a), 192i d. 

Slika 370: Tropruta pletenica kao dominantni motiv 
pleterne plastike: usporedba antičkih (lijevo) i 
predromaničkih (desno) pleternih motiva (prema Jakšiću) 


Slika 369: Skulpture na gornjoj vremenskoj granici ranoga 
srednjeg vijeka: a. konzole s lavicama iz crkve sv. Mikule u 
Splitu, b. konzole s orlovima iz crkve sv. Lovre u Zadru 


Uz geometrijske likove često se javljaju biljni i zoo- 
morfni motivi, katkada i međusobno ukomponirani 
zajedno s pojedinim simbolima kršćanske ikonogra- 
fije. Antropomorfni motivi javljaju se uglavnom na 
gornjoj vremenskoj granici pleternoga ukrasa, na 
prijelazu iz predromanike u romaniku, a njihova 
pojava u ranijoj fazi predromanike u Dalmaciji iz- 
nimno je rijetka (skupina reljefa na liturgijskom na- Slika 371: Primjeri dvoprute, troprute i višeprute pletenice 
mještaju starokršćanskih crkava u središnjoj Bosni). na pluteju iz zadarske katedrale 


Slika 372: Primjeri tropute i višeprute pletenice: 
a. Sv. Juraj u Putalju, b. Sv. Marta u Bijaćima 


Geometrijski motivi 


Česti pleterni nacrt čini mreža isprepletenih okomi- 
tih ili dijagonalnih troprutih trakova, katkada i me- 
đusobno učvorenih. 


Pleterni trak vrlo je često ispleten u pletenicu, dvo- 
struku, trostruku ili višestruku, katkada i umreženu 
ili učvorenu. Središta pletenica katkada ispunjaju 
mali kružići (oko, oculus). 


Trakovi su ponegdje savijeni u krugove ili polukru- 
gove koji se nižu u vodoravnom, okomitom ili dija- 
gonalnom nizu, katkada međusobno isprepletene, 
ispresijecane, učvorene ili umrežene. 


Vrlo česti geometrijski motivi, oblikovani pleternim 
tracima jesu kvadrati, pravokutnici ili rombovi, ta- 
kođer i međusobno isprepleteni, učvoreni ili umno- 
ženi. Kružnice, kvadrati, pletenice, čvorovi i dijago- 


Slika 373: a. Plutej iz Sv. Marije na Poljudu u Splitu (rekon- 
strukcija D. Matetić), b. ploča iz poda krstionice, c. Plutej 
pronađen u Vestibulu u Splitu 


nale često su i međusobno isprepleteni, oblikujući 
različite kombinacije geometrijskih motiva. Jednu 
od takvih čestih kombinacija geometrijskih likova 
u pleternoj plastici u Dalmaciji čine krug, romb i 
dijagonalni trak u motivu tzv. košarastog dna (Kor- 
boden). 


Niz kružića ukrasni je motiv koji obično prati rub- 

na polja pleternoga ukrasa. Javlja se u ranijoj fazi 
razvitka predromaničke skulpture, ali i u kasnijim 
primjerima pletera na prijelazu prema romanici. 


Kuke (rakovice) uobičajeni su motivi kiparskoga 
ukrasa predromaničkoga namještaja, osobito u gor- 
njim ukrasnim zonama trabeacije oltarnih ograda ili 
ciborija. Tipski se međusobno razlikuju po obliku 
spiralno zavijene glave ili po obliku trupa (jedno- 
trupnoga, dvotrupnoga), odnosno po njihovu ve- 
ćem ili manjem nagibu. Identifikacija kiparskih ra- 
dionica u različitim fazama ranoga srednjeg vijeka 
najviše se oslanja upravo na posebnosti klesarske 
obrade toga motiva. Kuke jednotrupnoga niskog 
tijela (vrata) u pravilu i uz određene iznimke obi- 
lježavaju ranije (karolinško) razdoblje predromani- 
ke, a one elegantnije s dvotrupnim tijelima kasnije 
(otonsko) razdoblje. 


Motiv zubaca (tzv. šahovsko polje) nije odveć čest 
element pleternoga ukrasa, a u različitim se fazama 
predromanike javlja uglavnom u donjoj ukrasnoj 
zoni trabeacije oltarne ograde ili na stranicama ci- 
borija. 


U pleternoj se plastici javljaju i reminiscencije an- 
tičkih ukrasnih motiva, poput astragala, osobito u 
ranijem predromaničkom razdoblju. Iznimno rijet- 
ko javljaju se i ljuske (squamae), na primjer na krovu 
ciborija iz XI. stoljeća iz crkve sv. Marije u Biskupiji. 


Kršćanski simboli 

Uz geometrijske likove u pleternim su kompozicija- 
ma vrlo česti kršćanski simboli, ponajviše križ, sun- 
ce, zvijezde, a i neki biljni i zoomorfni motivi imaju 
simbolično značenje.“ 

Križ kao znak Kristove žrtve i općenito kršćanske 


vjere najvažniji je simbol kršćanstva u svekolikom 
razvitku kršćanske ikonografije.“ Na kiparskom 


Slika 374: Križ na sarkofagu priora Petra u Splitu 


Slika 375: Križ na stipesu oltara crkve sv. Spasa u Cetini 


#4 G. Champeux / S. Streckx (1981.), ] simboli del Medioevo, Milano 1891.; ]. Chevalier / A. Ghreebrant (1993.); Rječnik simbola, Zagreb 


1993. 
#5. N. Cambi (1969.), 57 id. 


Slika 376: Križ na sarkofagu u periptoru splitske katedrale 


ukrasu ranosrednjovjekovne arhitekture, liturgij- 
skoga namještaja i sarkofaga u Dalmaciji križ se 
javlja u različitim oblicima i različitoj likovnoj obra- 
di. Najčešći je tip latinskoga križa, u kojem varira 
odnos duljih okomitih i kraćih krakova od izrazito 
izduženih primjera, poput pluteja Sv. Marije u Omi- 
šlju na Krku ili stipesa oltara Sv. Spasa u Cetini, do 
primjera jedva naglašenih vertikalnih krakova u od- 
nosu na horizontalne. 


Različiti su tipovi križa u ranosrednjovjekovnoj 
ikonografiji, od slobodnoga križa, križa unutar 
kružnice (sarkofag priora Petra u Splitu), do križa 
s kružnicom u svom središtu (sarkofag u splitskom 
peripteru). 


Katkad se na jednom te istom lokalitetu mogu prati- 
ti različite varijante tipova i plastične obrade križe- 
va, kao u slučaju predromaničkih spolija u crkvi sv. 
Kuzme i Damjana u Stonu, gdje se nalazi pet različi- 
tih primjera toga motiva. 

Sunce se obično prikazuje kružnicom s virovitim 
središtem ili koncentričnim kružnicama. 

Zvijezde u kršćanskoj ikonografiji simboliziraju Kri- 
sta (zvijezda Danica) i Djevicu Mariju (Stella maris). 
U ranosrednjovjekovnoj pleternoj plastici vrlo su 


često prikazane kao četverolatični ili višelatični cvje- 
tovi, obično ukomponirani kao samostalni ukrasni 
elementi koji ispunjaju prazne prostore pleternih 
nacrta. 


Velika peterokraka zvijezda (pentagram) ispunja 
najveći dio površine pluteja, koji danas zatvara krs- 
ni zdenac u splitskoj krstionici, a izvorno je pripa- 
dao oltarnoj ogradi. 


Simboli evanđelista motivi su nekih istaknutih plit- 
koreljefnih kompozicija langobardske plitkoreljefne 
umjetnosti. U Dalmaciji se javljaju u ukrasnoj kom- 
poziciji perforirane tranzene u crkvi sv. Marije u Bi- 
skupiji. 

Krilati vol, simbol evanđelista Luke, ostao je saču- 
van među ulomcima propovjedaonice zadarske ka- 
tedrale. 


Ostali simboli, poput ljiljana, palmi, ptica i posuda 
euharistijskoga značenja, javljaju se među drugim 
različitim vrstama ikonografskoga repertorija. 


Botanički motivi 

Raznovrsni biljni motivi dospjeli su u predromani- 
čki ukrasni repertoar kao naslijeđe antike. Valja me- 
đutim imati na umu da su u ranome srednjem vijeku 
bili u optjecaju iluminirani rukopisi s tekstom i crte- 
žima iz botanike, kako se zaključuje po obojenom ko- 
deksu iz X. stoljeća iz Napulja (danas u Miinchenu), 
na kojem je vrlo precizno ilustrirana grana bršljana 
i druge biljke.** Poznavanje botanike dokazuju i ra- 
nosrednjovjekovne skulpture, bilo one u dubokom 
reljefu, gdje se loza s grožđem javlja u punoj plastici 
na iznimnim štuko ukrasima (“Tempietto longobar- 
do“ u Cividaleu), bilo u bezbrojnim plošnim reljefi- 
ma, primjerice na nadgrobnoj ploči Bobbiju. 


Poznavanja botanike nije manjkalo ni ranosrednjo- 
vjekovnim majstorima u Dalmaciji, sudeći po ukra- 
snim motivima liturgijskoga namještaja predroma- 
ničkih crkava. Najčešći motiv pleternoga ukrasa čini 
savijena biljka iz koje izlaze grane i cvjetovi, obično 
loza s lišćem. Taj se motiv u razvitku pleterne plit- 
koreljefne plastike stilizacijom i geometrizacijom 
sve više udaljivao od prirodnog modela loze, pri- 
bliživši se čisto geometrijskim formama povezanih 
kružnica i polukružnica. 


8 Bayerische Staatsbibliothek, Miinchen, cod. 1at.337, f. 28r, prema: C. Bertelli (1984.), 573. 


ž 
Slika 377: Ilustrirani botanički tekst iz Južne Italije (X. stolje- 
će), Miinchen, Bayerische Staatsbibliothek 


Kao motiv pleternoga ukrasa često se javlja i stili- 
zirani cvijet kojem je u prirodi model ruža ili tra- 
tinčica, oblikovana s četiri, pet ili više latica. Naju- 
običajeniji cvjetni motiv jesu rozete, prikazane kao 
kružnice s unutrašnjosti ispunjenom višelatičnim 


cvijetom. Cvjetne latice katkada i prelaze kružni 
obris. Rozete su ponegdje ispunjene i središnjim vi- 
rovitim motivom. 


Ljiljan kao simbol čistoće, često povezan s Djevicom 
Marijom, prikazan trodijelnim cvijetom, jedan je od 
najviše primijenjenih motiva u pleternim nacrtima, 
katkada krajnje stiliziran karakterističnim troli- 
stom. 


Od ostalih botaničkih motiva, u pleternoj se orna- 
mentici najviše javlja palma kao znak Kristove po- 
bjede nad smrću, obično u paru, po jedna bočno po- 
stavljena u odnosu na središnji križ. Iznimno, pri- 
mjerice u crkvi sv. Marije u Omišlju, umjesto palmi 
središnji križ pod arkadom obrubljuju čempresi. 


Listovi bršljana kao simbola besmrtnosti duše tako- 
đer se susreću u predromaničkoj pleternoj plastici, a 
na ulomku reljefa iz Bribira prikazano je simboličko 
drvo života. 


Botaničkog je podrijetla i motiv girlande kao ukra- 
snoga vijenca od lišća, cvijeća i plodova. U rano- 
srednjovjekovnoj plastici taj je motiv rijetka pojava, 
a javlja se na arhitektonskom ukrasu crkve sv. Stje- 
pana u kninskom podgrađu s kraja XI. stoljeća, gdje 
je girlanda u dubokom reljefu postala ornamentalni 
motiv koji je u ravnoj crti ukrasivao crkveni nad- 
vratnik. 


Slika 378: Botanički motivi: a. nadgrobna ploča biskupa Vitalijana, Osimo, b. Tempietto longobardo, Cividale, 
c. nadgrobna ploča arkosolija, Sv. Marija, Biskupija 


Zoomortfni motivi 


.. ve 


U ranosrednjovjekovnoj ikonografiji životinjski mo- 
tivi slijede već ustaljenu shemu iz starokršćanskoga 
razdoblja, u kojem se životinje pretežito javljaju kao 
simboli kršćanske vjere.*“ Poznavanje životinjsko- 
ga svijeta u srednjem vijeku dokazuju bestijariji na 
srednjovjekovnim iluminiranim rukopisima koji 
obuhvaćaju i ranosrednjovjekovno razdoblje.“ U 
ikonografiji ranijega stupnja predromanike pojava 
animalnih motiva rezultat je i “barbarske kompo- 
nente“ u formiranju ranosrednjovjekovne umjet- 
nosti, osobito utjecaja stepskih naroda, kod kojih 
se najviše razvio tzv. animalni stil u primijenjenoj 
umjetnosti. 


U predromaničkoj plitkoreljefnoj plastici životinjski 
likovi imaju pretežito simbolično značenje, a često 
su dio ukrasne zamisli skulptorske kompozicije. 


Janje se u ranosrednjovjekovnim reljefima neuspore- 
divo rjeđe javlja nego u starokršćanskom razdoblju, 
ajedan je od rijetkih primjera Agnus Dei prikazan na 
pluteju iz ranije faze zadarske katedrale, što je očito 
ikonografska reminiscencija toga motiva u rano po- 
stantičko doba. 


Ptice, najčešće golubice kao simboli Duha Svetoga, 
u najvećoj su primjeni kao zoomorfni motiv u ra- 
nosrednjovjekovnoj plastici zahvaljujući ikonograf- 
skom pravilu po kojem su dvije ptice, po jedna sa 
svake strane središnjega križa, gotovo neizostavna 
pojava u ukrasu oltarne ograde. Iz građe što se objav- 
ljuje u korpusu arhitekture proizlazi da je taj motiv 
sačuvan na pedesetak primjera predromaničkih te- 
gurija iz različitih faza u razvitku pleterne plastike 
u Dalmaciji od IX. do XI. stoljeća. U tom ikonograf- 
skom detalju ptice su redovito prikazane u profilu, 
okrenute prema križu, najčešće s jednim grozdom u 
kljunu. Vrlo su često to paunovi, prepoznatljivi po 
dugim skupljenim krilima karakteristična ukrasa, a 
susreću se u različitim razdobljima predromanike, 
od krstionice u Kotoru i Sv. Marte u Bijaćima iz prve 
polovice IX. stoljeća do bazilike sv. Petra i Mojsija u 
Solinu iz druge polovice XI. stoljeća. 


Osim toga, ptice se javljaju i kao samostalni ukra- 
sni motivi unutar pleternih kompozicija, ispunja- 
jući središte krugova. Ponegdje su to orlovi, koji, 


87 P Testini (1985.). 
88 M. Simonetta (1985.), 107i d. 
5%. Z K4d4r (1985.),273i d. 


a. Kula Atlagića, b. Sv. Marija u Ninu, c. ciborij u Zadru 


naprimjer, ukrašavaju nadvratnik južnoga ulaza u 
splitsku katedralu ili zadarski sarkofag. Ondje je lik 
orla raširenih krila oblikovan u ranijem predroma- 
ničkom razdoblju. Iz Biskupije potječe ulomak sre- 
dišnje ploče ambona sa sačuvanim donjim dijelom 


frontalno prikazanoga orla raširenih krila iz druge 
polovice XI. stoljeća, koji likovnom obradom već 
pokazuje pripadnost ranoromaničkoj plitkoreljefnoj 
skulpturi. 


U ukrasnom repertoaru ranosrednjovjekovnih crka- 
va u Dalmaciji nije rijetka ni pojava grifona, antičke 
mitske životinje koja predstavlja lava s orlovskom 
glavom, krilima i pandžama. U kršćanskoj je ikono- 
grafiji grifon protumačen kao simbol grješnih nago- 
na, a u predromanici se javlja najviše na zabatima 
oltarnih ograda. 


Mitskim životinjskim likovima pripada i krilati konj 
koji je prikazan na pluteju iz Koločepa. 


Zvijeri također nisu rijetki motivi u ranosrednjo- 
vjekovnoj plastici. Lavovi u kršćanskoj ikonografi- 
ji simboliziraju uskrsnuće, a lavice su, kako je već 
spomenuto, jedini likovi, prikazani u punoj plastici, 
u funkciji konzole na portalima ranosrednjovjekov- 
nih crkava (Sv. Mikula u Splitu). 


Lavovi su mnogo češće prikazani u plitkom relje- 
fu, najviše na stranicana ciborija u različitim fazama 
pleterne plastike, od samoga početka IX. stoljeća (Sv. 
Trifun u Kotoru) do prijelaznih primjera koji, poput 
ciborija prokonzula Grgura u Zadru iz oko 1030. 
godine, najavljuju pojavu ranoromaničke skulpture. 
Ondje lavovi i druge zvijeri ispunjaju kutove košara 
ciborija. Na tim dijelovima liturgijskoga namještaja 
lavovi su obično dio prizora lova (Sv. Duh u Komol- 
cu). 


Susreću se i nedefinirane životinje, poput zoomorf- 
nog lika u trku iz Crkvine u Biskupiji. Likovi dviju 
mitskih zvijeri (po jedna sa svake strane središnjega 
drva života) ukrašuju i reljef iz sredine XI. stoljeća 
iz Bribira. 


Na ciborijuiz crkve sv. Tome u Zadru dvije su suprot- 
stavljene zvijeri, odijeljene stiliziranim stablom. 


Arhitektonski motivi 


Od arhitektonskih motiva, na ranosrednjovjekov- 
nim reljefima u Dalmaciji najviše su prisutni stupići 
i arkade. 


Uz križ ispunjen pletenicom i niz astragala, tordi- 
rani stupići s bazama i kapitelima jedini su ukras 
kamenice za imerziju iz doba kneza Višeslava, izra- 
đene u IX. stoljeću za krstionicu u Ninu, gdje je po 


Slika 380: Arhitektonski motivi - stupići i arkade: 
a. Višeslavova krstionica iz Nina, 
b. sarkofag iz zadarskoga Arheološkog muzeja, 
c. ploča iz Sv. Mihovila u Splitu, d. plutej iz Uzdolja 


jedan stupić reljefno isklesan uz oba ruba svake od 
šest ploha kamenice. 


Arkade oslonjene na stupiće spadaju među najka- 
rakterističnije motive plitkoreljefne pleterne plasti- 
ke, osobito kada uokviruju križ i palmete. To je jedna 
od najprimjenjenijih ukrasnih kompozicija predro- 
maničkih pluteja, sačuvana na brojnim ulomcima 
liturgijskog namještaja duž cijele istočnojadranske 
obale, od Dubrovnika*" do Krka"! i Istre, a nalazi 
se i na sarkofazima. Križ pod arkadama kao ukrasni 
se motiv javlja već na starokršćanskim sarkofazima 
u Ravenni, pa je njegova pojava protumačena utje- 
cajem Bizanta. Svoju najveću primjenu taj je motiv 
imao u predromanici IX. stoljeća u Italiji, osobito u 
Veneciji, ina istočnoj jadranskoj obali, a protumačen 
je kao rajski prikaz stabla života, opisan i u Knjizi 
postanka.?# 


Stilizirane arkade među stupićima često se nalaze 
na ukrasnim frizovima različitih dijelova liturgij- 
skog namještaja. 


Reljefno prikazani stup s višestruko profiliranom 
bazom ostao je na kompoziciji pluteja iz Kule Atla- 
gića kraj Benkovca, sačuvan samo u donjem dijelu, 
a datiran u kraj ranosrednjovjekovnoga razdoblja 
(kraj XI. ili početak XII. stoljeća). 


U istu skupinu valja ubrojiti i reljefne prikaze kan- 
tarosa i kaleža. Kantaros je središnji motiv na ka- 
menici iz Kotora, iz kojeg se napajaju dva sučelice 
postavljena pauna. Na pluteju iz Uzdolja kantaros je 
multiplicirani ukrasni motiv, koji ispunja, kao i ro- 
zete, ukrasna polja, obrubljena pleternim tracima. 


Antropomorfni motivi 


U ranosrednjovjekovnoj plastici u Dalmaciji antro- 
pomorfni se likovi javljaju ili na samom početku 
predromaničkoga razdoblja ili, mnogo više, poslije 
razdoblja dominantne pleterne plastike, pri njezi- 
nu završetku u prijelaznom periodu između kasne 
predromanike i rane romanike. Pojava ljudskoga 
lika u karolinškom je periodu izrazito rijetka. 


5 M. Jurković (1985.), 183i d. 
#1 M. Skoblar (2006.), 59 i d. (sl. 81, 86-87). 
%2 HK, IL 48-49. 


Slika 381: Antropomorfni motivi u pretkarolinškom 
i karolinškom razdoblju: a. svetački lik (sv. Petar) na pluteju 
iz Dabravine, b. ratnik i c. konjanik iz Pridrage 


#3]. Osborne (1997.), 8; P. J. Nordhagen (1983.), 3; E. Kitzinger, A pair of silver book covers in the Sion Treasure, Gatherings in the 
Honour of Dorothy E. Miller, Baltimore, 1974. (prema M. Skoblar, 2006., 73-75). 


U ranijem razdoblju ljudski se lik na reljefima uglav- 
nom javlja na skulpturama liturgijskoga namještaja 
skupine crkava iz Bosne i Hercegovine, koji su novi- 
jim istraživanjima datirani u VII.-VIII. stoljeće. 


U kiparstvu Dalmacije karolinškoga doba ljudski 
lik iznimno je rijetka pojava, dokazana zasada samo 
ulomcima s likovima ratnika i jahača iz Pridrage. 
Poznata su još dva ulomka s likovima jahača, u lovu 
iz Pridrage (nekoć u Novigradu) i iz zadarske kate- 
drale.?“ 


Tek krajem ranoga srednjeg vijeka, u prijelaznom 
razdoblju između predromanike i romanike, uče- 
stalo se javljaju antropomorfni motivi, još uvijek u 
sklopu pleternoga ukrasnog repertoara. 


Najčešći su u tom razdoblju prikazi Krista, Marije, 
pojedinih svetaca, likova iz Staroga i Novog zavjeta, 
odnosno iz kristoloških scena, te pojedini iznimno 
rijetki likovi vladara, dostojanstvenika, ratnika, dje- 
čaka. 


Najčešća je pojava likovnoga prikazivanja Kristova 
lika u ikonografskim varijantama Maiestas Domini, 
u kristološkim scenama iz njegova života, dok su 
kameni reljefi s prikazom raspela iznimno rijetki. 


Lik Krista na prijestolju unutar mandorle (Maiestas 
Domini) potječe s arhitrava crkve sv. Lovre u Zadru, 
a vremenski i stilski pripada ranoromaničkom raz- 
doblju druge polovice XI. stoljeća. Sjedeći Krist drži 
žezlo u desnoj ruci, a lijevom pridržava knjigu. Sa 
strane mandorlu pridržava po jedan anđeo, a pri 
kraju arhitrava u simetričnoj se kompoziciji niže još 
po jedno drvo života i grifon. 


Krist na prijestolju, s knjigom koju podržava prsi- 
ma, okružen dvojicom anđela, prikazan je u nešto 
plastičnijem reljefu i na zabatu pronađenom u bene- 
diktinskoj bazilici na Sustipanu u Splitu, vjerojatno 
s kraja XI. stoljeća. 


Plitkoreljefni dječački likovi Krista prikazani su 
na reljefima iz Sv. Nedjeljice u Zadru. Na prvom je 
pluteju Krist prikazan u prizoru pranja kao dijete 
s aureolom, a potom u sljedećoj sceni na majčinu 
koljenu primajući Poklonstvo mudraca. Na drugom 
pluteju Krist je još uvijek u povojima na koljenu 
Majke Božje, koja na magarcu što ga vodi Josip bježi 
%4 1. Petricioli (1983.), 47-52. 

%5 1, Petricioli (1960.), 18-28. 


%6 1. Petricioli (1960.), 54-60. 
87 M. Jurković (1998.), 63-80. 


u Egipat. U svim tim scenama Krist je kao i drugi 
likovi oblikovan u vrlo plošnoj stiliziranoj obradi, 
što je jedna od glavnih osobina tzv. zadarsko-split- 
ske kiparsko-klesarske radionice, koja je izvela re- 
ljefe.** U jednoj od kristoloških scena na pluteju iz 
zadarske crkve sv. Lovre Krist je također prikazan 
kao dijete koje izlazi iz kantarosa u prizoru kupa- 
nja, također plošno, tek nešto plastičnijim izrazom, 
svojstvenim drugoj, tzv. zadarsko-kninskoj radioni- 
ci.** Istih je stilskih obilježa i tranzena iz Crkvine 
u Biskupiji na kojoj Bogorodica drži na koljenima 
malenoga Krista. 


Glava s aureolom odrasloga ali golobradog Krista, 
vjerojatno dio jednoga pluteja oltarne ograde, pro- 
nađena je istraživanjem Zvonimirove krunidbene 
bazilike sv. Petra i Mojsija u Solinu. 


Među ranosrednjovjekovnim kamenim raspelima 
najplastičnije oblikovanim čini se ono iz Crkvine 
u Biskupiji, koje je nažalost sačuvano samo u če- 
tiri ulomka na krajevima križa s dijelom plastično 
oblikovane glave uokvirene aureolom, podlaktica- 
ma raširenih ruku te stopalima nogu. Na ulomku 
jednoga kamenog križa iz crkve sv. Mihovila u Br- 
nazama kod Sinja sačuvan je ostatak poput crteža 
urezane glave Krista. 


Ljudski likovi javljaju se, iako rijetko, i na kristološ- 
kim kompozicijama, poput one koja prikazuje po- 
vorku ljudi (bez glava jer nedostaje gornji dio relje- 
fa) iz scene Kristova povratka u Jeruzalem na plute- 
ju iz Malog Mošunja u Bosni. Reljef je zanimljiv i po 
likovnom izrazu ljudskih figura, koje su prikazane 
frontalno, ali u laganoj kretnji nadesno. 


Bogorodica se u likovnom izrazu također javlja na iz- 
maku ranosrednjovjekovnoga razdoblja, na skupini 
ranoromaničkih reljefa iz XI. stoljeća, a njezinu se 
pojavu dovodi u vezu s crkvenim reformama, po- 
sebno kao dio političko-crkvenoga programa gre- 
gorijanske reforme.*" Kao ukras na arhitektonskim 
dijelovima dviju crkava u Zadru i jedne u Biskupiji, 
lik je Bogorodice sastavni dio kristoloških scena, ali 
i posebne teme kao Maiestas Virginis. 


U kristološkim se scenama Bogorodičin lik nalazi na 
više mjesta na dvama plutejima iz crkve sv. Nediljice 
u Zadru, u slijedu od Navještenja preko Vizitacije, Ro- 


đenja, Poklonstva kraljeva, do Bijega u Egipat. Likovna 
obrada na tim je reljefima, kako je već spomenuto, 
vrlo plošna i stilizirana u skladu s posebnim umjet- 
ničkim izrazom zadarsko-splitske radionice iz sre- 
dine XI. stoljeća, kojoj su, među ostalima, pripisana 
i dva spomenuta pluteja.?% 


Bogorodičini likovi tzv. zadarsko-kninske klesarsko- 
-kiparske radionice nalaze se na različitim mjestima 
u crkvi sv. Lovre u Zadru.** Ondje je na dovratnici- 
ma među motivom loze prepoznat prizor Navješte- 
nja s anđelom na desnom i Bogorodicom s križem 
na lijevom dovratniku. U istoj je crkvi na pluteju s 
kristološkim sadržajem prikazana sv. Marija u pri- 
zorima Vizitacije kao stojeći lik te Rođenja kao ležeći, 
označena također i tekstom, a prepoznaje se i u liku 
orantice s aureolom na jednome od četiri kapitela u 
istoj crkvi. 


S likovnog su stajališta vrlo značajni Bogorodičini 
likovi iz Crkvine u Biskupiji, ranosrednjovjekovnoj 
katedrali koja je bila posvećena sv. Mariji. Na središ- 
njem položaju tegurija oltarne ograde dominira vrlo 
plošno, gotovo na grafički način, možda i po nekom 
bizantskom predlošku, urezan lik Bogorodice orans, 
popraćen i natpisom (Salve regina / salve Virgo). 
Unutar svetišta iste crkve na jednom od istaknutijih 
mjesta nalazila se tranzena s prikazom Bogorodi- 
ce kao Maiestas Virginis, koja je također pripisana 
istoj zadarsko-kninskoj klesarsko-kiparskoj radio- 
nici.*“ Obrađena s prednje i sa stražnje strane radi 
mogućnosti doživljavanja iz prostora za vjernike i 
iz samoga prezbiterija, tranzena u gornjem dijelu 
unutar romboidnoga okvira prikazuje Bogorodicu 
s djetetom, likovno obrađenu tek nešto plastičnijim 
izrazom plitkoga reljefa, svojstvenoga drugim rado- 
vima iste radionice. 


Uz Krista i Bogorodicu, najviše su prisutni anđeli 
među sačuvanim reljefima u ranosrednjovjekov- 
nom kiparstvu u Dalmaciji. Najmonumentalnije su 
prikazani na pluteju crkve sv. Tome u Kutima, kao 
dva lika poluraširenih krila s jedne i s druge strane 
središnjega križa. Plastičnošću likovnoga izraza oni 
već pripadaju ranoromaničkoj skulpturi druge po- 
lovice XI. stoljeća. 

Anđeli su također česti likovi kompozicije u kojoj 
središte čine Krist ili Bogorodica. Spomenuti su već 
u kompoziciji Maiestas Domini na vratima Sv. Lovre 
u Zadru i na zabatu sa Sustipana u Splitu. Susreću 
se i u narativnim prikazima Biblije na pluteju iz Sv. 
Nediljice, primjerice Gabrijela u prizoru Navještenja, 
ili anđela koji raširenih krila stoji uz malenoga Kri- 
sta pri njegovu kupanju. Gabrijel se prikazuje i u 
sceni Navještenja na pluteju iz Sv. Lovre u Zadru. 


Od svetačkih likova u ranosrednjovjekovnoj iko- 
nografiji u Dalmaciji ističe se reljef s poprsjem sv. 
Mihovila Arhanđela na zabatu oltarne ograde u 
istoimenoj crkvi na otoku Koločepu. Vojskovođa 
nebeske vojske prikazan je u nešto dubljem reljefu 
u antičkoj odjeći, sa žezlom u lijevoj ruci, poluraši- 
renih krila i s aureolom oko glave, optočenim bise- 
rima. Po izvedbi drugih ukrasnih elemenata taj se 
zabat vezuje uz radionicu koja je krajem XI. stoljeća 
djelovala u Splitu.? 


Biblijske ličnosti iz prizora Staroga zavjeta rijetko su 
na ukrasnom repertoaru ranosrednjovjekovnih re- 
ljefa u Dalmaciji. Među njima je i plošni lik Samso- 
na duge kose, koji u letu hvata grivu golemoga lava 
na arkadi ciborija iz crkve Sv. Duha u Komolcu kraj 
Dubrovnika. Reljef se datira u prva desetljeća IX. 
stoljeća pa, prema tomu, ne spada u skupinu onih 
antropomorfnih likova koji se javljaju u ranoj roma- 
nici na izmaku pleterne plastike nego u karolinško 
doba. 


Likovi i prizori iz Novoga zavjeta uglavnom su iz toga 
ranoromaničkog razdoblja sredine ili druge polovi- 
ce XI. stoljeća, a poznati su zahvaljujući prije svega 
sačuvanim plutejima iz Sv. Nediljice u Zadru. Osim 
likova Krista, Bogorodice i anđela, koji su, kako 
je rečeno, istaknuti u ukupnoj kompoziciji na više 
mjesta, javljaju se još likovi sv. Ane u prizoru Vizi- 
tacije, sv. Josipa u prizoru Rođenja i Bijega u Egipat, 
trojice pastira koji su pohrlili k mjestu Kristova ro- 
đenja, triju mudraca koji nose darove Sinu Božjem, 
Heroda, koji sjedeći na prijestolju zapovijeda pokolj 
malene djece, vojnika-izvršitelja toga pokolja s dje- 
tetom-žrtvom koja naglavačke visi u njegovoj ruci, 
dviju žena te sv. Ivana Krstitelja, na kojem se preki- 
da kristološki niz. Svi su ti likovi prikazani sasvim 
istom plošnom manirom, u odjeći koja je stilizaci- 
jom gotovo izjednačena s višeprutim modeliranjem 
geometrijskih, biljnih i arhitektonskih motiva. I u 
drugim rijetkim reljefima ukrašenima kristološkim 

Slika 382: Antropomorfni motivi na kraju ranosrednjovjekovnoga razdoblja: a. plutej iz Sv. Ivana Krstitelja u Zadru, 
b. tranzena iz Sv. Marije u Biskupiji, c. dovratnik iz Kapitula u Kninu, d. plutej iz Sv. Tome u Kutima (Boka kotorska) 


scenama, poput pluteja iz Sv. Lovre u Zadru, pojav- 
ljuju se neki od tih likova, poput sv. Ane, Josipa ili 
triju mudraca, prikazanih na konju. 


Svjetovne su ličnosti rjeđe prisutne u ikonografiji 
ranosrednjovjekovne plastike u Dalmaciji. IZniman 
je prikaz vladara na pluteju koji je izvorno pripadao 
oltarnoj ogradi, a danas zatvara jednu od stranica 
krsnoga bazena u splitskoj krstionici. Iako je u dijelu 
historiografije umjetnosti protumačen kao nebeski 
vladar, u posljednje je vrijeme ipak više prihvaćena 
interpretacija vladareva sjedećega lika na prijestolju 
kao hrvatskoga kralja iz treće četvrtine XI. stolje- 
ća, ali ostaje još uvijek otvorenim pitanje radi li se 
o Dmitru Zvonimiru ili Petru Krešimiru IV.*? Liko- 
vi uz sjedećega kralja također su svjetovne osobe, 
njegov pobočnik koji stoji s desne strane te ležeća 
osoba ispružena pred vladarem u položaju pozna- 
tom kao proskineza još od antičkoga doba. Svi likovi 
na tom reljefu izrađeni su vrlo plošno, sa shemati- 
ziranim crtama lica i stiliziranom odjećom, potpuno 
na način već spomenute zadarsko-splitske kiparske 
radionice, kojoj je pripadao i bradati lik s jednoga 
od pluteja iz crkve sv. Petra i Mojsija u Solinu (Zvo- 
nimirove krunidbene bazilike). 


Lik dostojanstvenika iz zadarsko-kninske radionice, uz 
sačuvanu glavu jednoga nepoznatog sveca s aureo- 
lom, ukrasivao je oltarnu tranzenu iz crkve sv. Marije 
u Biskupiji. Sačuvan u cjelini, oblikovan je na prednjoj 
i stražnjoj strani tranzene s istim elementima shemati- 
zacije i stilizacije u tek nešto plastičnijoj maniri, svoj- 
stvenoj kninsko-zadarskoj kiparskoj radionici. 


Lik ratnika iznimno se javlja i prije pojave ranoro- 
maničke skulpture. Iz crkve sv. Martina u Pridragi 
potječu dva ulomka s likom ratnika, jedan stojeći 
unutar troprute kružnice, bez detaljizirane odjeće, 
s mačem u pojasu i okruglim štitom u ruci, drugi 
unutar pravokutna polja što ga obrubljuje tropruta 
pletenica, prikazan na konju s ispruženim kopljem 
u desnoj i okruglim štitom u lijevoj ruci. 


Ratnik na konju koji dugim kopljem probada zvijer 
prikazan je i na ploči iz crkve sv. Marije u Žrnovnici, 
koja se datira u prijelazno razdoblje predromaničke 
u romaničku skulpturu. 


Konačno, popis antropomorfnih motiva u rano- 
srednjovjekovnoj skulpturi popunjuju i likovi dje- 
čaka. Dva dječaka koja pušu u rog, zajedno s krila- 
tim konjem i psom koji lovi divljač, dio su ukrasne 
kompozicije koncentričnih krugova i dijagonalno 
postavljenih uzlova na koločepskom pluteju iz XI. 
stoljeća. 


Primjena kiparskog ukrasa u sakralnoj 
arhitekturi i na sarkofazima 


Ranosrednjovjekovno kiparstvo u Dalmaciji pozna- 
to je gotovo isključivo po svojoj primjeni u crkvenoj 
arhitekturi i na sarkofazima. U crkvenoj arhitekturi 
kiparske reljefne aplikacije zahvaćaju otvore, kon- 
strukcijske i ukrasne dijelove te liturgijski namještaj. 
Predromanički sarkofazi važni su radi upotpunjiva- 
nja ikonografije i ukrasnoga načina ranosrednjovje- 
kovne plitkoreljefne plastike, pa ih se ne može zao- 
bići ni u razmatranju arhitektonskoga ukrasa, iako 
nisu dio građevne strukture crkve. 


Plastični ukras na otvorima 


Uobičajeni plastični ukras na vratima i prozorima 
ostvaren je primjenom plitkoreljefne pleterne or- 
namentike na dovratnicima i doprozornicima, uz 
iznimne primjere plastičnijih likova na portalima 
vrata u ranoromaničkom razdoblju. 


Na sačuvanim dovratnicima može se pratiti razvitak 
ukrasa od lozice preko troprutih pletenica i uzlova 
pa do ponovne pojave lozice u osvitu romanike. 
Najbolje sačuvani primjer lozice na dovratnicima 
pokazuju južna vrata splitske katedrale, koja su 
uglavnom smatrana zrelom romanikom, ali novim 
je istraživanjima predloženo datiranje u ranu pre- 
dromaniku VII.-VIII. stoljeća.*?* Na tom primjeru 
lozica, koja izlazi iz glava maskerona granajući se 
u višelatične cvjetove, još uvijek slijedi prirodni mo- 
del jednoprute biljke. 

Dovratnici IX. i X. stoljeća obično su ukrašeni geo- 


metrijskim pleternim motivima. Na crkvi u Kolja- 
nima dovratnike ukrašava dvostruko isprepletena 


#2 Zalagao sam se, poput nekih drugih autora, za prepoznavanje Zvonimira u liku iz splitske krstionice (T. Marasović, 1997.d). Nasuprot 
tomu, u nizu svojih radova, uključujući i opsežnu monografiju, I. Fisković (2000.b) taj je lik identificirao s Petrom Krešimirom IV. 


53 T, Marasović (1992.b), 1651 d. 

Slika 383: Ukras na vratima ranosrednjovjekovnih crkava: a. bazilika Koljane (Muzej HAS), b. portal iz crkve sv. Ivana Krstitelja 
u Zadru, c. portal crkve sv. Kuzme i Damjana u Dubrovniku, d. portal iz crkve sv. Lovre u Zadru 


tropruta pletenica, a slične mrežasto ispleteni tro- 
pruti traci ispunjaju i dovratnike crkve Sv. Spasa 
u Cetini. 


Ponegdje se geometrijski pleterni motivi protežu i 
na nadvratnike crkava XI. stoljeća, kao primjerice u 
crkvi sv. Nikole na Koločepu, ili u crkvi sv. Ivana 
Krstitelja u Zadru, gdje nadvratnike ispunja samo 
tropruta pletenica. 


Lozica se pleternoj varijanti troprute stabljike koja 
se rašlja u cvjetove ponovno vraća krajem predro- 
maničkoga razdoblja, da bi nastavila svoju transfor- 
maciju prema prirodnim modelima u ranoj roma- 
nici, kako to pokazuje sačuvani portal na crkvi sv. 
Kuzme i Damjana u Dubrovniku. 


Na nadvratnicima se može pratiti sličan razvitak od 
pretpleternih motiva preko geometrijske faze plete- 
ra do ponovnoga vraćanja na biljne modele. Nad- 
vratnik južnoga ulaza splitske katedrale ukrašen je 
krugovima, ispunjenim različitim životinjskim liko- 
vima i ljiljanima u preostalim praznim prostorima. 
U čisto geometrijskoj fazi pletera javljaju se na nad- 
vratnicima ispresijecane troprute polukružnice, npr. 
u crkvi u Koljanima ili u Sv. Dujmu u Trogiru. 


Ponegdje će geometrijski motivi ispunjati ukrasne 
površine nadvratnika i u kasnim primjerima iz XI. 
stoljeća, kao što je bio slučaj s vratima Sv. Ivana Kr- 
stitelja u Zadru, gdje nadvratnik ispunjaju dvoprute 
kružnice, učvorene s dvoprutim trakama, a u samom 
je središtu tordirani križ unutar tordiranog kruga. 


Pri kraju predromaničkoga razdoblja tropruta će 
pletenica ponovno poprimiti oblik povijene lozice 
s razgranatim cvjetovima, da bi postupno sasvim 
iščezla tropruta stabljika, a isti motiv u ranoj roma- 
ničkoj fazi oblikuje obična lozica, kao u crkvi sv. Mi- 
kule u Splitu. 


U toj crkvi dodatni likovni naglasak portala čine 
konzole s lavicama, a na sličan način oblikovane su 
konzole s grifonima na portalu ranoromaničke cr- 
kve sv. Petra u Rabu u zreloj romaničkoj fazi njezina 
razvitka. 


Ponegdje se u ukrasu nadvratnika javljaju lokalne 
ukrasne varijante, primjerice kombinacija tropruto- 
ga traka i križeva, kao u crkvi sv. Mihajla u Stonu 
ili na obližnjem nalazištu u stonskoj crkvi Gospe od 
Lužina. Na nekim primjerima (crkva sv. Stjepana u 
Vranovićima kraj Kotora) između stupova uklesan 
je natpis u više redova. 


Na mnogim manjim predromaničkim crkvicama 
ukras nadvratnika znatno je skromniji, a čine ga je- 
dan ili tri križa (primjerice, u Splitu Sv. Izidor, Sv. 
Mihovil na Bambinoj glavici, južni ulaz Sv. Trojice). 


Motivi na nadvratniku i dovratnicima čine poneg- 
dje jedinstvenu ornamentalnu cjelinu, kao što je slu- 
čaj s već spomenutom crkvom sv. Kuzme i Damjana 
u Dubrovniku, u crkvi sv. Spasa u Cetini, gdje me- 
đusobno učvorene troprute kružnice ispunjaju sve 
površine okvira vrata, i u crkvi sv. Ivana Krstitelja 
u Zadru, gdje je ustrajao motiv pletenica na dovrat- 
nicima i kružnica učvorenih dijagonalama unatoč 
već poodmakloj dobi XI. stoljeća i ranoromaničkim 
arhitektonskim formama. 


Plastični ukras na prozorskim otvorima ponegdje se 
javlja na svim dijelovima okvira prozora (tj. na pra- 
gu, doprozornicima, natprozornicima), a katkada 
zahvaća i tranzenu. 


Pragovi prozora, doprozornici i natprozornici bili su 
ukrašeni samo u nekim ranosrednjovjekovnim cr- 
kvama, uglavnom na južnodalmatinskom području, 
kako pokazuju primjeri iz Sv. Mihajla u Stonu, Sv. 
Martina u Čepikućama i Sv. Nikole na Koločepu. 


Pleterni ukras na prozorskim tranzenama, ako su 
kamene perforacije uopće ukrašene, obično čini 
rubna pletenica koja prati oblik prozorskog otvora 
s polukružnim nadvojem pri vrhu, kao u slučaju cr- 
kve sv. Mihovila u Brnazama kod Sinja. Katkada se 
ukras uvlači i među same perforirane otvore, kako 
to pokazuju primjeri u crkvi sv. Mihajla u Stonu. Na 
impostima prozorskih otvora crkve sv. Marije u Bi- 
skupiji i Gospe od Zvonika u Splitu javlja se izrazi- 
to plošni pleterni ukras stiliziranih listova. 


Plastični ukras na konstrukcijskim elementima 


Kiparski ukras konstrukcijskih elemenata predro- 
maničkih i ranoromaničkih crkava u Dalmaciji pri- 
mijenjen je na kapitelima, impostima, vijencima i 
konzolama. 


Ukras kapitela nosivih stupova unutarnje konstruk- 
cije crkve te imposta nad njima obično čine glatki 
listovi, poredani u dvije ili tri zone, te volute u gor- 
njoj zoni. 

Kapiteli stupova i pilona kao konstrukcijskih eleme- 
nata iz ranijega, karolinškog razdoblja sačuvani su 


Slika 384: Ukras na prozorima ranosrednjovjekovnih crkava: a. prozor na apsidi crkve sv. Ilije na Lopudu (J. Marasović), 
b. prozor iz crkve sv. Nikole na Koločepu, c. prozorski otvor na crkvi sv. Mihajla u Stonu 


kod relativno maloga broja predromaničkih crkava, 
aineki među njima, poput crkve Sv. Trojstva (Dona- 
ta) u Zadru, nisu oblikovani u ranome srednjem vi- 
jeku, nego su preuzeti iz ranijih antičkih građevina. 


Običaj uporabe antičke građe nastavio se i u kasni- 
jim stoljećima, kako to pokazuje crkva sv. Martina 
(sv. Barbare) u Trogiru. U crkvi sv. Mikule u Splitu 
upotrijebljeni su, kako je već rečeno, antički stupovi 

Slika 385: Ukras na vijencima crkve 
sv. Ivana Krstitelja u Zadru 


kao građa od koje su načinjeni kapiteli, monolitno 
oblikovani zajedno sa stupovima. Ukras kapitela 
u gornjoj zoni čine glatki priljubljeni akantusovi li- 
stovi, nadvišeni pri vrhu s dvjema volutama, dok u 
donjoj zoni strše manji listovi obrađeni na donjim 
plohama izrazito plošnim palmetama. 


U karolinškom je razdoblju poznata i izrazito ploš- 
na modelacija kapitela, kakvu u Istri pokazuje crkva 
sv. Marije Velike s dvanaest kapitela, koji pripadaju 
dvozonskom tipu kapitela glatkih listova, ali i dru- 
gim tipovima sa stiliziranim, plošnim likovima pti- 
ca i tipovima s plošnim volutama.** U Dalmaciji i 
na Kvarneru nema tako sačuvanoga niza kapitela, 
ali pojedini nalazi poput onih iz katedrale u Oso- 
ru iz ranoga razdoblja (VIII. /IX. st.) ili imposta iz 
ranosrednjovjekovne faze crkve u solinskoj Gradini 
(iz X. ili XI. st.) pokazuju da je plošna manira ukrasa 
konstrukcijskih elemenata bila prisutna na cijelom 
istočnojadranskom prostoru. Krajnje plošni ukras s 
bogatim florealnim i zoomorfnim motivima poka- 
zuje kapitel kubičnoga oblika iz Raba (XI. st.), koji 
se danas čuva u zadarskom Arheološkom muzeju. 


Slika 386: Ukras na kapitelima i impostima: a. Sv. Trojstvo 
(Sv. Donat) u Zadru, b. Sv. Martin (Barbara) u Trogiru 


Ipak, najznačajniji fundus kapitela, na kojima se 
može pratiti razvoj ukrasa, potječe iz ranoromanič- 
kih crkava na kvarnerskim otocima, a pokazuju ga 
kapiteli dvozonski poredanih listova iz Sv. Mihovi- 
la na Krku, korintski kapiteli iz katedrale u Krku, 
kapitel sa zoomorfnim i florealnim motivima iz Sv. 
Andrije na Rabu te oni iz crkve sv. Ivana Evanđeli- 
sta na Rabu, ukrašeni stiliziranim palminim i akan- 
tusovim listovima. 


#4 M. Jurković, Sveta Marija Velika kraja Bala, HiK, II, Split 2000., 16-24. 


Slika 387: Ranosrednjovjekovni kapiteli: a. Sv. Lovre u Za- 
dru, b. Sv. Marija u Zadru, c. kapitel iz Raba (danas u zadar- 
skom Arheološkom muzeju) 


Imposti i vijenci, ako su ukrašeni plitkoreljefnim 
ukrasom, uglavnom pokazuju motive tzv. geome- 
trijskoga pletera, poput crkve sv. Ivana Krstitelja u 
Zadru, gdje su imposti ukrašeni dvoprutim pleteni- 
cama s okulusima, višestrukim čvorovima i kružni- 
cama učvorenim s dijagonalnim tracima. 


Zahvaljujući sačuvanim kamenim i drvenim greda- 
ma u crkvi Sv. Trojstva u Zadru, poznat je i ukras 
na tim konstrukcijskim elementima predromaničke 
crkve. 


Kamene grede ukrašene su na svojim donjim plo- 
hama što ih vidi gledatelj iz crkve motivom plitko- 
reljefne jednoprute lozice iz koje izbijaju višelatični 
cvjetovi, ptice i bršljanovi listovi. 


Kamene grede koje su se izvorno nalazile u zasebnoj 
kapeli (euterion) srednjega broda zadarske katedra- 
le, a na kojima je i natpis s imenom biskupa Donata, 
bile su ukrašene na uobičajeni način greda oltarne 
ograde, tj. skukama u gornjoj zoni, a u donjoj s kru- 
govima, isprepletenima dijagonalnim tracima. 


Drvene grede iz iste crkve imaju na svojim plohama 
raznovrsni rovašeni ukras, što ga čine učvorene ple- 
tenice, lozica i krugovi s upisanim križem. 


Kiparski ukras na zidovima i svodovima 


Vanjske zidne površine, ne računajući portale i 
prozorske otvore, rijetko su kiparski ukrašene u 
ranosrednjovjekovnoj arhitekturi. Stoga su reljefi s 
prikazom Krista i drugih likova na crkvi sv. Križa 
u Aghtamaru u Armeniji ili pak pleterni motivi na 
bazilici u Pomposi (Italija) ipak rijetke pojave pla- 
stičnoga oživljavanja crkvenih fasada. 


Neki nalazi pokazuju međutim da plastično ukrasi- 
vanje pročelja nije bilo nepoznato u ranosrednjovje- 
kovnoj Dalmaciji. Iz Raba potječe mramorna ikona 
s prikazom Krista na prijestolju, za koju se pretpo- 
stavlja da je pripadala fasadnom ukrasu ranoroma- 
ničke katedrale. 


Među ulomcima koji su pripadali ranoromaničkoj 
crkvi sv. Petra na Osoru Jakšić je identificirao i dije- 
love fasadnog ukrasa i usporedio ih sa sličnim relje- 
fima iz benediktinske opatijske crkve u Pomposi.*? 


Ukras patera u crkvi Sv. Trojstva u Zadru čini tro- 
pruta povijuša s bršljanovim listovima i sa stilizira- 


85. N. Jakšić (1982.), 188-190. 


Slika 388: Kiparski ukras na fasadama: 
a. Sv. Križ u Aghtamaru (Armenija), b. Sv. Marija u Rabu, 
c. Pomposa u Italiji, d. Sv. Petar u Osoru 


nom pticom; na drugom je mjestu sveto drvo pod 
arkadom, negdje ljiljanovi cvjetovi. Ukrasnom učin- 
ku pridonosi i nazupčeni gornji rub. 


Iz crkve sv. Marije u Biskupiji potječe patera, obliko- 
vana kao perforirana polukugla s otvorom prema 
dolje, ukrašena palmetama. 


Kiparski ukras na liturgijskom namještaju 


Liturgijski namještaj u predromaničkim crkvama u 
Dalmaciji pokazuje standardizirane sheme, u koji- 
ma ukras varira u okviru repertoara određenog za 
svaku pojedinu vrstu instalacija. 


Na oltarnom se stupu nalazi uglavnom pleterom 
ukrašeni križ, ako sam križ nije udubljen u površi- 
nu stipesa. 


Slika 389: Ciborij rapske katedrale 


GLG LL RE TERRE TETE 
U niudnA di AAA AGA RAKA 


Slika 390: Oltarna ograda crkve sv. Mihajla na Koločepu 
(prema Ž. Pekoviću) 


Slika 391: Ambon zadarske katedrale, 
varijantni prijedlozi rekonstrukcije (prema P. Vežiću) 


Menza je obično profilirana, a samo u rijetkim sluča- 
jevima obrubljena troprutom pletenicom. Na sličan 
je način ukrašena ploča štionika pronađena u Crkvi- 
ni u Biskupiji. 

Plastični ukras na oltarnim ciborijima primijenjen je 
po standardnim obrascima. 


Kapiteli ciborija obično slijede ukras nosivih kapite- 
la u već spomenutom razvitku od kasnoantičkih do 
ranoromaničkih primjera. 


Strane ciborija, oltarnih ili baptezimalnih, ukrašene 
su vrlo standardiziranim motivima. Pri vrhu naj- 
češći motiv čini niz kuka, simetrično okrenutih od 
središta stranica prema rubovima. Ponegdje (crkva 
sv. Cecilije u Biskupiji) niz kuka i uz njega istaknuti 
kimation ukrasuje i vertikalni rub stranice ciborija 
ili trokutne strane ciborija sa zabatima. 


Na nekim rano datiranim primjerima javlja se na 
gornjoj istaknutoj letvi uz natpis još i motiv ispresi- 
jecanih polukrugova (arkada), primjerice u crkvi sv. 
Trifuna u Kotoru. 


Različiti pleterni motivi, obično tropruta pleteni- 
ca, ili splet učvorenih kružnica i rombova ispunja 
rubne trakove stranice ciborija, uključujući i donje 
polje uz polukružni luk. U ranije datiranim primje- 


rima koji prate početak razvitka pleterne plastike na 
polukružnoj lučnoj traci javlja se i motiv astragala, 
transformiran iz antičkoga modela prema postan- 
tičkom likovnom izrazu. U takvoj osnovnoj podjeli 
ostaju na jednoj i drugoj strani trokutna polja, koja u 
najvećem broju slučajeva ispunjaju zvijeri (najčešće 
lavovi) koje love svoj plijen (Sv. Trifun u Kotoru). 


U crkvi sv. Krševana u Zadru rubna ravna polja ci- 
borija, isto kao i ono donje polukružno, ispunja raz- 
granata tropruta lozica, a trokutasta unutarnja polja 
ukrasuje po jedna rozeta s pticom koja u kljunu nosi 
grozd. 


U Sv. Marti u Bijaćima pod letvom s kukama uba- 
čen je istaknuti kimation, a izvan polukružnoga po- 
jasa ukrašenog troprutom pletenicom ili dvostruko 
isprepletenim uzlovima nalazi se paun s grozdom 
u kljunu. 


Na ambonima se također zapaža standardizacija 
ukrasa: zaobljeni prsobran obično je podijeljen u 
pravokutna polja. Na propovjedaonici zadarske 
katedrale prsobran je dvoprutom pletenicom podi- 
jeljen u dva niza od tri pravokutne kasete. U gor- 
njem je nizu središnji motiv križ, a lijevo od njega 
paun; u donjem je lav kao simbol sv. Marka, lijevo 
vol kao simbol sv. Luke, a desno imago hominis kao 
simbol sv. Matije. Drugoj strani zaobljenoga prso- 
brana pripisuju se dva ulomka pronađena na Paš- 
manu, premda su ondje ustanovljena tri vertikalna 
niza kaseta, među kojima se raspoznaju životinjski 
likovi i Agnus Dei. 


Od životinjskih likova, paun spuštena repa uobi- 
čajeni je lik u pleternoj kompoziciji kose ploče na 
ogradi krstionice. 


Još je dosljednija standardizacija ukrasa na oltarnim 
ogradama predromaničkih crkava. 


Na trabeaciji su uvijek kuke u gornjoj ukrasnoj zoni, 
kimation obično u srednjoj zoni, a pletenica u donjoj 
zoni, ako na tom polju nije uklesan natpis. 


Na gredi iz Sv. Jurja u Janjini u gornjoj su kuke, u 
srednjoj natpis, a treću i četvrtu zonu ispunja u dva 
reda motiv kimationa; takav se raspored proteže i 
na zabat, gdje su također dva reda kimationa, a u 
sredini je lozica umjesto uobičajenoga križa. 


Na zabatu je u pravilu križ s euharistijskim ptica- 
ma dominantni središnji motiv. Iznimno su rijetki 
primjeri zabata bez središnjega križa, kao u sluča- 


ju oltarne ograde iz crkve sv. Petra u Kuli Atlagića, 
gdje trokutasto polje ispunjaju kružnice s rozetama 
po sredini. 


U ranoj romanici nestaju pleterni motivi, koje za- 
mjenjuje jednostavna stepenasta profilacija, kako to 
pokazuju grede i zabat crkve sv. Mikule u Splitu. 


Na plutejima su pleterni uzlovi na gornjim letvama 
najčešće primijenjeni motiv. 

Osnovno polje pluteja obično ispunja geometrijski 
ornament što ga čini mreža trpoprutih trakova ili 
kružnica, katkada s ubačenim pticama, rozetama i 
ljiljanima. 

Vrlo česti ukras na plutejima čini motiv košarastog 
dna te križevi pod arkadom, gotovo redovito okru- 
ženi sa svake strane po jednom palmetom. 


Pentagram kao dominantni motiv pluteja poznat je 
samo na ploči krsnoga bazena splitske krstionice. 


Ljudski likovi iznimno su rijetki na plutejima i na- 
laze se samo u slučaju kada su dio narativne scene, 
poput Kristova života od navještenja do bijega u 
Egipt u crkvi sv. Nediljice u Zadru, ili kad prikazuju 
anđele na pluteju iz crkve sv. Tome u Kutima. 


Kiparski ukras na sarkofazima 


Na trima splitskim sarkofazima (danas u vanjskom 
hodniku katedrale) ukras čini samo križ kojemu 
krakovi izlaze iz središnjega kruga odnosno križ 
uokviren dvostrukom kružnicom. 


Na većini sačuvanih sarkofaga ukras je samo na 
prednjoj strani. Rijetko se javlja i na bočnim stra- 
nama, ili na poklopcu, kao što je slučaj sa sarkofa- 
gom iz zadarske katedrale. Na tom sarkofagu koji 
se datira u drugu polovicu VIII. stoljeća motiv križa 
dominira bočnim stranama s rozetama, ljiljanovim 
cvjetovima i drugim ukrasom iz pleternoga reper- 
toara, a tri križa, među dvama krugovima, ispunje- 
nima unakrsno postavljenim ljiljanima, glavni su 
motiv i na poklopcu. 


Iz druge polovice VIII. stoljeća potječe i poklopac 
sarkofaga na kojem je uz natpis s imenom bizant- 
skoga cara Konstantina reljefno istaknut križ ispu- 
njen dvoprutom pletenicom. 


Na prednjim stranama predromaničkih sarkofaga 
nalaze se različiti ukrasi, a među njima su najčešći 


oni s multipliciranim motivom dijagonalno ukršte- 
nih ljiljana, koji se u Splitu može pratiti na vrlo ra- 
nim primjerima sarkofaga nadbiskupa Ivana (druga 
polovica VII. stoljeća) ili priora Petra (druga polovi- 
ca VIII. stoljeća). 


Drugi česti motiv ukrasa na sarkofazima čini križ 
pod arkadama, sačuvan među ostalim na sarkofagu 
splitskoga nadbiskupa Ivana Tvrdakova iz X. sto- 
ljeća. 

Na dvama zadarskim primjerima kompozicije s 
arkadama variraju i drugi motivi: u već opisanom 
sarkofagu iz Arheološkog muzeja križ flankiran ro- 
zetama izmjenjuje se s dvjema palmama i rozetama. 
Na drugom sarkofagu (iz IX. stoljeća) križ ispunja 
prvo i zadnje polje pod arkadama; na srednjem je 
grabljivica koja slijeće i kandžama hvata golubicu. 


Ponegdje je središnji križ jedini ukrasni motiv, kako 
to pokazuje sarkofag u peripteru splitske katedrale. 


S krajem XI. stoljeća uglavnom nestaje pleternoga 
ukrasa na ranosrednjovjekovnim sarkofazima. Po- 
kazuje to sarkofag nadbiskupa Lovre (umro 1099.), 
na kojem natpis obrubljuje jednostavna ranoroma- 
nička profilacija. 


Polikromija ranosrednjovjekovnih reljefa 


Ranosrednjovjekovni reljefi na liturgijskom namje- 
štaju predromaničkih i ranoromaničkih crkava u 
Dalmaciji bili su obojeni, kako to dokazuju tragovi 
ili ostatci boja, sačuvani samo na nekim spomeni- 
cima. Ostatci crvene, žute i plave boje sačuvali su 
se, među ostalim, na gredi oltarne ograde (danas u 
ranosrednjovjekovnoj zbirci splitskoga Arheološ- 
kog muzeja). Pretpostavljena polikromija pleternog 
ukrasa prikazana je na dijelu oltarne ograde iz Za- 
dra.*“* 


Razvitak ranosrednjovjekovnoga 
kiparskog ukrasa s prepoznatim 
kiparsko-klesarskim radionicama 
Promatranjem datiranih primjera ukrasa na arhitek- 
tonskim i liturgijskim dijelovima ranosrednjovje- 
kovnih crkava u Dalmaciji dolazi se do moguće raš- 
člambe kiparstva toga doba na tri osnovna stupnja 


9% M. Pejaković (1996.), 143. 


Slika 392: Reljefi pretkarolinških bosanskih nalazišta, 
Bilimišće kod Zenice (prema A. Miloševiću) 


razvitka predromaničke i ranoromaničke plastike, 
koje obilježava: 


1. prijelazni izraz na razmeđu antike i ranoga sred- 
njeg vijeka; 


2. “geometrijski“ motivi u zreloj predromanici; 


3. pojava ljudskog lika i povratak prirodnim mode- 
lima u osvitu rane romanike. 


U svim trima razdobljima prati se i djelovanje pre- 
poznatljivih kiparsko-klesarskih radionica. 


Prijelazni izraz na razmeđu antike i ranoga 
srednjeg vijeka i početci predromaničke stilizacije 


Za prvo je razdoblje znakovit zadnji stupanj u ploš- 
noj obradi ljudskih likova, prije nego što će u daljem 
razvitku pleterne plastike novi likovni govor izrazi- 
toga geometrijskog pletera sasvim isključiti prizore 
s ljudskim likovima iz ikonografskoga programa 
plitkoreljefnoga kiparstva u karolinškom i u prvom 
postkarolinškom razdoblju. Istodobno se upravo 
u tom prijelaznom razdoblju oblikuju na antičkoj 
tradiciji ornamentalni motivi, znakoviti za pleternu 
ornamentiku. 


Taj zadnji figurativni izraz, koji poznaju pojedina 
središta Europe merovinškog doba i langobardske 
umjetnosti, tzv. liutprandovske “renesanse“ ranijeg 
karolinškog doba, u predromanici istočnojadran- 
skoga područja dosada je otkriven samo na periferi- 
ji tog prostora, u središnjoj Bosni. Liturgijski namje- 
štaj tamošnjih crkava u Malom Mošunju, Dabravini, 
Žitomisliću, gdje je nedavnim istraživanjima prepo- 
znata jedna kiparska radionica, najistočniji je odraz 
predromaničke skulpture, afirmirane u poznatim 


langobardskim i ranokarolinškim umjetničkim sre- 
dištima.*7 


Ukrasni motivi koji obilježavaju reljefe s tih srednjo- 
bosanskih i sjevernodalmatinskih nalazišta pove- 
zuju njihove majstore s jednom radionicom koja je 
približno u isto doba djelovala na primorskom dal- 
matinskom području, a u kojoj se može pratiti na- 
stanak te druge, nefiguralne sastavnice prijelaznog 
razdoblja. 


Prijelaz od kasnoantičkoga na ranosrednjovjekovni 
ukras pokazuje kiparsko-klesarska radionica stare 
Salone, koja je u zadnjim desetljećima života antič- 
ke metropole ostavila svoje tragove i na okolnom 
prostoru (crkve sv. Marte u Bijaćima i sv. Andrije na 
Čiovu kod Trogira, te u Gali kod Trilja). Višestruko 
izbrazdani križevi, koncentrično izbrazdane kruž- 
nice i tropruta savijena lozica zaista su prvi izraz 
pleterne plastike, koji se datira u VII. i VIII. stoljeće, 
prije nego što će u IX. stoljeću zrelo karolinško doba 
obilježiti pretežito motivi geometrijskog pletera. 


Na prijelazu između antike i ranoga srednjeg vije- 
ka u ukrasu predromaničkih građevina ranijeg raz- 
doblja u Dalmaciji prisutni su antički motivi poput 
astragala — najviše astragal u izvornoj formi ili ki- 
mation, koji se znatno stilizira u odnosu na antičke 
modele. 


Pojedini biljni motivi još uvijek slijede prirodne mo- 
dele, ali prikazani su izrazito plošnim načinom. U 
tom je smislu znakovit motiv dijagonalno ukriženih 
cvjetova ljiljana, koji se javlja već na kasnoantičkim 
mozaicima (podni mozaik iz Akvileje), a prevlada- 
va u predromaničkim radionicama. U toj je fazi isti 
motiv karakterističan za jednu klesarsko-kiparsku 
radionicu koja je djelovala u Splitu a svoja je ostva- 
renja ostavila na oltarnoj ogradi splitske katedrale i 
na sarkofagu nadbiskupa Ivana, koji se danas nala- 
zi u splitskoj krstionici. Na tom su sarkofagu samo 
dva desna ljiljana stilizirana na način svojstven ple- 
ternoj fazi razvitka predromaničke skulpture, pa taj 
spomenik možemo smatrati primjerom prijalaznoga 
likovnog izraza između prirodnih modela i njihove 
stilizacije. S oslonom na prirodne modele još su uvi- 
jek oblikovani i dijagonalno ukriženi ljiljani na plo- 
čama oltarne ograde ranije faze splitske katedrale. 


A, Milošević (2003.a) 357, (2003.b), 59 i d. 
% T, Burić (1993.), 177i d. 


Slika 393: Kiparsko-klesarski krug majstora oltarne 
ograde splitske katedrale i sarkofaga nadbiskupa Ivana: 
a. detalj sa sarkofaga nadbiskupa Ivana u splitskoj krsti- 
onici, b. plutej iz splitske katedrale (danas na oltaru Sv. 
Dujma), c. plutej iz splitske katedrale (danas u splitskom 

Arheološkom muzeju) 


Slika 394: Reljefi prijelaznoga razdoblja na početku 
formiranja pleterne plastike: a, b. Bijaći, 
c. Sv. Andrija na Čiovu, d. Gala 


"Geometrijska" skulptura 
zreloga predromaničkog doba 


U drugom stupnju razvitka ranosrednjovjekovnoga 
arhitektonskog ukrasa u Dalmaciji kulminira ple- 
terna plastika, izražena prije svega geometrijskim 
motivima kružnica, kvadrata, romba i raznovrsnim 
pletenicama što ih tvori pretežito tropruti trak, me- 
đusobno učvorenim različitim uzlovima. 

Stiliziraju se biljni i životinjski motivi, a ljudski je lik 
(npr. ratnika iz Pridrage) iznimno rijetka pojava. 
Motiv ukriženih ljiljana javlja se i u ovom drugom 
stupnju razvitka, kako to pokazuje ukras na sar- 
kofagu splitskoga priora Petra, koji pripada karo- 
linškom razdoblju. Majstor koji je klesao taj ukras 
zacijelo se ugledao na stariji sarkofag nadbiskupa 
Ivana, ali ljiljane je do krajnosti stilizirao zanemaru- 
jući prirodni obrazac, što osobito dolazi do izražaja 
u središnjem cvijetu ljiljanova trolista. Tako stilizira- 
ni ljiljanovi cvjetovi često ispunjaju ukrasne površi- 
ne pluteja ili sarkofaga, ubačeni u prazne prostore 
u kutovima ili na sjecištu arkada, dokazujući tako 
horor vacui kao jedno od osnovnih obilježja ukrasne 
zamisli toga razdoblja. 


Na isti su način stilizirane biljke i životinje. Volutni 
niz (kuke) kao neizostavni motiv gornjih površina 


% N, Jakšić (1984.b), 243 i d., (2000.a), 205. 


trabeacije oltarne ograde ili ciborija u najvećoj je 
primjeni upravo u “geometrijskom“ razdoblju ple- 
terne plastike. 


Znakovite su i neke univerzalne kompozicije, koje 
se sreću diljem predromaničke Europe pa i u Dal- 
maciji, poput već spomenutoga križa pod arkada- 
ma, na kojima se može slijediti razvitak od nešto 
plastičnijeg izraza u IX. do vrlo plošne obrade u X. 
stoljeću (sarkofag Ivana Tvrdakova u Splitu). Dru- 
gu karakterističnu kompoziciju geometrijske faze 
čini tzv. motiv košarastog dna. 


U tom su razdoblju individualizirane i pojedine 
majstorske radionice. Tako je po jednoj ploči oltarne 
ograde iz crkve u Koljanima, ukrašenoj umreženim 
troprutim kružnicama ispunjenim pticama i rozeta- 
ma, nazvan majstor Koljanskog pluteja, autor pleterne 
kompozicije koja se može usporediti s vrlo sličnim 
motivima na Apeninskom poluotoku." Djelovanje 
istoga majstora, znakovito po biljnim i zoomorfnim 
ispunama praznih prostora unutar pleterne mreže 
kružnica, prepoznato je u Biskupiji, u Galovcu i u 
Tršcima blizu Zadra. Na tim su nalazištima pro- 
nađeni i ranosrednjovjekovni sarkofazi, načinjeni 
od antičkih ukrašenih arhitrava, kojima je izvorne 
kompozicije predromanički majstor respektirao u 
svojoj klesarskoj intervenciji. 


Približno u isto doba ostavila je kvalitetna ostvare- 
nja jedna druga kiparsko-klesarska radionica, koja 
je djelovala u Pađenima i u Golubiću kod Knina te 
u Brnazama kod Sinja, u Kljacima kod Drniša i u 
Morinju kod Šibenika, ali zapažena je po reljefima iz 
Trogira, pa je nazvana trogirskom klesarskom radioni- 
com. Prepoznaje se po učestalom ponavljanju motiva 
križa pod troprutim arkadama i po kompozicijama 
“košarastog dna“. Na trabeacijama oltarne ograde 
izrađene u toj radionici svi su natpisi otučeni, pa je 
iznesena uvjerljiva pretpostavka da je do te pojave 
(damnatio memorie) došlo radi uklanjanja imena isto- 
ga vladara. Vrlo srodni reljefi, datirani početkom IX. 
stoljeća, iz Grada, Akvileje, Murana, Poreča, Pule, 
Dvigrada i Novigrada u Istri, ali i s nekih nalazišta 
u Panoniji, omogućili su N. Jakšiću da svoja zapaža- 
nja zaokruži prihvatljivom hipotezom prema kojoj 
su majstori trogirske radionice sjevernojadranskog 
porijekla. Njih je u drugom desetljeću IX. stoljeća 
akvilejski patrijarh Fortunat mogao poslati Ljude- 
vitu, knezu Posavske Hrvatske, a on je u zbjegu 

Slika 396: Reljefi trogirske radionice iz IX. stoljeća (prema Jakšiću), plutej iz Sv. Mihovila u Splitu 


dospio i do Dalmacije, gdje je djelovala i navedena 
majstorska radionica.“ 


Pojava još jedne različite klesarske radionice naslu- 
ćuje se u zabatima oltarne ograde iz crkve sv. Marte 
u Bijaćima, a s njima se povezuje zabat iz Bola na 
Braču.*! 


Ranu pojavu geometrijske faze pleterne skulpture 
pokazuju pojedini primjeri iz dubrovačkoga kraja 
i u cijeloj južnodalmatinskoj regiji, poput različitih 
slojeva pronađenih u crkvi sv. Stjepana u Dubrov- 
niku. 


Sredinom IX. stoljeća, u doba istaknutoga hrvatskog 
kneza Trpimira, djelovala je klesarska radionica koja 
se prepoznaje po znakovitoj obradi zabata, pluteja 
i kapitela oltarnih ograda. Izrazita je na kamenom 
namještaju u samoj kneževoj zadužbini u Rižinica- 
ma ispod Klisa, ali i u nekim drugim mjestima koja 
se mogu smatrati središtima Hrvatske kneževine: 
na Lopuškoj glavici u Biskupiji, u Vrpolju i Plavnu 
kod Knina, Žažviću kod Bribira, Kašiću kod Zadra i 
u samom gradu Biogradu. 


U zadnjoj četvrtini IX. stoljeća u istim je prostori- 
ma radio majstor, ili skupina klesara, kojemu je 
svojstveno vrlo brižljivo modeliranje pravilnih 
kuka i troprutih uzlova (“pereca“) na zabatima ol- 
tarnih ograda te motiv beskonačnih čvorova, od- 
nosno učvorene kružnice koje presijecaju tropruti 
dijagonalni traci. Natpisi na sačuvanim dijelovima 
i ulomcima kamenog namještaja spominju kneza 
Branimira, kojemu je doba vladanja povijesno utvr- 
đeno (879.-892.), pa je i djelovanje radionice vezano 
uz toga hrvatskog kneza. Topografija reljefa kojima 
je dvorska radionica iz Branimirova doba dala svoj 
pečat pokazuje vrlo široko područje od Nina, Muća, 
Biskupije (položaj “Stupovi“), Lepura, Benkovca, a 
zahvaća i dalmatinske gradove Zadar i Split. Upra- 
vo ta okolnost, kao i naznaka na nekim od natpi- 
sa samostanskih opata, dala je povoda Jakšiću za 
zaključak da su nositelji dvorske radionice bili be- 
nediktinci, koji su u vlastitim kiparsko-klesarskim 
atelijerima opremali predromaničke crkve zrelo- 
ga karolinškog doba u nekim središtima Hrvatske 
kneževine. Oni su svojim skulpturama opremali li- 
turgijski namještaj i nekih gradskih crkava, pa je ta 


#0 N, Jakšić (2000.a), 206, 207 i d. 
1 N, Jakšić (2000.a), 207. 
%2 M. Jurković (1985.), 183 i d. 


Slika 397: Reljefi kiparsko-klesarske radionice iz sredine 
IX. stoljeća (prema N. Jakšiću): a. Rižinice, b. Vrpolje, 
c. Lopuška glavica u Biskupiji 

Slika 399: Grede i pluteji dvorske klesarske radionice iz doba kneza Branimira: a. Ždrapanj, b. Cetina, c. Korlat, d. Kula Atlagića 


skupina majstora nazvana benediktinskom klesarskom 
radionicom iz doba kneza Branimira. 


Na nekim pak drugim starohrvatskim lokalitetima 
u Dalmaciji zapažaju se drukčije kiparsko-klesarske 
značajke, prepoznate na spomenicima toga istog 
doba, jer su i oni u natpisima obilježeni imenom 
istoga hrvatskog kneza (Branimira). Te se značajke 
prije svega prepoznaju po kimationu na trabeaciji 
#3 N. Jakšić (2000.b), 211-212. 


oltarnih ograda i po izvedbi krugova na plutejima, 
pronađenih u većem broju na sjevernodalmatin- 
skom području (Bukorovića podvornica i Sv. Marija 
u Biskupiji, Sv. Spas u Cetini, Rapovine kod Livna, 
Šopot i Lepuri kod Benkovca), ali i na širem pro- 
storu od Solina do Rapovine kod Livna u Bosni. 
Klesari te radionice manje su vješti od onih iz bene- 
diktinskog atelijera, a u natpisima na pronađenim 


ulomcima spominju se osim kneza Branimira još i 
dvorski župani poput Gostihe u Cetini ili Prištine 
u Ždrapnju kod Bribira, pa je ta skupina nazvana 
dvorskom klesarskom radionicom.“ 


Rad spomenutih radionica i pojava karakterističnih 
pleternih motiva nastavlja se i u X. stoljeću, kako se 
može zaključiti po rijetkim datiranim spomenicima 
toga doba, što ga pratimo na sarkofagu splitskoga 
nadbiskupa Ivana Tvrdakova, gdje je još uvijek pri- 
sutan motiv križa pod arkadama. 


U sredinu X. stoljeća datirani su neki reljefi iz Južne 
Dalmacije, koja je u u cijelom ranosrednjovjekov- 
nom razdoblju pokazivala određene posebnosti u 
odnosu na srednjodalmatinsko i sjevernodalmatin- 
sko područje, uzrokovane i određenim, premda ne 
odveć snažnim utjecajem Bizanta.** Zapaža se na 
ranijem sloju reljefa iz crkve sv. Petra u Dubrovniku 
i ranijoj fazi crkve sv. Mihajla u Stonu, gdje se već 
naslućuje početna tendencija vraćanja troprute ple- 
tenice na stiliziranu troprutu lozicu. 


Ipak, čisti geometrijski pleter prevladavat će tije- 
kom cijeloga stoljeća, kako to jasno pokazuju ploče 
ambona iz kninskog Kapitula, na kojima je natpis 
kralja Držislava. Klesarska obrada, bliska dvorskoj 
radionici s kraja prethodnoga stoljeća, dokazat će 
kontinuitet geometrijskoga pletera sve do osvita ro- 
manike. 


Pojava ljudskoga lika i oživljavanje 
prirodnih modela 


“Geometrijski“ motivi kružnica, kvadrata i dijago- 
nalnih mreža, isto kao i nizova kuka na trabeaciji, 
nastavit će se tijekom cijeloga XI. stoljeća, ali tada će 
se usporedo s tradicionalnim pleterom javiti tropru- 
ta lozica, koja će svojim granama i cvjetovima naja- 
viti povratak na prirodne modele biljnoga svijeta. 


Najveći doprinos razvitku kiparstva toga doba sva- 
kako je ponovna pojava ljudskog lika, koji je u “geo- 
metrijskom“ razdoblju pletera bio u pravilu posvu- 
da izbjegnut. 


Kao i u prethodnom razdoblju, po izboru ukrasno- 
ga repertoara i karakterističnoj modelaciji ornamen- 
ta prepoznate su karakteristične radionice, među 
kojima osebujna obilježja u obradi biljnih motiva 
pokazuje južnodalmatinska skupina reljefa, koja 


5% N. Jakšić (2000.b), 213. 
%5 M. Jurković (1985.), 195. 


Slika 400: Reljefi južnodalmatinske klesarske radionice iz XI. 
stoljeća (prema Jurkoviću): a. nadvratnik crkve sv. Kuzme i 
Damjana u Dubrovniku, b. plutej iz Koločepa 


je vremenski razvučena od sredine X. pa do prve 
polovice XI. stoljeća, splitsko-trogirska radionica iz 
treće četvrtine istoga stoljeća, a u modelaciji ljud- 
skoga lika jasno su se profilirale zadarsko-splitska i 
zadarsko-kninska, koje su djelovale u drugoj i trećoj 
četvrtini XI. stoljeća. Na samom kraju XI. stoljeća 
djelovala je i jedna kninska ranoromanička radioni- 
ca, čiji proizvodi pokazuju još jedan korak k roma- 
nici. 

Centralizirana dubrovačka radionica, koju je Jurko- 
vić definirao ujednačenošću motivike u njezinim ka- 
snijim primjerima (Sv. Mihajlo i Gospe od Lužina u 
Stonu, Sv. Bartul i Sv. Petar u Dubrovniku, Lokrum), 
nastavila je proces vraćanja troprutoj pletenici izgle- 
da razgranate loze, ponegdje i uz kontinuitet geo- 
metrijskog pletera (Koločep). 


Splitsku je radionicu prepoznao Burić na desetak 
spomenika u Splitu, Trogiru i Grušinama kod Šibe- 
nika, i datirao je oko šezdesetih i sedamdesetih go- 
dina XI. stoljeća, vezujući je uz veliku crkvenu refor- 
mu na Zapadu, prihvaćenu u Splitu od nadbiskupa 


Slika 401: Splitsko-trogirska radionica iz druge polovice XI. stoljeća (prema T. Buriću): a, b. Sv. Fufemija u Splitu, c. ulomci iz 
Trogira, d. dio liturgijskog namještaja u kasnijoj funkciji nadvratnika romaničke kuće u Splitu 


Lovre.** Na skulpturama iz te skupine prevladava 
tropruta stilizirana lozica i bordura koju čini konti- 
nuirani cik-cak motiv; na nekima se javljaju zmijske 
glave i grifoni, a ponegdje i učvorene palmete stili- 
ziranih listova. Jedna od posebnosti oltarnih ogra- 
da u proizvodnji te radionice, koja je razlikuje od 
svih drugih poznatih radionica, jest pomanjkanje 
pluteja u klasičnom smislu, koji je zamijenjen ver- 
tikalnim pilastrom i horizontalnom letvom, a osta- 
tak je polja bio vjerojatno ispunjen sagom, kako je 
to već Karaman pretpostavio za crkvu sv. Martina 


% T. Burić (1992.b), 207 i d. 
%T. Burić (1992.b), 214. 


u Splitu, gdje je sačuvan jedini ranosrednjovjekovni 
cancellum in situ. Ta ograda ujedno je i jedini cjelovi- 
to sačuvani spomenik splitske radionice. Obilježja 
iste radionice nose i ulomci liturgijskoga namještaja 
i arhitektonski dijelovi iz crkve sv. Eufemije u Splitu 
u kojima nema pluteja, pa je vjerojatno i ondje bio u 
uporabi sag.%7 Sličan se ukras nalazi na arhitekton- 
skim dijelovima crkve, a ispunja i sve dekorativne 
površine dvojnoga prozora (bifore), koji je pripadao 
ranosrednjovjekovnoj kući zapadno od Vestibula 
Dioklecijanove palače u Splitu. 


Uz ulomke liturgijskoga namještaja uglavnom ne- 
poznatih crkava u Trogiru, reljefi splitske radionice 
zapaženi su i u crkvi sv. Lovre u Morinju blizu Ši- 
benika. 


Iste osobine pokazuju i neki ulomci liturgijskog na- 
mještaja u Dioklecijanovoj palači kojima ostaje ne- 
poznato izvorno porijeklo, poput pilastra oltarne 
ograde u kasnijoj funkciji nadvratnika romaničke 
kuće na Dosudu.* 


Promjene koje u XI. stoljeću donosi rana romanika 
najviše se izražavaju kroz vraćanje ljudskoga lika u 
kiparski repertoar, narativnost kompozicija i pla- 
stičniju obradu reljefa. Proučavajući ranosrednjovje- 
kovnu skulpturu u Dalmaciji, Petricioli je već sredi- 
nom prošloga stoljeća upozorio na skupine srodnih 
reljefa s ljudskim likom u Zadru, Splitu, Biskupiji, i 
u njima prepoznao dvije osnovne radionice.?* 


Za jednu od njih, koja je ostavila svoj kiparsko-kle- 
sarski i stilski pečat u desetak reljefa iz Zadra, Splita 
i Solina, ključni je spomenik ciborij u Zadru, koji je 
imenom prokonzula Grgura datiran u 30-e godine 
XI. stoljeća. Ciborij sličnih osobina pronađen je i u 
crkvi sv. Tome u Zadru, a vrlo slična obilježja nose i 
reljefi iz dvaju pluteja iz crkve sv. Nediljice u istom 
gradu, na kojima su među arkadama, obrađenim 
na isti stilizirani način, prikazane scene iz Kristo- 
va života i mladosti. Stvoren je zato sasvim logičan 
zaključak o djelovanju iste radionice, kojoj su svoj- 
stveni vrlo plošna modelacija, gotovo u samo dvije 
razine, sasvim stilizirana odjeća, kosa, brade, bade- 
maste oči. 


Iste značajke nose i dvije ploče koje su danas u funk- 
ciji krsnoga bazena splitske krstionice, a vjerojatno 
potječu iz splitske katedrale: na jednoj je prikazan 
sjedeći vladar uz jednoga stojećeg pobočnika i leže- 
ći lik u katu proskineze, a na drugoj osnovni motiv 
čini veliki pentagram ispunjen likovima ptica. Sti- 
lizirane ptice, modelirane na isti način, pronađene 
su među ulomcima liturgijskog namještaja u crkvi 
sv. Petra i Mojsija u Solinu, u kojoj je 1076. okrunjen 
kralj Zvonimir, a u istoj crkvi otkriveni su i ulom- 
ci pluteja na kojem su ljudski likovi sa stiliziranom 
kosom i bradom te glava mladolikoga Krista. Bez 
obzira na još uvijek sporno pitanje porijekla ploča iz 


# I. Marasović, Skrivena palača (uredio T. Pleština), Total Split, 
Split 2007., 61. 
8% I, Petricioli (1960.), 5-12. 


Slika 402: Zadarsko-splitska radionica iz XI. stoljeća: 
a. ulomak pluteja iz Sv. Petra i Mojsija u Solinu, 
b. plutej iz Sv. Ivana Krstitelja, 

c. ciborij prokonzula Grgura u Zadru 


splitske krstionice,“ stvoren je uvjerljiv zaključak o 


istom kiparsko-klesarskom krugu koji je sredinom 
XI. stoljeća djelovao u dalmatinskim gradovima. 
Može se pretpostaviti početno djelovanje radionice 
u Zadru, gdje je ciborij datiran ličnošću prokonzula 
Grgura već oko 1030., a zatim njezino premještanje 
u Split i Solin, gdje je tijekom druge polovice XI. 
stoljeća dalmatinsku metropolitansku crkvu vodio 
nadbiskup Lovre, prijatelj hrvatskih kraljeva Petra 
Krešimira IV. i Zvonimira. Ako se prihvati hipoteza 
da je za jednoga od tih kraljeva (vjerojatnije Zvoni- 
mira) nadbiskup dao urediti unutrašnjosti splitske 
katedrale i solinske krunidbene bazilike novim na- 
mještajem, dobili bismo osnovu i za pretpostavku 
o djelovanju te iste radionice i tijekom cijele treće 
četvrtine XI. stoljeća. 


Istodobno je u Zadru djelovala i jedna druga radio- 
nica, koja je u svoj likovni repertoar također uvrstila 
i ljudske likove, ali obrađivala ih je tek nešto pla- 
stičnijom manirom od one prije spomenute. Svoje 
proizvode ostavila je na zadarskoj crkvi sv. Lovre, i 
to na nadvratniku, gdje je prikazan Krist u mandor- 
li među anđelima raširenih krila. Konture su likova 
zaobljene pa je već samim time postignuta plastič- 
nost, a i stilizacija je odjeće drukčija, raznovrsnija i 
manje shematizirana. Na pluteju iz iste crkve pre- 
poznaju se isti majstori, koji su slijed Kristova ro- 
đenja prikazali u šest scena razdijeljenih troprutom 
pletenicom, od Navještenja do dolaska triju kraljeva- 
-konjanika. Likovi su obrađeni različito od onih koji 
se pripisuju zadarsko-splitskoj grupi, a obilježavaju 
ih zvonolike haljine. Ista obilježja pokazuju i liko- 
vi na tranzeni iz Biskupije, gdje je u gornjem polju 
unutar središnjeg romba lik Madone s djetetom, a u 
kutovima simboli apostola, dok su u donjem polju 
likovi svetaca i ratnika. 


Majstori obiju radionica posežu za pleternim mo- 
tivima troprutih i dvoprutih pletenica i biljnih i 
životinjskih likova, pokazujući s jedne strane pri- 
vrženost predromaničkom likovnom govoru, dok 
s druge strane kiparskom obradom ljudskog lika, 
prvim pokušajima vraćanja prostornosti te narativ- 
nošću (na primjeru pluteja Sv. Nediljice u Zadru), 
najavljuju dolazak romanike. 


Još bliže romanici može se označiti djelovanje jed- 
noga južnojadranskoga kiparskog kruga, osvje- 
dočenog srodnim skulpturama na Koločepu i na 


Slika 403: Zadarsko-kninska radionica iz XI. stoljeća: 
Sv. Lovre u Zadru, Sv. Marija u Biskupiji 


kotorskom području. Doduše, i ondje je pleterni 
ukrasni repertorij još uvijek prisutan troprutim ple- 
ternim krugovima na koločepskim plutejima ili ka- 
rakterističnim kukama i kimationom na teguriju s 
likom sv. Mihajla, po kojem se naslućuje povezanost 
sa splitskim reljefima s kraja XI. stoljeća, ali plastič- 
na modelacija poprsja arhanđela, isto kao i anđeli 
i orlovi sa strane križa na pluteju iz Kuta kraj Her- 
cegnovog, obradom potanknosti sasvim su se pri- 
bližili romaničkom likovnom izražavanju. 


% Za vrlo opsežnu literaturu o tom problemu usp. T. Marasović (1997.c), 11-20, i I. Fisković (2002.), 9-50. 


lako obilježen različitim stilskim i klesarskim nači- 
nom, to bi se isto moglo reći i za jedan kiparski krug 
kojemu je djelovanje na kraju XI. stoljeća prepo- 
znao Jakšić, razlučivši u njemu majstore kvalitetnije 
modelacije od onih grublje obrade, ali zajedničkih 
znakovitih ornamentalnih motiva.#' Temeljni su 
spomenici toga kruga tegurij s likom Madone iz cr- 
kve sv. Marije u Biskupiji, oblikovan sasvim plošno, 
gotovo grafički, te ulomak iz kninskog Kapitula s 
likom Stefatona, vrlo plastično modeliran. S tom je 
radionicom Jakšić povezao i splitski tegurij s likom 
Krista među anđelima s bazilike sv. Stjepana na Su- 
stipanu (danas u MHAS-u), polazeći od pretpostav- 
ke da je naknadno donesen iz Knina. 


Dalji stupanj prema romaničkoj modelaciji dostigla 
je mramorna ikona iz rapske katedrale, koja se ta- 
kođer datira u XI. stoljeće, ali pokazuje već znatnije 
plastično stupnjevanje. 


Romaničku modelaciju u pravom smislu riječi po- 
stići će na samom kraju XI. ili na početku XII. sto- 
ljeća nekoliko spomenika u kojima je pleternu pla- 
stiku zamijenila jednostavna stepenasta profilacija. 
Pokazuje ju sarkofag nadbiskupa Lovre u splitskoj 
krstionici (1099.) i osobito ukras oltarne ograde u 
crkvi sv. Mikule u Splitu, gdje je zadržan još pred- 
romanički oblik tegurija, ali ispunjen (kao i pluteji 
i kapiteli) stepenastim profilima. U istoj je crkvi na 
nadvratniku s natpisom donatora Ivana jednopruta 
savijena lozica, slična onoj sa sustipanskog zabata. 
Lavice, koje podržavaju trokutni zabat iznad ulaza, 
primjer su potpunoga prevladavanja ranoromanič- 
kog izraza u plastičnom ukrasu ranosrednjovjekov- 
nih crkava na prijelazu u XII. stoljeće. 


S početkom XII. stoljeća skulptura u Dalmaciji ulazi 
u razdoblje zrele romanike, kojemu pripada crkva 
sv. Marije u sklopu samostana benediktinki u Zad- 
ru, arhitekturom zvonika ali i primijenjenim skulp- 
turama. One su i vremenski i stilski već izvan raz- 
doblja ranoga srednjeg vijeka. 


9%! N, Jakšić (1981.), 27id. 

#2 V. Delonga: Crkva Gospe od Pojišana, HiK, II, 142-143. 

83 Karaman (1952.a), 27. 

**  Ranosrednjovjekovne freske u Dalmaciji dosada je najpot- 
punije proučio I. Fisković (1987.), (1995.a), (1997.a). 

85 I Petricioli / S. Vučenović (1970.), sl. 22-29. 

5% C, Fisković (1981.), 152-156. 


8. Slikarski ukras 


Ukrašenost ranosrednjovjekovnih crkava u Dalma- 
ciji slikama dokazuju sačuvani ostatci i povijesna 
vrela. U desetak crkvenih interijera u većim su se ili 
manjim ostatcima sačuvale freske sa svetačkim liko- 
vima, a u nekima su ostali i crteži brodova, urezani 
u svježoj ili nacrtani u grafitnoj žbuci. 


Oslikanost predromaničkih crkava u Dalmaciji po- 
tvrđuju i neka povijesna vrela. Na oltarnoj ogradi 
crkve u Pojišanu u Splitu, datirane u drugu polovi- 
nu IX. stoljeća, ostao je natpis: aspicite depictv(m)... 
(“pogledajte naslikano!...“), pa se s razlogom tuma- 
či da je ta crkva bila ukrašena freskama ili nekom 
drugom vrstom slika.?* 


U hrvatskoj se historiografiji dugo provlačio po- 
datak o povijesnom vrelu iz British Museuma u 
Londonu, u kojem je navodno bilo opisano kako je 
crkva sv. Jurja na Putalju iznad Kaštel Sućurca bila 
oslikana in antiguo modo ravennate.** Dosada se nije 
ušlo u trag tom dokumentu, pa je vjerodostojnost 
tog podatka sasvim upitna, ali, kad bi bio autenti- 
čan, moglo bi se izraz “stari ravenatski način“ pro- 
tumačiti tako da je crkva o kojoj je riječ bila oslikana 
mozaikom. 


Freske 
Ikonografija ranosrednjovjekovnih fresaka 


Freske koje se datiraju u rani srednji vijek otkrivene 
su na području Dalmacije u desetak crkava.“ 


Manje površine freske iznad glavnoga ulaza iz nar- 
teksa crkve Sv. Trojstva (sv. Donata), sa svetačkim 
likovima od kojih je ostao manji fragment draperije, 
isto kao i ulomak iz svetišta, mogle bi pripadati gra- 
đevini iz Donatova doba, ali također i romaničkoj 
fazi. 


U crkvi sv. Petra Starog u Zadru okriveni su također 
ostatci freske na manjim površinama žbuke. 


U crkvi sv. Jurja u Radunu kod Kaštel Staroga pro- 
nađeni su manji ostatci fresaka s motivima geome- 
trijskoga ukrasa. 


Na otočiću Majsanu blizu Korčule uočeni su ostatci 
freske na sjevernom zidu uz ulaz u nekadašnju sta- 
rokršćansku memoriju, preinačenu u ranosrednjo- 
vjekovnu crkvu sv. Maksima.*%* 


Na sačuvanom fragmentu veće ukrasne cjeline iz- 
mjenično su poredane plavo-crne i crveno-smeđe 
kocke posute bijelim točkicama, poredane vodorav- 
no i okomito u dva kraka. Protumačene su kao križ 
koji je vjerojatno ukrasivao prednji dio odjeće, mož- 
da palij nekoga svetačkog lika u svečanoj odori, a 
datirane u X. ili XI. stoljeće.?“ Pod njima su identifi- 
cirani ostatci jednoga starijeg sloja fresaka s tankim 
crtama odjeće svetačkoga lika iz starokršćanskoga 
doba (V.-VI. stoljeće). Tragovi ranosrednjovjekov- 
ne freske sačuvali su se i na istočnom zidu iste cr- 
kve, gdje je ostao dio ukrasne kompozicije koju u 
gornjem dijelu čini niz modrih kružnica na bijeloj 
pozadini, a pod njim pravokutna polja obrubljena 
crvenim tracima, ispunjena modrim kukama ili vi- 
ticama. U crkvi sv. Martina u Trogiru freskoukras 
čine koncentrični krugovi crvene ili tamnomodre 
boje. U istoj je crkvi ustanovljen zeleni fond u svod- 
nim travejima te žuto obojena rebra.?%* 


Najpoznatije ranosrednjovjekovne freske u Dalma- 
ciji nalaze se u crkvi sv. Mihajla u Stonu. Na teme- 
lju lika kralja-ktitora, u kojemu je prepoznat zetski 
vladar Mihajlo, te su freske datirane u razdoblje 
njegova vladanja (o. 1050.-1082.), s time da je najvje- 
rojatnije doba njihova nastanka poslije godine 1077., 
kada je vladar dobio kraljevske znakove od pape 
Grgura VII. Ta je freska sačuvana u zapadnoj niši 
sjevernoga zida crkve, a prikazuje kralja u svečanoj 
odjeći, s krunom na glavi i modelom crkve u ruci. 
Na ostalim slikama prevladava tema grijeha i otku- 
pljenja, izražena na istočnim i na zapadnim zidnim 
površinama. U apsidi je scena Prvoga grijeha, na svo- 
du iznad oltara Krist u slavi, a u polukalotama četi- 
riju bočnih niša prikazani su evanđelisti, dok donje 
površine osim već spomenutoga kralja-ktitora ispu- 
njaju svetački likovi sv. Ivana Krstitelja, arhiđakona 
Stjepana i sv. Jurja. Na zapadnom su zidu, kako je 
uobičajeno u ikonografskoj šabloni oslikavanja ra- 
nosrednjovjekovnih crkava, sačuvani likovi grješni- 
ka, koji su pripadali kompoziciji Posljednjega suda. 


Na Elafitskim su otocima freske najbolje sačuvane 
u crkvi sv. Ivana u Šilovu Selu na Šipanu, gdje su 
oslikane površine ostale na južnom i na sjevernom 
zidu, na svodovima, pojasnicama, na pandantivima 
kupole i u apsidi.** U polukaloti apside prikazana 


87 Ibid. 
%  R, Bužančić (1996.a). 
9% I, Fisković (1996.a), 375-382. 


je kompozicija Deisisa, i do njih po jedan frontalno 
naslikani anđeo na stranama svoda. Ispod su me- 
daljoni s poprsjima, dok su u najnižem pojasu če- 
tvorica prelata. Na južnom je zidu, u niši uokvirenoj 
polukružnom dugom, lik apostola Pavla koji sjedi i 
blagoslivlje. 


U crkvi sv. Mihajla u Pakljeni na istom otoku nađene 
su manje površine fresaka, kao i u crkvi sv. Ilije na 
susjednom Lopudu, gdje je u apsidnoj trompi ostao 
svećenički lik. U toj je crkvi bila oslikana i unutraš- 
njost prozorskoga otvora u apsidi, gdje je linearni 
geometrijski ukras pronađen u bočnim stranama 
otvora sve do tranzene. 


Na susjednom Koločepu, u crkvi sv. Nikole na gro- 
blju otkriveni su u drugom i trećem svodnom trave- 
ju ostatci fresaka koje pripadaju drugom sloju crkve 
s kraja XI. stoljeća. 


U Dubrovniku je najmonumentalnija kompozicija 
ostala u središnjoj apsidi ranosrednjovjekovne kate- 
drale. Ondje je sačuvan samo donji dio kompozicije 
koja slijedi polukružni oblik apside, gdje se jasno 
razabiru donji dijelovi frontalno prikazanih crkve- 
nih otaca, naslikani vjerojatno u trećoj četvrtini XI. 
stoljeća. 


U drugoj dubrovačkoj crkvi, Sv. Petru, zidovi krip- 
te bili su oslikani višebojnim ornamentom, a u Sv. 
Nikoli na Prijekome u istome gradu arheološkim su 
iskopavanjima pronađeni fragmenti fresaka s osli- 
kanim glavama svetaca. 


Majstor fresaka iz dubrovačke katedrale prepoznat 
je ina slikarskom ukrasu crkve sv. Tome u Kutima u 
Boki kotorskoj. Ondje su također nađeni fragmenti 
žbuke s freskama koje prikazuju svetačke glave, a 
na jednom je ulomku i ruka koja drži knjigu. Freske 
u Kutima stilski obilježavaju sam kraj XI. ili početak 
XII. stoljeća. 


Stilska obilježja fresaka 


Zidne slike iz ranijega predromaničkog razdoblja 
nisu poznate, osim u crkvi sv. Ilije na Lopudu, koja 
je, sudeći po ukrasu oltarne ograde, datirana u ka- 
rolinško doba (druga polovica IX. stoljeća). Kada bi- 


Slika 404: Geometrijski motivi i križevi na ranosrednjovjekovnim freskama u Dalmaciji: 
a. svod Sv. Martina u Trogiru s označenim ostatcima fresaka (prema R. Bužančiću), b. križ na freski u Majsanu (C. Fisković), 
c. geometrijski ukras na ostatcima fresaka u Sv. Iliji na Lopudu 


Slika 405: Figuralni motivi na ranosrednjovjekovnim 
freskama u Dalmaciji: a. Sv. Mihajlo u Stonu, 
b. katedrala u Dubrovniku 


smo bili sigurni da freske s geometrijskim motivima 
pripadaju tom vremenu, dobili bismo osnovu da 
taj način nefiguralnoga ukrasa smatramo likovnim 
izrazom koji je već u karolinško doba bio primije- 
njen u Dalmaciji. 


Nefiguralni motivi s geometrijskim višebojnim lini- 
jama pronađeni su i u crkvama XI. stoljeća kao što 
je Sv. Juraj u Radunu kod Kaštel Staroga, Sv. Martin 
(Sv. Barbar) u Trogiru ili freskoukras u kripti sv. Pe- 
tra u Dubrovniku. 


Geometrijski motivi na freskama naslijeđe su koje 
je ranosrednjovjekovna Dalmacija preuzela iz staro- 


DALMATIA PRAEROMANICA 


Slika 406: Freske u crkvi sv. Ivana na Šipanu 


kršćanskoga doba, kada se takav oblik arhitekton- 
skoga ukrasa javlja najviše iz oponašanja različitih 
ukrasnih struktura iz polikromnoga mramora (tzv. 
opus sectile). Zidne su plohe podijeljene arhitekton- 
skim tracima i likovima različitih oblika, najčešće 
rombovima i kvadratima, kakvi su ustanovljeni i u 
starokršćanskim crkvama u Povljima, u Bolu i u Lo- 
vrečini na otoku Braču.*" 


Figuralne se kompozicije javljaju pretežito u XI. 
stoljeću i pripadaju ranoromaničkom razdoblju dal- 
matinskog slikarstva. Razmatrane su u studijama o 
slikarstvu, dosada najpotpunije od strane I. Fisko- 
vića?" osobito u raspravi o adriobizantskom sloju 
zidnoga slikarstva.? 


Crteži u svježoj žbuci 
U desetak srednjovjekovnih crkava u Dalmaciji do- 


sada je otkriveno dvadesetak crteža brodova, ure- 
zanih u svježoj žbuci ili nacrtanih na suhoj žbuci u 


grafitnoj tehnici. Među njima, deset crteža pripada 
četirima ranosrednjovjekovnim crkvama, a datiraju 
se u kraj XI. ili najdalje u prvu polovicu XII. stolje- 
ća." To su: 


* pet crteža brodova u ranosrednjovjekovnoj dubro- 
vačkoj katedrali 

* tri crteža brodova u crkvi sv. Luke na Braču 

* crtež broda u crkvi sv. Silvestra na Biševu 

* crtež broda u crkvi sv. Jurja na Visu 


Premda su nabrojeni crteži sastavni dio slikarsko- 
ga ukrasa navedenih ranosrednjovjekovnih crkava, 
njihova se pojava ne objašnjava prvenstveno deko- 
rativnim težnjama. Postavljeni na različitim polo- 
žajima u crkvenom interijeru, protumačeni su kao 
zavjetni crteži koje su izradili “obični“ ljudi, a ne 
slikari, vjerojatno pobožni pomorci (kapetani, mor- 
nari, ribari) i možda poneki svećenik, zamoljen da 
ispuni zavjet naručitelja koji su svoju sudbinu odlu- 
čili povjeriti božanskom milosrđu.?* 


Slika 407: Ranosrednjovjekovni crteži u svježoj žbuci 
(prema I. Praničević-Borovac) u dubrovačkoj katedrali 


% _J, Jeličić: Ranokršćanske freske u Lovrečini na Braču, Prijateljev zbornik, L PPUD, 32, Split (1992.), 133-150. 


% I, Fisković (1987.), 30 i d., (1997.a), 493 i d. 
% I, Fisković (1996.), 382-385. 


*  Crteže je detaljno proučila 1. Praničević-Borovac (2006.), 396 i d. 


% 1. Praničević-Borovac (2002.), 400. 

Slika 408: Crteži brodova u svježoj žbuci u crkvama sv. Luke 
na Braču i Sv. Silvestra na Biševu 


Likovna vrsnoća crteža različita je i prati se od ne- 
spretnih pokušaja do jednostavnih ali likovno čistih 
grafičkih ostvarenja u kojima se prepoznaju i bro- 
dovi i njihovi detalji. Kulturno-povijesno značenje 
tih slika i u dokumentarnoj je vrijednosti kao slikov- 
noga vrela za poznavanje osnovnih tipova brodova 
koji su u ranome srednjem vijeku plovili istočnom 
jadranskom obalom. 


Crteži obično prikazuju duge brodove (navis longae), 
uske, niske, na vesla, te okrugle (navis rotundae), vi- 
sokoga i širokog trupa, na jedra. 


Za ranosrednjovjekovno graditeljstvo u Dalmaciji 
pronađeni crteži brodova prije svega su zanimljivi 
kao dokaz zavjetne uloge predromaničkih i ranoro- 
maničkih crkava na istočnojadranskoj obali. 


%5 X. Barral i Altet (2003.), 255 i d. 
*% Lj. Karaman (1952.a), 27. 


Mozaici 

Ranosrednjovjekovni mozaici iznimno su rijetka 
vrsta ukrasa ranosrednjovjekovnih crkava, ne samo 
u Dalmaciji. Prekrivanje velikih površina podnim 
mozaicima, znakovito za starokršćansku arhitektu- 
ru posvuda u Europi i na širem prostoru Sredozem- 
lja, nije bilo uobičajeno u ranome srednjem vijeku, 
jer je taj način podnoga ukrasa bio skup, a nije bilo 
ni specijaliziranih radionica kao u starokršćanskom 
razdoblju.?? 


Tako je iz tih razloga i na istočnom Jadranu, nasu- 
prot bezbrojnim ostatcima mozaičnih podova u sta- 
rokršćanskim crkvama, izostala šira primjena mo- 
zaičnog poda u predromaničkom razdoblju. 


Dva podatka ipak pokazuju prisutnost mozaičkoga 
ukrasa u ranosrednjovjekovnim crkvama Dalmaci- 
je, od kojih se jedan odnosi na nesigurno povijesno 
vrelo, a drugi na stvarni nalaz. 


Nesigurno povijesno vrelo čini već spomenuti poda- 
tak što ga je iznio arheolog M. Šeper, prema kojemu 
su se u crkvi sv. Jurja u Putalju, svojevrsnoj zadužbi- 
ni hrvatskih knezova obitelji Trpimirovića, nalazili 
portreti pripadnika nekoliko generacija vladara, od 
Mislava preko Trpimira do Muncimira i njegovih si- 
nova Petra i Tomislava, prvoga hrvatskog kralja.?“* 


Podni mozaici nedavno su otkriveni revizijom istra- 
živanja crkve sv. Petra i Mojsija u Solinu, u kojoj je 
1076. okrunjen hrvatski kralj Zvonimir?" U prvom 
istraživanju 1931. godine nisu zapaženi ostatci mo- 
zaika, a već početkom revizije otkrivene su manje 
površine kompaktnoga mozaika među nasipom. 
Istraživanjem 2004. godine ostatci mozaičnoga 
poda pronađeni su in situ na manjim površinama 
prezbiterija bazilike, uglavnom oko oltarnih pilona 
oko kojih se nije kopalo u prvom iskopavanju pa su 
tako sačuvani od devastacije. 


Može se pretpostaviti da su u nekim ranosrednjovje- 
kovnim crkvama u Dalmaciji mozaični pod ukrasi- 
vali standardni pleterni motivi poznati po primjeni 
na liturgijskom namještaju. Sačuvani primjer takva 
ukrasa pokazuje podni mozaik iz Poreča, ukrašen 
pletenicom kojoj središta ispunjaju cvjetovi. Mo- 
zaici slična ukrasa nalaze se na podu Kalistove kr- 


*7 Prema informaciji koju mi je krajem 2004. godine ljubezno dao M. Zekan, voditelj revizijskih istraživanja. 
2% M. Baldini, Ranosrednjovjekovni mozaik iz Poreča, SSB, Zagreb 1996., 315-323. 


stionice u Cividaleu i u crkvi sv. Mihovila u Cervig- = pokazuje crkva sv. Mavra u Jesolu kod Venecije, 
nanu, datirani krajem VIII. ili u IX. stoljeću, pajetoi gdje se na crkvenom podu nalaze kompozicije na 
doba izrade porečkih mozaika.“ Svojevrstan dokaz kojima je sustavno kopiran ukras reljefa pluteja ol- 
o ikonografskom podudaranju podnih mozaika s  tarne ograde.“ 

plitkoreljefhom plastikom liturgijskog namještaja 


% Ibid. 
% N, Jakšić (2000.), 195. 


VI. Kronologija 
ranosrednjovjekovne 
arhitekture u Dalmaciji 


1. Datiranje 


Među obilnom arheološkom građom i sačuvanim 
građevinama ranosrednjovjekovnoga razdoblja u 
Dalmaciji, kao i drugdje u Europi, relativno je mali 
broj točno datiranih spomenika. Zato je datiranje ar- 
hitekture i na njoj primijenjene skulpture osjetljiva 
dionica u postupku proučavanja toga doba. 


Predromaničke i ranoromaničke crkve u Dalmaciji 
mogu se s obzirom na sigurnost kronoloških poda- 
taka svrstati u dvije osnovne skupine." To su: 

1. crkve datirane na osnovi povijesnih izvora, 

2. crkve datirane putem komparacija sa sigurno da- 
tiranim građevinama. 

U razmatranju prve skupine s dokumentiranim dati- 
ranjem susrećemo više podskupina, određenih pre- 
ma preciznosti i kredibilnosti podataka o postanku 
samih građevina. U tom smislu razlikujemo građe- 
vine koje su datirane: 


— izravno, tako da je njihova gradnja vremenski ja- 
sno određena nekim natpisom ili dokumentom ili 
pak nekom drugom metodom prirodnih znanosti. 
Kad je u pitanju drvena građa, korisni su podatci 
dobiveni radiokarbonskim ili dendrološkim anali- 
zama, koje ipak određuju vremenski raspon, a ne 
precizni podatak o vremenu gradnje; 


— posredno, pri čemu se datiranje vezuje uz određe- 
nu ličnost ili događaj, a to je obično manje precizan 
podatak jer također dopušta veći vremenski razmak 
mogućega nastanka građevine. U okviru ove skupi- 
ne treba opet razlikovati dvije kategorije, i to: 


— posredno datirane građevine sigurne povijesne identi- 
fikacije, osnovane na pouzdanim povijesnim izvori- 
ma; 


%1T. Marasović (1994.), 173-188. 


— posredno datirane građevine nesigurne povijesne iden- 
tifikacije, osnovane na izvorima u čiju je autentičnost 
izražena sumnja. 


Posebnu skupinu građevina s dokumentiranim da- 
tiranjem čine crkve ili kuće kojima je vrijeme grad- 
nje nepotpuno utvrđeno nekim povijesnim doku- 
mentom, što se odnosi na donju ili gornju moguću 
vremensku granicu njihova nastanka. Stoga se u 
okviru ove skupine razlikuju: 

— građevine kojima je povijesno utvrđeno najkasnije 
moguće vrijeme nastanka (terminus ante guem); 

— građevine kojima je povijesno utvrđeno najranije 
moguće vrijeme nastanka (terminus post quem). 

U nekim se slučajevima datiranje, vezano uz po- 
vijesne podatke na kamenom namještaju, uklapa 
u prvu od dviju spomenutih kategorija. S obzirom 
naime na moguću pojavu izmjena kamenoga na- 
mještaja u srednjovjekovnim crkvama, datiranje za- 
snovano na utvrđenom vremenu nastanka toga na- 
mještaja (u najvećem broju slučajeva to se odnosi na 
oltarnu ogradu), teorijski gledano, trebalo bi imati 
osnovu samo za nepotpuno datiranje s utvrđenom 
gornjom vremenskom granicom. Ipak, ako nema 
tragova pregradnjama, datiranje namještaja obično 
je prilično siguran način za određivanje nastanka 
same crkve. 

Druga skupina crkava, datiranih komparativnom 
metodom, znatno je brojnija. Najveći broj predro- 
maničkih građevina u Dalmaciji dosad je samo 
približno datiran na osnovi komparacija sa srodnim 
primjerima iz arhitekture u istočnojadranskoj regi- 
ji (najviše zahvaljujući komparacijama s Istrom) ili 
drugim prostorima ranosrednjovjekovne Europe 
i širem mediteranskom području. Tako određena 
kronologija građevina ili njihovih dijelova prihvat- 
ljiva je u pomanjkanju pouzdanijih podataka ako 
je zasnovana na temeljitim analizama, uzimajući u 
obzir: arhitektonski oblik (tlocrt i prostorne odno- 
se, proporcije, mjere), konstrukcijski sustav, način 
gradnje, arhitektonske pojedinosti, ukras (najviše 
na liturgijskom kamenom namještaju), epigrafske 
osobine natpisa, liturgijske posebnosti ili pak neke 
druge elemente, relevantne za određivanje vremena 
nastanka neke građevine. 


U datiranju provedenom primjenom navedene me- 
tode potrebno je razlučiti izvorno doba nastanka 
građevine od naknadnih dogradnja ili pregradnja, 


kakvih je vrlo često bilo u širokom rasponu trajanja 
predromanike i rane romanike u Dalmaciji. 


2. Kronološka klasifikacija 


Zahvaljujući podatcima koje pružaju “unutarnja“ 
vrela, vezana uz samu građevinu, isto kao i “vanj- 
ski“ povijesni podatci te komparativna građa dati- 
ranih građevina i skulpturalnih dijelova iz drugih 
europskih regija, moguće je danas, nakon više od 
jednoga stoljeća istraživanja toga razdoblja hrvatske 
umjetnosti, uspostaviti relativno čvrstu kronologiju 
njezina razvitka, a u okviru vremenskog raspona 
omeđenog kasnom antikom s jedne i zrelom roma- 
nikom s druge strane. 


Donju granicu ranoga srednjeg vijeka u Hrvatskoj 
obilježava, kako je već navedeno u sažetku povi- 
jesnog pregleda, avarsko-slavenska najezda u VII. 
stoljeću i rušenje pojedinih istaknutih antičkih gra- 
dova, među kojima je i Salona, upravno i vjersko 
sjedište rimske provincije Dalmacije. Gornja granica 
poklapa se s padom države hrvatskih kraljeva na 
samom kraju XI. stoljeća, kada u arhitekturi Dal- 
macije prevladava pojava romanike, nasuprot sve 
manje brojnim građevinama u kojima su još uvijek 
prisutne stilske oznake predromanike, ili njezina re- 
tardiranog izraza. 


U okviru vremenskoga raspona između VII. i XI. 
stoljeća predložio sam kronološku klasifikaciju ra- 
nosrednjovjekovne umjetnosti u Hrvatskoj, zasno- 
vanu uglavnom na graditeljskoj i kiparskoj baštini, 


razlučivši četiri osnovna razdoblja:?'? 


1. pretkarolinško razdoblje VII. i prve polovice VIII. 
stoljeća, 

2. karolinško razdoblje od sredine VIII. do kraja IX. 
stoljeća, 

3. zrela predromanika u postkarolinškom razdoblju 
X. stoljeća, 

4. kasna predromanika i rana romanika u XI. sto- 
ljeću. 


%2 T, Marasović (2004.), 23-31. 
3 V, Delonga (1981.), 211i d. 


Pretkarolinško razdoblje VII. 
i prve polovice VIII. stoljeća 


Najvažniji je povijesni događaj prvoga razdoblja 
avarsko-slavenski nalet u prvoj polovici VII. stolje- 
ća, u kojem su porušeni neki od antičkih gradova 
bizantske Dalmacije, a u njihovo se zaleđe naselilo 
slavensko stanovništvo. Ključna pitanja i za krono- 
logiju graditeljskoga i umjetničkoga razvitka toga 
prvog razdoblja, međusobno usko povezana, koja 
određuju kronološke međaše ranosrednjovjekovne 
umjetnosti, odnose se na pad Salone i početak ži- 
vota grada Splita i osobito važnu ulogu toga grada 
kao obnovljenoga središta nekoć slavne salonitan- 
ske crkvene metropolije. 


Prije rušenja pojedinih antičkih gradova vrlo su 
rijetki datirani arheološki spomenici, poput sarko- 
faga opatice Ivane iz Sirmija, umrle 612. godine u 
Solinu. 


Novci s portretima bizantskih careva iz prve polo- 
vice VII. stoljeća, Mauricija (582.-602.), Foke (602.- 
-610.) i Heraklija (610.-641.), najčešći su materijalni 
i likovni dokazi onodobne bizantske uprave u Dal- 
maciji."* Među nalazima VII. stoljeća ističu se na- 


Slika 409: Matrice iz Čitluka i sjekira iz Trilja 


kit i matrice za njegovu proizvodnju pronađene u 
Biskupiji kod Knina te sjekire iz Trilja, koje spada- 
ju među značajnije primjere te vrste oružja i alata 
u europskoj materijalnoj kulturi pretkarolinškog 
doba.“ 


Pad Salone u ranijoj je historiografiji bio smatran 
događajem drugoga desetljeća VII. stoljeća, a no- 
vijim je istraživanjem njegovo datiranje pomaknu- 
to prema sredini stoljeća." Posljednjem razdoblju 
života Salone pripisana su u dijelu novije historio- 
grafije i djela klesarske radionice koja se mogu sma- 
trati najranijim primjerima ranosrednjovjekovne 
plastike, odnosno prijelaznim likovnim govorom 
između starokršćanskoga i predromaničkog kipar- 
stva.*'“* Ranijoj fazi crkve sv. Marte u Bijaćima pri- 
padali su ulomci pluteja i luka oltarne ograde, na 
kojima starokršćanski motivi i simboli doživljavaju 
početni izraz predromaničke stilizacije višeprutom 
obradom krakova križa ili pletenice. 


Niz zajedničkih detalja na pluteju iz crkve sv. An- 
drije na Čiovu upućuje na zaključak o istoj klesar- 
skoj radionici, pa je temeljem toga moguće datirati i 
crkvu kojoj su pripadali, jednobrodnu građevinu s 
polukružnom apsidom. 


Sama građevina tipski se vezuje uz najstarije po- 
znate primjere jednobrodnih crkvica, kojima je rela- 
tivno široka apsida naslijeđena od starokršćansko- 
ga razdoblja. Takve osobine pokazuje i prvobitna 
crkvica sv. Mihovila u Splitu, koja se u povijesnim 
vrelima vezuje uz djelovanje Ivana Ravenjanina, 
prvoga splitskoga nadbiskupa.“ Ta se crkvica tip- 
ski uklapa u funerarne oratorije, osobito brojne na 
transpadanskom području Sjeverne Italije.*'* Split- 
sku crkvicu karakterizira izrazito široka apsida, a 
relativno debeli zidovi upućuju na pretpostavku o 
izvornom bačvastom svodu. Jednoapsidna je bila i 
crkvica sv. Andrije de fenestris, nastala adaptacijom 
jedne od dvorana Dioklecijanove počasne straže 
južno od Vestibula carske palače u Spalatumu. Pro- 
nađeni su ostatci pravokutne apside i oltarne ogra- 
de crkve koja je novijim istraživanjima datirana u 
doba episkopata prvoga splitskog nadbiskupa, Iva- 
na Ravenjanina, u trećoj četvrtini VII. stoljeća.?'* Re- 


"4 A, Milošević (1980.), 181-218; (1987.), 107-128; (1995.), 97-104. 

Slika 410: Usporedni tlocrti pretkarolinških crkava: 
a. Sv. Andrija na Čiovu (I. Babić), 
b. Sv. Mihovil “na obali“ u Splitu (T. Marasović), 
c. Sv. Andrija “de fenestris" u Splitu (R. Bužančić) 


stauracijom 2005. godine djelomično je obnovljena 
apsida s polukalotnim svodom nad restauriranim 
trompama, a prostor je natkriven drvenom dvo- 
strešnom krovnom konstrukcijom, kakvu je imala i 
izvorna antička dvorana. 


Dosada nije otkrivena arhitektura crkve iz koje po- 
tječe plutej s višeprutim reljefom križa i kružnica iz 
Gale kraj Trilja. Toponim u svakom slučaju upućuje 


?%17. A Cutheis 1348. prema povjesničaru I. Lučiću (Lucius: De regno Dalmatiae et Croatiae, 1666.). 


"5 G.P Brogiolo (2002.), 9-31. 
% RR, Bužančić (2004.b), 1-6. 


na ranosrednjovjekovnog titulara sv. Gala, a i pila- 
star iz Okoliša kraj Trilja, slično klesarski obrađen, 
vjerojatno je pripadao još jednoj crkvi iz toga doba, 
zasada nepoznatog oblika. 


Već spomenuto kontroverzno datiranje osnutka 
Splita u Dioklecijanovoj palači i njegove nadbisku- 
pije kreće se od vezivanja toga događaja neposredno 
uz rušenje Salone, dakle oko sredine VII. stoljeća, do 
preskakanja tzv. “stoljeća tame“ nakon pada antičke 
dalmatinske metropole, pri čemu bi od prestanka 
života u Saloni do njegova nadomjestka u nekadaš- 
njoj Dioklecijanovoj rezidenciji prošlo jedno ili više 
stoljeća. U dijelu historiografije osporava se, stoga, i 
osnutak splitske nadbiskupije prije X. stoljeća. 


Povijesni podatci i likovne analize pojedinih spo- 
menika govore, po mojem uvjerenju, u prilog rani- 
joj pretpostavci o početku života Splita neposredno 
nakon rušenja Salone. S time valja povezati i datira- 
nje pojedinih primjera graditeljske i likovne bašti- 
ne. Među njima je i križ uklesan na mjestu otkle- 
sanoga reljefa antičke božice Viktorije nad Zlatnim 
vratima Dioklecijanove palače. Različito je datiran, 
preinaku antičkoga reljefa stavlja u kraj VI. ili prvu 
polovicu VII. stoljeća.“ Na takvo se datiranje može 
osloniti pretpostavka o osnutku Splita oko 640. go- 
dine, kada su njegovi stanovnici tim znakom javno 
obznanili da je nekadašnji dvorac poganskoga cara 
postao kršćanski grad?“ 


S istim događajem valja povezati i adaptaciju an- 
tičkoga Jupiterova hrama, odnosno Dioklecijanova 
mauzoleja, u splitsku stolnu crkvu. Tada su bila 
otvorena južna vrata zgrade, koja su autori u XX. 
stoljeću uglavnom protumačili kao romanička vrata 
i datirali u XII.-XIII. stoljeće, ali držim da je vjero- 
jatnija datacija oko druge polovice VII. stoljeća. Po- 
vijesna vrela pripisuju taj zahvat pokretaču obnove 
solinske metropolije u Splitu, Ivanu Ravenjaninu, a 
i njihov je oblik i način gradnje ranosrednjovjekovni 
a ne romanički, pa se i najbliže analogije reljefnoga 
ukrasa tih vrata mogu naći u merovinškim i vizi- 
gotskim reljefima." Ukrasnom zamisli splitski je 


% N. Cambi (1981.), 5 i d., (2002.), 254-255. 
21 T. Marasović (1998.), 7-10. 
22 T. Marasović (1992.b), 165-180. 


portal blizak ostatcima portala pronađenima u sta- 
rokršćanskom cemeterijalnom kompleksu na Maru- 
sincu,** gdje dovratnike također ispunja lozica, ana 
nadvratniku su plošne stilizirane ptice. 


Iz splitske katedrale potječe i veliki broj ulomaka 
kamenoga namještaja, koje se također može datirati 
u pretkarolinško doba, ali i pri tome se javlja prije- 
porno pitanje datiranja i uopće egzistencije spome- 
nutoga nadbiskupa Ivana iz Ravenne. Tog su pre- 
lata stariji pisci XIX. stoljeća svrstali u VII. stoljeće, 
a većina autora datirala ga je u VIII. ili IX. stoljeće, 
da bi neki među njima osporili i njegovo postojanje 
uopće. Negiranjem povijesne egzistencije nadbisku- 
pa Ivana bilo bi zaista teško objasniti činjenicu da 
jedan sarkofag s tim imenom i oznakom dužnosti 
(Iohannes... harciepiscopus) ukrasnih i epigraf- 
skih osobina koje su usporedive s pretkarolinškim 
spomenicima ipak postoji u splitskoj krstionici. U 
posljednje vrijeme autori, koji početak postojanja 
Splita i organizaciju njegove crkve datiraju u drugu 
polovicu VIII. stoljeća, nastoje taj sarkofag povezati 
s jednim drugim prelatom istoga imena koji se spo- 
minje u aktima Nikejskoga sabora iz 787. godine,“ 
ali bez čvrstih dokaza koji bi ga mogli svrstati uz 
ranokarolinško razdoblje. Stoga ostajemo na već 
izraženom mišljenju prema kojemu prvog splitskog 
nadbiskupa i njegov sarkofag valja datirati u drugu 
polovicu VII. stoljeća. 


U kripti antičkoga hrama, a u funkciji srednjovjekov- 
ne splitske krstionice, adaptirana je crkva sv. Tome, 
od koje su ostale udubine u svodu kao tragovi litur- 
gijskoga namještaja. Iz kripte potječu i dva ulomka 
ukrašena ispresijecanim troprutim polukrugovima 
kojima su krajevi zavijeni u volute na isti način kao i 
letve spomenutoga pluteja iz katedrale. Na jednom 
od njih naknadno je na poleđini uklesan natpis ko- 
jim se spominje posveta crkve i kripte. 


Ploča uzidana u zgradi do splitske krstionice s polu- 
kružnim lukom koji prati plitkoreljefni ukras odav- 
na je već zapažena kao jedan od najstarijih primjera 
skulpture ranoga srednjeg vijeka u gradu Splitu.*? 
Po ukrasnim osobinama ovulusa i astragala taj luk 


25 Salona 1, Catalogue de la sculpture architecturale palćochrćtienne de Salone, Rome-Split 1994., pl. VII. 
41 Rapanić, (2000.d), 138-140, (2007.), 180-188. N. Jakšić (2000.) 138-140, 200-201, V. Delonga (2000.), 226-229. 


25 Karaman (1940.a), (1943.a), 73-113. 


Slika 411: Šesterokonhne građevine: a. zadarska krstionica (prema Petricioliju), 
b. Sv. Marija u Trogiru (aksonometrijska rekonstrukcija prema crtežu Ch. L. Clerisseaua) 


zaista spada u razdoblje najranijega formiranja 
predromaničke skulpture prije pojave pleternih mo- 
tiva u VIII. stoljeću. 


Prije se luk tumačio kao dio ciborija, možda iz rano- 
srednjovjekovne katedrale, ali nedavno sam uputio 
na mogućnost da je to dio portala stambene kuće, 
koji je ostao zabilježen na crtežu iz XVIII. stoljeća.?** 
Datiranje tog luka u VII. stoljeće vodi nas i do za- 
ključka o datiranju kuće u to doba. 


Približno u isto doba, u VII. ili prvu polovicu VIII. 
stoljeća, recentnim istraživanjima datirane su i 
skulpture koje su ukrasivale skupinu starokršćan- 
skih crkava na području današnje Bosne i Hercego- 
vine (Dabravina, Mali Mošunj, Bilimišće, Dikovača 
i drugi položaji).??7 


Bez obzira na veliki raspon u kojem se u historio- 
grafiji datiraju ti spomenici, od starokršćanskoga 
doba pa čak do visokoga srednjeg vijeka, uvjerljive 


% T, Marasović (2002.), 225, (2005.), 117. 
% A, Milošević (2003.a), 357 i d. 


analogije s nalazima merovinškoga doba u različi- 
tim europskim pretkarolinškim središtima upućuju 
na potrebu da se i navedenu skupinu skulptura s 
bosanskih prostora ranosrednjovjekovne Dalmacije 
svrsta u razdoblje VII. ili početka VIII. stoljeća. 


Po jednom povijesnom podatku, i šesterokonhna 
crkva sv. Marije u Trogiru pripadala bi pretkarolin- 
škom razdoblju. Trogirski premancir Lučić, predak 
povjesničara Ivana Lučića, ostavio je u XVI. stoljeću 
bilješku o graditeljima, odnosno obnoviteljima te 
crkve, izričito navodeći doba vladanja bizantskoga 
cara Teodozija III. (715.-717.). Premda pojedini autori 
ne prihvaćaju takvo datiranje same crkve, ne može- 
mo zanemariti ni taj podatak u pokušaju kronološke 
preriodizacije dalmatinske predromanike. Lučićeva 
zabilješka, ako je vjerodostojna, otkriva nam naj- 
ranije datiranu crkvu osebujnoga šesterokonhnog 
oblika. U nastanku toga arhitektonskog tipa, kako je 
već navedeno u poglavlju o morfologiji, krstionica 


zadarske katedrale iz VI. stoljeća predstavlja kako 
oblikom tako i dimenzijama, odnosno modularnim 
odnosima, svojevrsni obrazac,“ pa se razvitak še- 
sterokonhnog oblika može pratiti od Justinijanova 
doba, iz kojeg potječe prototip (krstionica u Zadru)i 
oblikuje već u pretkarolinškom vremenu predroma- 
nički hexaconchos, koji će u karolinškom razdoblju 
druge polovice VIII. i tijekom IX. stoljeća postati 
osobito rasprostranjen u Dalmaciji. 


Karolinška umjetnost 
od druge polovice VIII. 
do kraja IX. stoljeća 


Osnovni povijesni međaš na početku drugoga raz- 
doblja početak je vladanja karolinške dinastije u 
Franačkoj sredinom VIII. stoljeća. U jadranskoj re- 
giji taj se događaj podudara s padom Ravenatskoga 
egzarhata 751. godine, s čime je povezana i jača ulo- 
ga Zadra kao bizantskoga uporišta (sjedišta teme) 
na istočnom Jadranu. 


Povijesna zbivanja određuju i raščlambu toga raz- 
doblja na raniju karolinšku fazu druge polovice VIII. 
stoljeća i na kasniju tijekom IX. stoljeća, koja je za 
kronologiju hrvatske predromanike posebno važna. 
U tada stvorenoj Hrvatskoj kneževini sagrađene su 
mnoge građevine i izrađen liturgijski namještaj koji 
je u nekim primjerima mogao biti i točno datiran. 


Najmonumentalnija predromanička crkva u Dal- 
maciji, zadarska rotunda Sv. Trojstva, započeta je 
u ranijoj karolinškoj fazi oko sredine VIII. stoljeća, 
kako se to zaključuje po radiokarbonskom datiranju 
njezinih drvenih greda, kada je crkva bila slobodno- 
stojeća kružna građevina bez galerije.“ Početkom 
IX. stoljeća, u doba biskupa Donata, koji je imao 
izravne veze s karolinškim dvorom, crkva je dobila 
galeriju nad kružnim ophodom i vanjske dodatke. 
Poslije se postupno gubi ime izvornoga titulara, a 
crkva ostaje poznata po imenu toga uvaženog bi- 
skupa. 


Crkve šesterokonhnoga tipa, poput najbolje saču- 
vane Sv. Trojice u Splitu, Sv. Mihovila u Brnazama 
kod Sinja i nekoliko sličnih građevina posvećenih 
sv. Mariji ili sv. Mihovilu u Zadru i okolici, također 
se datiraju u drugu polovicu VIII. ili u IX. stoljeće. 


28 T, Marasović (1994.b), 150; P. Vežić (1991.a), 13-23. 


Slika 412: Crkva Sv. Trojstva (Donata) u Zadru 
(prema P. Vežiću): a. prva faza izgradnje (VIII. st.), 
b. druga faza izgradnje (početak IX. st.) 


lako je zadarska krstionica VI. stoljeća utvrđena kao 
vjerojatni prototip toga karakterističnog tipa, ne 
može se zaključiti da je svih desetak građevina iste 
tipske skupine gradila ista majstorska radionica, ali 
nesumnjivo najveći broj dalmatinskih crkava šeste- 
rolisnog tlocrta pripada karolinškom dobu između 
druge polovice VIII. i kraja IX. stoljeća. 


Ranijoj karolinškoj fazi pripada i nekoliko reljefa iz 
Dalmacije, kojima je datacija određena usporedbom 
sa srodnim spomenicima. Među njima je i luk ol- 
tarne ograde iz Kaštel Sućurca, za koji nije sigurno 
je li pripadao jednoj predromaničkoj crkvi iz tog 
područja ili je pak prenesen iz splitske crkve, naj- 


> P. Vežić (2000.a), (2002.d). Nije sasvim prihvaćeno mišljenje o dvjema fazama razvitka crkve; teza V. Koraća (1990.) o ravenskom S. 
Vitalu kao prototipu ide u prilog pretpostavci o izvornoj dvoetažnoj zamisli crkve. 


vjerojatnije katedrale, kako je pretpostavljeno na te- 
melju njegove kvalitetne obrade i materijala. Luk je 
u cjelini sačuvan s trodijelnom razdiobom ukrasne 
plohe, pri čemu su gornja, ukrašena kukama, i do- 
nja, s nizom stiliziranih listova, ukošene, a na ravnoj 
srednjoj plohi teče natpis koji se nastavljao na gre- 
di. Datacija, zasnovana na ukrasnim i epigrafičkim 
osobinama, zahvaća u širi raspon od sredine VII. do 
kraja VIII. stoljeća, ali gornja se granica čini uvjerlji- 
vijom zbog usporedbe s langobardskim ukrasom.* 


Kako je već navedeno u poglavlju o razvitku rano- 
srednjovjekovnoga ukrasa, ranijoj karolinškoj fazi 
valjalo bi pripisati i sarkofag priora Petra u perip- 
teru splitske katedrale, kako po ukrasu, koji je sti- 
lizacijom već daleko odmaknuo od svog obrasca, 
sarkofaga nadbiskupa Ivana iz splitske krstionice, 
tako i po dataciji jednog stoljeća poslije posvećenja 
katedrale (iznesenoj u krivotvorenoj ispravi).?! 


Početkom IX. stojeća, u drugom karolinškom raz- 
doblju, koje povijesno prati razvitak starohrvatske 
kneževine, osim već spomenute dogradnje crkve 
Sv. Trojstva u Zadru datirane su pojedine građevine 
i skulpture u Boki kotorskoj, koja je u to doba bila 
sastavni dio bizantske Dalmacije. Crkvu sv. Trifu- 
na u Kotoru sagradio je 809. ugledni građanin toga 
grada, Andreaci, koji se spominje na sarkofagu i na 
gredi oltarne ograde, pa se u to doba datira i ciborij, 
isto kao i sama crkva, centralna građevina na četiri 
stupa s kupolom (tzv. tip quincunx*?). 


Tipski vrlo srodna crkva sv. Tome u Prčanju tako- 
đer se povezuje s tom datacijom, a u skladu je i s 
vremenom izgradnje karolinške devetotravejne 
crkve u Germiny-des-prćs u Francuskoj. Nekoliko 
sačuvanih natpisa iz toga doba zajedno s tipskim 
značajkama predromaničkih reljefa dopušta da se 
i spomenici pleterne plastike u dubrovačkom i cr- 
nogorskom primorju pripišu zrelom karolinškom 
razdoblju. 


Za datiranje crkava različitih tipova skupine cen- 
tralnih građevina, od najjednostavnijih jednopro- 
stornih jednoapsidnih oblika Sv. Marije u Ižu, crka- 
va na Dugom otoku (Sv. Pelegrin i Sv. Viktor) i crkve 
sv. Jurja u Rovanjskoj, pa do križno-četverolisnog 
tipa, koji najbolje predstavlja Sv. Križ u Ninu, nema 


Slika 413: Centralne građevine karolinškoga razdoblja: 
a. Sv. Trojica u Splitu, b. Sv. Križ u Ninu 


sigurnih dokaza, ali pretpostavlja se da su i one na- 
stale u IX. stoljeću.?* 


U klesarskim radionicama dalmatinskih gradova 
proizvodili su se u IX. stoljeću pleterni ukrasi u koji- 
ma prevladava karakteristični motiv križa i palmeta 
pod arkadom kao univerzalni predromanički ukras 
liturgijskog namještaja, svojstven predromaničkoj 
Europi u prvoj polovici IX. stoljeća, a u Dalmaciji i 


2% A, Peroni (1984.), sl. 173 (ulomak luka iz crkve S. Salvatore, Brescia). 


%' M. Horvat (1952.), 119 i d. 
** Prema terminu što ga je predložio K. J. Conant (1973.), 15. 
%5 M. Jurković (2000.), 178-179. 


Slika 414: Arhitektura i skulptura IX. stoljeća u 
Boki kotorskoj: a. ciborij Sv. Trifuna, 
b. tlocrt i aksonometrija Sv. Trifuna (prema J. Martinoviću), 
c. Sv. Toma u Prčanju (prema V. Koraću) 


Istri prisutan na brojnim plutejima iz Splita, Trogi- 
ra i drugih dalmatinskih gradova, ali i u središtima 
Hrvatske kneževine. 


Za kasniju karolinšku fazu, od početka do kraja IX. 
stoljeća, posebno su važni lokaliteti na području 
prve hrvatske kneževine. Pratimo ih već od prvih 
desetljeća toga stoljeća u krsnom zdencu ninske ka- 
tedrale te u kamenom namještaju (oltarnoj ogradi i 
ciboriju) crkve sv. Marte u Bijaćima uz adaptiranu 
rezidenciju hrvatskih vladara. Uz oblik te crkve, tro- 
brodne građevine sa zidanim pilonima, pravokut- 
nom apsidom i zvonikom na zapadnom pročelju, 
tipski se povezuju i druge crkve iz prve polovice IX. 
stoljeća: Sv. Marija u Biskupiji i preinačena bazili- 
ka u Žažviću te crkva u Koljanima, iz koje potječe 
plutej s karakterističnim troprutim ispletenim kruž- 
nicama ispunjenim stiliziranim pticama, čvorovima 
i rozetama. Po karakterističnoj skulpturi već spo- 
menutoga majstora koljanskog pluteja, može se u isto 
doba datirati i adaptacija starokršćanske crkve sv. 
Martina u Lepurima kod Zadra.** 


Uz ime kneza Mislava (835.-845.) vezuje se i crkva 
sv. Jurja u Putalju, od koje su ostali samo temelji, a 
pripadaju starokršćanskoj jednobrodnoj građevini, 
opremljenoj predromaničkim liturgijskim namješta- 
jem, ukrašenom raznovrsnim pleternim motivima. 


Vladanje kneza Trpimira čvrst je oslonac za datira- 
nje sačuvane baštine iz sredine IX. stoljeća. Na za- 
batu oltarne ograde iz crkve u Rižinicama kod So- 
% N, Jakšić (2000.a), 205. 


%5 1, Petricioli (1980.a), 113i d. 
%% N, Jakšić (2000.a), 211-213. 


Slika 415: Crkve IX. stoljeća u Dalmaciji: 
a. Sv. Marta u Bijaćima, b. obnovljena bazilika u Žažviću, 
c. Sv. Marija u Biskupiji, d. bazilika u Koljanima 


lina, adaptirane starokršćanske građevine, uz koju 
se naslućuju ostatci benediktinskog samostana, uz 
natpis kneza Trpimira nalaze se motivi pleterne 
plastike prepoznatljive kiparske radionice koja je 
izrađivala liturgijski namještaj i u drugim crkvama 
toga doba, npr. onij u Vrpolju ili u crkvi na Lopuškoj 
glavici u Biskupiji. Ova posljednja uporedba veoma 
je značajna jer upućuje na sredinu stoljeća kao na 
doba gradnje same crkve, što je posebno važno zbog 
njezinih tipskih osobina, tj. pojave atrija (westwerka) 
i zaobljenih kontrafora.? 


Te će osobine još više doći do izražaja u zadnjoj 
četvrtini IX. stoljeća, kada je znatan broj reljefa, pa 
prema tome i nekih građevina, pouzdano datiran 
natpisima koji spominju hrvatskoga kneza Branimi- 
ra. Tako se dolazi do datacije preinake jedne kasno- 
antičke građevine u predromaničku crkvu sv. Petra 
u Muću i drugih crkava Branimirova doba iz Nina, 
Otresa, Lepura, Kule Atlagića. U kiparsko-klesar- 
skoj opremi tih crkava bila je angažirana već spome- 
nuta benediktinska radionica, koja se može pratiti i 
u dalmatinskim gradovima.“ Među tako datiranim 
crkvama posebno je važna bazilika sv. Cecilije na 
položaju Stupovi u Biskupiji, ključna građevina za 
datiranje trobrodnoga troapsidnog tipa s kontrafo- 
rima. 


Prepoznavanjem druge spomenute dvorske kipar- 
sko-klesarske radionice datirana je i crkvena arhi- 
tektura na nekim drugim položajima na području 


Hrvatske kneževine. Među njima, crkva sv. Spasa 
na izvoru rijeke Cetine pod planinom Dinarom ima 
paradigmatsko značenje kao najbolje sačuvani pri- 
mjer osebujnoga oblikovanja zapadnoga korpusa u 
hrvatskoj predromanici sa zvonikom i westwerkom. 


Osebujna kiparsko-klesarska radionica IX. stoljeća 
prepoznata je i u Kotoru na brojnim ulomcima li- 
turgijskog namještaja ukrašenim raznovrsnim ple- 
ternim motivima iz crkve sv. Mihajla i iz lapidarija 
predromaničke katedrale sv. Trifuna.*? 


Zadnji spomenik među datiranim dijelovima litur- 
gijskog namještaja IX. stoljeća oltarna je ograda iz 
crkve u Uzdolju s natpisom kneza Muncimira i 
označenom godinom 895. Taj natpis točno određuje 
vrijeme nastanka oltarne ograde crkve u Uzdolju (sv. 
Ivana?), prvobitne starokršćanske bazilike nepozna- 
tog oblika, na mjestu koje je krajem ranoga srednjeg 
vijeka (vjerojatno krajem XI. stoljeća) sagrađena čet- 
verotravejna jednobrodna crkva sa svodovima. 


Zrela predromanika 
u postkarolinškom razdoblju 
X. stoljeća 


U desetom je stoljeću u Dalmaciji znatno manje da- 
tiranih građevina ili njihovih dijelova nego u dvama 
stoljećima koja su prethodila tom razdoblju. To je zrelo 
razdoblje predromanike koju u Europi povijesno obi- 
lježava pojava saske otonske dinastije. U europskoj 
su povijesti umjetnosti vladari iz te dinastije u drugoj 
polovici stoljeća (Oton L,, IL, III.), upravljajući njemač- 
kim (tzv. svetim rimskim) carstvom, najutjecajnijom 
zapadnoeuropskom državom svoga doba, obilježili i 
pojedine građevine, skulpture i predmete umjetnič- 
koga obrta, znatno više nego što su u Dalmaciji vla- 
dari dinastije Trpimirovića ostavili svoje tragove na 
sačuvanim spomenicima toga doba. 


Ti vladari u Hrvatskoj nose naslov kraljeva, jače po- 
vezanih s dalmatinskim gradovima i sa splitskom 
Crkvom, koja je tada dobila velike metropolitanske 
ovlasti. U drugoj četvrtini X. stoljeća na čelu splitske 
metropolije nalazio se nadbiskup Ivan, sin Tvrdaka, 
čiji sarkofag osim važnih onomastičkih podataka 
vezanih uz etničko porijeklo splitskoga metropoli- 


%7_ Z. Čubrović (1994.), 139 i d. 
% Lj. Gudelj (2006.), 53 i d. 
%  Ž, Peković (1997.b), 43 i d. 


Slika 416: Datirani spomenici desetoga stoljeća: 
a. sarkofag nadbiskupa Ivana Tvrdakova u Splitu; 

b. epitaf kraljice Jelene iz Solina 
ta ima određenu važnost i za povijesno-umjetničku 
kronologiju. Ukras na sarkofagu dokazuje da se pri- 
je spomenuti motiv križeva pod arkadama, znako- 
vit za cijelo IX., zadržao u dalmatinskim kiparsko- 
-klesarskim radionicama i u X. stoljeću. 


U isto se stoljeće datira i obnova liturgijskog na- 
mještaja crkve sv. Marije u Biskupiji, iz koje je ostao 
veći broj ulomaka oltarne ograde ukrašene motivi- 
ma svojstvenima ranijim radionicama Branimirova 
doba. 


Nekoliko datiranih natpisa i povijesnih podataka 
čini osnovu kronološkoj shemi druge polovice X. 
stoljeća. Dubrovački anonimni kroničar spominje 
972. godine gradnju crkve sv. Vlaha, koja je arhitek- 
tonskom analizom arheoloških nalaza identificirana 
kao najstariji građevinski sloj dubrovačke katedra- 
le.** Podatak je važan jer je time datiran i arhitek- 
tonski tip crkava s kupolom nad upisanim tranzep- 
tom, koji će svoj dalji razvitak imati u XI. stoljeću. 


Glasoviti epitaf kraljice Jelene iz 976. godine, osim 
što je dragocjen za genealogiju hrvatskih vladara, 
važan je i kao terminus ante quem gradnje ili pre- 


gradnje crkve sv. Stjepana na jednom od otoka delte 
rijeke Jadra u starohrvatskom naselju u Solinu jer 
posredno određuje vrijeme postojanja arhitekton- 
skog tipa trobrodnih građevina s kupolom. 


Sličnih je tipskih obilježja bila i crkva sv. Martina 
(sv. Barbare) u Trogiru, kojoj se prva faza gradnje 
povezuje sa zadarskim prokonzulom i trogirskim 
gradskim priorom Majusom iz zadnje četvrtine X. 
stoljeća.?*“" 


U zadnjoj četvrtini stoljeća (između 969. i 986., ili 
969.-997.) izrađene su dvije ploče ograde prilaznoga 
stubišta ambona, pronađena iskopavanjem crkve 
sv. Bartula uz benediktinski samostan na Kapitulu 
kod Knina, s natpisom kralja Držislava i s ukra- 
snom kompozicijom isprepletenih troprutih kružni- 
ca i rombova. 


Kasna predromanika 
i rana romanika XI. stoljeća 


Dok se umjetnost XI. stoljeća Zapadne Europe ra- 
zvijala u znaku romanike, i to rane u prvoj a zrele 
u drugoj polovici stoljeća (uglavnom od sedamde- 
setih godina nadalje), u perifernoj dalmatinskoj sre- 
dini zapaža se usporedna pojava građevina predro- 
maničkoga i ranoromaničkog sloga. 


Na dijelu hrvatskoga prostora u tom se stoljeću, 
naime, još uvijek bila održala predromanika u ar- 
hitekturi i osobito u skulpturi, gdje su još uvijek 
bili snažno prisutni pleterni motivi geometrijskih 
obilježja. Samo u nekim sredinama, otvorenijima 
prema vanjskim utjecajima, afirmiralo se već tada 
ranoromaničko graditeljstvo, popraćeno kiparskim 
ukrasom, koje je skromno najavilo prvu pojavu ro- 
maničkoga kiparstva. 


Kasna je predromanika preživjela poglavito u pe- 
rifernim sredinama ili na građevinama bizantskog 
utjecaja tijekom cijeloga XI. stoljeća, zašavši poneg- 
dje, najviše na neretvanskoj obali i na otocima (po- 
glavito na otoku Braču), čak i u XII. stoljeće. 


Rijetke su građevine koje se sa sigurnošću mogu da- 
tirati u prvu polovicu XI. stoljeća. 


% R, Bužančić (1995.), 241 i d. 
%1_, Fisković (1985.) 143i d.; M. Jurković (2000.), 179. 
%2 TT. Marasović (1994.), 214-216. 


Pretpostavlja se da je u jedanaestome stoljeću, ali 
vjerojatno u njegovoj drugoj polovici, sagrađen naj- 
veći broj crkava jednobrodnoga tipa, raščlanjenih ili 
neraščlanjenih vanjskih zidnih ploha, bez kupole ili 
s kupolom. Najbolje sačuvani primjeri jednobrod- 
noga tipa bez kupole — crkve sv. Jurja u Kaštel Staro- 
me, sv. Jurja kod Nerežišća na otoku Braču i sv. Luke 
na Lastovu - datirane su u to doba komparativnom 
metodom zbog sličnosti s građevinama kojima je to 
doba određeno nekim povijesnim podatkom. 


To su građevine koje pripadaju vrlo karakteristič- 
nom jednobrodnom kupolnom tipu, razvijenom na 
južnodalmatinskom prostoru od Boke kotorske do 
Omiša, a najviše koncentriranom na dubrovačkom 
području (prije svega na Elafitskim otocima). Bez 
obzira na mogućnost da se najraniji primjer uzduž- 
nih crkava s kupolom mogao javiti i u prethodnim 
stoljećima (prepoznat od pojedinih istraživača u 
crkvama na Majsanu i u Stonskom polju?“!), ostaje 
činjenica da su svi najpoznatiji primjeri tog tipa, od 
Sv. Petra u Omišu, što se krajem XI. stoljeća spomi- 
nje kao postojeća građevina, do crkve sv. Mihajla u 
Stonu, koja je u prvobitnoj fazi pripisana X. stoljeću 
ali konačano je oblikovana u doba dukljanskog kra- 
lja Mihajla, datirani u zadnju četvrtinu XI. stoljeća. 


Oko godine 1068. datirane su ispravom o utemelje- 
nju samostana benediktinki u Splitu i dvije splitske 
crkve koje pripadaju arhitektonskom tipu građevina 
s upisanim tranzeptom: Sv. Mikula u Velom Varošu 
i Sv. Eufemija. Za prvu se bilješkom na dopisanom 
prijepisu teksta iz 1068. izričito navodi da ju je ute- 
meljila Nemira Mesagalina, ali zaključke o vremenu 
gradnje te crkve komplicira okolnost što se na nad- 
vratniku i na oltarnoj ogradi spominju Ivan i njego- 
va žena Tiha kao donatori crkve. Stilske osobitosti 
portala i namještaja upućuju na vrijeme samoga 
kraja XI. ili čak na početak XII. stoljeća, pa sam zbog 
toga predložio rješenje toga kronološkog problema 
tumačenjem po kojem bi Nemira, kao starija sestra, 
podigla crkvu oko 1070., a Ivan, njezin mlađi brat, 
na samom kraju stoljeća ili početkom XII. stoljeća 
izveo zamašne preinake, uključujući portal i novu 
oltarnu ogradu.“ 


Isprava o utemeljenju samostana benediktinki 
(1068.) za Sv. Eufemiju samo je terminus ante quem, 
jer je samostan dograđen uz već postojeću crkvu, 
prije sagrađenu, ali ipak ne mnogo prije samostana, 
sudeći po ukrasnim osobinama liturgijskog namje- 
štaja, dakle vjerojatno na prijelazu prve u drugu po- 
lovicu XI. stoljeća. 


Treći, dubrovački primjer građevina s upisanim 
transeptom i s kupolom, crkva sv. Petra, koja još 
izrazitije pokazuje bizantski utjecaj, poglavito u tro- 
dijelnoj podjeli prezbiterija s tribelonom, spominje 
se kao građevina u funkciji 1108. godine, ali se na te- 
melju tipskih osobina arhitekture, a osobito pleter- 
noga ukrasa u unutrašnjosti, zaključuje da je konač- 
ni oblik dobila u XI. stoljeću (možda pregradnjom 
jedne ranije faze iz X. stoljeća, koja se naslućuje po 
liturgijskom namještaju). 


U opremanju crkve sv. Eufemije djelovala je klesar- 
ska radionica kojoj su proizvodi prepoznati u Splitu 
i u Trogiru, a datirani su u treću četvrtinu XI. stolje- 
ća. Među njima je posebno zanimljiva bifora koja je 
pripadala ranosrednjovjekovnoj kući u ulici Ilirske 
akademije u Splitu, porušenoj u XX. stoljeću, zabi- 
lježena u sačuvanom crtežu izvornog izgleda. Pu- 
tem ukrasa na bifori određeno je i vrijeme gradnje 
same kuće, što je osobito važno u proučavanju inače 
skromnih ostataka stambene arhitekture. 


Iz iste je radionice potekla i oltarna ograda u crkvi 
sv. Martina nad Zlatnim vratima u Splitu, pa se time 
temeljita obnova te crkve, koja je uključila i gradnju 
zvonika, može datirati u to doba. 


I dok je tako u graditeljstvu i kiparstvu predromani- 
ka na pojedinim prostorima u Dalmaciji ustrajala u 
svojem likovnom izrazu i tehničkim obilježjima sve 
do kraja stoljeća, ponegdje će se značajke rane ro- 
manike pokazati u crkvenom graditeljstvu i znatno 
prije. U arhitekturi će se najviše posredstvom bene- 
diktinaca graditi trobrodne bazilike, natkrivene kao 
i drugdje u Europi drvenom potkrovnom konstruk- 
cijom, zidane obrađenim i pravilnijim poredanim 
klesancima. Te osobine pokazuju među ostalim cr- 
kve sv. Petra u Dragi na otoku Rabu iz 1060. godine, 
bazilike sv. Petra u Osoru i sv. Mihovila u Krku te 
ranoromanička pregradnja crkve sv. Ivana Evanđe- 
lista u gradu Rabu.*“ Ranoromaničke značajke po- 
kazuje i prva nadogradnja dubrovačke katedrale. 


%5  Ž, Peković (1996.), 267-277. 
%4 M. Jurković (1992.a), 191-213, (1996.a), 331, sl. 5. 


Slika 417: Crkve kasne predromanike XI. stoljeća: 
a. Sv. Petar u Dubrovniku (Ž. Peković), b. Sv. Eufemija 
u Splitu (J. Marasović), c. Sv. Mikula u Splitu (T. Marasović) 


U bazilici sv. Petra i Mojsija u Solinu papin je legat 
okrunio hrvatskoga kralja Zvonimira 1076., što je i 
terminus ante quem za datiranje cjeline građevine i 
njezine kiparske dekoracije. Značajka njezine arhi- 
tekture upisani je troapsidni prezbiterij na istočnoj 
strani, westwerk na zapadnoj te potpuno korespondi- 
ranje vanjskoga i unutarnjeg raščlanjenja, što je jedna 
od bitnih distinkcija rane romanike od predromani- 
ke. Ukras liturgijskoga namještaja pokazuje s jedne 
strane nastavak plitkoreljefne pleterne plastike kao 
dominantnoga likovnog govora predromanike, ali 
istodobno i pojavu ljudskog lika, svojstvenu prvim 
početcima romanike. Zato je prva pojava romanike 
donja moguća granica nastanka crkve, pa preostaje 
zaključak da je bazilika sagrađena oko sredine ili u 
trećoj četvrtini XI. stoljeća. Reljefi u toj crkvi pripi- 


Slika 418: Tlocrti crkava iz XI. stoljeća na Elafitskim otocima: 
a. Sv. Petar, Lopud (J. Marasović), b. Sv. Nikola Grčki, Lopud 
(J. Marasović), c. Sv. Frane na Koločepu (I. Žile / Z. Laznibat), 

d. Sv. Ivan Krstitelj na Lopudu (T. Marasović), 
e. Sv. Srđ na Koločepu (L. Peko), f. Sv. Mihajlo u Pakljeni na 

Šipanu (T. Marasović), g. Sv. Ivan Krstitelj na Šipanu 
(T. Marasović), h. Sv. Petar na Šipanu (Ž. Peković), 
i. Sv. Nikola na Koločepu 
(I. Peković), j. Sv. Barbara na Koločepu (I. Žile) 


sani su tzv. zadarsko-splitskoj kiparskoj-klesarskoj 
radionici, koja je prepoznata na ciboriju prokonzula 
Grgura, datiranom oko 1030. godine povijesnom lič- 
nošću samog prokonzula, a najviše afirmirana plu- 
tejima iz Sv. Ivana Krstitelja (Nediljice) u Zadru.?* 


Ranom romaničkom razdoblju pripisuju se i djela 
druge kiparsko-klesarske radionice, koja je u Zadru 
djelovala u kiparskoj opremi crkve sv. Lovre i u Bi- 
skupiji u katedrali sv. Marije.?“* 


Kiparske osobine slične toj radionici pokazuju i re- 
ljefi s drugih mjesta, poput zabata na Sustipanu i 
zabata iz crkve sv. Mihajla na Koločepu. 


%5 1. Petricioli (1983.), 7-26. 

* 1. Petricioli (1983.), 27-46. 

%T. Burić (1992.b), 207 i d. 

% J, Marasović i sur. (2000.), 193, 194. 


Zvonik crkve sv. Teodora (Gospe od Zvonika) nad 
zapadnim vratima Dioklecijanove palače u Splitu, 
datiran pronađenim natpisom priora Firmina (koji 
se u dokumentima spominje 1089. godine), oblicima 
vanjske raščlambe zidnih površina i načinom grad- 
nje bliži je predromaničkom nego ranoromaničkom 
načinu gradnje, dok sam prostor crkve s križno-ku- 
polnim travejima pokazuje izrazite osobine roma- 
ničke arhitekture. 


Drugi srednjovjekovni zvonik u Splitu, sagrađen 
iznad istočnog pročelja Maloga hrama Dioklecijano- 
ve palače u funkciji crkve i krstionice sv. Ivana a po- 
rušen 1838. godine, slijedio je isti taj tipski obrazac, 
ali već u formama romanike XII. stoljeća. Ranosred- 
njovjekovnom razdoblju kraja XI. stoljeća pripadala 
su još dva splitska zvonika. Crkvi sv. Martina nad 
sjevernim vratima Dioklecijanove palače dograđen 
je zvonik, vjerojatno u trećoj četvrtini XI. stoljeća, i 
ta se gradnja može povezati s obnovom crkve, kada 
je u Splitu djelovala osebujna klesarsko-kiparska 
radionica.“ Vjerojatno je krajem stoljeća sagrađen i 
zvonik sv. Stošije po sredini južnoga pročelja Diokle- 
cijanove palače, od kojeg je sačuvan samo prizemni 
svod, a izvorni izgled pretpostavljen je na temelju 
sačuvanoga zvonika crkve sv. Teodora.*? 


Krajem XI. stoljeća datiran je i zvonik Sv. Vida u 
Dobrinju, koji je slijedio karolinški obrazac. Crkva 
pripada skupini krčkih ranoromaničkih građevina 
iz kraja XI. ili početka XII. stoljeća, koje obilježava 


Slika 419: Ranoromanička faza dubrovačke katedrale 
(prema Ž. Pekoviću) 

kronologija ranosrednjovjekovne arhitekture u dalmaciji 


Slika 421: Svod crkve “Sigurate“ u Dubrovniku 


zvonik na pročelju (Sv. Mihovil u Krku i Sv. Lucija u 
Jurandvoru, datirana natpisom Bašćanske ploče, ali 
s kasnijim zvonicima). 


Početak XII. stoljeća u Dalmaciji označuje vrlo čvr- 
stu granicu između ranoga i visokoga srednjeg vi- 
jeka, ne samo u povijesnom nego i u stilsko-umjet- 
ničkom pogledu. Uz nove povijesne okolnosti što 
ih obilježava kraj neovisne Hrvatske Kraljevine i 
njezina uključenja u ugarsku državu pod Arpado- 
vićima, te početak razdoblja autonomnih dalmatin- 
skih gradova, javljaju se u graditeljstvu i umjetnosti 
prva izrazita ostvarenja zrele romanike. Obilježava 
ih najranije zvonik samostanske crkve sv. Marije u 
Zadru s natpisom kralja Kolomana. Njegova arhi- 
tektonska obrada s perforiranim zidnim plohama 
pokazuje već izrazite znakove visokoga srednjeg 


vijeka, koja će se u arhitekturi i kiparstvu potvrditi 
949 


Slika 420: Ranoromanički zvonik crkve sv. Vida u Dobrinju Kk : da 
na Krku u djelima XII. te poglavito XIII. stoljeća. 


*% 1. Petricioli (1990.a), 72-73. 

VII. Stvaralačke sastavnice 
predromanike i 
rane romanike u Dalmaciji 


Već se iz sažetoga pregleda historiografije moglo 
uočiti da su pojava predromaničkoga i ranoroma- 
ničkog graditeljstva u Dalmaciji, odnosno porije- 
klo i razvitak ranosrednjovjekovnih crkava na tom 
prostoru, protumačeni u znanosti o umjetnosti na 
različite načine. Na prve teorije istraživača iz raz- 
doblja romantizma s kraja XIX. stoljeća o posebnom 
“hrvatsko-bizantskom slogu“ kritički je početkom 
XX. stoljeća reagirala znanstvena historiografija ar- 
hitekture, u kojoj su analitičkim pristupom prepo- 
znati različiti pravci utjecaja. Nasuprot tomu, Ljubo 
Karaman pojavu je najvećeg broja starohrvatskih 
crkvica objašnjavao upravo pomanjkanjem vanjskih 
utjecaja.“ 


Analitičkim istraživanjem pojedinih građevina i 
tipološkim razmatranjem cjelovitoga korpusa pre- 
dromanike u Dalmaciji osporena je Karamanova 
teza o spontano nastalim “slobodnim oblicima“, pa 
se porijeklo ranosrednjovjekovnoga graditeljstva na 
istočnom Jadranu može protumačiti višesmjernim 
djelovanjem različitih čimbenika, i pri tomu razlu- 
čiti nekoliko različitih sastavnica. 


Među sastavnicama koje su imale presudnu ulogu 
u nastanku i razvitku ranosrednjovjekovnoga gra- 
diteljstva u Dalmaciji valja naglasiti: 


1. kasnoantičku i osobito starokršćansku arhitek- 
tonsku baštinu, 

2. višestoljetni zapadnoeuropski utjecaj u različitim 
razdobljima, posebno onaj iz karolinškoga i oton- 
skog doba, 

3. dugotrajno zračenje Bizanta na Jadranu (“adriobi- 
zantinizam“), izraženo u valovima političke nazoč- 


*0 Lj. Karaman (1930.), 19 i d. 
*1_]. Strzygowski (1929.), 89 i d., A. Mohorovičić (1978.), 164-175. 


nosti od Justinijana do kraja razdoblja makedonske 
dinastije, 

4. utjecaj benediktinaca u karolinškom, a osobito u 
završnom, ranoromaničkom stupnju ranoga sred- 
njeg vijeka. 

Od ostalih sastavnica, određenih povijesnim razvit- 
kom širega dalmatinskog prostora u ranom sred- 
njem vijeku, pojedini su istraživači skrenuli pozor- 
nost i na slavenska obilježja u graditeljstvu, umjet- 
nosti i kulturi s obzirom na dominantnu etničku 
pripadnost slavenske populacije na tom prostoru 
već u prvom razdoblju ranoga srednjeg vijeka.*" 


1. Utjecaj kasnoantičke 
arhitektonske baštine 


Starosjedilačko stanovništvo dalmatinskih gradova 
pod bizantskom upravom i novopridošla slavenska 
plemena koja su naselila široke prostore zaleđa tih 
gradova i otoke, okupivši se u novim državnim za- 
jednicama (Hrvatska kneževina i druge južnodal- 
matinske “sklavinije“) našlo je u antičkoj baštini, 
najviše u starokršćanskim crkvama i krstionicama, 
ali i u drugim zdanjima, prikladne građevine koje 
su se mogle privesti novoj namjeni ili su mogle slu- 
žiti kao uzori u novoj izgradnji. Mnoge preživjele 
kasnoantičke građevine iz poganskoga i osobito kr- 
šćanskoga razdoblja postale su modeli kojima su se 
ranosrednjovjekovni graditelji nadahnjivali pri obli- 
kovanju pojedinih predromaničkih crkava ili tip- 
skih skupina, ili su se pak ograničili na preuzimanje 
njihovih konstrukcijskih rješenja odnosno ukrasnih 
dijelova i drugih detalja. 


Modeli kasnoantičkih građevina prepoznaju se u 
pojedinim crkvama centralnoga i longitudinalnog 
tipa, osobito u gradovima i naseljima koja su imala 
središnje značenje u razvitku crkvene organizacije. 


Jupiterov hram Dioklecijanove palače u Splitu (ujed- 
no i carev mauzolej), osobito u novoj funkciji pr- 
vostolnice središnje dalmatinske dijeceze širokoga 
metropolitanskog značenja, bio je izvorom nadah- 
nuća mnogim majstorima koji su podizali crkve od 
starokršćanskoga doba do visokoga srednjeg vijeka. 
Usporedbom presjeka te građevine sa starokršćan- 
skom krstionicom u sklopu kultnoga centra u Soli- 

Slika 422: Usporedba presjeka i tlocrta Dioklecijanova mau- 
zoleja i krstionice u Solinu (prema Dyggveu) 


nu Dyggve je uvjerljivo pokazao kako se arhitekton- 
ski model monumentalne građevine mogao iskori- 
stiti u reduciranom mjerilu posebice za kršćansku 
krstionicu V. i VI. stoljeća, osobito u okviru istoga ili 
bliskoga geografskog okruženja." Vanjski tlocrtni 
osmerokut te građevine, iznutra raščlanjen naizmje- 
ničnim pravokutnim i plitkim nišama, svojstven je 
uostalom čitavom nizu starokršćanskih mauzoleja i 
krstionica na širem mediteranskom prostoru. 


Posebno je važna bila uloga toga zdanja u funkciji 
prvostolnice i sjedišta ranosrednjovjekovne dalma- 
tinske metropolije, kojom su se mogli inspirirati 
srednjovjekovni graditelji u oblikovanju većih ili 
manjih centralnih građevina, a utjecaj splitske ka- 
tedrale kao izravnoga modela prepoznat je i u obli- 
kovanju malih crkvica osmerokutnoga tlocrta na 
mosorskom području. 


Prepoznata je i uloga zadarske krstionice kao izra- 
zitog prototipa šesterokonhnih građevina na širem 
prostoru između Zadra i Splita.** 


Polazeći od kultnog značenja mauzoleja sv. Staša na 
kršćanskom groblju na Marusincu u Saloni, Dyggve 
je prepoznao u toj građevini svojevrsni uzor u obli- 
kovanju longitudinalnih starohrvatskih crkava, oso- 
** E. Dyggve (1996.), 38, II. 26. 

*3 CC. Fisković (1951.), 181i d. 


% T, Marasović (1994.b), 159, P. Vežić (1991.a), 13-23. 
% E. Dyggve (1939.b), 119-130. 


Slika 423: Zadarska krstionica i dalmatinski šesterolisti 
(prema Vežiću i Jurkoviću) 


bito s obzirom na njihovu raščlanjenost lezenama 
odnosno kontraforima, a i za mnoge druge rano- 
srednjovjekovne uzdužne građevine u Dalmaciji na- 
šao je odgovarajuće uzore iz starokršćanskog doba. 


Posebno se čini uvjerljivom usporedba starokršćan- 
skih i ranosrednjovjekovnih crkava koje obilježava 
tip trolista ili produženog trolista. Premda su novija 
istraživanja u nekim primjerima djelomično korigi- 
rala takve usporedbe jer su pojedine građevine, po- 
put crkve sv. Martina u Pridragi, za koje je Dyggve 
držao da su ranosrednjovjekovne pripisane također 
starokršćanskom razdoblju, ostaje i dalje uvjerljivim 
izneseni zaključak da se predromanički tip produ- 
ženoga trolista (Sv. Spas u Cetini, crkva na Lopuškoj 
glavici) razvio po uzoru na odgovarajuće starokr- 
šćanske oblike (Bilice, Pridraga, Sutivan na otoku 
Braču i druge građevine slična tlocrta). Na izmaku 
ranosrednjovjekovnoga razdoblja, dakle već u doba 
romanike, javlja se na Kvarneru i u Sjevernoj Dal- 
maciji čisti trikonhni tip (Sv. Krševan na Krku, Sv. 
Nikola kraj Nina), koji je također poznat u kasnoan- 
tičkoj i starokršćanskoj arhitekturi. 


Utjecaj kasnoantičke starokršćanske arhitekture 
odrazio se i na pojavu ranosrednjovjekovnih tro- 


Slika 424: Starokršćanske i srednjovjekovne crkve s tlocrtom 
trolista (produžena trolista) 


brodnih bazilika, prije svega zbog blizine gradnje, 
odnosno, u mnogim slučajevima, kontinuiteta kul- 
tnog mjesta. Nekoliko predromaničkih i ranoroma- 
ničkih bazilika (primjerice, crkve sv. Marte u Bijaći- 
ma i sv. Petra i Mojsija u Solinu) podignute su unu- 
tar ruševina većih starokršćanskih bazilika. Opatij- 
ska crkva sv. Stjepana na Sustipanu u Splitu izravno 
je sagrađena po tipskim obrascima starokršćanske 
bazilike, iskoristivši djelomično i zidove prethodne 
crkve. Starokršćanski obrazac na tom je primjeru 
toliko zamjetan da su pojedini autori pretpostavili 
kako je u ranome srednjem vijeku iskorištena već 
postojeća starokršćanska crkva, kojoj su osim kame- 
noga namještaja dograđeni pojedini arhitektonski 
dodatci. 


Starokršćanski utjecaj dolazi do izražaja i u arhitek- 
tonskim i konstrukcijskim dijelovima. Plitke niše na 
vanjštini crkava, oblikovane pri vrhu polukružnim 
ili dvostrukim lukom, česta su pojava u starokrš- 
ćanskoj arhitekturi (tzv. Mauzolej Galle Placidije 
kao primjer niša oblikovanih polukružnim nadvo- 


jem te Krstionica ortodoksnih u Ravenni kao pri- 
mjer niša s dvojnim lukom), a jedna je od znakovitih 
osobina predromaničkoga graditeljstva u Dalmaciji. 
Istaknutijim lezenama na vanjštini predromaničkih 
crkava, koje u tipskoj skupini crkava na području 
starohrvatske kninske i sidraške županije poprima- 
ju oblik zaobljenih potpornjaka, također valja tražiti 
porijeklo u antičkom graditeljstvu, u dugom raspo- 
nu od klasičnoga pseudoperipternog tipa do kasno- 
antičkih lezena u starokršćanskim crkvama. 


2. Utjecaj europskoga Zapada 


Utjecaj zapadnopeuropskih (pretežito franačkih) 
kulturnih žarišta pokazuje se u Dalmaciji u sva tri 
povijesna sloja ranoga srednjeg vijeka: u merovinš- 
kom, karolinškom i otonskom razdoblju. 


U postantičkom razdoblju VII. i prve polovice VIII. 
stoljeća taj se utjecaj slabije prepoznaje već i time 
što su ranosrednjovjekovne građevine ili njihovi 
dijelovi toga doba manje sačuvani. U dijelu europ- 
ske historiografije umjetnosti bilo je ustaljeno tu- 
mačenje predromaničkoga plitkoreljefnog pletera 
langobardskim ukrasom, premda se osebujna orna- 
mentika toga doba s istovjetnim motivima i ukra- 
som nalazi na širem zapadnoeuropskom prostoru, 
a pleterni motivi bili su dio poznatoga antičkoga 
ukrasnog repertoara. 


Usporedbe skulptura liturgijskoga namještaja na 
području Bosne sa skulpturama u različitim sredi- 
štima pretkarolinške Europe, od merovinških radi- 
onica u Franačkoj do onih langobardskih u Italiji, 
koje se potvrđuju sasvim recentnim istraživanjima, 
također su na toj istoj crti prepoznavanja zapadnoe- 
uropskih utjecaja u formiranju dalmatinske predro- 
manike.*7 


Povezanost Dalmacije s langobardskim središtima 
dokazuju i neka numizmatička i arhivska vrela. Bli- 
zu Trogira pronađen je novac (solidus) beneventan- 
skoga vojvode Grmimoalda III. (788.-806.), emitiran 
u doba karolinške uprave nad nekadašnjim južno- 
langobardskim dukatom. 


Posjet dvaju najviših predstavnika civilnoga i vjer- 
skog života Zadra, kao upravnoga središta bizant- 


%56.N, Cambi (1972.a), 260-261; P. Chevalier (1995.), Salona I., 221-232. 


% A, Milošević (2003.a), 357 i d., (2004.b), 50 i d. 


ske Dalmacije, kneza Pavla i biskupa Donata, dvoru 
franačkoga cara Karla Velikog početkom IX. stoljeća, 
još je jači dokaz povezanosti Dalmacije sonodobnim 
središtem karolinške moći, pa su razumljivi mogu- 
ći utjecaji toga središta na svekoliki život jadranske 
pokrajine, uključujući graditeljstvo i umjetnost. 
Putovanja uglednika iz Dalmacije u zapadnoeu- 
ropska središta nastavila su se i dalje. U poznatom 
sjevernolangobardskom središtu Cividaleu čuva se 
evanđelistar s imenima onodobnih uglednih posje- 
titelja, među kojima su i knezovi dalmatinske Hr- 
vatske Trpimir, njegov sin Petar te Branimir. Bora- 
vak hrvatskih vladara u jednom od najistaknutijih 
središta graditeljske i umjetničke djelatnosti predro- 
maničke Europe mogao je potaknuti prenošenje u 
hrvatsku Dalmaciju nekih od kulturno-umjetničkih 
postignuća tog vremena. 


lako su dakle primorski gradovi Dalmacije u to 
doba pod bizantskom vlašću, Hrvatska kneževina 
nastaje i u prvom se stupnju razvija u izravnoj zavi- 
snosti od Franačke države. Zato će se franački utje- 
caj nastaviti u najvećem dijelu razvitka te kneževine 
pod dinastijom Trpimirovića u IX. stoljeću, a potom 
i tijekom X. stoljeća, kada će istočnim dijelom ne- 
kadašnjega jedinstvenog franačkog carstva vladati 
njemačka saska dinastija. Poslije krunjenja Otona I. 
njemačkim carem (962.) zračit će širim srednjoeu- 
ropskim prostorom otonska umjetnost, koja će raniji 
karolinški utjecaj u doba zrele predromanike nado- 
mjestiti novim umjetničkim poticajima u kasnom 
predromaničkom i ranom romaničkom razdoblju. 


Franačkom su utjecaju pridonijela i događanja ve- 
zana uz razvitak kršćanstva na dalmatinskim pro- 
storima. Pokrštenje koje je u starokršćansko doba 
krenulo iz dalmatinskih gradova nastavili su preno- 
siti u ranome srednjem vijeku novopridošlim Sla- 
venima (uključujući i Hrvate od kraja VIII. stoljeća 
nadalje) franački misionari. 


Nakon što su dva prvaka crkvenoga i svjetovnog ži- 
vota Zadra, biskup Donat i knez Pavao, posjetili po- 
četkom IX. stoljeća dvor Karla Velikog, pola stoljeća 
poslije iz Franačke je došao saksonac Gottschalk i 
boravio na dvoru hrvatskoga kneza Trpimira. 


Franačka obilježja pripisana su srebrnoj pozlaćenoj 
kadionici iz Cetine, za koju se pretpostavljalo da je 
%8 PN. Budak (1997.), 15id. 


% Z, Vinski (1986.), 26 i sl. 27. 
% A, Milošević (2000.b), 110-114. 

Slika 425: Usporedba ranokarolinškoga ukrasa na jezičcu iz 
Gornjih Vrbljana i Tasilovom kaležu (prema A. Miloševiću) 

Slika 426: Tasilov kalež 

proizvedena u ranokarolinškim radionicama druge 
polovice VIII. stoljeća, a uvezena na hrvatsko tlo od 
franačkih misionara vjerojatno na samom početku 
IX. stoljeća. Sigurnije veze između franačkih i 
dalmatinskih produkcija utvrđene su usporedbom 
Tasilova kaleža (datiranog 771. godine) i jezičca po- 
jasa pronađenog u kastrumu na Sani (danas Gornji 
Vrbljani). Ukras i natpis na oba su spomenika iden- 
tični, pa je u dalmatinskom primjeru prepoznata ista 
majstorska ruka i u imenu Tetgis vjerojatno identifi- 
can sam majstor glasovitoga ranokarolinškog kale- 
Ža.2% 


Slika 427: Usporedba westwerka u karolinškoj crkvi u Corveyu sa starohrvatskim Sv. Spasom u Cetini 


Konačno, na natpisima iz predromaničkih građevi- 
na nalaze se franački antroponimi poput svećenika 
Gumpertusa, čije je ime uklesano na pet nadvratni- 
ka kod crkve sv. Marte u Bijaćima, gdje su se nalazili 
dvori hrvatskih knezova. 


Takva povezanost nije mogla mimoići ni izravni 
utjecaj na predromaničku arhitekturu, koji najviše 
dolazi do izražaja u oblikovanju zapadnoga pročelja 
na osebujan karolinški način sa zvonikom na zapad- 
nom pročelju i s westwerkom.*" Pojedine starohrvat- 
ske crkve, baš kao i neke u Franačkoj karolinškoga 
i ranijega otonskog razdoblja ističu se pojavom lože 
na gornjem katu predbroda (atrija). Westwerk poka- 
zuje skupina crkava iz druge polovice IX. stoljeća, 
a najviše crkva sv. Spasa u Cetini, s nekim poseb- 
nostima u odnosu na franačke modele, koje će se u 
nastavku posebno raspraviti. 


Univerzalna zapadnoeuropska “pleterna“ ornamen- 
tika postala je, osim u rijetkim oblastima (primjerice 
Neretvanskoj “sklaviniji“ s pripadajućim srednjo- 
dalmatinskim otocima), gdje je uglavnom izostala, 
isključivi likovni govor predromaničkoga kipar- 
%1 M. Jurković (1997.b), 23-39. 

% M. Jurković (1995.b), 71-73. 


Slika 428: Difuzija westwerka u Zahumlju (prema Jurkoviću), 
1. Ošlje, 2. Sv. Mihajlo u Stonu, 
3. Sv. Mandaljena u Gorici kod Stona 


stva u Dalmaciji, to jest kiparskoga ukrasa pred- 
romaničkih i ranoromaničkih građevina. 


Taj zapadnoeuropski plitkoreljefni ukras prati i juž- 
na dalmatinska područja, u kojima je (primjerice u 
Zahumlju) u crkvenoj arhitekturi izrazito prisutan i 
karolinški westwerk.?? 


3. Utjecaj Bizanta 


Bizantska je sastavnica u ranosrednjovjekovnom 
graditeljstvu i umjetnosti uopće na cijelom istočnom 
Jadranu, uključujući i Dalmaciju, neosporna i u hi- 
storiografiji umjetnosti nije zanemarena,?* ali ipak 
je nerazmjerno manja u odnosu na vojno-političku 
ulogu Bizantskoga Carstva u doba predromanike i 
rane romanike. 


Bizantsko je Carstvo vladalo istočnojadranskim 
prostorom u cjelini ili u znatnom njegovu dijelu 
više od šest stoljeća, od Justinijanove pobjede nad 
Ostrogotima 535. godine, pa (s prekidima) sve do 
kraja XII. stoljeća. 


U Justinijanovu razdoblju bizantska je umjetnost 
snažno prisutna u graditeljstvu i umjetnosti Dalma- 
cije, gdje pojedine građevine nose obilježja ranijeg 
vala tzv. adriobizantinizma.**“* Dalmacija doduše 
nema, za razliku od Istre, tako značajne sačuvane ra- 
nobizantske graditeljsko-umjetničke cjeline kao što 
je Eufrazijev sklop u Poreču, ali na mnogim su staro- 
kršćanskim arheološkim položajima dokazani jasni 
ostatci arhitekture i dekorativne plastike bizantsko- 
ga obilježja, kao što su kapiteli u salonitanskoj kr- 
stionici, izrađeni u doba velike obnove kršćanskoga 
kultnog središta, kada je na čelu metropolije stajao, 
sredinom VI. stoljeća, veliki nadbiskup Honorije 
II. U ostatcima crkve unutar solinske Gradine pre- 
poznat je izraziti bizantski centralni tip s kupolom 
iznad osam stupova, u kojoj konstrukcijske pojedi- 
nosti upućuju na jasne analogije s bizantskom arhi- 
tekturom Justinijanova doba.“ Izraziti “bizantski 
pečat“ arhitekturi ranobizantskoga razdoblja V. i VI. 
stoljeća daju poligonalne apside, koje se susreću na 
velikom broju starokršćanskih crkava u Dalmaciji.?* 


Poslije avarsko-slavenskog upada u Dalmaciju i ru- 
šenja nekih dalmatinskih gradova te obnove nekih 
drugih, povijesna, epigrafska i numizmatička vrela 
dokazuju također jaku bizantsku nazočnost u Dal- 
maciji. Stanovnici porušene Salone, predvođeni Se- 
verom Velikim, obratili su se, kako svjedoči Toma 
Arhiđakon, bizantskim carevima za dopuštenje 
naseljenja carske palače u Spalatumu. Raznovrsni 
podatci o životu u dalmatinskim gradovima, poput 
onoga o obnovi trogirske crkve sv. Marije, datiraju se 


vladanjem bizantskoga cara. Novac nađen u najsta- 
rijim starohrvatskim grobovima gotovo isključivo 
potječe iz bizantskih kovnica. U amforama ugrađe- 
nima u svodove predromaničkih crkava prepoznati 
su bizantski keramički tipski obrasci. 


Odnosi Dalmacije s bizantskom prijestolnicom po- 
kazuju se i djelovanjem biskupa Donata, koji je, 
kako je već istaknuto, iako snažno povezan s fra- 
načkim središtima, iz Carigrada donio relikvije sv. 
Anastazije, nove zaštitnice Zadra. Mnogi drugi na- 
slovnici predromaničkih crkava u Dalmaciji, oso- 
bito u primorskim gradovima, pripadaju istočnom 
(bizantskom) hagiografskom krugu. 


Nakon izravnoga bizantsko-franačkog sukoba na 
Jadranu 805.-809. godine, Aachenskim je mirom 
812. potvrđena bizantska vlast nad primorskim gra- 
dovima, dok je franačkoj “interesnoj sferi“ ostalo 
zaleđe. Uloga Bizanta pojačana je u doba snažnoga 
cara Bazilija I., koji je bio nositelj obrane jadransko- 
ga područja od arapskoga osvajanja. Tada je i Dal- 
macija ustrojena kao poseban temat sa sjedištem u 
Zadru. 


Na bizantsku nazočnost u Dalmaciji predromanič- 
kog doba upućuju i epigrafski dokazi kao što su nat- 
pisi simenom cara Konstantina na poklopcu sarko- 
faga u Trogiru iz VIII. stoljeća ili Nikifora (802.-811.) 
na ciboriju crkve sv. Trifuna u Kotoru. 


Nazočnost Bizanta u političkom životu Dalmacije 
nastavila se uglavnom tijekom cijeloga X. stoljeća, 
iako u tom razdoblju hrvatski kraljevi postaju sve 
važniji i samostalniji čimbenici i na području dal- 
matinske teme. Krajem toga stoljeća Držislavu je na- 
slov eparha i patricija mogao doći samo iz bizantske 
prijestolnice. 


S daljim jačanjem moći hrvatskih kraljeva u XI. sto- 
ljeću, osobito u drugoj polovici, sve više će slabjeti 
bizantska vlast, da bi u XII. stoljeću sasvim iščezla 
(osim kratkotrajne obnove šezdesetih godina u doba 
komnenske dinastije). 


Unatoč toj dominantnoj vojno-političkoj ulozi Bi- 
zantskog Carstva tijekom više od četiri stoljeća tra- 
janja predromanike i rane romanike, nema u tom 
razdoblju u Dalmaciji jasnih bizantskih arhitekton- 


* Lj. Karaman (1932.2), 332 i d., (1958.), 61 i d.; T. Marasović (1988.a), 445 i d. 


% E. Dyggve (1996.); Ž. Rapanić (2002.), 172-179. 
25]. Marasović (2007.), 114-128. 
2 P Chevalier (1995.), 1, II. 


Slika 429: Usporedni primjeri bizantskih i dalmatinskih 
ranosrednjovjekovnih crkava: 
a. kontrafori na Myrelaion u Carigradu 
i na crkvi Sv. Spasa u Cetini, 
b. katedrala u Ani i Sv. Mikula u Splitu 
c. Sv. Juraj u Kareli (Atika) i Sv. Petar na Priku u Omišu 


skih ili kiparskih ostvarenja. Tomu je prije svega 
uzrok izrazita zapadna orijentacija Crkve u Hrvat- 
skoj i Dalmaciji, koja je uvijek bila okrenuta prema 
papi, a od crkvenog raskola 1054. konačno je ostala 
u rimokatoličkom okrilju, uključujući čak i južnoja- 
dranske metropolije (dubrovačku i barsku), koje su 
inače geografski bile bliže Bizantu. 


Stoga se u graditeljstvu i dekorativnoj plastici rano- 
ga srednjeg vijeka ne može govoriti kao i o dijelu 
bizantske umjetnosti, ili o “hrvatsko-bizantskom 
slogu“, kako je to predlagala historiografija iz ro- 
mantičkoga razdoblja hrvatske povijesti, ali može 
se na pojedinim građevinama i na cijelim tipskim 
skupinama utvrditi u određenim razdobljima veći 
ili manji bizantski udio.?7 


Utjecaj bizantske arhitektutre na predromaničke po- 
likonhne kupolne građevine bio je posredan, preko 
prototipa zadarske krstionice, koja pripada adrio- 
bizantskom krugu. U crkvi Sv. Trojstva (Donata) 
u Zadru taj je utjecaj kudikamo manji, jer je adrio- 
bizantski obrazac, predstavljen u crkvi Sv. Vitale u 
Ravenni, izravnije prisutan u palatinskoj kapeli u 
samom središtu karolinške države negoli u zadar- 
skoj rotundi. 


U predromaničkom razdoblju, pa i na građevinama 
izrazito karolinških tipskih obilježja, primjerice na 
crkvama s kontraforima u središtima stare hrvatske 
države, zapažaju se neki elementi usporedivi s bi- 
zantskim primjerima kao što su zaobljeni kontrafori 
u crkvi Myrelaion u Carigradu. 


Jači utjecaj bizantske arhitekture javlja se tek pri 
kraju ranosrednjovjekovnoga razdoblja, a izrazito 
se odražava u formiranju dvaju tipova crkvene ar- 
hitekture: jednobrodnoga južnodalmatinskoga ku- 
polnog tipa te na skupinu trobrodnih crkava s upi- 
sanim tranzeptom i s kupolom. 


Skupina jednobrodnih crkava s kupolom čini sa 
stajališta arhitektonske tipologije vrlo konzistentnu 
cjelinu s obzirom na broj, oblik i geografski položaj 
pripadajućih građevina. Dvadesetak crkava toga 
tipa sagrađeno je isključivo na području Južne Dal- 
macije, najviše oko Dubrovnika i na Elafitskim oto- 
cima. Osnovno obilježje tim crkvama daje kupola 
unutar kockastog tambura, koja se diže po sredini 


%7.T, Marasović (1988.a), 445 id. 

% T. Marasović (1960.), 40 i d. 

% Ž, Peković (2002.), 243-248. 

0 Puglia XI. secolo (1975.), Ragghianti (1968.), 701-710. 


krova. Sličan arhitektonski tip zastupljen je i u ta- 
lijanskoj pokrajini Apuliji, a također odražava bi- 
zantski utjecaj u ranome srednjem vijeku. Stoga sam 
već 1960. godine iznio pretpostavku o bizantskom 
utjecaju na pojavu toga tipa,** koji je zemljopisno 
ograničen na područje pod jurisdikcijom dubrovač- 
ke metropolije. Snažniji razvitak tog tipa dogodio se 
u XI. stoljeću, nakon što je osvajanjima i ugledom 
snažnoga cara Bazilija II. (976.-1025.) otvoren put za 
pojavu jednoga od kasnijih valova adriobizantiniz- 
ma. 


Tipološke paralele s apuljskim crkvama iz predro- 
maničkoga i romaničkog doba, na koje je upozorio 
Peković, nesumnjivo upućuju na pravce kojima su 
dolazili utjecaji u formiranju južnodalmatinskoga 
kupolnog tipa.?*? 


Drugi tip, koji čine trobrodne bazilike s upisanim 
tranzeptom, razvio se u drugoj polovici XI. stoljeća 
kao odraz bizantske varijante crkava tipa quincunx 
(sa središnjom kupolom nad četiri stupa). I u tom 
slučaju bizantska je samo jedna sastavnica, izražena 
upisanim tranzeptom i kupolom, uklopljena u cje- 
linu predromaničkoga ili ranoromaničkoga crkve- 
nog korpusa, kako to pokazuju crkve sv. Mikule i 
sv. Eufemije u Splitu, ili još više crkva sv. Petra u 
Dubrovniku, na kojoj se javlja i tribelon, kao izra- 
ziti element bizantske arhitekture. Usporedbe saču- 
vanih građevina toga razdoblja u Dalmaciji, poput 
crkve sv. Mikule u Splitu, s istodobnim bizantskim 
primjerima kao što je katedrala u Ani, koja pripada 
osebujnoj tipskoj skupini armenske ranosrednjovje- 
kovne arhitekture, ili s nešto kasnijim crkvama (tzv. 
Mala Metropola — Panagia Georgoepikoos u Ateni), 
pokazat će neupitne međusobne srodnosti. 


Građevine “hibridnog“ karaktera nisu svojstvene 
samo dalmatinskom području, jer obilježavaju i 
apuljsku regiju u Italiji.“ Jednoj od dalmatinskih 
crkava toga tipa, opatijskoj crkvi sv. Eufemije u Spli- 
tu, najbliža tipska analogija jest crkva S. Giovanni a 
mare u Gaeti kod Napulja, koja u svojoj sačuvanosti 
odražava spoj zapadnoeuropske i bizantske sastav- 
nice u formiranju tog tipa. 


Pojavu tribelona u crkvi sv. Petra u Dubrovniku ta- 
kođer je logično vezivati uz bizantski utjecaj, što po- 

Slika 430: Tribelon u crkvi sv. Petra u Dubrovniku 
u usporedbi s bizantskim crkvama (prema Pekoviću) 


tvrđuje i usporedba tlocrta te crkve s većim brojem 
bizantskih crkava u Carigradu, Fokidi i Ateni, koju 
je uvjerljivo predočio Peković.“ 


U kiparskom ukrasu primijenjenom u predroma- 
ničkim i ranoromaničkim crkvama bizantski je 
udio još manji, gotovo da ga i nema, jer većina re- 
ljefa toga razdoblja pripada izrazito zapadnoeurop- 
skoj “pleternoj“ plastici, za razliku od slikarstva, u 
kojem je bizantski utjecaj ipak najveći. Taj je utje- 
caj imao svoje duboke korijene već u prethodnom 
razdoblju, osobito u Justinijanovo doba, s kojim je 
usko vezana i prva pojava tzv. adriobizantizma u 
crkvama, u kojem je Ravenna kao najveće umjet- 
ničko žarište zračila i na širi dalmatinski prostor. 


%71_Ž, Peković (1996.), 275. 

*? Lj. Karaman (1932.a), 332 i d., (1958.), 61 i d. 
%_[, Fisković (1987.), 30-34, (1996.), 371i d. 

% 1. Ostojić (1963.-1965.), LII. 


Znatna bizantska komponenta u toj grani umjetno- 
sti nije prestala ni nakon ukidanja egzarhata, pa je 
i nastanak i razvitak ranosrednjovjekovnoga slikar- 
stva pratio neusporedivo više nego u arhitekturi i 
kiparstvu “bizantinizirajući“ likovni izraz. Našem 
razmatranju ranosrednjovjekovnoga graditeljstva 
nije bio cilj zahvatiti i taj problem, ali potrebno je 
naglasiti da su mjerodavni istraživači koji su se nji- 
me bavili istaknuli kako putovi bizantinizma nisu 
dolazili izravno iz Bizanta, nego posredno iz ape- 
ninskih središta (Karaman, I. Fisković?7). Tim su 
istim putovima pristizali na dalmatinsko tlo i utje- 
caji na ranosrednjovjekovno graditeljstvo, bez obzi- 
ra na daleko skromniji njihov udio nego što je bio u 
slikarstvu. 


4. Doprinos benediktinskoga reda 


Utjecaj benediktinaca na graditeljstvo i umjetnost 
ranoga srednjeg vijeka u Dalmaciji valja posebno 
istaknuti, iako je djelovanje reda što ga je 529. godi- 
ne osnovao u Monte Cassinu sv. Benedikt iz Nursije 
sastavni dio zapadnoeuropske civilizacije, a njegov 
ranosrednjovjekovni procvat vezan, kako je već na- 
glašeno, uz razdoblja karolinške i postkarolinške 
kulture.?“ 


Povijesni događaji koji povezuju benediktince s 
Dalmacijom prate se od samoga početka ranoga 
srednjeg vijeka, ako imamo u vidu podatak da je 
pripadnik tog reda bio opat Martin, prvi papin iza- 
slanik koji je oko 640. godine došao u hrvatske kra- 
jeve pokupiti kosti kršćanskih mučenika. 


Preduvjeti za jači utjecaj benediktinaca na kulturu 
starohrvatske kneževine ostvarili su se i sredinom 
IX. stoljeća, kako je već napomenuto, boravkom 
uglednog teologa Gottschalka na dvoru kneza Tr- 
pimira. 

U X. se stoljeću osnivaju muški benediktinski samo- 
stani, kao što je primjerice onaj sv. Krševana u Zadru, 
koji će imati golemu ulogu u ranosrednjovjekovnoj 
Hrvatskoj kraljevini, a u XI. stoljeću povijesna vrela 
bilježe osnivanje značajnih samostana ženskog be- 
nediktinskog reda kao što su oni u Biogradu (1060.), 
Trogiru (1064.), Zadru (1065.) Splitu (1068.). 

Slika 431: Usporedbe pročelja benediktinskih bazilika u Pomposi i na Sustipanu u Splitu 


(pretpostavljeni izgled prema T. Marasoviću) 


Svojevrstan je dokaz suživljenosti benediktinaca s 
Dalmacijom i posebna varijanta dalmatinske bene- 
ventane, minuskularnoga pisma, koja se razvila u 
središnjici reda u Monte Cassinu, a potom je prene- 
sena u Dalmaciju, gdje je u kasnijem razvitku dobila 
posebnu uglatu formu.?? 


Utjecaj benediktinaca na graditeljstvo i umjetnost u 
Dalmaciji može se pratiti u predromaničkom i rano- 
romaničkom razdoblju. 


U predromanici su benediktinci podizali crkve 
uglavnom po tradicionalnim starokršćanskim uzo- 
rima kao što je velika trobrodna jednoapsidna ba- 
zilika na Sustipanu u Splitu, ili pak adaptirali ka- 
snoantičke građevine, poput Trpimirova oratorija 
u Rižinicama kod Solina. Sustipansku baziliku obi- 
lježava starokršćanski tipski obrazac s jednom apsi- 
dom i s atrijem perforiranoga pročelja sa stupovima. 
Sličan je razvitak prošla i benediktinska bazilika u 
Pomposi, kojoj je prva jezgra iz VI. stoljeća bila re- 
strukturirana u X. stoljeću, da bi 1026. već u stilskim 
okvirima rane romanike majstor Mazulo dogradio 
atrij, ali još uvijek prema obrascima starokršćansko- 
ga narteksa. 


U predromaničkom se razdoblju ističe u Dalmaciji 
i benediktinska kiparsko-klesarska radionica, koja 
je djelovala u doba kneza Branimira, a svoje proi- 


zvode ostavila je na liturgijskom namještaju mnogih 
starohrvatskih crkava u samoj kneževini (Stupovi — 
Biskupija, Muć, Nin, Benkovac, Lepuri) i u samim 
dalmatinskim gradovima (Split i Zadar).?“ 


Izravniju ulogu u graditeljstvu hrvatskoga i poseb- 
no dalmatinskoga ranog srednjovjekovlja imali su 
benediktinci u ranoromaničkom razdoblju. Podrob- 
nije istražujući taj segment povijesti graditeljstva, 
Jurković je naznačio put kojim su reformske ideje 
benediktinskoga kamadoljanskog ogranka, što ga 
je 1027. osnovao sv. Romuald, stigle na istočni Ja- 
dran.?7 Prijenosnik tih ideja bio je blaženi Gauden- 
cije, koji je, postavši biskupom u Osoru, osnovao u 
tom gradu opatiju sv. Petra. Opatija je ubrzo posta- 
la žarištem reformskih ideja na istočnojadranskom 
prostoru. Uz nekoliko bazilika u Istri, slijedila je 
gradnja trobrodnih crkava u Dalmaciji, podignutih 
po istim tipskim obrascima tzv. internacionalnoga 
stila (Sv. Petar u Supetarskoj Dragi na Rabu, Sv. 
Andrija u Rabu, pregradnja Sv. Marije u Ninu, Sv. 
Marija u Zadru, Sv. Ivan u Biogradu, bazilika na Lo- 
krumu). Sve te crkve obilježava izduženi bazilikalni 
tlocrt skorom koji zalazi u srednji brod, a zajednič- 
ka im je i ujednačena arhitektonska plastika na ka- 
pitelima s akantusovim listovima ili plitko klesanim 
palmetinim listovima. 


?5 V. Novak, Skriptura beneventana s osobitim obzirom na tip dalmatinske beneventane, Zagreb 1920. 

VIII. Dalmacija u europskoj 
predromanici i ranoj 
romanici 


Hrvatska je, a posebno Dalmacija kao njezina medi- 
teranska pokrajina najstarijih civilizacijskih i kultur- 
nih tradicija, svojom sačuvanom kulturno-umjetnič- 
kom baštinom u mnogim povijesnim razdobljima 
davala svoj prilog općoj povijesti umjetnosti. Taj je 
prilog posebno sadržajan kada je u pitanju razdoblje 
ranoga srednjeg vijeka, što je i shvatljivo ako se ima 
u vidu dugo trajanje predromanike i rane romani- 
ke na obalama istočnog Jadrana tijekom gotovo pet 
stoljeća (VIL.-XI.). S tog je stajališta važnosti te regije 
pridonio i položaj Dalmacije kao graničnoga zapad- 
noeuropskog prostora u odnosu na Istočnu Europu. 
Prirodne osobitosti i povijesne okolnosti omogućile 
su joj da se u gradovima i naseljima na obali, na oto- 
cima ili u Zagori sačuva veliki broj građevina ili nji- 
hovih dijelova, od kojih mnogi i svojom vrsnoćom 
imaju ne samo lokalno ili nacionalno nego ponegdje 
i opće značenje. 


Veliki je broj naselja, pojedinačnih spomenika ili de- 
talja koji zavrjeđuju širu pažnju, bilo po jedinstve- 
nosti u europskoj urbanističkoj morfologiji ili arhi- 
tektonskoj tipologiji svojega doba, bilo po usporedi- 
vosti s drugim europskim postignućima. Upravo sa 
stajališta usporedivosti izložene građe s primjerima 
iz opće povijesti umjetnosti doprinos ranosrednjo- 
vjekovne Dalmacije čini se posebno važnim s neko- 
liko motrišta. 


1. Urbanističke usporedbe 


Svaki doprinos ranosrednjovjekovnom urbanizmu 
na bilo kojem prostoru može biti od šireg značenja 


*8 L.A. Constance, Arles antique, Paris 1978.; B. Milić (1995.), 64. 


ako se ima pred očima da je izgradnja gradova i na- 
selja posvuda u Europi slabije poznata u odnosu na 
pojedinačne građevine, posebno na crkve u razdob- 
lju između antike i visokoga srednjeg vijeka. 


Primjeri iz Dalmacije dopunjuju poznavanje europ- 
skoga ranosrednjovjekovnog urbanizma najviše u 
kategoriji naselja, koja kontinuiraju iz antike i za- 
nimljivi su primjeri transformacije antičke jezgre u 
srednjovjekovni grad. 


U općem urbanizmu srednjega vijeka Split je odav- 
na zapažen kao jedinstven primjer nastanka rano- 
srednjovjekovnoga grada unutar zidova palače 
jednoga kasnorimskog cara, gdje se, jasnije nego 
bilo gdje drugdje, pokazuje prilagođivanje forme i 
strukture izvorne antičke jezgre potrebama novoga, 
srednjovjekovnoga gradskog života. U tom smislu 
Split kao grad unutar carske palače postaje najpo- 
znatiji primjer svoje kategorije, usporediv s veli- 
kim antičkim građevinama koje su, poput rimskih 
amfiteatara u Arlesu** ili u Nimesu, pretvorene u 
stambene zone. U odnosu na spomenute primjere, 
koji su purifikacijom radi naglašivanja izvornoga 
antičkog sloja izgubili dograđenu srednjovjekovnu 
strukturu, Split se ističe upravo sačuvanošću sred- 
njovjekovnog sloja, uključujući i ostatke najranije 
transformacije u ranome srednjem vijeku.?? 


Usporedbe se mogu praviti i s amfiteatrom u Luki 
(Lucca), u kojem su stambene zgrade tijekom IX. i 
X. stoljeća transformirale kružni perimetar stambe- 
nim zgradama, dok su unutrašnjost (arenu) zauzi- 
mali vrtovi, preuređeni tek sredinom XIX. stoljeća 
u gradsku tržnicu.*“ Po stupnju sačuvanosti i cje- 
lovitosti funkcija ranosrednjovjekovnoga grada, s 
obzirom na okolnost da su u drugim navedenim 
primjerima izgrađeni samo dijelovi srednjovjekov- 
nih gradova, Split je jedinstven primjer preobražaja 
prvobitne forme, strukture i funkcije svekolikoga 
urbanog organizma s katedralom, gradskim uprav- 
nim zgradama, stambenim četvrtima, ulicama i sre- 
dišnjim trgom te obrambenim sustavom zidova s 
kulama i utvrđenim vratima. 


U traženju među istaknutim europskim primjerima 
analognih postupaka preobrazbe antičkog u rano- 
srednjovjekovni grad, nameće se usporedba predro- 


*? Istražujući ranosrednjovjekovne gradove u Francuskoj, naveo je Caillet (2002.), 295, i primjer Arlesa uz napomenu problema dati- 


ranja stambenih kuća, poznatih po crtežu iz XVII. stoljeća. 
? M. Morini, 125. 


maničkoga Splita s gradovima na području Ape- 
ninskoga poluotoka, koji su zadržali svoju antičku 
jezgru, trasformiranu u ranom srednjem vijeku i u 
kasnijim stoljećima." U tom je smislu srednjovje- 
kovni Split u kategoriji gradova nastalih iz antičke 
jezgre usporediv s Fondijem, osobito po zadržava- 
nju izvorne mreže komunikacija reduciranih raspo- 


na. 


Posebno se čine zanimljive usporedbe Splita sa 
srednjovjekovnom Barcelonom. Iako se u pogledu 
izvorne jezgre u dalmatinskom slučaju radi o car- 
skoj palači, a u katalunskom primjeru o pravome 
gradu s visokim rangom rimske kolonije (Colonia 
Faventia Iulia Augusta Pia), što se odražava i u ra- 
zličitoj površini, šest puta manjoj (oko 30.000 m?) u 
Splitu u odnosu na Barcelonu (oko 180.000 m?), te 
unatoč razlikama u obliku perimetra (pravokutni u 
Splitu i poligonalno ovoidni u Barceloni), navedeni 
se primjeri mogu uspoređivati. 


*1 Ibid. 


Slika 432: Srednjovjekovne jezgre nastale transformacijom 
antičkih građevina ili gradova: a. Split, b. Arles, c. Lucca 


U oba je primjera prvobitni antički sloj iznimno 
dobro sačuvan, s vanjskim zidovima, kulama i vra- 
tima, ali je unutarnja struktura u Splitu poznata u 
prvobitnom i transformiranom sloju, dok je u Bar- 
celoni manje izražena osnovna koincidencija rimske 
ulične mreže i srednjovjekovnoga grada.?? 


Split ima znatno više sačuvanih ostataka iz ranoga 
srednjeg vijeka, koji su i znatno ranije datirani od 
sačuvanih građevina u najstarijoj jezgri Barcelone, 
podignutih uglavnom u kasnom srednjem vijeku, 
pa je stoga područje Dioklecijanove palače drago- 
cjeno za proučavanje predromaničkoga grada na 
samom početku razdoblja ranoga srednjeg vijeka. 


Neki drugi primjeri u svjetlu proučavanja morfolo- 
gije gradova s ortogonalnom uličnom mrežom po- 
put Zadra, kao izduženoga tipa, te Trogira i Nina 
kao gradova kružnoga perimetra, ali ortogonalne 
ulične mreže, također dopunjavaju tipologiju eu- 
ropskoga urbanizma u kategoriji naselja nastalih 
preobrazbom rimskoga grada. 


*2  Morini, o. c., 89, fig. 380, A. Florensa, Las murallas dela ciudad Barcelona, 1958.; B. Milić (1995.), 218, sl. 273. 

Slika 433: Barcelona: a. povijesna jezgra s rimskim zidovima; b. pretpostavljeni izvorni izgled rimskoga grada 


Izduženi oblik Zadra, uvjetovan prirodnim poluoto- 
kom na kojem se razvio još u antičko doba, odredio 
je tom gradu pojavu bicentrične strukture u sred- 
njem vijeku jer se municipalno središte oblikovalo 
na mjestu udaljenom od crkvenoga središta. 


Nasuprot tomu, dalmatinski ranosrednjovjekovni 
gradovi (Split u svojoj prvoj fazi, Trogir, Nin) izra- 
ziti su primjeri monocentrične strukture, koju je u 
navedenim primjerima uvjetovao prije svega sam 
oblik urbanog areala. 


Za razliku od najvećeg broja srednjovjekovnih eu- 
ropskih gradova kružnoga perimetra, koji pripa- 
daju tipu koncentrične ili radijalne ulične mreže, 
spomenuti primjeri u Dalmaciji zadržali su unutar 
kružnog perimetra pravokutnu strukturu. Sa sred- 
njovjekovnim Trogirom, koji je i u ranom srednjem 
vijeku bio zadržao ortogonalnu uličnu mrežu unu- 
tar kružnoga bedema, može se usporediti Cittadella 
u Venetu, oblikovana tek u visokom srednjem vijeku 
(početak XIII. stoljeća), pa u tom smislu dalmatinski 
primjeri znače više od pukoga dopunjavanja morfo- 
logije europskih ranosrednjovjekovnih gradova. 


2. Usporedbe u stambenoj arhitekturi 


Znatan doprinos koji graditeljsko naslijeđe Dalma- 
cije može pružiti u proučavanju svjetovne arhitek- 
ture ranoga srednjeg vijeka odnosi se na stambene 
zgrade tog razdoblja, i to osobito gradske stambene 
kuće jednoćelijske strukture. Najviše u Splitu, a do- 
nekle i u Trogiru, sačuvane su na više mjesta stam- 


bene kuće koje pripadaju određenom tipu zgrade 
male stambene površine uglavnom četvrtasta tlocr- 
ta. Nedostatak gradskog prostora što ga je uzroko- 
vala skučenost izgradnje, uvjetovana ograničenošću 
površine unutar gradskih zidina, morao se nado- 
knaditi podizanjem stambenih višekatnica (uglav- 
nom troetažnih i četveroetažnih kuća sa stambenim 
potkrovljem). 


Predromaničke su dalmatinske gradske kuće, kako 
je na prethodnim stranicama već navedeno, uske 
višekatnice, kojima su katovi povezani drvenim 
stepenicama na minimalnoj površini, ali prvom se 
katu katkada prilazilo i vanjskim kamenim stubi- 
štem. Prizemlje je obično ispunjala obrtnička radnja 
ili dućan, gornje katove spavaći prostori, a potkrov- 
lje kuhinja. 


U historiografiji arhitekture ranosrednjovjekovne 
Europe pozornost je uglavnom usmjerena, kada je 
riječ o svjetovnom stambenom graditeljstvu, na vla- 
darske rezidencije (u karolinškoj Franačkoj državi 
ili u Asturskoj kraljevini u sjevernoj Španjolskoj), 
pa podatci o relativno skromnoj urbanoj arhitekturi 
dalmatinskih gradova dopunjuju poznavanje eu- 
ropskoga stanovanja u prvim stoljećima srednjega 
vijeka primjerima gradskih nastamba patricijskoga 
i plebejskoga društvenog sloja. Proučavanjem toga 
dalmatinskog tipa mogli smo također zaključiti da 
su predromaničke i ranoromaničke stambene gra- 
đevine svojevrstan prototip iz kojeg će se u visokom 
srednjem vijeku razviti romanička i ranogotička 
gradska stambena kuća. 


Znatno je skromniji doprinos arheološke baštine ra- 
nosrednjovjekovne Dalmacije proučavanju vladar- 
ske rezidencijalne arhitekture u odnosu na gradske 
kuće istoga razdoblja. 


Iz relativno oskudnih podataka o drugim vladar- 
skim rezidencijama, a pogotovo o njihovim oskud- 
nim materijalnim ostatcima, moglo se na današnjem 
stupnju istraživanja zaključiti da u Dalmaciji prevla- 
davaju dva građevna tipa vladarskih boravišta: 


* dvorovi koji su nastali, poput onog u Bijaćima, 
adaptacijom antičkoga stambenog sklopa ili su gra- 
đeni u ranome srednjem vijeku po sličnoj prostornoj 
shemi koja se naslućuje u rezidencijalnom sklopu u 
Biskupiji; 

* utvrđeni dvorci (castra), od kojih je onaj u Omišu, 
kao sjedište neretvanskoga vladara, jedini sačuvao 
značajnije srednjovjekovne materijalne ostatke. Toj 
su drugoj kategoriji pripadali i mnogi drugi utvrđe- 
ni gradovi, kojima dosada nisu otkriveni ranosred- 
njovjekovni ostatci. 


Predromanička Europa u pogledu proučavanja 
dvorskih rezidencija ipak pruža znatno obilniju po- 
redbenu građu i veću raznovrsnost arhitektonskih 
tipova, koji pokazuju i određene regionalne osobi- 
tosti. Tako naprimjer: 


* raznolike vladarske palače u središtima karolinš- 
ke države (Aachen, Paderborn, Ingelheim) tipski se 
oslanjaju na antičku tradiciju dvorske arhitekture; 


* predromaničke vladarske palače u Asturiji na sje- 
veru Španjolske slijede ustaljeni tip onodobnoga cr- 
kvenog graditeljstva. To pokazuju ostatci vladarske 
palače u Oviedu, a osobito palača Ramira I. (Santa 
Maria del Naranco), najbolje sačuvana vladarska 
palača u ranosrednjovjekovnoj Europi. 


Raznovrsnost ranosrednjovjekovnih vladarskih re- 
zidencija u Italiji odraz je raznovrsnosti društve- 
no-političkoga stanja na Apeninskom poluotoku 
(papinski Rim, bizantska Ravenna, langobardska 
vojvodstva od Cividalea do Beneventa). 


Skromni ostatci vladarskih rezidencija predroma- 
ničke Dalmacije više su usporedivi s nekim pretka- 
rolinškim i karolinškim središtima u Zapadnoj Eu- 
ropi, u kojima se pravokutni prostori nižu u izdu- 
ženom stambenom građevnom sklopu. Zato su kao 


usporedba sa starohrvatskim vladarskim rezidenci- 
jama s područja Franačke države zanimljivije manje 
palače nego velika središta, jer su zbog manjeg zna- 
čenja nego raskošni dvorovi u glavnim središtima 
kraljevstva bili i skromnije oblikovani, pa su u tom 
smislu bliži stvarnim mogućnostima izgradnje u ra- 
nosrednjovjekovnoj hrvatskoj Dalmaciji. 


Tako je npr. unutar utvrđenog castelluma Saint-De- 
nisa (danas na sjevernim prilazima grada Pariza), 
nasuprot glasovitoj bazilici, u nizu grobnih crkava 
iz merovinškog razdoblja identificirana karolinška 
palača, kao jednostavna građevina izdužena oblika 
s dvjema aulama i užim hodnikom.** 


U Sammoussu, jednoj od rezidencija Karlova oca 
Pipina Maloga, uz izdužene prostore pronađeni 
su ostatci pravokutnih aula, među kojima jedna sa 
zaokruženim zidom na istočnoj strani podsjeća na 
spomenutu palaču u Ingelheimu.?*“ 


Zapadnofranačko područje zanimljivo je i za opću 
usporedbu sa starohrvatskom Dalmacijom, jer po- 
kazuje brojnost povremenih sjedišta ranosrednjo- 
vjekovnih vladara, što nedvojbeno podsjeća na 
onodobni istočnojadranski prostor. U zapadnoj 
Franačkoj pronađeni su ostatci desetak vladarskih 
rezidencija na području između Rajne i Seine, a na 
dalmatinskoj obali i u zaleđu na relativno malom 
prostoru nižu se mjesta u kojima povijesna vrela uz 
poneki materijalni ostatak svjedoče o rezidencijama 
starohrvatskih knezova i kraljeva. 


U zapadnoeuropskim i srednjoeuropskim reziden- 
cijama vladarski su dvorci u pravilu povezani s 
dvorskom crkvom u okviru istoga sklopa (Aachen, 
Paderborn, Ingelheim) ili čak u okviru iste građevi- 
ne (Santa Maria del Naranco i Oviedo u Asturiji). 
U tom se smislu može i predromanička crkvu sv. 
Marte u Bijaćima smatrati dvorskom crkvom staro- 
hrvatskih vladara. 


Skromne materijalne mogućnosti hrvatskih knezo- 
va IX. stoljeća, na što upućuju vladarske isprave iz 
kojih proizlazi da su za opremanje crkvenih zaduž- 
bina posuđivali novac od splitske Crkve, odredile 
su, čini se, nasuprot povoljnijim uvjetima u središti- 
ma predromaničke Europe, da se za vladarske rezi- 
dencije upotrijebe postojeće antičke građevine. 


*3 M. Wys, Saint-Denis, Kunst und Kultur, in der Karolingzeit, III, Paderborn 1999., 138-139. 
24 A, Renoux, Karolingische Pfalzen in Nordfrankreich (751-987), Kunst und Kultur, in der Karolingzeit, Ill, Paderborn 1999., 133. 

Slika 434: Ranosrednjovjekovna vladarska sjedišta u u Dalma- 
ciji (dvori, kašteli, mauzoleji): 1. Nin, 2. Biograd, 3. Knin i 
Biskupija, 4. Šibenik, 5. Bijaći, 6. Klis, 7. Solin, 8. Omiš 


3. Usporedbe u crkvenoj arhitekturi 


Najviše mogućnosti usporedbe s primjerima arhi- 
tekture ranoga srednjeg vijeka u drugim zapadno- 
europskim središtima i u nekim izvaneuropskim 
prostorima pruža predromaničko crkveno graditelj- 
stvo Dalmacije. Više od tri stotine crkava obrađenih 
u korpusu arhitekture svrstano je u različite tipske 
skupine koje se mogu uspoređivati sodgovarajućim 
tipovima ranosrednjovjekovne arhitekture Zapadne 
Europe ili širega mediteranskog područja (uključu- 
jući i nešto udaljeniju Armeniju), a od kojih se mno- 
ge ističu svojim morfološkim osobitostima. 


Tipološkim bogatstvom različitih oblika centralnih 
i longitudinalnih građevina, kao i tipova koji na- 
staju križanjem tih dviju osnovnih zamisli obliko- 
vanja crkvenoga prostora, ranosrednjovjekovna se 
arhitektura u Dalmaciji u određenom smislu može 
uspoređivati s armenskom arhitekturom, kojoj su 
posebne društveno-političke prilike na periferiji Bi- 
zantskoga Carstva uvjetovale osebujni razvitak cr- 
kvenoga graditeljstva u samom osvitu srednjega vi- 
jeka (VI.-VII. stoljeće), ali također i u poodmaklom 
ranosrednjovjekovnom razdoblju X.-XI. stoljeća. To 
se drugo armensko razdoblje vremenski poklapa 
sa zrelom fazom europske predromanike, odnosno 
s ranim primjerima romanike, ili pak s odgovara- 
jućom arhitekturom Bizanta, osobito u doba make- 
donske dinastije. 


Usporedbe različitih tipova crkava u Dalmaciji s 
jedne strane i u Armeniji s druge pokazat će nesum- 
njive sličnosti mnogih oblika, ali i određene razlike. 


Slika 435: Karolinške rezidencije u zapadnoj Franačkoj 
(prema A. Rennouxu) 

Isto je tako moguće poredbeno promatranje dal- 
matinskih tipova s drugim europskim regijama, iz 
kojeg će proizaći zaključci o sličnostima koji će u 
nekim slučajevima potvrditi univerzalnost medi- 
teransko-europskoga likovnoga i tehničkog izraza, 
a u nekim upozoriti i na razlike, to jest posebnost 
regionalne arhitektonske morfologije. 


U usporedbi sa sličnim ostvarenjima u pojedinim 
regijama Europe i izvaneuropskim područjima, u 
tipologiji predromaničkih crkava u Dalmaciji po- 
sebno se ističu: 


* kružni polikonhni tipovi, 

* križno-četverokonhni tip s troapsidnim prezbite- 
rijem, 

* složeni tip rotunde, 

* crkve posebno oblikovanoga zapadnoga korpusa, 
* kupolne crkve s transeptom, 

* jednobrodni tip u varijantama kupolnih i pseudo- 
bazilikalnih crkava. 


Kružni polikonhni tip pokazuje u Dalmaciji desetak 
predromaničkih crkvica vrlo osebujnoga heksa- 
konhnog i oktakonhnog tlocrta, na kojima se regio- 
nalne osobitosti mogu pratiti u usporedbi s brojnom 
skupinom armenskih polikonhnih građevina, a i s 
nešto manje brojnom skupinom srednjoeuropskih 
kružnih građevina s konhama. 


Usporedba s armenskim polikonhnim crkvama, 
koje su vrlo brojne kao i one u Dalmaciji, pokazat 
će da su istočnojadranske crkve šesterolisnoga i 
osmerolisnog tlocrta, za razliku od svojih lokalnih 
kasnoantičkih prototipova, među kojima se ističe 
zadarska starokršćanska krstionica, razvili punu 


Slika 436: Tlocrti ranosrednjovjekovnih crkava polikonhnoga tipa u Dalmaciji 


plastičnost slobodnih polukružnih konhi, koje i u 
vanjštini izlaze iz središnje osnove. Nasuprot tomu, 
armenske su crkve te iste tipske skupine ostale i u 
ranosrednjovjekovnom razdoblju zatvorene u svom 
vanjskom poligonalnom (ponegdje i kružnom) pla- 
štu, a njihova polikonhna raščlanjenost praktički se 
svodi na artikulaciju crkvene unutrašnjosti. U tom 
bismo smislu dalmatinske primjere mogli smatrati 
nagovještajem novog odnosa prema volumenu cr- 
kvenog eksterijera. S toga je istog stajališta dalma- 
tinskim primjerima mnogo bliža skupina srednjo- 
europskih centralnih građevina, poznatih doduše 
samo u temeljima iz zapadnoslavenskih zemalja 
Češke i Poljske, gdje je u krakovskom Wawelu 
ostala nešto više sačuvana i rekonstruirana četvero- 
konhna crkva sv. Marije. 


Križno-četverokonhni tip s troapsidnim prezbiterijem 
poznat je u starijem razdoblju armenske arhitekture 
(V.--VII. st.), primjerice u crkvi sv. Marije u Artiku. 
Dalmatinski primjeri, Sv. Križ u Ninu i Sv. Vid u Za- 
dru, i u ovom slučaju pokazuju veću plastičnu ra- 
zigranost eksterijera zahvaljujući bočnim polukruž- 
nim apsidama koje strše iz križnoga korpusa. 


Križno-četverokonhni tip nastao je spajanjem dvaju 
oblika poznatih već u kasnoantičkom graditeljstvu, 
razvijenih iz križnoga, odnosno četverokonhnog 
tlocrta. U europskoj arhitekturi najpoznatiji obrazac 
križnoga tipa s kupolom u kubičnom okviru nad 
križanjem krakova starokršćanska je građevina pri- 
slonjena uz narteks crkve S. Croce u Ravenni, po- 


grešno nazvana mauzolejem Galle Placidije. Četve- 
rokonhni tip javlja se u arhitekturi starokršćanskih 
memorija u različitim područjima, među ostalim i u 
starokršćanskoj i ranosrednjovjekovnoj Armeniji. 


Značenje Sv. Križa u Ninu u tim usporedbama s 
europskim i izvaneuropskim građevinama istoga 
tipa nije samo u u tomu što je to najizrazitiji primjer 
crkava troapsidnog prezbiterija, pridodanoga križ- 
no-četverokonhnom prostoru, nego i u okolnosti što 
je to najbolje sačuvana crkva svoje tipske skupine u 
europskoj predromanici. 


Jedina sačuvana predromanička monumentalna rotun- 
da u Dalmaciji, crkva sv. Donata (izvorno posvećena 
Sv. Trojstvu), posebno je zanimljiva ako je se uspore- 
đuje s drugim europskim centralnim građevinama 
između VI. i IX. stoljeća, iako u općoj historiografiji 
ranosrednjovjekovne arhitekture još uvijek nije do- 
bila nužnu pozornost. Usporedbe zadarske rotunde 
s drugim europskim primjerima centralnoga tipa 
koji, poput crkve sv. Vitala u Ravenni i Palatinske 
kapele u Aachenu, imaju paradigmatsko značenje, 
pokazat će samo djelomične sličnosti u odnosu na 
središnji centralni prostor i dvokatni vanjski pr- 
sten. Taj u osnovi kasnoantički koncept poligonalne 
osnove, zahvaljujući Palatinskoj kapeli u Aachenu 
kao glavnom karolinškom obrascu, produžen je i u 
kasnijem predromaničkom razdoblju, kako poka- 
zuje crkva u Thionvillu, u Liegeu (crkva sv. Ivana), 
crkva u Mettlachu na Sarri, u Nijmegenu u Nizo- 
zemskoj, ali iznad svega, kao najvjernija replika, 


%5 V, Mole (1957.), 81-84; J. Cibulka (1933.); K. Guth (1924.), 133, 188. 


Slika 437: Ranosrednjovjekovne crkve polikonhnoga tipa u 
Armeniji: a. tlocrti (prema E. Costa / P. Cuneo), b. vanjština i 
unutrašnjost crkve sv. Grgura u Ani 


crkva sv. Marije u Otmarsheimu iz 1030.-1049. godi- 
ne. Na europskom istoku ističe se u to doba rotunda 
u Preslavu, kamo je krajem IX. stoljeća car Simeon 
Bugarski premjestio svoju prijestolnicu. Svojim ras- 
poredom stupova uz unutarnji obris kružnoga zida 
raščlanjenog polukružnim nišama te jednoapsid- 
nim oblikom istočnog korpusa, ta crkva, koja nema 
svojega oslona u onodobnoj tipologiji bizantskih 
centralnih građevina, također slijedi kasnoantički 
koncept centralnih građevina. 


Jedna druga razvojna crta predromaničkih central- 
nih tipova, koja se porijeklom oslanja na kružnu cr- 
kvu Svetoga groba u Jeruzalemu i koja je imala svoju 
evoluciju u brojnim primjerima iz starokršćanskog 


razdoblja, također je našla svoj odjek u karolinškoj 
arhitekturi. Crkva sv. Mihovila u Fuldi primjer je 
kružne građevine s unutarnjom konstrukcijskom 
osnovom i s apsidom na istočnoj strani. Zadarska 
crkva sv. Donata bliža je toj razvojnoj crti, ali iska- 
zuje izrazite posebnosti po kojima zavrjeđuje svoje 
mjesto kao jedan od ključnih primjera u tipologiji 
ranosrednjovjekovnih centralnih građevina. Uz uo- 
bičajeno rješenje središnjega kružnog prostora po- 
krivenog kupolom** i dvokatnoga vanjskog prste- 
na, zadarska se crkva ističe troapsidnim radijalno 
postavljenim prezbiterijem koji se ponavlja u oba 


Slika 438: Polikonhna rotunda u Wawelu u Krakowu 


kata. S obzirom na to da je prva faza zadarske ro- 
tunde datirana u drugu polovicu VIII. stoljeća, nje- 
zin troapsidni prezbiterij mogao bi se usporediti s 
analognim rješenjem u langobardskoj crkvi sv. Sofije 
u Beneventu, koja se opet na svoj način ističe druk- 
čijim rasporedom unutarnje konstrukcije središnjih 
heksagonalno postavljenih stupova. 


Kod znatnoga broja longitudinalnih ranosrednjo- 
vjekovnih crkava u Dalmaciji javljaju se dvije zna- 
kovite pojave, pogodne za usporedbu s odgovara- 
jućim oblicima u ranosrednjovjekovnoj Europi: obli- 
kovanje zapadnog korpusa, te crkve s transeptom, koje 
uglavnom obilježava karakteristična konstrukcija 
s četiri stupa (quincunx) u funkciji nosača središnje 
kupole. Iako je o spomenutim tipovima već bilo ri- 
ječi u prethodnim poglavljima u okviru razmatranja 
morfologije i različitih sastavnica dalmatinske pred- 
romanike, valja ih spomenuti i kada se raspravlja o 
položaju ranosrednjovjekovnoga graditeljstva Dal- 
macije u širem europskom ili sredozemnom kontek- 
stu. 


Osebujno oblikovanje zapadnoga korpusa na znatnom 
broju ranosrednjovjekovnih crkava u Dalmaciji ista- 
knuta je posebnost graditeljstva istočnojadranskoga 
područja. Pokazuje ju ponajviše skupina crkava s 
predbrodom (zwestwerkom), ali i neke građevine bez 
njega, koje obilježava zvonik iznad zapadnoga ula- 
za. Usporedba dalmatinskih ranosrednjovjekovnih 
crkava s istovremenim zapadnoeuropskim građevi- 
nama predromaničkoga i ranoromaničkog razdoblja 
pokazat će isti način ugradbe zvonika na samom za- 
padnom pročelju. Očita razlika izrazit će se u broju 
zvonika, tj. u isključivoj pojavi samo jednoga aksi- 
jalnoga ugrađenog zvonika u predromaničkim i ne- 

Slika 439: Križno-četverokonhni tip: geneza od križnog tipa 
do troapsidnih primjera: a. mauzolej Galle Placidije 
u Ravenni, b. s. Maria del Canetto u Puli, 

c. Sv. Marija u Artiku (Armenija), d. Sv. Križ u Ninu 
kim ranoromaničkim crkvama Dalmacije, nasuprot 
redovitoj pojavi dvaju pročelnih tornjeva na zapad- 
noeuropskom prostoru u doba razvitka karolinške i 
otonske crkvene arhitekture. 


U tom smislu oblikovanja zapadnog pročelja s jed- 
nim aksijalnim zvonikom najbliže analogije naći će 
se u predromaničkom graditeljstvu na Britanskim 
otocima. Crkva Montwearmouth na području Dur- 
ham County iz zadnje četvrtine VII. stoljeća saču- 
vala je u cjelini svoga izvornoga crkvenog korpu- 
sa zvonik u osi samoga pročelja, koji se položajem 
može usporediti s dalmatinskim predromničkim 
primjerima. Crkve iz X. stoljeća, poput onih u Su- 
ssexu i All Saints u Earls Bartonu, pokazuju da se 
tradicija građevina s jednim masovnim tornjem na 
zapadnom pročelju nastavila i u kasnijoj anglo-sak- 
sonskoj predromaničkoj arhitekturi. 


*% Problem nadsvođenosti zadarske crkve Sv. Trojstva kupolom ostaje otvorenim pitanjem, o kojem autori koji su se time bavili nisu 
suglasni. Teza V. Korača (1990.) osnažuje ravenatsku sastavnicu u formiranju oblika zadarske crkve. 


U okviru te skupine dalmatinskih predromaničkih 
građevina od posebna je značenja crkva sv. Spasa na 
vrelu Cetine, jer je jedan od najbolje sačuvanih pri- 
mjera izvornoga westwerka, imajući u vidu okolnost 
da su mnogi znatno poznatiji primjeri karolinške 
arhitekture radikalno restaurirani (primjerice, bazi- 
lika u Corveyu). Crkva na vrelu rijeke Cetine osim 
toga važna je i zbog jedinstvenoga rješenja vanjskog 
prilaza loži na katu predbroda preko vanjskog stu- 
bišta i pročelnog zvonika, pa i s tog stajališta kao 
primjer vladarske crkve karolinškog razdoblja znat- 
no prelazi lokalno i nacionalno značenje. Njezino 
značenje obrasca jest i u tipskim osobinama crkava 
izduženoga trolista te u raščlanjenosti vanjskih po- 
vršina kontraforima. 


Nasuprot predromaničkim crkvama s aksijalnim 
zvonikom na pročelju, koje smo pratili u dvjema 
osnovnim skupinama bazilikalne i centralne arhi- 
tekture, ranoromaničke bazilike benediktinskoga 
utjecaja redovito su oblikovane bez pročelnoga zvo- 
nika pa im je po uzoru na odgovarajuće tipove pre- 
težito s Apeninskog područja zvonik odijeljen od 
crkvenoga korpusa i smješten uz bočni zid u blizini 
pročelja ili začelja. 

U osvrtu na vanjske utjecaje na dalmatinsku predro- 
maniku već je spomenut posebni arhitektonski tip 
crkava s transeptom, što ga obilježava konstrukcija s 
četiri stupa koji nose kupolu. Ovdje se valja još jednom 
osvrnuti na taj tip, ali sa stajališta njegova položaja 
u Europi. Iako se u dalmatinskim crkvama toga tipa 
prepoznaje nasumnjiva bizantska sastavnica, valja 
istaknuti njihovu posebnost kako u odnosu na za- 
padnoeuropske tako i na bizantske obrasce. Crkva 
sv. Mikule u Splitu, unatoč tomu što je se poneg- 
dje tumači kao izrazito ranoromaničku pojavu, sa 
stajališta europske arhitektonske tipologije ranoga 
srednjeg vijeka čini nam se važna kao primjer bi- 
zantske i zapadnoeuropske morfološke sinteze. Če- 
tverostupna konstrukcija s kupolom usporediva je 
sa zapadnoeuropskim karolinškim primjerima (npr. 
crkva u Germiny-des-prćsu), isto kao i s bizanstkim, 
razvijenim osobito u doba makedonske dinastije 
(IX.-XI. stoljeće). Nadomještanje kupole tornjem, na 
što upućuje rekonstruirani oblik u crkvi sv. Mikule, 
bliže je ranoromaničkom oblikovanju. 


Ranoromaničkim obrascima bez sumnje je još znat- 
no bliža crkva sv. Lovre u Zadru, u kojoj se kon- 
strukcija quincunxa nije odrazila na krovni transept. 


Slika 440: a. S. Vitale u Ravenni, b. Palatinska crkva u 
Aachenu, c. Sv. Sofija u Beneventu, 

d. Sv. Trojstvo (Sv. Donat) u Zadru (P. Vežić) 
Podudaranje vanjskoga i unutarnjeg raščlanjenja na 
toj je crkvi sasvim u skladu s pravilima romanike, 
a izrazito zapadni utjecaj očituje se i u westwerku sa 
zvonikom, bez obzira na još nejasan odgovor na pi- 
tanje je li zapadni korpus istodoban s crkvom, je li 
to možda prežitak jedne ranije crkve ili je sagrađen 
u drugoj polovici XI. stoljeća zajedno s glavnim cr- 
kvenim korpusom. 


Treći primjer u tom nizu, crkva sv. Petra u Dubrov- 
niku, više se uklapa u bizantsko poimanje konstruk- 
cije i unutarnjeg oblikovanja prostora. Kao i na crkvi 
sv. Mikule u Splitu, i na njoj je i u krovnom sustavu 

Slika 441: Usporedba zapadnog pročelja predromaničkih crkava na primjerima: a. Monkwearmouthu, b. Corveyu, 
c. Sv. Spas u Cetini (Goss) 


bio naglašen transept s kupolom, a uz bizantske tip- 
ske obrasce posebno je vezuje prezbiterij s tribelo- 
nom. 


Pojava tribelona u dalmatinskoj predromanici pod 
bizantskim utjecajem vremenski će dakle znatno 
prethoditi sličnim rješenjima koja će se tek poslije, 
od XII. stoljeća nadalje, razviti u bizantskoj arhitek- 
turi na graničnim područjima prema Zapadu (npr. u 
srednjovjekovnoj Raškoj kraljevini u Srbiji). Novijim 
istraživanjima ustanovljeno je porijeklo tribelona na 
kasnoantičkim primjerima na otoku Mljetu, dakle 
znatno prije njegove pojave u ranosrednjovjekovnoj 
bizantskoj arhitekturi (Jurković).?? 


Navedenim oblicima tipski je vrlo srodna crkva 
sv. Eufemije u Splitu, trobrodna bazilika s kupo- 
lom i transeptom, koji je također najviše izražen 
u krovnom sustavu. Njezina je pojava, imajući u 
vidu transept i kružni tambur, također na granici 
predromanike i Bizanta iz razdoblja makedonske 
dinastije XI. stoljeća, pa je u tom smislu usporedi- 
va s nekim primjerima tzv. drugog zlatnog doba bi- 
zantske umjetnosti. Sa stajališta europske ranosred- 
njovjekovne arhitekture posebno je zanimljiva po 
sličnosti s jednom južnotalijanskom crkvom, koja 
je spajanjem istočne i zapadne sastavnice nastala 


% Jurković (2002.), 212-214. 


na jednom drugom graničnom području. Crkva S. 
Giovanni a mare u Gaeti zapadno od Napulja svoj 
je oblik trobrodne bazilike s kupolom očuvala sve 
do danas, kao rijedak primjer sinteze predromanič- 
ke i bizantske arhitekture iz razdoblja makedonske 
dinastije.** Crkva je trobrodna bazilika s tri polu- 
kružne apside, od kojih je središnja više isturena u 
odnosu na bočne nego u splitskoj crkvi sv. Eufemije. 
Transept je po sredini crkve, također upisan, a nad 
raskrižjem uzdužnoga i poprečnoga broda diže se 
kupola u kružnom tamburu. Srednji brod i transept 
bačvasto su presvođeni, dok su nad bočnim brodo- 
vima križni svodovi. 


Među navedenim primjerima crkva sv. Mikule u 
Splitu važna je i zato što otkriva razvitak nekih obli- 
ka u skupini jednobrodnih građevina. 


Jednobrodni jednoapsidni tip pripada najuobičajeni- 
joj tipskoj skupini europske predromanike. U ra- 
nosrednjovjekovnoj se Dalmaciji javlja u različitim 
varijantama, među kojima je najviše rasprostranje- 
na varijanta građevina s trodijelnom unutarnjom 
raščlambom, odnosno s trotravejnom svodnom po- 
djelom. Sa stajališta opće povijesti arhitekture valja 
naglasiti dva posebna oblika u okviru tipske skupi- 
ne jednobrodnih građevina. To su: 


* Prema talijanskom povjesničaru Gaetaniju (D. Gaetani: Memorie storiche di Gaeta, Caserta, 1885.), crkvu je dao sagraditi vojvoda 
Gaete Ivan IV. (949.-963.). U dijelu historiografije datirana je u XIII. stoljeće, ali zahvaljujući istraživanjima posljednjih desetljeća 
prihvaćeno je ranije mišljenje o gradnji crkve u X. stoljeću (G. Allaria: Le chiese di Gaeta, Gaeta, 1970.). 


Slika 442: Usporeda crkava sv. Eufemije u Splitu, izvorni izgled (prema J. Marasoviću), i S. Giovanni a mare u Gaeti 


* jednobrodne kupolne crkve, 
* crkve pseudobazilikalnoga krovnog sustava. 


Jednobrodni tip s kupolom zaslužuje osobitu pozornost 
opće historiografije graditeljstva po brojnosti sačuva- 
nih primjera, po zemljopisnoj ograničenosti prostora 
na kojem se javlja, a to je isključivo Južna Dalmacija, 
te po usporedivosti sa sličnim oblicima koje su u isto 
doba razvijaju u Apuliji i na različitim grčkim kopne- 
nim i otočnim područjima. Na svim su tim prostori- 
ma nedvojbeni utjecaji onodobne bizantske arhitek- 
ture. Jednobrodne kupolne crkve u spoju istočnoga 
i zapadnog utjecaja naišle su na plodno tlo pojave i 
razvitka u Južnoj Dalmaciji zahvaljujući snažnoj ulo- 
zi dubrovačke Crkve, koja je na svom metropolitan- 
skom području vjerojatno poticala nastanak upravo 
takva arhitektonskog tipa. 


Apuljske su crkvice tipski fenomen sličan južno- 
dalmatinskom kupolnom tipu, premda sačuvan — 


barem na temelju dosad objavljenih podataka — u 
znatno manjem broju.?“ To su na području općine 
Bitonto Crkve s. Croce u naselju Cagnano, s. Cro- 
ce u naselju Torre s. Croce, na području općine Gi- 
ovinazzo crkva s. Basilio u istoimenom naselju, na 
području općine Bisceglie u naselju Pacciano crkva 
Svih svetih (Ognisanti) i u naselju Corato crkva s. 
Vito. 


Nedvojbene su sličnosti između apuljskih i juž- 
nodalmatinskih jednobrodnih crkvica s kupolom. 
Apuljske su crkve toga tipa jednobrodne, raščlanjene 
trima nišama u unutrašnjosti, presvođene bačvastim 
svodom nad kojim je u srednjem traveju kupola, ta- 
kođer uokvirena vanjskim pravokutnim stranama i 
pokrivena četverostrešnim krovom. Apsida na isto- 
ku uvijek je polukružna, dok je na južnodalmatin- 
skim crkvama istoga tipa u pravilu pravokutna, kat- 
kada i u unutrašnjosti. Posebnost u odnosu na dal- 
matinski tip dolazi do izražaja u srednjem dijelu nad 


** U povijesti srednjovjekovnoga graditeljstva poznati su primjeri izravnoga utjecaja crkvenih vlasti na oblikovanje arhitekture. 
Moskovski patrijarh Nikon tražio je “u okviru zakona i pravila, a u skladu s crkvenim statutima, da se crkve grade s jednom, tri ili 
pet kupola, ali nikada s krovom šatorastog oblika“ (C. Mango, 1974., 194.) 

% M. DfElia, Le chiese rurali, Conclusione, Puglia, XI secolo, Bari 1977., 218i d. 


Slika 443: Jednobrodne kupolne crkve u Apuliji (prema Pekoviću): a. S. Basilio, Giovinazzo, b. Ognisanti, Pacciano, 
c. S. Margarita, Bisceglie, d. C. Croce, Bitonto 

Slika 444: Armenske crkve u Ptghni i Talichu (Costa / Cuneo) 


kojim je kupola. Taj dio je ina samom vanjskom zidu 
povišen u odnosu na zapadni i istočni travej. Ista va- 
rijanta jednobrodnoga kupolnog tipa s povišenim 
srednjim travejem javlja se i u crkvi sv. Georgija u 
Kareli u grčkoj pokrajini Atici,*' koja ima vanjski 
kružni tambur, a veoma joj je bliska i crkva sv. Đorđa 
u staroj Ribnici kraj Podgorice u Crnoj Gori.*? 


Povišeni srednji travej i njegov odraz na vanjskom 
korpusu crkve ujedno otkriva i genezu nastanka tih 
građevina jer ih vezuje uz neke poznate uzore jed- 
nobrodnih kupolnih crkava koje su imale upisani 
transept. Najstariji primjeri takva oblika nalaze se 
u armenskim crkvama u Ptghni i Talichu iz VI.-VII. 
stoljeća .*? 


Dok su spomenute crkvice u Apuliji, u Grčkoj, isto 
kao i Sv. Đorđe u Podgorici zadržale u povišenom 
srednjem traveju reminiscencije prvobitnoga tran- 
septa, sve južnodalmatinske kupolne crkve izgubile 
su tu genetisku vezu s prauzorom. Jedini trag tom 
ranijem obliku zadržao se, ali na poseban način, u 
trokutastim kupolnim zabatima crkve sv. Petra u 
Omišu. Ta se pojavu može smatrati nekom vrstom 


*! X. Mpuras, Ekklesičs tes Attikes, Atene 1969., 239-240, fig. 234-236. 


% A. Deroko (1953.), 47, sl. 31. 

%  Architettura medioevale armena, Roma 1968., 82-83. 
2% T. Marasović (1994.b), 164. 

2% T, Marasović (1988.a), 445 id. 


projekcije pročelnih zabata karakterističnih za tip- 
sku skupinu crkava s upisanim transeptom u bi- 
zantskoj arhitekturi IX.-XI. st, odnosno u još ranijoj 
armenskoj arhitekturi VII. stoljeća.** Crkva u Omišu 
ujedno je najraniji poznati primjer građevine s koc- 
kastom kupolom koju uokviruju trokutasti zabati, a 
koja će svoje monumentalnije oblike ostvariti tek u 
zreloj romanici na zapadnoj i na istočnoj jadranskoj 
obali: u crkvi sv. Margarite u Bisceglie u Apulji te u 
crkvi sv. Marije na Mljetu.??? 


Ranosrednjovjekovna arhitektura na istočnom Ja- 
dranu uz pojedine primjere u njegovu zaleđu po- 
moći će i u tumačenju mogućega porijekla južnodal- 
matinskog kupolnoga tipa. 


Usporedba crkve sv. Mikule u Splitu sa zahumskom 
crkvom sv. Petra u Bijelom polju (C. Gora) pokazat 
će prvi stupanj u pojednostavnjenju osnovne kon- 
strukcijske zamisli, kojim se stupovi, odmaknuti od 
zida (u slučaju crkve sv. Mikule u Splitu), zamjenju- 
ju pilonima, prislonjenima uza zid (kako to pokazu- 
je crkva sv. Petra u Bijelom polju**). Svi ostali pro- 
storni elementi, kao što je kubična kupola (u Splitu 
zamijenjena niskim tornjem) nad transeptom, vid- 
ljivim u krovnom sustavu, podudaraju se na dvije 


Slika 445: Tlocrt crkve sv. Nikole u Splitu (T. Marasović) i 
sv. Petra u Bijelom polju (U. Nešković, M. Čanak-Medić) 


% _J. Nešković, Konzervatorsko-restauratorski radovi na crkvi sv. Petra u Bijelom polju, Starine Crne Gore I, Cetinje 1963., 97-110; M. 


Čanak-Medić (1989.), 45-84, crteži i table. 


Slika 446: Usporedba kupolnih crkava: 
a. Sv. Mikula u Splitu, 
b. Sv. Petar u Bijelom polju, pogled i presjek 
(U. Nešković, M. Čanak-Medić) 


građevine. Dalji je korak u toj evoluciji južnodalma- 
tinski kupolni tip, predstavljen crkvom sv. Nikole 
kod Selaca na Braču, u kojoj su piloni svedeni na 
obične lezene, a nestalo je i transepta. Predloženom 
tumačenju razvitka toga oblika ne bi trebala protur- 
ječiti okolnost što je zahumski primjer kasnije dati- 
ran od crkava južnodalmatinskoga kupolnog tipa. 
Reminiscencije transepta i bazilikalnoga krova osta- 
le su u južnodalmatinskom tipu samo u trokutastim 
zabatima na kupolici crkve sv. Petra u Priku, a u 
apuljskim i grčkim primjerima u povišenom sred- 
njem dijelu zida. 


Nekoliko sačuvanih građevina koje obilježava pse- 
udobazilikalni oblik zavrjeđuje i širu pozornost zbog 
oblika krova, koji stvara iluziju trobrodne podje- 
le unutrašnjosti. Takav pseudobazilikalni krovni 
sustav upućuje na trobrodni bazilikalni oblik kao 
prototip iz kojeg se redukcijom oblikovao jedno- 
brodni prostor u skučenim dimenzijama dalma- 
tinskih ranosrednjovjekovnih crkvica, pa razvojna 
crta koju smo slijedili od splitske crkve sv. Mikule, 
preko crkve sv. Petra u Bijelom polju može voditi i 
do dalmatinskih primjera pseudobazilikalnoga kro- 
va, kako to pokazuju crkvice u Igranama, u Bolu na 
Braču i na otoku Sušcu. 


4. Usporedbe u tipologiji 
liturgijskoga namještaja 


Istaknuti doprinos umjetničke baštine Dalmacije eu- 
ropskoj predromanici daju sačuvani primjeri litur- 
gijskih uređaja u ranosrednjovjekovnim crkvama. 
Premda sačuvani pretežito u ulomcima, dijelovi li- 
turgijskoga namješta predromaničkih crkava u Dal- 
maciji iznimno velikim brojem poznatih spomenika 
isto kao i tipskim osobitostima upotpunjuju sliku cr- 
kvenoga interijera u ranosrednjovjekovnoj Europi. 


Bogatstvo liturgijskih instalacija, osobito oltarne 
ograde kao najkarakterističnijega i najbolje saču- 
vanoga dijela liturgijskog namještaja, jedno je od 
najvažnijih obilježja ranosrednjovjekovne crkvene 
arhitekture u Dalmaciji. Na sačuvanim ostatcima 
oltarnih ograda nalazi se najvažniji dio svekoliko- 
ga kiparskog fundusa dalmatinske predromanike i 
rane romanike, a značenje tog fundusa već je nagla- 
šeno na prethodnim stranicama. 


Potrebno je još sagledati oblike ciborija i oltarne 
ograde kao dvaju najznakovitijih elemenata rano- 


srednovjekovnoga liturgijskog namještaja u Dalma- 
ciji u okviru dosada poznate tipologije istih liturgij- 
skih instalacija u onodobnoj Europi. 


Ciboriji u Dalmaciji uglavnom pripadaju uobičaje- 
nom tipu sa stranicama (košarama) nad stupovi- 
ma, s donjim polukružnim lukom i ravnim gornjim 
završetkom iznad kojega se diže piramidalni krov. 
Nedavnim su istraživanjem naslućeni u Dalmaciji 
ostatci drugoga tipa, znatno rjeđeg u ranosrednjo- 
vjekovnoj Europi, kojem gornje strane “košara“ za- 
vršavaju trokutnim zabatima, kao što pokazuju sa- 
čuvani ciboriji iz crkava S. Ambrogio u Milanu ili S. 
Pietro a Monte u gradiću Civate, a najstariji poznati 
primjer potječe iz Cortone. 


U crkvi sv. Marte u Bijaćima prepoznati su ostatci 
jednoga takva ciborija sa zabatima, a sličan oblik 
naslućuje se i u ostatcima ciborija iz crkve sv. Petra 
Staroga u Zadru.*7 


Ciboriji s piramidalnim krovovima neusporedivo 
su brojniji u europskoj predromanici općenito i oso- 
bito u Dalmaciji. Oni se po broju stranica mogu raz- 
vrstati u dva osnovna tipa, četverostranoga i šeste- 
rostranog, a oba se tipa susreću i u predromaničkoj 
Dalmaciji. 


Šesterostrani su isključivo krstionički ciboriji, a če- 
tverostrani pretežito oltarni, ali ponegdje i krstio- 
nički. Dalmatinski primjeri pokazali su, kako je već 
rečeno, da osnovni oblik ciborija ovisi o instalaciji 
koju nadvisuje: ako je ona četvrtasta ili pravokutna, 
a to je u pravilu oltarna menza ranosrednjovjekov- 
nih crkava, onda je ciborij četverostrane konstrukci- 
je. Šesterostrane krsne bazene u pravilu nadvisuje 
šesterostrani baptezimalni ciborij. 


Po funkciji i obliku predromanički se ciboriji s pira- 
midalnim krovom mogu dakle svrstati u tri osnov- 
na tipa: 


* četverostrani oltarni ciborij, 
* četverostrani krstionički ciborij, 
* šesterostrani krstionički ciborij. 


Prvi tip pokazuje daleko najveći broj sačuvanih osta- 
taka, među kojima se u Dalmaciji ističu po stupnju 
sačuvanosti danas uglavnom rekomponirani cibori- 
ji u muzejima kao što su onaj iz Sv. Marije u Bisku- 
piji. Za proučavanje tipologije važan je i ciborij iz 
predromaničke crkve sv. Trifuna u Kotoru. 


27. T. Marasović (2007.), 101 id. 


Slika 447: Oblici ciborija sa zabatima: 
a. Cortona, b. S. Ambrogio u Milanu, c. Bijaći 


Europski primjeri dobro sačuvanih četverostranih 
oltarnih ciborija nalaze se u crkvama S. Giorgio di 
Valpolicella (tzv. Liutprandov ciborij), S. Apollinare 
in Classe u Ravenni, S. Lorenzo u Orvietu, Colle- 
giata u Bolseni, S. Prospero (danas u sveučilištu) u 
Padovi. 


Stranice ciborija iz crkve s. Apollinare in Classe 
ukrašene su i s unutarnje strane, što dosada nije uo- 
čeno u ranosrednjovjekovnoj Dalmaciji. 


Drugi tip četverostranoga ciborija krstioničke funk- 
cije javlja se u rijetkim primjerima krsnih bazena 
križnog tipa, koji su nastavili svoju funkciju i u 
ranom srednjem vijeku, kada je piscina nadvišena 
predromaničkim ciborijem. Primjer je crkva sv. Mar- 
te u Bijaćima, gdje osmerokutna krstionička zgrada 
i piscina križnog tipa nastavljaju karakteristične 
oblike iz starokršćanskog doba, a četverostrani ci- 
borij izrazito se uklapa u predromaničku tipologiju 
liturgijskoga namještaja. Taj ciborij ukrašen je samo 
s vanjske strane, ali natpis koji prati polukružni luk 
ispunja ne samo vanjsku nego i unutarnju stranu 
lukova. 


Većina europskih ranosrednjovjekovnih baptezi- 
malnih ciborija pripada šesterostranom tipu zato što 
su i krsni bazeni većinom pripadali šesterostranom 
tipu. Najpoznatiji je primjer šesterostranih baptezi- 
malnih ciborija onaj vezan uz ime patrijarha Calista 
u Cividaleu, kojemu stupovi počinju nad šestero- 
stranom bazom, načinjenom od pluteja (tzv. Sigwal- 
dovi pluteji). Baptezimalni ciborij biskupa Mauricija 
iz krstionice katedrale u Novigradu u Istri također 
je šesterostranog tipa, kao što je bio i šesterostrani 
krsni zdenac. 


U Dalmaciji je poznat tip šesterostranoga krstionič- 
kog ciborija na primjeru rapske katedrale. Ciborij 
danas nadvisuje oltar, ali nedvojbena je njegova pr- 
vobitna baptezimalna namjena.** Njegovi stupovi, 
sačuvani u punoj visini, dokazuju da je pripadao 
tipu ciborija bez pluteja. U crkvi sv. Bartula u Galov- 
cu pronađeno je više od dvadeset ulomaka šestero- 
stranog ciborija, koji su omogućili Janku Beloševiću 
idejnom rekonstrukcijom sagledati njegov cjeloviti 
oblik.?? 


%  P Vežić: Rab, katedrala, HiK, IL, 132. 
% J. Belošević (1993.), 177 id. prilog IL 2. 
1% F1, P L'orange / H. Torp (1977.-1979.). 


Tipologija oltarnih ograda iz ranosrednjovjekovne 
Dalmacije još više dopunjava poznavanje toga naj- 
karakterističnijeg elementa liturgijskih instalacija 
predromaničke Europe. 


Osnovna klasifikacija predromaničkih cancelluma na 
niski tip (bez trabeacije) i visoki tip (s trabeacijom) 
može se, kako je već prije spomenuto, pratiti i u 
Dalmaciji, u kojoj je niski tip iznimno rijedak. Kako 
nema nijedne oltarne ograde toga tipa sačuvane in 
situ, to se zaključci o cancellumu niskoga tipa zasni- 
vaju samo na ostatcima pluteja (uglavnom iz kate- 
drala u Zadru, Splitu i poneke druge crkve) i njiho- 
voj usporedbi s drugim europskim primjerima, od 
kojih po stupnju sačuvanosti na prvom mjestu stoji 
korska ograda iz crkve sv. Sabine u Rimu. 


Visoka oltarna ograda bila je u znatno većoj primje- 
ni u predromaničkoj Europi, a osobito u Dalmaciji. 
U ovoj se skupini razlikuju četiri osnovna tipa can- 
celluma s trabeacijom: 


* sravnom gredom, 

* slukovima, 

* strokutnim zabatima, 

* s kombinacijom zabata i lukova. 


Prvi tip s ravnom gredom izrazito je naslijeđe sta- 
rokršćanskoga doba, koje je rijetkim primjerima 
ostalo i u predromaničkoj crkvenoj arhitekturi, kao 
što pokazuje crkva S. Maria in Valle u Cividale (tzv. 
Tempietto langobardo'"). U ranosrednjovjekov- 
nom crkvenom graditeljstvu Dalmacije dosada nisu 
zapaženi ostatci oltarne ograde toga tipa. 


Drugi tip s lukovima znakovit je za ranije razdoblje 
predromanike, a jedan od najranijih primjera cance- 
lluma toga tipa s trabeacijom koju po sredini prekida 
polukružni luk nalazi se u kapeli S. Prosdocima u cr- 
kvi S. Giustina u Padovi, gdje pilastri i stupići nose 
grede sa središnjim lukom, ali bez pluteja. Razdoblju 
langobardske umjetnosti iz VIII. stoljeća pripada ol- 
tarna ograda istog tipa iz crkve S. Salvatore u Brescii 
(danas u Muzeju grada), kojoj je središnji polukružni 
luk ukrašen na prednjoj i stražnjoj strani. Iz crkve S. 
Benedetto u Mallesu potječe štuko dekoracija na ko- 
joj je vrlo jasno prikazana oltarna ograda s tri luka, 
među kojima središnji nadvisuje one bočne. 


Varijanta istoga tipa oltarne ograde s lukovima, ali 
bez trabeacije, karakteristična za španjolsku predro- 
maniku, primjerice u asturskoj crkvi S. Cristina de 
Lena ili u mozarapskoj crkvi S. Miguel de Escalada, 
nije dosada ustanovljena u Dalmaciji. 


Dalmatinski primjeri oltarnih ograda s gredom i sre- 
dišnjim lukom, ukrasnih osobina sličnih talijanskim 
primjerima, također su datirani kajem VIII. ili počet- 
kom IX. stoljeća (sućurački luk, ulomci iz crkve Sv. 
Trojice u Splitu, Sv. Mihovil u Brnazama, trogirski lu- 
kovi), pa zajedno s ostatcima cancelluma istoga tipa u 
Istri (Sv. Lovre kod Šijane) pridonose zaključku da u 
razvitku toga dijela liturgijskog namještaja tip oltar- 
ne ograde s lukom u pravilu prethodi drugom tipu, 
znakovitom po pojavi trokutastih zabata. 


Tip oltarne ograde s trokutastim zabatima, kada 
je riječ o jednobrodnim crkvama, odnosno s trima 
zabatima u trobrodnim crkvama, često se susreće 
u predromaničkoj Europi, a osobito je karakteristi- 
čan u starohrvatskom razdoblju u Dalmaciji, gdje 
je dokazan u pedesetak crkvenih interijera. Od po- 
sebna su značenja dalmatinski primjeri koji mogu 
pokazati, kako je već naglašeno, razvitak oblika od 
onih kojima tupi kut tegurija otkriva ranu pojavu iz 
karolinškoga doba (IX. stoljeće), da bi s razvitkom 
u otonskom razdoblju X. stoljeća i osobito u XI. sto- 
ljeću približavanjem romanike trokut zabata postao 
sve oštriji. 

Posebnost je dalmatinskih cancelluma i pojava trabe- 
acije s kombinacijom trokutastoga zabata i lukova 
na istoj oltarnoj ogradi, kao što je pretpostavljeno za 
oltarnu ogradu u crkvi sv. Marte u Bijaćima.!"" 


5. Kronološke usporedbe 


Na kraju, posebno značenje dalmatinske ranosred- 
njovjekovne crkvene arhitekture i u njezinu je pri- 
logu uspostavi čvršće kronologije predromanike i 
rane romanike na širem zapadnoeuropskom i medi- 
teranskom području. 


Kronološki pregled, prikazan u prethodnom poglav- 
lju, može koristiti ne samo u proučavanju pojave i 
razvitka arhitektonskih tipova, oblika i konstrukci- 

je u ranosrednjovjekovnoj Dalmaciji nego i za opće 
graditeljstvo i umjetnosti ranoga srednjeg vijeka. 


S toga stajališta europskoga i širega sredozemnog 
prostora, ranosrednjovjekovna građa iz Dalmacije 
popunjava pojedine kronološke praznine i prido- 
nosi raščlanjenju vremenske ljestvice razvitka gra- 
diteljstva između VII. i XI. stoljeća. U tom smislu 
nekoliko je relevantnih zaključaka do kojih se dolazi 
istraživanjem predromaničke i ranoromaničke arhi- 
tekture i kamenoga namještaja, kao sastavnog dijela 
liturgijske i ukrasne opreme ranosrednjovjekovnih 
crkava. 


To se, među ostalim, odnosi i na kronologiju pleter- 
ne ornamentike kao znakovitoga ukrasa na liturgij- 
skom namještaju ili sarkofazima, kojima je ukras 
usporediv s onim na plutejima, arhitravima ili cibo- 
rijima predromaničkih ili ranoromaničkih crkava. 


Tako se npr. motiv unakrsnih ljiljana, vremenski 
određen sarkofazima nadbiskupa Ivana i priora 
Petra u Splitu, vezuje uz ranije predromaničko raz- 
doblje, a pomaže u datiranju najranije faze splitske 
katedrale, odnosno razdoblja VII. i VIII. stoljeća.!%? 


Drugi karakteristični motiv, onaj križeva s palmeta- 
ma uokvirenih arkadama, zahvaća zrelo karolinško 
doba IX. stoljeća, a proteže se i u prvu polovicu X. 
stoljeća, kako pokazuje sarkofag splitskoga nadbi- 
skupa Ivana Tvrdakova.!'3 


U središtima ranosrednjovjekovne hrvatske drža- 
ve, u Dalmatinskoj zagori i sjevernodalmatinskom 
primorju, djelovale su kiparsko-klesarske radionice 
koje se prepoznaju po obradi kuka i drugih motiva 
na trabeaciji oltarnih ograda. Zahvaljujući natpisi- 
ma na samim dijelovima liturgijskog namještaja, te 
su radionice vremenski određene vladanjem kneza 
Branimira u zadnjoj četvrtini IX. stoljeća, pa se za- 
hvaljujući tim spoznajama može i odgovarajuća cr- 
kvena arhitektura datirati u isto vrijeme.!““ 


Pleterni ukras koji prati stilizirane i plošne ljudske 
likove, a pripada tzv. zadarsko-splitskoj kiparsko- 
-klesarskoj radionici, datiran je drugom četvrtinom 
XI. stoljeća ciborijem zadarskoga priora Grgura, a 
znakovit je za kameni namještaj većeg broja građe- 
vina. 


Slika 448: Greda oltarne ograde iz crkve sv. Petra u Muću s natpisom hrvatskog kneza Branimira, 
točno datiranim između 25. ožujka i 31. kolovoza 888. godine (DCCCLXXX ET VIII VI QVE INDICTIO) 


Za datiranje polikonhnih centralnih građevina cr- 
kva sv. Marije u Trogiru od ključnog je značenja 
s obzirom na povijesni podatak koji je povezuje s 
razdobljem vladanja bizantskog cara Teodozija III. 
(715.-717.),'% premda je ponegdje izražena sumnja 
u povezanost pronađenih ostataka crkve s tim vre- 
menom." 


Za monumentalnu rotundu Sv. Trojstva u Zadru 
važna su dva kronološka podatka: prvi koji pruža 
radiokarbonska analiza greda iz sredine VIII. stolje- 
ća, a drugi boravak biskupa Donata kao sudioni- 
ka u jednoj od faza razvitka te crkve na dvoru Karla 
Velikoga. 


Crkvi sv. Spasa u Cetini, iznimno značajnoj zbog 
sačuvanoga westwerka i drugih tipskih osobina, 
posredno je utvrđeno vrijeme gradnje zahvaljujući 
ukrasu oltarne ograde, koja se vezuje uz primjere 
datirane djelovanjem hrvatskoga kneza Branimira 
(oko 888. godine). Nekoliko drugih predromanič- 
kih bazilika na isti je način datirano po djelovanju 
kiparsko-klesarskih radionica, kojima su proizvodi 
srećom vezani uz povijesno utvrđene hrvatske vla- 
dare IX. ili X. stoljeća, ili pak izravno, zahvaljujući 
epitafima, kao što je slučaj s mauzolejem hrvatskih 
kraljeva u Solinu, datiranim natpisom kraljice Jele- 
ne. 


Datiranje crkava iz XI. stoljeća u Dalmaciji zasniva 
se uglavnom na njihovu spomenu u povijesnim vre- 
lima, uglavnom kao termin ante quem za znatan broj 

građevina koje nose obilježje kasne predromanike, 
ali i pouzdano utvrđenim vremenom za ranoro- 
maničke bazilike kao što je npr. bazilika sv. Petra i 
Mojsija u Solinu, u kojoj je papin izaslanik Gebizom 
okrunio 1075. (1076.) hrvatskoga kralja Zvonimira, 
ili ispravama o osnutku benediktinskih bazilika oko 
sredine XI. stoljeća. 


Usporedba datiranih građevina i njihove ukrasne 
skulpture iz različitih krajeva Zapadne Europe i 
širega sredozemnog područja s datiranim crkva- 
ma i kamenim namještajem ranosrednjovjekovne 
Dalmacije pokazat će u nekim slučajevima sasvim 
razumljivo kašnjenje dalmatinske periferne sredine 
u primanju novih poticaja umjetničkoga razvitka u 
odnosu na politička, kulturna i vjerska središta ono- 
dobne Europe. Na donjoj vremenskoj granici počet- 
ka predromanike to će kašnjenje uvjetovati relativ- 
no duga ustrajnost starokršćanske ili ranobizantske 
antike u Dalmaciji, do čega je došlo relativno ka- 
snim destruktivnim učinkom barbarskih prodora. 
Nakon što je kasnoantička Dalmacija manje ili više 
bezbolno preživjela ranije barbarske pohode Gota u 
V. stoljeću, slijedio je kraj razdoblja antike tek u za- 
dnjem valu seobe kojem su protagonisti bili slaven- 
saki narodi predvođeni Avarima. Tek sredinom VII. 
stoljeća porušena su pojedina važna središta antičke 
Dalmacije, a u njihovoj neposrednoj okolici stvori- 
le su se nove slavenske državne zajednice. Od tada 
dakle na cijelom prostoru od kvarnerskh otoka do 
Boke kotorske i u dubokom dalmatinskom zaleđu 


pratimo kulturu, umjetnost i općenito civilizaciju 
ranoga srednjeg vijeka. 


Gornja pak granica ranosrednjovjekovne umjetno- 
sti na perifernom je dalmatinskom prostoru također 
pomaknuta u odnosu na druga europska središta. 
Dokazuje to relativno kasna pojava ranoromanič- 
kih građevina, tek sredinom XI. stoljeća, odnosno 
ustrajnost predromanike tijekom cijelog XI. stoljeća, 
pa čak i pojava toga sloga u nekim perifernim sredi- 
nama (npr. na otoku Braču) još i u XII. stoljeću, kad 
se u europskim središtima javlja već zrela romanika, 
a ponegdje već i početci gotike. 


Sažetak kronologije predromaničkoga i ranoroma- 
ničkog graditeljstva, povezan s povijesno-kulturnim 
događajima svoga vremena i u usporedbi s najvaž- 
nijim suvremenim zbivanjima u drugim dijelovima 
Europe i na širem mediteranskom području daje se 


na kronološkim tabelama koje slijede. Ti podatci na 
svoj način govore i o značenju ranosrednjovjekovne 
Dalmacije i njezina graditeljstva u razdoblju izme- 
đu VII. i XI. stoljeća, koja su u ranijoj historiografiji 
katkada nazivana “tamnim stoljećima“. 


Autorova je želja bila da, pridružujući se mnogim 
istraživačima koji su se dosad bavili istom temom, i 
ovom knjigom ukloni barem dio tame s toga razdo- 
blja, unoseći više svjetla na Dalmaciju kao najista- 
knutiju hrvatsku povijesnu regiju kad je u pitanju 
proučavanje ranoga srednjeg vijeka, osobito njezine 
arhitekture i skulpture. U sačuvanoj baštini ranoga 
srednjeg vijeka u Dalmaciji graditeljstvo je kao vid 
umjetničkoga i tehničkog stvaralaštva ostavilo naj- 
upečatljivije tragove, pa zato predromanička i rano- 
romanička arhitektura i plitkoreljefna skulptura u 
toj regiji imaju neupitno značenje i u širem medite- 
ranskom i europskom kontekstu. 


Kronološke 
tabele 


DALMATIA PRAEROMANICA 


Povijesni događaji 


Crkva i kultura 


Graditeljstvo i umjetnost 


600 


610 


620 


630 


640 


650 


Nastavak bizantske uprave u 
Dalmaciji 


Posljednja desetljeća Salone 


Izgled biskupskog sklopa u Saloni 
prije rušenja 


Oko 640. Avari i Slaveni razaraju 
Salonu i Epidaur 


641. Građani porušene Salone 
obraćaju se bizantskim carevima za 
dopuštenje naseljenja Dioklecijanove 
palače 


Njihov predvodnik Sever Veliki 
u dijelu nekadašnjega careva stana 
uređuje svoju palaču 


Oko 610. salonitanski biskup 
Maximus II 


Prva polovica VII. stoljeća 
salonitanski biskup Theodosius 
Radovi salonitanske klesarske 
radionice 


Plutej iz Trilja 


640.-642. Papa Ivan IV. šalje opata 
Martina da u Istri i Dalmaciji otkupi 
kršćane koje su zarobili pogani. 
Papino poslanstvo donosi 

u Rim kosti mučenika 


JE . = e dia nI Kure 
612. Sarkofag opatice Ivane iz Sirmija, 
umrle u Solinu 


Križ nad Zapadnim vratima u Splitu 


Liturgijski namještaj bosanskih 
starokršćanskih crkava 
plutej iz Malog Mošunja 


600 


610 


620 


630 


640 


650 


602. ubijen bizantski car Mauricije 
(602-610) Bizantski car Foka 


610 Muhamedova propovijed u 
Meki 


613. Preobraćanje Agilulfa, 
langobardskoga kralja 

614. Perzijanci osvajaju Jeruzalem 
617. Vladavina kralja Edwina u 
Northumbriji 


622. Muhamedov bijeg u Medinu 
610-641. Bizantski car Heraklije 
626 Avarsko-slavenska opsada 
Carigrada 

627. Preobraćanje kralja Edwina 
629. Vizigotski Swinthila izbacuje 


Bizantince iz Španjolske 


632. Muhamedova smrt 


638. Arapi zauzeli Jeruzalem 


640. razorena Aleksandrijaska 
biblioteka 


Sredina stoljeća-pokrštavanje 
Langobarda 


590.-604. Grgur I. Veliki utvrđuje 
misni kanon i prvenstvo rimskoga 
prvosvećenika nad svim biskupima 
oko 600. Irski misionari na 
europskom kontinentu 

602. Sv Augustin osniva 
Cantenburrysku biskupiju 

612. Sv.Kolomban osniva samostan 
Bobbio u Lombardiji 


Isidor iz Sevilie: De natura rerum 
Sv. Kolumban: Pokajanje 


614. Nacionalni koncil u Parizu sa 79 
biskupa raspravlja o slobodi izbora 
biskupa 


615. Smrt pape Bonifacija IV. 
Smrt sv. Clombana 
619. Papa Bonifacije V. Napuljski 


624. Redovnik Pirmin osniva opatiju £ 


u Reichenau 


630.-680. Osnivanje opatije Juarre 
633. Izidor iz Sevilje predsjeda 
crkvenim Koncilom u Toledu 


635. Osnivanje samostana 
Lindisfarne u Northumbriji 


638. Prijenos Svetog Križa u Carigrad 


Pojava benediktinskog reda u Galiji 


Početak stoljeća: crkva S. Comba de 
Bande (Španjolska) 


Korice evanđelistara kraljice Teodolinde 
609. Papa Bonifacije IV. posvećuje 
rimski Pantheon sv. Mariji 


VII. st. ? Tempio di Clitunno kod Spoleta 


Između 625. i 638. papa Honorije I. daje 
izgraditi Sv. Agnezu u Rimu, baziliku s 
galerijama 


651 


660 


670 


680 


690 


700 


Sever Veliki ustupa nadbiskupu 
Ivanu svoj stana s kulom u 
Dioklecijanovoj palači u Splitu 


651.-654. Pretpostavljeno doba 
početka episkopata Ivana 
Ravenjanina, obnovitelja 
salonitanske crkve u Splitu 


Crkva Sv. Andrije 
“de fenestris“ u Splitu 


698. (?)Splitski evanđelistar 


Preobrazba Diokl. mauzoleja u splitsku 
katedralu Marijina uznesenja. 


Predromanički plutej iz splitske 
katedrale 

Južni portal splitske katedrale 


Crkva Sv. Mihovila izvan zidova u Splitu 


Sarkofag nadbiskupa Ivana (detalj) 
u Splitu 


651 


660 


670 


680 


690 


700 


641-661.za kralja Nersesa 

ll. "Graditelja“ podiže se rotunda 
Zvartnots u Vagharchapatu 
(Armenija) 


673-677 Opsada Carigrada 


675. ubijen franački kralj Hilderih II. 


oko 680. stvorena Bugarska država 


U posljednjoj četvrtini VII st. za 
vladanja Grikona Mamikoniana 
gradi se crkva u Talichu (Armenija) 


698 Arapi osvajaju Kartagu 


700 Arapski pohod na Armeniju 


651-654. Pontifikat pape Eugena I. 
oko 650. Osnivanje opatije 
Fontanella 


654. Osnivanje opatije u Jumićgesu 


a4 m 


661. Resceswinthe, vizigotski kralj, 
posvećuje S. Juan de Banos kod 
Palencie 


674. Samostan Monkwearmouth 
680. Šesti crkveni koncil u Carigradu 


688-691.Omarova mošeja “ 
kupola na stijeni“ 


698. Osnivanje opatije Echternach 


oko 650.-700. Santa Maria de 
Quintanilla de las Vignas 


665. S. Frutuoso de Montelios u Bragi 
(Portugal) 

oko 667. S. Maria in Pertiche u Paviji 
druga polovica stoljeća: Book of Durrow 


671-675 Velika mošeja u Kairouanu 


poslije 673. Funerarna kripta opatije 
Jouarre 


S. Maria de la Nave kod Burgosa 


682-683: Rim, S.Giorgio in Velabro 


690. Sv. Willibrord osnivač biskupije u 
Utrechtu i opatije u Fternachu donosi 
Evanđelistar iz Echternacha 

680.-.711. S. Pedro de la Nave 
kod Zamore 


710 


720 


730 


740 


750 


Komes (nepoznata imena), sin 
Konstancija i unuk Severa Velikog 


Splitski prior Kuzma 
vjerojatno u prvoj polovici VIII. 
stoljeća 


Luk u ulici sv. Ivana u Splitu 


Trogirski biskup Petar 


715.-717. obnova (izgradnja) crkve 
Sv. Marije na trgu u Trogiru 


732. Lav III. Izaurijski rimskoj 
jurisdikciji oduzima područje Ilirika 


701 


710 


720 


730 


740 


750 


711.-718. Arapsko osvajanje 
Španjolske 


715-717. Bizantski car Teodozije III. 


722. Rekonkvista iberskog poluotoka 
počinje u Asturiji 


726. početak papinske svjetovne 
vlasti nakon protjerivanja bizantskog 
namjesnika iz Rima 


732. Karlo Martel pobjeđuje Arape 
kod Poitiersa 


740. Veliki potres u Carigradu 


741.-775. Ikonoklastički dekreti 
Konstantina V. Kopronima 


743-751 Hilderih III., posljedni vladar 
dinastije Merovinga 


4 oko 700. Book of Kells, Evanđelistar 
iz Lindisfarna 


Početak stoljeća: hipogej Dunes 


(Francuska) 
Freske u Santa Maria de Castelseprio 


(705.-707.) Freske u prezbiteriju S. 
Maria Antiqua u Rimu 


4 oko 712. Oltarski ciborij S. Giorgio 
di Valpolicella u Lombardiji 


poslije 712. Egzarhova palača u 
Ravenni 


724. Osnutak samostana u Reichenau 


722. Misija sv. Bonifacija u Njemačkoj, 
osnivanje njemačke Crkve 


726. Početak papinske svjetovne vlasti 


726.Đ730. Ivan Damašćanski: Tri 
apologetske rasprave o Svetim 
prikazima 

730. Car Lav III. Izaurijski izdaje edikt 
kojm se zabranjuje štovanje ikona 
početak ikonoklazma 

731. Papa Grgur III. Sirijac osuđuje 
ikonoklazam na rimskoj sinodi 

731. Sv. Beda piše Martyrologie; 
Historia ecclesiastica gentis anglorum 
735. smrt Bede Venerabila 


737. Krstionica biskupa Calixsta u 
Cividaleu 


4 Hu 4740. Oltar vojvode Rathisa u 
i) Cividaleu 


744. Sv. Emmeran u Regensburgu 


VIII. st. Raspeće iz Althone 749.-775. Opatijska crkva Saint-Denis 


m 

751 


760 


770 


780 


790 


800 


(751.-774.) Novac bizantskih 
vladara Konstantina IV. 
Kopronima i Lava IV. u grobu 
kod Trilja 


Pojava arapskog abasidskog 
novca (766.) u okolici Knina u 
svjetlu diplomatskih i trgovačkih 
veza između Franaka i islamskog 
Abasidskog kalifata 


754. Biskupi iz Dalmacije na 
Carigradskom koncilu 


Splitski prior Petar 
(Il. pol. VIII. st,) i njegov 
sarkofag 


Solidus Grimoalda III. (788.- 
806.) kod Trogira ukazuje 

na značenje trogirske luke u 
dodirima bizantske Dalmacije 
s langobardskim dukatom u 
Beneventu 


Prva faza Sv. Trojstva u Zadru 


787. Nazočnost osorskog, rapskog, 
salonitanskog (splitskog) i kotorskog 
biskupa na II. Nicejskom saboru na 
kojem je osuđen ikonoklazam 


Namještaj katedrale u Krku 


Sućurački luk 


44 Lopudski relikvijar 


Ene 


Jezičac na pojasu iz Gornjih Vrbljana 


PEDE Fs 
Crkva Sv. Trojice u Splitu 


Sv. Stjepan u Dubrovniku 


428 


751 


760 


770 


780 


790 


800 


751. Langobardskim osvajajanjem 
Ravenne ukinut Egzarhat 


751.-768. vladavina Pipina Malog, 
franačkog kralja 


754. Konstantin V. Kopronim 
izdaje ikonoklastičke dekrete 


761.-771. Rasplamsao 
ikonoklastički pokret u Bizantu 


768. Karlo Veliki nasljeđuje Pipina 
Malog i vlada do 814. 

Podjela franačkog kraljevstva 
između Karla Velikog i Karlomana 


771. Smrt Karlomana, Karlo Veliki 
postaje jedini franački vladar 


774. Karlo Veliki osvaja 
langobardsko kraljevstvo 


778. Španjolska ekspedicija Karla 
Velikog 


782. Alkuin boravi na dvoru Karla 
Velikog 


785. Osvajanje Saksonije 


oko 791. Prva normanska invazija 
Britanije 


799 Susret Karla Velikog i pape 
Leon III. u Paderbornu 
Krunidba Karla Velikog u Rimu 


756. Pipinova darovnica papi. 
Papa Stjepan III. postavlja temelj 
crkvene države 


769. Rimski sinod daje pravo biranja 
pape samo đakonima, svećenicima, 
kardinalima, izuzevši iz njega laike 


772.-795. Papa Hadrijan I. 


779. Uvedena crkvena desetina 


786. Karlo Veliki uvodi rimsko 
bogoslužje 

787. na VII. crkvenom koncilu 
(Nikeja II.) osuđen ikonoklazam 
788. Pavao Đakon piše povijest 
Langobarda 

789. Karlo Veliki ozakonjuje 
organizaciju samostanskih škola 
795.-816. Ponitifikat pape Leona III. 


798. Samostanska reforma: obnova 
benediktinkog pravila 
oko 800. Torhalle u Lorschu 


oko 750. osnivanje opatije Fulda 
zlatne korice Evanđelistara iz Lindaua 
752.-757. Zvonik crkve sv. Petra u Rimu 
753-760. S. Salvatore, Brescia 


oko 762. Santa Maria in Valle 
(Tempietto) u Cividaleu 


4 Prije 768. Sv.Sofija-Benevento 


771. Tasilov kalež 


775. Posvećenje opatijske 
crkve S. Denis kod Pariza 


779.-780. Osnivanje opatije Corvey 
782. osnivanje palatinske škole 
između 783. i 795. Dagulfov psaltir 

794.-802. Palatinska kapela u Aachenu 
790.-799. Opatija Sv. Rikarda u Centuli 
791.-805. Fulda; proširenje crkve 

oko 792. Odo iz Metza gradi Palaču u 
Aachenu 


801 


810 


820 


830 


840 


850 


Zadarski biskup Donat i namjesnik 
Pavao borave na dvoru Karla 
Velikog u Diedenhofenu 


810.-821. Hrvatski knez Borna 
812. Aachenski mir - Hrvatska 
potpada pod franačko 
vrhovništvo, dalmatinski gradovi 
pod Bizantom 


821.-835. Hrvatski knez Vladislav 


835.-845. Hrvatski knez Mislav 
835. Neretvanski knez Družak i 
hrvatski knez Mislav sklapaju mir s 
Mlečanima 


846.-848. Boravak franačkog 
teologa Godescalcusa 
(Gottschalka) na dvoru kneza 
Trpimira (849.-864.) 


Početkom stoljeća biskup Donat 
prenio u Zadar relikvijar sv. Stošije 


Sv. Juraj u Rovanjskoj 


Gradnja druge faze 
crkve Sv. Trojstva u Zadru 


809. Sv. Trifun u Kotoru 

Početak stoljeća: Višeslavov krsni 
zdenac iz Nina 

Početak IX. st. mauzolej i crkva Sv. 
Marije u Biskupiji 


Majstor Koljanskog pluteja 
4 Sv. Marta u Bijaćima i ciborij 
Sv. Mihovil u Brnazama 
Oratoriji u Kašiću i Pridragi 
Sv. Marija u Malom Ižu 
4 Sv. Pelegrin i sv. Viktor na Dugom 
otoku 


= 
Prva faza Sv. Križa u Ninu 
835.-845. Knez Mislav gradi crkvu 
Sv. Jurja u Putalju (dio oltarne ograde) 


801 


810 


820 


830 


840 


850 


801. Franačka dalmatinska 
ekspedicija 

803. Osvajanje Barcelone 
806.-806. Osvajanje Bohemije 
807. Harun-al-Rashid priznaje 
Francima prava u Svetoj Zemlji 


809.-912. Osvajanje Venecije 
811-813 Bizantski car Mihajlo I. 
814. Smrt Karla Velikog 

816. Krunjenje Luja Pia u Reimsu 


817. Podjela Franačkog Carstva 
Einhart postaje Lotharov skrbnik 


820.-829. bizantski car Mihajlo II. 
823. Krunjenje Lothara I. 


843.-877. Vladavina Karla Debelog 
843. Verdunski sporazum 

845 Normani pljačkaju Paris 

i Saint-Riquier 


817.-824. Pontifikat pape Paskala I. 
817. Konstitucijom o uzajamnim 
pravima cara i pape koju izdaje 
Ljudevit II. Pobožni izbor pape ima 
valjanost i bez pristanka cara 


oko 820.-830. Pronađen sarkofag 

s relikvijama sv. Jakova Apostola; 
središte hodočašća u Europi postaje 
Santiago de Compostela 

823.-855. Drogon, biskup Metza 
Prije 829. Plan rekonstrukcije 
samostana San Gal 

824.-827. Pontifikat Eugena II. i 
oltarna ograda S. Sabine u Rimu 


827.-844. Pontifikat pape Grgura IV. 


843. Kraj ikonoklazma 


847.-855. Pontifikat pape Leona IV 


4 Oratorij Germiny-des-pres 


Početak IX. st. Eleukadijev 

ciborij S. Apollinare in Classe 

oko 800. Adin evanđelistar 

oko 800. Gradnja katedrale u K&lnu 
802. Katedrala u Oviedu 

807. San Zeno 

oko 810. Ingelheimska palača 


816.-841. Soissons, kripta S. Medarda 
817.-824. Mozaici u Santa Prassede u 
Rimu 


820.-822. Fulda, crkva Sv. Mihovila 
822.-844. Corvey, prva opatijska crkva 
823.- 833., Fontanella, rekonstrukcija 
opatije 


827: Steinbach: posvećenje opatije 


Evanđelistar iz Fulde 


Oko 830. Utrechtski psaltir 
San Julian de los Prados kod Ovieda 


841: Auxere,: kripta Saint-Germain 
842.-850. Asturija: Palača Ramira I. 
(Santa Maria de Naranco) 


S. Miguiel de Lillo 

S. Cristina de Lena 

847.-855. Popravak bazilike sv. Petra 
i sv. Pavla “fuori le mura“ u Rimu 
oko 850. Bazilika u Steinbachu 


851 


860 


870 


880 


890 


900 


4. 3. 852. u ispravi knez Trpimir je 
naveden kao dux Chroatorum 


854.-860. Trpimir ratuje protiv 
Bugara 


864.-876. Hrvatski knez Domagoj 


878.-879. Hrvatki knez Zdeslav 
879.-892. Hrvatski knez Branimir 


892.-910. Hrvatski knez Muncimir 


850.-890. Spomen imena 

hrvatskih vladara na marginama 
Evanđelistara iz Cividalea 
858.-867. Papa Nikola I. upozorava 
ninski kler da se bez Apostolske 
stolice ne smije utemeljiti biskupija 


Sv. Cecilija Biskupija 


879. pismo pape Ivana VIII 
Branimirovom biskupu Teodoziju 
kojim se preporuča da potvrdu 
biskupske časti traži od Apostolske 
Stolice 


Zabat iz sv. Petra u Kuli Atlagića 


Preuređenje crkve u Žažviću 


4 Adaptacija Sv. Bartula u Lepurima 


Katedrala u Biogradu 


Natpis kneza Branimira na oltarskoj 
ogradi iz Šopota 


895. Zabat s Muncimirovim natpisom 
iz Sv. Ivana u Uzdolju 


851 


860 


870 


880 


890 


900 


856. Normani devastiraju 
lle-de-France 


862. Prva invazija Ugara u Njemačku 
863. Normani pljačkaju Poitiers 


867.-886. Bizantski car Bazilije 1. 


869. Smrt Lotara II. 


871.-899. Alfred Veliki, kralj 
Engleske 

Krunjenje Karla II., kralja Italije 
876. Normanska invazija doline 
Seine 


878. Karloman kralj Italije 

Papa traži pomoć Francuske protiv 
Ugara 

879.-882. Vladanje Luja III. i 
Karlomana 


881. krunjenje Karla Debelog u 
Aachenu 

882.-885. Normani u području Rajne 
884. Smrt Karlomana 

885.-886. Normanska opsada Pariza 


888. Smrt Karla Debelog 


899. Početak ugarskih upada 
u sjevernu Italiju 


824.-859. Milanski biskup Angilbert 
II. i Vuolvinijev oltar S. Ambroza u 
Milanu 


Između 857. i 885. prijenos tijela 
S. Foy u Conques 
858.-867. Pontifikat pape Nikole I. 


862. Misija sv. Ćirila i Metoda u 
Moravskoj 


Osnivanje opatije Saint-Benigne 
u Dijonu, 873.-885. rekontrukcija 
crkve 


872.-882. Pontifikat pape Ivana VIII.. 


885.-891. Pontifikat pape Stjepana V. 


897. Ubojstvo pape Stjepana IV. 


oko 850 Rim, S. Prassede 


852. Reims: posvećenje crkve 
Saint-Remi 

852.-876. Hildesheim: gradnja katedrale 
Utvrđuje se samostan San Gal 

radi obrane od Normana 


862. Reims: posvećenje druge katedrale 


869. Obnova zidina Toursa i Dijona 
između 870. i 875. Biblija Karla Ćelavog 


873.-885. crkva u Corveyu 
879. Gradnja oratorija S. Satiro u Milanu 


prije 881. Freske u crkvi 
S. Benedetto u Mallesu 


kraj 9. stoljeća: Psalterium aureum 

901 4 poč. X. st. namještaj crkve sv. Marije u 
Gradcu 
Sv. Marija u Biskupiji, obnova liturgijskog 


namještaja 


904. potres u Zadru 


910 | oko 910.-928. Hrvatski kralj Tomislav 
ujedinjuje Hrvatsku Dalmaciju i 
Slavoniju 


Uoči crkvenog sabora papa Ivan 

X. šalje pisma hrvatskom kralju 
Tomislavu, humskom knezu Mihajlu 
i dalmatinskim biskupima protiv 
“Metodove doktrine“ 


u Nadbiskup Ivan II. na čelu splitske 
metropolije 
925.-928. Splitski sabori raspravljaju 
o razgraničenju biskupija i prvenstvu | Crkva Sv. Stjepana na Otoku u Solinu 
splitske crkve. Ukida se Ninska 
biskupija 
928.-935. Hrvatski kralj Trpimir II. 
930 
935.-945. Hrvatski kralj Krešimir I. 
940 Car Konstantin Porfirogenet u spisu: 
O upravljanju carstvom spominje 
Hrvatsku i Dalmaciju, njezine 
gradove i građevine 
Sarkofag splitskog nadbiskupa Ivana 
Tvrdakova. 
949.-969. Hrvatski kralj Mihajlo 
Krešimir II. 
950. 


434 


901 


910 


920 


930 


940 


950. 


902. Pobjeda Alfonsa III. Velikog u 
Zamori 
Saraceni osvajaju Siciliju 


909. Završeno arapsko osvajanje 
Sicilije 

911. Conrad l., car Njemačke 
913-959 Bizantski car Konstantin VII 
Porfirogenet 

913. Asturska prijestolnica seli se iz 
Ovieda u Leon 


919. Na njemačko prijestolje sjeda 
Henrik I., osnivač saske dinastije 
923-936. Pobuna protiv kralja Karla, 
kojeg nasljeđuje Robert, Odonov 
brat. 

Rudolf Burgundijski postaje francuski 
kralj 

Ugari devastiraju dolinu Rone 

926. Ugari zapalili Verdun i od 
Ardena spuštaju se do Rima 

929. Osnivanje kalifata u Cordobi 


930.-937. Ugarski upadi u Burgundiju 
932. Saracenski upad u Genovu 

935. smrt Venceslava Boemskog 

936. Otto I. njemački kralj 

936.-954. Luj IV. Prekomorski, 
franskuski kralj. 


939. Ramiro II. kralj Leona, pobjeđuje 
Muslimane u Simancasu 

940. Lorenska oblast pripojena 
carstvu 


946.-958. Sukobi Bizanta i Fatimida 
u Siciliji 


oko 900. biskupsko središte Ira Flavije 


premješteno u Santiago de Compostela 


910. Vilijam Akvitanski osniva opatiju 
Cluny 


914-928 Pontifikat pape Ivana X. 


848.-994. Maieul, opat u Clunyju 


oko 900. Santa Maria de Melque 
rano 10. stoljeće: Terassa-biskupski sklop 


Leona 
919. Santiago de Penalba 
913.-952. Katedrala u Mindenu 

«4 oko 920. Myrelaion u Carigradu 
925-939 Essensko evanđelje 


929. Prva Leonska Biblija 


934. Jumićges: obnova ruševina opatije 
prije 936. Izgradnja S. Wiperta u 
Quedlinburgu 

937.-948. Fulda: dogradnja okruglih 
tornjeva opatijskoj crkvi 

938. Tours. Fortifikacije na crkvi Sv. 
Martina 


prije 943. Werden-Ruhr: westwerk 
opatijske crkve Sv. Spasitelja 

946. Clermont-Ferrand: posveta katedrale 
Notre-Dame 
946-941 Fokida, 
Theotokos 

u kompleksu 
Sv. Luke 

951 


960 


970 


980 


990 


1000. 


969.-997. Hrvatski kralj Stjepan 
Držislav, sin Mihajla Krešimira II. i 
kraljice Jelene 


976. Umire hrvatska kraljica Jelena 


Mletački dužd Petar II. Orseolo 
nakratko osvaja Dalmaciju 


Epitaf kraljice Jelene u Solinu 


ro 


986. Utemeljen benediktinski 
samostan Sv. Krševana u Zadru 


999. Dubrovnik postaje 
metropolitansko središte južne 
Dalmacije 


X. stoljeće: vjerojatno doba gradnje 
prve faze crkve Sv. Petra u Dubrovniku 


«4 Ambon s natpisom kralja Držislava u 
crkvi Sv. Bartula na Kapitulu u Kninu 


972. Gradnja prve faze crkve Sv. Vlaha 
u Dubrovniku (kasnije Sv. Marije) 


Natpis priora Maiusa na crkvi 
Sv. Martina (Sv. Barbare) u Trogiru 


436 


951 


960 


970 


980 


990 


1000. 


951. Otto I. postaje kralj Lombardije 
951.-986. Lothar, sin Luja IV. vlada 
Francuskom 


955. Otto I. pobjeđuje Ugare 


959.-963. Bizantski car Roman II. 


961. Smrt kalifa Abd-al-Rahmana 
961.-972. Svjatoslav, veliki knez u 
Kijevu 

962. Otto I, okrunjen u Rimu od pape 
Ivana XII. 

962.-969. 

Nifefor II. Fokas, bizantski car 

965. Pobuna u Lombardiji 
966.Preobraćanje Haralda II Danskog 
Osnivanje poljske kršćanske države 


973. Smrt Otta I. 
973.-983. Vladavina Otta II. 


976.-1024. Bizantski car Bazilije II. 
977.-1002. Pokušaj arapske 
rekonkviste u Španjolskoj 

Danska okupacija Engleske 


980.-1015. Vladimir I. veliki knez u 
Kijevu 


oko 983. Francuska gubi suverenitet 
nad starom karolinškom markom u 
Španjolskoj 


985. Al Mansur opljačkao Barcelonu 
986-987. Luj V. zadnji karolinški 
vladar Francuske 

987. Hugo osnivač dinastije Capet u 
Francuskoj 


996-1002. Njem. car Otto III. 

996. Franc. kralj Robert Pius 

997. Samuilo Makedonski opustošio 
Grčku 


"0 


977-993. Egbert nadbiskup u Trieru 


982. Gerbert d'Aurillac, opat u Bobbiu 


992. Episkopat Berwarda u 
Hildesheimu 
994-1049. Odilonc opat u Clunyju 


999-1003. Pontifikat Silvestra II. 


oko 950. Kula Dona Urraca, Covarrubias 


955. Početak gradnje katedrale u 
Magdeburgu 


a 4 955.-974. San Miguel de Cuxa 
mom om -_ 


4961. Gradnja S.Cirijaka u Gernorode 


Magdeburške bjelokosti 


965. Početak obnove crkve Sv. Marije na 
kapitolu u K&lnu 

969. Gereonov kodeks 

Između 969. i 976. Gereonov križ 


975-1069. izgradnja ketedrale u Mainzu 
977.-993. Djela trierske radionice 


oko 980. Egbertov psaltir 
Bjelokost Otto imperator u Milanu 
980.-990. Freske u Reichenau 


884. Početak obnove katedrale u Metzu 
4989-1001 Katedrala u Ani (Armenija) 
989.-1029. Saint-Aignan u Orleansu 


prije 991. Echternachov Codex Aureus 


Crkva sv. Pantalea u Kolnu 


1001. 


1010. 


1020. 


1030. 


1040. 


1050. 


Poslije 1000. do 1030. 
hrvatski kralj Krešimir III. 


1018. dužd Oto Orseolo ojačao 
mletački obruč na sjeverno - 
jadranskom području. 

Rab, Krk, Osor obvezuju se plaćati 
tribut Mlecima. 


1024.. pohod bizantskog kapetana 
Bazilija Bojoana na Hrvatsku u 
kojem je zarobljena hrvatska 
kraljica. 

1026. Izgonom Orseola iz Venecije 
oslabio je mletački čimbenik na 
Jadranu. 


1028-1034. Bizantski car Roman III. 
nagradio Dobronju Madijevca za 
njegova boravka u Carigradu. 


Mihajlo IV (1034.-1041.) zatvorio 
Dobronju. 


Nakon 1042. Vojislav “Dukljanin“ 
zarobio bizantskog stratega 
Katakalona Klazomenjana 


Početak XI. st. Zbornik homilija 
"Glagolita Closianus" 


1023. Utemeljenje benediktinskog 
samostana na Lokrumu 


1024.-1030. pomoću Bizanta 
i splitskog nadbiskupa Pavla 
ponovno osnovana Hrvatska 
biskupija 


Oko sredine XI. st. tranzena iz 
Biskupije 

1050. Kotorska biskupija u sastavu 
nove barske metropolije 


Nadvratnik Župana Godečaja u Ninu 


Oko 1030 Ciborij prokonzula Grgura 
u Zadru 


Oko sredine XI. st. crkva Sv. Ivana “de 
pusterla“ u Zadru i njezini pluteji 

1001 


1010 


1020 


1030 


1040 


1050 


1002. smrt Otta III. 

1002.-1024. Vladavina Henrika II. 
1004. Boleslav Hrabri osvaja Bohemiju 
Saraceni opustošili Pisu 


1008. Preobraćanje kralja Olafa 
Švedskoga 

1009. Rušenje crkve Sv. groba u 
Jeruzalemu 


1014. Krunjenje Henrika II. 
Danci zauzimaju London 
Svend kralj Engleske 


1016. Knut Veliki, kralj Danske i 
Engleske 


1019. Jaroslav Veliki, knez u Kijevu 
1021. Bizant zauzima Messinu 


1024. Vladavina Konrada II., osnivača 
Frankonske dinastije 


1029. Sancho kralj Navarre dijeli 
kraljevstvo na Aragon, Kastilju i 
Navarru 

1030. Knut Veliki, gospodar Norveške 
1931.-1960. Henrik I. francuski kralj 


1035.-1065. Fernado I. Veliki, kralj 
Kastilje i Leona 
1939.-1056. Henrik III. njemački car 


1042.-1066. Eduard Ispovjednik, 
posljednji anglosaksonski kralj prije 
normanske invazije 


1043. Rusi napadaju Carigrad 


1003. Smrt pape Silvestra II. 


1022. Kraj episkopata Berwarda u 
Hildesheimu 
1024.-1032.Pontifikat Ivana XIX. 
1025. Osnivanje opatije Limburg am der 
Haart 

1025.-1040. Izgradnja crkve Sv. Marije u 
Ottmarsheimu 


1032. Pontifikat Benedikta IX. 


1035-1965. Fernando I. Veliki, kralj 
Kastilje i Leona 


1045.-1046. Pontifikat Silvestra III. 
1045.-1046. Pontifikat Grgura VI. 


1949.-1054. papa Leon IX. i osnove 
gregorijanskih reformi 


1001.-1018. Obnova Saint- Benigne u 
Dijonu 

1003 Početak obnove S. Martina u Toursu 
1005. Početak obnove S. Remi u Reimsu 


1007. Početak obnove Saint Philibert u 
Toursu 


1009. Posvećenje i požar katedrale u 
Mainzu 


1010.-1033. S. Michael u Hildesheimu 

1015.-1028. katedrala u Strasburgu 
oko 1023. Mont-Saint-Michel 
gradnja romaničke crkve 
1025.-1061. Speyer I. 

1025.-1080. Limoges: Saint - Martial 

Oko 1030.Konrad II. počinje obnovu 
ketedrale u Speyeru 

1032. Posvećenje Sv. Marije u Ripollu 

prije 1040: Cuxa, 

Sv. Mihovil proširenje opatije 
1037. završetak izgradnje 

Sv. Sofije u Kijevu 

1040. posvećena katedrale u Comu 


1040.-1067. Jumičges: Notre Dame 
1045. Limburg an der Haardt: dovršena 
benediktinska opatija 

1046. S. Gertrude u Nivellesu 

1047. Saint-Front u Pćrigueux 

prije 1049. Poitiers: zvonik na 
Saint-Hilaire-le-Grand 

1049. Saint-R€mi u Reimsu 

1050. S.Ftienne u Vignory 


1051 


1060 


1070 


1080 


1090 


1100 


1058.-1074. Hrvatski kralj Petar 
Krešimir IV. 


Slavonski ban Dmitar Zvonimir 
postaje suvladar Petru Krešimiru 
IV. 


1074. Normani zarobili 
hrvatskoga kralja 


1076.-1089. Hrvatski kralj Dmitar 
Zvonimir (okrunjen 1076. u 
Solinu) 


1089. Kralj Zvonimir ubijen u 
Kosovu 

1089. Splitski prior Firmin 
1089.-1091. Hrvatski kralj 
Stjepan II., posljednji Trpimirović 
na hrvatskom prijestolju 


1096. Prolaz Križara kroz 
Hrvatsku. Hrvatski kralj Petar 
poražen i ubijen na Gvozdu 


prije 1075. “Šuplja crkva“ Solin 
1061-1062. Crkveni sabor u Splitu 
Papa Aleksandar II. potvrđuje 
odredbe Splitskog sabora 

1063. Protureformni pokret 

u Hrvatskoj: Svećenik Wulfo 
Cededa posvećen u Rimu od 
Protureformnog pape Honorija 
1063. Splitski nadbiskup Lovro 
predsjeda na pokrajinskom 
saboru koji potvrđuje osudu 
Cedede. 

1066. Utemljenje samostana 
sv. Marije U Zadru 


1074.-1075. Papin Legat Gerard 
na pokrajinskom sinodu u Splitu 
upoznaje biskupe s odlukama 
rimskog sinoda. 


ik 


Ivan Mesagaline dovršava crkvu 
Sv. Mikule u Splitu 


li L 
1060. opatijska crkva sv. Petra u 
Dragi na Rabu 


1068. Samostan benediktinki i 
obnova crkve sv. Eufemije u Splitu 


Splitsko-trogirska klesarska 
radionica 


oliu“ Rae ra 

Baščanska ploča na Krku 


1051 


1060 


1070 


1080 


1090 


1100 


1056.-1106. Njem. car Henrik IV. 
1057.-1059. Izaak I. Komnen, 
bizantski car 

1059. Robert Guiscard, vojvoda 
Kalabrije i Apulije 

1060-1091. Normani osvajaju 
Siciliju 

1060.-1108. Filip I. franc. kralj 


1065. Alfons I., kralj Leona 
1066. Bitka kod Hastingsa - 
Normanski vojvoda Vilim osvaja 
Englesku 


1071. Normani osvajaju Bari 

1072. Normani osvajaju Palermo 
1072.-1109. Alfons IV. kralj Kastilje 
i Leona 


1075. Početak borbe za investituru 
1076. Turci osvajaju Jeruzalem 
1077. Poniženje Henrika IV. pred 
papom Grgurom VII. u Canossi 


Bizantski car Aleksej I. Komnen 
obnavlja Carstvo 


1083. Robert Guiscard pljačka Rim 
1084. Henrik IV. okrunjen u Rimu 
od antipape Klementa III. 

1085. Alfons IV. osvaja Toledo i 
nastavlja oslobađanje Španjolske 
1087.-1100. Vilim II. u Engleskoj 


1096.-1099 I. križarski rat 


1099. Osnovano Jeruzalemsko 
kraljevstvo 


Za pontifikata Leona IX. (1049.- 
1954) počinje crkvena reforma 
1051. Celibat na sinodu u Rimu 

1073. pontifikat Grgura VII. i 
gregorijanske reforme 


1088. pontifikat Urbana II. 


1098. Osnivanje cistercitskog reda 


Lj 119) 


1060. Posvećena Sainte Foy, Conques 
4 Oko sredine XI. st. Cluny II. 

1060 -1062. Početak gradnje katedrale 
u Pisi 

1060.-1150. Saint Sernin u Toulousu 
1063-1094. Restrukturiranje Sv. Marka u 
Veneciji 

1063.-1100. Klaustar Saint-Pierre u 
Moissac-u 

4 1065. S. Marija na Kapitulu u Kolnu 
1067-1069. Sv. Gereon u Kolnu 


1075.-1080. Katedrala Santiago de 
Compostela 
1077. White Tower u Londonu 


1080.- 1106. Speyer III. 
1096. Rekonstrukcija Sainte-Madeleine u 
Vezelayu 

1093.-1133. Rekonstrukcija katedrale u 
Durhamu 

Naklada: 500 primjeraka 


Cjelina: 

ISBN 987-953-163-307-9 (KKS) 
ISBN 978-953-6803-18-7 (MHAS) 
ISBN 978-953-6229-66-9 (Af) 
Svezak I.: 

ISBN 978-953-163-306-2 (KKS) 
ISBN 978-953-6803-17-0 (MHAS) 
ISBN 978-953-6229-65-9 (Af) 


Tiskanje ove knjige novčano su pomogli: 
Ministarstvo znanosti, obrazovanja i športa Republike Hrvatske 
Ministarstvo kulture Republike Hrvatske 


Tisak dovršen u kolovozu 2008. 

SVEUČILIŠNA KNJIŽNICA U SPLITU 


UDK 72(497.5-3 Dalmacija)"07 /11" 


MARASOVIĆ, Tomislav 

Dalmatia praeromanica : 
ranosrednjovjekovno graditeljstvo u 
Dalmaciji / Tomislav Marasović. - Split : 
Književni krug : Muzej hrvatskih 
arheoloških spomenika ; Zagreb : 
Arhitektonski fakultet Sveučilišta, 2008- 
.- (Biblioteka Knjiga Mediterana ; 52) 


ISBN 978-953-163-307-9 (KKS). - ISBN 978- 
953-6803-18-7 (MHAS). - ISBN 978-953-6229- 
66-9 (AFZ) 


1: Rasprava. - 2008. 

Bibliografija ; bibliografske bilješke uz 

tekst. - Kazalo. 

ISBN 978-953-163-306-2 (KKS). - ISBN 978- 
953-6803-17-0 (MHAS). - ISBN 978-953-6229- 
65-9 (AFZ) 


1. Dalmacija - Graditeljska baština II. 
Dalmacija - Kulturna baština 

